CA“Piročkinas, A. Šidlauskas 


„MOKSLAS SENAJAME 
“VILNIAUS “UNIVERSITETE 


Vilnius „Mokslas“ 1984 


72.3d 
Pi-125 


Redakcinė kolegija: 


Algimantas Bikelis 
Jonas Kubilius (pirmininkas) 
Vytautas Merkys 
Arnoldas Piročkinas 
„Algirdas Šidlauskas 


Recenzavo prof. istorijos mokslų dr. M. Jučas ir 
istorijos mokslų kand. F. Sliesoriūnas 


1402000000—107 39 84 
M 954 (08)—84 (€ Leidykla „Mokslas“, 1984 


PRATARMĖ 


Trumpas paaiškinimas tų aplinkybių, kuriomis atsira- 
do ši knyga, turėtų išvaduoti skaitytoją nuo galimų klau- 
simų ir abejonių, kodėl ji tokia, o ne kitokia, kodėl nag- 
rinėjami vieni dalykai, o gal ne mažiau skaitytojui įdomūs 
paliečiami menkai ar net visai apeinami, pagaliau ir tai, 
kaip autoriai apskritai ryžosi tokiai temai. 

Vilniaus universiteto jubiliejiniai leidiniai, kad ir iš- 
leisti dideliais tiražais, buvo išpirkti per pačias šventes. 
Įvairių visuomenės sluoksnių, ypač mokslo jaunimo, po- 
reikis turėti savo Almae Matris istoriją liko nepatenkintas. 
Tuo tarpu tas poreikis kasmet vis didėja. Todėl serijos „Lie- 
tuvos mokslo paminklai“ redakcinei kolegijai ir ,Mokslo“ 
leidyklai kilo mintis duoti visuomenei populiarią univer- 
siteto istoriją, tarsi išleistųjų veikalų santrauką. Parengti 
tokį leidinį buvo pavesta šios knygos autoriams. Užda- 
vinys rodėsi visai įmanomas jų jėgoms. Tačiau, svarstant 
detaliau, prieita prie nuomonės, kad tenkintis paprasta 
santrauka dabartinėmis sąlygomis neracionalu. Su kiek- 
vienu leidiniu reikia žengti kad ir mažą žingsnelį į priekį, 
nes dar liko universiteto raidos aspektų, kurie, būdami 
svarbūs ir įdomūs visuomenei, beveik visai nenušviesti 
mūsų Almae Matris istorijos darbuose. Vienas tokių aspek- 
tų — universiteto mokslinio darbo apibūdinimas. Iki šiol 
apie jį daugiausia rašyta didaktiniu požiūriu: rūpintasi, 
kurie mokslai buvo dėstomi, o mokslo darbui, mokslinei 
produkcijai skirta dėmesio tik užuominomis, detalizuojant 
mokomąjį procesą. 

Menkesnis dėmesys mokslinei veiklai neatsitiktinis da- 
lykas. Norint ją plačiau apibūdinti ir teisingai įvertinti, 
reikėtų atskleisti sudėtingus mokslo santykius su laiko- 

tarpio ekonominėmis, politinėmis, kultūrinėmis sąlygo- 
mis, buvusiomis krašte, taip pat su viso pasaulio ar bent 
Europos mokslo raida. Pagaliau reikėtų turėti galvoje ir 
įvairių mokslo šakų sąveiką. Sakykim, fizikos ar biologi- 
jos laimėjimai yra atsiliepę ne tik chemijos ar medicinos, 
bet ir architektūros, filosofijos, net literatūros raidai. Pa- 
našiai galėtume kalbėti apie kiekvienos mokslo šakos po- 
veikį kitoms jo sritims. Kartais to poveikio būta betarpiš- 
ko, bet dažnai ir netiesioginio. Jau iš tų kelių pastabėlių 
galima spręsti, koks sudėtingas dalykas universiteto moks- 
lo istorija. Tai uždavinys, kurį realizuoti būtų nelengva 
visam kolektyvui per ilgesnį laiką. Tuo sunkesnis dviem 
žmonėms, kai dar trūksta parengiamųjų darbų — archy- 
vinių studijų, atskirų mokslo šakų ir mokslininkų mono- 
grafijų, detalesnių tyrinėjimų. 

Šios knygos autoriai, suvokdami savo ribotas galimy- 
bes, vis dėlto ėmėsi jiems pasiūlyto naujo, sunkesnio as- 
pekto, vildamiesi, jog nuopelnu bus palaikyta tai, kad jie 
iškėlė problemas ir parodė Vilniaus universitetą iš tikrųjų 
turint savo mokslo istoriją. 

Šioje Vilniaus universiteto apžvalgoje nesistengta vi- 
siškai atskirti mokslą nuo mokomojo proceso. Apskritai 
aukštosios mokyklos istorijoje vargu ar tai įmanoma. Čia 
mokymas sudaro pirmąją mokslo fazę. Universitetas yra 
išgyvenęs periodų, kai mokslo tiriamojo darbo iš esmės 
nė nebuvo, kai jis reiškėsi tik populiarizavimu. Tokia 
mokslo būklė kilo dėl tam tikrų priežasčių, bet be šios 
fazės universitete nebūtų buvę ir aukštesniųjų mokslo for- 
mų. Todėl ji reikšminga mokslo istorijai apibūdinti, ir nu- 
tylėti ją nebūtų metodiškai teisinga. Tais laikotarpiais, kai 
jau galima kalbėti apie mokslo tiriamąjį darbą, knygoje 
natūraliai į priekį išeina mokslas, o mokomajam procesui 
paliekamas fono vaidmuo. 

„Mokslas su visuomeninėmis raidos sąlygomis siejamas 
ne vienodu mastu. Sakykime, palyginti sunkiai apibūdina- 
mos gamybos būdo ir mokslo sąsajos. Mokslo raidos pri- 
klausomybė nuo gamybinių jėgų ir santykių pokyčių 
nekelia jokių abejonių. Tačiau toji priklausomybė atsklei- 
džia tik bendrąją jo egzistavimo schemą, generalinę augi- 

mo liniją, nepaaiškindama daugybės dalinių reiškinių, ku- 
rie nulemia kiekvieno konkretaus proceso individualybę, 
kas istorijos mokslui ne mažiau svarbu už universalijas. 
Juk kelis amžius viešpatavo tas pats gamybos būdas, 
tačiau mokslas Vilniaus universitete vystėsi netolygiai, 
tai iškildamas ir suklestėdamas, tai smukdamas ir priges- 
damas. Tokias peripetijas lemia jau ne ekonominė santvar- 
ka, bet mokslo ir antrinių faktorių — politinių, kultūrinių, 
ekonominių, gamtinių, stichinių ir net visai atsitiktinių — 
sąveika. Jiems darbe skiriama palyginti daug vietos ne tik 
dėl to, kad jie krinta į akis, bet ir todėl, kad be jų nebūtų 
istorijos, ypač mokslo ir švietimo istorijos, o tik politinės 
ekonomijos istorija. Argi nenušviesi, sakykime, tokio įvy- 
kio, kaip jėzuitų ordino panaikinimas ir Edukacinės ko- 
misijos įkūrimas, jei jis iš esmės pasuko universitetą nau- 
ją kryptimi. 

Kaip būdinga ne vienai kelių autorių knygai ir čia ne- 
išvengta tam tikrų nevienodumų. Atidesnis skaitytojas gal 
per daug nesipiktins dėl jų net vieno autoriaus skyriuo- 
se — antrajame ir trečiajame (A. Piročkino; pirmasis — 
A. Šidlausko). Iš pradžių ketinta rašyti mokslo populia- 
rizacijos darbams charakteringa maniera, todėl ten- 
kintasi vos viena kita išnaša. Trečiajame skyriuje, atsira- 
dusiame po palyginti neilgos pertraukos, susikaupė dau- 
giau šaltinių, kurie mūsų visuomenei beveik visai ne- 
žinomi, ar sunkiau pasiekiami. Turint tai galvoje, imta 
daugiau dėlioti ir išnašų. Taigi, jeigu kas tą skirtumą pa- 
stebėtų, prašom negalvoti, jog autorius pretenduoja į nuo- 
roda nedokumentuoto fakto atradėjus. Antra vertus, auto- 
Tius baiminasi, kad dėl įvairių priežasčių bus nepasinaudo- 
jęs vienu kitu vertingu darbu, kaip tai rodo tik paskutiniu 
momentu, kai buvo skaitoma šios pratarmės korektūra, 
jam į akiratį patekęs L. Gylienės straipsnis „Vilniaus me- 
dicinos draugijos vaidmuo chemijos mokslo vystymui Lie- 
tuvoje" (Mokslo draugijos Lietuvoje. V., 1979, p. 7—31). 
Jo duomenys būtų gražiai papildę chemijos raidos Vil- 
niaus universitete charakteristiką. 

Be to, skaitytojas nesunkiai pastebės, kad šioje knygo- 
je vienas kitas dalykėlis skiriasi nuo to, ką jam rodo pri- 

einamiausi paskutiniai šaltiniai — trijų tomų universiteto 
istorija ar Lietuviškoji tarybinė enciklopedija: įvairuoja 
gimimo ar mirties datos, mokslo laipsnių ar paskyrimo į 
darbą metai ir t. t. Šiuo kartu nėra kaip įrodinėti, kodėl 
pasirinktas vienoks ar kitoks variantas. Galėtume tik dar 
kartą grįžti prie pasakytos minties — tas įvairavimas tai 
universiteto mokslininkų gyvenimo ir veiklos tyrimų sto- 
kos padaras. Kol neturėsime darbų, kur visi duomenys 
(kiek tai šiandien įmanoma) bus ne tik pateikiami, bet ir 
kritiškai dokumentų pagrindu įvertinami, tol kiekvienas 
naujas autorius susidurs su šia problema ir, jos vienas 
pats neišsprendęs, tęs savo pirmtakų klaidžiojimus. Taigi 
teikiama čia knyga pirštu prikišamai rodo, kad Vilniaus 
universiteto istorija privalo aukštesnio mokslinio ir orga- 
nizacinio lygio studijavimo. 

Nė vienas didesnis darbas neišsiverčia be daugelio 
žmonių paramos. Šiuo atveju reikia džiaugtis, kad šią 
knygą palydėjo konkretūs ir geranoriški rektoriaus Jono 
Kubiliaus, recenzentų istorijos mokslų daktaro Mečislovo 
Jučo, istorijos mokslų kandidato Felikso Sliesoriūno pata- 
rimai. Autoriams didelė pagalba buvo patyrusi redaktorės 
Genės Gustaitės ranka. Už tai visiems jiems — nuoširdus 
ačiū. 


I. 
VILNIAUS UNIVERSITETO ĮSTEIGIMAS IR 
JO RAIDA 1579—1773 m. 


AUKŠTOJO MOKSLO PAREIKALAVIMAS LIETUVOJE 


Aukštosios mokyklos atsiradimas Vilniuje, Lietuvos 
Didžiosios Kunigaikštystės sostinėje, buvo susijęs su di- 
deliais ūkiniais ir kultūriniais poslinkiais šioje valstybėje, 
į kurią nuo XIV a. įėjo Baltarusija ir Ukraina. Nugalėjus 
Kryžiuočių ordiną Žalgirio mūšyje (1410) ir Livonijos or- 
diną Pabaisko mūšyje (1435), sustiprėjo Didžiosios Kuni- 
gaikštystės prekybiniai ir kultūriniai ryšiai su Vakarų 
Europa. Besiplečiant prekiniams-piniginiams santykiams 
ir vidaus rinkai, vis daugiau miestų gaudavo didžiojo ku- 
nigaikščio privilegiją tvarkytis pagal vokiečių ar Magde- 
burgo teisę. 

Baltarusija ir Ukraina įėjo į Lietuvos valstybę tuo me- 
tu, kada lietuviai ir Lietuvos didieji kunigaikščiai buvo 
pagonys ir kokios nors kultūrinės ekspansijos stačiatikių 
žemėse nevykdė, Atvirkščiai, valstybės reikalams jie pri- 
ėmė senąją slavų kalbą, kuri buvo „atmiešta vietiniais 
vakarinės rytų slavų dalies kalbiniais elementais“ !, ir tik 
bendravimui su Vakarų Europos kraštais vartojo lotynų 
ir kai kuriais atvejais vokiečių kalbas. 

1385 m. Lietuvos Didžiajai Kunigaikštystei sudarius są- 
jungą su Lenkija ir Gedimino dinastijos didįjį kunigaikštį 
Jogailą išrinkus Lenkijos karaliumi, pagonys lietuviai bu- 
vo apkrikštyti Romos katalikų apeigomis. Tada greta se- 
nosios slavų kalbos valstybės vidaus reikaluose imama 
vartoti ir lotynų kalba, betgi svarbiausi valstybės aktai, 
sudarantieji rinkinius, iš tradicijos buvo rašomi senąja sla- 
vų kalba. Ta kalba parašyti Lietuvos Metraščiai, Lietuvos 


1 Zinkevičius Z. Lietuvių antroponimika. V., 1977, p. 12. 


Metrika ir Lietuvos Statutai šiuo metu laikomi labai svar- 
biais Rytų Europos kultūros istorijos paminklais. 

Lenkijos -bažnytiniai ir pasaulietiniai dignitoriai sten- 
gėsi panaudoti katalikybę savo politinei įtakai plėsti Lie- 
tuvoje. Stambios bažnytinės žemėvaldos atsiradimas buvo 
susijęs su vyskupysčių, parapijų bei vienuolynų steigimu 
ir didžiojo kunigaikščio domeno mažėjimu, drauge ir jo 
ūkinės, karinės galios silpnėjimu. Tai sukėlė valdančiųjų 
Lietuvos Didžiosios Kunigaikštystės sluoksnių pasipriešini- 
mą; jį stiprino nuo XV a. pabaigos pradėjusi plisti Rene- 
sanso kultūra, aukštinusi antikinį mokslą ir meną. Lietu- 
vos bajorai ėmė didžiuotis, kad jų seneliai buvo pagonys, 
vadinasi, aukštos antikinės kultūros. Kai kurie įtakingi 
autoriai, pavyzdžiui, Augustinas Rotundas ir kiti, įrodinė- 
jo, kad lietuvių kalba tai suvulgarinta lotynų kalba, Lie- 
tuvoje, anot jų, reikia steigti gimnazijas ir mokytis klasi- 
kinės savo protėvių kalbos. Lietuvos metraščiuose aiškin- 
ta, jog Lietuvos kunigaikščiai ir bajorai yra atvykę iš Ro- 
mos ir kad jie romėnų imperatorių giminaičiai. 

Istorine tikrove paversta legenda veikė Lietuvos Di- 
džiosios Kunigaikštystės gyventojų pasaulėžiūrą. Nevieno- 
da religija nežadino tarp jų antagonizmo. Lygias pilietines 
ir politines teises bajorams stačiatikiams ir katalikams pa- 
tvirtino Lietuvos Statutas (1529). Nors kalbėjo skirtingo- 
mis kalbomis ir buvo ne vienos religijos, jie tapatino pi- 
lietybę su tautybe ir vadino save lietuviais. 

Didėjančiam centriniam valstybiniam aparatui, teismui, 
autonomiškai besitvarkančiose valstybės dalyse, vadina- 
mose žemėmis, reikėjo raštingų ir valdymo reikalus išma- 
nančių žmonių. Todėl kai kuriuose dvaruose ima rastis 
aukštesnio tipo mokyklų *, kuriose turtingų bajorų sūnūs 
greičiausiai būdavo parengiami stoti į užsienio universi- 
tetus. 

Turimais duomenimis, pirmieji lietuviai studentai mo- 
kėsi seniausiame Vidurio Europos universitete Prahoje. Ja- 
me 1411 m. balandžio 29 d. buvo įkurta karalienės Jad- 


 ]]$(— 


2 Kurczewski J. Biskupstwo Wileūskie. Wilno, 1912, s. 271—274. 

vygos kolegija 3, vadinama tiesiog Lietuvių kolegija. Gal- 
būt ankstyvosios reformacijos idėjų poveikyje atsirado 
„Collegium pauperum Christi“, bendrabutis neturtingiems 
studentams Prahoje, globojamas Lietuvių kolegijos *. Čia 
jau 1401 m. Kristupas iš Lietuvos laikė bakalauro egzami- 
nus. 1401 m. spalio 16 d., renkant Kęstučio vaikaitį Joną 
antruoju Krokuvos universiteto rektoriumi, buvo žinoma, 
kad Kęstutaitis studijavo teologiją „in alma universitate" *. 
Kadangi tuo metu teologijos fakultetas Krokuvoje buvo 
tik organizuojamas, tad Kęstutaitis greičiausiai bus studija- 
vęs Prahoje. Taip pat ir Jogailos prievaizdos sūnus And- 
rius Venžikas (Žalčiukas), kurį laiką dirbęs Žemaitijoje, 
vienas iš pirmųjų Prahos universitete gavo bakalauro laips- 
nį 9. Šio universiteto auklėtinis buvo 1408 m. magistro egza- 
minus išlaikęs vilnietis Motiejus, kuris vėliau tapo penk- 
tuoju Vilniaus ir pirmuoju Žemaičių vyskupu. 

Vidurio Europos universitetų istorijos tyrinėtojai aiški- 
na, kad mokslinius laipsnius gaudavo maždaug ketvirta- 
dalis visų studentų. Tad galima galvoti, kad Prahos uni- 
versitete, be tų, kurie gavo mokslinius laipsnius, mokėsi 
ir daugiau studentų iš Lietuvos. 

Lietuvai už Prahos buvo reikšmingesnis Krokuvos uni- 
versitetas. Apie jo įtaką galima kalbėti nuo 1400 m., kai 
jį pertvarkė Lietuvos didysis kunigaikštis ir Lenkijos ka- 
ralius Jogaila. Po reformų, kurios rėmėsi 1400 m. liepos 
26 d. Jogailos privilegija, Krokuvos aukštoji mokykla tapo 
ne tik Lenkijos, bet ir Lietuvos Didžiosios Kunigaikštystės 
universitetu. Jogailos privilegijoje sakoma: „[...] nuo- 
dugniai apsvarstę savo siekimus, visų pirma kreipiame sa- 
vo pastangas ir skiriame savo nuoširdžiai uolų rūpestį tam, 


3 Svaioš M. Litevskė koleį pražskė univerzity (1397—1622) — Pra- 
ha—Vilnius. Praha, 1981, p. 30. 

* Ka6ka D. Ocuosaune KapuoBa ynuBepchTeTa H ero pa3BHTHe AO 
1409 rona: Kparkaa Hcropus KapioBa yHnuBepcnTeTa. IMpara, 1965, 
c. 31. 

5 Kozlowska-Budkowa Z. Odnowienie Jagiellonskiego universytetu 
Krakowskiego, Dzieje uniwersytetu Jagielloūskiego W latach 1364—1764. 
Krakow, 1964, t. 1, s. 70. 

S Ten pat, p. 42. 

kad mūsų Lietuvos žemių gyventojus ir savo pavaldinius 
padarytume šviesos sūnumis“ 7. Privilegijos įžangoje pa- 
aiškinęs Krokuvos universiteto reformos reikšmę. krikš- 
čionybės stiprinimui "Lietuvoje, Jogaila drauge parodė, 
kad kryžiuočiai yra neteisūs, teigdami, jog lenkai gina 
pagonybę Lietuvoje. Antra vertus, nors Lenkijos bažnyti- 
niai sluoksniai ir labai stengėsi patraukti lietuvius į Kro- 
kuvos universiteto teologijos fakultetą, vis dėlto XV a. 
pradžioje jo nebaigė nė vienas lietuvis Š. 

Po Jogailos reformų Krokuvos universitete buvo ketu- 
ri fakultetai: septynių laisvųjų menų (iriviumas — grama- 
tika, retorika, dialektika ir kvadriumas — aritmetika, ast- 
ronomija, geometrija, muzika), medicinos, teisės ir teolo- 
gijos; reformos paskatino pirmųjų trijų sekuliarizacijos 
procesą. Juose formavosi mokslų kryptis, pagrįsta ypač 
matematika, astronomija ir geografija?. Domėjimąsi šiais 
mokslais ugdė Pilypas Kalimachas, Albertas iš Bruzdevo 
ir kt. humanistai, dėstę Krokuvos universitete ar palaikę 
ryšius su juo. 

Plintančios humanizmo idėjos turėjo įtakos čia studi- 
javusiems lietuviams, kurie būrėsi apie savo bursą, 1409 m. 
įsteigtą profesoriaus Jono Isneravičiaus *9. Į bursą pirmiau- 
sia priimdavo neturtingus studentus, bakalaurus ir magist- 
rus iš Lietuvos Didžiosios Kunigaikštystės žemių; turtin- 
gesni studentai joje turėjo mokėti po 8 grivenas nepasi- 
turinčių studentų išlaikymui. Minima, kad ir Jogaila 
duodavęs lėšų studentams, atvykusiems iš įvairių Kuni- 
gaikštystės žemių; studentus globojo profesoriai, paskirti 
Krokuvos universiteto 11. 





7 Fijalek J. Uchrzešcijanienie Litwy przez Polską, Polska i Litwa w 
dziejowym stosunku. Krakow, 1914, s. 124. 

8 Kozlowska-Budkowa Z. Odnowiene Jagiellonskiego uniwersyte- 
tu..., S. 64. 

? Ročka M. Lietuvių studentai Krokuvoje ir humanizmo pradžia Lie- 
tuvoje (XV a.—XVI a. pradžia) — Literatūra, 1966, t. 9, p. 66. 

10 Kozlowska-Budkowa Z. Odnowienie Jagiellonskiego uniwersy- 
tetu..." s. 55- 

11 Morawski K. Historya uniwersytetu Jagiellonskiego. Krakow, 
1900, t. 1, s. 293. 

Lietuvių studentų Krokuvoje padaugėjo po Žalgirio 
mūšio,. kai, sumušus kryžiuočius, krašte nusistovėjo ra- 
mesnis gyvenimas. Per laikotarpį nuo Žalgirio mūšio (1410) 
iki Vytauto mirties (1430) Krokuvos universitete iš Lietu- 
vos mokėsi 31 studentas: 15 iš Vilniaus, 4 iš Trakų, kiti iš 
kitų Lietuvos vietų *. Tuo metu vienas kitas iš mūsų kraš- 
to studijavo ir kitur: antai Vytauto rūmų maršalka Jur- 
gis Butrimas studijavo Leipcigo universitete. Tačiau iki 
XV a. pabaigos daugiausia lietuvių studijavo Krokuvos 
universitete. Antai 1442—1492 m. čia mokėsi apie 120 jau- 
nuolių. Lietuvių studentų tikriausiai buvo dar daugiau, 
nes ne visi klausę jame paskaitų buvo įrašomi į imatri- 
kuliacijos knygas. M. Ročkos apskaičiavimu, iki 1492 m. 
Krokuvos universitete mokėsi 300—400 lietuvių studen- 
tų*š, Taip padaugėjus studentų išsiplėtė ir jų kilmės geo- 
grafija. Be Vilniaus, iš kurio daugiausia atvykdavo į Kro- 
kuvą, studentų sąrašuose minimas Kaunas, Merkinė, Ša)> 
čininkai, Rūdninkai, Medininkai, Ukmergė, Sudervė, 
Anykščiai, Gardinas, Ašmena ir kt, 

XV a. pabaigoje, smunkant Krokuvos universiteto ly- 
giui, jaunuoliai iš Lietuvos ieškojo mokslų kituose univer- 
sitetuose — Vokietijoje, ar net tolimoje Italijoje. Kai kada 
Italiją pasiekdavo ir tie, kurie jau buvo studijavę Kroku- 
voje. Antai 1495 m. Bolonijos universiteto teisės dak- 
taru tapo Jonas, Pilypo sūnus iš Vilniaus, prieš tai mokęsis 
Krokuvoje. Grįžęs į Lietuvą, Jonas buvo paskirtas Lietu- 
vos Didžiosios Kunigaikštystės sekretoriumi. Bolonijos 
universitete, atrodo, mokėsi ir Martynas iš Vilniaus, ku- 
ris Italijos universitetuose, kaip minima, studijavęs net 
trisdešimt metų“. Į Italijos mokyklas savo vaikus ėmė 
siųsti didikai Astikai, Radvilos, Goštautai ir kt. Prie Itali- 
jos universitetų populiarinimo, matyt, prisidėjo ir tuo me- 
tu ėmusi plisti lietuvių kilmės iš romėnų teorija. 

Vokiečių universitetuose lietuvių studentų padaugėjo 
XVI a. pradžioje. Leipcigo universiteto studentais yra bu- 


12 Ročka M. Pirmieji Lietuvos jaunimo universitetai.— Mokslas ir 
gyvenimas, 1977, Nr. 2, p. 33. 

13 Ročka M. Lietuvių studentai Krokuvoje. .., p. 63. 

14 Valančius M. Žemaičių vyskupystė.— Raštai. V., 1972, t. 2, p. 69. 

vę žymūs lietuvių kultūros veikėjai Abraomas Kulvietis, 
Leonas Sapiega, Merkelis Giedraitis ir kt. Mokėsi lietu- 
viai ir Vitenbergo, Miuncheno, Heidelbergo, Ingoltštato, 
Frankfurto, Bazelio, Leideno universitetuose *, 

Nelenkė lietuviai ir 1544 m. atidaryto Karaliaučiaus 
universiteto: jau pirmaisiais metais jame buvo daugiau 
kaip 10, o iki amžiaus pabaigos — apie 100 lietuvių stu- 
dentų “. Juos čionai traukė artumas nuo gimtojo krašto, 
todėl Karaliaučiuje mokėsi daugiausia ne didikų, o vidu- 
tinių bajorų ar miestelėnų vaikai. 

Mokslo lygis universitetuose, kuriuose mokėsi žmonės 
iš Lietuvos, nebuvo vienodas. Gerokai skyrėsi, pavyzdžiui, 
Italijos ir Vidurio Europos universitetai. Italijos universi- 
tetai, daugiausia priklausę miestams, buvo savarankiškes- 
ni, mažiau pajungti bažnyčiai, todėl juose labiau buvo 
jaučiamos mokslo sekuliarizacijos tendencijos. 

Pažymėtina, kad Lietuvoje į studijas užsienio univer- 
sitetuose buvo žiūrima kaip į naudingą dalyką. Feodalų 
teisė vykti mokytis buvo įrašyta į įvairius teisinius doku- 
mentus. Jau 1447 m, Lietuvos didžiojo kunigaikščio pri- 
vilegijoje sakoma: „Taip pat leidžiame, kad minėtieji ku- 
nigaikščiai, kilmingieji ir bajorai laisvai galėtų išvykti iš 
mūsų Didžiosios Kunigaikštystės ir t. t. žemių pasiieškoti 
geresnės laimės ir pasimokyti riterių įgūdžių į bet kurias 
užsienio šalis, išskyrus tik mūsų priešų valdas" *'. Šią pri- 
vilegiją patvirtino ir išvykimo tikslus aiškiau apibrėžė Žy- 
gimantas Senasis 1529 m.: „Taip pat leidžiama, kad minė- 
tieji išvardyti kunigaikščiai, ponai, kilmingieji ir bajorai 
galėtų laisvai išvykti iš mūsų Lietuvos Didžiosios Kuni- 
gaikštystės žemių, paieškoti geresnės laimės arba moky- 
tis ar įsigyti riterių įgūdžių“ 8. Šios privilegijos įrašytos 
ir į Lietuvos Statutą *. 





15 Šapoka A. Kur senovėje lietuviai mokslo ieškojo? — Židinys, 
K., 1935, t. 22, p. 421—424. 

16 Ročka M. Pirmieji Lietuvos jaunimo universitetai, p. 34. 

17 JioGaeckui M. K. Ouepk ncTopun JiuToBCKO-PycckOTrO TOCYA2P- 
crBa n0 Jlio6Gnunckok yHuH BKIKOUKHTeIBHO. M., 1915, c. 326. 

18 JroGasckuė M. K. Oxepk uceTOopHx..., c. 346. 

19 Crary7 Benukoro KaamecrBa JiuToBcKoro 1529 roja. Munck, 
1960, c. 49—50. 

Betgi universitetus baigusių žmonių Lietuvoje neužte- 
ko, tad čia atvykdavo diplomuoti svetimšaliai, kurie pas 
mus gaudavo svarbias valstybines tarnybas, nes kalbinio 
barjero nebuvo: XVI a. krašte įvairiems raštams vis pla- 
čiau pradėta vartoti lingua latina, kuri laikyta tikrąja lie- 
tuvių kalba. 


AUKŠTESNIO TIPO MOKYKLOS LIETUVOJE 


Glaudūs ryšiai su Vakarų Europos kultūra, mokytų 
žmonių daugėjimas, lotynų kalbos plitimas kaip tik ir su- 
darė palankias sąlygas Vilniaus aukštajai mokyklai. 

Aukštesnio tipo mokyklą jau bandė organizuoti Jonas 
Viliamovskis, Vilniaus vaivados ir Lietuvos Didžiosios Ku- 
nigaikštystės kanclerio Alberto Goštauto raštininkas ir pa- 
gistru. Jie 1539 m. balandžio 28 d. kreipėsi į Vilniaus 
kapitulą prašydami leidimo atidaryti mokyklą bajorų vai- 
kams. Kapitula atsakydama nurodė, jog negalima vaikų 
pavesti studijavusiems Leipcige, idant jaunuomenė nebū- 
tų sugadinta, be to, ir taip maža esą mokinių Vilniaus pi- 
lies (katedros) ir šv. Jono mokyklose ?*, 

Ko nepavyko padaryti J. Viliamovskiui ir jo bičiuliui, 
po kelių mėnesių pasisekė Abraomui Kulviečiui (1510 (?)— 
1545). Jis greičiausiai 1539 m. rudenį pradėjo dirbti prie 
šv. Onos bažnyčios įsteigtoje mokykloje, kurioje buvo 
mokoma pagal „naujausią dėstymo programą“ Ž!, Mokyk- 
loje, be A. Kulviečio, dirbo Jurgis Zablockis, Stanislovas 
Rapolionis ir Martynas Mažvydas *. Čia mokėsi apie 60 
mokinių. Mokykla išgarsėjo, į ją atvyko mokytis „jau- 
nuolių būrys iš Lenkijos“ 2, Vilniaus vyskupas apskundė 
A. Kulvietį vyriausybei, kad jo mokykloje viešpatauja 
Liuterio reformacijos, vadinasi, eretiška dvasia. 





20 Lebedys J. Mikalojus Daukša. V., 1963, p. 72. 

ži Barycz H. Wizerunek humanisty — rėžnowiercy.— Rocznik bib- 
lioteczni, Warszawa, 1970, z. 1—2, s. 36. 

22 Korsakas K. Martynas Mažvydas. Pirmoji lietuviška knyga. V., 
1974, p. 15. 

2š Barycz H. Wizerunek humanisty — rėžnowiercy. .., s. 36. 

Netrukus (1542 m. gegužės 17 d.) buvo paskelbtas Žy- 
gimanto Senojo dekretas, kuriame skelbiama: „kad jis 
aiškina svetimą, Romos katalikų bažnyčios pasmerktą 
mokslą, žodžiais ir veiksmais išpažįsta ir visaip stengiasi, 
kad drauge su juo ir kiti mūsų Didžiosios Kunigaikš- 
tystės žmonės tam bedieviškam įsitikinimui nusilenktų 
[... A. Kulvietis] puola bet kokią katalikų bažnyčios vy- 
riausybę ir nemaža lengvatikių ir neatsargių suvedžiojo“. 

Žygimantas Senasis įsakė, kad A. Kulvietis ir jo bend- 
rininkai stotų prieš vyskupo teismą, išpažintų savo ereziją 
ir būtų nubausti. Dekrete nurodoma: „norime, kad jis bū- 
tų ištremtas iš visų mūsų valdomų kraštų, taigi ir pagal 
tą aukščiau nurodytą sąlygą ištremiame ir nutariame kon- 
fiskuoti visą jo turtą, kokį tik jis turi, kilnojamąjį ir ne- 
kilnojamąjį [-..|“ 24, 

Žygimantas Senasis bandė varžyti bajorų mokymąsi 
ir užsienyje. 1541 m. jis paskelbė įsakymą, draudžiantį 
važiuoti iš Lietuvos į protestantiškus Vokietijos universi- 
tetus. Draudimas buvo neatsitiktinis, nes reformacinis ju- 
dėjimas Lietuvoje siejosi su reformacija Vakarų Europo- 
je, pirmiausia su judėjimu Vokietijoje. Liuteronizmas Vo- 
kietijoje kaip antifeodalinis judėjimas buvo nukreiptas 
pirmiausia prieš katalikų bažnyčią, kuri buvo „stambus 
internacionalinis feodalinės sistemos centras“ *, „bendro- 
sios esamosios feodalinės santvarkos sintezė ir bendriausio- 
ji jos sankcija“ 9. M. Liuterio mokymas Lietuvoje stipriau 
reiškėsi iki XVI a. vidurio. Platesnio atgarsio susilaukė 
kalvinizmas, iškėlęs „buržuazinį reformacijos pobūdį“ ir 
tapęs „vėliava respublikoms“ *. Patį reformacijos pobūdį 
Lietuvoje nulėmė jos ekonominio, socialinio ir politinio 
gyvenimo poslinkiai. Reformacija pas mus, panašiai kaip 
ir Lenkijoje, buvo bajoriška reformacija. Ją skleidė ir rė- 
mė Lietuvos didikai ir stambieji bajorai; pastariesiems 





24 Lietuvos TSR istorijos šaltiniai. V., 1955, t. 1, p. 166. 

25 Marksas K. ir Engelsas F. Rinktiniai raštai: 2 t. V., 1950, t. 2, 
p. 39. 

26 Engelsas F. Valstiečių karas Vokietijoje. V., 1962, p. 33. 

27 Marksas K. ir Engelsas F. Rinktiniai raštai, t. 2, p. 359. 

„Teformacinis judėjimas — tai pirmiausia tinkamesnis ko- 
vos dėl privilegijuotos padėties valstybėje ginklas“ Žš, 

XVI a. viduryje, kai Žygimantas Senasis mėgino apribo- 
ti reformacijos idėjų plitimą valstybėje, Mykolas Lietuvis 
apgailestavo, kad „mes neturime mokslui eiti gimnazijų“ 2. 
Jis neminėjo mokyklos prie šv. Jono bažnyčios, kurią 
1566 m. perėmė humanistas Petras Roizijus. Atsisakęs TO- 
mėnų teisės katedros Krokuvos universitete, P. Roizijus 
1551 m. atsikėlė į Lietuvą. Gyvendamas Varniuose, jis pa- 
rengė Žemaičių vyskupystės nuostatus, o persikėlęs į Vil- 
nių, dirbo didžiojo kunigaikščio rūmų teisme, kur apelia- 
cine tvarka buvo nagrinėjamos privilegijuotųjų Lietuvos 
miestų bylos. Sukauptą šio teismo praktikoje medžiagą 
P. Roizijus apibendrino veikale „Lietuvos tribunolo nuta- 
rimai“ 30, 

Domėdamasis teise, P. Roizijus išplėtė mokyklos mo- 
kymo programą civilinės teisės dalykais: romėnų, Mag- 
deburgo bei Lietuvos Statuto aptarimu. T. Narbutas šią 
mokyklą vadino Civilinės teisės akademija, kurioje teisės 
dalykus, be P. Roizijaus, dėstė S. Grochovskis ir keli dės- 
tytojai *!. T. Narbutas akademijos titulą greičiausiai panau- 
dojo norėdamas išskirti P. Roizijaus mokyklą iš parapinių 
mokyklų. Dėl šios mokyklos ir dėl savo humanistinių pa- 
žiūrų P. Roizijus susidūrė su jėzuitais, kurie, atsikėlę į Vil- 
nių, šv. Jono bažnyčią norėjo prijungti prie kolegijos ir 
laikė, kad P. Roizijaus mokykla skleidžianti ereziją. 

Spaudimas P. Roizijui, kiek anksčiau A. Kulviečio mo- 
kyklos uždarymas, jo ir bendradarbių tremtis rodė, kad 
kilo konfliktas tarp išsimokslinusių žmonių ir aukštosios 
katalikų dvasininkijos. Vyskupas privertė A. Kulvietį su 
draugais net emigruoti iš Lietuvos į paskutinio Kryžiuočių 





28 Tazbir J. Reformacja i problem chlopski w Polsce XVI wieku. 
Wroctaw, 1953, s. 61. 

29 Mykolas Lietuvis. Apie totorių, lietuvių ir maskvėnų papročius. 
V., 1966, p. 49. 

30 Royzius P. Decisiones de rebus in sacro auditorio Lituanico ex 
appelatione indicatis. Cracoviae, 1563; Lebedys J. Senoji lietuvių litera- 
tūra. V., 1977, p. 34. 

31 Ročka M. Lietuviškoji P. Roizijaus poezijos tematika ir jo kultū- 
rinė veikla Lietuvoje.— Literatūra, V., 1965, t. 8, p. 120. 

ordino magistro hercogo „Albrechto valdomą Prūsiją; 
1525 m. Albrechtas perėjo į retormatus ir sekuliarizavo 
Ordino valdas: Jo valdžioje atsidūrė didelė dalis lietuvių, 
kuriuos Ordinas nukariavo XIII-XVI a. Priėmus refor- 
maciją, buvusią Ordino valstybę reikėjo pertvarkyti, re- 
formoms trūko išsimokslinusių žmonių. Jiems parengti 
Albrechtas 1541 m. įsteigė Partikuliarą, kurį numatė pa- 
versti universitetu. Partikuliaro vadovu (vicerektorium; 
rektoriaus tuo metu nebuvo) buvo paskirtas A. Kulvietis. 
Norėdama patraukti į naująją mokyklą, Prūsijos valdžia 
besimokantiems mokėjo stipendijas po 40—60 guldenų; 
jos buvo duodamos pirmiausia mokantiems lietuvių, len- 
kų ar senąją prūsų kalbą 2, 

Atvykus į Karaliaučių Stanislovui Rapolioniui (apie 
1485—1545 m.) ir kitiems profesoriams, Albrechtas 
1544 m. liepos 20 d. paskelbė universiteto įsteigimo aktą. 
Pirmaisiais metais universitete buvo apie 200 studentų, 
tarp jų nemažai lietuvių, persikėlusių į Karaliaučių dėl re- 
liginių persekiojimų 33, 

Dar 1231 m. Grigaliui IX paskelbus bulę ,„Parens scien- 
tiarum“ nusistovėjo tradicija, kad universiteto suteikti 
mokslo laipsniai visuotinai pripažįstami, taip pat suteikia- 
ma „teisė visur mokyti“ (ius ubigue docendi) tik po to, kai 
universiteto įsteigimą patvirtina popiežius. Todėl Prūsijos 
hercogas kreipėsi universiteto pripažinimo reikalu į Romą. 

Tuo tarpu F. Melanchtonas naujo universiteto steigė- 
jams rašė, kad mokslo laipsnius teikti galima ir be popie- 
žiaus patvirtinimo, nes aukštosios mokyklos reikšmę le- 
mia jos profesorių mokslingumas, ir nurodė, jog, nors ir 
niekas nepatvirtino Paryžiaus akademijos įsteigimo, čia 
suteikti laipsniai visur pripažįstami **. Tada Albrechtas, 
kaip Žygimanto Senojo vasalas, kreipėsi į jį prašydamas 
patvirtinti Karaliaučiaus universiteto įsteigimą *, kas ir bu- 
vo padaryta, Šitaip Lietuvos kaimynystėje įsteigta nauja 


32 Tėppen M. Die Grūndung der Universitūt zu Konigsberg. Konigs- 
berg, 1844, S. 78—79. 

33 Ten pat, p. 102. 

3 Ten pat, p. 115—116. 

35 d'Isray S. Histoire des Universites. Paris, 1933, t. 1, p. 324. 

aukštoji mokykla, pasirūpinusi tik karaliaus privilegija, 
iš karto ėmė laužyti senąsias viduramžių tradicijas. 

XVI a. antrojoje pusėje pakito sąlygos ir Lietuvoje. 
Didžiojo kunigaikščio dekretui prieš A. Kulvietį ir jo 
bendrininkus pasipriešino įtakingi didikai — vyriausybės 
nariai: Lietuvos Didžiosios Kunigaikštystės kancleris ir 
Vilniaus vaivada M. Radvila Juodasis, didysis etmonas ir 
kancleris M. Radvila Rudasis, Trakų vaivada Steponas 
Zbarackis, Naugarduko vaivada Povilas Sapiega ir kt. 
J. Jurginis rašė: „valstybės priešakyje stovėję didikai pa- 
rėmė reformaciją. Rūpindamiesi valstybę sustiprinti ir pa- 
kelti jos gyventojų ūkį bei kultūrą, jie buvo vieningi dėl 
katalikų bažnyčios. Ji stambiausias žemvaldys po didžio- 
jo kunigaikščio. Jai priklauso trečdalis žemių, o naudos iš 
jos valstybė neturėjo. Kareivių ji neteikė, mokesčių ne- 
mokėjo, krikščionybės kaime neplatino, valstiečių pasi- 
priešinimas baudžiavai virto sukilimais. Valstiečiai nebi- 
jojo krikščionių dievo nes, tiesą pasakius, apie jį nieko 
nežinojo“ 36, 

"Tuo tarpu spartus krašto ekonomikos kilimas po vala- 
kų reformos leido didikams skirti daugiau lėšų kultūros 
reikalams. Pavyzdžiui, Mikolajus Radvila Juodasis Lietu- | 
vos Brastoje įsteigė spaustuvę, apie kurią susibūrusi ver- 
tėjų grupė išvertė į lenkų kalbą Bibliją. Reformatų bend- 
ruomenės steigė savo mokyklas. Vilniaus bendruomenės 
mokykloje dirbo garsūs kultūros veikėjai Simonas Bud- 
nas ir Martynas Čechavičius. Protestantai mokyklas steigė 
ne tik miestuose, bet ir kaimuose. Net kelias mokyklas 
įsteigė Eustachijus Valavičius ir kt. M. Radvila Juodasis 
testamentu Vilniaus reformatų mokyklai paskyrė lėšas, 
o bajorai įsipareigojo mokėti nuo valako po 4 grašius. 
1567 m. M. Radvila Rudasis pavedė radikaliosios krypties 
kalvinistui Georgui Blandratai pertvarkyti Vilniaus pro- 
testantų kolegiją į aukštąją mokyklą. 

Iniciatoriai kreipėsi į didįjį kunigaikštį Žygimantą 
Augustą, prašydami leidimo ją steigti. Savo prašymą jie 





36 Jurginis J. Pagonybės ir krikščionybės santykiai Lietuvoje. V., 
1976, p. 114. 

motyvavo, kad Lietuvoje nėra aukštosios mokyklos ir jaiL- 
nimui šviestis reikia vykti svetur. 1565 m., jau telkiant 
dėstytojus, mirė M. Radvila Juodasis, ir G. Blandrata per- 
sikėlė į Lietuvos Brastą, kur mėgino reformatų mokyklą 
pertvarkyti į kolegiją. Reformatų universitetas Vilniuje 
taip ir liko neisteigtas. 

Turėti aukštesnio tipo mokyklas XVI a. antrojoje pu- 
sėje stengėsi ne tik protestantai ir kontrreformacijos ša- 
lininkai, bet ir didikai stačiatikiai; jiems kėlė susirūpini- 
mą jėzuitų siekimai išplėsti savo įtaką rusiškose žemėse. 

1577—1578 m. Ostroge kunigaikštis Konstantinas įstei- 
gė spaustuvę ir mokyklą, vadinamąją akademiją stačiati- 
kių dvasininkams ruošti. Istorikų teigimu, Ostrogo akade- 
mija buvo garsiausia XVI a. stačiatikių mokykla *. Jos stei- 
gėjas net ketinęs ją pertvarkyti į universitetą, dėstytojus 
kvietęs iš kitų kraštų, „septynis laisvuosius menus“ dėstę 
žinomi protestantų veikėjai. Ostrogo akademijoje mokė- 
si daugiau iš Galicijos ir Lietuvos atvykę jaunuoliai, o 
akademijos įtaka reiškėsi didžiojoje Respublikos (Žečpos- 
politos) dalyje. Tai pripažino ir jėzuitų diplomatas A. Po- 
sevinas, teigęs, kad schizma iš šios mokyklos plinta toli 
ir plačiai *. Nebegaudama paramos iš Konstantino Ostro- 
giškio (mirusio 1608 m.) palikuonių, akademija ėmė smuk- 
ti ir 1640 m. užsidarė. 

Taigi Lietuvos kultūriniame gyvenime tam tikrą vaid- 
menį atliko Prahos, Krokuvos, Karaliaučiaus aukštosios 
mokyklos, reikšmės turėjo taip pat ryšiai su humanizmo 
tėvynės — Italijos — universitetais. Kaip tik į Italijos uni- 
versitetus, smukus mokslo lygiui Krokuvos universitete, 
ėmė keliauti studentai iš Lietuvos. Padaugėjus apsišvietu- 
sių žmonių, Lietuvos Didžiojoje Kunigaikštystėje imta 
steigti kolegijinio tipo mokyklas Lietuvos Brastoje, Ost- 
roge, Vilniuje, kurios prisidėjo prie kultūrinio gyvenimo 
plėtros. XVI a. pirmojoje pusėje Vilniaus intelektuali- 





37 Lewicki K. Ksiąžę Konstanty Ostrogski a unija brzeska 1596 r. 
Lwėw, 1933, s. 50—51; Xapnamnosuu K. OcTpOxKcKax NpaBOcnaBHaR.— 
KueBckas crapuua, 1897, Ne 3, c. 67—72. 

38 Xapaamnosuų K. OcTpo:xcKaa npaBocnaBHas, C. 71. 

nis-kultūrinis gyvenimas nenusileido kitų Vidurio Europos 
kraštų Miestų lygiui *. Panašiai į kaimyninius kraštus, ku- 
rių sostinės turėjo intelektualinio gyvenimo centrus — un1- 
versitetus, ir Vilniuje jau visiškai subrendo sąlygos savai 
aukštajai mokyklai. 


JĖZUITŲ PAST ANGOS ĮSIKURTI LIETUVOJE 


Apie protestantizmo plitimą Lietuvoje ir Lenkijoje ka- 
talikų bažnyčios vadovai sužinojo iš nuncijaus Girlamo 
Martinio, kuris lankėsi pas Žygimantą Augustą 1548 m. 
Todėl popiežius Povilas III organizavo pasiuntinybę į šiuos 
kraštus, kad vietoje išsiaiškintų kovos su reformacijos pli- 
timu galimybes. Marcelis Karvinis, pradėjęs rinkti šiam 
reikalui dvasininkus, prašė Ignoto Lojolos parinkti kelis 
jėzuitus, kurie su kitais galėtų vykti į Žygimanto Augus- 
to valdas. I. Lojola paliepė Mikalojui Gaudanui ir Klau- 
dijui de Jai rengtis į kelionę *. 

Be to, 1548—1549 m. jėzuitai Romoje įsteigė „Colle- 
gium Germanicum“, o Ferdinandas Austrijietis 1551 m.— 
jėzuitų kolegiją Vienoje. Šios mokyklos ruošė dvasinin- 
kus kovai su reformacija Vidurio Europoje, Lenkijoje ir 
Lietuvoje. Vienos kolegijos profesorius Petras Kanizijus 
prašė Vatikano pasiuntinį, 1553 m. vykstantį į Lenkiją, 
gauti karaliaus sutikimą atidaryti jėzuitų kolegijas Lenki- 
joje ir Lietuvoje *; tačiau kolegiją sutiko įsteigti tik Var- 
mijos vyskupas Stanislovas Hozijus. 

Žygimanto Augusto palankumas protestantams, M. Liu- 
terio ir J. Kalvino dėmesys Lietuvos didžiajam kunigaikš- 
čiui kėlė Romos susirūpinimą, todėl Povilas TV pasiuntė 
kitą misiją, turėjusią paveikti Žygimantą Augustą ir didi- 
kus, kad jie susirūpintų katalikų bažnyčios padėtimi kraš- 
te, Misija, vadovaujama kardinolo Liudviko Aloyzo Lipo- 
mano, 1555 m. spalio 28 d. pasiekė Vilnių; kardinolas 
L. A. Lipomanas patarė valdovui „nukirsti galvas dvide- 





3 Ročka M, Lietuvių studentai Krokuvoje. .., p. 83. 
*0 Korewa J. Z dziejow diecezji Warminskiej w XVI. Poznan, 1965, 
s. 11 


*! Ten pat, p. 18. 

šimčiai protestantų globėjų ir sunaikinti reformacijos hid- 
rą" 42, L. A, Lipomano patarimų karalius nepaklausė, leidimo 
steigti jėzuitų kolegiją — nedavė. Taip pirmieji jėzui- 
tų mėginimai užmegzti Tyšius su Lietuva baigėsi nesėk- 
mingai. 

1558 m. vasarą'pas Žygimantą Augustą atvyko dar vie- 
na popiežiaus delegacija, kurioje buvo ir P. Kanizijus “. 
Ordino generolui Diegui Lainezui jis rašė: „Labai trokštu, 
kad čia įsikurtų ordinas, nes ši karalystė — tai didžiulis 
ir blogai įdirbtas dirvonas Kristaus darbininkams. Be to, 
ji turėtų būti išeities taškas evangelijos skelbimui ir kai- 
myniniuose kraštuose. Didžiulė yra šėtono įtaka Lietuvo- 
je, Rusioje ir Prūsijoje, Mozūrijoje, Žemaitijoje, Mask- 
voje, taip pat didžiuliuose totoriams priklausančiuose 
plotuose, nusidriekusiuose iki Kinijos sienų, ir visuose 
šiuose kraštuose, kur viešpatauja visiška bedievystė““, 

Metų pabaigoje popiežiaus pasiuntiniai atvyko į Piotr- 
kovo seimą, kur gruodžio 15 d. atvažiavo ir Lietuvos pro- 
testantų globėjas M. Radvila Juodasis, turėjęs didelės įta- 
kos Žygimantui Augustui *. Protestantai, suprantama, ne- 
sutiko su jėzuitų kolegijos steigimu, todėl, prieštaraujant 
M. Radvilai Juodajam, ordino atstovai ir vėl negavo Žy- 
gimanto Augusto leidimo mokyklai atidaryti. Tada jėzui- 
tams į pagalbą atėjo Lenkijos primas Jonas Pšerembskis, 
kuriam buvo pavaldi ir Lietuvos katalikų bažnyčia. Laiš- 
ke vyskupams jis rašė: „Kadangi taip sumažėjo dvasinin- 
kų ir klierikų, kad dauguma bažnyčių užsidarė [...], rei- 
kėtų ieškoti galimybių atidaryti naują dvasinę seminariją. 
Taip pat reikėtų steigti jėzuitų draugijos kolegijas dides- 
niuose miestuose — Krokuvoje, Poznanėje, Vilniuje“ *8. 

Norėdamas sustabdyti reformaciją Lietuvoje ir Lenki- 
joje, 1563 m. rudenį popiežius vėl pasiuntė delegaciją, va- 
dovaujamą vyskupo, nuncijaus Jono Pranciškaus Komen- 





*2 Tazbir J. Zygmunt Ii August, Poczet krėlėw i ksiąžąt polskich. 
Warszawa, 1978, s. 338. 

*3 Korewa J. Z. dziejow diecezji..., s. 40—41. 

** Ten pat, p. 41. 

*5 Jasnowski J. Mikotaj Czarny Radziwilt. Warszawa, 1039, s. 342. 

*60 Korewa J. Z dziejow diecezji..., s. 63. 

donės, pas Žygimantą Augustą. Pasiuntinybėje buvo ir 
čekas jėzuitas Baltazaras Hostovinas; tikėtasi, kad jis, mo- 
kėdamas čekų kalbą, supras ir lenkų, taigi galės vietoje 
išsiaiškinti padėtį. 

J. P. Komendonei ir B. Hostovinui pavyko įtikinti ke- 
lis didikus, kad jie patartų Žygimantui Augustui atidaryti 
jėzuitų kolegiją Vilniuje. Jau 1564 m. rugpjūčio 18 d. 
B. Hostovinas pranešė savo generolui Diegui Lainezui, 
kad didikai „galvoja, jog karalius turėtų įsteigti kolegiją 
didžiausiame Lietuvos mieste Vilniuje“. Tada „atsidarytų 
kelias į Kiniją per Maskvos ir Totorių žemes. Šis kelias 
būtų trumpesnis ir saugesnis už jūros kelius“ *. 1565 m. 
sausio 12 d. J. P. Komendonė rašė kardinolui P. Boromeo, 
kad pavyko susitarti su karaliumi dėl kolegijos įsteigimo *. 
Žygimantas Augustas įgaliojo nuncijų J. P. Komendonę 
pranešti ordino generolui D. Lainezui, kad kolegijai jis 
pasiūlė patogius ir erdvius rūmus savo valdose Vilniuje, 
be to, prašė atsiųsti teologijos, filosofijos, matematikos 
ir kitų disciplinų profesorius *?. 

1565 m. gruodžio 25 d. Pranciškus Bordža pranešė, kad 
„pirmiausia Vilniuje (kuris yra Lietuvos sostinė) kolegiją, 
kurioje būtų dėstomi visi mokslai, (karalius) savo lėšomis 
įrengė, paskyręs pastatus ir lėšas“ *?. Tačiau jau po kelių 
savaičių P. Bordža laiške Varmijos vyskupui S. Hozijui 
rašė, kad kolegijos organizavimą Vilniuje gal teks atidė- 
ti. Ir iš tikrųjų jėzuitų profesoriai į Vilnių nei 1565, nei 
kitais metais neatvyko. Kai kurių istorikų nuomone, tai 
atsitikę todėl, kad J. P. Komendonė išvyko į Romą, ne- 
baigęs tvarkyti mokyklos reikalų (kaip tik J. P. Komen- 
donė itin rėmė ordino pastangas atidaryti kolegijas Lie- 
tuvoje ir Lenkijoje, nes buvo įsitikinęs, jog sėkmingiau- 
siai reformaciją galima pakirsti per mokyklas)?! ' 





*7 Ten pat, p. 124. 

*8 Rabikauskas P. Die Grūndungsbulle der Universitūt Vilnius 
(30. Oktober 1579). Archivum Historiae Pontificiae. Romae, 1978, t. 16, 
S. 121. 

*9 Ten pat, p. 12i. 

50 Ten pat, p. 122—123. 

51 Ten pat, p. 129. 

Betgi kolegijos (katalikiškos ar protestantiškos) stei- 
gimo reikalu rūpinosi ir Lietuvos didikai. 1568 m. liepos 
10 d. seimę, jie gavo Žygimanto Augusto sutikimą įsteigti 
kolegiją Vilniuje ar Kaune ?ž. Kadangi tuo metu Lietuvos 
Didžiojoje Kunigaikštystėje dauguma senatorių buvo re- 
formatai, tai kolegiją įsteigti jie turėjo kur kas daugiau 
galimybių. Todėl greičiausiai jėzuitų įsikūrimui Vilniuje 
ir pasipriešino Lietuvos didikai protestantai, patys ėmę rū- 
pintis aukštesnio tipo mokykla Kunigaikštystės sostinėje. 
Apie tai Vilniaus seniūnas Augustinas Rotundas 1568 m. 
sausio 3 d. rašė minėtajam S. Hozijui „Dėl to Jūsų Gerb. 
Ekselencija tepadaro ką gali, kad gerbiamas jų (jėzuitų) 
provincijolas savo bendrus įvestų į Vilnių pirmiau nei 
Blandrata čia atsiųs kažkokius daktarus, kurie jau buvo 
atvykę, bet pabijojo Mikalojaus Kristupo Radvilos Naš- 
laitėlio. Jie tikrai mums vėl užkrės visą lietuvių giminę. 
Kartą jau žmonės buvo suklaidinti Goštautų palikuonių 
nemokšų pamokslininkų, nors pastarieji neturėjo jokių 
gabumų, neišmanė jokių mokslų bei raštų. Prieš trejus 
metus Goštautų namuose daug bajorų vaikų buvo supa- 
žindinami su erezijų pradmenimis, kai jie dar mokėsi raš- 
to, bet šiuo metu jų liko vos dešimt. Pavojinga, kad vėl 
kokie nors Blandratos mokytojai neatvyktų“ *š. 

Tuo laiku ne tik Žygimantas Augustas atsisakė jėzuitų 
kolegijos, bet ir Vilniaus vyskupas V. Protasevičius-Šuš- 
kovskis paaiškino jėzuitams, jog „jo vyskupystę kariuo- 
menė ir eretikai taip nusiaubė, kad jis neturi ko valgyti'*“, 
todėl ir negali paremti norinčių įsteigti kolegiją. Taigi ir 
šį kartą, kai jau buvo gautas didžiojo kunigaikščio prita- 
rimas, jėzuitų pastangos įsikurti Lietuvos Didžiosios Ku- 
nigaikštystės sostinėje nedavė vaisių. 





52 LIŠ, t. 1, p. 239. 

53 Eukaszewicz J. Historija szkot w Koronie i w Wielkim Księstwie 
Litewskim. Poznan, 1849, t. 1, s. 121. 

5 Korewa J. Z dziejow diecezji..., s. 124. 

VILNIAUS KOLEGIJOS ĮSTEIGIMAS 


Tuo metu, kai Karaliaučiuje susiformavo protestantų 
universitetas, popiežiaus nuncijus Fulvijus Rugieris pra- 
nešė Romai, kad Lietuvoje reformacinis judėjimas vis pla- 
čiau apima didesnius miestus, o Aukštaitijoje ir Žemaiti- 
joje dar yra nemažai pagonybės liekanų, ir apskritai ka- 
talikybė Lietuvoje neturi stipresnių pagrindų. 

Vilniaus vyskupo Valerijono Protasevičiaus nuomone, 
geriausiai padėti kovoje su protestantizmo plitimu gali 
mokyklos. 1568 m. jis pradėjo derybas su Krokuvos aka- 
demija, kad ji atsiųstų į Vilnių kelis dėstytojus organi- 
zuojamai mokyklai *. Krokuvos universitetas V. Protase- 
vičiaus prašymo nepatenkino, nes jam pačiam trūko pro- 
fesorių. Tada primo J. Pšerembskio siūlymu ir S. Hozijaus 
patarimu, Vilniaus vyskupas kreipėsi į nuncijų J. P. Ko- 
mendonę. Šis jį pristatė minėtam čekui B. Hostovinui. Tai- 
gi jėzuitų kvietimą į Lietuvą skatino Lenkijos episkopatas. 
Susipažinęs su Lietuva, B. Hostovinas 1569 m. spalio 6 d. 
rašė į Romą: „Visoje šiaurėje už Vilniaus nėra tokio mies- 
to, kuris prilygtų Vilniui savo garsu ir kuriame taip pa- 
togu būtų gyventi žmonėms. Nuo jo netoli Maskva, Toto- 
riai ir Švedija. Taip pat čia niekur nėra universiteto, net 
garsesnės mokyklos, nei daktarų, nei magistrų, kurie ga- 
lėtų mokyti. Vilniuje, Lietuvoje ir jos kaimynystėje gy- 
vena įvairių tautybių žmonės, kuriuos jėzuitai galėtų mo- 
kyti ir jų kultūrą kelti. Todėl geriau reikėtų čia univer- 
sitetą, o ne paprastą mokyklą steigti" *, 

Jėzuitų viceprovincijolas P. Sunjeris, papildydamas 
B. Hostovino pranešimą, išdėstė ordino siekimus Rytuose: 
„Reikia taip pat neužmiršti, kad čia mums plačiai atsive- 
ria durys į Maskvą, o iš jos per Totorius galėsime pasiekti 
ir Kiniją. Be to, reikia neužmiršti Švedijos ir Livonijos, 


55 Kurczewski J. Košcioi zamkowy czyli katedra wileūska. Wilno, 
1910, t. 2, s. 67. 

56 B. Hostovino pranešimas paskelbtas Bednarski S. Geneza Akade- 
mii Wilenskiej.— In: Księga pamiątkowa ku uczczeniu CCCL rocznicy 
založenia i X wskrzeszenia uniwersytetu Wileūskiego. Wilno, 1929, t. 1, 
s. 12. 

į šias šalis taip pat bus galima patekti, ir reikia prašyti die- 
vą, kad savo maloningąją akį atkreiptų į tas tautas“ ST. 

Iš pranešimų matyti susidomėjimas Lietuva pirmiausia 
dėl jos geografinės padėties. Kaip tik iš Vilniaus ordinas 
tikėjosi plėsti savo įtaką į Rusiją ir toliau į rytus. 

Organizuodamas kolegiją, V. Protasevičius pradėjo 
nuo namų, kuriuos aprašė P. Sunjeris. „Pirmame aukšte 
daug puikių, dekoruotų kambarių, išdėstytų aplink vidaus 
kiemą [...|. Visi šie rūmai, be baldų, vyskupui atsiėjo 
10 200 florinų, kas sudaro beveik 700 auksinų. Nupirkęs 
rūmus [...], parūpino visus reikiamus baldus 1r dar pri- 
dėjo nemažą biblioteką [...]. Kadangi šiuose rūmuose te- 
galėjo tilpti ne ką daugiau kaip 30 žmonių (be juose esan- 
čių kelių mokyklos klasių), vyskupas pristatė iš šiaurės 
pusės naują gražiai įrengtą ir senųjų rūmų stiliui pritai- 
kytą kambarių sparną, kuriam, man iš Vilniaus išvažiuo- 
jant, jau buvo dengiamas stogas, taip kad nuo šiol Vil- 
niaus kolegijoje galės gyventi 50 žmonių [.. J. Toje pačio- 
je (šiaurinėje) pusėje prie rūmų yra platus beveik kvadra- 
tinis sklypas; jo pakraščiuose bus statomos mokyklai kla- 
sės, kurių pakaks būsimajam universitetui. Virš klasių 
bus mūsiškiams gyventi kambariai ir erdvi salė visiems 
renginiams. Kai visa tai bus pastatyta, kolegijoje galės 
gyventi arti 100 žmonių, ypač jei dar bus nupirktas vienas 
mūrinis namas (jį galima gauti už 300 ar 400 florinų), esąs 
šalia kolegijos iš pietų pusės, nes, atrodo, dar reikia vietos, 
kur būtų galima įrengti tinkamą valgyklą ir keletą kitų 
kolegijos reikalams pritaikytų patalpų [...]" 5. Austrijos 
jėzuitų provincijolas Laurynas Madžas rašė į Romą jė- 
zuitų generolui, kad Vilniaus kolegijos pastatai, po kara- 
liaus ir vyskupo rūmų yra gražiausi, o Italijoje nė viena 
kolegija neturi tokių gražių rūmų *?. 





57 Bednarski S. Geneza Akademii Wilenskiej, s. 12—13. 

58 Sunyer F. Informacio de novo collegio Vilnensi facta mense sep- 
tembri 1570.— Kn.: Lietuvių katalikų mokslo akademijos metraštis. Ro- 
ma, 1967, t. 3, p. 234—235. 

59 Piechnik L. Początki Akademii Wilenskiej (1569—1600). Krakow, 
1973, s. 97. 

Kolegijai išlaikyti V. Protasevičius paskyrė dvarų ir 
kaimų: Medininkų valdą su penkiais kaimais (57 valakai); 
Dvariškių valdą su vienuolika kaimų (154 valakai)“; du 
Maišiagalos dvarus: Širvintas su Širvintų miesteliu; Ry- 
kantų ežerą Trakų apylinkėse *!. Vien iš Dvariškių valdos 
jėzuitai numatė gauti 1200 florinų, arba 28 800 lietuviškų 
grašių metinių pajamų. (Vieno florino, arba auksino, ku- 
ris prilygo 24 lietuviškiems grašiams, XVI a. antrojoje 
pusėje vertė buvo lygi maždaug dviem statinėms rugių ar- 
ba aštuoniems vežimams šieno *Ž.) Į taip aprūpintą mokyk- 
14 jėzuitams reikėjo atsiųsti žmones darbui pradėti. 

1569 m. rugsėjo mėn. į Vilnių atvyko P. Sunjeris, 
B. Hostovinas ir dar 4 vyrai. Spalio mėn., kai kolegija dar 
oficialiai nebuvo atidaryta, joje jau mokėsi apie 60 jau- 
nuolių $. 1570 m. liepos 14 d. į Vilnių atvyko L. Madžas 
ir naujos kolegijos rektorius Stanislovas Varševickis. 

Kolegijos darbo pradžia oficialiai laikoma 1570 m. lie- 
pos 17 d. Atidarymo iškilmės pradėtos 1570 m. spalie 15 d. 
teologiniu disputu. Tezės, kurias numatė ginti jėzuitai, 
prieš septynias dienas buvo prikaltos prie Vilniaus bažny- 
čių durų. Reformacijos šalininkai ir kitų tikėjimų išpa- 
žintojai buvo kviečiami į teologinį ginčą. Svečių į kole- 
gijos atidarymo iškilmes prisirinko daug, buvo ir kitatikių, 
bet jie dispute nedalyvavo. Spalio 18 d. susirinkusiems 
kolegijos kieme buvo parodyta drama „Heraklis“. (Tai pir- 
masis mokyklinio teatro pasirodymas Vilniuje.) Literatū- 
roje nurodoma, kad po atidarymo kolegijoje mokėsi apie 
160 jaunuolių **. P. Sunjeris, iš Vilniaus išvykęs 1570 m. 
rugpjūčio 28 d., teigė, jog kolegijoje mokėsi 122 moki- 


“0 Apie valstiečių prievoles nuo valako žr.: Lietuvos TSR istorija. 
V., 1957, t. 1, p. 184—185. 

“1 Sunyer F. Informacio de novo collegio Vilnensi..., p. 235—241. 

92 3aapuu C. C. HymHamaTuuecknH ca0Bap». JibBoB, 1980, c. 174. 

3 Piechnik L. Początki Akademii Wilenskiej..., p. 18 nurodyti 
1568 m. Tai klaida, nes visi rašiusieji apie jėzuitų atvykimą nurodo 
1569 m. 

“4 Natoūski B. Początki i rozwoj Towarzystwa Jezusowego w Pols- 
ce 1564—1580. Krakow, 1969, s. 442. 

niai 6. Ilgainiui mokinių padaugėjo: 1572 m. joje mokėsi 
200, 1574 m.— 361, 1575 m.— 415, 1576 m. jau apie 500 
mokinių *. Pamažu į kolegiją ėmė stoti ir reformatų bei 
stačiatikių vaikai; tikybiniuose disputuose jie turėjo teisę 
nedalyvauti, dėstytojams buvo draudžiama užgaudinėti jų 
religinius jausmus. Mokytojai turėjo taikytis prie Lietu- 
vos Didžiojoje Kunigaikštystėje viešpatavusios religinės 
tolerancijos. 

Mokslas kolegijoje buvo einamas klasėmis. Kaip ir iš 
ko buvo mokoma kolegijoje parodo jėzuitų provincijolo 
A. Miaskovskio 1711 m. kovo 26 d. ordinacija ir savaitinis 
pamokų tvarkaraštis *'. 

Pati žemiausia kolegijos klasė vadinta infima classis 
grammaticae — žemiausia gramatikos klasė, arba tiesiog 
infima; kai kuriose jėzuitų mokyklose dar buvo įžanginė 
klasė, vadinama proforma, kur mokyta skaityti ir rašyti. 
Infimoje mokslas truko dvejus metus. Pirmųjų metų kla- 
sė vadinta infima classis grammaticae minor, arba parva, 
o antrųjų — infima classis grammaticae maior (mažesnioji 
žemiausia gramatikos klasė ir aukštesnioji žemiausia gra- 
matikos klasė). Aukštesnėje infimos klasėje buvo prade- 
dama dėstyti lotynų kalbą. Gramatikos pradmenų iki veiks- 
mažodžio asmenavimo mokytasi iš Elijaus Donato vado- 
vėlio. Čia buvo skaitomi Cicerono laiškai, nagrinėjami 
Katono dvieiliai, P. Kanizijaus katekizmas buvo garsiai 
skaitomas ir mokomasi atmintinai. 

Antroje kolegijos klasėje — classis media grammati- 
cae — vidurinėje gramatikos klasėje, arba tiesiog classis 
grammaticae, buvo dėstoma visas gramatikos kursas iš 
Despauterijaus vadovėlio, supažindinama sų lengvesnėmis 
sintaksės konstrukcijomis. Joje skaityta Cicerono laiškai, 
Cezario „De bello Gallico“ ir Ovidijaus „Tristia“. Klasėje 
taip pat buvo aptariami pačių mokinių rašyti laiškai ir 
mokoma atmintinai rinktinių retorinių posakių. 





65 Sunyer E. Informacio da novo collegio Vilnensi..., p. 232. 

“6 Nalofski B. Początki i rozwoj..., s. 451. 

67 Miaskowski A. Catalogus praelectionum in scholis S. J. Vilnae, 
1711; Piechnik L. Początki akademii Wileūskiej..., s. 63—64. 

Trečioji klasė — suprema classis grammaticae — aukš- 
čiausioji gramatikos klasė. Joje buvo nuodugniai moko- 
masi lotynų kalbos gramatikos ir metrikos. Čia buvo skai- 
toma pirmoji Cicerono laiškų „Ad familiares“ knyga, jo 
filosofinis veikalas „De amicitia“, Ovidijaus „Fasti“ ir 
„Nux“ bei Vergilijaus „Eneida“, taip pat aiškinamos Mur- 
melijaus lentelės apie skiemenų kiekybę, dėstoma graikų 
kalbos gramatika iš Klenardo vadovėlio ir mėginama skai- 
tyti Fedro pasakėčias. 

Priešpaskutinioji kolegijos klasė — classis humanita- 
tis — Lietuvoje ir Lenkijoje buvo vadinama poetikos kla- 
se. Tai buvo parengiamoji klasė retorikos studijoms, ku- 
rioms buvo ruošiamasi atliekant įvairius pratimus, skaitant 
Pompėjaus Trogo visuotinės istorijos ištraukas ir iš- 
mokstant pagrindines retorikos taisykles. Joje buvo skai- 
toma Cicerono „De officiis“ ir lengvesnės jo kalbos, Ver- 
gilijaus „Eneida“ ir jo bukolikos (eklogės), Horacijaus 
odės, Cezario „De bello Gallico" ir Marcialio epigramos. 
Kartu buvo dėstoma graikų kalbos sintaksė ir skaitomos 
lengvesnės ištraukos iš Teognido, Heziodo, Gregorijaus 
Naziansiečio. 

Aukščiausioji kolegijos klasė, penktoji — classis rhe- 
torica — retorikos klasė, kurioje siekiama humanitarinės 
mokyklos idealo perfecta eloguentia — tobulos iškalbos. 
Joje skaityta Cicerono „De oratore“, „Partitiones orato- 
riae“ ir „Rhetorica ad Herennium“ (dar vadinama „„Auctor 
ad Herennium“), Cicerono kalbos ir Senekos veikalai, be 
to, dar Livijaus ir Tacito istoriniai darbai. Čia buvo dėsto- 
ma ir metrika, nagrinėjama Homero „Iijada“, Isokrato 
„Kalba į Demoniką“. Pagal Ratio studiorum programą iš 
būsimojo oratoriaus buvo reikalaujama trijų dalykų: įsi- 
gilinti į iškalbos teoriją, suprasti retorikos stilių skaitant 
klasikų veikalus, ypač Ciceroną, ir erudicijos. XVI-—- 
XVIII a. retorikos mokytasi iš Kipriano Soarijaus vado- 
vėlio „De arte rhetorika". (K. Estreicheris nurodo 35 šio 
vadovėlio leidimus, išėjusius Lietuvoje ir Lenkijoje.) 

Iš romėnų autorių daugiausia vietos programoje skir- 
ta Cicerono veikalams. Kai kurie jo darbai, pavyzdžiui, 
„Rhetorica ad Herennium“, buvo perdirbti ir ordino mo- 

kyklose tapo nepakeičiami pažinti renesanso laikų rašy- 
tojus, aukštinusius antikos autorių veikalus. Lotynų gra- 
matikos pagrindų mokiniai mokėsi iš Elijaus Donato 
vadovėlio, nagrinėjo Katono dvieilius, skaitė ir mokėsi at- 
mintinai Petro Kanizijaus mažąjį katekizmą, antrojoje — 
mokėsi iš Despauterijaus gramatikos, nagrinėjo rinktinius 
Cicerono laiškus, 6 trečiojoje — mokėsi sintaksės dalykų, 
toliau nagrinėjo Cicerono laiškus ir mokėsi graikų kalbos 
pagrindų iš Klenardo vadovėlio. Poetikos klasėje iš Des- 
pauterijaus vadovėlio susipažindavo su proza, nagrinėjo 
Cicerono veikalą „Apie pareigas“, Justino parengtas vi- 
suotinės istorijos ištraukas, toliau mokėsi graikiškai. Re- 
torikos klasėje tęsė Cicerono veikalų nagrinėjimą, mo- 
kėsi graikų kalbos ir aptardavo savo parašytas temas, 

Taigi kolegijoje daugiausia dėmesio skirta Cicerono 
darbams; buvo nagrinėjami jo laiškai, retorika, filosofija. 
Ciceronas jėzuitams buvo atsvara prieš humanistus, aukš- 
tinusius kitus antikos rašytojus 6. 

Dalykai kolegijoje nebūtinai buvo išeinami per vie- 
nerius metus. Priklausomai nuo gabumų ir darbštumo kur- 
są buvo galima išeiti per keletą mėnesių ar užtrukti net 
dvejus metus. Tad jau antraisiais mokslo metais Vilniaus 
kolegijoje atsirado baigusių retoriką ir norinčių studijuoti 
filosofiją. Filosofijos studijuoti reikėjo vykti į užsienio 
universitetus, o artimiausi buvo protestantiški. Filosofijos 
pasigedo ir Lenkijoje veikiančios kolegijos. Tad jėzuitai 
nusprendė steigti filosofijos klasę Vilniuje. 1571 m. pa- 
baigoje į Vilnių vėl atvyko P. Sunjeris su septyniais būsi- 
mais filosofijos kurso studentais ?. Bet, prasidėjus maro 
epidemijai, tais metais kolegijos darbas nutrūko; jis buvo 
atnaujintas 1572 m. Kolegijos vadovams ne mažiau nei fi- 
losofija rūpėjo teologijos dalykų dėstymas. Todėl jau 
1574 m. buvo įsteigta teologijos klasė, į kurią priimdavo 
vien katalikus. Šioje klasėje dėstyta moralinė ir poleminė 
teologija ir komentuoti kai kurie šventraščio tekstai. Nors 





68 Jurginis J. Akademijos įsteigimas ir jos veiklos pradžia.— Kn.: 
Vilniaus universiteto istorija 1579—1803. V., 1976, p. 36—37. 
99 Piechnik L. Początki Akademii Wileūskiej..., s. 23. 

tai buvo tik įvadas į teologijos kursą, bet filosofijos ir 
teologijos klasių įsteigimas kolegiją jau artino prie aukš- 
tosios mokyklos. Iš filosofijos dėstytojų garsėjo Dunso 
Skoto sekėjas Jonas Hėjus, prieš kurį stojo Tomo Akvinie- 
čio mokymo šalininkas teologijos profesorius Petras Vi- 
jana, palaikomas kolegijos valdžios; patekusį į nemalonę 
J. HRėjų ordino vadovai iš Vilniaus atšaukė “*, 

Filosofijos kurse buvo aiškinamas filosofijos santykis 
su kitais mokslais, aptariami garsiausių filosofų darbai. Itin 
didelis dėmesys buvo skiriamas dievui, dangui, sielai, nes 
feodalinėje epochoje, kaip rašė F. Engelsas, „Bažnyčios 
dogma buvo bet kurio mąstymo pradinis momentas ir pa- 
grindas. Jurisprudencija, gamtos mokslas, filosofija — vi- 
sas šių mokslų turinys buvo suderinamas su bažnytiniu 
mokymu“ 7i, 

Į filosofijos programą įėjo ir matematika, kuri dėstyta 
nuo kolegijos įsteigimo. Tačiau Vilniaus kolegijoje, skir- 
tingai nuo kitų jėzuitų mokyklų, matematikos kursą dėstė 
pirmojoje ir antrojoje kolegijos klasėje (trečiojoje kursą 
pakartodavo) ir antraisiais filosofijos kurso studijų metais. 
Mokiniai išmokdavo keturių aritmetikos veiksmų ir tri- 
skaitę taisyklę. Nuo pirmųjų kolegijos gyvavimo metų at- 
siskleidžia tendencija plėsti matematikos kurso programą, 
tenkinant gyventojų susidomėjimą šia disciplina. 1571 m. 
prašydamas Romoje matematikos profesoriaus Vilniaus 
mokyklai, P. Sunjeris nurodė, kad kolegijai būtinai reikia 
matematikos katedros, nes matematika čia labai vertina- 
ma, ir tėvai reikalauja, kad ši disciplina kolegijoje būtų 
dėstoma 72, 

Lietuvos senatoriai ir bajorai pageidavo ir atskiro isto- 
Tijos kurso; praeities pažinimo reikėjo valstybiniams rei- 
kalams spręsti. Pritardami šiam pageidavimui, Vilniaus ko- 
legijos vadovai pasiūlė savo vyresnybei, kad visur, kur 
dėstoma filosofija, būtų ir istorijos profesorius. Iš Romos 


"0 Jurginis J. Akademijos įsteigimas ir jos veiklos pradžia, p. 38. 

1 Dueenoc D. IOpuAugeckKHū conKaH3M.— B kK.: K. Mapkc Wu 
d. Jnzenbc. Coų. M., 1936, T. 16, u. 1, c. 293. 

72 Faunyckac 3. MaremaThKa B BunbHioCCKOM YHHBepPCHTeTE AO 
1832 r.— Lietuvos matematikos rinkinys. V., 1979, c. 5. 

buvo atsakyta, jog apie pracitį mokiniai pakankamai su- 


"žino poetikos ir retorikos klasėse. Įdomu, kad 1573 m. Sta- 
mislovas Rozraževskis siūlė įvesti rusų kalbos dėstymą *, 


Ordino valdžia po kelių metų leido baltarusiams skaityti 
ir rašyti gimtąja kalba, mokantis katekizmo ir gilinantis 
į kitą religinę literatūrą. Tai liudija jėzuitų norą išplėsti 
savo įtaką ir baltarusių žemėse. 

Vilniaus kolegijos augimas, dėstomų dalykų daugėji- 
mas sudarė prielaidas mokyklą pertvarkyti į universitetą. 


KOLEGIJOS PAKĖLIMAS UNIVERSITETU 


V. Protasevičius, kaip ir jėzuitai, susidūrė su stiprė- 
jančia Ostrogo akademijos įtaka ir reformatų pastangomis 
įsteigti savo universitetą. Čia ir protestantus, ir reforma- 
tus aplenkė katalikų partija, vadovaujama Vilniaus vys- 
kupo. 

1576 m. birželio 25 d. laiške popiežiui V. Protasevičius 
rašė apie būtinumą Vilniaus kolegiją reorganizuoti į uni- 
versitetą. „Pasirėmęs ta viltimi, daugiausia galvoju apie 
tokią ateitį, kad šioje kolegijoje būtų įsteigtas universite- 
tas, kadangi Lietuvos Didžiojoje Kunigaikštystėje, kuri 
didumu prilygsta Lenkijos karalystei, niekur kitur jis nei 
būtų, nei galėtų būti. Nes matau, jog čionai ne tik iš pa- 
čios Lietuvos, bet taip pat iš Lenkijos, Prūsijos, Livonijos, 
net iš Vokietijos dėl patogaus pragyvenimo nemaža at- 
vyks žmonių, ypač jei žinos, kad universitete mokys lite- 
ratūros ir ją išmoks ne tik panaudoti, bet ir gaus išsimoks- 
linimo liudijimą“ **, Kaip matyti, V. Protasevičius projekte 
įkurti Vilniuje universitetą nurodė visų pirma ne religinį 
reikalą, bet tai, kad Lietuvos Didžiojoje Kunigaikštystėje, 
kuri savo dydžiu prilygsta Lenkijos karalystei, nesą jokio 
universiteto ir kad jį galima būsią įsteigti tik Vilniuje. 

Sąlygas, skatinusias organizuoti aukštąją mokyklą Lie- 
tuvos Didžiosios Kunigaikštystės sostinėje, greičiausiai lė- 

78 Piechnik L. Początki Akademiį Wileūnskiej..., s. 67. 

4 Szulc W. Nieznany list biskupa Walerjana Protasewicza do pa- 


pieža Grzegorza XIII z. 1576 r. w sprawe erekcji universytetu wilenskie- 
g0.— Ateneum Wileūskie, Wilno, 1938, t. 12, z. 2, s. 270—271. 

mė ir politiniai motyvai. Kai kurie feodalų sluoksniai, siūlę 
kaip beįmanoma mažinti Lenkijos įtaką, ypač padidėjusią 
po 1569 m. Liublino unijos, norėjo savo universiteto Vil- 
niuje — atsvaros Krokuvos universitetui. V. Protasevičius 
buvo ne tik katalikų bažnyčios, bet ir Lietuvos valstybės 
veikėjas (Lietuvos II Statuto redagavimo komisijos pirmi- 
ninkas) ir priklausė tai lietuvių feodalų grupei, kuri pasi- 
sakė už teisinį Lietuvos Didžiosios Kunigaikštystės sava- 
rankiškumą ". 

Kad V. Protasevičiaus siekimas įsteigti universitetą 
Vilniuje buvo rimtai apgalvotas rodo ir tolimesnė įvykių 
raida, Netrukus, t. y. 1577 m. pavasarį, Piotrkove įvyko si- 
nodas (Lenkijos bažnytinės provincijos suvažiavimas), pri- 
ėmęs nutarimą, įpareigojantį kiekvieną vyskupystę kas- 
met mokėti tam tikrą mokestį Krokuvos universitetui. 
Negalėjęs dėl ligos dalyvauti sinode ir prieštarauti nutari- 
mui, V. Protasevičius į tokią įvykių eigą reagavo kaip į sa- 
vo ketinimų trukdymą. Protestuodamas prieš nutarimą, jis 
kreipėsi į popiežių, kad šis atleistų jo vyskupystę nuo mo- 
kesčio Krokuvos universitetui. ,Nes yra žinoma [...| ko- 
kios mano išlaidos yra padarytos, kad šiame Lietuvos Di- 
džiosios Kunigaikštystės sostinės mieste būtų įsteigta 
Jėzaus Draugijos kolegija, kurią taip pat, jei viešpats pra- 
ilgins gyvenimą, pageidaučiau labiau padidinti ir univer- 
siteto privilegijomis, kaip tai neseniai Jūsų šventenybės 
prašiau, papuošti Jūsų šventenybės malone. Manau, kad 
ši kolegija bus ne mažiau svarbi šiai provincijai už Kro- 
kuvos universitetą Lenkijai; pastarasis turi artimesnes kai- 
mynines adademijas, o tuo tarpu ši yra nuo visų labiau 
nutolusi, tartum koks įrengtas priešpilis prieš erezijas Prū- 
suose bei Livonijoje ir ereziją Maskvoje [...|, tartum 
įrengta turgavietė, iš kurios būtų nešamas katalikų tikėji- 
mo grynumas į tuos [visus minėtuosiusĮ kraštus ir į Švedi- 
jos karalystę" "6. 


"5 Halecki O. Dzieje unii jagielloAskiej. Krakow, 1920, t. 2, s. 213. 

"6 Kumor B. Synod piotrkowski w roku 1577. Historia košciola w 
Polsce. Poznai— Warszawa, 1974, t. 1—2, s. 174—175; Rabikauskas P. 
Die Grūndungsbulle der Universitat Vilnius. .., S. 131. 

Įsteigę Vilniaus kolegiją, jos vadovai iš pradžių netu- 
rėjo rimtesnių planų pertvarkyti ją į universitetą. (Ordi- 
no generolas P. Bordža nurodė provincijolu L. Madžui, 
kad tuo tarpu čia reikia tenkintis gera kolegija ir nė ne- 
galvoti apie universitetą "7. Taip pat ir kolegijos rektoriui 
S. Varševickiui P. Bordža rašė, jog universiteto klausimas 
Vilniuje kol kas nieaktualus.) Tačiau XVI a. aštuntajame 
dešimtmetyje kolegijai išaugus, susidarė sąlygos pertvar- 
kyti ją į universitetą, tik tam reikėjo dar valdovo pritari- 
mo. Pasitikę 1578 m. liepos 7 d. Steponą Batorą Lvove, 
V. Protasevičius ar Jurgis Radvila išprašė karalių duoti 
Vilniaus universiteto steigimo privilegiją. 

Universiteto įsteigimo aktas nebuvo galutinis. Mat, ka- 
raliaus raštas Lietuvoje galiojo tik pridėjus prie jo Lietu- 
vos Didžiosios Kunigaikštystės kanclerio arba vicekanc- 
lerio antspaudą. Tuo tarpu nei M. Radvila Rudasis, nei 
E. Valavičius dar nebuvo atsisakę minties įsteigti Vilniuje 
reformatų universitetą, todėl jie ir nesutiko pridėti ant- 
spaudą. Steponas Batoras ėmėsi įtikinėti didikus reforma- 
tus nesipriešinti universiteto steigimui. 1578 m. rugpjūčio 
30 d. karalius pažadėjo atvykusiam jėzuitų atstovui Pei- 
rui Skargai, jog Vilniaus mokykla bus geriausiai aprūpin- 
ta iš visų mokyklų ir kitos negalėsiančios jai prilygti "8. 

Karaliaus sekretorius Johanas Demetrijus Solikovskis 
atsiminimuose aprašė 1579 m. balandžio 1 d. privilegijos 
patvirtinimą. „Tos mokyklos iki šiol neturėjo karaliaus 
patvirtinimo ar akademijos titulo. Taigi per Solikovskį 
vyskupui (pats jis jau kiek laiko kaip senukas ligonis gu- 
lėjo dėl podagros, rankų kaulų gėlos ir senatvės) raginant 
karalių, taip pat prašant ir Vilniaus kaštelionui, Žemaičių 
seniūnui Jonui Chodkevičiui [. ..], karalius akademijos pri- 
vilegijas surašyti ir paruošti pavedė Solikovskiui. Jas dai 
ruošiant, kai karalius Chodkevičiui greta stovint ir patei- 
kiant pasirašė, pasiuntė tą patį Solikovskį pasiteirauti Vil- 
niaus vaivados Mikalojaus Radvilo nuomonės, ar jis pa- 
norės pridėti Lietuvos Didžiosios Kunigaikštystės antspaudą 





"7 Piechnik L. Początki Akademii Wilenskiej..., s. 26. 
78 Sliwinskį A. Stefan Batory. Warszawa, 1922, s. 145. 

prie šių privilegijų, kurios turėsiančios pasitarnauti pa- 
čių lietuvių naudai ir šlovei, Kai į tai jis atsakė, kad norįs 
pasitarti su kitais savo kolegomis lietuvių tarėjais, supra- 
to jog šį reikalą jie gali dar labiau trukdyti. Daugelis jų 
tvirtino, kad jėzuitų kolegija bei akademija steigiama pa- 
žeidžiant jų laisves ir privilegijas, daugelis nurodė refor- 
matų tikėjimo priespaudą. Todėl jie atėjo pas karalių ir 
pareiškė, kad nepakęs bet kokio savo laisvių pažeidimo. 
Dėl tokių savo reikalavimų buvo išjuokti, o Vilniaus kaš- 
teliono Chodkevičiaus net labai įpykinti. Tuo tarpu ka- 
ralius jiems įrodė savo gero bei dievobaimingo ketinimo 
prasmingumą. Ir kai jie išėjo tylėdami, bet nepritardami, 
karalius vėl pasiuntė lietuvį kataliką Jasinskį [Stepono 
Batoro sekretorių Mikalojų Jasinskį|, kuris turėjo pasa- 
kyti Vilniaus vaivadai, kad reikia stebėtis tokia laisve, 
kuri nenori mokytis ir būti mokoma, stebėtis iš kur turi- 
mos tokios privilegijos, kurios leidžia jiems visados gy- 
venti barbarais [...] ir nepritapti prie tikėjimo ir gerų 
mokslų. Kai Jasinskis grįžo su dar neantspauduotomis pri- 
vilegijomis, pasiuntė jį karalius pakviesti Trakų kaštelioną, 
Lietuvos vicekanclerį Eustachijų Valavičių. Kadangi pas- 
tarasis nemokėjo lotyniškai, karalius per Jasinskį pasakė, 
kad pridėtų antspaudą prie privilegijos, kurią jis Vilniaus 
akademijai suteikė. Jam delsiant ir dvejojant ir lyg į kitus 
apeliuojant, karalius pareiškė: arba, jei nori teantspau- 
duoja, arba, jei nenori, teatiduoda antspaudą ir jis pats ant- 
spauduosiąs; bet antspaudo daugiau nebeatgaus. Išgąsdin- 
tas ir sugėdintas vicekancleris padarė, ką karalius norėjo 
ir kaip reikiant Vilniaus akademijos privilegijas antspau- 
davo" ?. 

Taigi karalius Steponas Batoras pasirašė dvi Vilniaus 
universiteto įsteigimo privilegijas: pirmąją — 1578 m. lie- 
pos 7 d. Lvove, antrąją — 1579 m. balandžio 1 d. Vilniu- 
je. Dauguma katalikiškosios istoriografijos istorikų (nuo 
A. Kojelavičiaus-Vijūko iki L. Piechniko) tikrąja universi- 
teto įsteigimo data laiko pirmosios privilegijos pasirašymo 

"9 Ioannis Demetrii Solicovius. Commentarius brevis rerum polo- 


nicarum a morte Sigismundi Augusti Poloniae Regis. Dantisci, 1647, 
p. 123--126. 

metus*?, Remdami visiško Lietuvos su Lenkija sujungimo 
idėją, jie nepripažino Lietuvos savarankiškumo tradicijų. 
Vis dėlto XX a. pradžioje dauguma tos pačios pakraipos 
istorikų atsisakė 1578 m. datos ir minėjo universiteto 350 
metų sukaktį 1929 m. 

Vilniškės privilegijos tekstas liudija, kad tai nėra anks- 
tyvesnio akto padžodinis pakartojimas. Antrojoje privi- 
legijoje nė neužsimenama apie 1578 m. liepos 7 d. privile- 
giją. Pats akto turinys yra panašus į pirmąjį, bet šį kartą 
teisiškai jis tiksliau suformuluotas. Steponas Batoras nu- 
taria: „duoti, leisti ir suteikti, kiek yra mūsų kompeten- 
cijoje, akademijos bei universiteto teisę, privilegiją ir ga- 
lią [...], kuriomis naudojasi [bei] džiaugiasi kitos kolegi- 
jos ir universitetai mūsų karalystėje, o ypač Krokuvos 
universitetas [...|" *!. Universitetas gavo teisę duoti moks- 
lo laipsnius iš teologijos, filosofijos ir laisvųjų menų, iš- 
skyrus teisės ir medicinos mokslus. ' 

Pirmojoje privilegijoje apie kokius ją pasirašiusius as- 
menis neužsiminta. Tuo tarpu vilniškės privilegijos ilga- 
me liudininkų sąraše paminėti kone visi Lietuvos senato- 
riai: vaivados, vyskupai, kaštelionai. Nebuvo tiktai Že- 
maičių vyskupo Merkelio Giedraičio, Vitebsko vaivados 
Stanislavo Paco ir kelių kaštelionų. Privilegiją pasirašė 
taip pat keli karaliaus ir didžiojo kunigaikščio dvaro dig-- 
nitoriai, sekretoriai bei raštininkai. Pažymėtina, kad iš 
penkiolikos Lietuvos Didžiajai Kunigaikštystei atstovau- 
jančių liudininkų tiktai Vilniaus vyskupas Protasevičius, 
Žemaičių seniūnas Jonas Chodkevičius ir Lietuvos rašti- 
ninkas Mikalojus Jasinskis buvo katalikai, o kiti vienuoli- 
ka (daugiau kaip trys ketvirtadaliai) — Ieformatai. 

Paremdami universiteto steigimą, Lietuvos senatoriai 
norėjo jam ir vadovauti. Privilegijose nurodyta, jog mo- 
kyklos kancleriais bus Vilniaus, o protektoriais — Žemai- 
čių vyskupai. Jėzuitai betgi turėjo egzemcijos privilegiją, 


80 Koialowicz Albertus Viiuk. Miscellanea rerum ad statum eccla- 
siasticum in Magno Lituaniae Ducaiu pertinentium. Vilnae, 1650, 
p. 113—114; Piechnik L. Początki Akademii Wileūskiej..., s. 28—29. 


81 Academia et Universitas Vilnensis. V., 1979, p. 15. 

kuri juos atleido nuo vietos dvasininkų valdžios priklau- 
somybės. Todėl jie nesutiko įsileisti ne ordino narių, ga- 
linčių kontroliuoti jų veiklą. Prašomas jėzuitų V. Prota- 
sevičius 1579 m, liepos 26 d. prašė Grigaliaus XIII 
išspręsti šį keblumą, nes Vilniuje, priešinantis karaliaus 
patarėjams, katalikai nesitikėjo gauti pataisyto privilegijos 
teksto 32. 

Lietuvos kancleriai nesutiko pridėti Lietuvos Didžiosios 
Kunigaikštystės antspaudo ir prie antrosios karaliaus pri- 
vilegijos. Sekdami J. Bielinskiu3?, Vilniaus universiteto 
istorikai rašė, kad privilegija antspaudu patvirtinta 1579 m. 
lapkričio mėnesį, o Stepono Batoro sekretorius J. D. Soli- 
kovskis atsiminimuose rašė, kad vilniškė privilegija ant- 
spaudų buvo patvirtinta 1579 m. balandžio mėn.š Šian- 
dien mums patikslinti šią datą dar sunku. 

1579 m. balandžio 1 d. Steponas Batoras patvirtino ir 
V. Protasevičiaus 1578 m. rugpjūčio 24 d. dokumentą, ku- 
riame išvardyti jėzuitams perleisti turtai, Karalius taip pat 
leido jiems be muito Nerimi plukdyti medžius savo rei- 
kalams. Patvirtinus kolegijos pertvarkymą į universitetą 
ir jo materialinio aprūpinimo dokumentus, universiteto Or- 
ganizavimo reikalas Vilniuje buvo išspręstas. 

Vilniaus universiteto steigimo procedūra kiek skyrėsi 
nuo kitų katalikiškų universitetų steigimo tvarkos. Papras- 
tai prieš organizuodami universitetą, valdovai kreipdavosi 
į popiežių, prašydami suteikti jam privilegijas, kokiomis 
naudojasi kiti universitetai 55. 

Tuo tarpu Steponas Batoras, kaip matėme, paskelbė 
privilegiją, pakeldamas Vilniaus kolegiją į universitetą be 
kokių popiežiaus bulių. Grigaliui XIII apie tai buvo pra- 
nešta tik po karaliaus privilegijos paskelbimo. Taigi su 
pasaulietinės valdžios nutarimu popiežius buvo supažin- 


82 Rabikauskas P. Die Grūndungsbulle der Universitat Vilnius, .., S. 
143. 

83 Bielinski J. Universytet Wilenski (1579—1831). Krakow, 1899, 
t. 1, s. 114, 

8* Solicovius I. D. Commeniarius brevis rerum..., p. 126. 

85 Vetulani A. Początki najstarszych wszechnic šrodkowo-europejs- 
kich. Warszawa, 1970, s. 116. 

dintas jau kaip su įvykusiu faktu, įr jam beliko vien jį pri- 
pažinti. Tokį Vilniaus universiteto steigimo kelią galime 
paaiškinti pasaulietiškos renesanso kultūros įtaka, refor- 
macinio sąjūdžio apimtimi, glaudžiai su juo susijusio Ka- 
raliaučiaus universiteto atsiradimu; katalikų bažnyčios 
autoritetas jei ir nebuvo visiškai sugriautas, buvo gerokai 
pakirstas. į 

Tais laikais buvo žinomi du aukštųjų mokyklų tipai: 
scholiarų ir magistrų. Scholiarų universitete buvo samdomi 
dalykų žinovai sistemingam paskaitų kursui skaityti. Vi- 
sas tokios mokyklos organizavimas priklausė nuo studentų 
valdžios; ir rektorių jie rinko iš savo tarpo. Vadinamaja- 
me magistrų universitete magistrai sudarydavo komercinę 
organizaciją, ir studentai čia buvo priklausomi nuo savo 
mokytojų. Europoje labiausiai paplito magistrų universi- 
tetai 59, Scholiarų universitetų daugiausia buvo Italijoje — 
kultūringiausioje to meto šalyje, kur palyginti daugiausia 
buvo mokslus baigusių žmonių. Galbūt ankstyvojo Kroku- 
vos universiteto, įsteigto 1364 m., sunykimą, be kitų prie- 
žasčių, kaip tik ir nulėmė scholiarinis jo tipas, neatitikęs 
to meto sąlygų. Komercinei scholiarų organizacijai susi- 
daryti reikėjo tam tikros prekinių-piniginių santykių pa- 
kopos ir platoko miestų tinklo, ko XIV a. pabaigos Lenki- 
joje dar nebuvo. Todėl, steigiant universitetą, karaliaus 
valdžiai ir reikėjo skirti feodalines beneficijas mokyklai 
išlaikyti *". Universiteto steigimo privilegija buvo ne atida- 
rytos Mokyklos patvirtinimo ar įteisinimo (kaip Italijoje, 
Prancūzijoje, Ispanijoje), o jos įkūrimo ir organizavi- 
mo aktas. Taigi Krokuvoje vadovautasi itališkais etalo- 
nais, bet neatsižvelgta į ūkinio bei visuomeninio gyveni- 
mo sąlygas. 

Vilniaus universitetas pagal steigimo dokumentus 
(1578 m. liepos 7 d. Lvovo, 1579 m. balandžio 1 d. Vilniaus 
privilegijos bei 1579 m. spalio 30 d. bulė*8) priskirtinas 


86 Baszkiewicz J. Mtodoščė uniwersytetu. Warszawa, 1963, s. 46. 

37 Kozlowska-Budkowa Z. Odnowienie Jagiellonskiego Uniwersytetu 
Krakowskiego, 1390—1414— In: Dzieje Uniwersytetu Jagiellonskiego. 
Krakow, 1964, t. 1, s. 41—45. 

88 Academia et universitas Vilnensis, p. 10—27. 

magistrų mokyklos tipui. Šitokio tipo pasirinkimas turėjo, 
žinoma, savo priežastis. Visų pirma universitetą materia- 
liai išlaikyti pajėgė tik didikų beneficijos. Jas iš pradžių 
parūpino V. Protasevičius, apie jas galvojo reformatai, 
puoselėję mintį sukurti savo universitetą turtingųjų Rad- 
vilų globoje. Ar to meto Lietuvos ekonominės sąlygos ga- 
lėjo ir kaip galėjo padėti scholiarų universitetui atsirasti, 
yra atskirai tirtinas dalykas. Aišku viena: beneficijos buvo 
patikimesnė priemonė materialinei aukštosios mokyklos 
bazei sukurti. Be to, Vilniaus universitetas buvo pertvar- 
komas iš kolegijos, taigi mokyklos pagrindą sudarė jau 
esanti magistrų organizacija. Pagaliau jėzuitams, žiūrėju- 
siems į universitetą kaip propagandinę kontrretormacijos 
priemonę, magistrų mokyklos tipas buvo pats parankiau- 
sias. Feodalinių laikų apsišvietusių žmonių žemutiniai, o 
kartu ir gausiausi sluoksniai (raštininkai, barzdaskučiai, 
vaistininkai, keliaujantys mokytojai, religinės praktikos 
juodadarbiai — vikarai, nekilmingieji vienuoliai) buvo ta 
potenciali scholiarų dirva, kuri ne tik krypo į reformaciją, 
bet dar prijautė radikaliajai jos krypčiai *?. Šie žmonės, 
atrodo, kaip tik labiausiai ir būrėsi į Abraomo Kulviečio 
bei Petro Roizijaus vadovaujamas aukštesnio tipo mokyk- 
las, veikusias XVI a. viduryje. Scholiarinėmis jų pavadinti 
negalima, tačiau scholiarų ir magistrų sandėris, ypač 
A. Kulviečio mokykloje, gana akivaizdus *?. Vilniaus aukš- 
toji mokykla, administruojama jėzuitų, mokė teologijos ir 
filosofijos. Jėzuitų religinės ekspansijos tikslai žinomi, ir 
kaip tik teologijos studijoms mokyklos administratoriai 
skyrė daugiausia dėmesio. 





89 Jurginis J., Lukšaitė I. Lietuvos kultūros istorijos bruožai. V., 


1981, p. 115—116. 
90 Biržiška V. Abraham Kulvietis, The First Lithuanian Humanist, 
Contributions of Baltic University. Pinneberg, 1947, p. 16. 

VILNIAUS UNIVERSITETO ORGANIZACIJA 
AKADEMIJOS STRUKTŪRA 


Vilniaus universiteto įsteigimo privilegijoje nurody- 
ta, kad čia bus dėstoma ir teikiama mokslo laipsniai teo- 
logijos, metafizikos, fizikos ir logikos, išskyrus jurispru- 
denciją ir mediciną *!. Vilniaus universitetas nuo kai kurių 
Vakarų Europos universitetų skyrėsi tuo, jog jame kurį 
laiką nebuvo medicinos ir teisės fakultetų. 

Universiteto steigimo dokumentuose nurodoma, kad 
aukščiausia valdžia naujoje mokykloje suteikiama ordino 
generolui. Generolo vietininkas Lietuvoje buvo provinci- 
jolas ?2, 

Provincijolas su keturiais patarėjais prižiūrėjo jėzuitų 
provincijos mokyklų veiklą. Akademijos rektorių skyrė 
generolas *, Rektorius tvarkė ne tik akademiją, jos spau- 
stuvę, biblioteką, bet ir akademijos globojamas dvi Vil- 
niaus kunigų seminarijas ?*. Rektoriui padėjo kancleris ir 
vicerektorius, kurie rūpinosi studijų bei viešų disputų or- 
ganizavimu. Fakultetams vadovavo dekanai. 

Vidaus universiteto tvarka buvo aptarta ordino kons- 
titucijos ketvirtajame skyriuje, o detalės nusakytos laiki- 
nų instrukcijų. Tokią instrukciją Vilniaus kolegijai paren- 





91 Academia et Universitas Vilnensis, p. 15. 

92 Lietuvos jėzuitų provincija susikūrė iš Aukštutinės Vokietijos 
(Germaniae Superioris) provincijos, įsteigtos dar 1556 m. 1563 m. nuo 
jos atsiskyrė Austrijos provincija, o nuo pastarosios — Lenkijos vice- 
provincija, kuri 1576 m. gruodžio 15 d. buvo pertvarkyta į Lenkijos 
provinciją. 1598 m. Lenkijos provincijoje buvo sudaryta Lietuvos vice- 
provincija, o jos provincijolu paskirtas A. Bartsenijus. Lietuvos pro- 
vincijolas vadovavo jėzuitų kolegijoms ir rezidencijoms, esančioms ne 
tik LDK žemėse, bet ir kolegijoms Rygoje (įsteigta 1581 m.), Tartu (1588), 
Daugpilyje (1631). Daugėjant ordino institucijų Lietuvos viceprovincijo- 
je, 1608 m. buvo sudaryta atskira Lietuvos provincija. Į ją, be Lietu- 
vos, dar įėjo Baltarusija, Mozūrija su Varšuva, Varmė ir Livonija. Visos 
Lietuvos jėzuitų provincijos svarbiausia mokymo įstaiga buvo Vilniaus 
akademija. 


93 Vladimirovas L. Išaugimas ir suklestėjimas (1579 m.— XVII a. 
vidurys) — Kn.: Vilniaus universiteto istorija 1579—1803, p. 50—51, 


?* Bieliūski J. Universytet Wilenski, t. 1, s. 84. 

gė Laurynas Madžas *5; ji galiojo apie 16 metų, per kuriuos 
ordinas ruošė visoms savo mokykloms bendras taisykles. 
Taisyklių projektas buvo apsvarstytas Vilniuje 1586 m. 
dalyvaujant akademijos profesoriams ir kolegijų rekto- 
riams. Naujos mokyklų taisyklės (Ratio studiorum) galų- 
tinai buvo baigtos redaguoti 1599 m. sausio 8 d. ir po to 
išsiuntinėtos visoms mokykloms reikalaujant griežtai jų 
laikytis *9, Šiose taisyklėse, be mokyklų vidaus reikalų ap- 
tarimo, pedagoginių nurodymų, aiškinamos provincijolų, 
rektorių ir kitų pareigūnų pareigos. 

Baigę penkių klasių kolegiją (su šešerių, vėliau septy- 
nerių metų mokymo kursu), jaunuoliai galėjo studijuoti 
filosofijos fakultete, kur mokslas truko trejus metus. Fa- 
kultete buvo dvi katedros — filosofijos ir matematikos. 
Pirmaisiais metais čia dėstyta logika, antraisiais — fizika 
(gamtos filosofija), trečiaisiais — metafizika ir etika. Stu- 
dentai, baigę filosofijos fakultetą ir neketinę būti kunigais, 
tuo ir pasitenkindavo, o tie, kurie ėjo į dvasininkus, stojo 
į teologijos fakultetą, kur mokslas truko dar ketverius 
metus. Fakultete buvo keturios katedros: dvi dogmati- 
nės teologijos, Šventojo rašto ir hebrajų kalbos, o nuo 
1581 m. prisidėjo dar dvi: moralinės teologijos ir polemi- 
nės teologijos katedros. 


PROFESORIAI IR STUDENTAI 


Vilniaus kolegijoje 1571 m. dirbo 6 jėzuitų kunigai ir 
12 žemesnių ordino narių, kurie dėstė žemesnėse kolegi- 
jos klasėse. Kolegiją pakėlus į universitetą, čia dirbo jau 
44 jėzuitai. Iš jų pedagogine ir organizacine veikla pasi- 
žymėjo Garsijas Alabijanas, Baltazaras Hostovinas, Stanis- 
lovas Varševickis, Petras Skarga-Pavenskis. 

S. Varševickis organizavo kolegiją, jo įpėdinis J. Vu- 
jekas Vilniuje gyveno tik apie metus, o P. Skarga, perėmęs 
1579 m. rugpjūčio 1 d. iš J. Vujeko mokyklą, daugiau rū- 
pinosi ordino organizacine veikla, nei akademija *. P. Skar- 





95 Jurginis J. Akademijos įsteigimas ir jos veiklos pradžia, p. 34—35. 
96 Vladimirovas L. Išaugimas ir suklestėjimas. .., p. 53. 
97 Piechnik L. Początki Akademii Wileūskiej..., s. 38. 

gai išvykus, rektoriaus pareigas ėjo Povilas Bokša. 1585 m. 
vasario mėn. rektoriumi buvo paskirtas ispanas G. Alabi- 
janas. Jam tapus rektoriumi, baigėsi pereinamasis laikotar- 
pis, nusistovėjo mokymo programos, baigėsi universiteto 
pagrindinių pastatų statyba. 

Tarp universiteto profesorių buvo ispanų, anglų, vo- 
kiečių, airių, škotų, čekų, italų, lenkų, ukrainiečių, balta- 
rusių, lietuvių ir kitų tautybių. Jono Gruževskio, Žygiman- 
to Liauksmino, Alberto ir Kazimiero Kojelavičių aplinkoje 
būrėsi jaunų lietuvių ir 1655 m., universitetui vadovau- 
„jant A. Kojelavičiui, iš 43 dirbusių jame pedagogų 25 bu- 
vo kilę iš Lietuvos. Taigi dauguma atstovavo lietuviškoms 
žemėms. 

Jau kolegijoje jėzuitai mokinius veikdavo, kad jie sto- 
tų į ordiną, bet stojančiųjų buvo nedaug, Filosofijos fakul- 
teto studentai skyrėsi į ordino narius ir eksternus — kitų 
ordinų klierikus, bajorų ir miestiečių vaikus. Kadangi Vil- 
niaus aukštoji mokykla atsirado kaip kontrreformacijos 
institutas, kyla klausimas dėl jo pasaulietiškumo. Apie 
teologijos vietą universitete galime spręsti iš ją studijuo- 
jančių skaičiaus. Pavyzdžiui, 1618/19 m. m. akademijoje 
mokėsi 1210 studentų, iš jų teologijos fakultete apie 50 8, 

Filosofijos fakultete daugiau kaip pusė studentų buvo 
eksternai, bet ir klierikai, baigę filosofijos kursą, toli gra- 
žu ne visi studijavo teologiją. Remiami dvasininkų mate- 
realiai, gyvendami miestiečių namuose, studentai teologai 
kartais ne tik atsisakydavo dvasininko vietos, bet rody- 
davo tikėjimo dalykuose blogą pavyzdį kolegoms *. Dau- 
guma studentų pasauliečių, daugiausia bajoraičiai. studi- 
juodavo tik filosofijos fakultete, norėdami įsigyti bendro 
išprusimo, kurio reikėjo norint dalyvauti krašto politinia- 
me gyvenime. 

Dingus imatrikuliacijos knygoms, nėra patikimų duo- 
menų apie akademijos studentų tautinę sudėtį. Gramatikos 

98 Natoūski B. Szkolnictwo jezuickie w Polsce w dobie kontrreformac- 
ji. Wiek XVII — Kontrreformacja — Barok. Wroclaw-—Warszawa—Kra- 


kow, 1970, s. 333. 
99 Kurczewski J. Biskupstwo wilenskie, s. 329. 

klasėse daugiausiai mokėsi turbūt vietos gyventojai lie- 
tuviai. Aukštesnėse klasėse jų buvo mažiau, o filosofijos 
ir teologijos fakultetuose lietuvių nebuvo nė pusės. Stu- 
dentų daugiatautiškumą rodo tai, kad nuo Vilniaus uni- 
versiteto įsteigimo iki 1650 m, filosofijos ir laisvųjų menų 
magistro laipsnius gavo 10 prūsų, 8 lietuviai, 6 mozūrai, 
2 žemaičiai, 2 lenkai, 2 rusai, o teologijos daktaro ar li- 
cencijato — 12 prūsų, 7 lietuviai, 4 žemaičiai, 6 lenkai, 5 
rusai, 5 mozūrai, 4 ispanai, 1 anglas, 1 portugalas ir 1 ita- 
las *, Universiteto daugiatautiškumas buvo pabrėžiamas ir 
per iškilmes. 1589 m. karalius Zigmantas Vaza, lankyda- 
masis Vilniuje, buvo ir universitete, kur jo garbei sukur- 
tos panegirikos ne tik lotynų, graikų, hebrajų, lietuvių 
ir lenkų, bet taip pat ispanų, italų, prancūzų, vokiečių kal- 
bomis. Panegirikas išspausdino knygelėje „Pasveikinimai 
šviesiajam ir garbingajam kunigaikščiui Zigmantui III" 101, 

Vilniaus universiteto tautinį ir religinį margumą ap- 
skritai būdingą ir daugeliui kitų Europos universitetų vi- 
duramžiais sąlygojo pačios Lietuvos Didžiosios Kunigaikš- 
tystės tautybių įvairumas. Antai 1570 m. lapkričio 12 d. 
B. Hostovinas laiške P. Bordžai rašė: „yra tame mieste Vil- 
niuje. .. daug tautybių, būtent: lietuviai, rusinai 102, lenkai, 
totoriai, vokiečiai, žydai, nemažai italų ir armėnų. Vokie- 
čiai turi savo mokyklą su liuteroniška bažnyčia, taip pat 
totoriai turi savo šventyklą ir mokyklą, kurioje moko ara- 
biškai. Italams šventadieniais sakomi pamokslai mokyklo- 
je. Rusinai taip pat turi savo mokyklas ir bažnyčias. Lie- 
tuviai ir lenkai turi savo bažnyčias ir mokyklas. Cvinglis- 
tai irgi turi savo bažnyčią ir mokyklą“ 193, 

Tokia tautinė ir religinė įvairovė sudarė prielaidas ir 
tolerancijai, ypač kad Lietuvoje ji turėjo senas tradicijas. 
Dar tada, kai Lietuvos valdovai ir daugumas jos gyventojų 
nebuvo krikščionys, Vilniuje jau buvo įvairių religijų (vi- 
sų pirma stačiatikių ir katalikų) šventyklos. 


100 Vladimirovas L. Išaugimas ir suklestėjimas. .., p. 58—59. 

*0i Lietuvių literatūros istorija. V., 1957, t. 1, p. 175—176. 

102 Taip buvo vadinami LDK gyvenę rytų slavai, iš kurių susifor- 
mavo baltarusiai ir ukrainiečiai. 

103 Piechnik L. Początki Akademii Wileūskiej..., s. 13. 

Nevienoda buvo ne tik tautinė, bet ir socialinė studen- 
tų kilmė. Čia mokėsi didikų, pasiturinčių ir nuskurdusių 
bajorų, miestiečių, pasitaikydavo ir laisvųjų valstiečių vai- 
kų. Kolegiją atidarius, studentų daugumą sudarė miestie- 
čiai, bajorų daugėjo XVII a. pradžioje. Skirtinga studentų 
kilmė atsispindi ir jų tarpusavio santykiuose. Antai laiške 
K. Akvavivai apie Vilniaus akademiją 1597 m. rašoma, 
kad bajorų kilmės studentai lenkai lietuvius pravardžiuo- 
ja kaimiečiais (villani). 

Kaunietis Laurynas Monikovijus kaltino akademijos 
vadovybę, kad ji neglobojo neturtingų lietuvių studentų, 
todėl jie, pasimokę kelis metus, be jokios naudos tikėjimui 
meta mokyklą. 

Daugumos universiteto istorikų nuomone, neturtingiems 
studentams buvo įsteigti trys bendrabučiai, vadinamosios 
bursos *9*. Tuo tarpu jau J. Lukaševičiaus teigimu, dvi bur- 
sas įkūrė V. Protasevičius 15, 1575 m. rugsėjo 24 d. raštu 
Vilniaus vyskupas užrašė ordinui pusę mūrinio namo Pi- 
lies gatvėje („bursa Valeriana“), kur turėjo gyventi bajorų 
vaikai. Mat, „didelė dalis bajorų, kilmingųjų šeimų jaunuo- 
lių, negaudami butų katalikų šeimose yra priversti gyventi 
ir maitintis pas eretikus, dėl ko kyla pavojus pažeisti są- 
žinės dalykus“1ė, 1579 m. V. Protasevičius įsteigė dar vie- 
ną bursą nepasiturintiems studentams; išlaikymą čia gau- 
davo 40 studentų 7. XVII a. pirmaisiais metais neturtin- 
giems studentams bursą įkūrė ir Ambraziejus Beinartas 408. 
Ketvirtos bursos steigėjas Jonas M. Korsakas 1618 m. jai 
užrašė dalį turto, iš kurio turėjo būti išlaikoma 20 siuden- 
tų19, 1651 m. spalio 6 d. Vaitiekus Žabinskis įsteigė 
penktą bursą studentams, giedojusiems katedros chore *1?, 


104 Bielinski J. Universitet Wilenski, t. 1, s. 80—81; Vladimirovas L. 
Išaugimas ir suklestėjimas, .., p. 60. 

105 Eukaszewicz J. Historyja szko! w Koronie i w Wielkim Księst- 
wie Litewskim. Poznan, 1851, t. 4, s. 36. 

108 Kurczewski J. Košcid! zamkowy czyli katedra wileūska. Wilno, 
1910, t. 2, p. 83. 

197 Ten pat, 1916, t. 3, p. 127. 

Taigi Vilniuje buvo penkios bursos, iš kurių keturios ne- 
pasiturintiems studentams, tad studijuojančių varginges- 
niųjų šeimų vaikų buvo nemaža. 

Suprantama, kad mokymosi sistemoje svarbų vaidme- 
nį vaidino religinis auklėjimas. Visų profesorių ir studen- 
tų dalyvavimas religinėse šventėse ir pasaulietinėse iškil- 
mėse buvo būtinas. Auklėtinius stengtasi laikyti griežtoje 
drausmėje. Vis dėlto studentai parodydavo nepasitenkini- 
mą savo auklėtojais ir jų mokymo sistema. Antai 1636 m. 
rugpjūčio 20 d. akademijos vizitatorius rašė rektoriui: 
„Kadangi matyti, kad burbėjimo ir prieštaravimo vyres- 
niesiems ir kitiems yda labai išsikerojo, tai, ją šalinant, 
reikia tiems, kurie burba, skirti sunkesnes bausmes, pa- 
vyzdžiui, kurį laiką atskirti nuo kitų, viešai papeikti ir 
pan.“ !!! Pasitaikydavo ir didesnių studentų pasipriešinimų 
nustatytai tvarkai. Kai 1674 m. Vilniaus miesto magistra- 
tas sulaikė vieną studentą ir uždarė į kalėjimą, kiti stu- 
dentai per jėgą jį išvadavo ir dar užpuolė miesto vaito na- 
mus; po to aštuoni užpuolimo vadovai buvo pašalinti iš 
universiteto. Tada poetikos ir retorikos klasių studentai 
paskelbė streiką ir pasiūlė mokyklą perkelti pas domini- 
konus, bet šie atsisakė ją priimti. 1677 m. po neramumų 
filosofijos ir teologijos fakultetuose du teologijos fakul!- 
teto studentus pašalino. Nepatenkinti studentai pasiūlė iš- 
rinkti naują rektorių!!? ir... įkurti naują universitetą Vil- 
niuje. 

Dar 1577 m. jėzuitai skundėsi, kad filosofijos skyriaus 
studentai pasauliečiai retai lanko bažnyčią, o jei į ją ir 
ateina, tai tik kelia pasipiktinimą. Viena iš priežasčių, ska- 
tinusių tokias nuotaikas, buvo eretiškos knygos, kurios, 
nepaisant vadovybės pastangų, patekdavo į jų mokyklą. 
Jėzuitai žiūrėjo, kad studentai neturėtų taip pat ir popu- 
liarios pasaulietiškos literatūros. 1639 m. vizitatorius Mi- 





110 Kurczewski J. Košcid! zamkowy czyli katedra wilenska, t. 1, 
p. 105, 

11 Plečkaitis R. Feodalizmo laikotarpio filosofija Lietuvoje. V., 1975, 
p. 35. 

kalojus Lenčickis nurodė, kad akademijoje neturėtų būti 
knygų tokių rašytojų, kaip M. Marcialio, G. V. Katulo ir 
panašių nepadorių autorių“s, 


MOKYMAS AKADEMIJOJE 


FILOSOFIJ A IR LITUANISTIKA 


XVI a. visas kultūrinis Europos gyvenimas dar reiškėsi 
lotynų kalba. Pagal Ratio studiorum jai buvo skiriami pen- 
keri mokslo metai kolegijoje: treji metai kalbos kurso pa- 
grindams, vieneri — stilistikai ir paskutinieji — retorikai. 
Norėdami labiau sustiprinti šios kalbos mokymą, jėzuitai 
nuo 1583 m. įvedė šešerių metų kursą*!*, Gramatika buvo 
einama nebe trejus, o ketverius metus. Žemiausiose klasė- 
se mokyta mortologijos pradmenų ir kai kurių sintaksės 
taisyklių, trečioje klasėje pagilinami morfologijos ir sin- 
taksės dalykai, o ketvirtojoje — jie pakartojami. Per ket- 
verius metus mokiniai gerai išmokdavo gramatiką ir susi- 
kalbėti lotyniškai. Penktoje klasėje buvo nagrinėjami ir 
romėnų autorių kūriniai, be to, mokinių parašyti eilėraš- 
čiai lotynų kalba (juos taisydavo dėstytojai). 

Po literatūros klasės ėjo retorikos klasė, kurioje buvo 
dedami oratorystės pagrindai. Per šešerius metus jaunuo- 
liai gana gerai išmokdavo lotynų kalbą. Vilniuje, kaip ir 
Vakarų Europos šalyse, mokytasi iš E. Alvaro lotynų kal- 
bos gramatikos vadovėlio, kuris nepaseno bevėik du šim- 
tus metų. 

Be lotynų kalbos, iš senųjų kalbų Vilniuje į programą 
įėjo graikų kalbos kursas. Mokiniai pramokdavo ne tik 
gramatikos, bet skaitydavo ir kai kuriuos graikų autorius. 

Dar prieš universiteto įkūrimą buvo parašyta veikalų 
lietuviška tematika lotynų kalba. Tai Mikalojaus Hiuso- 
viano (apie 1475—1485— po 1533 m.) poema „Giesmė apie 


113 Baliūski M. Dawna Akademia Wileūska, Proba jei historyi od 
založenia w roku 1579 do ostatecznego jei przeksztalcenia w roku 1803. 
Petersburg, 1862, s. 146. 

114 Dumčius J., Jovaišas A. Filologija.— Kn.: Vilniaus universiteto is- 
torija 1579—1803, p. 70. 

stumbro išvaizdą, žiaurumą ir medžioklę“ (Carmen de sta- 
tura, feritate ac venatione bisontis), išleista Krokuvoje 
1523 m. Poemoje vaizdžiai aprašyta Lietuvos gamta, bui- 
tis ir papročiai, keliamos aktualios problemos!!?, Mykolo 
Lietuvio slapyvardžiu pasirašęs XVI a. vidurio publicistas 
Vilniuje Žygimantui Augustui įteikė traktatą „Apie toto- 
rių, lietuvių ir maskvėnų papročius“ (De moribus tartaro- 
rum lituanorum et moschorum)''“. Čia kritikuojamos Lie- 
tuvos Didžiosios Kunigaikštystės visuomenės ydos. 

Šie ir kiti rašytojai lotynų kalba parašė turtingą huma- 
nistinio pobūdžio literatūrą, kurios tradicijomis galėjo 
remtis ir naujai susiformavusi aukštoji mokykla. Iš jos 
auklėtinių, rašiusių lotyniškai, iškilo mozūras Motiejus 
Kazimieras Sarbievijus (1595—164C). Poetas studijavo Vil- 
niuje ir Braunsberge (dab. Branevas). Paskui mokytojavo 
Kražių ir Polocko kolegijose, o 1627 m. pradėjo dirbti sa- 
vo Alma Mater, kur dėstė įvairius dalykus. Jo „Lyrikos 
knygos“ (Lyricorum libri tres), pirmą kartą išleistos Kelne 
1625 m., po to Vilniuje 1628 m., iš viso susilaukė daugiau 
kaip 50 leidinių. 1632 m. Antverpene (garsiojoje Planteno 
ir Moreto leidykloje) išėjusios knygos antraštinį puslapį 
puošė graviūra, sukurta pagal P. Rubenso piešinį. Platų 
poeto pripažinimą rodo ir tai, kad Oksforde vietoj Horaci- 
jaus buvo nagrinėjami M. K. Sarbievijaus darbai'“, o 
1623 m. popiežius Urbonas VIII už poeziją iškilmingai ap- 
vainikavo laurų vainiku *!š. Poetas domėjosi poezijos teo- 
rija, stengėsi nustatyti estetikos principus, susirašinėjo su 
garsiais Europos literatūros teoretikais. Savo teorines pa- 
žiūras į poeziją jis išdėstė tokiuose darbuose kaip „Apie 
aštrųjį ir šmaikštųjį stilių. .. arba Seneka ir Marcialis“ (De 
acuto et arguto... sive Seneca et Martialis) ir „Apie to- 
buląją poeziją... arba Vergilijus ir Homeras“ (De perfec- 
ta poesi. .. sive Vergilius et Homerus). 





115 Kazlauskas B. Mikalojus Husovianas ir jo giesmė apie stumb- 
rą.— Literatūra, V., 1963, t. 6, p. 141. 

116 Mykolas Lietuvis. Apie totorių, lietuvių ir maskvėnų papročius. 
V., 1966. 

Apie M. K. Sarbievijų Vilniaus universitete susiforma- 
vo humanistų būrelis, kuriam priklausė Žygimantas Liauks- 
minas, Jonas Rivockis, Jonas Chondzinskis ir kt. Šio bū- 
relio nariai "sudarė savitą klasikinės literatūros kulto at- 
mosferą. P 

M. K. Sarbievijaus ir su juo susijusių žmonių darbo dė- 
ka humanitarinių dalykų studijos Vilniuje ir kitose Lietu- 
vos kolegijose nesmuko taip, kaip Lenkijos mokyklose. 
Tai patvirtina Ž. Liauksmino darbai. XVII a. viduryje, tuo 
metu kai jau pastebimas klasikinės lotynų kalbos menkė- 
jimas, Ž. Liauksminas išleido „Iškalbos praktiką, arba re- 
torikos meno taisykles“ (Praxis oratoria sive praecepta 
artis rhetoricae). Apie šio veikalo svarbą galime spręsti 
iš jo daugkartinių leidimų. K. Estreicheris nurodo Lietu- 
voje buvusius du šios knygos leidimus, o užsienyje dau- 
giau kaip dešimt'?, Kai kurių lenkų istorikų teigimu, pir- 
masis „Iškalbos praktikos“ leidimas pasirodęs Braunsber- ' 
ge dar 1618 m.,'2? o tarybinių istorikų nuomone — 1648 m., 
nes knygos dedikacijoje ir aprobatoje pažymėta 1648 m. 
data. 1618 m. Ž. Liauksminui tebuvo 21 ar 22 metai, tokio 
amžiaus žmogus vargu ar būtų galėjęs parašyti veikalą, 
kuriam reikėjo erudicijos, patyrimo!*. Knyga dedikuota 
Radvilos Našlaitėlio sūnui, Lietuvos didžiajam maršalkai 
Aleksandrui Liudvikui Radvilai 1648 m. lapkričio 5 d. De- 
dikacijoje Ž. Liauksminas pažymėjo, kad šį darbą parašė 
Nesvyžiaus kolegijai. Visos pirmojo leidimo knygos yra 
dingusios, tik iš K. Estreicherio aprašo žinoma, kad kny- 
goje buvo 213 puslapių/2, 

Antrasis „Iškalbos praktikos“ leidimas išėjo Miunche- 
ne 1656 m. (285 p.), trečiasis ir ketvirtasis — Frankfurte 
prie Maino 1666 ir 1675 m., penktasis — Kelne 1680 m., 
šeštasis — Viurcburge 1690 m., septintasis ir aštuntasis — 





49 Estreicher K. Bibliografija Polska. Krakow, 1906, t. 22, s. 
130—131. 

120 Brown J. Biblioteka pisarzėw asystencji polskiej Towarzystwa 
Jesus. Lwow, 1828, s. 1569. 

12! Tijūnelytė J. Žygimantas Liauksminas (1596—1670).— Literatū- 
ra, V., 1963, t. 5, p. 87. 

48 


Kelne 1705 ir 1707 m., devintasis — Prahoje 1710 m., de- 
šimtasis — vėl Kelne 1717 m., vienuoliktasis — Vienoje 
1720 m., o dvyliktasis — Košicėje 1782 m. Nurodytas yra 
dar ir tryliktasis knygos leidimas Braunsberge, bet be lei- 
dimo metų 123, 

Knygoje Ž. Liauksminas gynė klasikinę retoriką, pa- 
remtą Aristotelio, Cicerono ir Kvintiljano tradicijomis. 
Autorius smerkė baroko stiliui būdingą makaronizmą, rei- 
kalavo, kad kalboje vyrautų logika, blaivus protas ir nuo- 
seklumas. „„Puošniai kalbėti apie menkus dalykus, neatsi- 
žvelgiant į aplinkybes, — reiškia išpūsti kalbą, o miglo- 
tai — apie didelius dalykus — reiškia veltui kalbėti. Gera 
kalba laikoma tokia, kai kalbėtojas kalba aiškiai ir gražiai. 
Kalbėdami lotyniškai, privalome vartoti tik lotyniškus žo- 
džius, tą patį reikia daryti ir su kitomis kalbomis; negali- 
ma kalboje maišyti svetimų žodžių. Ši yda mūsų kalboje 
taip įsišaknijo, kad daugumas žmonių mano, jog gražu yra 
į gimtąją kalbą įterpti daug lotyniškų žodžių. Kalbėdami 
čia lotynų, čia savo gimtąja kalba, nepastebimai pripran- 
tame įterpti lotyniškus žodžius į gimtąją kalbą ir tuo būdu 
nė viena iš tų kalbų nekalbame gražiai ir taisyklingai. Tos 
ydos priežastis — noras sušvytėti tariamu mokslingumu"'1**, 
Ž. Liauksmino veikalas svarbus tuo,jog autorius moko, kad 
oratoriaus kalba turi būti aiški, paprasta ir suprantama 
liaudžiai. Tai jau leidžia teigti apie Ž. Liauksmino artimu- 
mą liaudžiai, jos interesams; jo aiškinimu, iškalba pir- 
miausia skirta liaudžiai. 

Rūpindamasis „žemojo luomo“ švietimu, Ž. Liauksminas 
parašė ir išleido muzikos vadovėlį „Muzikos menas ir prak- 
tika“ (Ars et praxis musica in usum studiosae iuventutis in 
Collegiis S. J. 1667, 1669, 1693, 1977) — pirmąjį tokio po- 
būdžio leidinį ne tik Lietuvoje, bet ir Lenkijoje. Vadovė- 
lis skirtas chorinio giedojimo kursams'“, Jame duodami 
elementariausi muzikos teorijos pagrindai: pradedama nuo 

gamos, supažindinama su raktais ir gaidų rašyba. Įžangoje 
kalbama apie muzikos metodikos principus, patariama 
pradėti nuo lengvesnių ir pereiti prie sunkesnių dalykų: 
„Mokytis pradėtina nuo lygaus arba vienodo giedojimo 
[...],. jo muzikos principai lengviau išmokstami ir papras- 
tesni, ir nuo jų lyg nuo pagrindo žengtina prie laužyto 
giedojimo, kuris yra meniškesnis“'ė, Toliau autorius pa- 
stebi, kad dėstytojai ne visada moka išaiškinti, iš pradžių 
per daug apkrauna sunkiomis temomis, nemokančius iš- 
juokia, bara. Trumpas, teturįs tik 14 puslapių vadovėlis 
neabejotinai turėjo didelę reikšmę mūsų muzikinės kultū- 
ros plėtotei. 

Žymus retorikos profesorius buvo ir Kazimieras Koje- 
lavičius-Vijūkas (apie 1617—1674 m.), istoriko A. Koje- 
lavičiaus-Vijūko brolis. Baigęs studijas Vilniuje, jis vėliau 
čia ir dėstė, buvo savo Alma Mater rektorius. Dar mokslo 
metais K. Kojelavičius ėmė garsėti kaip poetas. 1668 m. 
išspausdintos jo „Panegirikos didvyriams“, kuriose jis 
aukštino didikus, steigusius ir rėmusius mokyklas. Savo 
vadovėlyje „Retorikos principai“ K. Kojelavičius pabrėžė 
natūralaus stiliaus ir blaivaus protavimo reikšmę. 

Pažymėtina, kad humanitarinius dalykus Vilniaus uni- 
versitete dėstė, išskyrus Lauryną Bojerį, profesoriai, kilę 
iš Lietuvos Didžiosios Kunigaikštystės. Taigi mūsų univer- 
sitetas XVII a. vidury tiek sustiprėjo, kad ne tik patenki- 
no išsimokslinusių žmonių pareikalavimą Vilniuje, bet ga- 
lėjo baigusius studijas pasiųsti ir į kitas Lietuvos mokyklas. 

Retorikos profesoriai buvo kartu ir pamokslininkai, ku- 
rie pamokslus sakė lietuvių kalba. Aukštosios mokyk- 
los kūrimosi laikotarpis sutapo su lietuvių raštijos pradine 
stadija. Susiformavusi mokykla kurį laiką neturėjo są- 
lyčio su lietuvių literatūriniu gyvenimų. Nors buvo pabrė- 
žiama didikų lietuviška kilmė, aukštinama lietuvių tautos 
praeitis, tačiau šis lietuviškumas tebuvo paviršutinis. Ap- 
skritai akademijos gyvenime aukščiau vietos kalbų buvo 
keliama lenkų kalba. Vis dėlto jėzuitams lietuvių kalbos 


125 Cituota iš: Jurkštas V. Senieji lietuvių muzikai.— Kultūros ba- 
rai, 1966, Nr. 6, p. 52. 

reikėjo katalikybės propagavimui krašte. Ji buvo vartoja- 
ma žemesnėse klasėse, kai buvo mokomasi lotynų kalbos. 
Kaip matyti iš kolegijos 1570 m. paskaitų ir pratybų tvar- 
karaščio, tų klasių studentams evangelijos sekmadieniais 
ir per bažnytines šventes buvo skaitomos lietuvių kalba. 
Pirmųjų klasių mokiniai katekizmo penktadieniais mokėsi 
taip pat gimtąja kalba'2". Kaip mokymo priemonę žemes- 
nių klasių mokiniams K. Sirvydas parengė trikalbį žodyną, 
apie kurį sakė: „Taigi naudokitės stropiai šia knyga, jūsų 
gramatikos pratyboms pritaikyta, kad, pradėdami nuo pa- 
prastų žodžių, pereitumėte prie sudėtingesnių ir nutiestu- 
mėte sau plačiausią kelią — jau poetikos ir retorikos kla- 
sėse — į paslėptus lotynų kalbos lobius“ 128, 

Kai kurių šaltinių duomenimis, lietuvių kalbos jėzuitai 
mokė ir aukštesnėse klasėse per poetikos ir retorikos pra- 
tybas bei filosofijos ir teologijos fakultetuose, sudarę lie- 
tuvių ir kitų kalbų būrelius-akademijas. Tokios akademi- 
jos ėmė rastis XVII a. pradžioje. Kaip tik jose buvo gilina- 
mos lietuvių kalbos teorinės ir praktinės žinios. Aptarda- 
mas akademijos-būrelio reikšmę, J. Lebedys rašė: „Raštija 
lietuvių kalba tuomet dar nebuvo gausi, literatūrinė kalba 
palyginti neseniai pradėjusi formuotis, todėl ir gerai gim- 
tąją kalbą mokančiam buvo sunkoka kai kuriuos dalykus 
išreikšti, rasti žodžių naujoms, abstrakčioms sąvokoms, .. 
Lietuvių kalbos akademija turėjo suvaidinti čia svarbiau- 
sią vaidmenį. Klasikinis-filologinis jos narių išsilavinimas, 
didelis dėmesys retorikai, žodžio menui, kalbos taisyklin- 
gumui turėjo teigiamai atsiliepti visai akademijos veik- 
lai"128, 

Taigi tikybiniai utilitariniai jėzuitų tikslai objektyviai 
pasitarnavo lietuvių kalbos ugdymui. 

Atsikėlę į Vilnių jėzuitai lietuvių kalbos nemokėjo. 
Kai kurie jų, pavyzdžiui, portugalas E. Vega, vokietis 
P. Krimeris, ispanas A. Arijas pramoko lietuviškai. Be to, 


127 VUB, RS. 

128 Širvydas K. Dictionarium trium linguarum. V., 1979, p. 98. 

kovodami su u reformacija, jėzuitai vis labiau jautė ir spaus- 
dintų lietuviškų tekstų trūkumą. Reikėjo rūpintis jų pa- 
rengimu ir išleidimu. Lietuviški protestantų leidiniai kėlė 
jėzuitams nė tik nerimą, bet skatino ir pačius imtis konkre- 
čios veiklios. 

Akademijos susirūpinimą knygų lietuvių kalba leidimu 
rodo laiškas ordino generolui, kuriame pranešama, kad 
į akademijos spaustuvę atiduotas katekizmas lietuvių kal- 
ba su maldomis, kuris 1595 m. turėjo būti išspausdintas. 
Tais metais buvo išspausdintas Mikalojaus Daukšos iš- 
verstas Jokūbo Ledesmos katekizmas. Atsižvelgdamas į lie- 
tuvį skaitytoją, M. Daukša katekizmą kai kur papildė. 
Kaip tik savo pridėtoje medžiagoje vertėjas reikalavo leis- 
ti vaikus į mokyklas, „duot juos ant mokslo"!??. Tai buvo 
pirmoji lietuviška knyga išspausdinta Vilniuje, LDK. Pats 
M. Daukša (g. tarp 1527 ir 1538—1613 m.) — humanistas, 
vienas lietuvių literatūrinės kalbos kūrėjų. Jis 1599 m. iš- 
leido Vilniuje „„Postilę“ — didžiausią ir literatūriniu bei kal- 
biniu požiūriu svarbiausią XVI a. lietuvių raštijos pamink- 
Ją. M. Daukšos darbai buvo išleisti akademijos spaustuvės. 

XVII a. akademija jau turėjo ir savų gerai mokančių 
lietuvių kalbą žmonių, kaip K. Sirvydą, J. Jaknavičių ir kt. 
Konstantinas Sirvydas (g. tarp 1579 ir 1581—1631 m.) — 
didžiausias lietuvių raštijos kūrėjas akademijoje. Reikš- 
mingiausias jo darbas yra „Trijų kalbų žodynas“ (Dictio- 
narium trium linguarum), kurį akademija išleido apie 
1620 m. Tai pirmasis spausdintas lietuvių kalbos žodynas, 
pirmasis darbas, padėjęs pamatus ne tik lietuvių leksiko- 
logijai, bet ir lietuvių kalbotyrai apskritai. Nors jo tikslai 
didaktiniai, tačiau jame atsispindėjo ir autoriaus teorinė 
lingvistinė mintis, požiūris į leksinės ir frazeologinės me- 
džiagos atranką, į terminų kūrimą, į literatūrinės kalbos 
turtinimą?!?!, Gerai mokėdamas lietuvių kalbą ir turėda- 
mas lingvistinę nuojautą, K. Sirvydas sukūrė nemaža nau- 


130 Jovaišas A. Lietuvių kalba ir literatūra.— Kn.: Vilniaus univer- 
siteto istorija 1579—1803, p. 97. 


131 Palionis J. Vilniaus universiteto profesorius Konstantinas Sir- 
vydas.— Kultūros barai, 1979, Nr. 12, p. 60. 

jadarų, paplitusių to meto literatūrinėje kalboje ir išliku- 
sių ligi mūsų dienų, pavyzdžiui, pardavėjas, spaustuvė, 
medvilnė, taisyklė, dailė ir t. t. 

Kitas reikšmingas lietuvių kalbos ir literatūros raidai 
K. Sirvydo darbas tai originalių pamokslų rinkinys „Punk- 
tai sakymų", kurių pirma dalis išspausdinta 1629 m., o ant- 
ra — 1644 m. „Punktai sakymų“ už kalbos grynumą ir liau- 
diškumą buvo didžiai vertinami vėlesnių lietuvių rašytojų 
bei kalbininkų. 

K. Sirvydas buvo ne vienas, turėjo talkininkų. Iš jų 
pirmiausia minėtinas Jonas Jaknavičius (1589 —1668). Jam 
priskiriami evangelijų vertimai ,„Punktuose sakymų“, taip 
pat jis išvertė į lenkų kalbą „Punktų sakymų“ antrosios 
dalies lietuvišką tekstą. 1646 m. akademijos spaustuvė iš- 
spausdino pirmąjį Lietuvoje giesmių rinkinį „Giesmės, ti- 
kėjimui katalickam priderančios“, parengtą Saliamono 
Mozerkos Slavočinskio (prieš 1630—1660 m.). Nemenką 
giesmyno dalį sudaro psalmės, verstos ne iš Biblijos, o iš 
lenkų renesanso poeto Jono Kochanovskio. S. M. Slavo- 
činskis, vartodamas liaudies šnekamąją kalbą, žymiai pra- 
turtino tuometinį lietuvių poetinį žodyną“. Be to, 
S. M. Slavočinskis laikomas pradininku silabinės eilėda- 
ros, kuri buvo įsigalėjusi Lietuvoje iki pat XIX a. antro- 
sios pusės. Kaip tik šia eilėdara A. Baranauskas parašė 
klasikinę poemą „Anykščių šilelį“. 

Taigi XVII a. pirmojoje pusėje universitete susibūrė 
lietuviškų ir lituanistinių knygų parengėjų grupė: K. Sir- 
vydas, J. Jaknavičius, universiteto auklėtinis S. M. Sla- 
vočinskis. Labai galimas daiktas, šio būrelio žmonės ir bus 
parėmę reikalą išleisti svarbiausius M. Daukšos ir kitus 
lituanistikos darbus. 

Pasaulietinio turinio kūriniai lietuvių kalba pradėti 
spausdinti XVI a. pabaigoje. Tai buvo daugiausia panegi- 
rikos, šlovinančios didikus. Panegirikose įsigalėjo baro- 
kinis, perdėtai pakilus tonas, alegoriniai įvaizdžiai, hiper- 
bolės. Panašūs kūriniai tuo metu buvo rašomi ir kituose 
Europos kraštuose. Taigi nors jėzuitų ordino siekimai bu- 


132 Jovaišas A. Lietuvių kalba ir literatūra, p. 103. 

vo kenfesiniai, jų leidžiamos lietuviškos knygos prisidėjo 
prie lietuvių raštijos ir literatūrinės kalbos ugdymo. 

Nuopelnais lietuvių raštijai Vilniaus universitetas vis 
dėlto neprilygo Karaliaučiaus universitetui, kuriame šalia 
katekizmų, žodynų ir pamokslų knygų jau XVI a. pabai- 
goje ir J. Bretkūnas, sekdamas M. Liuteriu, išvertė į lietu- 
vių kalbą Bibliją, likusią rankraščiu. Danielius Kleinas pa- 
rašė ir 1653 m. išleido pirmąją lietuvių kalbos gramatiką, 
parašė vokiečių—lietuvių kalbų žodyną. K. Sapūnas apie 
1643 m. parašė liėtuvių kalbos gramatiką, iš spaudos išėju- 
sią tik 1673 m. Artėjančioje prie absoliutizmo Prūsijoje jos 
hercogai, o vėliau karaliai, savo potvarkius, įsakymus bei 
pamokymus, skirtus valstiečiams, skelbė lietuvių kalba. 
"Tuo tarpu Lietuvoje, įsigalėjus feodaliniam imunitetui, dva- 
Tų urėdai ir jų pagalbininkai į valstiečius lietuviškai kreip- 
davosi tik žodžiu; valstybės valdžia į tai nesikišo. Lietu- 
voje raštas lietuvių kalba buvo vartojamas daugiausia re- 
ligijos reikalams. 

Su lituanistiniais dalykais glaudžiai siejosi Lietuvos 
istorija. Garsiausias Lietuvos istorikas akademijoje buvo 
Albertas Kojelavičius-Vijūkas (1609—1677), gimęs Kaune. 
Žymiausias jo darbas — lotynų kalba parašyta dviejų tomų 
Lietuvos istorija (Historiae Lituanae). Kadangi tuo metu 
istorija kaip atskira disciplina dar nedėstyta, tai A. Ko- 
jelavičius, rašydamas Lietuvos istoriją, turėjo du tikslus: 
1. nušviesti tėvynės praeitį (iki Liublino unijos), 2. papa- 
sakoti apie ją gražia stilinga lotynų kalba. Darbas nėra 
visai originalus. Autorius plačiai pasinaudojo M. Strij- 
kovskio „Lenkijos, Lietuvos, Žemaitijos ir visos Rusios 
kronika“, bet Lietuvą jis atskyrė nuo kitų valstybių, to- 
dėl jo veikalą galime laikyti pirmąja spausdinta Lietuvos 
istorija. 

Pamoksluose senatoriams ir seimų atstovams P. Skarga 
aiškino, kokiomis ligomis serga jungtinė Lietuvos ir Len- 
kijos valstybė. Tai — nedėkingumas tėvynei, dėl to ji 
smunka, atsiduria žlugimo pavojuje, nes bajorai nenori 
kariauti be atlyginimo; tai — naminiai vaidai, tai — erezi- 
jų, griaunančių katalikų tikėjimą, epidemija, tai — monar- 
cho orumo ir valdžios silpnėjimas, o pagaliau ir neteisin- 

gumas'Š. Jo pozicija — vieninga, tvirto karaliaus valdoma 
Lenkija. 

A. Kojelavičius P. Skargai pritarė ir, norėdamas aiškinti 
gresiančio pavojaus priežastis, pasitelkęs kitų autorių dar- 
bus, kreipėsi į praeitį. A. Kojelavičius parašė valdančiosios 
feodalų klasės ir jos valdovų istoriją, kurdamas jų biogra- 
fijas. Valstybės reikalus valdančioji klasė sprendė, vado- 
vaudamasi protu, patirtimi ir jausmais. Autoriaus aprašyti 
mūšiai skyrėsi vienas nuo kito, ne mažiau skyrėsi ir kar- 
vedžiai bei valdovai. Parinkti epizodai apie Gediminą, Kęs- 
tutį ar Jogailą išryškino jų psichologinius paveikslus. 

A. Kojelavičiaus isitikinimu, laiminga buvo Lenkija, 
kada jos karaliai buvo Lietuvos didieji kunigaikščiai, Ge- 
dimino palikuonys. Lietuvos valstybė 150 metų išbuvo pa- 
goniška ir jos valdovai — didieji kunigaikščiai — tai pat 
buvo pagonys. Jie kariavo su krikščioniškomis valstybė- 
mis, nepaklusdami katalikų bažnyčiai ir popiežiui. A. Ko- 
jelavičius neskelbė, kad teisus kiekvienas krikščionis, o 
ne pagonis, kada ginčas sprendžiamas ginklu, teisus nu- 
galėtojas, nors jis būtų pagonis'?*. Pasipriešinimus valdžiai, 
ypač liaudies sukilimus, jis smerkė. Pasak jo, 1569 m. Lie- 
tuvos ir Lenkijos atstovų seimas turėjo sujungti į amžiną 
santarvę dvi tautas, kurios nesutarė tik dėl Ukrainos že- 
mių pasidalijimo. Jo kaip kontrreformacijos veikėjo ne- 
domino tie vadinamieji pagoniški dalykai, aprašyti hu- 
manistų ir sudarę nemenką XVI a. lietuvių folkloro dalį. 

Daugumos akademijoje vartojamų vadovėlių amžius 
buvo neilgas. Ilgiausiai Europoje naudotasi kaip tik A. Ko- 
jelavičiaus „Lietuvos istorija“, kuri buvo pagrindinis šal- 
tinis apie Lietuvos Didžiąją Kunigaikštystę. Istorija turėjo 
ne tik vietinę, bet daug didesnę tarptautinę reikšmę. Iki 
pat XIX a. šia knyga rėmėsi autoriai, rašę apie Rytų Euro- 
pą. Ja plačiai naudojosi ir Augustinas Liudvikas Šleceris, 
o A. Šlecerio duomenimis apie kryžiuočių agresiją — 
K. Marksas. 





133 Skarga P. Kazania sejmowe/Opracowai J. Tazbir przy wspotu- 
dziąle M. Korolki. Wyd. 3. Warszawa, 1972, s. 1—196. 

13 Wiiuk Koialowicz A. Historiae Lituanae pars prior... Dantisci, 
1650, p. 75—76. 

FILOSOFIJA IR KITI MOKSLAI AKADEMIJOJE 


Filosofijos fakulteto profesorius, skaitęs filosofijos kur- 
są, turėjo asistentą, vadovavusį pratyboms. Profesorius pri- 
valėjo dėstyti, remdamasis viduramžių scholastikos auto- 
Titetais — Aristoteliu, Tomu Akviniečiu, Dunsu Skotu ir 
kitais, dėstyti renesanso ir naujųjų laikų filosofijos teorijų 
nebuvo galima. Tačiau naujos teorijos Europoje plačiai 
plito ir nuo XVII a. pradžios taip pat Vilniuje sunku bu- 
vo nuo jų atsitverti. 

Logikos kursas, skaitytas pirmaisiais metais, skyrėsi 
į dvi dalis. Pirmojoje, dialektikoje, dėstyta, kaip logiškai 
iš vienų teiginių išvesti kitus teiginius. Antrojoje, logi- 
kos, dalyje — aiškinami filosofiniai logikos klausimai, di- 
džiausią dėmesį skiriant universalijoms ar bendrosioms 54- 
vokoms. Šių problemų aiškinime išsiskyrė dvi filosofijos 
dėstytojų kryptys — nominalistai ir realistai; jų kova at- 
spindėjo prieštaravimus tarp idealizmo ir materializmo. 

Realistai pirmenybę teikė ne daiktams, bet sąvokoms, 
jie buvo idealizmo reiškėjai. Realistai Lietuvos mokyklose 
buvo Tomo Akviniečio pažiūrų sekėjai ir vadinosi tomis- 
tai. Iš jų garsėjo Martynas Smigleckis (1562 ar 1564— 
1618 m.), mokslus baigęs Vilniuje ir Romoje; buvo Vilniaus 
universiteto profesorius. Jo „Logika“ paplito po Prancū- 
zijos ir Anglijos mokyklas. Garsusis Dž. Sviftas XVII a. 
pabaigoje per egzaminus Dublino universitete gavo klausi- 
mus iš M. Smigleckio „Logikos“. Apie „Logikos“ populia- 
rumą Anglijoje rašoma: „Bet joks XVII a. kūrinys nebu- 
vo taip žinomas, kaip Smigleckio, Burgersdicijaus ir mūsų 
tėvynainio Krakantorpo raštai“ 13*. M. Smigleckis, kaip ir 
kiti realistai, teigė, kad idėjos esančios daiktų pirmtakai. 
Taigi realistai neskatino tirti realaus pasaulio, 0 visą dė- 
mesį kreipė į abstraktų mąstymą. Tuo tarpu Dunso Skoto, 
Viljamo Okamo pasekėjai nominalistai teigė, kad univer- 
salijos yra tik sąvokos, mąstymo išdava, o realią būtį turi 
tik daiktai. Vilniaus universiteto nominalistai Tomas Po- 





135 Plečkaitis R. Feodalizmo laikotarpio filosofija Lietuvoje, p. 100; 
Filosofijos veikalų anotacijas žr.: Lietuvos filosofinės minties istorijos 
šaltiniai. V., 1980, t. 1. 

žeckis (1609—1657), Zigmantas Kriugeris (1661—1710) bu- 
vo nuosaikieji nominalistai ir su tomistais taikstėsi. 

Gamtos filosofijos kurse, skaitomame antraisiais metais, 
taip pat buvo laikomasi Aristotelio mokymo. Tačiau kai 
kurie profesoriai, kaip prūsas Jokūbas Markvartas (1583— 
1658), nesitenkino spekuliatyviu aiškinimu, o ieškojo psi- 
chinių procesų materialaus pagrindo. Per psichologijos 
paskaitas (pirmąsias išlikusias iš psichologijos) jis rėmėsi 
garsiausio XVI a. anatomo A. Vezalijaus veikalu „Apie 
žmogaus kūno sandarą“*8 (De humani corporis fabrica), 
kuriame buvo dėstomi naujausi anatomijos mokslo laimė- 
jimai. 

Kosmologijoje studentams J. Markvartas aiškino, kad 
Aristotelio teiginiai neatitinka tikėjimo dogmų, nes jis tei- 
gė pasaulio kaip materijos amžinumą. Toks teigimas prieš- 
taravo tikėjimo dogmai apie pasaulio sukūrimą. Kai ku- 
rie profesoriai nesutiko su scholastų teiginiais, kad Žemė — 
pasaulio centras, tokį pasaulėvaizdį laikydami pasenusiu. 
Pasinaudojant XVII a. astronomo K. Šeinerio, polemiza- 
vusio ir su Galilėjumi, atradimais, buvo aiškinamos Sau- 
lės dėmės'?, (Apie Galilėjaus atradimus astronomijos 
moksle buvo užsimenama ryšium su K. Šeinerio darbais.) 
Tokie prieštaravimai per paskaitas veikė studentus, ska- 
tino kritiškiau pažiūrėti į scholastines dogmas. 

Moralinės filosofijos kurse irgi buvo remiamasi Aris- 
totelio mokymu. Dėstant šį kursą, priešpastatomas dvasi- 
nis ir fizinis gėris. Studentams buvo teigiama, kad tikra- 
sis gėris —tai dvasinis ir moralinis. Scholastai nežiūrėjo 
etinių vertybių socialinio turinio, jie rūpinosi, kad etikos 
sąvokos būtų aptartos, remiantis scholastikos reikalavi- 
mais. Apskritai laikotarpį iki XVII a. vidurio galima lai- 
kyti scholastikos klestėjimo laikotarpiu. Ir ši filosofija, ir 
jos dėstytojai buvo nevietiniai. Pati scholastinė filosofija 
Lietuvoje buvo platinama dvasininkų per universitetą, ko- 
legijas ir vienuolynų mokyklas. Tačiau nepamirština, kad 
Lietuvos— Lenkijos valstybėje Vilnius tuo metu buvo jė- 

zuitų veiklos centras, todėl Vilniaus aukštoji mokykla ir 
Lenkijos filosofinei minčiai buvo sostinė, o ne periferijai“, 

Į filosofijos kursą įėjo ir matematika. 1574 m. įsteigus 
matematikos katedrą, kursą iš pradžių dėstė Leopoldas 
Krakeris, o vėliau Romoje studijavęs Jokūbas Bosgravė. 
Likę matematikos užrašai leidžia spręsti apie dėstyto kur- 
so apimtį. L. Boierio (Boyer) užrašuose kalbama apie svei- 
kų skaičių bei trupmenų sudėtį, atimtį, daugybą ir daly- 
bą, šių aritmetikos veiksmų patikrinimą, proporcijas, arit- 
metikos veiksmus su skaitliukais, klaidingos prielaidos 
taisyklę, kvadrato ir kubo šaknies traukimą. Aptariamas 
trikampio, rombo, lygiagretainio, skritulio ploto apskai- 
čiavimas, matematikos pritaikymas astronomijoje, vieto- 
vės koordinačių nustatymas, geometrinio kvadranto struk- 
tūra ir panaudojimas, saulės laikrodžio sandara, Užrašuo- 
se taip pat paminėti Aristotelio, Platono, Pitagoro, Euklido 
ir kitų matematikų darbai'?. Užrašai ir vadovėliai liudija, 
kad Vilniaus matematikos profesoriai supažindindavo stu- 
dentus su garsiausių mokslininkų laimėjimais. J. Bosgravė 
laiške ordino generolui K. Akvavivai rašė, kad Vilniaus 
jaunimas noriai studijuoja matematiką ir todėl čia būtų 
galima ruošti matematikus kitų jėzuitų provincijų mokyk- 
loms**?, Sekdami tradicija „krikščioninti“ mokslą, kai ku- 
rie matematikos profesoriai, pavyzdžiui, Andrius Milevskis, 
Pitagoro teoremos brėžinį vadino „šventojo Pranciš- 
kaus rūbais“. Nors ir geocentristas A. Milevskis iš astro- 
nomijos autoritetų minėjo M. Koperniką, vadindamas jį 
didžiuoju. Z. Žemaitis aiškino, kad tuo metu buvo profe- 
sorių, kurie, susipažinę su gamtos mokslais, duodavo st1- 
dentams vertingų žinių. Be A. Milevskio, minėtinas „nu- 
sipelnęs matematikos profesorius“ Osvaldas Krygeris 
(1590—1665)'*!. Jau 1645 m. jis dėstė, jog M. Kopernikas 


138 Ten pat, p. 42. 

139 Fauayckac 3. MaTemaTruka B BuAbHIOCCKOM YHHBEpCHTETE..., 

140 Piechnik L. Początki Akademii Wilenskiej..., s. 108. 

įrodė Žemės sukimąsi apie Saulę. Galimas daiktas, kad 
dabartinėje Tarybų Sąjungos teritorijoje tai buvo pirmas 
pritarimas M. Koperniko mokymui'*ž. Be to, galbūt kaip tik 
O. Krygerio ir jo mokinių — J. Rudaminos bei kitų — ini- 
ciatyva akademijoje imta spausdinti matematikos ir gam- 
tos mokslų knygas. 

O. Krygeriui pritarė ne tik profesorius Jonas Rudamina 
Dusetiškis, bet ir Albertas Diblinskis, kuris spausdintame 
traktate! mini „Didįjį Koperniką". Gamtos mokslų laimė- 
jimai, stūmę į keblią padėtį scholastiką, buvo dėstomi ir 
Jono Počapovskio darbe apie meteorologiją, ir Jono Mlo- 
dzianovskio traktate apie akį. 

XVII a. viduryje pasirodė stambių darbų ir ne akade- 
mijoje, parašytų pasauliečių. Gamtos ir tiksliųjų mokslų 
(matematikos, fizikos, astronomijos, karinės technikos, 
kartografijos) raidą skatino Lietuvos Didžiosios Kunigaikš- 
tystės statybos, karinių įstiprinimų, artilerijos reikmės. Iš 
tokių veikalų minėtina būtų Kazimiero Semenavičiaus 
knyga „Didysis artilerijos menas“ (Artis magnae artille- 
riae), kurioje dėstomi ne tik artilerijos mokslo teorijos da- 
lykai, bet ir pirmą kartą mokslo istorijoje aiškinama ke- 
liapakopių raketų idėja. 

Iš viso XVI a. pabaiga ir XVII a. tai laikotarpis, kai 
Vakarų Europos šalyse prasideda naujieji laikai, kai pra- 
deda formuotis ankstyvojo (manufaktūrinio) kapitalizmo 
santykiai. Kartu tai buvo tiksliųjų ir gamtos mokslų, ka- 
Tinės technikos svarbių poslinkių bei didžiųjų geografinių 
atradimų epocha. Mokslo laimėjimai greičiau pasiekia ir 
Lietuvą — be didikų vaikų kelionių į užsienio universite- 
tus, stiprėja ir pačios Vilniaus akademijos ryšiai su kito- 
mis aukštosiomis mokyklomis. 

Kurį laiką Vilniuje gyvenusio dailininko ir raižytojo 
Antano Vydo parengtas Rusijos žemių žemėlapis (išspaus- 
dintas 1542, 1555 ir 1570 m. lotynų ir rusų kalbomis), mini- 
mas Miunsterio kosmografijoje. XVII a. pradžioje Mika- 
lojaus Kristupo Radvilos išleistas Lietuvos Didžiosios Kuni- 





142 Plečkaitis R. Feodalizmo laikotarpio filosofija Lietuvoje, p. 188. 

gaikštystės žemėlapis (išraižytas T. Makovskio), galėjo 
būti parengtas tik jungtinėmis įvairių mokslų žmonių pa- 
stangomis, tarp kurių greičiausiai buvo ir universitete dir- 
busių ***. Vadinamasis Radvilų žemėlapis, tyrinėtojų nuo- 
mone, lenkė kitų kraštų kartografijos darbus“. Tai rodo, 
kad jau XVII a. Lietuvos aukštosios mokyklos teorinis ir 
praktinis pasiruošimas neatsiliko nuo žymiųjų Europos 
mokslo laimėjimų. Kai kurių Lietuvos Žmonių, pavyzdžiui, 
A. Diblinskio, J. Rudaminos darbuose „atsispindėjo ir nau- 
ji XVII amžiaus pasiekimai, ir net kai kurios drąsios idė- 
jos, įėjusios į mūsų dienų mokslus ir sudariusios jų mate- 
matinį pagrindą“ **8, 


TEISĖS FAKULTETO VEIKLOS PRADŽIA 


Nepalankiai žiūrėję į P. Roizijaus mokyklą, kurioje dės- 
tyta romėnų teisė, jėzuitai buvo priešiški ir Lietuvos Di- 
džiosios Kunigaikštystės kodeksui Lietuvos Statutui. 

Sparti prekinių-piniginių santykių raida krašte XVI a. 
antrojoje pusėje, jų teisinis tvarkymas, sudėtingo valsty- 
bės vidaus gyvenimo norminimas, tarptautinių santykių su 
kitomis valstybėmis palaikymas lėmė būtinumą dėstyti 
tuos dalykus, kurių specialistų trūkumas labai jautėsi. 

Šiokio tokio teisinio išprusimo studentai gaudavo, klau- 
sydami teologijos kursą. Kanonų teisė buvo siejama su 
dogmatine, pastoraline ir moraline teologija. 1583 m. pa- 
skaitų ir pratybų tvarkaraštis rodo, kad teisės dalykai dės- 
tyti moralinės teologijos kurse*'?, Iš teologijos ir kanonų 
teisės profesoriaus Andriaus Kriugerio rankraščio matyti, 
kad, dėstydamas savo kursą, dalykus aiškino, remdamasis 
ne tik kanonų bei romėnų, bet ir Lietuvos teise. Jis rėmėsi 

Lietuvos Statuto nuostatais, aptardamas turto pasidalijimą 
ir paveldėjimą, medžioklę ir žūklę svetimoje žemėje, sa- 
vavališką miško kirtimą ir kt.*? Tad studentai gaudavo 
teisinių žinių ir be teisės fakulteto, bet tai negalėjo paten- 
kinti didėjančio teisininkų pareikalavimo. 

Pirmosios pastangos atidaryti Vilniuje teisės ir medi- 
cinos fakultetus atsispindi Kražių kolegijos kronikoje. Jos 
autorius rašė, kad naujai paskirtas Žemaičių seniūnas Je- 
ronimas Valavičius nusprendė praplėsti universitetą teisės 
ir medicinos fakultetais. Apie tai jėzuitai pranešė ordino 
generolui Mucijui Viteleskiui. Atsakydamas 1618 m. gruo- 
džio 8 d. generolas paaiškino, kad jis pritaria naujų fakul- 
tetų įsteigimui, bet ne akademijoje*'?. Pritarus J. Valavi- 
čiaus pasiūlymui, rašte svarstoma, ar, steigiant naujus fa- 
kultetus, pasinaudoti Parmos, kur tokie fakultetai įsikūrė 
kolegijoje, ar Poin-a-Mousson pavyzdžiu, kur teisės ir me- 
dicinos mokslai buvo atskirti nuo akademijos. Generolas 
bijojo, kad, sujungus visus fakultetus, jėzuitai nepajėgs 
susitvarkyti su studentais pasauliečiais. 

Kitame, 1619 m. balandžio 21 d., laiške M. Viteleskis 
rašė: „Niekas iki šiol dar negalėjo manęs įtikinti, kad Vil- 
niaus kolegijoje reikia įsteigti teisės ir medicinos specia- 
lybes. Tačiau, nepaisant to, matydamas, jog tiek Žemaičių 
seniūnui, tiek mūsiškiams būtų labai malonu, jei šis suti- 
kimas būtų duotas, pateiksiu visą reikalą apsvarstyti ir 
žiūrėsiu, ar kokiu nors būdu tai be didelio pavojaus gali 
būti leidžiama"**?, Pagaliau 1619 m. fakultetų steigimo rei- 
kalu buvo parašyti dar du — gegužės 11 d. ir lapkričio 
9 d.— laiškai, kuriuose užsimenama apie Zigmanto Vazos 
ir vyskupo Eustachijaus Valavičiaus pritarimą naujų ia- 
kultetų steigimui. Generolas vis dėlto pranešė, kad, ap- 
taręs šią problemą su patarėjais ir apsvarstęs galimas pa- 
sekmes, nutarė naujų fakultetų akademijoje neorganizuo- 

150 Ten pat, p. 104—105. 


61 


ti. Toliau rašoma: „jei karaliūs ir toliau tvirtai laikytųsi 
savo ir nelengva būtų jį nuo šio nutarimo aikalbėti, tegu 
Jūsų Kilnybė vėl mane paragina dar kartą apsvarstyti ir 
numatyti, kaip tai galėtų būti įvykdyta, kuo mažiau pada- 
rant ordinui žalos (mat, nemanau, kad visiškai be žalos 
apsieitų) “151, 

Tuo metu lankydamasis Romoje, E. Valavičius susitiko 
su ordino generolu, kuris 1621 m. kovo 6 d. apie tai pa- 
rašė provincijolui A. Vivaldžiui: „daug su manimi kalbėjo 
apie savo ketinimą įkurti Vilniaus akademijoje teisės ir 
medicinos disciplinas, taip pat ir kolegijoje jas įsteigti. 
Bet nors ir labai palankias ir ordinui netgi pagarbias sąly- 
gas pasiūlė, tačiau tėvai asistentai, su kuriais vėliau apie 
tai kalbėjau, šitaip nusprendė. Kitose provincijose tokių 
skirtingų mokslo disciplinų sujungimas toje pačioje kole- 
gijoje ordinui prižiūrėti bus labai sunkus ir varginantis". 
Vis dėlto toliau rašte sakoma, kad, Lietuvos jėzuitams ge- 
rai apgalvojus reikalą ir nutarus, jog E. Valavičiaus siū- 
lomos labai palankios sąlygos leis išvengti numatomų pa- 
vojų, generolas, atsižvelgdamas į didelį vyskupo palan- 
kumą ordinui, sutiks su teisės ir medicinos fakultetų stei- 
gimu (sutiks, kad „nuostatai [būtų] patvirtinti“)!22, 

1622 m. lapkričio 16—19 d. vykusiame Romoje įėzuitų 
pasitarime, ordino generolas davė Vilniaus akademijos rek- 
toriui Jonui Gruževskiui Pon-a-Moussono akademijos sta- 
tutą, kad pagal jį būtų tvarkomi teisės ir medicinos fakul- 
tetai Vilniaus akademijoje. 

Nors leidimas teisės ir medicinos fakultetams vargais 
negalais buvo gautas, jie XVII a. pradžioje nepradėjo 
veikti. Kodėl? Tai, atrodo, apsprendė keli faktoriai. Beveik 
tuo pačiu metu, kai vyko jėzuitų pasitarimas Romoje, mi- 
nėtosios akademijos teisės fakulteto dekanas Pjeras Gre- 
guaras atsisakė paklusti jėzuitų valdžiai*“3. Įvyko tai, ko 
bijojo ordino valdžia ir ką pabrėžė savo laiškuose ordi- 

no generolas. „Didelis pavojus“, kurį kėlė pasaulietiškų 
disciplinų klausytojai ir profesoriai jėzuitų akademijai, at- 
vedė prie šios mokyklos skilimo. Tai galėjo ir Vilniaus 
akademijos administratorius nuteikti prieš naujų fakultetų 
steigimą. Be to, jėzuitai buvo priešiški Lietuvos Statutui, 
pripažinusiam reformatams ir stačiatikiams lygias teises 
su katalikais. Pagaliau priešiška buvo Krokuvos universi- 
teto pozicija, kuri, panašiai į Poznanės bei Lvovo univer- 
sitetų poziciją, žlugdė Vilniaus iniciatyvą?“*. 

Visa tai turbūt ir nulėmė, kad teisės fakulteto steigimo 
problema išsisprendė tik 1641 m., kai Lietuvos pakancleris 
Kazimieras Leonas Sapiega suteikė Vilniaus akademijai 
tundaciją teisės fakultetui išlaikyti, o karalius Vladislovas 
Vaza 1641 m. spalio 11 d. pasirašė privilegiją abiem fa- 

. kultetams steigti. Joje sakoma: „kaip visi pageidauja ir 
trokšta, toje akademijoje bus dėstoma kanonų bei civili- 
nė teisė ir medicina [...]“. Patvirtinęs visas ankstesnes pri- 
vilegijas, karalius leido, „kad minėtoje jėzuitų ordino Vil- 
niaus akademijoje būtų viešai dėstoma kanonų bei civi- 
linė teisė ir medicina, ir kad tie visų šitų fakultetų studentai, 
kurie tiktai bus pripažinti verti [.. .], galėtų gauti kitose 
akademijose ir universitetuose paprastai teikiamus laips- 
nius“ 15. Sudarius fundacinę sutartį su K. L. Sapiega, jis 
paskyrė lėšų fakulteto namams statyti. Vėliau fundatorius 
testamentu paskyrė universitetui Počajevičių dvarą (Oršos 
paviete) su 16 kaimų. Iš dvaro lėšų (per metus apie 30 0C0 
auksinų)*““ turėjo būti išlaikomas teisės fakultetas, kurį 
fundatoriaus garbei imta vadinti Schola Sapiehana. 

Iš jėzuitų archyvo aktų matyti, kad teisės profesoriams 
algos buvo mokamos nuo 1644 iki 1685 metų. Pirmieji tei- 
sės profesoriai pasauliečiai Simonas Dilgeris ir Jonas Jur- 
gis Šaueris atvyko iš Ingolštadto (Bavarija), o kanonų tei- 
sės katedrai vadovauti buvo pakviestas taip pat pasaulietis 
abiejų teisių daktaras Aronas Aleksandras Olizarovi- 

jus iš Padujos. Antrasis kanonų teisės profesorius buvo 
ispanas iš Grenados, Benediktas Soksa, 1643—1646 m. ėjęs 
universiteto rektoriaus pareigas. 


Iš piadžių teisės fakulteto darbas vyko gana sklandžiai. 
Universiteto spaustuvė išspausdino B. Sokso darbą „Cla- 
ves iuris“ ir J. Butkevičiaus-Popucevičiaus tezes „„Asser- 
tiones ex jurisprudentia ecclesiastica“, kurių parengimui 
vadovavo A. Olizarovijus. Po visą Europą išgarsėjo paties 
A. Olizarovijaus traktatas „De politica hominum societa- 
te“ (išleistas 1651 m. Dancige). 

Kad ir neturint visiškai patikimų įrodymų, iš kai kurių 
duomenų galima spręsti, jog teisės fakultetas veikė ir XVII, 
ir XVIII a. Štai 1690 m. universiteto išlaidų dokumentuose 
minimas civilinės teisės profesorius, kuriam mokama 1200 
auksinų metinė alga, o 1698 m. paminėtas abiejų teisių 
profesorius Udalrichas Bejeris, kuris daug metų dėstęs tei- 
sę ir nusipelnęs magistratui. 1712 m. taip pat paminėtas 
civilinės teisės profesorius Stanislovas Paškevičius. Todėl 
negalima sutikti su vis dar pasitaikančiu aiškinimu, jog 
Vilniuje tuomet civilinės teisės nebuvę arba kad ji po 
XVII a. vidurio karo buvusi visai apleista ir čia apsiribota 
vien teologijos, scholastinės filosofijos ir kanonų teisės 
dėstymu *57. Apie civilinės teisės profesorius išliko tik to- 
kios atsitiktinės žinios — jie paprastai būdavo pasauliečiai, 
o jų neįtraukdavo į ordino profesorių katalogus, Vis dėlto 
remiantis jomis galima galvoti, kad teisės dalykai akade- 
mijoje dėstyti iki pat jėzuitų ordino panaikinimo. 

Socialinius ir ekonominius mokslus ir prieš teisės fa- 
kulteto įkūrimą bendrais bruožais aptardavo kai kurie 
profesoriai. Jie kėlė feodalinių santykių pertvarkymo min- 
tis. Antai minėtas M. Smigleckis knygoje „Apie palūka- 
nas"*8. kuri susilaukė net aštuonių leidimų, kritikavo bau- 
džiavą, paremtą lažu ir asmenine valstiečio priklausomy- 
be. Autorius propagavo piniginę žemės rentą, turėdamas 

galvoje Vakarų Europos agrarinių santykių sistemą, kur 
senjoras neturėjo teisės iškelti valstiečio ar atimti iš jo 
žemę, jeigu jis laiku sumokėdavo rentą. 

Dar plačiau visuomeninius reikalus nagrinėjo teisinin- 
kas ir medikas profesorius pasaulietis A. A. Olizarovijus. 
Svarbiausias jo darbas „Apie politinę žmonių sąjungą“**?, 
Autorius pabrėžė amatų reikšmę, ragino bajorų jaunimą 
mokytis amatų ir prieštaravo pažiūrai, kad verstis amatais 
bajorui negarbinga. Kalbėdamas apie Respublikos valstie- 
čių padėtį, A. A. Olizarovijus aiškino, kad ji panaši į ver- 
gų, nes valstiečiai taip pat neturi pilietinių teisių, už juos 
mokama išpirka kaip už galvijus, jie visą savaitę dirba po- 
nui. Respublika, anot A. A, Olizarovijaus, aristokratinė 
valstybė. Jis rašė: „į seimą savo atstovus siunčia ne visa 
tauta, bet tik šlėktų luomas. Liaudis šioje karalystėje ne- 
turi jokio balso, tik dejonę, ir mažai arba visai nesiskiria 
nuo senovės vergų, beveik jokių įstatymų nėra apsaugota, 
o jos turtas ir gyvenimas priklauso nuo pono valios“1*0, 
Toks baudžiavos ir vergovės sugretinimas žadino kritiškas 
pažiūras į valstybės santvarką. Vilniaus universiteto pro- 
fesoriai, susipažinę su to meto Vakarų Europos kraštais, 
propagavo senjorinę valstiečių išnaudojimo sistemą, pa- 
remtą pinigine renta, artėjančią prie kapitalistinės žemės 
nuomos. Ir M. Smigleckis, ir A. A. Olizarovijus, keldami 
feodalinių santykių pertvarkymo mintis, drauge kėlė pa- 
žangių reformų idėjas. Tačiau po jų, vėlesniais metais, iki 
akademijos reformų, nežinome profesorių, kurie-savo pas- 
kaitose ir leidiniuose būtų kritiškai vertinę baudžiavinius 
santykius. O iš akademijos auklėtinių buvo ne tik priešiš- 
kai žiūrėjusių į baudžiavą, bet ir pasisakiusių prieš popie- 
žių, jėzuitus. Filosofijos fakultete studijavęs Meletijus 
Smotrickis (apytikriai 1577—1634 m.) parašęs vieną iš 
reikšmingiausių to meto poleminių darbų „Trenos, tai yra 

verksmą [...] rytų bažnyčios“ (1610), remdamasis Erazmo 
Roterdamiečio ir kitų humanistų veikalais, kritiškai ver- 
tino katalikų reakciją ir laisvės engėjus. M. Smotrickis 
parašė ir Vievyje 1619 m. išleido „Slavų kalbos gramatiką" 
(<Tpammariku CaaBenckua NpaBHAbHOe CyKTarMa>),nenu- 
stojusią mokslinės vertės per visą XVII a. Gramatika „nu- 
statė bei sutvirtino normas bažnytinės slavų kalbos, kuri 
buvo tais laikais daugelio slavų tautų literatūrine kalba“ 16! 
1648 m. perspausdinta Maskvoje, ji paplito po Rusiją, buvo 
žinoma ir vartojama Balkanuose. M. Lomonosovo teigimu, 
nuo jos prasidėjęs jo kelias į mokslą. 

1979 m. gramatiką išleido ukrainiečių mokslininkas 
V. Nimčiukas. Leidinio anotacijoje gramatikos reikšmė to- 
kiais žodžiais nusakoma: </JĮo cepejunu XVIII cT. Gyna 
eXHHHM NipyWHKKOM TPAMMATHKM na Ykpaini, B Pocii Ta 
Binopycii. Kumxkka Mana BenuKų BIJMB Ha pa3BHTOK MO- 
BO3HaBCTBA Y BCix C1OBSHCKHX HapoAiso 182, 


ANTRASIS VILNIAUS AKADEMIJOS LAIKOTARPIS 
„AKADEMIJOS SMUKIMO PRADŽIA 


Mokymas ir mokslas akademijoje XVII a. antrojoje 
pusėje — XVIII a. pradžioje smuko. Procesą sąlygojo ašt- 
rėjantys krašte socialiniai, ekonominiai ir politiniai prieš- 
taravimai; krizė buvo susijusi su kontrreformacijos laimė- 
jimu ir katalikiškosios reakcijos įsigalėjimu. Reformaciją 
nugalėjus atkrito intelektualinės kovos ir mokslinio pra- 
našumo reikalas. Be to, ir visą ūkinį, ir kultūrinį gyvenimą 
pakirto 1654—1667 m. karai, kurių metu Lietuva buvo 
okupuota Rusijos ir Švedijos kariuomenių. Lietuvos didikai 
stengėsi nusikratyti jiems nepalankiomis Liublino unijos 
sąlygomis, ypač unijos akte paskelbta teise, leidžiančia 
Lenkijos bajorams įsigyti Lietuvoje ir Baltarusijoje dvarų 
ir valstybinių tarnybų. Po paskutinio Gediminaičių (Jogai- 
laičių) dinastijos valdovo Žygimanto Augusto mirties 

(1572) nesutarimai dėl naujo karaliaus rinkimų baigėsi 
1573 m. susitarimu tarp Lietuvos ir Lenkijos didikų. Susi- 
tarimas taip pat iš dalies ribojo Lenkijos bajorų žemė- 
valdos įsigalėjimą Lietuvoje ir pripažino žemvaldžio teisę 
priversti savo valdos kunigus ir valdinius priimti tokią 
religiją ir jos laikytis, kokia bus žemvaldžio valia 163, 

Prieš šią konvenciją aktyviai stojo jėzuitai. P. Skarga 
ne kartą tikino seimų dalyvius, kad šis susitarimas, kurį 
jis vadino konfederacija, buvusi apgavystė ir kad nė vie- 
nas tikras katalikas neleis eretikų palikti nenubaustų. Sto- 
dami prieš religinę toleranciją, jėzuitai rėmė Lenkijos pa- 
stangas likviduoti nelenkiškų žemių separatizmą. Prieš 
baltarusius ir ukrainiečius buvo nukreipta jėzuitų pastan- 
gomis 1596 m. paskelbta Brastos unija, stačiatikių ir kata- 
likų bažnyčių sujungimas popiežiaus valdžioje. Bažnytinė 
unija suskaldė stačiatikių bažnyčią ir įgalino Lenkijos di- 
dikus ir bajorus vykdyti ekspansiją rytinėje Lietuvos Di- 
džiosios Kunigaikštystės dalyje 19*. 

Jėzuitams pavyko palenkti į savo pusę Lietuvos didi- 
kus, reformacijoje įsigalint radikaliajai antitrinitorių ir 
arijonų krypčiai, sukėlusiai Vokietijoje valstiečių karą. 
Savo propagandoje jėzuitai nedarė skirtumo tarp reforma- 
cijos krypčių, visus reformatus vadino eretikais ir viso- 
kių nelaimių kaltininkais. Įsigiję Lenkijos karaliaus ir da- 
lies Lietuvos didikų paramą, jie griebėsi smurto prieš ki- 
tatikius, mažai besirūpindami mokslu. 

Akademijoje tuo metu pastebimas apsnūdimas, visuo- 
meninių, politinių bei mokslinių idėjų smukimas. Paskai- 
tos humanitarinėse ir žemesnėse klasėse buvo praleidžia- 
mos, dėl to studentai net nežinodavo savo kursų autorių, 
nustebdavo išgirdę Livijaus, Senekos, Horacijaus, Vergili- 
jaus vardus 15. Po karų, akademijai atgijus, profesoriai 
tenkinosi senų vadovėlių turinio atpasakojimu, senąja 
scholastika, neieškojo naujų mokslo idėjų. Nusmuko kal- 

bos kultūra ir stilius. Mokslui po truputį atsigaunant, Lie- 
tuvą vėl užgriuvo Šiaurės karas, o su juo atslinko badas 
ir maras. į 

Antrasis Vilniaus aukštosios mokyklos raidos etapas, 
prasidėjęs XVII a. viduryje, baigėsi 1773 m. pravesta viso- 
je Respublikoje švietimo reforma. Taigi šis laikotarpis ap- 
įma apie 130 metų. 

Pats universitetas per šio laikotarpio karus nukentėjo 
smarkiai. Dalis studentų ir profesorių išbėgiojo. Kai ku- 
rie pasiekė užsienio mokyklas. Dėstomieji dalykai Vil- 
niaus universitete XVII a. antrojoje pusėje — XVIII a. be- 
veik nepasikeitė; čia ir toliau buvo dėstomi filosofijos da- 
lykai, o mokymo viršūnę sudarė ketverių metų teologijos 
studijos. Tuo metu jėzuitai suėmė į savo rankas beveik 
visą krašto švietimą. Jie steigė mokyklas ne tik ten, kur 
buvo paplitusi reformacija, bet ir ten, kur gyveno vieni 
stačiatikiai, XVIII a. viduryje tik Lietuvos jėzuitų provin- 
cijoje jie turėjo 21 kolegiją. 

Tačiau jėzuitų mokyklos ir apskritai švietimas augo 
daugiau kiekybiškai, Tai liudija pačių jėzuitų pranešimai. 
Antai V. Bohusevičius rašė: „Kokia yra mūsų mokyklų 
niekinga garbė, niekam ne paslaptis. Ši blogybė turi dvi 
pagrindines priežastis: prefektų nerūpestingumą ir visiš- 
ką mokytojų tinginystę. Prefektai kalti, kad netikrina pa- 
gal nurodymus mokyklų, nedalyvauja pamokose, netikrina 
mokytojų duodamų pratybų, netikrina pagaliau, ar mo- 
kytojai eina pasiruošę į pamokas, ar sėkmingai moko. Mo- 
kytojai kalti dėl to, kad dirba be jokio pasišventimo ir 
nesirūpina mokinių pažanga" *“ė, Turėdami švietimo mo- 
nopolį, jėzuitai, matyt, mažai tesirūpino mokyklų darbu, 
nenorėjo naujovių, kurios ėmė belstis į duris. 

Visos šios aplinkybės, suprantama, veikė ir Vilniaus 
universitetą. Vis dėlto būtų klaidinga galvoti, kad nepa- 
lankios sąlygos visiškai sustabdė jo raidą. Krašto gyveni- 
me būta ir tokių jėgų, kurios davė universitetui naujų im- 
pulsų. Į jas tam tikru mastu buvo priversti atsižvelgti ir 
mokyklos vadovai. 





196 Ten pat, p. 44. 

Tuo metu, kai dar reiškėsi atsiribojimo nuo Lenkijos 
tendencijos, Lietuvos aukštąją mokyklą stengtasi prily- 
ginti prie Krokuvos universiteto. Šių pastangų rezultatas — 
minėtoji 1641 m. karaliaus Vladislovo Vazos privilegija, 
kuri, iškėlusi didelius universiteto nuopelnus Lietuvai ir 
kaimyniniams kraštams, pripažino, jog „visi pageidauja ir 
trokšta“, kad jame būtų dėstomi kanonų ir civilinės teisės, 
taip pat medicinos disciplinų kursai ir teikiami jų moks- 
liniai laipsniai. Tais pačiais metais Vilniaus vyskupas 
Abraomas Vaina pasižadėjo savo lėšomis išlaikyti du medi- 
cinos profesorius. Vis dėlto medicinos fakultetas tuo metu 
nebuvo suformuotas. Šiuo metu sunku tvirtai pasakyti, kas 
kaltas — ar abejinga tam universiteto vadovybė, ar aukš- 
tesnė ordino valdžia 17, ar pagaliau kitos nepalankios ap- 
linkybės. Norėdamas išlaikyti medikų ruošimo monopolį, 
Vilniaus universitetui galėjo kliudyti ir Krokuvos univer- 
sitetas, juk jis sukliudė įsteigti medicinos fakultetą Poz- 
nanės ir Lvovo universitetams '8. Tad Vilniaus universi- 
tete iš medicinos įstaigų veikė tik vaistinė, įkurta apie 
1600 m. 

Konkretesnių duomenų apie medicinos dėstymą yra iš 
XVIII a. antrosios pusės, kai krašte ir universitete pra- 
dėjo reikštis stipri fiziokratų ir švietėjų įtaka, kuriai pa- 
lankią dirvą sudarė feodalinių santykių irimas ir kapita- 
listinių plitimas. 


MOKSLO SEKULIARIZACIJOS UŽUOMAZGOS 


Visų pirma dėstomuose dalykuose tvirtas pozicijas už- 
ėmė tikslieji mokslai — matematika, fizika ir astronomija, 
į discipliną susiformuoja istorija, pradedamos dėstyti taip 
pat medicinos disciplinos. Apskritai mokslai darosi sava- 
rankiškesni, nepriklausomi nuo filosofijos, teologijos tar- 
naitės. Ši tendencija, XVII a. antrojoje pusėje būdinga 
Europos aukštosioms mokykloms, neaplenkė ir Vilniaus 
universiteto. 


167 Balinski M. Dawna Akademia Wileūska. .., s. 146. 
168 Bogušis V. Medicina Vilniaus universitete XVI-XVIII amžiu- 
je.— Mokslas ir gyvenimas, 1976, Nr. 10, p. 26—27. 

Tuo metu, t. y. XVII a. antrojoje pusėje — XVIII a. 
pirmojoje pusėje, Vakarų Europos kraštuose formavosi 
modernus mokslas, griovęs viduramžių autoritetus, fe0- 
dalines tradicijas ir bažnytines dogmas, kurios varžė moks- 
lo raidą. F. Engelsas „Socializmo išsivystymas iš utopijos 
į mokslą“ įvade rašė:, „Tačiau kartu su buržuazijos sukles- 
tėjimu žingsnis po žingsnio milžiniškai kilo mokslas. Vėl 
buvo susidomėta astronomija, mechanika, fizika, anatomija, 
tiziologija. Savo pramonei išvystyti buržuazijai buvo rei- 
kalingas mokslas, kuris tyrinėtų fizinių kūnų savybes ir 
gamtos jėgų pasireiškimo būdus. Bet ligi to laiko mokslas 
buvo tik nuolankus bažnyčios tarnas, kuriam nebuvo lei- 
džiama peržengti tikėjimo nustatytų ribų — trumpai sa- 
kant, jis buvo viskas, tik ne mokslas. Dabar mokslas su- 
kilo prieš bažnyčią; buržuazijai buvo reikalingas mokslas, 
ir ji prisidėjo prie to sukilimo" 199, Atsisakius religinių prin- 
cipų imta naujai aiškinti žmogaus ir visuomenės santykį, 
visuomenės kilmę ir plėtotę. Mokslininkų dėmesį patrau- 
kė žmogaus ir visuomenės interesų priešiškumas, sąlygojęs 
XVIII a. pažiūrų į švietimą evoliuciją. Mokykla darėsi pa- 
saulietinė. 

Lietuvos Didžiojoje Kunigaikštystėje mokslo sekulia- 
rizacija prasidėjo vėliau negu pramoniniuose kraštuose. 
Kad ir lėčiau, gyvenimas vis dėlto skatino reformuoti mo- 
kymo programą ir Vilniaus universitete. Norėdami per- 
tvarkyti ūkį, Lietuvos bajorai domėjosi kitų kraštų mokslu, 
šviečiamąja literatūra. Scholastinės filosofijos kursas Vil- 
niaus universitete ėmė jų nebepatenkinti. Todėl reikėjo 
ir čia stiprinti pasaulietinių mokslų dėstymą; jį skatino ir 
jėzuitams atsiradęs konkurentas — pijorų vienuolių mo- 
kyklos. Tos konkurencijos rezultatas — nuo 1742 m. pra- 
dėjęs veikti prie Vilniaus universiteto K. Šiškos konvik- 
tas kilmingųjų vaikams ir 1751 m. jo pagrindu įsteigta ko- 
legija — Collegium Nobilium (aukštesnioji mokykla). Kaip 
matyti iš mokyklos nuostatų, ji nuo jėzuitų kolegijų tipo 
mokyklų skyrėsi tuo, kad čia buvo skiriamas didesnis dė- 
mesys pasaulietinėms disciplinoms, pirmiausia matemati- 


169 Marksas K. ir Engelsas F. Rinktiniai raštai. V., 1950, t. 2, p. 90, 

kai 10, Be to, Collegium Nobilium turėjo privilegiją spaus- 
tuvei, kurioje numatė spausdinti lenkiškai politikos, istori- 
jos, matematikos ir filosofijos dalykus 

Tuo metu bene pasaulietiškiausias mokslas buvo medi- 
cina. Jos įsileidimas į universitetą reiškė žingsnį į mokslo 
sekuliarizaciją. Nustatyta, kad jau 1763 m. gruodžio mėn. 
buvo filosofijos ir medicinos daktaras, medicinos kolegijos 
prezidentas Steponas Bizis. Tų metų universiteto spaudiny- 
je sakoma: „Šių metų liepos 22 dieną 3 valandą po pietų 
Vilniaus universiteto Auloje pirmųjų metų klausytojai tu- 
rės laikyti viešus egzaminus iš bendrosios osteologijos ir 
anatomijos kurso, vadovaujant Vilniaus universiteto filoso- 
fijos ir medicinos daktarui ir taip pat Medicinos kolegijos 
prezidentui profesoriui Steponui Bisio“ /. Šiuo ir dar ki- 
tais dokumentais remdamiesi, galime teigti, kad Vilniaus 
universitete medicinos dalykai dėstyti jau 1763 m. 

Sekuliarizacijos procesą spartino ir tiksliųjų mokslų 
disciplinos, kurios iš esmės ėmė dominuoti visoje mokslo 
programoje. Jų pažanga visų pirma yra susijusi su Tomo 
Žebrausko ir Martyno Počobuto veikla. 

Tomas Žebrauskas (1714—1758), spėjama, kilęs nuo 
Naugarduko. Baigęs filosofijos ir teologijos fakultetus Vil- 
niuje, studijavo dar Vienoje ir Prahoje. Grįžęs iš užsienio, 
1753 m. jis buvo paskirtas Vilniaus universiteto matema- 
tikos profesoriumi, katedros vedėju. T. Žebrauskas pir- 
masis suorganizavo atskirą nuo filosofijos matematikos 
specialybę, kasmet iš jos ruošdavo po 4 studentus; vėliau 
iš jų pasižymėjo J. Nakcijonavičius, M. Počobutas, G. Len- 
kevičius, K. Naruševičius, V. Veževičius ir kt. 

Sudaręs projektus, 1753 m. T. Žebrauskas vadovavo 
Vilniaus observatorijos statybai, kurią astronomai lygino 
su žinoma Grinvičiaus observatorija. Pati astronomija kaip 
atskira specialybė universitete susiformavo apie 1768 m., 
kai observatorijai vadovavo Martynas Počobutas Odlia- 
nickis (1728—1810). Po T. Žebrausko mirties matematiką 

170 Porządek i ustawy Collegii Nobilium. Wilno, 1762, s. 3—5. 

171 Bogušis V. Medicina Vilniaus universitete XVI-XVIII amžiu- 


je.— Mokslas ir gyvenimas, 1976, Nr. 11, p. 44, 


71 


dėstė Jokūbas Nakcijonavičius, kuris drauge su Juozapu 
Povilavičiumi parengė matematikos uždavinyną ""ž, neap- 
lenkdami jame ir „begalinių mažybių“ skaičiavimo. Dėsty- 
ti matematikos ir eksperimentinės fizikos 1761 m. iš Pran- 
cūzijos atvyko Žanas Flerė ir Žanas Rosinjolis "**. Grįžęs 
po studijų į Vilnių, M. Počobutas perėmė matematikos ir 
astronomijos dėstymą. 


FILOSOFIJOS IR GAMTOS MOKSLŲ NAUJOS KRYPTYS 


Mokslų vadavimasis iš filosofijos globos atsiliepė ir pa- 
čiai filosofijai. XVIII a. scholastinė filosofija jau nebepa- 
tenkino net valdančiųjų sluoksnių, nes buvo atitrūkusi 
nuo gyvenimo. Derindamiesi prie naujų tendencijų, be ki- 
"tų mokslų, jėzuitai reformavo ir filosofijos dėstymą, įtrauk- 
dami į savo paskaitų kursus R. Dekarto, G. V. Leibnico, 
Dž. Loko darbus. Filosofijoje formavosi dvi kryptys. Komp- 
romisinės krypties šalininkai bandė naujųjų laikų filosofiją 
derinti su scholastika, o antischolastai norėjo scholastiką 
pašalinti iš mokyklų visiškai. 

Reformuojant filosofijos dėstymą, liautasi logiką skirs- 
tyti į dialektiką ir logiką, imta skaityti vientisą jos kursą. 
Po logikos buvo dėstoma ne fizika, bet metafizika, kurią 
sudarė ontologija, psichologija ir natūralinė teologija. Kaip 
ir anksčiau, filosofijos studijos universitete truko trejus 
metus. Kompromisinei krypčiai Vilniaus universitete atsto- 
vavo Antanas Skorulskis (1715—1780) ir Benediktas Dob- 
ševičius (g. 1722 m.), abu kilę iš Žemaitijos. A. Skorulskis 
knygoje „Filosofijos vadovėlis" (1755) bandė suderinti nau- 
jąją filosofiją su senomis scholastinėmis koncepcijomis. 
Būdinga, kad knygoje pateikta duomenų apie tuometinius 
gamtos mokslus. B. Dobševičius savo „Logikos paskaitose" 
(1761) dėstė F. Bekono, R. Dekarto, Dž. Loko pažiūras, ta- 


čiau daugiausia rėmėsi G. V. Leibnico idėjų skelbėju 


172 Nakcyanowicz J., Powilewicz J. Exercitationes in Analysi cum 

Ch. Voliu. B. Dobševičiaus knyga turėjo didelę įtaką ne 
tik LDK, bet ir Lenkijos mokykloms. Kaip tik nuo A. Sko- 
rulskio ir B. Dobševičiaus leidinių pasirodymo scholastika 
mūsų krašte pradeda užleisti pozicijas naujųjų laikų 10- 
gikai 17, 

Metafizika, į kurią įėjo ontologija, universitete buvo 
aptariama kaip mokslas apie bendriausius būties pradus, 
ontologija — kaip mokslas apie būtį apskritai. Suprantama, 
kad universitete ontologijos kursas buvo idealistinis. Pa- 
lyginus su scholastinės metafizikos kursu, per ontologijos 
paskaitas studentai susipažindavo su naujųjų laikų filosofų 
idėjomis, ir jau tai skatino studentus giliau domėtis jų 
darbais. 

XVIII a. viduryje psichologija, kaip ir kiti jau minėtieji 
mokslai, tapo filosofijos disciplina. Tačiau, dėstant psicho- 
logiją, ir čia buvo ieškoma kompromiso tarp scholastikos 
bei teologijos ir naujosios filosofijos idėjų. Europos mo- 
kyklose tuo laiku buvo paplitusios Ch. Volto psichologijos 
idėjos. Ir Vilniaus universitete plačiai buvo kalbama apie 
nervų sistemą, smegenų struktūrą, jutimo organų veiklą. 
Kai kurie akademijos profesoriai, pavyzdžiui, Petras Laš- 
kis, polemizavo su scholastų aiškinimu, kad siela esanti 
visame žmogaus kūne. Gamtos mokslų įtakoje svarbiausiu 
gyvybinės veiklos centru buvo laikomos smegenys, ku- 
rios, pasak P. Laškio, esančios sielos buveinė 18, 

Kaip ir kitose aukštosiose mokyklose, Vilniaus univer- 
sitete moderniausia filosofijos disciplina tuo metu buvo 
fizika. Ją sudarė visi gamtos mokslai. Nors Vilniuje šis 
kursas tebebuvo vadinamas „gamtos filosofija“ (philosop- 
hia naturalis), tačiau filosofiniai dalykai dabar atsidūrė 
jau tolimesniame plane. Europoje XVII a. antrojoje pu- 
sėje vis labiau kristalizavosi klasikinis mechanikos supra- 
timas. I. Niutonas jį išdėstė ,,Matematiniuose gamtos filo- 
sofijos praduose“. I. Niutono fizika išstūmė iš mokslo pa- 
saulio senąjį R. Dekarto fizikos aiškinimą. Naujų pažiūrų 
formavimosi procesas pastebimas ir B. Dobševičiaus vei- 





174 Plečkaitis R. Feodalizmo laikotarpio filosofija Lietuvoje, p. 220. 

kale „Dabartinių filosofų pažiūros“! 176, Aiškindamas gamtos 
kūnų savybes, autorius dėsto I. Niutono fiziką, cituoja jo 
veikalus, aprašo inerciją, trintį, trauką, aiškina judėjimo 
dėsnius. Didelė knygos dalis skirta dangaus kūnų judėji- 
mui, astronomijos laimėjimams. Būdinga, jog gamtos moks- 
lų naujovėms išdėstyti vartojama naujoji mokslo termi- 
nija 177, 

XVIII a. viduryje Vilniaus universitete ir kitose Lietu- 
vos mokyklose buvo aptariami ne tik I. Niutono klasikinės 
mechanikos principai, bet ir R. A. Reomiūro, Ž. A. Noles 
eksperimentai, Ch. Hiugenso, J. Bernulio, L. Oilerio dar- 
bai. Remiantis P. Mušenbruku, N. Lemeri, buvo aiškinami 
cheminiai procesai, o remiantis R. Dekarto, I. Niutono, 
L. Oilerio ir kitų tyrimais — šviesos reiškiniai. Universiteto 
profesoriai A. Diblinskis, J. Rudamina jau XVII a. pabai- 
goje drąsiai kalbėjo apie astronomų G. Galilėjaus, M. Ko- 
perniko, J. Keplerio ir kitų pažiūras, buvo nagrinėjami 
B. Franklino darbai apie elektros reiškinius ir termodina- 
mikos pasiekimai. Apskritai fizikos kursas Vilniaus uni- 
versitete beveik niekuo nesiskyrė nuo kitų Europos aukš- 
tųjų mokyklų fizikos kursų. Buvo išsimokslinusių lietuvių, 
kurie palaikė asmeninius ryšius su žinomiausiais tų laikų 
mokslininkais. Antai su J. Kepleriu susitikdavo ir susira- 
šinėjo iš Plungės kilęs medikas bei filosofas Krusijus (Cru- 
zius Plungensis Lithuanus) *8,. Spėjama, pas J. Galilėjų Pa- 
dujoje mokėsi kitas medikas — Danielius Naborovskis, ta- 
pęs Kristupo Perkūno ir Jonušo Radvilų dvaro gydytoju. 

1763—1765 m. R. J. Boškovičiaus nustatytą jėgų, vei- 
kiančių atomuose, dėsnį paliesdavo profesoriai Vilniuje, 
aiškindami dinaminio atomizmo teoriją. Šioje teorijoje jau 
pastebimi kai kurie šiuolaikinės reliatyvumo teorijos mo- 
mentai: nėra absoliučios rimties ir absoliutaus judėjimo, 
absoliučios inercijos, absoliutaus laiko ir absoliučios erd- 
vės, visi jie reliatyvūs. 1758 m. Vienoje R. J. Boškovičius 
išleido savo svarbiausią darbą „Gamtos filosofijos teori- 


178 Dobszewicz B. Placita recentiorum philosophorum. Vilnae, 1760. 
177 Lietuvos filosofinės minties istorijos šaltiniai, t 1, p. 79. 
178 Jurginis J., Lukšaitė I. Lietuvos kultūros istorijos bruožai, p. 276. 


74 


ja" 1?, Aptardamas R. J. Boškovičiaus Visatos struktūrišku- 
mo, pasaulių daugybės idėją, jo palikimo tyrinėtojas A. Go- 
dickis-Cvirko rašė: „Taigi izoliuoti Boškovičiaus pasauliai, 
jų visuma sudaro kosminę sistemą, kuri gali būti išdėstyta 
begalinėje erdvėje, bet sudaryta iš baigtinių, uždarų ją su- 
darančių dalių; kiekvienos jų viduje erdvė gyventojams 
yra baigtinė, bet nepereinama ir neperžvelgiama, žiūrint 
iš išorės [.. |. Šiuo požiūriu uždaras Boškovičiaus pasaulis 
yra baigtinių De-Siterio pasaulių ir vieno iš Einšteino mo- 
delių prototipas“ 180, 

Žinoma, kad, gindami filosofijos mokslinių laipsnių te- 
zes, absolventai remdavosi dinaminio atomizmo teorija, 
kurią taip praturtino R. J. Boškovičius. Kaip tik ši teorija 
formavo naują fizikinį filosofinį pasaulio supratimą **!, 

Jau nuo XVIII a. vidurio, veikiama gamtos mokslų lai- 
mėjimų, katalikų bažnyčia keitė savo požiūrį ir į M. Ko- 
perniko sistemą. Buvo siūloma šią sistemą laikyti ne įrodyta 
tiesa, bet hipoteze. Tačiau universitete atsirado ir nuosek- 
lių M. Koperniko mokymo gynėjų, kurie aiškino, kad 
M. Koperniko sistema — tai stebėjimais patvirtinta mokslo 
tiesa. 

I. Niutono sukurta klasikinė mechanika sudarė meta- 
fizinio materializmo pagrindus. Kai kurie XVIII a. Europos 
mokslininkai suprato mechanistinio pasaulėvaizdžio vien- 
pusiškumą ir ėmė skleisti dialektikos idėjas. Vilniaus uni- 
versitete irgi buvo žmonių, kurie pritarė naujoms idėjoms. 
Štai Ž. Ševaljė, Vilniaus Alma Mater profesorius, studen- 
tams aiškino, kad, norint suprasti daugelį fizinių reiškinių, 
būtina operuoti ne vien tik mechaninėmis jėgomis. Jis 
taip pat teigė, kad kūnai dalomi iki neapibrėžtumo, o idėja 
apie kūnų beribį dalijimąsi, atsiradusi dar antikiniame pa- 
saulyje, buvo priimta ir moderniojo mokslo. Aiškindamas 
visuotinį reiškinių sąryšį, Ž. Ševaljė teigė, kad Saulė duoda 
Žemei šilumą, priklausomai nuo Žemės padėties Saulės at- 





179 Philosophiae naturalis theoria redacta ad unicam legem virium 
in natura existentium, Auctore P. Rogerio Josepho Boscovich, Societatis 
Jesu, publico matheseos professore in Collegio Romano. Vienae, 1759, 

žvilgiu kinta metų laikai ir taip toliau. Jis nurodė taip pat 
sąryšį tarp augalijos ir jos augimą sąlygojančių veiksnių: 
Saulės, Žemės, oro ir vandens, duodančių augalams gy- 
vybę ir juos maitinančių. Taigi, anot Ž. Ševaljė, pasaulio 
esmė slypi daiktus tarpusavyje siejančioje pasaulio struk- 
tūroje. Toks visuotinio ryšio iškėlimas, rašė R. Plečkaitis, 
buvo neeilinis ne'tik Lietuvos, bet ir Europos mokslo reiš- 
kinys 182, 

Maždaug tuo metu, kai Ž. Ševaljė dėstė naujas idėjas, 
Ž. Rosinjolis per paskaitas aiškino, kad Žemė skriejanti 
apie Saulę, kaip ir kitos planetos, o žvaigždės, kaip ir Sau- 
lė, yra šviesuliai, išsibarstę po įvairius didžiulius plotus. 
Atrodo, kad pačiame universitete tokiems Ž. Rosinjolio 
teiginiams niekas neprieštaravo, tuo tarpu Paryžiaus ob- 
servatorijos vadovai priešinosi tokioms astronomijos teo- 
rijoms. Taip pat atvykęs iš Prancūzijos Ž. Flerė skaitė eks- 
perimentinės fizikos kursą 183, 

Į Vilniaus universitetą ne tik atvykdavo iš užsienio 
aukštųjų mokyklų mokslininkai, bet ir iš jo keliaudavo 
į kitus universitetus. Pavyzdžiui, T. Žebrauskas, M. Počo- 
butas, K. Naruševičius ir kiti studijavo Prancūzijos, Itali- 
jos ir kitose aukštosiose mokyklose, 


GEOGRAFIJ A, ISTORIJA IR LIETUVIŲ KALBA 


Vilniaus universitete, kaip ir kitose Europos aukšto- 
siose Mokyklose, iki XVIII a. vidurio geografijos kaip 
disciplinos nebuvo, nors realiųjų mokslų pagrinduose, vadi- 
namuosiuose „eruditiones“, šiek tiek būdavo ir apie geo0g- 
rafiją. Be to, fizinės geografijos elementų buvo aristote- 
liškoje fizikoje, taikomojoje matematikoje ir istorijoje. 
XVIII a. antrosios pusės mokymo programose jau ima ryš- 
kėti geografijos apibrėžimas, jos pagrindinės kryptys: ma- 
tematinė, fizinė ir politinė. Iš jų seniausias tradicijas, sie- 
kiančias Aristotelio mokymą apie žemės dydį, sferas, me- 

182 Plečkaitis R. Filosofija —Kn.: Vilniaus universiteto istorija 
1579—1803, p. 181. 


183 Slavėnas P. Ryšiai su Vakarų Europos mokslininkais.— Kn.: Vil- 
niaus universiteto istorija 1579—1803, p. 186. 

teorus, klimatus, turėjo matematinė geografija. Fizinės 
geografijos pradmenis Lietuvoje ėmė skleisti istorikas ir 
geografas Karolis Virvičius (1717—1793), pradėjęs dirbti 
Kražių kolegijoje. Jis pasisakė prieš astrologiją, atmetė 
aiškinimus apie dangaus kūnų įtaką žmogaus likimui. Savo 
darbuose K. Virvičius išdėstė bendriausias fizinės ir bend- 
rosios geografijos idėjas; jų raidą skatino praktinės žmo- 
nių reikmės: susisiekimas, kasyba, nauji kariavimo būdai. 
Viena iš seniausių žemės pažinimo sričių buvo jos matavi- 
mas, o Vilniaus observatorijos darbai visą laiką siejosi 
su žemės Matavimais. Observatorijos darbuotojai organi- 
zavo net specialų kursą geodezijos specialistams ruošti. 

XVIII a. viduryje iš filosofijos globos ėmė vaduotis ir 
humanitariniai mokslai. Lietuvos jėzuitų provincijų kole- 
gijose ir akademijoje istoriją kaip atskirą dalyką 1741 m. 
įtraukė Karolis Bartoldas, kuris 1735—1738 m. buvo Vil- 
niaus akademijos rektorius. Sunku pasakyti, kas dėstė is- 
toriją iki 1750 m. Mat Lietuvos jėzuitų provincijos perso- 
naliniame kataloge jos profesoriai nenurodyti; tik nuo 
1751 m. kataloge pradėti minėti „Rhetoricae et historiae“ 
profesoriai. Kaimyniniuose universitetuose (Prahoje, Kro- 
kuvoje) istorija imta dėstyti jau XVII a. Taigi šios discip- 
linos formavimasis Vilniuje gerokai vėlavo; atsiskleidė 
tas pats sekuliarizacijos proceso lėtumas. Iš bažnyčios glo- 
bos Vilniaus aukštoji mokykla išsivadavo 1773 m., kai bu- 
vo panaikintas jėzuitų ordinas ir įsteigta Edukacinė ko- 
misija. 

Apie istorijos discipliną daugiausia duomenų duoda da- 
lyko vadovėliai. XVIII a. istorijos mokytasi iš Karolio Bar- 
toldo knygelės „Lenkijos vadų ir karalių paveikslai“ !š*, 
Ji ir studentų užrašai liudija, kad į Bibliją žiūrėta kaip 
į istorijos dokumentą. Todėl visai kaip viduramžiais isto- 
rija pradedama nuo „pasaulio sukūrimo“, kuris įvykęs 
5199 m. pr. m. e. Ir K. Bartoldo „Karalių paveiksluose“, ir 
universiteto studentų 1 užrašuose ryškus moralizavimas, 





184 Bartožd K. Imagines principum regumgue Poloniae politicis dog- 
matibus, phalerisgue; poetarum adumbratae. Brunsberg, 1722. 
185 Pavyzdžiui, Georgijaus Mikucko užrašai (MAB, f. 17-1739). 

pamokymas. Įsileidus į moralinius samprotavimus, nebe- 
liko vietos netgi tokiems istoriniams įvykiams, kaip Žai- 
girio mūšis ar Liublino unija. Be bendrų pamokymų, čia 
dar kalbama-apie monarchų ir aristokratijos asmeninį gy- 
venimą, o apskritai istorijos eiga — tai nuolatinis dievo 
kišimasis į žemiškus reikalus, ištisai minimi pranašiški 
sapnai ir įvairiausi: stebuklai. 

Kaip minėta, K. Bartoldas 1741 m. Lietuvos jėzuitų pro- 
vincijoje į mokyklų programas įtraukė istoriją kaip 
atskirą dalyką. Įvesdamas istorijos dėstymą, Vilniaus uni- 
versitetas galėjo sekti Prahos universitetu, kur istorija dės- 
tyta nuo 1603 m., ir Krokuvos universitetu, kuriame isto- 
rijos katedra buvo įsteigta 1632 m. Kadangi Lietuvoje savo 
istorijos vadovėlio nebuvo, tai naudotasi Maksimilijono 
Dufreno „Istorijos medžiagomis“ 1, M. Dufreno vadovėlis 
dar priminė viduramžių kronikas. Kaip ir kronikų auto- 
riams, M. Dufrenui istorinių įvykių eigą kone visiškai ap- 
sprendė antgamtinės jėgos, tvarkiusios tiek valstybių, tiek 
žmonių likimus; ypač didelės reikšmės autorius skyrė val- 
dovų asmeniniam gyvenimui, karams, diplomatijai ir šiek 
tiek stichiniams gamtos reiškiniams (epidemijoms, nedei- 
liams, kometų pasirodymams), šalių vidaus įvykiams. 

Katalikybės propagavimui reikėjo mokėti ne tik vietos 
žmonių kalbą, bet taip pat kiek žinoti ir krašto istoriją. 
M. Dufreno vadovėlis Lietuvos mokykloms netiko, nes 
mūsų istorijai jame buvo skiriama vos keliolika puslapių. 
Šią spragą mėgino užpildyti universiteto profesorius P. Pap- 
rockis, 1763 m. išleidęs Lietuvos Didžiosios Kunigaikštystės 
istoriją **7. Ši jo knygelė — tai A. Kojelavičiaus „Lietuvos 
istorijos“ santrauka. Sekdamas A. Kojelavičiumi, autorius 
išdėstė lietuvių kunigaikščių ir didikų kilmę iš romėnų. 
Daugelis istorinių įvykių ir čia aiškinama antgamtinėmis 
priežastimis: Vytenio laikais lietuvių pulkai sumušę Kry- 
žiuočių ordino kariuomenę, bet už bažnyčios išplėšimą 





186 Rudimenta historica, sive brevis facilisgue methodus įnventutux 
orthodoxam notitia historica imbuendi pro gymnasiis S. J. Authore ejus- 
dem Opusculum 1—6, S. Sacerdote. Brunsbergae, 1737—1742. 

187 Paprocki F. Domowe wiadomošci o Wielkim Księstwie Litews- 
kim Z przylączeniem historyi tegož narodu. Wilno, 1763. 

greitai susilaukė bausmės — grįžtančius namo kryžiuočiai 
beveik visus išžudę. Be dievo piršto, istorijos varomosio- 
mis jėgomis P. Paprockis laikė ir žmonių prigimtį, aplin- 
kybes. Suprantama, kad jėzuitas P. Paprockis negalėjo pa- 
lankiai žiūrėti į Lietuvos valstybę ir jos valdovus iki krikš- 
to. Apostato Mindaugo paveikslas jam išėjo žiaurus, neigi 
klastingas. 

Prolenkiškos A. Kojelavičiaus ir P. Paprockio pažiūros 
pasireiškė ypač ten, kur kalbama apie unijinius Lietuvos 
valstybės ryšius su Lenkija. Abiem istorikams Lietuvos 
krikštas — didelis Lenkijos nuopelnas, nulėmęs šių vals- 
tybių suartėjimą. Autorių pažiūros į uniją rodo, kad XVII a. 
viduryje, kai A. Kojelavičius rašė „Lietuvos istoriją“, ir 
XVIII a. viduryje, kai P. Paprockis ruošė jos santrauką, 
Lietuvos Didžiosios Kunigaikštystės didikams valstybės sa- 
varankiškumas buvo siejamas su ūkine ir politine galia, 
paremta žemėvalda. 

P. Paprockis savo istorijoje netgi neužsiminė apie vals- 
tybės formas, didžiojo kunigaikščio valdžią, seimo teises, 
valstybės ir bažnyčios santykius, bendriausius kultūros isto- 
rijos dalykus. XVIII a. viduryje aštrėjant socialiniams eko- 
nominiams prieštaravimams, kitų šalių istorikai (Volteras 
ir kiti) gyvai domėjosi teisine-kultūrine socialinių bei eko- 
nominių santykių puse. Šia prasme P. Paprockio knygelė 
buvo atsilikusi. Antra vertus P. Paprockio knygelė buvo 
pirmas Lietuvos istorijos vadovėlis, parašytas ne lotynų, o 
lenkų kalba, todėl prieinamesnis plačiajai visuomenei — 
įvairių sluoksnių feodalams ir miestiečiams. 

XVIII a. pasirodė ir keli originalūs vilniečių profesorių 
darbai. Iš jų mus labiausiai domina tie, kurie liečia Lietu- 
vos praeitį. Tai J. A. Proišhofo Vilniaus universiteto isto- 
rija 18 ir S. Rostovskio jėzuitų ordino Lietuvos provincijos 
istorija 189, 

J. A. Proišhofas trumpoje Vilniaus universiteto isto- 
rijoje išvardijo Lietuvos ir Lenkijos valdovų privilegijas 





188 Preuschoofi J. A. Universitas Vilnensis Jagiellonico-Batoreana, 
laurearum academicarum florida... Vilnae, 1707. 

189 Rostowski S. Lithuanicarum Societatis Jesu historiarum provin- 
cialium, Vilnae, 1768. Pars prima. 

bei apdovanojimus, duotus šiai aukštajai mokyklai. Be to, 
J. A. Proišhofas paskelbė kelis sąrašus: universiteto kanc- 
lerių, žymiausių žmonių, daugiausia dvasininkų, kurie mo- 
kėsi universitete ir jį baigė, rektorių sąrašą su juos aukš- 
tinančiomis charakteristikomis. Autorius švietimo globė- 
jais laikė popiežių Grigalių XIII, kuris patvirtino Vilniaus 
universiteto įsteigimą, visus kanclerius ir didikus, vienaip 
ar kitaip apdovanojusius akademiją. Jis paminėjo vyskupą 
Merkelį Giedraitį, nors jo rūpinimosi lietuviška raštija ne- 
iškėlė. Visai nepaminėtas M. Daukša, kalbėdamas apie 
K. Sirvydą ir jo „Punktus sakymų“, nenurodė, kad knyga 
parašyta lietuviškai. 

S. Rostovskis „Lietuvos jėzuitų istorijoje“, aprašyda- 
mas jėzuitų pedagoginę veiklą, palietė kai ką ir iš Lietuvos 
istorijos: krikščionybės įvedimą, pirmuosius reformacijos 
pasireiškimus Vilniuje. Istorijos varomosios jėgos auto- 
riui — taip pat antgamtinės, jų galiai išryškinti jis nepa- 
šykštėjo stebuklų. 

Apskritai iš universiteto profesorių darbų iki ordino 
panaikinimo matyti, jog istorija — tartum katalikiškosios 
teologijos dalis, o žmogus — bevalis įrankis, kurio veiklą 
lėmė antgamtinės jėgos, dievas. 

Lietuvių kalbos padėtis universitete iš esmės nepasi- 
keitė po XVII a. antrosios pusės karų ir prasidėjusio feo- 
dalizmo smukimo. Lietuvių, lenkų ir kitos kaimynų kalbos 
buvo vartojamos, kol mokiniai pramokdavo lotyniškai. 
Kad universitete neišsiversta be lietuvių kalbos, rodo 
K. Sirvydo „Dictionarium trium linguarum“ naujų leidimų 
pasirodymas (1642, 1677 ir 1713 m.). Reikia atminti, jog 
K. Sirvydo žodynas iki XIX a. pabaigos buvo vienintelis 
spausdintas žodynas Lietuvoje. Juo naudojosi daugelis vė- 
lesnių žodynų rengėjų ne tik Lietuvoje (D. Poška, S. Dau- 
kantas ir kt.), bet ir Prūsijoje (P. Ruigys, F. Kuršaitis ir kt.). 

Pats svarbiausias tuo laiku išleistas lituanistikos darbas 
yra 1737 m. išėjusi nedidelė (56 p.) lotyniška lietuvių kal- 
bos gramatika (Universitas lingvarum litvaniae). Tai pir- 
moji išlikusi spausdinta lietuvių kalbos gramatika Lietu- 
vos Didžiojoje Kunigaikštystėje. Gramatikos autoriaus, at- 
rodo, iki šiol nepavyko išaiškinti. Mėginimai ją priskirti 

XVII a. rašiusiems J. Jaknavičiui arba K. Sirvydui turbūt 
taip pat yra mažai pagrįsti. Spėjama, kad gramatikos auto- 
rius gyveno XVII a. pabaigoje — XVIII a. pirmojoje pusė- 
je ir gerai mokėjo lietuvių kalbą. Gramatika pasirodė „kaip 
nepaprastai naujas, svarus reiškinys, rodąs gilinimąsi 
į Lietuvių kalbą specialiai, ne kaip į kokią paralelę su loty- 
nų kalba, ne jos mokytis padedantis. Anonimiško jos auto- 
Tiaus įžvalgumas, įsigilinimas, pastangos apibendrinti rodo 
jo mokslinius interesus, mokslinį domėjimąsi lietuvių kal- 
ba“ 10, Kaip tik todėl gramatikos autorius pastebėjo kai 
kurias būdingas lietuvių kalbos ypatybes ir jas iškėlė. Nau- 
jai parengęs „Universitas lingvarum litvaniae“ leidimą, 
K. Eigminas apie ją rašė: „[...] kai kuriais atžvilgiais Uni- 
versitas pralenkė Rytų Prūsijos daug anksčiau pradėtas 
leisti lietuvių kalbos gramatikas. Universite ne tik kad pir- 
mą kartą mūsų kalbos istorijoje žymimos priegaidės, bet 
taip pat labai ryškios ir kalbos norminimo tendencijos. 
Gramatikoje siekta visiems lietuviams bendrų kalbos nor- 
mų, pamatu dedant vidurio Lietuvos žemumų tarmę“ !*!, 
Ilgą laiką neturint kitų lietuvių kalbos vadovėlių ši ano- 
niminė lietuvių kalbos gramatika daug prisidėjo prie lie- 
tuvių kalbos ugdymo. 

Lietuvių kalbos ordino naujokyne, spėjama, buvo mo- 
komasi ir XVIII a. viduryje **ž, nes jaunieji jėzuitai turė- 
davo tris kartus per metus sakyti pamokslus lietuvių kal- 
ba. Tačiau, plintant lenkų kalbai, nuo XVIII a. pradžios 
lietuviškai reikalauta sakyti bent trečią pamokslo dalį 193, 

Lietuviški pamokslai šv. Jono bažnyčioje reguliariai bu- 
vo sakomi iki 1738 m. Žinoma, kad per katalikų šventes 
dažniausiai buvo sakomi du lietuviški ir tik vienas len- 
kiškas pamokslas, o šiaip sekmadieniais — pirmiau lietu- 
viškas, o vėliau lenkiškas. Laikui bėgant Vilniaus vyskupi- 





190 Lebedys J. Lietuvių kalba XVII-XVIII a. viešajame gyvenime. 
V., 1976, p. 23. 

191 Eigminas K. Lietuvių kalbos gramatikos iki 1737 m. ir „Univer- 
sitas lingvarum litvaniae“ atsiradimo sąlygos.— Universitas Lingvarum 
Litvaniae. V., 1981, p. 52—53. 

192 Lebedys J. Lituanistikos baruose, t. 1, p. 206—207. 

193 Ten pat, p. 208. 

6 Užsak. Nr. 3820 


jos vyresnybė vis labiau protegavo lenkų kalbą ir nuo 
1738 m., kai lietuviškai kalbantys dar negalėjo būti išnykę, 
lietuvių pamokslininkai šv. Jono bažnyčioje nebeminimi. 

Lietuviškas knygas „dėl karo ir ekonominių sunkumų 
1648—1673 m. beveik liautasi spausdinti, bet nuo XVII a. 
pabaigos jų ėmė vis daugėti. Knygų leidimas vėl pagyvė- 
jo XVIII a. viduryje. 

Universiteto spaustuvėje, kuri XVIII a. pirmojoje pu- 
sėje buvo vienintelis lietuviškų knygų leidimo centras Lie- 
tuvoje, pasirodė J. Kasakauskio parengta pirmoji katali- 
kiška maldaknygė „Rožančius“ (1681), daug leidimų susi- 
laukė M. Olševskio „Broma, atverta ing viečnastį" ir kt. 
Šios knygos propagavo asketizmą, vergiškumą, svetimy- 
bėmis užteršta kalba padarė daug žalos lietuvių kultūrai. 

1759— 1761 m. universiteto spaustuvė išleido elemento- 
rių „Mokslas skaitymo rašto lenkiško“ su lygiagrečiais 
lietuvių ir lenkų tekstais. Vėliau elementorius buvo lei- 
džiamas pakeistu pavadinimu — „Mokslas skaitymo rašto 
lietuviško“. XVIII a. antrojoje pusėje jis susilaukė didelės 
paklausos. Kaip matyti iš spaustuvės pajamų ir išlaidų 
knygos, pirmaisiais, 1776 m., buvo parduota 560 elemento- 
Tiaus egzempliorių, o 1790 m.— jau 2350 egzempliorių 194, 
Nors elementoriaus turinys ugdė religingumą ir nuolan- 
kumą, vis dėlto jis rodė gimtosios kalbos meilę ir sudarė 
sąlygas švietimo plitimui. 


BIBLIOTEKA IR SPAUSTUVĖ 


Universiteto bibliotekos pradžią sudarė 1570 m. prie 
Vilniaus kolegijos įsteigta biblioteka. Reikia pasakyti, kad 
jau kolegijos steigėjai gerai suprato knygos reikšmę ideo- 
loginėje kovoje. 

Įsteigtą biblioteką prie kolegijos parėmė karalius Žy- 
gzimantas Augustas, užrašęs jai testamentu savo knygų rin- 
kinį, kuriame buvo apie 4000 tomų *5. Tai buvo brangi do- 

194 VUB, Čart. f., DC 63; DC 64. 

195 Vladimirovas L. 400 metų kultūros, švietimo ir mokslo tarny- 
boje.— Kn.: Kultūrų kryžkelėje. V., 1970, p. 12. 

vana, nes už jautį tuo metu buvo galima gauti maždaug 
dvi knygas. 

Biblioteka buvo labai įvairi ir plati, kaip tai buvo bū- 
dinga renesanso epochai. Daugiausia joje buvo teisės, anti- 
kinės klasikos, kelionių aprašymų, istorijos knygų, kro- 
nikų; religine literatūra Žygimantas Augustas domėjosi 
mažiausiai. Būdamas tolerantiškas visoms konfesijoms, jis 
savo bibliotekoje turėjo ir protestantiškų leidinių, pavyz- 
džiui, M. Liuterio padovanotą Biblijos vertimą. Biblioteką 
tvarkė bibliotekininkas Stanislovas Košutskis, sudaręs ka- 
talogą, kuris savo metodika buvo pavyzdinis Europoje 198. 

Universiteto bibliotekai atiteko ir Georgijaus Albini- 
jaus, Vilniaus vyskupo sufragano, abiejų teisių daktaro, 
didelio antikinių knygų mylėtojo turtingas knygų rinki- 
nys*'. Kada G. Albinijus atsikėlė į Vilnių — nežinia, ta- 
čiau 1546 m. jis jau vadinamas Vilniaus sufraganu. Už po- 
linkį į eretiškas naujoves, už bažnyčios uždraustų knygų 
gabenimą į Vilnių buvo vyskupo Povilo Alšėniškio įspėtas 
ir skundžiamas popiežiui. 

Po G. Albinijaus mirties (1570), perduodant jo biblio- 
teką jėzuitams, buvo sudaryti du sąrašai: gerų ir blogų. 
Tie sąrašai neišliko. Bet universiteto bibliotekoje yra ke- 
lios jo rinkinio knygos, iš jų ankstyvosios krikščionybės 
filosofo Origeno raštų pirmasis tomas, išleistas Erazmo Ro- 
terdamiečio, su jo įžanga ir komentarais. 

Universiteto valdytojai rūpinosi, kad bibliotekoje būtų. 
kuo daugiau teologinės ir mokomosios literatūros. Antai 
pirmasis kolegijos rektorius S. Varševickis perdavė jai 
savo teologinę biblioteką, o vyskupas V. Protasevičius tes- 
tamentuų kelis tūkstančius knygų užrašė taip pat universi- 
tetui. Įsigalint kontrreformacijai, Lietuvos didikų, bažnyti- 
nių ir pasauliečių, tarpe susiklostė tradicija remti univer- 
sitetą dovanomis. Knygų rinkinius jai dovanojo kardinolas 
Jurgis Radvila, Žemaičių vyskupas Mikalojus Pacas ir kiti 


196 Vladimirovas L. Knygos istorija, p. 507. 

197 Vladimirovas L. Georgijaus Albinijaus knygų kolekcijos likimo 
klausimu.— Bibliotekininkystės ir bibliografijos klausimai. V., 1964, t. 4, 
p. 217—221. 

bažnytiniai didikai. Ypač brangi ir vertinga buvo teisės 
fakulteto mecenato Kazimiero Leono Sapiegos dovana. 
1655 m. testamentu jis paliko universiteto bibliotekai savo 
ir savo tėvo knygų rinkinį, kuriame buvo daugiau kaip 
3000 tomų **, Ėmė rastis mecenatų, kurie aukojo ne kny- 
gas, O pinigus bibliotekai išlaikyti ir plėsti. Pavyzdžiui, 
Adrianas Vežbickis 1623 m. užrašė bibliotekai savo dva- 
rą, iš kurio metinių pajamų 100 auksinų turėjo būti skiria- 
ma knygoms pirkti 19?, 

Biblioteka sparčiai didėjo iki XVII a. vidurio ir prilygo 
kitų užsienio universitetų bibliotekoms. Per XVII a. vidu- 
rio karus ji buvo evakuota, dalis išvežtų knygų žuvo, da- 
lis knygų pateko kazokams, į švedų kariuomenės rankas ir 
atsidūrė Upsalos universiteto bibliotekoje. Nemaža nuo- 
stolių Vilniaus universiteto bibliotekai padarė ir XVII a. 
pirmojoje pusėje siautę gaisrai 20, 

Biblioteka tvarkėsi kitų universitetų bibliotekų pavyz- 
džiu; ji turėjo du skyrius: Libraria magna (didžioji bib- 
lioteka) ir Libraria parva (mažoji biblioteka). Pirmąją su- 
darė studijoms reikalingiausios knygos ir unikumai, ant- | 
rąją — vadovėlių dubletai ir kitos knygos. Žinoma, kad 
biblioteka galėjo naudotis ir pašaliečiai. 

Knygos bibliotekoje buvo laikomos 86 spintose, sudė- 
tos pagal mokslo šakas, kurių XVIII a. priskaičiuota 18. 
Fonduose dominavo teologinė literatūra: iš 86 spintų 34 
buvo skirtos teologijai, matematikai ir fizikai — 2 spintos, 
o medicinos tebuvo 45 knygos. 

Daugiausia knygų buvo lotynų kalba. Po to ėjo knygos 
Vakarų Europos ir lenkų kalbomis. Lietuvių kalba knygų 
buvo mažiausiai. Tuo stebėtis netenka. Dėstomoji kalba 
buvo lotynų, ja buvo rašomi ir mokslo veikalai. 

Be bibliotekos, svarbi pagalbinė universiteto įstaiga bu- 
vo spaustuvė, įkurta 1575 m. Mikalojaus Kristupo Radvilos 
Našlaitėlio, karšto kalvinisto Mikalojaus Radvilos Juodojo 
sūnaus. Norėdamas atsiteisti už tėvo reformatorišką veiklą 


4198 Vladimirovas L. Knygos istorija, p. 514. 
195 Balinski M. Dawna Akademia Wileiska..., s. 113—149, 
200 Vladimirovas L. 400 metų kultūros. .., p. 22. 

bei katalikybei padarytą žalą, M. K. Radvila spaustuvę iš 
Lietuvos Brastos perkėlė į Vilnių ir atidavė universitetui. 

Po ilgų svarstymų dėl jos darbo pagaliau buvo nutarta 
spausdinti knygas ir pardavinėti, žiūrėti, kad gautos paja- 
mos padengtų spaustuvės išlaidas. Vis dėlto pajamų ne- 
užteko, ir jos išlaikymas XVI-XVII a. labai priklausė nuo 
didikų, tiek pasauliečių, tiek bažnytinių, paramos. Pats 
M. K. Radvila buvo ne tik jos įkūrėjas, bet ir mecenatas. 
Mecenatai paprastai buvo žymimi spaustuvės leidinių de- 
dikacijose ar kituose įrašuose. 

XVIII a. spaustuvė išaugo į stambią įmonę, kurioje, 
be spausdinimo skyriaus, buvo rinkimo ir korektūrų sky- 
riai, raidžių liejykla, knygrišykla ir biblioteka. Pagal pro- 
dukcijos apimtį spaustuvė buvo viena iš didžiausių Lietu- 
vos ir Lenkijos valstybėje 20, 

Lietuvos ir Lenkijos valdovai yra davę spaustuvei pri- 
vilegijų, padėjusių jai įsitvirtinti ir apsisaugoti nuo kon- 
kurencijos. Pačią spaustuvės veiklą reglamentavo univer- 
siteto administracijos vadovai savo potvarkiais, kurių 
dauguma skirta cenzūrai 20, skyrusiai didžiausią dėmesį 
kovai su nauju gamtos mokslų traktavimu. Įvairios direk- 
tyvos ir ypač cenzūra varžė spaustuvės iniciatyvą. 

Universiteto spaustuvė ne kartą nukentėjo nuo gaisrų 
ir karų. XVII a. antrojoje pusėje ją parėmė Vilniaus vys- 
kupas Jurgis Bialozaras, užrašęs nemažą pinigų sumą, už 
kurią buvo nupirktos naujos spaustuvės staklės ir spaud- 
menų komplektai 2, Produktyviausiai spaustuvė dirbo nuo 
1736 m., per metus išspausdindama po 14—53 leidinius. 
Pagal turinį jie skirstytini į dvi grupes: pasaulietinę ir 
religinę literatūrą. Iš 130 XVI a. paskelbtų leidinių 71 pri- 
skirtinas religinei literatūrai, o XVII a. iš 889—393 26, 

1764 m. universitetas pirmasis Lietuvos Didžiojoje Ku- 
nigaikštystėje pradėjo spausdinti laikraščius: „Lietuvos 
kurjerį“ (Kurjer litewski), „Literatūros žinias" (Wiadomoš- 
ci literackie) ir kt. 


201 Petrauskienė I. Vilniaus akademijos spaustuvė 1575—1773, p. 25. 
202 Ten pat, p. 48. 

203 Vladimirovas L. Knygos istorija, p. 422. 

20* Petrauskienė I. Vilniaus akademijos spaustuvė 1575—1773, 


p. 183. 

Kalbant apie Vilniaus aukštosios mokyklos reikšmę 
ankstyvajame jos veiklos etape, reikia pastebėti, kad ji ki- 
to priklausomai nuo ekonominės ir politinės krašto padė- 
ties. Jos plėtotė buvo taip pat sudėtinga, kaip ir LDK nu- 
eitas kelias, kuriame akivaizdūs kilimo bei smukimo lai- 
kotarpiai. Mūsų Almae Matris vaidmenį mokslui ir kultūrai 
lėmė tai, kokiu mastu joje stiprėjo pažangiosios idėjos, 
skatinusios tikėjimą žmogaus jėgomis jo kovoje su prie- 
tarais ir priespauda. 

Nors akademijos vadovų siekimai buvo tikybiniai, vis 
dėlto XVI a. pabaigoje ir vėliau universitetas buvo vie- 
nintelis mokslo židinys Lietuvoje, intelektualinis krašto 
centras. Universiteto kaip mokslo židinio reikšmę didino 
tai, kad jis turėjo turtingą biblioteką ir spaustuvę, 

Vilniaus universitete bajorų ir turtingųjų miestiečių 
vaikai studijuodavo tuos mokslus, kurie jiems buvo reika- 
lingi gyvenime, Kolegijoje ir filosofijos fakultete jie gerai 
išmokdavo lotyniškai, susipažindavo su senovės romėnų 
literatūra, literatūros teorija, retorika ir su to meto mokslo 
visuma — filosofija. Susipažinęs su šiais dalykais, jaunuo- 
lis buvo pakankamai apsišvietęs. Tie, kurie neketino būti 
dvasininkais, paprastai ir pasitenkindavo filosofijos fakul- 
tetu. Tik nedaugelis siekė gauti mokslinius filosofijos 
bakalaurų, magistrų ir daktarų laipsnius, nes tarnybai val- 
dovų ir didikų rūmuose, teismuose ir kitose valstybinėse 
įstaigose diplomai nedaug tereikšdavo, viską nulemdavo 
kilmė, turtinė padėtis ir ryšiai. 

Vilniaus vyskupui ir mokyklos administracijai rūpėjo 
katalikų viešpatavimo grąžinimas, katalikybei priešiškų 
pažiūrų išnaikinimas. Todėl jėzuitai dėjo pastangų nuga- 
lėti protestantizmą Lietuvoje ir paruošti žmonių, pasiry- 
žusių ir sugebančių kovoti už katalikybę. Tam reikalui la- 
biausiai pravertė teologijos fakultetas, rengęs dvasininkus 
kovai su kitatikiais Kovodami su reformacijos šalinin- 
kais, bent savo veiklos pradžioje jėzuitai negalėjo atsisa- 
kyti intelektualumo, mokslinio pranašumo prieš kitų kon- 
fesijų mokyklas. Kaip tik todėl atskiroms disciplinoms 
dėstyti dėstytojai ir profesoriai buvo kviečiami iš įvairių 
Europos kraštų, kur universitetų tradicijos buvo gerokai 

senesnės; tai prisidėjo prie Vilniaus universiteto mokslo 
lygio kėlimo, skatino jo šakų raidą. 

Katalikybei propaguoti jėzuitai rūpinosi tikybinių raš- 
tų leidimu ir lietuvių kalba; kaip tik todėl iš akademijos 
spaustuvės išėjo M. Daukšos į lietuvių kalbą išverstas J. Le- 
desmos katekizmas (1595) ir J. Vujeko Postilė (1599), 
K. Sirvydo lotynų—lenkų—lietuvių kalbų žodynas (Dic- 
tionarium trium linguarum). Taigi universitetas savo veik- 
los pradžioje prisidėjo ir prie lietuvių literatūrinės kalbos 
raidos. Iš šių faktų matyti, kad savo ankstyvuoju veiklos 
laikotarpiu universitetas buvo mokslo centras, suvaidinęs 
tam tikrą vaidmenį Lietuvos kultūriniame gyvenime. 


II. 
UNIVERSITETAS IR JO MOKSLINĖ 
VEIKLA 1773—1803 m. 


Vilniaus universiteto ir jo mokslo istorijai 1773 m. reiš- 
kė naujo raidos etapo, labai smarkaus ir staigaus posūkio 
pradžią. Taip jau istorijoje būna, kad visai atsitiktinis reiš- 
kinys ar įvykis sukelia tokius padarinius, jog vėliau apie jį 
imama kalbėti kaip apie epochinio lūžio momentą. Pana- 
šiai galima sakyti ir apie 1773 metus Vilniaus universiteto 
raidoje: jie ženklina vieną iš esminių posūkių mūsų Almae 
Matris kelyje. Jie taip pat ženklina naują Lietuvos mokslų 
raidos etapą: pasikeitė ar bent išryškėjo jau anksčiau sly- 
pėjęs naujas požiūris į mokslą, jo santykį su visuomene, 
gamyba, ideologija ir pan. Mokslas tapo didele visuome- 
nine vertybe. Mėginta kurti netgi specialią mokslo insti- 
tuciją — mokslų akademiją: 1773 m. buvo paskelbtas jos 
projektas *, deja, likęs neįgyvendintas. Tad galima jau kal- 
bėti apie mokslo separaciją nuo mokymo, švietimo, kas 
rodytų mokslo subrendimą, jo savitumo ir išskirtinumo 
suvokimą. Vis dėlto Lietuvoje tam procesui dar nebuvo 
pribrendusios sąlygos, todėl ir 1773—1803 m. mokslo raida 


1 Bogušis V. Academia Scientiarum Vilnensis.— Kultūros barai, 
1973, Nr. 7 (103), p. 70—72; Krikštopaitis J. Mokslininkų susivieniji- 
mas.— Mokslas ir gyvenimas, 1975, Nr. 12, p. 28—29. 

tebelieka glaudžiai susijusi su Vilniaus universitetu, su 
jame vykstančiais vidiniais ir išoriniais procesais, šios mo- 
kyklos kursai, programos ir pedagoginis personalas ir to- 
liau sudaro Lietuvos mokslo materialinę bazę. Turint tai 
galvoje, neišvengiamai reikia detaliau apibūdinti 1773 m. 
švietimo ir Vilniaus universiteto reformą. 


REFORMOS APLINKYBĖS 


Nuo Vilniaus universiteto įkūrimo buvo praėję beveik 
du šimtai metų: būta visko — pakilimo ir smukimo, karų 
ir paskui atslinkusių badmečių su epidemijomis; kelis kar- 
tus universitetas net neveikė. Bet po negandų grįždavo 
profesoriai ir studentai, ir gyvenimas riedėdavo įprasta 
tvarka, kurią dar XVI a. nustatė Ratio studiorum. 

Tuo tarpu pasaulis per tuos du šimtus metų nepapras- 
tai pakito. Net toli nesidairant, čia pat, jungtinėje Lietu- 
vos ir Lenkijos valstybėje, įvyko į akis krintančių poslin- 
kių. Valstybė jau buvo ne ta, kokia ji buvo XVI a. Lietu- 
vos feodalai po XVII a. viduryje praūžusių karų krašto 
likimą dar glaudžiau susiejo su Lenkija. Abiejų valstybės 
(Respublikos) dalių — Lenkijos ir Lietuvos Didžiosios Ku- 
nigaikštystės — bajorai, vis labiau plėsdami „aukso lais- 
vę“, XVIII a. privedė šalį prie visiškos anarchijos: nei ka- 
ralius, nei joks kitas valdžios organas negalėjo imtis prie- 
monių, kurios grąžintų iširusiam gyvenimui rimtį ir 
drausmę. Net valstybės seimas pasidarė bejėgis: įvairioms 
bajorų grupėms nepatinkami įstatymų projektai būdavo at- 
metami paskelbiant garsųjį liberum veto, ir seimas išsi- 
skirstydavo, nepriėmęs jokio nutarimo. Antai 1652— 
1764 m. iširo 42 seimai, o karaliaus Augusto III valdymo 
metais (1733—1763) iš 15 seimų suiro net 14. Pasidarė ne- 
įmanoma leisti įstatymus, reguliuoti mokesčius, kontroliuo- 
ti finansus, organizuoti kariuomenę. Neteko galios teismai: 
nebuvo kam įgyvendinti jų nuosprendžių. 

Karaliai sostą gaudavo dažniausiai papirkimais, padeda- 
mi didikų, ir, būdami svetimšaliai, gana abejingai žiūrė- 
davo šalies interesų. Ypač tuo pasižymėjo minėtas Augus- 
tas III. Jis rūpinosi malonumais ir netrukdė malonumais 

gyventi bajorams. Buvo paplitęs charakteringas posakis: 
„Za krėla Sasa jedz, pij i popuszczaj pasa“ (Valdant ka- 
raliui Saksui, valgyk, gerk ir atleisk juostą). 

Realią jėgą valstybėje turėjo didikai, bet jų interesai la- 
bai skyrėsi. Feodalų grupuotės savo sąskaitas suvesdavo 
organizuodamos konfederacijas — ginkluotas apie didikus 
susibūrusių bajorų sąjungas. Viena tokių žymesnių — va- 
dinamoji Valkininkų konfederacija, kurią Lietuvos bajo- 
rai sudarė prieš Sapiegas. 1700 m. konfederacijos šalinin- 
kai kautynėse prie Valkininkų visiškai sumušė Sapiegų 
kariuomenę ir kitą dieną kardais sukapojo pakliuvusį į ne- 
laisvę Mykolą Sapiegą. Nugalėtojai nesigailėjo ir savo 
priešų dvarų: degino, plėšė juos, žudė žmones. Į XVIII a. 
pabaigą konfederacijas, nukreiptas prieš karalių ar retor- 
mų mėginimus, inspiruodavo kitos valstybės (pvz., 1767 m. 
Radomo, o 1792 m.— Targovicos). Nuostabiausia, kad dau- 
gumas bajorų didžiuodavosi tokia anarchija, netgi mėgin- 
davo ją pateisinti posakiu — „Polska nerządem stoi“ (Len- 
kija laikosi netvarka). 

Dėl vidinės anarchijos pašlijo ir tarptautinė jungtinės 
valstybės būklė. XVI a. pabaigoje buvusi viena stipriau- 
sių Europos šalių, per karus su švedais (1701—1721) Res- 
publika atsidūrė tarp trijų kur kas galingesnių agresyvių 
kaimynų — Rusijos, Prūsijos ir Austrijos. Antai viena Prū- 
sija 1713 m., kai mirė Frydrichas I, turėjo 83 000 kareivių, 
Rusija caro Petro I gyvenimo pabaigoje (1725) laikė 130 000 
kariuomenę, tuo tarpu Lenkija 1717 m. vadinamojo Neby- 
liojo seimo nutarimu gavo teisę turėti 18 000, o Lietuva — 
6000. kariuomenę. Tačiau iš tikrųjų, kadangi dėl bajorų 
anarchijos iždas buvo visada tuščias, sugebėta visoje Res- 
publikoje išlaikyti vos apie 10 000 karių armiją. Tad jung- 
tinės valstybės reguliarioji kariuomenė sudarė tik 0,1 proc. 
gyventojų (Prūsijoje — 3 proc.). Toliau ši disproporcija 
dar padidėjo. Kaimynai, aišku, visiškai nepaisė Lietuvos ir 
Lenkijos teisių. Septynerių metų kare (1756—1763) sveti- 
mos kariuomenės žygiuodavo per kraštą kaip per niekieno 
žemę: atvykdavo čionai žiemoti, pailsėti, atsišerti, papil- 
dyti rekrūtais praretėjusių eilių. Atsigavusios, jos pavasa- 

rį iškeliaudavo savo keliais, palikdamos didžiausias sritis 
apiplėštas, nuengtas, nuvargusias. 

Suprantama, dėl suirutės labiausiai kentėjo žemieji 
sluoksniai — miestiečiai ir ypač valstiečiai. Feodalai savo 
nuostolius kompensuodavo stiprindami baudžiavą, nežmo- 
niškai išnaudodami baudžiaunininkus, išsirūpindami iš ka- 
raliaus įvairių ekonominių privilegijų (jų gaminiai eidavo 
į užsienį be muito ir pan.). Miestai ir miesteliai, būdami 
daugiausia didikų ir turtingųjų bajorų nuosavybė, taip 
pat kentė priespaudą, todėl jie negalėjo augti ir vaidinti 
to ekonominio, politinio ir kultūrinio vaidmens, kokį ma- 
tome Vakarų Europos šalyse. 

Ar tokiomis sąlygomis reikia ilgai laukti valstybės ka- 
tastrofos? Pirmasis smūgis, sudrebinęs visus krašto pama- 
tus, buvo 1772 m. padalijimas. Susitarusios Rusija, Prūsi- 
ja ir Austrija prisijungė iš viso 210 000 kmž teritorijos (30 
procentų bendro Lietuvos ir Lenkijos ploto) su 4 500 000 
gyventojų (35 procentais). Ypač pašlijo ir taip menka kraš- 
to ekonomika: Prūsija, atkirtusi Lenkijai kelią į jūrą, 
lupo didelius muitus už tranzitą, o Austrija laimėjo paja- 
mingas Veličkos druskos kasyklas. 

Įžvalgesnieji Lietuvos ir Lenkijos veikėjai jau kadai 
buvo įspėję, kad Respublika yra prie pražūties slenksčio. 
Jie karštai ragino reformuoti krašto ekonomiką, santvaT- 
ką, švietimą. Ypač būdavo pabrėžiamos švietimo reformos, 
nes jos buvo lengviau įgyvendinamos, be to, prancūzų 
švietėjų pasekėjams rodėsi, kad visos reformos ir turinčios 
prasidėti nuo švietimo. Jis esąs efektyviausia priemonė 
valstybei ir visuomenei pertvarkyti, ypač tokioje šalyje, 
kur dėl mokslo stokos net valdantieji sluoksniai nesugebė- 
davo suvokti tikrųjų savo ir valstybės interesų ž. 

Lietuvos ir Lenkijos švietėjams rodėsi, kad gausios mo- 
kyklos, prieinamas visiems sluoksniams mokslas yra toji 
priežastis, jog Vakarų šalyse atsiranda daug mokslininkų 


2 XVIII a. pradžioje 28 procentai Lietuvos ir Lenkijos didikų bei 
turtingųjų bajorų buvo beraščiai; vidutiniųjų bajorų beraščių buvo 
40 procentų, smulkiųjų — 92 procentai, miestiečių — 44 procentai. Vals- 
tiečių analfabetizmas, matyt, buvo absoliutus (žr.: Historia wychowania. 
Warszawa, 1967, t. 1, s. 575). 

ir išradėjų ir t. t. Iš tikrųjų XVII a. pabaigoje ir XVIII a. 
pradžioje Prancūzijoje, Anglijoje, Olandijoje mokslas pa- 
siekė daug nuostabių laimėjimų. 

Modernusis mokslas, pradėjęs savo istoriją 1440 m., 
pasak žymaus anglų fiziko ir mokslo istoriko Džono D. Ber- 
nalio (1901—1971), 1650—1690 m. išgyveno trečiąją, bai- 
giamąją, formavimosi fazę3. Tada mokslas, išsivadavęs iš 
teologijos ir scholastinės filosofijos, tapo garbę teikiančia 
vertybe, didele jėga ir autoritetu. Susikūrė pirmosios moks- 
lo draugijos — Londono Karališkoji draugija (1660) ir Pa- 
ryžiaus Mokslų Akademija (1666), kurios, remiamos val- 
džios, kėlė uždavinį tirti svarbiausias technikos problemas. 
Šį laikotarpį apibūdina matematikos ir fizikos (optikos, 
mechanikos) pasiekimai: Niutono gravitacijos ir spalvų 
teorija, Leibnico ir Niutono diferencialinis skaičiavimas, 
K. Heigenso banginė šviesos teorija, R. Huko išradimai, 
R. Boilio chemijos darbai, Boilio ir Marioto dėsnis, che- 
minio elemento kaip medžiagų sudėtinės dalies, neskaido- 
mos į elementus, apibrėžimas. Aukščiausias to meto bota- 
nikos pasiekimas buvo augalų ląstelių atradimas (1665 m. 
R. Hukas). 

1690— 1760 metai — tai pereinamoji mokslo raidos fa- 
zė, kuri vedė į pramoninę revoliuciją. Ekonomikoje šiam 
laikotarpiui būdingas Anglijos ir Prancūzijos manufaktūrų 
išaugimas. Per tuos 70 metų buvo sukurti moksliniai ma- 
šinų gamybos pagrindai ir sukonstruota garo mašina, imta 
tyrinėti elektros reiškinius. K. Linėjus veikale „(Gamtos sis- 
tema" (1735) sukūrė augalų ir gyvūnų sistemą, 1759 m. 
pirmą kartą pavartojo binarinę nomenklatūrą, o tai paska- 
tino augalų sistematikos raidą. XVIII a. pirmojoje pusėje 
atsirado didelių pokyčių ir pažiūrose į švietimą, J. A. Ko- 
menskio ir T. Hobso pedagoginės idėjos mokė kitaip ver- 
tinti klasikinių kalbų reikšmę vidurinėje mokykloje: ke- 
liamas reikalas švietimą organizuoti gimtosios kalbos pa- 
matu, kitaip žiūrima į mokslo ryšį su gyvenimu. Ima rastis 
realinių mokyklų. 





3 Bernal J. D. Die Wissenschaft in der Geschichte. Berlin, 1967, 
S. 280—313. 

Visas pasaulis sparčiai keitėsi, ir tuos pakitimus įdė- 
miai sekė šviesiausi Lietuvos ir Lenkijos protai, trokšda- 
mi, kad ir jų šalis lygiais pagrindais įsijungtų į šį revoliu- 
cinį srautą. Kai ką mėgino jie ir daryti: jų pastangomis 
1740 m. Varšuvoje S. Konarskis įkuria kilmingųjų kolegiją 
(Collegium Nobilium), kur imta dėstyti aritmetiką, užsie- 
nio kalbas, visuotinę ir Lenkijos istoriją, geografiją (jų 
nebuvo to meto vidurinėse mokyklose). 1758—1760 m. Lie- 
tuvoje savo mokyklas panašiai reformavo pijorai. Neno- 
rėdami pasiduoti konkurentams, 1751 m. Vilniuje jėzuitai 
įkūrė kolegiją, kuri, 1765 m. gavusi savarankiškos mokyk- 
los teises, buvo panaši programa ir tikslais į Varšuvos kil- 
mingųjų kolegiją. 

Vis dėlto šios, kaip ir kitos nedidelės reformos, nega- 
lėjo patenkinti patriotiškai nusiteikusių krašto veikėjų: 
jos labai menkai pagerino švietimo reikalus, ne tokiu mas- 
tu, kad sutiktų su naujojo laiko ir valstybės reikalavimais. 
Tačiau pažangiosios jėgos buvo pernelyg silpnos, kad 
įstengtų padėtį pakeisti. Net ir po 1772 m. katastrofos val- 
dantieji sluoksniai neketino imtis kokių radikalesnių žygių 
nė vienoje valstybės srityje. Tačiau netikėtai atsirado pa- 
togi proga, nesugriovus egzistuojančios santvarkos ir još 
institutų, įvykdyti tikrą švietimo sistemos revoliuciją. 
1773 m. liepos 21 d. popiežius Klemensas XIV paskelbė 
brevę Dominus ac redemptor noster, kuria panaikino mo- 
rališkai pakrikusį, skandalingais darbais išgarsėjusį, visų 
sluoksnių nekenčiamą jėzuitų ordiną. Jei ne šis aktas, įta- 
kingo Lietuvoje ir Lenkijoje ordino niekas nebūtų įstengęs 
priversti reformuoti savo mokyklas, kurios to meto jung- 
tinėj valstybėj sudarė bene absoliučią mokyklų daugumą. 


EDUKACINĖ KOMISIJA 


Lietuvoje ir Lenkijoje jėzuitų ordinas turėjo daug ne- 
kilnojamojo turto; jį surašius, paaiškėjo, kad vien Lietu- 
voje per metus jis duodavo 522847 auksinus pajamų, 0 
Lenkijoje — 383 812. Be to, jėzuitai Lietuvoje buvo pasko- 
linę 2438 339, o Lenkijoje 4753877 auksinus, už kuriuos 
gaudavo 4,5 proc. metinių palūkanų. Reikėjo spręsti, ką 

daryti ne tik su jėzuitų mokyklomis, bet ir su valstybei 
perėjusiais jų turtais. Krašto suirutės sąlygomis jie galėjo 
lengvai išsisklaidyti be jokios naudos visuomenei. Grupė 
veikėjų, vadovaujamų LDK pakanclerio Jokimo Liūtauro 
Chreptavičiaus (1729—1812), pasiūlė visas iš jėzuitų pali- 
kimo gaunamas lėšas skirti švietimui. Projektui pritarė ir 
karalius Stanislovas Augustas (kilęs iš lenkų didikų Ponia- 
tovskių giminės, išrinktas karaliumi 1764 m.). Valstybės 
seimas po daugiau kaip mėnesį trukusių debatų 1773 m. 
spalio 14 d. vis dėlto šiam planui pritarė, sudarydamas 
visai valstybei bendrą švietimo organą — Edukacinę ko- 
misiją, kuri, naudodamasi iš jėzuitų turtų gaunamais pro- 
centais, paimtų į savo rankas krašto švietimą ir jį plėstų 
pagal naujus principus. Jai tiesiogiai priklausė jėzuitų 
mokyklos. Be to, ji gavo teisę globoti kitų vienuolių ordinų 
mokyklas. Komisija buvo įpareigota rūpintis vadovėliais, 
mokyklų programomis, jai buvo atiduota visų mokyklų 
kontrolė. 

Buvusiems jėzuitų dvarams administruoti buvo sukur- 
tos atskiros Lietuvai ir Lenkijai Dalomosios komisijos, ku- 
rios ėmė dvarus nuomoti įvairiems privatiems asmenims. 
Lėšos, gautos iš LDK buvusių dvarų, turėjo būti skiriamos 
jos mokykloms išlaikyti. Tačiau, pritrūkus pinigų Lenkijos 
mokykloms, šio principo ne visada paisyta, nors lėšų tran- 
sakcijai ir priešindavosi LDK atstovai. Greitai paaiškėjo, 
jog tos Dalomosios komisijos dirba nesąžiningai, vadovau- 
damosi požiūriu, kad palietą pieną visos katės laka, todėl 
1776 m. jos buvo panaikintos, o turtų administravimas pa- 
tikėtas pačiai Edukacinei komisijai. 

Idėja panaudoti jėzuitų ordino turtus švietimui ir suda- 
ryti specialią komisiją, kuri rūpintųsi mokyklų veikla, bu- 
vo kai kuriose šalyse įgyvendinta kiek anksčiau. Antai 
1759 m., ištrėmus karaliaus potvarkiu iš šalies nekenčiamą 
jėzuitų ordiną, panašiai pasielgta Portugalijoje. 1762— 
1772 m. Prancūzijoje taip pat vyko mokyklų reforma, va- 
dinamoji „mokyklų revoliucija“. Daug Lietuvos ir Lenkijos 
Edukacinės komisijos principų randame prancūzų švietėjo 
Rolano d'Ersevilio pateiktame tautos švietimo plane (1768). 
Austrijoje, reformuojant XVIII a. šeštajame dešimtmetyje 

aukštąjį mokslą, irgi buvo sudaryta centrinė mokslo ko- 
misija, kuriai vadovavo Vienos vyskupas, o Habsburgų 
valdomose žemėse (pvz., Čekijoje) veikė vietinės komisi- 
jos. Tad Lietuvos ir Lenkijos švietimo reformatoriai turėjo 
iš ko pasimokyti. Reikia pripažinti, kad jie buvo ryžtin- 
gesni už savo pirmtakus: Edukacinė komisija turėjo dides- 
nius ir platesnius įgaliojimus, nuolatinį lėšų šaltinį, taigi 
ir savarankišką biudžetą, užtat ir jos išvarytas baras buvo 
platesnis ir gilesnis negu panašių komisijų kituose kraš- 
tuose. 

Edukacinė komisija, laikantis senos tradicijos pabrėžti 
abiejų valstybės dalių — Lenkijos ir LDK — lygiateisišku- 
mą, buvo sudaryta paritetiniais pagrindais: po keturis at- 
stovus, vadinamus komisarais, nuo kiekvienos dalies. Iš 
LDK atstovais buvo karaliaus paskirti šie: Vilniaus vysku- 
pas Ignas Jokūbas Masalskis (1726 ar 1729—1794 m.), bu- 
vęs didelis fiziokratų idėjų šalininkas, mokslo ir meno me- 
cenatas. Jis kelerius metus buvo komisijos pirmininkas. 
Vėliau, apkaltintas jos pinigų išeikvojimu, pasitraukė nuo 
komisijos veiklos, nors iš pirmininko pareigų oficialiai 
nebuvo atleistas. Įdomios jo politinės pastangos: stengėsi 
Lietuvos vyskupijas atpalaiduoti nuo Gnezno arkivyskupi- 
jos priklausomybės ir sukurti savarankišką bažnytinę pro- 
vinciją. Jis palaikė Ketverių metų seimą (1788—1792), bet, 
šiam priėmus konstituciją, kuri panaikino LDK savarankiš- 
kumo liekanas, atsimetė nuo jo ir prisidėjo prie Targovi- 
cos konfederacijos. Lenkų visuomenėje už tai užsitraukė 
išdaviko vardą, kaltinimų, kad taip elgiąsis karjeros su- 
metimais. 1794 m. Varšuvoje sukilėliai jį pakorė. Apskri- 
tai jo būta gana mįslingos, dar iki šiol neatskleistos asme- 
nybės. 

Antrasis LDK atstovas buvo minėtas J. Chreptavičius, 
kilęs iš Naugarduko pavieto, vienas šviesiausių XVIII a. 
pabaigos veikėjų Respublikoje, didžios moralės žmogus, 
Vilniaus universiteto auklėtinis. Edukacinėje komisijoje 
jis aktyviausiai reiškėsi pasitraukus I. Masalskiui, labai 
prisidėdamas devintojo dešimtmečio pradžioje prie Vil- 
niaus universiteto reorganizavimo. 


94 


Žymus komisijos narys buvo trečiasis LDK atstovas 
Adomas Kazimieras Čartoriskis (1734—1823), tituluojamas 
dažniausiai Podolės žemių generolu. Tuo metu jis buvo 
Varšuvos kadetų korpuso — bendros Lenkijai ir LDK vi- 
durinės karinės mokyklos bajorų kilmės berniukams — 
komendantas. A. K. Čartoriskio giminė ir šalininkai siūlė 
jį rinkti karaliumi. Tai buvo meno ir mokslo mecenatas, 
pats mėginęs jėgas literatūroje: parašė komedijų, kritikos 
straipsnių, vertė iš kitų kalbų. Komisijoje dirbo ketverius 
metus. 

Ypač aktyviai komisijoje reiškėsi ketvirtasis LDK pa- 
siuntinys Ignotas Potockis (1750—1809), turtingos ir įta- 
kingos didikų giminės atžala, LDK raštininkas, S. Konars- 
kio auklėtinis. Jis buvo gerai susipažinęs su pedagogika, 
laikėsi naujų, pažangių pažiūrų. Vėliau I. Potockis pasižy- 
mėjo kaip aktyvus Lenkijos politinis veikėjas, vienas iš 
1791 m. gegužės 3 d. konstitucijos autorių. 

Lenkijai atstovavo karaliaus brolis Mykolas Poniatovs- 
kis (1736—1794), tuo metu Plocko vyskupas; Andrius Za- 
moiskis (1716—1792), žymus teisininkas ir visuomenės vei- 
kėjas. Likę du Lenkijos atstovai — menkai žinomas Anta- 
nas Poninskis ir kunigaikštis Augustas Sulkovskis (1729— 
1786), pasižymėjęs nerealiais projektais ir lengvabūdiška 
pažiūra į komisijos finansus — savo veikla nieko pozity- 
vaus švietimui nedavė. 

Edukacinės komisijos nariai ilgainiui smarkiai keitėsi: 
tarp 1773 ir 1794 metų jos veikloje iš viso dalyvavo 38 
komisarai *. Daugumas jų buvo didikai ir turtingieji ba- 
jorai. Atstovavimas abiem valstybės dalims nereiškė ko- 
kių tautinių tendencijų: jis iš tikrųjų rodė tam tikrą Lietu- 
vos ir Lenkijos aukštųjų feodalinių sluoksnių tradiciją, 
prestižo ir ekonomikos interesus. Vėliau, rodos, nepaisyta 
nė paritetinio principo: Edukacinės komisijos veikloje vis 
labiau stiprėjo tendencija kuo plačiausiu mastu konsoli- 
duoti lenkų naciją. 

* Žr.: Komisja edukacji narodowej: (Pisma komisji i o komisji). Wy- 
bėr žrodei/Zebrai i opracowal Stanistaw Tync. Wroclaw, 1954, 
s. 30—34. 

Iš karto Edukacinė komisija buvo užsibrėžusi labai di- 
delius radikalius tikslus. Per 21 metus ne visa sugebėta 
realizuoti, bet ir tai, kas sunkiomis, vis labiau augančios 
politinės krizės sąlygomis atlikta, paliko didelę žymę Lie- 
tuvos ir Lenkijos švietimo istorijoje. Visų pirma teigiamai 
vertintinas tas faktas, kad komisija, subūrusi daug žmo- 
nių, tapo organizacinių valstybės švietimo centru, iš ku- 
rio sklido naujos pažangios pedagogikos mintys. Šis švie- 
timo štabas konkrečiais ir ryžtingais žygiais stengėsi jas 
įgyvendinti. 

Komisijai pavyko krašte sukurti vieningą mokyklų sis- 
temą, kuri gyvavo dar daug dešimtmečių po to, kai jau 
nebuvo pačios komisijos. Visų pirma mūsų akis patraukia 
Edukacinės komisijos rūpinimasis liaudies švietimu: tuo 
reikalu imta sparčiai steigti parapines mokyklas. Antai 
1777 m. vien Lietuvoje (atrodo, tiksliau būtų — Vilniaus 
vyskupijoje, kuri apėmė Aukštaitiją ir Naugarduko vai- 
vadiją) būta 300 parapinių mokyklų. Vėliau jų sumažėjo 
iki 251 (1782) 5. Turėkime galvoje tai, kad liaudies švieti- 
mui, kaip ir keliamiems moterų mokslinimo projektams, 
atkakliai priešinosi neraštinga, tamsi, reakcingai nusitei- 
kusi bajorija ir daugelis dvasininkų. 

Komisija labai daug dėmesio skyrė vidurinėms mokyk- 
loms reformuoti: vis labiau didinta gimtosios kalbos (len- 
kų) reikšmė, stiprintas gamtos mokslų dėstymas. Pagaliau 
buvo radikaliai keičiamas pats dėstymo metodas: 1783 m. 
priimtuose Edukacinės komisijos nuostatuose (Ustawy Ko- 
misji Edukacji Narodowej) įsakmiai teikiama pirmenybė 
analitiniam metodui, reikalaujama mokomus dalykus sieti 
su gyvenimu, dėstant vadovautis principu — nuo lengves- 
nio ir paprastesnio prie sunkesnio ir sudėtingesnio *. 

Viena svarbiausių sąlygų įgyvendinti Edukacinės ko- 
misijos švietimo planą buvo nauji vadovėliai ir nauji pe- 
dagogų kadrai. Jos vadovai tai gerai suvokė. 1775 m. bu- 
vo įkurta I. Potockio vadovaujama vadovėliams rengti ir 
leisti draugija (Towarzystwo do księg elementarnych), kar- 





5 Historia wychowania, t. 1, s. 684. 
“ Komisja edukacji narodowej..., s. 662. 

tu turėjusi sudaryti bendras vidurinėse mokyklose dėsto- 
mų dalykų programas. Draugijos veikloję dalyvavo ne- 
maža žymių Lenkijos ir užsienio švietimo veikėjų. Buvo 
paskelbtas viešas konkursas vadovėliams rengti. Jis, tiesa, 
nedavė laukiamų rezultatų. Draugija veikė 17 metų, per 
kuriuos išleisti 27 vadovėliai. 

Edukacinėje komisijoje buvo aukšto rango dvasininkų, 
bet ji (gana paradoksalu!) įtariai vertino eksjėzuitų p2- 
dagogų veiklą, todėl vienu svarbiausių savo uždavinių 
laikė naujų kadrų parengimą visų tipų mokykloms, pir- 
miausia vidurinėms ir aukštosioms, Būdinga, kad komisija 
atmetė projektą mokytojų rengimą atiduoti pijorams ir 
ryžtingai pasuko pasaulietinių pedagogų ruošimo kryptimi. 

Edukacinė komisija energingai stiprino ir Krokuvos 
bei Vilniaus universitetų kadrus: savo iniciatyva yra su- 
radusi krašte ar užsienyje ne vieną vėliau pasižymėjusį 
mokslo veikla profesorių. 


UNIVERSITETO REORGANIZAVIMAS 


Visi Edukacinės komisijos planai, visos krašto švietėjų 
viltys šiaip ar taip buvo siejamos su aukštosiomis mokyk- 
lomis — Krokuvos ir Vilniaus universitetais, vadinamais 
akademijomis. Visiems buvo aišku, kad pirmiausia reikia 
reformuoti šias mokslo įstaigas. Būta įvairių planų, netgi 
plano likviduoti abi akademijas (geriausiu atveju paversti 
jas specialiosiomis mokyklomis) ir įkurti Varšuvoje ar 
Bialistoke vieną universitetą. Taigi viršum Vilniaus uni- 
versiteto pakibo tam tikras pavojus, bet jis, kaip ir dau- 
gelis kitų, laimingai praslinko. Pagaliau tokiai reformai 
stokota ir lėšų. 

Ilgi svarstymai ir debatai nulėmė tai, kad Vilniaus uni- 
versitetas imtas reorganizuoti praėjus 7—8 metams nuo 
jėzuitų ordino panaikinimo. Prie šios priežasties prisidėjo 
ir I. Masalskio neturėjimas kokio konkretesnio plano. Jis, 
būdamas ne tik komisijos pirmininkas, bet ir universiteto 
kancleris, galėjo pakreipti įvykius tam tikra linkme. Ta- 
čiau, vadovaudamasis savo asmeniškomis simpatijomis, to- 
kiu svarbiu momentu, 1774 m. rudenį, universiteto rekto- 

riumi padarė Ignotą Žabą (1713—1779), kuriam trūko ir 
energijos, ir nuovokos, ir autoriteto, kad reformos reikalą 
paimtų į savo rankas. 

Tad pirmieji metai. po ordino uždarymo Vilniaus uni- 
versitetui nieko gera nedavė. Netgi atvirkščiai, jo neaukš- 
tas lygis dar smuko: iš 40 buvusių akademijoje profesorių 
liko, be rektoriaus, vicerektoriaus ir pakanclerio, vos 15, 
daugiausia teologų ir filosofų. Tiksliesiems mokslams iš 
pradžių atstovavo astronomai Martynas Počobutas-Odlia- 
nickis ir Andrius Streckis, matematikas Pranciškus Nor- 
vaiša, kuris 1775 m. išvyko į Gardiną, tikėdamasis ten 
rasti geresnes darbo sąlygas. Apie juos dar kalbėsime, api- 
būdindami mokslo būklę po 1781 m. 

J. Popliatekas savo studijoje yra nurodęs ir daugiau 
universiteto dėstytojų, kurie dirbo 1773—1780 m. laikotar- 
piu'. Antai vienus metus po reformos universiteto rekto- 
riaus pareigas ėjo ir bene gamtos dalykus dėstė Antanas 
Skorulskis (1715—1777), kilęs iš Žemaitijos. 1773—1775 m. 
geometriją, optiką ir bendrąją fiziką dėstė Jonas Benis- 
lavskis (1736—1806), astronomijos asistentu buvo Juoza- 
pas Kirkila (1742—?). Iki 1776 m. mechanikos profeso- 
rius, kuris dėstė ir geometrijos kursą, buvo iš Lietuvos 
kilęs Mykolas Senickis (1740—?), iki 1777 m. teologiją 
ir liturgiją dėstė Jokūbas Elertas (1727—2), filosofiją — 
Jonas Erdmanas (1729—2) ir Liudvikas Roškovskis 
(1736—2). 1773—1781 m. teologijos dėstytoju buvo iš 
Lietuvos kilęs Vladislovas Tautkevičius (1732—2), vė- 
liau žinomas kaip mokyklų vizitatorius. 1773—1774 ir 
1777—1781 m. architektūrą dėstė irgi iš Lietuvos kilęs Mo- 
tiejus Kiselevskis (1738—1802). Visą šį pereinamąjį lai- 
kotarpį universitete filosofijos, retorikos, lotynų ir graikų 
kalbų kursus turėjo Kazimieras Rogovskis (1728—1810). 

1777 m. Edukacinė komisija į Vilnių atsiuntė vizitato- 
rių Juozapą Vibickį, kuris, iškėlęs I. Masalskio piktnau- 
džiavimus švietimui skirtomis lėšomis ir nurodęs daug uni- 
versiteto darbo trūkumų, davė impulsų ryžtingiau refor- 


7 Poplatek J. Komisja edukacji narodowej. Krakow, 1973, s. 
323—368. 

muoti šią mokyklą, stiprinti jos kadrus ir gerinti mokymą. 
Universiteto būkle susirūpino ir Edukacinė komisija. J. Vi- 
bickis rektorių I. Žabą yra pagyręs (dėl jo nuopelnų dy- 
džio abejoja ir J. Popliatekas) š, bet 1779 m. kovo 1 d. iš 
užimamo posto jis buvo atleistas. 

Po I. Žabos rektoriumi buvo paskirtas (taip pat ne be 
I. Masalskio intrigų?) ne autoritetingiausias universiteto 
profesorius M. Počobutas, bet eksjėzuitas Jonas Ševaljė 
(1732—1780). Šis, pabuvęs rektoriaus poste vos kelis mė- 
nesius, mirė. Tada į universiteto reikalus įsikišo J. Chrep- 
tavičius: vis dėlto jo pastangomis 1780 m. spalio pabaigoje 
rektoriumi tapo M. Počobutas. 

Universiteto istorija nuo 1773 metų iki M. Počobuto 
rektoriavimo pradžios bene viena neaiškiausių: maža pri- 
einamų šaltinių, todėl retas kas ryžosi tą trumpą, bet svar- 
bų tarpelį iki panagių ištirti, 

Naujasis rektorius 1780 m. lapkričio 2 d. gavo tam tik- 
rą Edukacinės komisijos raštą, vadinamąją instrukciją (kar- 
tais panašūs skiriamieji raštai, ypač profesorių, būdavo 
vadinami ir patentais), kurios 8 punktuose nubrėžta uni- 
versiteto ir jo rektoriaus būsimosios veiklos kryptis *V, Pir- 
muoju dokumento punktu įpareigojama: „Rektorius, pra- 
dėdamas eiti savo pareigas, komisijos duotą jam patentą, 
dalyvaujant visiems susirinkusiems asmenims, sudaran- 
tiems dabar Universitetą Vilniuje, taip pat vietos mokyk- 
lų profesoriams ir studentams viešai paskelbs“. Jau šis įpa- 
reigojimas viešai supažindinti visą universitetą Todo, koks 
svarbus buvo tasai dokumentas. 

Toliau minima būsimoji Vilniaus universiteto struktū- 
ra: komisija tokiu svarbiu reikalu tikisi rektoriaus para- 
mos, Tuo tarpu universitetui perduodamą akademinė baž- 
nyčia (šv. Jono), Vilniaus apygardinė mokykla, taip pat 
rektorius įpareigojamas prižiūrėti anatomijos ir chirurgi- 


5 Ten pat, p. 357. 

? Bielinski J. Uniwersytet Wileūski, t. 3, s. 44—45. 

10 Instrukcya JXU Poczobutowi Rektorowi Akademii Wilenskiey od 
Kommissyi Edukacyi Narodowej dana, na Sessyi Ekonomiczney Kommis- 
syi Edukacyi Narodowej dnia 2, mea Listopada 1780 Roku.— MAB, 
f. 151—660. 


99 


jos mokyklą kaip priklausančią „ad Corpus Universitatis“. 
Rektoriui pavedama prižiūrėti ir kitas LDK vidurines mo- 
kyklas, jas vižituoti ir administruoti. 

Taigi šiame rašte išryškėja Edukacinės komisijos pla- 
nas universitete rengti medicinos specialistus ir padaryti 
universitetus krašto švietimo centrais, atsakingus už vidu- 
rines mokyklas. 

Reikia iš anksto pasakyti, kad per 19 rektoriavimo 
metų M. Počobutas šiuos uždavinius kuo sėkmingiausiai 
įvykdė. 

Tuo laiku pastebima tendencija ne tik reformuoti uni- 
versitetą, bet ir keisti jo vardą. Kaip ir Krokuvos universi- 
tetas, jis buvo dažniausiai vadinamas jėzuitų mėgtu Vil- 
niaus akademijos vardu. 1780 m. Edukacinės komisijos 
rašto pačioje pradžioje adresuojama Vilniaus Akademijos 
rektoriui, bet toliau tituluojama lotyniškai — Universitas 
Vilnensis. Tik 1782 m. gegužės 21 d. Edukacinės komisijos 
protokole pirmąjį kartą pasirodo naujas pavadinimas — 
Vyriausioji Lietuvos Didžiosios Kunigaikštystės mokykla 
(Schola Princeps Magni Ducatus Lithuaniae). Toks vardo 
keitimas ne paprasto įnorio dalykas: pirmiausia tai reiškė 
atsiribojimą nuo jėzuitinės praeities ir kartu rodė tam tik- 
rą mokyklos vietą krašto švietimo sistemoje (vyriausioji 
mokykla!), 

Kitas reikšmingas renginys, suteikęs universiteto re- 
formai dar konkretesnių bruožų, buvo 1781 m. rugpjūčio 
30 d. įvykęs Vilniaus universiteto profesorių ir septynių 
LDK svarbesnių vidurinių mokyklų rektorių pasitarimas, 
kur buvo svarstomas Edukacinės komisijos pateiktas mo- 
kyklų statuto projektas. Komisijos narys J. Chreptavičius 
įžanginėje kalboje, o paskiau dar universitetui adresuotame 
laiške (1781 m. spalio mėn.), nurodęs sunkią tėvynės 
būklę, iškėlė Edukacinės komisijos pastangas iš esmės pa- 
gerinti tautos, ypač jaunosios kartos, ugdymą. „Kokie gy- 
ventojai — sakė jis — tokia ir tėvynė, kokia ugdoma jau- 
noji karta, tokie esti ir gyventojai". J. Chreptavičius laiš- 
ke karštai ragino jaunimo moralinį ir fizinį ugdymą skirti 
valstybės gerovei, o žinias bei naudingus mokslus kuo pla- 
čiausiai skleisti tarp įvairių luomų gyventojų. 

Matyt, pradėtos reformos sulaukė ir pasipriešinimo. Jei 
jo nebūtų buvę, tai vargu ar universiteto sekretoriui Ka- 
zimierui Naruševičiui (1730—1803), buvusiam kilmingųjų 
kolegijos rektoriui, būtų reikėję 1781 m. lapkričio 8 d. 
įvykusiame susirinkime raginti jaunuomenę ir profesorius 
nebijoti naujovių!!. Autoritetingo visuomenės veikėjo: 
K. Naruševičiaus kalba tarsi parengė visuomenę po 16 die- 
nų įvykusiai Vilniaus universiteto inauguracijai. 

Šiandien mums net sunku įsivaizduoti, kokia įnirtinga 
kova vyko tarp sena ir nauja. Problemų kildavo, mūsų 
akimis žiūrint, net dėl neesminių dalykų. Antai tuo laiku 
kai kas atkakliai piršo reikalavimą, kad akademikai, t. y. 
universiteto profesoriai, gyventų po vienu stogu ir mai- 
tintųsi iš bendro katilo, kad jie nešiotų sutanas, nors ir 
būtų pasauliečiai. Žodžiu, tai būtų kažkas panašu į vienuo- 
lyną. Tokie reikalavimai ėjo iš įvairių dvasininkų sluoks- 
nių '2, Vis dėlto, kasmet gausėjant pasauliečių pedagogų, 
viduramžiškos pažiūros buvo įveiktos. 

Tad J. Chreptavičiaus ir K. Naruševičiaus mintys stip- 
rino naująsias tendencijas Vilniaus universitete. Minėta 
universiteto inauguracija iš esmės baigė Vilniaus Almae 
Matris reformų etapą. Tiesa, 1783 m. Edukacinė komisija 
patvirtino ilgai svarstytus „Edukacinės komisijos nuosta- 
tus akademiniam luomui“ (Ustawy Kommissyi Edukacyi 
Narodowej dla stanu akademickiego) *š, kuriais Vilniaus 
universitete, kaip ir Krokuvos, buvo sudarytos dvi kole- 
gijos (t. y. fakultetai) — fizikos mokslų ir moralės mokslų. 
Abiem universitetams pavesta administruoti Lenkijos ir 
LDK mokyklas, rūpintis mokslo tyrimais ir populiarinimu. 
Todėl kai kas baigiamąja reformos data laiko 1783 metus. 
Iš tikrųjų šie nuostatai reiškia tik 1781 m. nusistovėjusios 
būklės sankcionavimą ir padaryto darbo apibendrinimą. 





11 Žr.; Naruszewicz C. Oratio in studiorum instauratione anteguam 
prospectus Lectionum in Universitate tradendarum promulgaretur ha- 
bita. Vilnae, 1781; taip pat žr.: Komisja edukacji narodowej..., s. 209, 

12 Jobert A. Komisja edukacji narodowej w Polsce (1773—1794): Jei 
dzielo wychowania obywatelskiego / Przetožyla i uzupelnila Miroslawa 
Chamcowna. Wroctaw etc., 1979, s. 98—102. 

13 Zr.: Komisja edukacji narodowej..., s. 563—723. 

Po 1781 m. Vilniaus universitetas išėjo į palyginti pla- 
tų ir tiesų augimo kelią. Rezultatai netruko pasirodyti: 
lenkų istorikų teigimu, laikotarpio pradžioje į priekį bu- 
vo išėjęs Krokuvos universitetas, bet apie 1791 m. Vy- 
riausioji Lietuvos mokykla, Edukacinės komisijos verti- 
nimu, jį aplenkusi savo organizaciniu dinamizmu **. Antra 
vertus, ir tą dešimtmetį universiteto kelyje būta įvairių 
sunkumų: mokyklai dažnai trūko lėšų, todėl ne visada bū- 
davo realizuojami vadovų ir profesorių norai, planai. Įdo- 
mių faktų viename laiške (1784.XII.16) pateikia profesorius 
G. Forsteris: nuo Edukacinės komisijos priklausąs bota- 
nikos sodo ir kabineto įrengimas. „Tačiau komisija šykšti, 
ir labai balsiai kalbama, kad primas [M. Poniatovskis — 
A. P.] sunaudojąs pinigus savo poreikiams. [...|. Pinigai, 
kurie buvo skiriami šiam universitetui, siekia 300 000 len- 
kų auksinų, arba daugiau kaip 16 000 guldenų, per metus. 
Tačiau primas jaučia didelį palankumą (hat eine Pradilec- 
tion) Krokuvai ir atima pusę šių lėšų, kad antrąjį universi- 
tetą labiau paremtų“ “5. 

Šiaip ar taip, po 1781 m. Vilniaus universitetas ėmė 
sparčiai žengti į priekį. 


MARTYNAS POČOBUT AS 


Su 1781—1794 m. universiteto pažanga, be abejonės, 
artimai susijęs jo rektoriaus Martyno Počobuto vardas. 
Apie M. Počobutą jau nemaža rašyta. Tarybiniai mokslo 
istorijos tyrinėtojai I. Rabinovičius ir Č. Šklenikas yra 
davę ryškų jo asmenybės ir veiklos įvertinimą: „Martynas 
Počobutas-Odlianickis buvo savo prieštaringos epochos 
sūnus. Dabar būtų nelengva įvertinti jį kaip žmogų ir pi- 
lietį. Dar mažiau rodosi tikslinga klasifikuoti jį kaip „reak- 
cinį" arba „pažangų“ veikėją. Šiaip ar taip, derėtų vis 
dėlto pripažinti, kad Počobutas savo metui ir savo kraštui 
buvo žymi asmenybė, ryški, nors ir prieštaringa, ir jo nuo- 





14 Žr.: Polska w epoce Ošwiecenia /Pod red. B. Lesnodorskiego. 
Warszawa, S. a., s. 263—264. 

15 Georg Forsters Werke. Briefe 1784 — Juni 1787. Berlin, 1978, 
S. 246. 

pelnai mokslo ir kultūros ugdymui Pabaltijyje neginči- 
jami. Taip pat neginčijama ir tai, kad jis nusipelnė mate- 
matikos ir gamtos mokslų Vilniaus universitete sužydėji- 
mui, siejamam pirmiausia su jo įpėdinio observatorijos 
direktoriaus poste Jono Sniadeckio vardu" *, 

M. Počobutas gimė 1728 m. spalio 30 d. vadinamojoje 
istorinėje Lietuvoje, Slomiankoje (dabar Baltarusijos TSR 
Gardino sritis). Jo tėvas Kazimieras, turėjęs stovyklininko 
(obozny) titulą, kildino save iš lietuvių bajorų giminės 
(1536 m. jo tolimam protėviui Mikalojui Odlianickiui ka- 
ralius Žygimantas Senasis už nuopelnus suteikė herbą). 

Kadangi M. Počobuto kelias į mokslus tipiškas beveik 
visiems XVIII a. iš LDK kilusiems universiteto profeso- 
riams, verta apie jį pakalbėti smulkiau. Tas kelias beveik 
išimtinai ėjo per vienuolyną, dažniausiai jėzuitų ordiną. 
Mat ordinai, rinkdamiesi gabius žmones, ne taip paisydavo 
jų kilmės ir turtinės padėties: padėdavo jiems išeiti moks- 
lus. Vėliau, panaikinus jėzuitų ordiną, tokie auklėtiniai 
dažnai pasidarydavo gana abejingi savo globėjui, jo liki- 
mui: nesisielodami dėl jo likvidavimo, dirbdavo savo dar- 
bą, ir tiek, 

Beje, vienuolių ordinai vargingam jaunikaičiui ne TOžė- 
mis klodavo kelius: dažnai reikėdavo kaityti ar net derinti 
mokslą ir darbą. Antai ir M. Počobutas, atiduotas dešimties 
metų į jėzuitų mokyklą Gardine, 1745 m. prieš tėvo valią 
įstojęs į ordiną Vilniuje, šešerius metus. pasimokęs filoso- 
fijos ir retorikos, gavo trejus metus dirbti Polocko ir Vil- 
niaus kolegijų mokytoju. Tik 1754 m. vadovybė, tikėda- 
masi naudos, siunčia gabų jaunuolį į Prahą, kur jis uni- 
versitete, be graikų kalbos, studijuoja pas žymų čekų 
profesorių Juozapą Steplingą (1716—1798) matematiką ir 
astronomiją. Prasidėjus 1756 m. Austrijos ir Prūsijos karui, 
M. Počobutas grįžta į Vilnių, kur ketverius metus univer- 
sitete dėsto graikų kalbą ir kartu studijuoja teologiją. 
1767 m. jis gauna teologijos daktaro laipsnį. 


16 Pa6Gunosuu H. M. IUlkaenauk U. O. 3aMeuaTeNbhbIK BHJIDHIOC- 


ckHit acTpoHoM XVIII Beka Maprhu [MouoGyT-OnnanKųkKi.— H3 KCTO- 
pHu eCTeCTBO3HAHHA H TEXHHKH IlpuGanTuku. Pura, 1970, T. 2(8), c. 63. 

Lietuvos Didžiosios Kunigaikštystės kancleris Frydrichas 
Mykolas Čartoriskis skyrė lėšų keliems jauniems Vilniaus 
universiteto mokslininkams tobulintis užsienyje. Taip at- 
sirado proga M. Počobutui tęsti mokslus. 1761 m. jis iš- 
vyksta į Vokietiją, Italiją ir Prancūziją studijuoti mate- 
matikos, fizikos, menų ir retorikos. Šiandien toks specialy- 
bių derinys mus kiėk stebina, bet XVIII a. viduryje tai 
Žuvo gana įprasta, tuo labiau, kad būsimasis astronomas 
nebuvo abejingas poezijai. Tačiau kelionėje jis galutinai 
ryžtasi atsidėti tiksliesiems mokslams. Veikiausiai tai nu- 
lėmė pažintis ir bendravimas Marselyje su garsiu moksli- 
ninku, karališkuoju hidrografu ir observatorijos direkto- 
riumi, jėzuitų ordino nariu Espritu Pezena (1692—1776). 
Prasidėjus jėzuitų trėmimui iš Prancūzijos, M. Počobutas 
aštuonis mėnesius gyvena Avinjone, o 1763 m. laivu nu- 
keliauja į Neapolį, kur taip pat susipažįsta su jėzuitų ko- 
legijos observatorija. Žiemą praleidžia „amžinajame mies- 
te" — Romoje. Vėl grįžta į Neapolį stebėti balandžio 1 d. 
laukiamo saulės užtemimo. Siebėjimų rezultatus paskelbė 
1765 m. M. Počobuto bičiulis Maksimilianas Helis (1720— 
1794) leidinyje „Ephemerides astronomicae ad meridia- 
num vindobonensem". 

1764 m. pabaigoje M. Počobutas grįžo į Vilnių, kur gavo 
matematikos ir astronomijos katedrą. Prasidėjo įtempto 
organizacinio ir mokslinio darbo metai. Už nuopelnus ast- 
ronomijai 1767 m. jam suteikiamas karališkojo astronomo 
vardas. Netrukus vėl atsiranda proga vykti į užsienį. Lie- 
tuvos didikė Elzbieta Oginskaitė-Puzinienė paaukoja ast- 
ronomijos observatorijai nemažą sumą pinigų (6000 auk- 
sinų) instrumentams pirkti. Jų parūpinti geriausiai gali tik 
M. Počobutas: 1768—1769 m. jis lankosi Danijoje, Vo- 
kietijoje, Olandijoje. Daugiausia išbūna Anglijoje, jos 
sostinėje Londone, nuo kurio netoli ir garsioji Grinvičo ob- 
servatorija. Londonas garsėjo išradingais astronomijos inst- 
rumentų meistrais. Su jais M. Počobutas suderėjo instru- 
mentų ir Vilniaus observatorijai. 

Pusmetį pasisvečiavęs Londone, 1769 m. kovo 5 d. 
M. Počobutas keliauja į Paryžių, ne mažiau svarbų astro- 
nomijos centrą (tuo metu čia būta net 6 observatorijų). 

Susipažįsta ir net susibičiuliauja su prancūzų matematikais 
ir astronomais. Ypač artimų ryšių būta su Ž. Ž. Lalandu 
(1732—1807), Collėge de France profesoriumi, populiaraus 
vadovėlio „Traitė complet d'astronomie“ (1764) autoriu- 
mi. Praturtėjęs įspūdžiais ir naudingomis pažintimis, Mar- 
tynas Počobutas tų pačių metų gegužės pradžioje sugrįžo 
į Vilnių. 

Nepabuvęs nė mėnesio namie, M. Počobutas vėl iške- 
liauja, šį kartą netoli, tik į Taliną stebėti reto astronomi- 
jos reiškinio — Veneros tranzito (planetos praėjimas pro 
Saulės diską). Ekspedicija nepasisekė: užėjo debesis su liū- 
timis, ir visos viltys atlikti vertingą stebėjimą negrįžtamai 
žlugo. 

1770 m. buvo gauti užsakyti instrumentai, jiems reikėjo 
perstatyti patalpas, įrengti stebėjimo angas ir pan. Obser- 
vatorijos rekonstrukcija, trukusi porą metų, pareikalavo 
daug jėgų ir energijos. 1773 m. prasidėjo reguliarūs astro- 
nominiai stebėjimai, kuriuos M. Počobutas tęsė 34 metus.: 
Stebėjimų duomenys buvo tvarkingai surašomi į nustaty- 
tos formos žurnalus. Uždarius Vilniaus observatoriją (1878), 
34 stebėjimų tomai buvo išvežti į Pulkovą, kur daugumas. 
jų žuvo per Leningrado blokadą; dalis išlikusių saugoma 
Leningrade Mokslų Akademijos archyve. 

Paskirtas universiteto rektoriumi M. Počobutas kiek: 
įmanydamas dirbo observatorijoje: nepaisydavo, ar vasa- 
ra, ar žiema, valandų valandas naktimis lindėdavo šaltoje, 
vėjų pertraukiamoje patalpoje. Savo gyvenimo tikslu jis 
laikė universitetą ir jo observatoriją: šioms mokslo įstai- 
goms jis negailėjo nei laiko, nei sveikatos, nei lėšų *". 
1807 m., palikdamas observatoriją, jos naujajam direkto- 
riui J. Sniadeckiui jis perdavė ir savo lėšomis pirktus inst- 
rumentus bei knygas. 

Čia reikėtų pažymėti, kad M. Počobutas nebuvo siau- 
ras mokslininkas ir administratorius. Apie jį galima kalbėti 
ir kaip apie vertėją; kai dėl statybų negalėjo dirbti obser- 


17 Sniadecki J. Žywot uczony į publiczny Marcina Odlanickiego 
Poczobuta; Šniadecki J. Pisma pedagogiczne. "Wroclaw etc, 1961, 
s. 213—232. 

vatorijoje, jis, pamatęs menką žemės matininkų lygį, kad 
jie turėtų iš ko pasimokyti, išvertė ir 1772 m. Vilniuje išlei- 
do prancūzų matematiko A. Klero „Geometrijos pradme- 
nis". M. Počobutas vienas aktyviausių XVIII a. pabaigos 
Vilniaus žurnalistų. Iš pradžių bendradarbiavo P. Paprockio 
leidžiamo „Lietuvos kurjerio“ priede „Literatūros žinios“ 
(„/Wiadomošci literackie“, ėjo 1760—1763 m.), 1764 m. 
pradėjusiame eiti „Vilniaus laikraštyje“ („Gazety Wi- 
leūskie“). Panaikinus jėzuitų ordiną, J. Chreptavičiaus tar- 
pininkavimu M. Počobutas gavo karaliaus privilegiją per- 
imti akademijos spaustuvę, o vėliau ir teisę leisti „Vilniaus 
laikraštį" su priedais. Jis ėjo, spėjama, iki 1794 m. Taigi 
M. Počobutas apie 30 metų tiesiogine prasme yra skyręs 
žurnalistikai. 

Savotiška buvo M. Počobuto pažiūra dėl kalbų varto- 
jimo. Jam rodėsi, kad mokslo pasaulyje turinti būti viena 
kalba — lotynų. Nacionalinės kalbos galinčios suskaldyti 
ir sumenkinti mokslą. Todėl jis ragino A. Sniadeckį dės- 
tyti chemiją ne lenkiškai, bet lotyniškai 1, priekaištavo 
J. Sniadeckiui, kam šis studiją „Apie Koperniką" rašęs 
lenkiškai — dabar maža kas ją paskaitys *. 1802 m. kvie- 
čiamas prisidėti prie Varšuvos mokslo bičiulių draugijos, 
atsisakė: „[...] lenkų kalba negali būti vartojama nei 
mokslams dėstyti, ypač aukštosiose mokyklose, nei rašyti 
aukštesnio lygio kūriniams (do pisania dziel wyžszego po- 
lotu)“ *, Tokia autoritetingo rektoriaus pozicija, matyt, pri- 
sidėjo prie to, jog lotynų kalba, kad ir kaip su ja kovojo 
Sniadeckiai, beveik iki pat universiteto uždarymo buvo 
skaitoma daug paskaitų, o lenkų kalba niekada nebuvo 
pagrindinė dėstomoji kalba. 

Tame pačiame atsakyme užsiminta ir apie lietuvių kal- 
bą — „nawet i nasz litewski“, kuri, kaip ir kitos senosios 
kalbos, esanti degradavusi. Įdomių minčių kelia pažyminys 
„nasz“ (mūsų): kiek jam galėjo būti žinoma ir artima 
lietuvių kalba? 





18 Balinski M. Dawna Akademia Wilenska. .., s. 372. 
19 Sniadecki J. Pisma. .., s. 345. 
20 Baliūski M. Dawna Akademia Wilenska. .., s. 378. 

M. Počobuto astronomo veikla buvo amžininkų didžiai 
vertinama: 1775 m. karalius Stanislovas Augustas nukaldi- 
no specialų vardinį aukso medalį su M. Počobuto portretu 
vienoje pusėje, 1785 m. apdovanojamas šv. Stanislovo or- 
dinu, o 1793 m. Gardino seime — „Baltojo erelio" ordinu. 
Iš visų įvertinimų ypač reikėtų nurodyti jo išrinkimą Lon- 
dono Karališkosios Mokslo Draugijos nariu (1770) ir Pa- 
ryžiaus Mokslų Akademijos nariu korespondentu (1778). 
Mums tie faktai lyg ir nieko nesako, bet čia reikia turėti 
galvoje, kad šiose abiejose žymiausiose XVIII a. pasaulio 
mokslo įstaigose iki 1789 m. iš visos jungtinės Lietuvos ir 
Lenkijos valstybės buvo vienui vienas Vilniaus astrono- 
mas 2, Tiesa, Paryžiaus Akademijos tikruoju nariu 1761 m. 
buvo išrinktas kunigaikštis Juozapas Aleksandras Jablo- 
novskis (1711—1777), Naugarduko vaivada, Koperniko po- 
puliarizatorius, o nariu korespondentu — ir „Jacknie- 
witz" 2, apie kurį nepavyko rasti jokiose enciklopedijose 
nė menkiausios užuominos. 

M. Počobutas mirė 1810 m. vasario 7 d. Daugpilyje, 
kur, nuo 1808 m. grįžęs į jėzuitų ordiną, gyveno vienuoly- 
ne. Tas jo grįžimas į ordiną kai kieno traktuojamas kaip 
patvirtinimas, kad jis, ir būdamas rektoriumi, likęs slaptas 
jėzuitas, visada gynęs jų interesus ir t. t. Tačiau M. Počo- 
buto veikla šiam priekaištui neduoda pamato. Antai 
1800 m., kai jėzuitų ordinas, gavęs Pavlo I pažadą, kėsi- 
nosi į Vilniaus universitetą, ne kas kitas, o tik M. Počobu- 
tas įtikinėjo atvykusį jėzuitų atstovą G. Gruberį ir laiškais 
ordino generolą nepretenduoti į šią mokslo įstaigą. Būda- 
mas Daugpilyje, kaip mini J. Sniadeckis 1810 m. išspaus- 
dintoje paskaitoje „Mokslinis ir visuomeninis Martyno 
Odlianickio Počobuto gyvenimas", stengęsis paveikti ko- 
legiją, kad ši pertvarkytų savo mokymo planą, atsisakytų 
pasenusios metodikos ir atgyvenusių principų. O kai dėl 


grįžimo į ordiną, galima rasti paprastą motyvą: nesusikro- 


21 Žr.: Candolle Alphonse de. Zur Geschichte der Wissenschaften 
und der Gelehrten seit zwei Jahrhunderten. Leipzig, 1911, S. 183, 194, 
221. 


22 Ten pat, p. 183. 

ves kokio turto (daug lėšų, kaip sakyta, aukojęs univer- 
siteto observatorijai), galėjo tiesiog neturėti iš ko gyventi, 
pagaliau nebuvo kam jo, vienišo ir paliegusio, senatvėje 
globoti. j 

M. Počobutas buvo labai koloritinga figūra XVIII a. pa- 
baigos Lietuvos moksle, verta specialios monografijos, ku- 
ri išspręstų daugelį jo gyvenimo mįslių. 


VIDURINIŲ MOKYKLŲ ADMINISTRAVIMAS 


Kalbant apie Vilniaus universiteto ir jo rektoriaus veik- 
lą, nereikėtų užmiršti, kad po reformų nuo 1780 m. pagal 
Edukacinės komisijos nuostatus jie buvo įpareigoti prižiū- 
rėti LDK vidurines mokyklas. Tai taip pat naujas univer- 
siteto aspektas, skyręs jį nuo jėzuitų tvarkomos aka- 
demijos. Tam tikslui Vilniaus universitetas turėdavo du 
vizitatorius, kurie pavasarį pagal planą lankydavo tiek 
Edukacinei komisijai, tiek vienuolynams priklausančias vi- 
durines mokyklas, dalyvaudavo egzaminuose. Antai 
1783 m. vizitatoriai buvo Pranciškus Benkovskis ir Dovydas 
Pilchovskis, aplankę atitinkamai 21 ir 19 mokyklų. 1784 m. 
vizituoti turėjo profesorius Bernardas Sirutis, bet šis, ne- 
spėjęs išvykti, mirė. Vietoj jo išvyko vizitatorius Ksaveras 
Bogušas (1746—1820), žinomas mums daugiausia kaip stu- 
dijos „Apie lietuvių tautos ir kalbos kilmę“ (1808) auto- 
rius, ir anksčiau numatytas vizitatorius Vladislovas Taui- 
kevičius. 

Vizitatoriai išvykdavo į mokyklas kasmet. Tai buvo 
gana sunkus ir net pavojingas darbas: keliai buvo menki, 
pavasario polaidžių ir potvynių metas. Todėl vizitatoriai 
dažnai keitėsi, be minėtų, dar buvo 1777 m. profesoriavęs 
universitete Jonas Erdmanas, Jokūbas Jaksa, Mykolas 
Piotrovskis, Antanas Obrampolskis, Iki 1789 m. jie aplan- 
kydavo po 15—16 mokyklų, o vėliau — po 10—11. Prasi- 
dėjus neramumams, 1793 m. vizitatoriai visai neišvyko į 
mokyklas jų tikrinti. 

1790/91 m. m, LDK buvo iš viso 19 Edukacinės komi- 
sijos lėšomis išlaikomų vidurinių mokyklų, kuriose dirbo 
85 mokytojai (jie taip pat vadinosi profesoriai). Iš jų 59 

dvasininkai ir 26 pasauliečiai. Lenkijoje būta 14 mokyklų 
su 20 dvasininkų ir 58 pasauliečiais mokytojais 2š, 

Iš vizitatorių surašytų aktų galima spręsti ir apie vidu- 
rinių mokyklų būklę Lietuvoje ir Lenkijoje. Pavyzdžiui, 
Lietuvoje ypač gerai dėstyti tokie dalykai: geometrija 
(pvz., Kaune), fizika (Vilniuje), daug kur gamtos mokslai 
(historia naturalis). 

Vis dėlto nei Edukacinė komisija, nei universiteto va- 
dovybė bendruoju lygiu nebuvo patenkinta ir rūpinosi 
toliau gerinti vidurinių mokyklų darbą. Tai buvo įmano- 
ma tik rengiant joms tinkamus pasauliečius mokytojus, 
kurie ilgainiui turėjo pakeisti senuosius, daugiausia eksjė- 
zuitus, neįstengusius ar net nenorėjusius prisitaikyti prie 
Edukacinės komisijos reikalavimų. Tam procesui paspar- 
tinti buvo rasta nauja kadrų rengimo forma — vadinamo- 
sios mokytojų seminarijos. Seminarijų nariai buvo tie pa- 
tys universiteto studentai: išklausydavo tam tikrą reika- 
lingų mokytojams disciplinų kursą, tačiau juos išlaikydavo 
universitetas (gyvendavo ir maitindavosi bendrai) ir skir- 
davo jiems globėją-prefektą. Seminaristai įsipareigodavo 
už vienus studijų metus universitete atidirbti dvejus me- 
tus vidurinėje mokykloje. Tokia seminarija pirmiausia 
buvo suorganizuota prie Krokuvos universiteto, todėl 
1781 m., tikėdamasis sumažinti Lietuvoje ypač jaučiamą 
mokytojų stoką, universitetas ten nusiuntė grupę jaunuo- 
lių, kurie, vadovaujami ir globojami J. Stroinovskio, turėjo 
čia trejus metus rengtis pedagogo profesijai. Visos moky- 
mo išlaidos ėjo iš Lietuvos lėšų. Ketvirtaisiais mokslo me- 
tais šie jaunuoliai turėjo grįžti mokytis į Vilniaus univer- 
sitetą. Tačiau planas sutriko, nes Krokuvoje nebuvo tin- 
kamų sąlygų, tad jau 1783 m. keturi kandidatai grįžo, o 
kiti, gavę leidimą, tęsė studijas Krokuvoje. 

Po šio ne visai nusisekusio mėginimo 1783 m. rudenį 
analogiška seminarija ėmė veikti Vilniuje. Globėjų-pre- 





23 Joberi A. Komisja edukacji narodowej..., s. 102. Apie 
1795—1803 m. Vilniaus universitetu priklausančias mokyklas žr.: 
Mrozowska K. Uniwersytet Wileūski i jego szkoty w latach 1795—1803.— 
„Studia z dziejow uniwersytetu Wileūskiego. 1579—1979, Warszawa— 
Krakow, 1979, s. 63—100. 

fektu vėl tapo J. Stroinovskis, vėliau jį pavadavo K. Po- 
calojevskis, D. Pilchovskis ir kt. Kasmet būdavo priimama 
po 6—8 kandidatus, per vienuolika metų (1783—1794) jų 
buvo priimta iš viso 63. Iš šių auklėtinių XVIII a. pabai- 
goje išėjo nemaža vėlesnių Vilniaus universiteto profeso- 
rių ir adjunktų — Simonas Malevskis, Tomas Žickis, Ste- 
ponas Stubelevičius,. Zacharijas Niemčevskis, Romanas 
Simanavičius ir kt. Daugumas auklėtinių dirbo LDK vidu- 
rinėse mokyklose, gerokai prisidėdami prie to, kad uni- 
versitetas veikiai nustojo jautęs pakankamai pasiruošusių 
studentų stygių. Beje, nė vienas jų netapo dvasininku, 
nors iš karto Edukacinė komisija to tikėjosi. Vis dėlto 
pasauliečių mokytojų santykis keitėsi lėtai: 1792 m. iš 52 
mokytojų jų buvo 28. 

Mokytojų seminarija buvo likviduota, įjungus Lietuvą 
į Rusijos imperiją, bet 1803 m. statutu ji vėl buvo atnau- 
jinta 24, 


UNIVERSITETO STUDENT AI 


Nors LDK buvo palyginti tankus vidurinių mokyklų 
tinklas, tačiau pirmajame dešimtmetyje po reformos uni- 
versitetui keldavo rūpesčių studentų kontingentas: iš kar- 
to gana sunkiai sekėsi jį komplektuoti. Mat jėzuitų valdy- 
mo pabaigoje universitetas jau neturėjo gero vardo Lie- 
tuvos didikų ir turtingųjų bajorų akyse: plito kalbos, kad 
jis neduodąs tinkamo mokslo. Iš tikrųjų specialybių pasi- 
rinkimas buvo menkas. Todėl jaunimas vykdavo mokytis 
į kitus universitetus. Po reformų bajorai, ypač mažesnieji, 
kurį laiką įtariai žiūrėjo ir į naujoves. Labai nepopulia- 
rios buvo mokytojo ir mediko, taip pat dailininko specia- 
lybės. Bajorai šlykštėjosi lavonų skrodimu, pagalbos gim- 
dyvėms teikimu ir t. t. Pagaliau surinkti daugiau studentų 
trukdė ir nestabili politinė ir ekonominė krašto būklė, ku- 
Ti ypač pašlijo prieš valstybės žlugimą. 

Tokiomis sąlygomis iš karto sunku buvo tikėtis studentų 
antplūdžio universitete. Antai 1783/84 m. m. mokėsi tik 
14 medicinos studentų, kuriuos išlaikė pats universitetas. 


24 Bieliūski J. Uniwersytet Wilefski, t. 1, s. 115. 

Be jų, čia dar buvo keli vadinamieji eksternai — studentai, 
studijavę savo lėšomis. 

Kitos specialybės turėdavo daugiau klausytojų. Antai 
J. Mickevičiaus eksperimentinės fizikos paskaitas 
1783/84 m. m. lankė net 104 studentai, taikomosios mate- 
matikos — 66, aukštosios matematikos — tik 16, o J. Stroi- 
novskis, kuris dėstė prigimtinę teisę, turėdavęs 30—47 stu- 
dentus. 

Universitetas ir Edukacinė komisija ėmėsi tam tikrų 
priemonių studentų skaičiui padidinti. Buvo nutarta, kad 
universitete privalo klausyti matematikos, fizikos ir che- 
mijos paskaitų Vilniaus kadetų korpuso auklėtiniai, o teo- 
logijos kursų — kunigų seminarijos klierikai ir įvairių 
vienuolių ordinų nariai. 1786 m. universitetas paskelbė 
priimsiąs studentais lengvatinėmis sąlygomis tuos, kurie 
bent metus bus mokęsi apskrities mokyklos penktojoje 
klasėje, taigi neišėjusius viso mokyklos kurso. Mokymąsi 
universitete per Vilniaus spaudą propagavo rektorius 
M. Počobutas. Propagandai buvo panaudojamos įvairios 
universiteto šventės, aktai ir kitokios iškilmės. 

Bendro Vilniaus universiteto studentų skaičiaus kiek- 
vienais to laikotarpio metais nežinome, Reikia manyti, kad 
jų galėjo būti 150—200. Tuo atveju kiek geresnėje padė- 
tyje buvo Krokuvos universitetas, kur 1790/91 m. m. būta 
iš viso 244 studentų. Tačiau anksčiau (taip pat vėliau) ir 
čia buvo ne ką daugiau: 1784/85 m. m. elementariosios ma- 
tematikos jame klausė 61 studentas (Vilniuje — 29), aukš- 
tosios matematikos ir astronomijos — 27, fizikos — 60, gam- 
tos mokslų — 59. Sparčiau į priekį žengė tuo metu irgi Te- 
organizuotas Lvovo universitetas: 1784/85 m. m. jis turėjo 
285 studentus, o 1790 m.— 690. 


VILNIAUS VYRIAUSIOJI MOKYKLA (1796—1803) 


Jeigu pradėsime skaičiuoti nuo 1781 m., tai palyginti 
rami ir nepertraukiama universiteto raida truko vos 11 
metų. Tačiau irimo procesas, apėmęs iš vidaus ir lauko 
jungtinę Lietuvos ir Lenkijos valstybę, po pirmojo pada- 

lijimo nebuvo sustabdytas, bet dar labiau gilėjo. Vilčių 
kiek įkvėpė vadinamasis Ketverių metų seimas (1788— 
1792) ir jo priimta 1791 m. gegužės 3 d. konstitucija. Šia- 
me dokumente; kad ir gana ribotame, vis dėlto atsispindėjo 
kai kurios pažangios Prancūzijos revoliucijos idėjos. 

Vilniaus universitetas entuziastiškai sveikino 1791 m. 
Gegužės trečiosios konstituciją. Tų metų liepos 1 d. įvy- 
kusiame viešame mokyklos posėdyje M. Počobutas pasakė, 
kad „Konstitucija yra tikras mūsų vilčių pamatas ir kraš- 
to laimės pradžia“. J. Stroinovskis, tada krįžęs iš seimo, 
skaitė platų pranešimą, skirtą konstitucijai. Apskritai jis 
buvo vienas aktyviųjų šio seimo dalyvių: jam buvo pa- 
vesta kodifikuoti civilinę ir kriminalinę teisę. 

Dalis Lietuvos ir Lenkijos didikų 1792 m. pavasarį į šias 
priemones atsakė, paskelbdami Targovicos miestelyje (Uk- 
raina) konfederaciją, kuriai į talką carė Jekaterina II 
atsiuntė savo armiją. Targovicos šalininkai, susirinkę Vil- 
niuje šv. Jono bažnyčioje, birželio 25 d. paskelbė laisvo- 
sios LDK generalinės konfederacijos aktą *, kuriuo atšau- 
kiama Gegužės trečiosios konstitucija, sudaroma atskira 
Lietuvos Edukacinė komisija, vadovaujama vyskupo Juo- 
zapo Kasakauskio. Komisija ketino mokyklas grąžinti jė- 
zuitų ordinui. 

Carinė Rusija, faktiškai okupavusi visą LDK, 1793 m. 
sausio 23 d. kartu su Prūsija paskelbė antrąjį Respublikos 
padalijimą. Svarbiausias pretekstas — užkirsti kelią „jako- 
binų epidemijai“. 

Po kelių mėnesių į Gardiną pradėjo važiuoti šaukiamo 
seimo delegatai, kurie turėjo patvirtinti teritorijų atplė- 
šimą: Prūsijai teko 57 100 kmž Lenkijos vakaruose su 
Gdansko, Torunės miestais, kur gyveno 1 milijonas žmo- 
nių, o Rusijai — apie 250 000 kmž sų 3 milijonais gyven- 
tojų. Tokiu būdu Rusija apgynė ukrainiečių ir baltarusių 
tautas nuo nacionalinės ir religinės lenkų feodalų priespau- 

25 Labai detalų 1792—1802 m. Vilniaus universiteto istorijos tyri- 
nėjimą žr.: Žongoliowicz B. Ustroj Uniwersytetu Wilenskiego /1792— 


1802 r.).— Rocznik prawniczy wilenski, Wilno, 1925, t. 1. Taip pat at- 
skiras atspaudas. 

dos ir realizavo seną šių tautų siekimą susijungti su bro- 
liška rusų tauta. 1793 m. rugpjūčio 23 d. Gardino seimas 
tylėdamas (nė vienas atstovas nepritarė, bet tylėjo, tad 
balsavimo problema buvo išspręsta pagal principą: „Kas 
tyli, tas pritaria") patvirtino pasiūlymą atiduoti užimtas 
sritis Rusijai ir Prūsijai. 

Gardino seimas svarstė ir kitus dalykus, taip pat švieti- 
mo reikalus. Jame dalyvavę abiejų universitetų atstovai 
M. Počobutas ir J. Sniadeckis karštai įtikinėjo nepatvirtinti 
Targovicos šalininkų sudarytų edukacinių komisijų ir jų 
rekomendacijų pertvarkyti jėzuitų turtų valdymą. Pasikei- 
tus carės pažiūrai į Targovicos konfederaciją, seimas vėl 
sudarė bendrą Edukacinę komisiją ir patvirtino senąją 
švietimo sistemą. Į naująją komisiją buvo išrinktas prof. 
D. Pilchovskis. 

Patriotinės krašto jėgos, vadovaujamos Tado Kosciuš- 
kos (1746—1817), ryžosi pasukti įvykių eigą sukilimu: 
1794 m. kovo mėn. sukilo Krokuva, netrukus sukilimas 
prasidėjo ir Vilniuje. Buvo sudaryta Lietuvos Vyriausioji 
Taryba, į kurią įėjo rektorius M. Počobutas ir profesorius 
M. Karpavičius. L. Stuoka-Gucevičius vadovavo Vilniaus 
municipalinei gvardijai. 

Tačiau Kosciuškos sukilimas pralaimėjo: rugpjūčio 11 d. 
pasidavė Vilnius, o netrukus Jekaterinos II paskirto Niko- 
lajaus Repnino vadovaujami daliniai užėmė visą Lietuvą. 
1795 m. sausio 3 d. Rusija susitarė su Austrija, o spalio 
24 d. su Prūsija galutinai likviduoti Lietuvos ir Lenkijos 
valstybę. Iš Rusijai tekusių žemių buvo sudarytos dvi gu- 
bernijos — Vilniaus ir Slonimo, — kurių generalgubernato- 
riumi tapo N. Repninas. Vėliau jos buvo sujungtos į vieną 
Lietuvos guberniją. 

Per visus tuos neramius 1794—1796 m. Vilniaus univer- 
sitetas savo veiklą buvo iš esmės nutraukęs. Ją atgaivino 
tik 1796 m. rudenį. 

Naujoji administracija ėmėsi tam tikrų žygių atnaujinti 
krašto mokyklų, taip pat Vilniaus universiteto darbą, 
N. Repninas 1795 m. rugsėjo mėnesį buvo sudaręs komisi- 
ją iš dviejų generolų ir pulkininko, kuri turėjo parengti 
naują Vilniaus universiteto statutą, bet jis buvo toks ne- 

tikęs, kad generalgubernatorius projektą atmetė. Tada pa- 
rengti statutą buvo pavesta vyskupui Jonui Nepomukui 
Kasakauskiui. 1796 m. pradžioje buvo prisaikdinti Rusijai 
profesoriai. Tuo aktu jie, kaip ir kiti gyventojai, buvo pa- 
daryti Rusijos piliečiais. Mokyklas tvarkyti buvo pavesta 
gubernatoriui ir jam pavaldžiai Visuomenės globos įstaigai 
(iš esmės — policijai). Universitetui buvo palikta tik Vil- 
niaus gimnazija. 

1796 m. mirė Jekaterina II, kuri buvo blogos nuomonės 
apie Vilniaus universiteto dvasinę įtaką visuomenei, o tai 
galėjo nulemti ateityje jo likimą. Jos sūnus Pavlas I, 
1797 m. gegužės 17(28) d. lankydamasis. Vilniuje, įsakė 
universitetui palikti senąjį statutą, bet po dviejų mėnesių 
žodžiu patvirtino naujus nuostatus, kurie galiojo penke- 
rius su viršum metų. 

1797 m. nuostatais universitetas gavo naują vardą — 
Vilniaus Vyriausioji mokykla. Vietoj dviejų kolegijų bu- 
vo įkurti trys fakultetai: moralės, fizikos ir medicinos moks- 
lų. Moralės mokslų fakultetas turėjo 5 katedras ir graikų, 
rusų, prancūzų bei vokiečių kalbų mokytojus. Fizikos 
mokslų fakultetui priklausė 6 katedros, observatorijos ast- 
ronomas ir mechanikas. Medicinos fakultetą sudarė taip 
pat 6 katedros (1799 m. buvo įkurta dar terapijos ir klini- 
kinės medicinos katedra, bet katedrų skaičius nepakito, 
nes gamtos istorijos katedra perėjo fizikos fakultetui). 

Universitetas prarado savo ankstesniąsias privilegijas, 
dariusias jį autonomišką; neteko vidurinių mokyklų ad- 
ministravimo teisės. Mokytojų seminarija buvo uždaryta. 
Blogiausia, kad ir lėšų jam skirta visai Mažai — per metus 
32 130 rublių (plg. Kazanės gimnazijai, kur mokėsi 62 mo- 
kiniai, 1798 m. skirta 37 310 rb), todėl algos, ypač adjunk- 
tų, buvo mažos. Pavyzdžiui, rektoriui mokėta 1200 rb per 
metus, profesoriui — 900, adjunktui — 300, Vilniaus gimna- 
zijos Mokytojui — 217 rb. 

1797 m. liepos 23 d. N. Repninas sudarė Lietuvos edu- 
kacinę komisiją, kurioje daugiausia buvo Targovicos kon- 
federacijos šalininkų, taip pat J. Stroinovskis ir D. Pilchovs- 
kis. Ji buvo pavaldi generalgubernatoriui, kuris turėjo tei- 

sę skirti profesorius, adjunktus ir mokytojus. Netrukus 
tarp edukacinės komisijos ir M. Počobuto kilo nesutarimų, 
tad rektorius, kuriam nepalankus buvo ir gubernatorius 
Fryzelis, 1799 m. gegužės 18 d. iš pareigų atsistatydino. Jo 
įpėdiniu tapo J. Stroinovskis, kuris, gindamas universiteto 
savarankiškumą, taip pat atkakliai priešinosi komisijai. 

1800 m. pabaigoje universitetui kilo pavojus vėl pa- 
kliūti į Rusijoje tebeveikusio jėzuitų ordino rankas: caras, 
įtikintas jėzuito Gruberio, 1800 m. spalio 12 d. paskelbė 
įsaką, kad Polocko jėzuitams leidžiama steigti savo įstaigas 
kitose vietose ir grąžinamos ankstesnės valdos. Iš esmės 
buvo nustatyta iki 1801 m. gegužės 1 d. atiduoti jiems ir 
Vilniaus universitetą. Rektorius J. Stroinovskis mėgino su- 
stabdyti šį dalyką, kreipdamasis su prašymu į carą, bet visa 
baigėsi tuo, kad valdovo įsakymu dvi savaites (1801.1.14— 
1.27) gavo pasėdėti areštuotas dominikonų vienuolyne **. 
Tačiau Vilniaus universiteto likimą išsprendė sąmokslinin- 
kai: 1801 m. kovo 11 d. Pavlas I buvo nužudytas, o jo įpė- 
dinis Aleksandras I, dėdamasis dideliu liberalu ir pažan- 
gos šalininku, įsakė atšaukti tėvo potvarkį. Greitai kaip 
tik Vilniaus universiteto senasis statutas tapo pavyzdžiu 
visos Rusijos imperijos švietimo reformai, kuri kartu reiš- 
kė ir naują šios mokyklos raidos etapą. 


UNIVERSITETO MOKSLININKAI IR JŲ VEIKLA 


1781—1783 m. Vilniaus universiteto reformos, pasibai- 
gusios dviejų fakultetų — fizikos ir moralės mokslų kole- 
gijų — įsteigimu, reiškė ne tik struktūrinius pakitimus, bet 
tai buvo didelė naujų, pažangių pažiūrų į mokslą ir jo už- 
davinius pergalė. Reorganizuotame universitete išryškėjo 
besiformuojančiam kapitalizmui charakteringas bruožas — 
panaudoti gamtos mokslus gamybai: „Tik kapitalistinis 
gamybos būdas pastato gamtos mokslus tiesiogiai tarnauti 


26 Vilniaus universiteto klausimas 1800 m. naujais archyviniais do- 
kumentais nušviečiamas straipsnyje: Andriulis V. Neįgyvendinta Vil- 
niaus universiteto 1800 m. reorganizacija.— Kn.: Teisės bruožai Lietu- 
voje XV-—XIX. V., 1980, p. 103—107. Čia duodamos ir kitos J. Stroi- 
novskio arešto versijos. 

gamybos procesui, kai tuo pačiu metu, atvirkščiai, gamy- 
bos raida teikia priemonių teoriškai pavergti gamtai“ 2! 

Iš čia kaip tik ėjo visose tuo laiku universitete dėsto- 
mose disciplinose ieškojimas sąsajų su gyvenimu, su prak- 
tika, Ir ne tik siaurai suprantamuose gamtos moksluose, 
bet gamybinių tikslų sau kėlė astronomija ir matematika. 
Laikotarpio pabaigoje įkurta architektūros katedra neatsi- 
tiktinai priklausė fizikos mokslų kolegijai, nes ši specia- 
lybė traktuota ne kaip meno, bet praktikos — statybos sie- 
rai priklausanti disciplina. Netgi teologijos kursai, ir tie 
buvo tam tikru mastu supraktinti. Mokslininkai — proie- 
soriai ir adjunktai — nevengė tada palikti auditorijas ir 
kabinetus, leisdavosi į ekspedicijas ieškoti druskos, rūdų, 
tirti durpynų ir pan. Viso to nebuvo iki 1773 m. Užtat po 
reorganizacijos universitete didžiausią pažangą padarė ti- 
zikos mokslų kolegijoje dėstytos disciplinos: kai kurios 
išaugo visai naujai, o kitos, buvusios ir prieš 1773 m., atsi- 
kračiusios scholastinės filosofijos varžtų ir reikalo derintis 
prie teologijos postulatų, gavo naujų akstinų vystytis ir 
šakotis. 

Vis dėlto reformų suteikta tiksliesiems ir taikomiesiems 
mokslams erdvė buvo gana smarkiai ribojama silpno eko- 
nominio pagrindo, ypač menkos pramoninės-manufaktūri- 
nės gamybos. Kokiu mastu buvo šiuo atžvilgiu atsilikta, 
rodo toks sugretinimas 2: XVIII a. Prancūzijoje ir Angli- 
joje gamybos augimo tempai per metus siekė vidutiniškai 
0,7—0,9 proc., o jungtinėje Lietuvos ir Lenkijos valstybė- 
je vos 0,3—0,4 proc. Lietuvos Didžiojoje Kunigaikštystėje 
jų būta dar mažesnių, nes palyginti su vakariniais Lenkijos 
rajonais čia gamybos lygis augo dar lėčiau. Tad, grįždami 
prie K. Markso teiginio, galėtume sakyti, kad Lietuvos 
gamybos vystymasis davė mažai priemonių teoriniam gam- 
tos pajungimui. Užtat Vilniaus mokslininkų veikloje, jų 
darbuose mokslo ir gamtos santykis dar gana vienpusiškas: 
duomenų rinkimas ir mokslo derinimas prie praktikos po- 





27 Mapkc K. u Bneenoc O. Cou. M., 1973, T. 47, c. 554. 


2 Polska w epoce Ošwiecenia./Pod red. B. Lesnodorskiego, 
s. 177—178. 

zeikių, bet trūksta teorinių apibendrinimų, pasigendama 
universalesnių, apibendrinamųjų išvadų. 

Atsilikusi politinė Lietuvos ir Lenkijos valstybės san- 
tvarka, paremta neribotomis bajorų ir dvasininkų privile- 
gijomis, taip pat stabdė gamybos ir kartu mokslo augimą. 
"Todėl apie mokslo pasiekimus Vilniaus universitete 1773— 
1803 m. galime kalbėti tik lygindami juos su praeitimi, tuo 
tarpu išsivysčiusių pramoninių Europos šalių požiūriu Lie- 
tuvos mokslas žengė vos pirmuosius, gana neryžtingus 
žingsnius. 

Būtų neteisinga manyti, kad humanitariniai mokslai nė- 
Ta susiję su gamybos augimu. Lietuvos ekonomikos atsili- 
kimas, politinė anarchija, miestų stagnacija atsiliepė ir 
mokslams, kurie koncentravosi moralės mokslų kolegijoje. 
Jų raidai ypač daug reikšmės turi specifinė visuomeninė 
atmosfera, kurią sudaro skaitytojų gausumas, išaugę jų po- 
reikiai ir kuo didžiausia galimybė skelbti savo mokslinę 
ir publicistinę produkciją. Šių sąlygų Lietuvoje, kaip ir 
Lenkijoje, labai stokota, Mokslininkai visiškai priklausė 
nuo negausių mecenatų ir spaustuvininkų malonės. Paly- 
ginti su kitais kraštais čia nebuvo išaugusi periodinė spau- 
da ?. Antai Prancūzijoje prieš 1789 m. revoliuciją vien 
provincijoje ėjo 70—80 laikraščių ir žurnalų, o Paryžiu- 
je — 38. 1750 m. Šveicarijoje jų buvo 10, o 1790 m. jau 74. 
Vokietijoje XVIII a. jų skaičius išaugo nuo 58 iki 1326. 
Tuo tarpu Lenkijoje ir Lietuvoje 1764—1795 m. iš viso 
buvo išėję 88 periodiniai leidiniai lenkų, vokiečių, pran- 
cūzų ir kt. kalbomis, o 1790 m. visoje valstybėje būta tik 
13 lenkiškų laikraščių ir žurnalų *?, 

Vis dėlto ir tokiomis nepalankiomis sąlygomis Vilniaus 
mokslininkai davė nemaža knyginės produkcijos. 1750— 
1820 m. Vilniuje išėjo 558 mokslinės knygos (pirmavo 
Varšuva, kur per tą laiką išėjo 1143 šios srities knygų), 
o tuo tarpu antrajame šalies akademinio mokslo centre 
Krokuvoje tais metais buvo išleistos 425 knygos, Lvove — 





2? Plg.: ten pat, p. 219. 
30 Czarnowski St. J. Literatura periodyczna i jei rozwėj. Krakėw, 
1895, cz. 2, s. 313, 335. 

160 knygų “i. Prie šio palankaus Vilniui santykio, be abe- 
jonės, daugiausia bus prisidėję universiteto profesoriai. 

Reikia taip pat pažymėti, kad LDK visuomenė niekada 
nebuvo priešiškai nusistačiusi mokslui ar atskiroms jo dis- 
ciplinoms. Kai kurios specialybės iš pradžių buvo susidū- 
rusios su tam tikru atsainumu, bet niekada nebuvo grie- 
biamasi jokių prievartos aktų, kaip tai yra atsitikę kituo- 
se kraštuose. Antai tuo pačiu metu JAV medikai negalėjo 
skrosti lavonų: „Publikos pasipiktinimas buvo toks visuo- 
tinis, kad 1788 m. Niujorke kilo didelių neramumų, kai 
miniai pasidarė žinomi skrodimo faktai. Apytikriai tuo 
laiku dr. Džefris iš Bostono pradėjo skaityti anatomijos 
paskaitų kursą. Minia įsiveržė į jo anatomijos kambarį per 
antrąją paskaitą ir pagrobė nusikaltėlio lavoną, duotą 
daktarui gubernatoriaus. Masačūsetse skrodimas nebuvo 
leidžiamas iki 1831 m. Anglijoje jis leistas 1831 m. Dau- 
gelyje Amerikos valstijų skrodimas buvo draudžiamas iki 
pat Pilietinio karo [...]“*. Šią nepavydėtiną Amerikos 
anatomų būklę galime papildyti dar vienu faktu: „Paplitęs 
publikos priešiškumas skrodimams buvo toks stiprus, kad 
neoficialų anatomijos kursą Bostono ligoninėje 1779— 
1780 m. jam (chirurgui Džonui Vorenui — A. P. ) reikėjo 
skaityti nelegaliai" 33, 

Tuo tarpu LDK lavonų skrodimo atvejų būta net XVI 
ir XVII amžiuje. 1586 m. buvo atliktas karaliaus Stepono 
Batoro lavono skrodimas Gardine, o 1648 m. karaliaus 
Vladislovo IV Merkinėje. 1770 m. iš Italijos atvykęs pro- 
fesorius Steponas Laurynas Bizis atlieka pirmąjį viešą skro- 
dimą ir jo duomenis aprašo straipsnyje ,„Epistola medi- 
co-anatomica de morbo guattuordecim annorum ad ra- 
tionales medicinae professores“ (Vilnae, 1770) **. Po 1773 m. 
reformų universitete buvo įkurtas normaliosios ir patolo- 
ginės anatomijos kabinetas. 

31 Žbikowska-Migon A. Ksiąžka naukowa w kulturze polskiego. 
Ošwiecenia. Warszawa— Wroclaw, 1977, s. 182, tab. 2. 

32 Crpolk Į. ĮĮdc. CrauoBneune HaykK B CIA, M., 1968, c. 63--64. 

33 Ten pat, p. 79—80. 

35 Plačiau žr.: Rimšelis J., Jurgaitis Z. Patologinė anatomija sena- 
jame Vilniaus universitete.— Mokslo darbai. V., 1958, t. 17. Medicinos 
mokslų serija, t. 4, p. 182—183. 

MEDICINOS MOKSLAI 


Per 1781—1803 m. Vilniaus universitete bene ryškiau- 
siai ir greičiausiai į priekį žengė medicina ir su ja susiję 
gamtos mokslai — biologija, chemija. Iš esmės jie kūrėsi 
neturėdami kokių stipresnių tradicijų, viską pradėdami 
nuo nulio. Tokį staigų jų augimą lėmė kelios priežastys. 
Pagrindinė jų buvo didelis medicinos specialistų stygius 
LDK. Nepavykus jų rengimo problemos išspręsti XVII a. 
pirmojoje pusėje, krašto visuomenė visą laiką puoselėjo 
mintį įkurti Lietuvoje kokią medicinos mokyklą. 1775 m. 
LDK iždininkas ir valstybės ekonomijų Lietuvoje valdyto- 
jas Antanas Tyzenhauzas Gardine įkūrė karališkąją me- 
dicinos mokyklą *. I. Masalskis 1774 m. Vilniuje buvo jau 
įkūręs medicinos mokyklą, kurios profesoriumi chirurgijai, 
anatomijai ir akušerijai dėstyti 1775 m. paskyrė vyskupo 
namų gydytoją prancūzą Mykolą Renjė (1746—1800). 
1776 m. į Vilnių atvyko M. Renjė pakviestas dar prancū- 
zas medikas Jokūbas Antanas Briotė (1746—1819), dirbęs 
Paryžiuje vienos ligoninės prozektoriumi ir anatomijos de- 
monstratoriumi. 

1780 m. lapkričio 2 d. Edukacinės komisijos surašytoje 
instrukcijoje M. Počobutui nurodoma, kad Vilniaus ana- 
tomijos ir chirurgijos mokykla perduodama universitetui, 
o profesorius M. Renjė ir adjunktas J. Briotė turi skaityti 
nuolatinį kursą. Pastarasis dar įpareigojamas rūpintis ana- 
tomijos kabinetu, Tam reikalui rektorius turįs duoti at- 
skirą kambarį. Pareikalauta inventorizuoti kabineto turtą. 
J. Briotė įpareigojamas paruošti kabinetui darbuotoją, ku- 
ris sugebėtų tęsti darbą, jeigu išvyktų adjunktas. Tad šiuo 
dokumentu padėti medicinos dalykų dėstymo Vilniaus uni- 
versitete pagrindai. 

Ypač reikšmingi Vilniaus universiteto medicinos isto- 
rijai 1781 m.: nuo jų prasideda dviejų žymių jo medicinos 
dėstytojų darbas universitete. Mykolas Renjė pradėjo skai- 
tyti akušeriją ir „cirulninkystę“ — chirurgiją, o Steponas 
Laurynas Bizis (1724—1790) — anatomiją ir fiziologiją. Tais 


35 Plačiau žr.: Biziulevičius S. Pirmoji medicinos mokykla Lietu- 
voje.— Kn.: Iš mokslų istorijos Lietuvoje. V., 1960, t. 1, p. 85—87. 

metais buvo uždaryta Gardino medicinos mokykla, o jos 
turtas (botanikos sodas, mineralogijos rinkiniai) buvo per- 
duotas Vilniaus universitetui. Čia persikėlė dalis mokinių 
ir profesorius gamtininkas Ž. E. Žiliberas. Tais metais prak- 
tinei chirurgijai ir anatomijos demonstravimui pradėjo 
vadovauti J. Briotė. | 

1784 m. prie minėtų medicinos profesorių prisidėjo dar 
du — Juozapas Sartoris (?—1799), kilęs iš Turino, ir veng- 
ras — Juozapas Langmajeris (1750—1810), Vienos univer- 
siteto auklėtinis. Pirmasis skaitė chemiją, sujungtą su far- 
macijos kursu medicinos studentams. Beje, į farmacijos pa- 
skaitas eidavo ir miesto vaistininkai, nebaigę aukštojo 
mokslo. J. Sartoris Vilniuje profesoriavo iki 1793 m. 

J. Langmajeris skaitė patologiją, kursą materia medica 
ir medicinos praktiką. Kurso pradžioje jis kalbėdavo ir 
apie kai kurias vaistines medžiagas, jų vartojimą. Vilniaus 
universitete dirbo iki 1796 m. 

Tad 1781—1784 m. buvo sukomplektuota pagrindinių 
medicinos disciplinų profesūra. Į akis krinta, kad medi- 
cinos profesoriai iš pradžių buvo užsieniečiai. Krokuvos 
universitetas tuo atžvilgiu galėjo verstis kitaip: rasdavo 
profesorių tarp lenkų. Kai kas tai laiko Krokuvos univer- 
siteto pranašumu, patriotizmu ir pan. Vilniuje, kaip ir ap- 
skritai LDK, vietinės kilmės gydytojų, matyt, nė nebuvo, 
nes Lietuvos bajorai į šią profesiją žiūrėjo kaip į „nekil- 
nią“, netinkamą jų luomui amatą. Tad jų jaunimas papras- 
tai nestudijuodavo medicinos nė užsienyje. 

Apie pirmuosius Vilniaus universiteto medicinos pro- 
fesorius esama įvairių nuomonių, tačiau, pripažindami 
jiems šios srities pionierių nuopelnus universitetui, neturė- 
tume nutylėti, kad daugiausia jų būta praktikų, stokojusių 
teorinių žinių ir mokslinio darbo aistros. Štai kaip yra savo 
kolegą 1784 m. gruodžio 12—13 d. laiške apibūdinęs 
G. Forsteris: „Profesorius Bizis, italas praktikas, kuris 
kaip toks yra susišlavęs 15 000 dukatų [...] ir dabar ana- 
tomiją bei fiziologiją skaito, kad dieve pasigailėk [...| 
Bizis mėgsta žmones sunkti, reikalauja iš anksto pinigus 
jam ant stalo padėti ir netgi 500 ar 1000 dukatų už vieną 

gydymo kursą paprašyti“ *. Daug įdomių faktų, rodančių 
medicinos profesorių išsilavinimą, yra surinkęs J. Bielins- 
kis. Antai amžininkų teigiamai už stropumą, darbštumą, 
gerą būdą vertinamas J. Briotė, pasak Jundzilo, buvęs la- 
bai menko išsilavinimo: nemokėjęs nei klasikinių, nei sa- 
vosios kalbos gramatikos ir rašybos. Taip pat M. Renjė, 
be savo specialybės, nemokėjęs nei lotynų kalbos, nei tu- 
rėjęs kokio išsilavinimo. Be daktaro laipsnio jis ilgai ne- 
galėjęs gauti ir profesoriaus vardo. Tik 1788 m. Karaliau- 
čiaus universitete nusipirkęs daktaro diplomą, o 1793 m. 
per Targovicos konfederacijos veikėjo S. Kasakauskio pro- 
tekciją gavęs ir oficialų profesoriaus vardo patvirtinimą *". 
Netgi visų pripažintas talentingu pedagogu J. Sartoris dėl 
medicinos praktikos dažnai praleisdavęs paskaitas. Antra 
vertus, kraštutinėmis amžininkų charakteristikomis vargu 
ar galima visai tikėti. Mums šiuo atveju svarbiau galutinis 
rezultatas: šiaip ar taip, Vilniaus universiteto medicinos 
lygis nebuvo menkesnis negu Kiokuvos universitete, o 
vėliau jį pripažino ir caro Rusijos vyriausybė. 

To laiko universiteto vadovybė bus taip pat mačiusi 
jų darbo spragas, todėl iš pat karto susirūpinta ruošti vie- 
tos jaunuolius būsimais medicinos disciplinų profesoriais. 
Toji mintis pabrėžta ir minėtoje instrukcijoje M. Počobu- 
tui. Veikiai atsirado studentų, kurie ėmė domėtis dides- 
niais mokslais. Pirmiausia čia minėtinas iš Gardino atsikė- 
lęs Andrius Matusevičius (1760—1816), kuris 1785 m. gavo 
medicinos bakalauro laipsnį, klausė J. Briotė ir M. Ren- 
jė paskaitų, o 1797 m., apgynęs medicinos ir chirurgijos 
daktaro laipsnį, išvyko į Vieną tolesnių studijų. Nuo 
1800 m., mirus M. Renjė, paskiriamas akušerijos profeso- 
riumi. Jo pedagoginė ir mokslinė veikla susijusi daugiau- 
sia su laikotarpiu po 1803 m. 

Daug vilčių teikė ir Jonas Čenpinskis, baigęs medici- 
nos studijas Vilniaus universitete 1787 m. Kurį laiką (1789) 
jis vertė profesoriaus Jono Lobenveino paskaitas į lenkų 


*6 Georg Forsters Werke. Briefe 1784—Junį 1787, S. 233—234. 
37 Bieliūski J. Uniwersytet Wilenski, t. 3, s. 145, 301—302, 

kalbą. 1790 m. jam buvo paskirta stipendija trejus metus 
tobulintis užsienyje, bet netrukus jis mirė Vienoje. 

Viš dėlto (Vilniaus universitetas niekada nesivadovavo 
principu kviesti profesoriais tik savus žmones — svarbu, 
kad jie būtų kvalifikuoti specialistai. Ir reikia pasakyti, 
jog vėliau atėję į universitetą kitų kraštų žmonės kaip tik 
padėjo jam išgarsėti visoje Rusijoje aukšto lygio medici- 
nos specialistų rengimu ir netrukus šioje srityje pralenkti 
Krokuvos universitetą. 

Vienas iš pagrindinių medicinos kursų yra anatomija, 
Vilniaus universitete nuosekliai pradėta dėstyti 1781 m. * 
Jos pirmasis profesorius buvo S. L. Bizis, skaitęs ją keturis 
kartus per savaitę, remdamasis žinomo anatomo L. Heis- 
terio vadovėliu. Kursą pradėdavo osteologija (kaulų moks- 
las). Per paskaitas S. L. Bizis studentams demonstruodavo 
skeletus ir net lavonus. Po osteologijos išdėstydavo kitas 
anatomijos šakas — vidaus organus, širdies ir kraujagys- 
lių sistemą, nervus, raumenyną, liaukas. Pabaigoje kursas 
būdavo apibendrinamas visų organų vieningos veiklos 
apibūdinimu. 1785 m. S. L, Bizis išleido vadovėlį, skirtą 
mokslui apie raumenis (S. Bissis. Tentamen publicum ex 
universa myologia. Vilnae). Universiteto bibliotekoje yra 
jo skaityto anatomijos kurso rankraštis. 

S. L. Biziui dėstyti anatomiją labai sėkmingai padėjo 
minėtas J. Briotė, 1777—1787 m. dirbęs prozektoriumi ir 
demonstratoriumi. Jis labai kruopščiai ruošdavo anatomi- 
jos preparatus, kurie vėliau sudarė anatomijos kabineto 
pagrindą. Per paskaitas būdavo demonstruojama vaizdu- 
mo priemonė — dirbtiniai nervai, į žmogaus kūno dalis 
įpreparuoti spalvoti siūleliai. J. Briotė 1787 m. gavo me- 
dicinos ir chirurgijos daktaro laipsnį ir netrukus buvo pa- 
skirtas praktinės chirurgijos profesoriumi. Tai buvo la- 
bai įdomaus likimo talentinga asmenybė, pasiekusi mokslo 
aukštumas dideliu darbštumu, stropumu. 





38 Žr.: Biziulevičius S. Anatomijos ir fiziologijos mokslo raida Vil- 
niaus universitete XVIII a. pabaigoje ir XIX a. pirmojoje pusėje.— Kn.: 
Iš mokslų istorijos Lietuvoje, t. 1, p. 88—96. 


122 


Po S. L. Bizio, kuris turėjęs išvykti dėl dvasininkų int- 
rigų, nuo 1787 m. anatomiją dėstė Vienos universiteto 
auklėtinis Jonas Andrius Lobenveinas (1758—1820), iki at- 
vykdamas į Vilnių ketverius metus dirbęs Peterburge ir 
Rygoje. Savo amžių jis baigė Vilniuje. J. A. Lobenveinas 
laikomas teismo medicinos pradininku Vilniaus universi- 
tete (kursą ėmė skaityti 1809 m.). Anatomijos kursas bu- 
vo gana platus, sunkiai išdėstomas vienais metais. Uni- 
versiteto bibliotekos rankraščių skyriuję išlikę J. A. Lo- 
benveino anatomijos užrašai rodo, kad jo būta neblogo 
specialisto. Kalbėdamas apie nervus, jis apibūdindavo sme- 
genis ir iš jų einantį po visą kūną nervų tinklą, kartu iš- 
dėstydavo ir jutimo teoriją. 

XVIII a. pabaigoje medicinos disciplinos buvo paly- 
ginti menkai diferencijuotos, todėl pirmieji Vilniaus uni- 
versiteto anatomijos profesoriai anatomiją siedavo ir su 
kitais mokslais. Antai S. L. Bizis, norėdamas geriau išaiš- 
kinti mitimo procesus, atlikdavo fiziologinius eksperimen- 
tus su šuniukais, maitinamais pienu. Nuo 1783 m. jis dėstė 
fiziologiją kaip gretimą su anatomija medicinos discipliną. 
Tad jį reikia laikyti fiziologijos pradininku mūsų univer- 
sitete. Jis daug dėmesio skyrė kraujo apytakai (manyta, 
kad kraujas esąs visų organizmo išskiriamų sulčių pradi- 
nė medžiaga), aiškino skysčių iš organizmo šalinimo pro- 
cesą, lyčių skirtumus, apskritai žmogaus gyvybinę veiklą. 
J. A. Lobenveinas fiziologiją traktavo tik kaip anatomijos 
papildymą, todėl jai skyrė mažiau dėmesio. Atskira fizio- 
logijos katedra universitete buvo įkurta gerokai vėliau — 
1804 m. 

Tuo laiku dar nebuvo skiriamos normalioji ir patolo- 
ginė anatomijos (tik 1820 m. patologinė anatomija Vienos 
universitete tapo savarankiška disciplina, o 1834 m — Vil- 
niaus medicinos ir chirurgijos akademijoje). Tad XVIII a. 
pabaigoje patologinės anatomijos dalykai priklausė bend- 
ram anatomijos kursui. 

Anatomijos centras nuo 1787 m. buvo Collegium me- 
dicum (Pilies, dab. Gorkio gatvės Nr. 22 kieme esančio 
dešiniojo pastato antrasis aukštas). Čia dviejose salėse 

vykdavo paskaitos ir būdavo atliekami praktikos darbai, 
kaupiami preparatai, griaučiai ir kt. Dėl ankštumo stokota: 
tvarkos. Po dvidešimt metų (1807) anatomijos katedra ga- 
vo kitas patalpas — seną, apgriuvusią Spaso cerkvę, iš ku- 
rios buvo perstatytas anatomikumas. 

Kita svarbi medicinos disciplina buvo chirurgija ?. I1-- 
gus amžius praktinę chirurginę pagalbą teikdavo vadina- 
mieji cirulninkai, t. y. barzdaskučiai, kirpėjai, kurių vie- 
na pagrindinių priemonių buvo nuleisti ligoniui kraujo, 
ištraukti dantį. Mokslinės chirurgijos pradininku Vilniuje 
laikomas J. Briotė. Čia jis, norėdamas pakelti primityvų. 
chirurgijos praktikų lygį, ėmėsi mokyti ir cirulninkus, ku- 
rie galutinai išnyko tik XIX a. pabaigoje. Iš J. Briotė pro- 
gramų (pvz., 1783/84 m. m.) matyti, kad jo paskaitose mi- 
nimas kraujo nuleidimas, smegenų sutrenkimai, kaukolės. 
trepanacija. Įdomu, kad paskaitose buvo kalbama ir apie 
onkologijos dalykus — „išorinį ir slaptą vėžį bei jo prie- 
žastis“, Programa ilgainiui yra kitusi, tobulėjusi. 

Trečioji pagrindinė medicinos disciplina, kuriai skirda- 
vo atskirą profesorių, buvo akušerija. Minėtas M. Renjė 
1781/82 m. m. paskelbė pirmąją jos programą universite- 
te: kursas truko tik du mėnesius (birželio ir liepos), pa- 
skaitos būdavo per savaitę trys (po pusantros valandos). 
Studentų praktikos darbai dar nebuvo numatyti. 1788/89 
mokslo metams M. Renjė parengė naują, išsamesnę prog- 
ramą. Pagal ją kursas buvo skaitomas tris paskutinius 
mokslo metų mėnesius. Be to, kitais metais išklausiusiems. 
šį kursą studentams kas šeštadienį profesorius ištisus me- 
tus skaitė akušeriją. Programoje užsimenama ir apie stu- 
dentų praktiką. M. Renjė ilgainiui pasisekė įveikti neigia- 
mą bajorų pažiūrą į šią specialybę ir sudominti ja savo 
studentus. 

M. Renjė mirė 1800 m. Akušerijos kursą ėmė skaityti 
jau minėtas Andrius Matusevičius, tačiau jo veikla iš es- 
mės priklauso tolesniam, imperatoriškojo universiteto, lai- 
kotarpiui. 

39 Dirsė A. Chirurgijos vystymasis Lietuvoje iki Didžiosios Spalio 
socialistinės revoliucijos.— Mokslo darbai, V., 1958, t. 18. Medicinos 
mokslų serija, t. 4, p. 73—79. 

Įdomu, kad Vilniaus universitete, kaip ir Krokuvoje, 
iš pradžių nebuvo terapijos kurso. Vidaus ligas savo pa- 
skaitose paliesdavo S. L. Bizis ir kiti profesoriai *!. 

1784 m. praktinės medicinos kurso profesoriumi ir kli- 
nikų vadovu atvažiavo J. Langmajeris, turėjęs dėstyti spe- 
cialiąją terapiją (vis dėlto jos neskaitė), vadinamąją ma- 
teria medica (t. y. farmakologiją) ir medicinos praktiką. Iš- 
dirbęs dvylika metų, jis išėjo į pensiją ir grįžo į Vieną. Jo 
įpėdiniu 1799 m. tapo airis Džonas O'Konoras (1760—1801), 
nuo 1785 m. dirbęs gydytoju M. Radvilos dvare. Jis, spren- 
džiant iš programų, ketino dėstyti ligas, susijusias su karš- 
čiavimu, taip pat skrandžio ir žarnų ligas, tuberkuliozę, 
reumatą. Po ankstyvos šio profesoriaus mirties terapiją 
skaitė Ferdinandas Špicnagelis (1760—1826), nuo 1792 m. 
Vilniaus universitete dėstęs gamtos mokslų kursą — his- 
toria naturalis, paskiau (nuo 1802 m.) materia medica. 

Disciplina materia medica atėjo dar iš vidurinių amžių. 
Tai mokslas apie vaistines medžiagas, jų gavimą, paruo- 
šimą, skyrimą ligoniui ir poveikį organizmui. Po 1781 m. 
universitetas atskiros materia medica katedros neturėjo, 
tačiau kursas buvo skaitomas. Pirmasis jį ėmė dėstyti 
Ž. E. Žiliberas, dabar daugiau žinomas kaip gamtininkas 
botanikas. Jis iš Gardino į Vilnių atsigabeno nemažą ko- 
lekciją vaistinių augalų ir pasodino Collegium medicum 
kieme. Ž. E. Žiliberui buvo pavesta vadovauti ir akademi- 
nei vaistinei, tad senu papročiu jam visai tiko skaityti ir 
mMateria medica kursą. 

Kai iš Vilniaus Ž. E. Žiliberas išvyko, nuo 1784 m. ma- 
teria medica kursą kaip papildomą dalyką skaitė profeso- 
rius J. Langmajeris. Iš pradžių apie vaistines medžiagas 
jis kalbėjo per bendrosios patologijos kursą, vėliau ėmė 
skaityti sistemingą kursą. Šis profesorius buvo laikomas 
geru vaistų žinovu. Vėliau materia medica susiliejo su far- 
macija. 

Nuo 1785 m. farmacijos dalykus ėmė skaityti chemijos 
kurse ir J. Sartoris: aiškindavo vaistinių medžiagų kilmę, 

*0 Misiūra J. Vidaus ligų dėstymas Vilniaus aukštojoje mokykloje 
1781—1831 m. laikotarpiu — Mokslo darbai. V., 1952, t. 18. Medicinos 
mokslų serija, t. 4, p. 65—70. 

savybes, gamybą ir iš dalies vartojimą gydymui, taip pat 
poveikį organizmui. Jam išvykus (1793), iki atvyko And- 
rius Sniadeckis (1797), farmacijos kurso vėl nebuvo. 
1798m. galime laikyti tikrojo farmacijos kurso pradžia 
universitete. Iš specialybės A. Sniadeckis buvo chemikas, 
bet, būdamas stropus ir pareigingas, jis sugebėdavo suža- 
dinti studentų susidomėjimą ir nelabai miela jam farmaci- 
ja. Į jo farmacijos kursą, kurį skaitydavo du mėnesius per 
metus, įėjo ne tik vaistinių medžiagų apibūdinimas, bet 
kai kas iš farmakologijos ir receptūros. 1803 m., reorgani- 
zuojant universitetą, A. Sniadeckis farmaciją atidavė 
F. Špicnageliui. 

1803 m. reformos išvakarėse medicinos fakultete įvai- 
rius kursus dėstė jau šeši dėstytojai *!, pvz.: Andrius Snia- 
deckis — chemiją ir farmaciją, Jonas Andrius Lobenvei- 
nas — anatomiją ir fiziologiją, Ferdinandas Špicnagelis — 
terapiją ir kliniką, Augustas Bekiu — patologiją ir mate- 
ria medica, Andrius Matusevičius — teorinę chirurgiją ir 
akušeriją, Jokūbas Briotė — operacinę chirurgiją. 


GAMTOS MOKSLAI 


XVIII a. pabaigoje gamtos mokslai, ypač botanika ir 
kiek mažiau zoologija, buvo labai glaudžiai susiję su me- 
dicina, kuri iš esmės taip pat yra biologinis mokslas *?. Tas 
glaudumas reiškėsi ir tuo, kad daugumas gamtininkų iš 
profesijos buvo medikai. Antai ir garsusis augalų sistemati- 
kos kūrėjas Karlis Linėjus (1707—1778) kurį laiką Stokho!- 
me vertėsi gydytojo praktika. Tad nieko nuostabaus, kad 
pirmieji universiteto gamtininkai, būdami gydytojai, savo 
dėstomus biologijos dalykus siejo su medicina ir skyrė jos 
poreikiams. Tai patvirtina ir pirmojo gamtos mokslų prote- 


*1 Bielinski J. Uniwersytet Wilenski, t. 2, s. 23—24. 

*2 Plačiau žr.: Fedorowicz Z. Katedra historii naturalnej w dawnej 
wszechnicy WileAskiej.— Studia i materiaty z dziejėw nauk polskiej. 
Warszawa, 1957, 5. Historia nauk biologicznych i medycznych, zesz. 1, 
s. 74. 

soriaus Žano Emanuelio Žilibero (1741—1814) veikla Vil- 
niaus universitete **. 

Ž. E. Žiliberas gimė netoli Lijono esančiame Karetės 
miestelyje (Prancūzija), neturtingų valstiečių šeimoje. Į 
mokslus leido vienas dėdė, tikėjęsis savo giminaitį būsiant 
kunigą. Tačiau šis mokykloje susižavėjo gamtos, visų pir- 
ma biologijos, dalykais ir studijavo mediciną. Dirbdamas 
gydytojo darbą, jis ėmė rinkti herbarą, o 1768 m. pakvies- 
tas į Lijono medicinos koledžą dėstyti anatomijos, chirur- 
gijos ir gamtos mokslų (historia naturalis), čia įkūrė bota- 
nikos sodą. Dėl publicistinių straipsnių, kuriuose kritikavo 
savo kolegas gydytojus, jaunasis profesorius negalėjo tęs- 
ti darbo. 1775 m. rudenį Lijone apsilankęs iš Lietuvos Ta- 
das Daunoravičius, tvarkęs įvairius A. Tyzenhauzo pave- 
dimus, pakvietė jį vykti į Gardiną organizuoti medicinos 
mokyklos. 

Gardine Ž. E. Žilibero veikla buvo labai plati: 1777 m. 
pagal savo planą atidarė medicinos mokyklą, akušerių mo- 
kyklą, dirbo vyriausiuoju gydytoju ligoninėje, inspektoriu- 
mi. Medicinos mokykloj dėstė mediciną, chirurgiją ir his- 
toriae naturalis. Iš karto įkuria botanikos sodą (1778 m. 
jame buvo 1500 rūšių augalų), turtingą mineralogijos ka- 
binetą (apie 1000 pavyzdžių) ir biblioteką. Daug laiko ski- 
ria apylinkių floros studijoms. Tačiau medicinos mokykla 
1780 m., bankrutavus A. Tyzenhauzui, buvo likviduota. 

M. Počobutas, būdamas Gardine, pastebėjo Ž. E. Žili- 
bero pastangas, pasirūpino netekusį vietos profesorių pa- 
kviesti į universitetą. 1781 m. Ž. E. Žiliberas su mokiniais 
buvo perkeltas į Vilnių, kur reorganizuotame universitete 
jis gavo gamtos mokslų katedrą. Jos profesorius skaity- 
davo vadinamąjį historiae naturalis kursą, kuris apimda- 
vo tris pagrindines šakas — mineralogiją, botaniką ir z00lo- 
giją, taip pat bendrosios biologijos, geologijos, paleonto- 
logijos ir kt. disciplinų pradmenis. Tuo metu iš šių visų 
mokslų bene labiausiai išsiskyrė botanika: Vilniuje jai bu- 
vo skiriamas papildomas kursas. Todėl šios katedros pro- 


*3 Plačiau žr.: Galinis V. Lietuvos gamtos tyrimų pradininkas— 
Mokslas ir gyvenimas, 1981, Nr. 4(283), p. 13—14. 

fesoriai oficialiai buvo tituluojami taip: historiae naturalis 
ir botanikos profesorius. Pačiam Ž. E. Žiliberui mieliausia 
buvo kaip tik botanika. 

Botanikos kursas būdavo skaitomas pavasarį. Per pa- 
skaitas profesorius aiškindavo augalų sistematiką, įvairias 
augalų savybes, jų vartojimą medicinoje, žemės ūkyje ir 
kt. Ž. E. Žiliberas daug dėmesio skirdavo teorijos ir prak- 
tikos ryšiui. Tam praversdavo su studentais organizuoja- 
mos išvykos po Vilniaus apylinkes rinkti augalų, vabzdžių. 
Labai didelė paspirtis šiuo atveju buvo ir profesoriaus įkur- 
tas Vilniuje botanikos sodas, kurio pagrindą sudarė iš 
Gardino atvežti augalai. Vilniaus botanikos sodas (buvo jis 
minėto Collegium medicum namo kieme), kad ir palyginti 
nedidelio ploto — 200 mž, buvo gana turtingas: augę apie 
2000 augalų rūšių. Minėtina didelė Sibiro floros kolekcija. 
Sodas turėjo šiltnamį, kur buvo laikomi šiltųjų kraštų au- 
galai. 

Botanikos ir zoologijos kursuose Ž. E. Žiliberas galėjo 
geriausiai pritaikyti stebėjimo metodą, kuris tuo laiku dar 
buvo didelė didaktinė naujovė. Profesorius nesitenkino tik 
paprastu, pasyviu stebėjimu, bet ugdė ir savo mokinių su- 
gebėjimą nuo stebėjimo eiti prie mokslinio apibendrinimo. 
Tai matome iš Ž. E. Žilibero darbo „Exercitium botanicum 
in schola principe Universitatis Vilnensis peractum die 15 
mensis Juli, anno 1782 [...]", kur jis išvardija 15 studentų, 
padėjusių jam apibūdinti augalus. Taigi profesorius jų 
pagalbą vertino kaip tam tikrą mokslinį darbą, kurį gali- 
ma nurodyti visuomenei. 

Antroji Ž, E. Žilibero skaityto historiae naturalis kurso 
dalis skirta zoologijai. Mažiausiai, rodos, bus kalbėjęs apie 
mineralogiją, nors negalima sakyti, kad būtų ją ignoravęs, 

Vilniuje Ž. E. Žiliberas tęsė savo mokslo darbus, pra- 
dėtus Gardine: intensyviai rinko įvairiose Lietuvos ir Bal- 
tarusijos vietose — Gardine, Nesvyžiuje, Naugarduke, 
Ščorsuose, Merkinėje, Trakuose — augalus. Pačiame Vil- 
niuje daugiausia jų rinko Antakalnio ir Vingio parko ra- 
jone. Gardino ir Vilniaus laikotarpiu surinktų herbarų pa- 
grindu Ž. E. Žiliberas parengė didžiulį penkių tomų veika- 
lą „Lietuvos flora" (Flora Lithuanica inchoata). Pirmieji du 

tomai išėjo 1781 m. Gardine, o kiti trys Vilniuje (1782). 
Čia pagal K. Linėjaus sistemą aprašytos 778 augalų rūšys: 
nurodytas jų žydėjimo laikas, augimo vieta ir praktinė 
nauda, be to, mokslininkai, kurie iki tol buvo minėję Lie- 
tuvos florą. 

1782 m. Vilniuje išspausdinamas ir antrasis didelis 
Ž. E. Žilibero botaninis veikalas — minėtas „Exercitium 
botanicum“, kur apibūdinami Vilniaus apylinkių ir bota- 
nikos sodo augalai. Profesorius Lietuvos ir Baltarusijos bo- 
tanikos medžiagos yra panaudojęs jau Prancūzijoje išleis- 
tam veikalui „Exercitia phytologica“ (1792), kuriame iš- 
vardijamos 1208 rūšys ir lyginama Lietuvos flora su Lijono 
augmenija. Ž. E. Žiliberas, būdamas Lietuvos floros tyrimo 
pionierius, pirmasis davė vardus ne vienai paties rastai 
augalų rūšiai. Aprašai, deja, ne visai tikslūs, todėl jo var- 
dai nepateko į oficialią nomenklatūrą ir vardijami dau- 
giausia kaip sinonimai. Tuo žymusis gamtininkas kiek nu- 
skriaustas. 

Iš zoologijos srities minėtina Vilniuje išėjusi Ž. E. Ži- 
libero knyga „Indigatores naturae in Lithuania“ (1781), kur 
pateikti tyrinėjimai apie stumbrą, briedį, bebrą, vėžlį, vil- 
ką ir kt. 

Be kita ko, Ž. E. Žiliberas savo veikale „Historie des 
plantes d'Europe“ (1806) yra apibūdinęs Lietuvos žemės 
ūkį ir aprašęs vargingą lietuvių valstiečių gyvenimą: dva- 
rininkas jiems „palieka tiek, kiek reikia, kad valstietis 
nemirtų badu“. 

Deja, talentingas ir produktyvus mokslininkas, veiks- 
mingas pedagogas, energingas mokslo organizatorius Ž. E. 
Žiliberas, 1783 m. birželio pabaigoje atskaitęs savo kursą, 
netikėtai išvyko į savo tėvynę, kur išgyveno Lijone iki 
1812 m. Savo grįžimo į Prancūziją priežastį jis pats aiškino 
nesveikata. Iš tikrųjų priežasčių būta kitų: prieš pažangių 
pažiūrų protesorių prasidėjo visokios intrigos, į kurias bu- 
vo įpainiota ir jo žmona **, Beje, į akis krinta jo didžiausio 
veikalo „Lietuvos flora“ likimas: Vilniuje išspausdinti TV 
ir V tomai dėl „jaunimą žalojančių dalykų“ buvo atiduoti 


** Žr.: Jobert A. Komisja edukacji narodowej..., s. 91. 

kaip makulatūra tabako gaminių dirbtuvei Vingyje, todėl 
liko visai maža jų egzempliorių. Tačiau mokslininko ryšiai 
sų Vilniumi ne visiškai nutrūko: 1802 m. jis buvo išrink- 
tas universiteto garbės nariu. Tad, praėjus beveik 20 me- 
tų, šiuo aktu buvo pripažinti nepaprasti mokslininko nuo- 
pelnai mūsų aukštajai mokyklai ir Lietuvos mokslui. 

Vis dėlto likimas ir toliau globojo Vilniaus universite- 
to gamtos mokslus: po neilgos pertraukos, nuo 1784 m. 
lapkričio mėn., katedros profesoriumi tapo dar žymesnis, 
pasaulinio garso mokslininkas Johanas Georgas Adomas 
Forsteris (1754—1794) 55, 


G. Forsterio gyvenime, vertame gero romanisto plunks- 
nos, ryškiausiai atsispindi audringa XVIII a. pabaiga. Bū- 
simasis profesorius gimė netoli Gdansko Nasenhubene (da- 
bar Mokry Dėl!) iš Škotijos kilusių vokiečių šeimoje. Tė- 
vas Johanas Reinholdas buvo protestantų kunigas, dau- 
giausia domėjęsis gamtos mokslais ir karštai pritaręs lais- 
vės bei lygybės idėjoms. Dėl savo radikalių pažiūrų, karš- 
to ir tiesaus būdo jis niekur ilgiau nepabuvo. 1765—1766 m. 
jis su sūnum Georgu buvo Rusijoje, paskui nusibeldė į 
Angliją. Nuolat kaitant gyvenamąsias ir darbo vietas, sū- 
nus liko nebaigęs vidurinės mokyklos, bet užtat tėvas įdie- 
gė jam aistrą keliauti ir kovoti su tironija. 

Pagaliau abiem Forsteriams atsirado netikėta viliojanti 
proga keliauti aplink pasaulį: Anglijos vyriausybė pasiūlė 
tėvui dalyvauti antrojoje Dž. Kuko ekspedicijoje, į kurią 
galėjo pasiimti ir aštuoniolikmetį sūnų. Tad 1772—1775 m. 
abu Forsteriai apkeliavo Pietų jūromis aplink visą žemės 
rutulį. Kelionės įspūdžius Georgas Forsteris yra aprašęs 
knygoje „Kelionė aplink pasaulį“ (A Voyage round the 
world, 1777), kuri turėjo nuostabų pasisekimą. Tačiau visa 
tai nesuteikė Forsterių šeimai pakenčiamo materialinio 
gyvenimo: tėvas netgi gavęs sėdėti Anglijoje įprastame 
skolininkų kalėjime, o seserys, neturėdamos padoresnių 
drabužių, nesirodydavusios gatvėje... 


*5 Jis paprastai rašydavosi vienu vardu — Georgas (žr:  Mowxos- 
cxaa IO. A. Ueopr OopcTep HeMeLKHi npocBeTHTeAb H PEBOJIOI(HOHeP 
XVIII Beka. M., 1961, c. 37). 

Georgas, nusivylęs Anglija, išvyksta į Vokietiją, kur 
1779 m. Kaselio universitete gauna profesoriaus vietą. 
Gyvenimas ir čia nelengvas, bet turi progos susipažinti su 
žymiausiais to meto vokiečių mokslo ir literatūros žmonė- 
mis (pvz., Gėte). Kaselyje jis gauna Edukacinės komisijos 
pasiūlymą užimti Ž. E. Žilibero vietą Vilniaus universitete. 
Skolose skendinčiam G. Forsteriui sąlygos rodėsi priimti- 
nos. Be to, jį galėjo vilioti nežinomas, mažai ištirtas kraš- 
tas, galimybės ieškoti ir rasti. 1784 balandžio 23 d. G. Fors- 
teris išvyksta iš Kaselio. 

Kelias į Vilnių buvo ilgas: pakeliui aplankė Harcą ir 
Saksoniją, kurį laiką gyveno Leipcige ir Drezdene, gydėsi 
nuo skorbuto Teplico kurorte. Paskui per Prahą nukeliavo 
į Vieną, lankėsi Veličkos kasyklose. Mat jo norėta susi- 
pažinti su kasyba, užmegzti pažinčių su mokslininkais, 
knygų leidėjais. Rudenį per Krokuvą pasiekė Varšuvą, o iš 
čia — Gardiną, kur tuo metu posėdžiavo seimas ir laikėsi 
karalius Stanislovas Augustas. Pagaliau 1784 m. lapkričio 
18 d. didysis pasaulio keliautojas išvydo Vilniaus bokštus. 

Gamtos mokslų, historiae naturalis, paskaitas G. Fors- 
teris pradėjo skaityti po naujųjų metų. Pagal mokymo pla- 
ną kursas buvo dėstomas devynis mėnesius — nuo spalio 
1 d. iki birželio pabaigos. Per savaitę būdavo trys paskai- 
tos po pusantros valandos. 

1785/86 m. m. G. Forsterio programoje nurodoma, kad 
profesorius skaitysiąs du kursus — mineralogiją ir bota- 
niką. Kitais mokslo metais buvo dėstoma zoologija. Be to, 
1787 m. jis dar skaitė prancūziškai botaniką būreliui Vil- 
niaus damų. 

Historiae naturalis kurso paskaitose G. Forsteris pla- 
čiai kalbėdavo apie mineralus, ypač randamus Lietuvoje 
ir Lenkijoje. Jam buvo net kilusi idėja paskaitų pagrindu 
ir vietos mineralogine medžiaga parengti lotynišką mine- 
ralogijos kompendiumą. Dėstydamas zoologiją, remdavosi 
lyginamąja anatomija. Per paskaitas demonstruodavo pa- 
vyzdžius iš savo ir universiteto zoologijos rinkinių. Iš jo 
įžanginės kalbos ,„Limites historiae naturalis“ (1785) ir pro- 
gramų galima spręsti, kad G. Forsteris savo paskaitose 

nesiribojo vien tik gamtos mokslų praktika, bet kėlė ir pla- 
čius mokslo uždavinius, darydavo drąsias hipotezes ir api- 
bendrinimus. Antai zoologijos kurso pabaigoje mokslinin- 
kas ketino kalbėti apie nenutrūkstamą gyvūnų ryšį su 
augalais, apie kažkada gyvenusias, bet dabar išnykusias 
rūšis ir jų ryšį su dabartiniais gyvūnais. Taigi G. Forsteris 
užkliudė paleontologijos mokslui priklausančias proble- 
mas. Savo pažiūromis jis buvo ikilamarkinis evoliucionis- 
tas, teigęs, kad gamtoje visa kinta ir tobulėja, kad organi- 
nis pasaulis natūraliai išsirutuliojęs iš negyvosios medžia- 
gos. To meto Vilniaus universiteto mokslo fone tai buvo 
labai naujos ir drąsios mintys. Čia reikėtų pridurti, kad 
G. Forsteris veikiausiai neslėpė ir savo respublikoniškų 
pažiūrų, pasipiktinimo Lietuvos ir Lenkijos feodalais, ne- 
žmoniškai engiančiais baudžiauninkus. G. Forsterio pa- 
žiūroms į krašto gyvenimą nušviesti daug medžiagos duo- 
tų atidesnė ir detalesnė jo laiškų analizė *. Iš jų galima su- 
sidaryti gana ryškų to meto Vilniaus ir universiteto 
gyvenimo vaizdą. 

G. Forsterio asmenybė ir jo mintys neabejotinai žadino 
klausytojų ir apskritai vilniečių smalsumą, norą studijuoti 
gamtą ir žmogų, ryžtą kratytis prietarais ir aprioriniais 
teiginiais. Tuo metu, kai tikriausiai dar ne vienas netgi 
prasilavinęs žmogus sunkiai įsivaizduodavo, jog žemė 
skrieja apie saulę ir jog žemė — rutulio formos (kaip čia 
žmogus stovės galva žemyn!), jis buvo gyvas pavyzdys, 
gyvas įrodymas mokslo tiesos! 

Deja, G. Forsteriui Vilniaus atmosfera ėmė veikiai iky- 
rėti: nei glaudžių mokslinių kontaktų, nei didesnių biblio- 
tekų, nei veiklaus mokslinio gyvenimo. Ir jis, apsigimęs 
keliautojas, pradeda galvoti apie galimybes vykti į pla- 
tųjį pasaulį. Tik varžė aštuoneriems metams sudaryta su- 
tartis. Bet atsirado ir tinkama proga: Rusija sumanė ketu- 
rių laivų grupės žygį aplink pasaulį. Ekspedicijos vadovas 
kapitonas Grigorijus Mulovskis pakvietė vykti kartu su 
ekspedicija ir G. Forsterį. Carės Jekaterinos II tarpininka- 
vimu karalius Stanislovas Augustas atleidžia profesorių nuo 





46 Žr.: Georg Forsters Werke. Briefe 1784—Juni 1787, S. 206—700. 

sutarties, ir 1787 m. rugsėjo pradžioje G. Forsteris su šei- 
ma jau Getingene. Dėl karo su Turkija žlugus ekspedicijos 
planui, jis, atsisakęs pasiūlymo vykti į Peterburgą, apsi- 
gyvena Vokietijos mieste Maince, kur 1792—1793 m. ak- 
tyviai dalyvauja jo revoliucinės komunos veikloje kaip 
jakobinų klubo prezidentas. 1793 m. kovo mėnesį jis iške- 
liauja į Paryžių. Čia, tų metų pabaigoje susirgęs plaučių 
uždegimu, miršta 1794 m. sausio 10 d. 

Taip nelaimingai pasibaigus istorijai su žymiausiais 
historiae naturalis katedros profesoriais, rektorius M, Po- 
čobutas ėmėsi energingų žygių vėl gauti tinkamą kandida- 
tą. Mėginta parsikviesti iš Krokuvos Janą Jaškevičių, dės- 
čiusį chemiją ir gamtos mokslus, paskui — Kristupą Kliuką. 
1789 m. per Italijoje atostogavusį J. Sartorį daryta žygių 
prisikalbinti Mantujoje gyvenusi vėliau išgarsėjusi fiziką 
A. Voltą (1745—1827). Bandyta susitarti su anglų moksli- 
ninku Džonu Saiersu. Pagaliau tik 1792 m. trečiuoju šios 
katedros profesoriumi tapo iš Švabijos (taip vadinama 
Bavarijos pietų vakarų sritis) kilęs medikas Ferdinandas 
Špicnagelis, gamtos mokslų specialistas. Historiae natura- 
lis kursą jis skaitė iki 1802 m. 

Apie F. Špicnagelį kaip gamtos mokslų profesorių dau- 
gumas jo amžininkų ir universiteto istorikų atsiliepia ga- 
na nepalankiai. Tą nepalankią nuomonę lėmė ne tik tai, 
kad jis atėjo po tikrai talentingų ir žymių šios srities spe- 
cialistų, bet ir tai, jog F. Špicnagelis nesirūpino mokslu, 
nei flora, nei fauna. 

F. Špicnagelis yra paskelbęs septynias savo kurso pro- 
gramas*'. Jos, Z. Fedorovičiaus nuomone, duodančios 
gana daug medžiagos studijoms apie to meto gamtos moks- 
lų būklę, taip pat rodančios, jog profesoriaus turėta gerų 
norų *. F. Špicnageliui galima prikišti, kam paliko be prie- 
žiūros savo pirmtakų įkurtą ir ugdytą botanikos sodą, gam- 
tos mokslų kabinetą. 1802 m. F. Špicnagelis paliko histo- 
riae naturalis katedrą ir perėjo į medicinos fakultetą vietoj 
mirusio prof. O'Konoro, palikdamas savo įpėdiniu vicepro- 
fesorių S. B. Jundzilą. 


*7 Žr.: Fedorowicz Z. Katedra historii naturalnej..., s. 101—111. 
*8 Ten pat, p. 112. 

S. B. Jundzilas šiai katedrai vadovavo tik vienus moks- 
lo metus: 1803 m. po reformų jis tapo botanikos katedros 
vadovu, kuriuo išbuvo dvidešimt vienerius metus. Iki pa- 
skyrimo historiae naturalis profesoriumi S. B. Jundzilas 
labiausiai nusipelnė tuo, kad 1799 m. perkėlė botanikos 
sodą į dabartinio Jaunimo sodo vietą, vadintą tada len- 
kiškai Sorokiszki (lietuviškai turi būti Sereikiškės). Čia 
pastatydino šiltnamių, pasodino naujų augalų. 1801 m. 
S. B. Jundzilas perkėlė į naujas patalpas prie botanikos 
sodo ir historiae naturalis kabinetą. Neužmiršo kartu ir 
mokslinio darbo: 1791 m. pasirodė Vilniuje jo veikalas 
„Lietuvos Didžiosios Kunigaikštystės provincijos augalų 
aprašymas“, 1799 m. „Taikomoji botanika" (abi lenkų kal- 
ba). Visu platumu S. B. Jundzilo mokslinė ir pedagoginė 
veikla reiškėsi vėlesniame universiteto istorijos periode, 
jau po 1803 metų reformos. 


MATEMATIKA 


Vilniaus universitete matematika dėstyta nuo pat jo 
įkūrimo, tačiau tik XVIII a. pirmojoje pusėje, reprezentuo- 
jama Tomo Žebrausko, Jokūbo Nakcijonavičiaus ir Pran- 
ciškaus Norvaišos, ji ima kopti į universitetinio mokslo 
aukštumas. Jos sparčią pažangą lėmė keli faktoriai: ne- 
paprastai spartus matematikos teorinio lygio augimas Euro- 
poje, aktuali praktinė reikšmė (kartografijos ir geodezijos 
poreikiai) ir palyginti palanki atmosfera pačiame univer- 
sitete. Galima manyti, kad to meto dvasininkams matema- 
tika rodėsi esanti labai toli nuo aitrių pasaulėžiūros prob- 
lemų, todėl ji nebuvo varžoma, netgi atvirkščiai — skati- 
nama. Tas pats sakytina ir apie astronomiją: jai labai daug 
dėmesio skyrė ir kitos mokyklos ar mokslo įstaigos, pri- 
klausiusios jėzuitų ordinui (pvz., Prahos universitetas, Mar- 
selio, Neapolio, Romos ir kt. observatorijos). Astronomija 
netgi galėjo praversti dievo galybei ir didybei argumen- 
tuoti. Tad ją norėta turėti savo rankose kaip ideologijai 
svarbią mokslo šaką. 

Taigi matematika Vilniaus universitete turėjo neper- 
traukiamą tradiciją, ir po 1781 m, Lietuvos Vyriausioji 
mokykla gavo nemenką jos palikimą. Šią prielaidą patvir- 


134 


tina ir tas faktas, kad pagrindinius matematikos dalykus 
Vyriausiojoje mokykloje dėstė profesoriai, dirbę iki 
1773 m., arba buvę akademijos auklėtiniai. 

Kai kalbame apie tiksliųjų mokslų disciplinas 1773— 
1803 m., reikia turėti galvoje jų menką specializaciją. Uni- 
versitete iš karto būta trijų pagrindinių disciplinų: aukš- 
tosios matematikos (grynosios ir taikomosios), astronom1- 
jos ir fizikos. Nuo jų dar nebuvo atsiskyrusi geodezija, 
kartografija, meteorologija ir kt. Suprantama, nebuvo ir 
tų matematikos šakų, kurios atsirado XIX a. ar tuo labiau 
XX amžiuje. 

Vienas ryškiausių XVIII a. antrosios pusės ir XIX a. 
pradžios universiteto matematikų buvo Pranciškus Ksa- 
veras Norvaiša, žinomas dar pravarde Milikantas Norvai- 
ša, gimęs 1742 m. netoli Adutiškio Milikantuose. Jis ne tik 
gerai mokėjo lietuviškai, bet, atrodo, buvo išlaikęs gyvą 
tautinį jausmą, nes su pasitenkinimu yra pažymėjęs, jog 
lietuviai ne menkesni matematikai už kitas jau nuo amžių 
mokslais garsėjančias tautas. 

P. Norvaišos kelias į mokslus panašus į M. Počobuto 
kelią: jėzuitų noviciatas, studijos Vilniaus universitete, dar- 
bas Gardino mokykloje, vėl studijos universitete, kurios 
derinamos su matematikos, filosofijos ir literatūros dėsty- 
mu jame. 1771—1773 m. jis daug pasidarbavo prie Ne- 
muno vagos tarp Rumšiškių ir Kauno reguliavimo darbų. 
Jo tarnybos lape nurodoma, kad filosofijos ir teologijos 
daktaro laipsnius gavęs 1773 m. vasario 14 d.*? Tame pa- 
čiame lape sakoma, kad, grįžęs iš kelionės po Angliją, 
Olandiją ir kitus kraštus, kur tobulinęsis iš matematikos, 
1783 m. liepos 22 d. buvęs paskirtas Vilniaus universiteto 
aukštosios grynosios matematikos profesoriumi. Jo biogra- 
fai įvairius P. Norvaišos tarnybinius paskyrimus nušvie- 
čia labai prieštaringai. *? Iš to galime spręsti, kad ši įdomi 
asmenybė, po ordino uždarymo įstojusi į masonų „Uolio- 
jo lietuvio“ ložę, laukia savo tyrinėtojo. 

*9 Žr.: VUB, f. 2-KC 128, 1. 34—35. 

30 Pvz., Z. Žemaitis nurodo, kad profesoriumi paskirtas 1769 m. (žr.: 
Kemaiuruc 3. Brrnaiomuūca npodeccop MaTeMaTHKH cTaporo Buabuioc- 


CKOrOo yHHBepcHTeTa OpanuucKk Hopsaūma (1742—1819).— JinToBckAi 
MaTeMaTHueCKHK C6opHKK, 1964, T. 4(2), c. 267). 

Velionis Z. Žemaitis yra gana plačiai nagrinėjęs P. Nor- 
vaišos skaitytų kursų programas. Paskaitos buvo skaito- 
mos pirmadieniais, trečiadieniais ir penktadieniais. Pagrin- 
dinė kurso dalis skirta I. Niutono matematikos darbuose 
aiškinamiems dalykams. Buvo nagrinėjami diferencialinio 
ir integralinio skaičiavimo pagrindai (pagal I. Niutoną), 
begalinių eilučių teorija, analizinės geometrijos klausimai, 
trečiosios eilės kreivių tyrimas ir kt. 

Taigi P. Norvaišos programose dominavo niutoninė 
problematika: vilnietis nuoširdžiai gėrėjosi didžiojo ma- 
tematiko genijumi. Be I. Niutono, tam tikrais klausimais 
yra atsižvelgęs ir į kitų pasaulinio garso matematikų — 
Oilerio, Leibnico, Lagranžo ir kt. — pasiekimus *!, Išsamiau- 
sią P. Norvaišos iki tol nagrinėtų matematikos dalykų iš- 
vardijimą randame 1797 m. programoje. Z. Žemaitis yra 
padaręs išvadą, kad Vilniaus matematikas „gyveno jo am- 
žiaus aukštosios matematikos idėjomis“, ir, perfrazuoda- 
mas Napoleono ir A. Sniadeckio pokalbį 1812 m. apie 
chemijos lygį Vilniaus universitete, P. Norvaišos matema- 
tikos lygį nusakė taip: profesorius, paklaustas, kokia mate- 
matika čia dėstoma, galėjęs drąsiai atsakyti: „Ta pati, kuri 
ir Paryžiuje“ ?2, 

Vis dėlto P. Norvaišos kursas ne visiems studentams 
būdavęs įkandamas: daugelis jų skųsdavęsi net dekanui, 
kad jie nesuprantą profesoriaus paskaitų. Tačiau jis ne- 
skubėjęs taikytis prie studentų lygio: atrinkęs iš 30—40 
pirmojo kurso matematikų nedidelį būrelį (6—8 studen- 
tus), karštai dirbo toliau. Jo entuziastiškas darbas pakėlė 
universiteto matematikos ir apskritai tiksliųjų mokslų lygį: 


esama gana pagrįstos nuomonės, kad XVIII a. pabaigoje 
Vilniaus vyriausioji mokykla ėmusi šioje srityje lenkti 
savo kaimyną Krokuvos universitetą. 





51 E. Gečiauskas yra išvardijęs bene visus matematikus, kuriais 
savo paskaitose rėmėsi P. Norvaiša. Jų solidus sąrašas — septyniasJe- 
šimt du— tam tikru mastu rodo vilniečio profesoriaus erudiciją 
(Favayckac 3. MaTeMaTuKa B BuabKIOCCKOM YHHBepCHTeTe AO 1832 T.— 
JiuroBckKii MaTeMaTH4eCKHH cGopHux, 1979, T. 19(2), c. 10). 


32 KenaiTruc 3. Bouraroumuūca npodeccop..., c. 276—277. 

P. Norvaišos amžininkų ir biografų teigiama, kad jo 
daug rašyta, bet nei spausdintų darbų, nei rankraščių nie- 
ko neliko. Žinoma jo vardu 1792 m. Minske išspausdinta 
nedidelė elementariosios matematikos programa, o Z. Že- 
maitis yra mėginęs jam priskirti Vilniaus universiteto bib- 
tiotekoje esantį rankraštį „Tractatus brevis Fluxionibus 
[-..]" (308 puslapiai). 

Apie P. Norvaišą labai teigiamai atsiliepė jo kolegos 
ir mokiniai — buvęs šviesi asmenybė, talentingas moksli- 
ninkas ir pedagogas, aistringas savo srities specialistas. 
Antai jo mokinys Z. Niemčevskis, būdamas užsienyje, ata- 
skaitoje universitetui pažymėjo, kad už tai, jog jam gerai 
sekėsi studijuoti Paryžiaus politechnikoje (turbūt Ecole 
Polytechnigue), galįs dėkoti profesoriams P. Norvaišai ir 
T. Kundzičiui. Dirbdamas Vyriausiojoje mokykloje, P. Nor- 
vaiša gavo karališkojo matematiko garbės vardą, o kažko- 
kia italų mokslų akademija išrinkusi jį vienu iš dvylikos 
užsieniečių narių. 

Kartu su P. Norvaiša Vyriausiojoje mokykloje mate- 
matikos dalykus dėstė minėtas Tadas Kundzičius (1747— 
1829), kilęs iš Krinčino (Pasvalio raj.). Vidurinius mokslus 
baigė Gardine, o aukštuosius — Vilniaus universitete. Pas- 
kui penkerius metus Vilniuje kolegijos žemesnėse klasėse 
dėstė poetiką. 1773 m. gruodžio 21 d. dokumente dėl mi- 
nėtos Vilniaus mokslų akademijos steigimo yra prancūzų 
kalbos profesoriaus T. Kundzičiaus parašas. 1777 m. jis 
pradėjo dėstyti universitete elementariąją matematiką (bu- 
vo viceprofesoriumi). Po trejų metų pakeliamas taikomo- 
sios matematikos profesoriumi. 

Universitete dėstoma elementarioji matematika nebuvo 
visai elementari: šiame kurse eitos aukštesniųjų laipsnių 
algebrinės lygtys, begalinių eilučių teorija ir diferenciali- 
nio bei integralinio skaičiavimo pagrindai su kai kuriais 
pritaikymais geometrijai ir mechanikai. 

Taikomosios matematikos kurso didžiąją dalį sudarė 
mechanika, kurią T. Kundzičius dėstė pagal prancūzų ast- 
ronomo N. L. Lakailio traktatą „Mechanikos paskaitos“, 
1759 m. išverstą į lotynų kalbą ir vartotą kaip vadovėlį 

įvairiose aukštosiose mokyklose. Kartais profesorius, su- 
traukdamas mechanikos dalykus, taikomosios matematikos 
kurse dėstydavo hidrostatiką ir hidrauliką, „aerometriją“ 
(dujų mechanikos pradmenis), taip pat architektūrą, forti- 
fikaciją ir pirotechniką. Amžininko S. B. Jundzilo teigimu, 
T. Kundzičius menkai išmanęs apie dėstomus dalykus, sa- 
vo pareigas atlikdavęs nestropiai. Taip pat nežinoma, kad 
būtų turėjęs kokių matematikos darbų. 1803 m. jis išėjo 
į pensiją, tačiau iki pat gyvenimo pabaigos nenutraukė 
santykių su universitetu, nors jo tolesnė veikla reiškėsi 
daugiausia bažnytinėje sferoje. 

Kai 1780 m. T. Kundzičius ėmė skaityti taikomąją ma- 
tematiką, jo dėstytas elementariosios matematikos kursas, 
skirtas „nepakankamai žemesnėse mokyklose išmokusiems 
matematiką studentams“, atiteko viceprofesoriui Mykolui 
Tomašauskui (1756—1814), kuris čia dirbo iki 1794 m. 
J. Bielinskis nurodo M. Tomašauską (Tomaševskį) pra- 
dėjus dėstyti elementariąją matematiką 1785/86 mokslo 
metais 5. 1793/94 m. m. dirbusių profesorių sąraše jo pa- 
vardės jau nėra. Apie šį profesorių, jo matematinę veik- 
14 turime palyginti visai maža duomenų. S. B. Jundzilas 
ji apibūdino taip pat ne per gerai: buvęs gabus, bet ne- 
stropus. 

M. Tomašausko įpėdiniu laikomas Tomas Žickis, P. Nor- 
vaišos mokinys, pradėjęs dėstyti elementariąją matema- 
tiką 1796/97 m. m. Jis buvo gimęs 1762 m. netoli Vilniaus 
Kupriškio kaime (į šiaurę nuo Maišiagalos) **. Baigęs vi- 
durinį mokslą Vilniuje, kaip rodo jo tarnybos lapo duo- 
menys, 1783 m. rudenį įstojęs į universiteto mokytojų se- 
minariją. Kitų metų birželio 10 d. gavo bakalauro laipsnį. 
o 1787 m. rugpjūčio 10 d.— filosofijos daktaro laipsnį. 
Netrukus, rugsėjo 29 d., skiriamas Vilniaus gimnazijos 
matematikos mokytoju. 1791 m. balandžio 20 d. T. Žickis 
perkeliamas į universitetą adjunktu: jam pavedama dės- 





53 Žr. Bieliūski J. Uniwersytet Wilenski, t. 2, p. 15. 

55 Kai kas nurodo, kad gimęs 1763 m. ir net 1769 m. Tarnybos la- 
pe (VUB, f. 2-KC 139, 1. 586—589), surašytame 1820 m., sakoma, kad 
jam esą 59 metai, tad veikiausiai teisinga 1762 m. data. 

tyti aukštosios matematikos kursų ir elementariosios ma- 
tematikos paskaitas (Iekcijas). 1803 m, lapkričio 18 d. jis 
išrenkamas Vilniaus gubernijos mokyklų direktoriumi ir 
tik 1807 m. rugsėjo 9 d. perkeliamas į universitetą ekstra- 
ordinariniu matematikos profesoriumi.  Ordinariniu 
profesoriumi išrenkamas ir patvirtinamas 1809 m. liepos 
3 d. Taigi kyla klausimas: kada T. Žickis pradėjo dėstyti 
universitete elementariąją matematiką — 1796 m., kaip 
nurodo J. Bielinskis, ar 1791 metais, kaip sakoma jo tar- 
nybos lape? 

T. Žickis buvo žymi Vilniaus universiteto gyvenime 
asmenybė. Ypač po 1803 m. reformos. 1816 m, jis išėjo 
į pensiją, gaudamas už ištarnautus 25 metus (tai dar kar- 
tą patvirtina 1791 m. versiją) nusipelniusio profesoriaus 
vardą. 1817 ir 1819 m. buvo renkamas Vilniaus mokslų 
apygardos mokyklų vizitatoriumi, o 1820 m. spalio 20 d. 
užėmė mirusio Z. Niemčevskio vietą — tapo fizikos-mate- 
matikos fakulteto dekanu. 1824 m., kai buvo areštuotas 
rektorius J. Tvardovskis, trumpai ėjo jo pareigas. Mirė 
1839 m. 

Tarybinis mokslo istorikas N. Bespamiatnychas iš 
spausdintų programų sprendžia, kad T. Žickio būta gana 
eruduoto profesoriaus, turinčio mokslinės iniciatyvos 9. 
Šią gerą nuomonę tarsi patvirtintų ir tai, jog T. Žickis 
buvo išrinktas dviejų Paryžiaus draugijų — akademinės 
(Ilapyxkckoro akaxeMH4ecCKOro OGi1ecTBAa (1813) bei Gal- 
vanikos ir fizikos stebėjimų (1813) — nariu. Tačiau į akis 
krinta faktas, kad T. Žickis nepaliko nei mokslo darbų, 
nei žymesnių mokinių. 

N. Bespamiatnychas yra apibūdinęs T. Žickio elemen- 
tariosios matematikos kursą, skaitytą jau po 1807 metų **, 
Reikia manyti, kad ne tik tada, bet ir prieš tai, dėstyda- 


5 BecnanaThuX H. JĮ. MaTemaTHuecKOe 06pa30BaHHe B benopyccHH: 
HeTopnueckHk ouepk. MuHck, 1965, c. 45. 

56 Ten pat, p. 49; žr. taip pat jo: MaTemaTKka B BHJIBHIOCCKOM 
yHHBepcHTeTe (1803—1832).— Yuensie 3anncku Kapencckoro nenaro- 
rhyeckoro nKcTHTYTA, 1963, T. 14, c. 58—59. 

mas algebrą ir analitinę geometriją, bus sekęs 1783 metais 
Krokuvoje išleistu Jono Sniadeckio vadovėliu „Rachunku 
algebraicznego teorya". 


ASTRONOMIJA 


Kaip ir matematika, astronomija dar prieš 1773 m. re- 
formą naudojosi buvusių Vilniaus universiteto globėjų 
palankumu. XVIII a. ji buvo bene vienintelė mokslo sri- 
tis, kurioje mūsų (aukštoji mokykla pasiekė laimėjimų, 
keliančių susidomėjimo Vakarų Europos mokslo sferose. 

Teorinę astronomiją 1781—1796 m. dėstė Andrius 
Streckis: pirmaisiais metais jo paskaitos būdavo du kar- 
tus, o vėliau tris kartus per savaitę. (M. Počobutas, būda- 
mas observatorijos vedėju, paskaitų neturėjo.) 

Andrius Streckis (1737—1797), gimęs Lietuvoje, buvo 
Vilniaus universiteto auklėtinis. Čia jis studijavo bene iš 
trijų kartų: 1755—1758 m. filosofiją, 1760—1762 m. mate- 
matikos—fizikos dalykus, o 1765—1769 m. — teologiją, 
kartu dėstydamas graikų kalbą ir eidamas observatorijos 
vedėjo asistento pareigas. 1770 m. jam suteikiamas filo- 
sofijos ir laisvųjų mokslų daktaro laipsnis. Universitete 
jis ėjo įvairias pareigas: M. Počobuto asistento, matema- 
tikos profesoriaus ir observatorijos vedėjo. Tad A. Strec- 
kio veikla daugiausia susijusi su jo mokytoju M. Počo- 
butu: antai 1769 m. abu vyko į Taliną stebėti minėto 
Veneros tranzito, 1770 m. jis dėstė savo mokytojo suor- 
ganizuotuose matininkų kursuose, pavaduodavo jį obser- 
vatorijoje, o 1777—1778 m. A. Streckiui buvo patikėta 
vykti į Londoną užsakyti ir pargabenti naujų astronomi- 
jos instrumentų *". Matyt, ne be M. Počobuto tarpininka- 
vimo A. Streckiui 1774 m. buvo suteiktas karališkojo ast- 
ronomo vardas. Jų artimus santykius rodo abiejų ast- 
ronomų apie vieną 1773 m. astronominį stebėjimą bendrai 


57 Plačiau žr.; Maiulaitytė S. Astronomijos dėstymas ir kosmologi- 
nės pažiūros senajame Vilniaus universitete (XVIII a. II-ji pusė—XIX a. 
pradžia): Istorijos kand. dįsert. V., 1971. (Mašinraštis).— VUB, f. 76, Ds 
1481, p. 174—175. 

paskelbtas straipsnis, išspausdintas Vienoje leistame žur- 
nale*š, Tad visai natūralu, kad M. Počobutas, tapęs rek- 
toriumi, 1781 m. savo padėjėją pasikvietė dėstyti astro- 
nomijos, o netrukus jį iškėlė ir fizikos mokslų kolegijos 
pirmininku (dekanu). 

S. Matulaitytė, tyrinėjusi astronomijos dėstymo raidą 
Vilniaus universitete, pateikė nemaža argumentų, panei- 
giančių ar bent gerokai sušvelninančių beapeliaciškus 
S. B. Jundzilo priekaištus A. Streckiui. Remdamasi „Pros- 
pektų“ analize, ji gana plačiai apibūdino jo astronomijos 
kursą, ypač teigiamai vertindama kaip naujovišką, pa- 
žangų reiškinį A. Streckio bandymą 1781/82 m. m. kurse 
dėstyti astronomijos istoriją. Iš pradžių A. Streckis dar 
mėginęs maskuoti savo pažiūrą į Koperniko mokslą, bet 
1786 /87 m. m. programoje jau aiškiai pritariama helio- 
centrinei sistemai “9. Vėliau programos beveik nesikeitu- 
sios. Pirmaisiais metais A. Streckis paprastai skaitydavo 
sferinę trigonometriją ir elementariuosius astronomijos 
dalykus, o antraisiais eidavo prie sudėtingų problemų ir 
apskaičiavimų, daugiau laiko skirdavo praktikai. 

Paskutiniais gyvenimo metais A. Streckis, matyt, sun- 
kiai sirgo, nes 1796/97 m. m. tvarkaraštyje jo paskaitų 
jau nėra. 

Kitais mokslo metais astronomijos kursą skaitė naujas 
profesorius Ignotas Reška (1756—1830), kilęs iš Lenkijos. 
Iki ateidamas į universitetą, tarnavo Respublikos kariuo- 
menėje (1783 m. gavo kapitono laipsnį), o kai jo dalinį 
išformavo, M. Počobutas jį pakvietė observatorijos ad- 
junktu, mat buvęs giminaitis. 1789 m. I. Reška gauna fi- 
losofijos daktaro laipsnį, o 1796 m. tampa astronomijos 
viceprofesoriumi. Netrukus po A. Streckio mirties univer- 
sitete lankėsi caras Pavlas I. Pasitaikė, kad I. Reška jam 
sugebėjo tinkamai parodyti astronomijos prietaisus, pa- 
aiškinti jų veikimą. Kai kilusi kalba apie A. Streckio įpė- 





5 Observationes astronomicae anni 1773, factae in observatoris 
regio Vilnae in Lituania a viris Cel. RRDD Poczobut et ejus socio Strzec- 
ki.— Ephemerides astronomicae, 1777. 


5 Matulaitytė S. Astronomijos dėstymas. .., p. 109. 

dinį, caras visų nuostabai profesoriumi paskyręs I. Rešką. 
Tarnybos lape“? nurodoma, kad ordinariniu profesoriumi 
paskirtas 1797 m. rugpjūčio 24 d. Ar tas paskyrimas iš tik- 
rųjų susijęs su caro lankymusi Vilniuje tų metų gegužės 
mėnesį, ar tai tik piktų liežuvių darbas — sunku pasaky- 
ti, Tačiau jo iš tikrųjų būta menko specialisto *'. Pats net 
nebuvo sudaręs šavo kurso programos, Paskaitose dau- 
giausia tenkinęsis praktikos dalykais: naujesnė ir sudėtin- 
gesnė teorija, Matyt, buvusi neįkandama. Pagaliau 1808 m., 
studento L. Kobeckio viešai sukritikuotas, jis buvo privers- 
tas anksčiau išeiti į pensiją. Paskui kurį laiką dirbo kny- 
gų cenzoriumi, mokyklų vizitatoriumi. Mirė Vilniuje. 

Apžvelgus A. Streckio ir I. Reškos mokslinę veiklą, 
galima sakyti, kad XVIII a. pabaigoje Vilnius kaip vienas 
žymiųjų astronomijos centrų garsėjo M. Počobuto dėka. 
Visų pirma M. Počobutą reikia didžiai vertinti dėl jo pa- 
stangų sukurti astronomijos tyrimų bazę — observatoriją. 
M. Počobutas ypač stengėsi ją plėsti ir stiprinti, Patys di- 
dieji statybos darbai prasidėjo 1782 m. rugpjūčio mėn. 
Pastato projektą padarė architektas M. Knakfusas. Re- 
konstrukcija truko iki 1788 m. spalio mėn. Pabaigus prie- 
statą, observatorija gavo dar vieną salę ir du paviljonus 
su sukamaisiais bokštais. Stogas buvo dengtas vario skar- 
da, Kvadrantui pastatė kapitalinę sieną, kuri laidavo inst- 
rumento padėties stabilumą. Šiuo kvadrantu (8 anglų pė- 
dų skersmens) atliekamų stebėjimų tikslumas turėjęs 
siekti iki pusantros sekundės. Observatorijoje būta ir kitų 
instrumentų — didysis meridianinis teleskopas su 4 colių 
objektyvu, pagamintas anglų meistro Ramsdeno, taip pat 
Vilniuje pagamintas ekvatorinis instrumentas. Apskritai 
po rekonstrukcijos observatorija buvo visiškai tinkama 
mokslo darbui. 

Reikia pasakyti, kad M. Počobutas stengėsi kuo labiau- 
siai išnaudoti observatoriją stebėjimams: naktų naktis 
leisdavo joje, nepaisydamas nė šalčių. Stebėjimų rezulta- 
tai buvo kruopščiai surašomi į specialius žurnalus. Deja, 





890 VUB, f. 2-KC 128, 1. 54—55; KC 129, I. 26—27. 
“i Žr: Matulaitytė S. Astronomijos dėstymas. .., p. 111—117, 124. 

gauti duomenys palyginti mažai pasiekė mokslo pasaulį, 
iš jų nebuvo padarytos ir paskelbtos visos galimos išva- 
dos. Matyt, stokota laiko ir jėgų: kaip rodo negausūs 
spausdinti darbai, M. Počobuto turėta pakankamai sugebė- 
jimų daryti apibendrinimus ir išvadas. Pagaliau krašte 
nebūta nė tinkamos mokslinės atmosferos, kuri būtų ska- 
tinusi publikuoti mokslo tyrimus. 

Kaip vieną žymiausių M. Počobuto pasiekimų reikėtų 
nurodyti naujo žvaigždyno, kuris buvo pavadintas kara- 
liaus garbei Poniatovskio veršeliu, atradimą 1773 m. ir jo 
koordinačių nustatymą. Tai buvo paskelbta 1777 m. at- 
skiru Vilniuje išėjusiu leidiniu (Poczobut M. Cahiers des 
observations astronomigues faites a Y'observatoire royal 
de Vilna en 1773 [.. „|. Vilna, 1777, 158 p.) ir 1785 m. ast- 
ronomijos metraštyje (Poczobut M. Beobachtung der 
Sterne des Poniatowskischen Stiers auf der Konigl. Stern- 
warte zu Wilna.— Astronomisches Jahrbuch, 1785, S. 175— 
176). Šį atradimą pripažino ir užfiksavo pasaulio astro- 
nomai, 

M. Počobuto mokslinį mąstymą rodo taip pat 1803 m. 
Vilniuje išspausdintas darbas „Apie dangaus zodiako 
senumą Denderoje“ (O dawnošci zodyaku Egiptskiego w 
Denderach. Wilno, 1803), kur mūsų astronomas, įsikišęs 
į mokslininkų diskusiją dėl vienoje Egipto šventykloje 
rastų zodiako ženklų amžiaus, remdamasis pažymėtais ek- 
vinokcijų taškais, pagrįstai įrodė vėlyvą šių ženklų kilmę. 
Vėlesni šventyklos archeologiniai tyrinėjimai patvirtino, 
kad ji statyta tik I a. pr. m. e. Darbas, išverstas į pran- 
cūzų kalbą, pasiekė užsienius ir buvo mokslininkų teigia- 
mai įvertintas. 

XVIII a. pabaigoje dar buvo paplitęs paprotys rašyti 
ilgus laiškus ir juose dalintis su kitais mokslininkais sa- 
vo darbo rezultatais. Bene vaisingiausiai M. Počobuto su- 
sirašinėta su žymiu prancūzų astronomu Žozefu Žeromu 
de Lalandu (1732—1807) *. Abu mokslininkai veikiausiai 

62 Plačiau žr: [asno6a I. E. Haysnme cBa34 M. IlouoGyTa Hu 
>K. Jianauja— Hs wWcTOpHWw ecTeCTB03HaHHAa Hh TexHHKH [lpnGanTūkA. 
Pura, 1970, T. 2(8), c. 65—72; Matulaitytė S. Astronomijos  dėsty- 
mas. .., p. 189—195. 

susipažino Paryžiuje, kai M. Počobutas 1768 ir 1769 m. 
keliavo po Vakarų Europą. Vilniaus universiteto biblio- 
tekoje yra išlikę 1776—1796 m. Ž. Lalando laiškų, rašytų 
M. Počobutui. Prancūzas ypač brangino jo vykdytus Mer- 
kurijaus stebėjimus (1787 m. jų būta net 124), kurie pra- 
vertė Merkurijaus orbitai apskaičiuoti. Kai kuriuos vil- 
niečio stebėjimus Paryžiaus astronomas paskelbė Prancū- 
zijos mokslo leidiniuose (1789, 1796). 

M. Počobutas gan artimus santykius palaikė su Peter- 
burgo Mokslų Akademija: nusiuntė savo darbą su dedi- 
kacija jos direktoriui Sergejui Domašnevui (1742 ar 
1746—1796), o 1802 m.— pranešimą apie Cereros asteroi- 
do stebėjimus, užmezgė tiesioginius ryšius su akademiku 
Vasilijumi Severginu (1765—1826), 1802 m. atvykusiu į 
Vilnių. Mokslų Akademija apsvarstė ir išleido šio akade- 
miko kelionės ataskaitą, kur palankiai atsiliepiama apie 
Vilniaus observatoriją ir jos vadovą *š. 

Su Vilniaus astronomų veikla glaudžiai siejasi geode- 
zijos darbų pradžia Lietuvoje. XVIII a. antrojoje pusėje 
ypač iškilo reikalas sudaryti tikslius krašto žemėlapius. 
Tai buvo labai sunkus ir sudėtingas uždavinys: tuo metu 
neturėta tinkamų priemonių, nesinaudota aeronuotrauko- 
mis ir pan. Didžiausia našta gulė visų pirma ant astrono- 
mų; nenustačius geografinių koordinačių, neįmanoma su- 
daryti tikslių žemėlapių. Užtat M. Počobutas, A. Streckis, 
I. Reška ir kiti yra atidavę daug jėgų, nustatydami Lietu- 
vos ir kitų kraštų vietovių geometrines koordinates “*: dar 
1766 m. M. Počobutas nustatė Vilniaus observatorijos geo- 
grafinę padėtį, 1769 m. kartu su A. Streckiu — Talino, 
Alūksnės, Daugpilio. 1793 m. jis ir Jonas Sniadeckis Gar- 
dine stebėjo Saulės užtemimą, kurio duomenys padėjo nu- 
statyti Gardino ir patikslinti Vilniaus geografinę padėtį. 
1777 m. M. Počobutas siūlė sudaryti naują Lietuvos že- 
mėlapį ir tuo tikslu paruošė trianguliacijos darbų projek- 


93 Matulaitytė S. Astronomijos dėstymas. .., p. 195—200. 


6 Dūrmanasuuene H. B, Baūrekynac C. K. TeopesnueckKe paGo- 
TEI JIHTOBCKHX acTPOHOMOB B XVII I—Hnauane XX Beka.— H3 ncTOpHH ec- 
TeCTBO3HaHHA H TexHuKK IlpuGanTuku. Para, 1970, 7. 2(8), c. 101—102. 

tą. Edukacinė komisija skyrė net lėšų instrumentams, bet 
Lietuvos ir Lenkijos valstybės žlugimas sumanymą suar- 
dė. XVIII a. pabaigos vilniečių astronomų geodeziniai 
darbai padėjo tą pamatą, ant kurio išaugo geodezijos 
mokslas XIX a. pradžioje. Juos sėkmingai tęsė J. Sniadec- 
kis, J. Chodzka, P. Slavinskis ir kt. 1826 m. universitete 
buvo įkurta geodezijos katedra. 


FIZIKA 


Iš visų 1780—1803 m. dėstytų universitete dalykų tik 
fiziką vienas ir tas pats profesorius skaitė be jokių pertrū- 
kių. Tas dėstytojas buvo Juozapas Mickevičius (1743— 
1817), o apskritai Vilniaus universitete jis išdirbo 40 me- 
tų — nuo 1775 m. Tai viena koloritingiausių mūsų mo- 
kyklos figūrų. Tikslios jo gimimo vietos nežinom, 
dažniausiai nurodoma, kad kilęs iš Lietuvos “*, tačiau vei- 
kiausiai — iš Gardino pavieto. Galutinai nenustatyta ir jo 
giminystė su Adomu Mickevičiumi. Visai galimas daiktas, 
kad jo mokėta lietuviškai: buvo 1804 m. sudarytos komi- 
sijos, turėjusios atsakyti į Varšuvos Mokslo bičiulių drau- 
gijos klausimus apie lietuvių kalbą, narys, o visiškai ne- 
mokančių šios kalbos tikriausiai į ją neskyrė. 

Kaip ne vienas jo kolega, J. Mickevičius, pasimokęs 
Gardino mokykloje, kelią į mokslus skynėsi stodamas į jė- 
zuitų ordiną (1761), kur, atlikęs dvejų metų noviciatą, 
studijavo vienuolyne dvejus metus pedagogiką, o paskui 
trejus metus mokėsi gramatikos klasėje. Vilniaus univer- 
sitete studijavo iš dviejų kartų: trejų metų filosofijos ir 
matematikos studijas baigęs filosofijos ir laisvųjų mokslo 
daktaro laipsniu, metus mokė bajorų konvikte sintaksės, o 
pradedančiųjų kurse — geometrijos ir istorijos, o paskui 
trejus metus kasmet paeiliui dėstė gramatiką, sintaksę ir 
poetiką universitete, nuo 1772 m. studijavo teologiją. Stu- 
dijuodamas dėstė bajorų konvikto vyresniuose kursuose 
prancūzų kalbą. 1773 m. priėmęs kunigo šventimus, va- 
dovaujamas M. Počobuto ir A. Streckio, dar studijavo fi- 


95 Plg.: Poplatek J. Komisja edukacji narodowej, s. 358. 


10 Užsak. Nr. 3820 145, 


ziką. 1775 m. J. Mickevičius skiriamas vadovauti univer- 
siteto fizikos katedrai. 1781 m. jis tampa eksperimentinės 
fizikos profesoriumi, Taigi, mūsų terminais tariant, J. Mic- 
kevičius studijavo neatsitraukdamas nuo gamybos, t. y. 
derindamas įvairias pareigas vidurinėse mokyklose su stu- 
dijomis universitete. Toks kelias į mokslą rodo neleng- 
vas jo gyvenimo sąlygas, kas savo ruožtu atsiliepė pasi- 
rengimui dirbti aukštojoje mokykloje. Į akis krinta, kad 
J. Mickevičius nė karto nebuvo išvykęs į mokslinę ko- 
mandiruotę užsienyje. 

Atsižvelgiant į visas šias aplinkybes, gal būtų supran- 
tami dažnai ir perdėti S. B. Jundzilo ar J. Franko priekaiš- 
tai dėl J. Mickevičiaus kurso lygio: nemokėjęs aukšto- 
sios matematikos, tenkinęsis eksperimentais, praktika. 
Antra vertus, J. Mickevičius savo akivaizdžiais fizikos 
eksperimentais sugebėjo sudominti studentus ir net pla- 
tesnę visuomenę. Populiarindamas visokius fizikos atra- 
dimus ir jų pritaikymą praktikoje, skatino jaunimą studi- 
juoti šią mokslo šaką. 

Eksperimentatoriaus gyslelę rodo ir J. Mickevičiaus 
atkaklios pastangos plėsti fizikos kabinetą, kurio vedėju 
buvo iki pat mirties. Dar prieš 1781 m. kabinetas gavo 
naujas patalpas ir iš Edukacinės komisijos kasmetinę 2000 
auksinų subsidiją jam išlaikyti. Pagaliau, sako, ir pats iš 
savo kišenės prikišęs 16 000 auksinų. 

J. Mickevičiaus vadovauto kabineto aprašymo neturi- 
me, bet 1811 m. naujo vedėjo S. Stubelevičiaus raporte, 
įteiktame per kabinetą vizitavusius J. Franką ir Z. Niem- 
čevskį universiteto vadovybei, inventorius išvardijamas 
bendrais bruožais *“. Čia nurodoma, kad dalis prietaisų per- 
imta iš senojo jėzuitų muziejaus. Fizikos kursui reikalingų 
priemonių kadaise gauta iš Londono už Edukacinės komi- 
sijos lėšas. Turima priemonių, pagamintų Vilniuje ir 
įsigytų tada, kai profesoriavo J. Mickevičius. Ketvirtąją 
grupę sudaro mašinų modeliai, pirkti Saksonijoje iš eduka- 
cinio fondo. Taigi J. Mickevičiaus įvairiais būdais parū- 

pinti prietaisai dar po 30—35 metų sudarė pagrindinę fi- 
zikos kabineto dalį. 

Atrodo, kad J. Mickevičiui artimos buvo pramonės 
technologijos problemos. Tai rodytų jo dalyvavimas eks- 
pedicijose, skirtose krašto turtams tirti. Antai 1787 m. 
J. Chreptavičius pavedė jam ir J. Sartoriui ištirti Stak- 
liškių mineralinius šaltinius. 1799 m. kartu su S. B. Jun- 
dzilu aiškino Nesvyžiaus, Miro, Liachovičių (Baltarusijos 
TSR) apylinkėse durpynų eksploatacijos galimybes pramo- 
nės reikalams. 1802 m. pavasarį J. Mickevičius ieškojo 
druskos Biržų apylinkėse, o 1803 m. organizavo ekspedi- 
ciją į Višnevą (Baltarusijos TSR) ieškoti balų rūdos. Pro- 
fesorius nesitenkino paprastu radinių konstatavimuų, bet 
mėgino eksperimentuoti. Antai, norėdamas patikrinti dur- 
pių kuro vertę, jis sudegino vienodą durpių ir malkų kie- 
kį, kad nustatytų kaip greitai užverdąs vanduo. Tai jau 
eksperimentatoriui būdingas bruožas. 

J. Mickevičiaus publikuotiems negausiems darbams 
taip pat būdingas prakticizmas: 1801 m. atskiru leidiniu 
Vilniuje išėjo brošiūrėlė lenkų kalba „Apie pusiau elipti- 
nės formos krosnis“, kur aiškino patobulintos konstruk- 
cijos krosnių principus. Iš pirmo žvilgsnio tai ne ką bend- 
ra su fizikos mokslu turintis dalykas. Tačiau mokslo rai- 
doje panašiomis buitinėmis problemomis prasidėjo ištisos 
mokslo šakos, tad J. Mickevičiaus nederėtų smerkti už dė- 
mesį praktikai. 

J. Mickevičiaus sugebėjimą spręsti su praktika susi- 
jusias problemas rodo ir jo veikla po 1803 m. meteo- 
rologijos srityje: prie Vilniaus apygardos mokyklų buvo 
įkurta 60 meteorologijos stebėjimo stočių. Tai buvo vienin- 
telis toks stambus ir taip ilgai be pertraukos iki universi- 
teto uždarymo veikęs meteorologinių stebėjimų tinklas 
pasaulyje“. Prie jo organizavimo ir sėkmingos veiklos 
bene daugiausia prisidėjo J. Mickevičius, parengęs toms 
stotims programas. Tam tikslui skirta ir jo knygutė „Pa- 
stabos apie meteorologiją ir būdą vykdyti meteorologi- 
nius stebėjimus“ (Uwagi o meteorologii i sposobie ro- 





“7 Vilniaus universiteto istorija 1803—1940. V., 1977, p. 47. 

bienia obserwacyj meteorologicznych. Wilno, 1813). Pro- 
fesoriaus rūpinimasis meteorologija visai suprantamas: 
ši geografijos šaka tada priklausė fizikos kursui. 

Pats J. Mickevičius bus taip pat jautęs, kad jo skaito- 
mas fizikos kursas stokoja teorijos: tai žymu ir kurį laiką 
vartotame jo pavadinime — eksperimentinė fizika. Tik nuo 
1789/90 m. m. imama vadinti tiesiog fizika. Kaip ir dau- 
gumai kitų kursų, fizikai buvo skiriamos trys savaitinės 
paskaitos. Fizikos dalykus profesorius aiškino pagal olan- 
dų fiziko P. Mušenbruko knygą, papildydamas elektros 
teoriją ir meteorologiją medžiaga iš Miuncheno Meteoro- 
logijos draugijos biuletenių *. Paskaitose nagrinėta Niuto- 
no mechanika. Taip pat būdavo kalbama apie hipotetinius 
„Tliuidus“, kuriuos priskirdavo elektrai ir magnetizmui, 
Šilumos reiškiniai buvo aiškinami „kaloriku“ (flogistonu) 
ir pan. 

Apibendrinant J. Mickevičiaus ilgametę veiklą, gali- 
ma sakyti, kad jis buvo savo epochos žmogus — moksli- 
ninkas ir pedagogas. Kitomis sąlygomis, mūsų laikais, jo 
polinkis į praktiką, į eksperimentą nekeltų niekam nuos- 
tabos: fizikoje, kaip ir kituose moksluose, šalia teoretiko 
lygiai sėkmingai dirba ir kuria eksperimentininkai. Tad, 
žiūrint plačiau, nereikėtų teikti išimtinės vertės S. B. Jun- 
dzilo ir kitų neigiamam jo paskaitų vertinimui, tuo labiau, 
kad būta ir labai gražių atsiliepimų apie J. Mickevičiaus 
pedagoginę veiklą *?, 

CHEMIJA 


XVIII a. antrojoje pusėje chemija ėmė ypač sparčiai 
žengti į priekį: buvo išskirti deguonis, azotas, vandenilis, 
patikslinta cheminio elemento sąvoka, atrastas masės tver- 
mės dėsnis. Pagaliau buvo sukurta atomų ir molekulių teo- 
rija. Tačiau Vilniaus universitetas vis dar liko šių naujo- 
vių nepaliestas — chemija ilgai nebuvo dėstoma, nes tais 
laikais ji buvo beveik neskiriama nuo farmacijos. Tik 


98 Polski stownik biograficzny. Wroclaw etc., 1975, t. 20, s. 707. 
99 Žr.: Poplatek J. Komisja edukacji narodowej, s. 359. 

1784/85 m. m. Juozapas Sartoris ėmė skaityti medikams 
chemijos kursą. 

J. Sartorio detalesnių biografijos duomenų trūksta. Ži- 
noma, kad gimęs Turine, miręs 1799 m. Briansone (Pran- 
cūzija). Chemijos mokslus baigęs Paryžiuje pas prof. 
d'Arcetą"?, Iš profesijos buvęs gydytojas, bet Vilniuje, 
matyt, beveik nepraktikavęs, nes nesimokęs lenkų kalbos. 
G. Forsteris pripažino, kad tai vyras su galva, turįs ne tik 
specialybės žinių, bet, būdamas ilgai Paryžiuje, įsigijęs 
dar subtilios prancūziškos elegancijos, o Anglijoje paži- 
nęs daugelį įžymybių, tačiau savo kolegų nebuvęs mėgs- 
tamas 7!, 

1784/85 m. m. plane-prospekte numatyta, kad J. Sarto- 
ris skaitysiąs chemiją tris kartus per savaitę. Tačiau, netu- 
rėdamas laboratorijos, sprendžiant iš G. Forsterio laiškų, 
1784 m. jų nebuvo pradėjęs 72. Vėliau savo kursą jis dėstė 
keturis kartus per savaitę. 1789/90 m. m. jis buvo išvykęs, 
ir chemijos niekas nedėstė. 

Iš J. Bielinskio pateiktos J. Sartorio programos " gali- 
ma susidaryti šiokį tokį chemijos kurso vaizdą. 

Programoje pirmiausia žadama kalbėti apie elementus, 
iš kurių susidaro kūnai, paskui — flogistoną "“, ugnies ir 
šilumos prigimtį bei ypatybes, pateikti dėl jų filosofų nuo- 
mones. Taigi J. Sartoris dar laikėsi XVIII a. vyravusios 
pažiūros, kad degiosios medžiagos turinčios ypatingos 
substancijos, vadinamos flogistonu, kuri degant išsiski- 
rianti. Šią teoriją, 1697 m. sukurtą vokiečio G. Štalio, 
1777 m. sugriovė A. L. Lavuazjė, išaiškinęs degimą kaip 
oksidaciją. Matyt, jo aiškinimas Vilniaus profesoriaus dar 
nebuvo pasiekęs. Toliau programoje žadama kalbėti apie 
orą, jo substancijas. 

Išnagrinėjęs šiuos elementarius kūnus, profesorius to- 
liau numatė eiti prie sudėtingesnių, kuriuos vadino bend- 





70 Jobert A. Komisja edukacji narodowej..., s. 93. 

7i Georg Forsters Werke. Briefe 1784—Juni 1787, S. 490. 

72 Ten pat, p. 256. : 

73 Bieliūski J. Uniwersytet Wilenski, t. 2, p. 94—98. 

“* Apie flogistoną žr.: Žalys L. Flogistonas ir kalorikas.— Mokslas 
ir gyvenimas, 1982, Nr. 3(294), p. 31. 

ru druskų vardu. Jų esą rūgštinių ir šarminių. Galiausiai 
bendrais bruožais išdėstysiąs iš šių dviejų druskų kom- 
binacijos susidarančią druską, kuri vadinama neutraliąja 
(neutri vocantur). Tai būsiąs viso chemijos mokslo pama- 
tas, kuriuo remdamasis galėsiąs aiškinti mineralus. Juos 
skirstysiąs į keturias grupes: žemės, druskų, klijų ir rūdų. 
Pirmuosius pradėsiąs aiškinti nuo kalkakmenių: apibūdin- 
siąs jų rūšis, ekonominę reikšmę. Taip pat kalbėsiąs apie 
molius ir titnagus. 

Kalbėdamas -apie mineralus-druskas, profesorius žadė- 
jo pateikti jų valymo būdą, nurodyti ūkinę arba medici- 
ninę naudą. Paskui kalbėsiąs apie sieros rūgštį, jos gavi- 
mą pigiausių būdu, kombinacijas su šarminėmis drusko- 
mis, flogistonu, tų mišinių savybes ir panaudojimą. 
J. Sartoris minėjo „salietros rūgštį“ ir salietros gamybos 
būdą, kurį priėmusi Paryžiaus akademija. Programoje už- 
siminta apie „jūros rūgštį“ (acidum marinum); jos identifi- 
kuoti mūsų dienų chemikai jau nemoka. 

Mineralų dalyje buvo nagrinėjamos taip pat metalų 
substancijos, mašinos vėjui dumti į krosnis, metalų atsky- 
rimas ir gryninimas, taigi metalų gamybos technologija. 
Kartu minima, kad metalai, ypač gyvsidabris ir stibis, var- 
tojami vaistams. Profesorius žadėjo nurodyti, kuriems 1i- 
goniams jie skiriami. Čia taip pat užsimenama apie mine- 
ralinio vandens vartojimą ligoms gydyti. 

Po mineralinių medžiagų nagrinėjami sudėtingesni „or- 
ganizuoti kūnai“: cukrus, aliejus, spiritai bei augaliniai 
dažai. 

Ši J. Sartorio programos apžvalga rodo, jog XVIII a. 
pabaigoje chemija buvo jau toli nuėjusi nuo alchemijos, 
bet iš tikrųjų chemijos čia būta dar maža: daugiausia kal- 
bama apie tų medžiagų gavimą, apdirbimą, technologiją. 
Kursas baigiamas gyvulininkystės produktų vartojimu me- 
dicinoje. Pavyzdžiui, programoje žadama aiškinti, kaip 
Šėlio atrastu būdu iš kaulų gauti fosforo, apie Kunkeliano 
fosforą, gaunamą iš urino. 

Reikia manyti, kad Vilniaus universitete dėstytas kur- 
sas Mažai kuo skyrėsi nuo analogiškų kursų kitose aukš- 
tosiose mokyklose. 

1793 m. J. Sartoris dėl atšiauraus Vilniaus klimato 
(matyt, ir amžiaus) buvo priverstas išvykti į Prancūziją. 
Praėjo net ketveri metai, kol buvo parsikviestas kitas 
chemijos profesorius Andrius Sniadeckis, palikęs univer- 
siteto istorijoje labai reikšmingą barą. 

Andrius Sniadeckis gimė 1768 m. Žnino miestelyje 
(LLR, Bydgosčiaus vaivadija), vadinamojoje Didžiojoje 
Lenkijoje. Kad ir kilęs iš neturtingų bajorų, jis į mokslus 
ėjo kitaip negu daugumas Vilniaus profesorių: nesusidū- 
zė su vienuolių ordinais. Po vidurinio mokslo Krokuvoje 
1787 m. čia stojo į universitetą studijuoti medicinos, fizi- 
kos ir matematikos, bet, jų nebaigęs, 1791 m. iškeliavo į 
Italiją toliau mokytis Pavijos universitete, kur jam vado- 
vavo žymūs mokslininkai — anatomas A. Skarpa, fiziolo- 
gas L. Spaloncanis ir garsusis elektros pionierius A. Volta. 
1793 m. gauna filosofijos ir medicinos daktaro laipsnį. Ta- 
da vyksta į Angliją: pabuvęs porą mėnesių Londone, dve- 
jus metus tobulina savo medicinos mokslą Edinburgo un:- 
versitete, kur klausė A. Monro anatomijos, A. Dunkano 
praktinės medicinos ir garsiojo Dž. Blako (1728—1799), 
kuris įrodė ore esant anglies dvideginio, chemijos paskai- 
tų. Prieš grįždamas į tėvynę, dar praktikuojasi Vienoje. 
1796 m. A. Sniadeckis pakviečiamas į Vilniaus universite- 
tą vakuojančios chemijos katedros profesoriumi. Jai 
vadovauja nuo. 1797 m. rudens ištisus 25 metus. 1822 m. 
išeina į pensiją, bet po ketverių metų grįžta į universite- 
tą vadovauti vidaus ligų klinikai. Mirė 1838 m., būdamas 
Vilniaus Medicinos ir chirurgijos akademijos profesoriu- 
mi. (Palaidotas buvo Ašmenos rajono Horodniko kaimelio 
kapuose.) 

A. Sniadeckis buvo ne tik žymus mokslininkas ir pe- 
dagogas, bet taip pat ryškus Vilniaus visuomenės veikė- 
jas. Jis pirmasis profesorius, kuris, M. Počobuto nepasi- 
tenkinimui, paskaitas pradėjo skaityti lenkiškai. Jis taip 
pat pirmojo originalaus lenkiško chemijos vadovėlio 
„Chemijos pradmenys“ (t. I-II, Vilnius, 1800) autorius. 
Kaip ir broliui Janui, vėlesniam universiteto rektoriui, 
jam būdingos ryškios kylančio lenkų buržuazinio bajoriš- 
kojo nacionalinio judėjimo aspiracijos. 

Taigi ir antrasis Vilniaus universiteto chemijos proje- 
sorius buvo medikas. Medicinos ir chemijos glaudų ryšį 
tuo laiku rodo ir toks pavyzdys: 1797 m., reorganizavus 
mokyklą, buvo įkurtas trečiasis fakultetas — medicinos, 
kuriam iki 1803 m. priklausė A. Sniadeckio katedra: vė- 
liau ji buvo perduota fizikos—matematikos fakultetui. 

Pirmuoju pedagoginės veiklos laikotarpiu, trukusiu še- 
šerius metus, A. Sniadeckis chemijos paskaitas turėdavo 
tris kartus per savaitę. Reikia manyti, kad kurso turinį 
geriausiai rodo minėtas „Chemijos pradmenų“ vadovėlis, 
gana nemažas darbas: abu tomai turi 775 puslapius (pusės 
mūsų vadovėlio formato), juose yra 36 skyriai ir 699 pa- 
ragrafai. 

Palyginti su J. Sartorio pažiūromis A. Sniadeckis žen- 
gė tolesnį žingsnį Lavuazjė pažiūrų link, bet vis dėlto dar 
liko nemaža dalykų iš senųjų teorijų, kad šviesa ir šilu- 
ma ——tai fiziniai kūnai: „Kad šviesa — fizinis kūnas, 
abejoti negalima, bet ar tai visai ypatingas ir savitas ele- 
mentas, kaip daugelis dabartinių autoritetų aiškina, nuo- 
monė nepakankamai įrodyta" (t. I, p. 39—40). Aiškinda- 
mas šilumos reiškinius, jis kalba apie populiarųjį kalori- 
ką (caloricum)“: „Negalima kitaip suprasti kūnų skystė- 
jimo, kaip tiktai jų mažiausių dalelių atsiradimu; taigi ka- 
lorikas turi kūno daleles vieną nuo kitos atstumti [.. |“ 
(I, 44). 

Vadovėlyje daug vietos skiriama įvairiems chemi- 
niams elementams — sierai, angliai, fosforui, deguoniui, 
azotui, vandeniliui — apibūdinti. Po jų nagrinėiama oro 
ir vandens sudėtis, jų savybės. Tuo laiku elementai nebu- 
vo žymimi cheminiais simboliais, o junginiai — tormulė- 
mis. Žinomų junginių sudėtis būdavo aprašoma: A. Snia- 
deckis nurodė, kad vanduo susidedąs iš dviejų elementų ir 
kad iš deguonies bei vandenilio galima gauti vandenį. Jis 
aprašė vandens gavimo ir skaidymo būdus, kuriuos atrado 
A. L. Lavuazjė, P. Kevendišas ir 1778 m. Paryžiuje P. Le- 
fevras de Žino. Jais esą nustatyta, kad deguonis sudaro 





* 


75 Apie kaloriką plačiau žr.: Žalys L. Flogistonas ir kalorikas, 
p. 31—32. 

0,85, o vandenilis 0,15 dalis vandens (dabar šis santykis 
nurodomas taip: 11,99 vandenilio ir 88,8195 deguonies). 
Vadovėlyje nėra ir kitų cheminių procesų reiškimo for- 
mulėmis: pasakoma vien, kas gaunama sujungus dvi ar 
kelias medžiagas. Tai suprantama: molekulės struktūra, 
elementų  valentingumas dar buvo nežinomi dalykai. 

Toliau vadovėlyje apibūdinamos „žemės“, t. y. medžia- 
gos, kurios sausos, nelabai ar visai nedegios, kurios trupa 
ir susmulkinamos į miltelius, pavyzdžiui, kalkės, magne- 
zija (MgO), „silika“ (SiO), „stronciana“, „cirkonia“ ir pan. 

Specialiame skyriuje nagrinėjami „alkalai"— šarmai 
(potašas, soda), ugnimi neskaidomi kūnai. Jų vieni esą 
paprasti (vandenilis, azotas, siera, fosforas, anglis, dei- 
mantas, visi metalai), o kiti sudėtiniai. Šiame skyriuje 
plačiai apibūdinami metalai. Jų ne tiek jau maža — ar- 
senas, volframas, molibdenas, kobaltas, nikelis, bismutas, 
magnis, uranas, titanas, teluras, stibis, cinkas, gyvsidab- 
ris, alavas, švinas, geležis, varis, sidabras, auksas ir pla- 
tina. Atrodo, kad A. Sniadeckis, kalbėdamas apie ele- 
mentus, „žemes“ ir panašiai, bus sekęs prancūzų moksli- 
ninko A. L. Lavuazjė darbais. 

Kituose skyriuose kalbama apie medžiagų jungimąsi su 
deguonimi, apie degimą ir ugnį, apie rūgimą ir rūgštis, 
apie „nepilnąsias rūgštis“ (nedokwasy). Didžioji antrojo 
tomo dalis skirta druskoms, cheminei technologijai ir var- 
tojimui. Pavyzdžiui, specialūs skyriai vadinasi „Dažymo 
menas“ (II, 278—312), „Odminystės menas“ (312-—326). 

A. Sniadeckis savo vadovėlį nuolat plėtė ir tobulino: 
1807 m. išėjo antrasis, o 1817 m. jau trijų tomų trečiasis 
leidimas. Autorius kaskart atsižvelgdavo į naujausius 
chemijos laimėjimus. 

1797—1803 m. A. Sniadeckis daug nusipelnė ir tuo, 
kad toliau rūpinosi J. Sartorio įkurta chemijos laborato- 
rija, tačiau ši jo veikla, kaip ir kiti jo vadovėlio leidimai, 
priklauso vėlesnių metų apžvalgai. 


ARCHITEKTŪRA 


„Architektūrą esame linkę priskirti meno sričiai, taigi 
ji turėtų -būti moralinių mokslų kolegijoje. Tačiau jeigu 
į ją žvelgsime daugiau inžineriniu požiūriu, nesistebėsime, 
kad tuo laikotarpiu ji priklausė fizikos mokslų kolegijai. 

Vilniaus universitete architektūra fakultatyviškai im- 
ta dėstyti dar 1770 m. observatorijos statybai vadovavu- 
sio italo Karlo Spampanio"“, Tai buvo viena iš vadina- 
mųjų „maloniųjų menų“ disciplinų, kaip fechtavimas, jo- 
jimas, šokiai ar muzika, Dėstytojas buvo neetatinis — jam 
mokėjo patys studentai. K. Spampanio kursas veikiausiai 
papildydavo taikomosios matematikos kursą: būdavo aiš- 
kinama, kaip apskaičiuoti statybines konstrukcijas ir pan. 

Po K. Spampanio architektūros dėstymą kiek skirtin- 
gai nušviečia minėtame straipsnyje V. Drėma ir „Vilniaus 
universiteto istorijoje 1579—1803" J. Jurginis 7", 

V. Drėmos teigimu, 1773—1777 m. architektūrą dės- 
tęs vienas Martynas Knakfusas (1730—po 1820 m.)š, o nuo 
1777 m. iki 1781 m.— Motiejus Kiselevskis (gimęs 1738 
m.), kuris 1773 m. Vilniaus universitete iš pradžių buvo 
gavęs filosofijos ir laisvųjų menų magistro, o netrukus ir 
daktaro laipsnį. 1782 m. kovo 23 d. jam buvo paskirta 
pensija, kuria naudojosi iki mirties 1802 m. gegužės 15 d. 

1781—1786 m. architektūros universitete niekas nedės- 
tė. 1786/87 m. m. civilinės ir karo architektūros kursą 
skaitęs Tadas Kundzičius, o paskui iki 1797 m. jos vėl nie- 
kas nedėstęs. V. Drėmos nuomone, architektūros katedros 
įkūrimo data esą 1797 m. Tuo tarpu minėtoje universiteto 
istorijoje teigiama, kad L. Stuokos-Gucevičiaus darbo ir 
architektūros katedros pradžia yra 1793 m, Pirmoji pa- 
žiūra, be kita ko, remiasi J. Bielinskiu, kuris savo kny- 
goje „Vilniaus universitetas“ taip pat nurodo L. Stuoką- 


76 Žr.: Drėma V. Sprawa nauczania architektury w Akademii Wi- 
leūskiej.— Biuletyn historii sztuki, rok XXVIII, 1966, Nr. 3/4, s. 355. 

“7 Žr.: Vilniaus universiteto istorija 1579—1803, p. 284—2787. 

"š Dėl M. Knakfuso gyvenimo datų žr.: Baliulis A. Architekto Mar- 
tyno Knakfuso laiškas.— Literatūra ir menas, 1981, balandžio 18, Nr. 16 
(1794), p. 14, 

Gucevičių pradėjus dėstyti tik 1797/98 m. m.“ Taigi 
architektūros katedra buvo įkurta pačioje XVIII a. pabai- 
goje, po visų sukilimų ir padalijimų, o L. Stuoka-Guce- 
vičius jos profesoriumi dirbo visai trumpai: 1798 m. gruo- 
džio 10 d. jis mirė, o jo kursą, pavaduodamas sergantį 
profesorių, dar spalio 23 d. ėmė skaityti adjunktas My- 
kolas Angelas Šulcas. 

L. Stuokos-Gucevičiaus reikšmė Lietuvos architektūrai 
nepaprastai didelė, ir ją lemia ne tik jo darbo katedros 
profesoriumi metai. Buvo daug profesorių, kurie univer- 
sitete praleido dešimtmečius, bet jų atminimą seniai nu- 
klojo archyvų dulkės. Šio profesoriaus vardu pagrįstai 
didžiuojasi mūsų universitetas, todėl apie jį verta pasa- 
kyti daugiau negu apie epizodinius dėstytojus. Tuo la- 
biau, kad tai asmenybė, palikusi daug mįslių tyrinėtojams. 

L. Stuoka-Gucevičius, gimęs 1753 m. Migonių kaime 
(Kupiškio raj.), buvo baudžiauninko Simono Stuokos sū- 
nus, tik vėliau gavęs bajoro pripažinimą, ėmęs rašytis 
Gucevičiumi. Tad jo kelio į mokslą būta ypač sunkaus: 
reikėjo atsisakyti savo kilmės, kalbos, tikėtis mecenatų 
paramos. Baigęs Panevėžyje pijorų mokyklą, kad galėtų 
siekti aukštųjų mokslų, pasirinko beveik vienintelį jo kil- 
mės atstovui likusį kelią — 1773 m. jis mokosi Vilniaus 
dvasinėje seminarijoje ir kartu klauso paskaitų universi- 
tete (be kitų, M. Knakfuso dėstomos architektūros). Kaž- 
kokiu būdu gabų jaunuolį pastebi vyskupas I. Masalskis 
ir 1775 m. jį išsiunčia į Varšuvą, o 1776—1777 m.— į Ro- 
mą studijuoti architektūros. L. Stuoka-Gucevičius turėjo 
būti nepaprastai gabus, jei ten, kaip spėjama, sugebėjo 
išleisti italų kalba kažkokį iki šiol nerastą veikalėlį apie 
architektūrą. 

Grįžęs į Vilnių, kurį laiką dėstė matematiką seminari1- 
joje, o 1778 m. I. Masalskis jį pasiima su savimi į kelionę 
po Europą. Karaliaučius, Gdanskas, Berlynas, Hamburgas, 
pagaliau Paryžius, kur išbuvo ilgesnį laiką — toks būsi- 

79 Žr.; Bielinski J. Uniwersytet Wilenski, t. 2, p. 20. Be to, žI.: 
Maikiewicz A. Teoria architektury w nowožytnym pismienictwie pols- 
kim. Krakow, 1976, s. 26, 

mojo architekto maršrutas. Paryžiuje jis studijavęs Archi- 
tektūros akademijoje ir Ž. F. Blondelio architektūros mo- 
kykloje. Jam galėjo dėstyti ir vadovauti žymūs prancūzų 
architektūros specialistai Ž. Ž. Suflo (1713—1780), 
K. N. Ledu (1736—1806) ir kt. 

Nuo 1781 m. L. Stuoka-Gucevičius vėl Vilniuje. Čia 
gauna I. Masalskio pavedimą — baigti Verkių rūmų 
kompleksą, pradėtą M. Knakfuso. Statyba truko iki 
1791 m. Per tą laiką buvo pradėta ir kitų didelių darbų — 
Vilniaus rotušė, nuo 1783 m. perėmė katedros statybą. 
Matyt, jos reikalais 1785, 1786 ir 1787 m. buvo išvykęs į 
užsienį. 1792 ir 1793 m. L. Stuoka-Gucevičius Vilniaus in- 
žinierių korpuso profesorius: dėsto topografiją, geografi- 
ją ir architektūrą *?, 

Po nepavykusio T. Kundzičiaus mėginimo atnaujinti 
architektūros kursą, matyt, mėginta paskutinio dešimtme- 
čio pradžioje profesoriumi pakviesti L. Stuoką-Gucevičių. 
Tų pastangų rezultatas veikiausiai ir buvo 1793 m. spalio 
8 d. išduotas jam Vilniaus universiteto architektūros pro- 
fesoriaus patentas, pasirašytas žinomo Targovicos šalinin- 
kų vado vyskupo Juozapo Kasakauskio ir patvirtintas 
LDK Edukacinės komisijos antspaudu. Atrodo, tai bus bu- 
vę padaryta be rektoriaus M. Počobuto sutikimo, todėl, 
praūžus 1794—1796 m. įvykiams, šis paskyrimas, visą lai- 
ką ignoruotas universiteto vadovybės, liko fiktyvus. An- 
tai žinoma, kad 1796 m. būsimasis profesorius priklause 
generalgubernatoriaus N. Repnino štabui, nes ėjo guber- 
nijos architekto pareigas. Tada iškyla jo santykio su 
T. Kosciuškos sukilimu problema. 

Šiaip ar taip, L. Stuoka-Gucevičius, išlaikęs tam tikrą 
konkursą, 1797 m. tapo architektūros profesoriumi. 
1797/98 m. m. paskaitų prospekte jo paskaitos numatytos 
tris kartus per savaitę — pirmadieniais, trečiadieniais 1r 
penktadieniais. Ši tvarka buvo numatyta ir kitiems moks- 
lo metams. 

Visas L. Stuokos-Gucevičiaus architektūros kursas, ku- 
ris apėmė civilinę ir karo statybą, buvo skirtas trejiems 





30 Drėma V. Sprawa nauczania architektury..., s- 358. 

metams. Pirmiausia kurse turėjo būti išdėstytos bendro- 
sios problemos ši — statybų atsiradimas kaip reikmės re- 
zuliatas, pastato grožio priklausomybė nuo proporcijos ir 
pan. Paskui eita prie konkretesnių dalykų, susijusių su 
statybos procesu. Kurse numatyta kalbėti apie pastato 
vietos parinkimą, statybos medžiagas, pamatus, pusiau- 
svyros ir traukos problemas, kūnų pasipriešinimą ir pan. 
Manoma, kad L. Stuoka-Gucevičius, sudarydamas savo 
programą, atsižvelgęs į Ž. E. Blondelio mokyklos pro- 
gramą 2, 

Pirmaisiais metais profesorius spėjo išnagrinėti tiktai 
„pastatų grožio mokslą“, „mokslą apie proporciją civili- 
nėje architektūroje“. Jo estetinės pažiūros išreikštos to- 
kiais programos punktais: ,„,„...pastato grožis, darnumas 
ir didingumas glūdi ne išgalvotuose pagražinimuose bei 
papuošimuose, bet statinio dalių santykiavime tarpusa- 
vyje ir su visuma, o nuo to priklauso ir jo stiprumas" 5, 
Tarpusavį statinio dalių santykį ir jų santykį su visuma 
profesorius žadėjo nustatyti „pagal senovės graikų žino- 
mas taisykles“. Statinio grožio problemai XVIII a. buvo 
skiriama daug traktatų, mėginta jį ir harmoniją išreikšti 
skaičių santykiu. Atrodo, kad šie teoriniai svarstymai yra 
rūpėję ir L. Stuokai-Gucevičiui, kuris ieškodamas griežtų 
architektūros grožio taisyklių, priėjęs prie panašių išvadų 
kaip ir prancūzų teoretikas Š. E. Brizio **, 

Taigi pirmasis Vilniaus universiteto architektūros ka- 
tedros profesorius L. Stuoka-Gucevičius buvo ne tik prak- 
tikas, bet architektūros teoretikas. Deja, jo labai didelės 
potencinės galimybės dėl ankstyvos mirties liko neišnau- 
dotos. 

L. Stuokos-Gucevičiaus architektūros idėjas mėgino 
plėtoti Mykolas Šulcas (1769—1812). 





31 Barinicka K. Polskie szkolnictwo artysticzne na przeiomie XVIII 
i XIX wieku (1764—1831). Wroctaw etc., 1971, s. 92. 

32 Ten pat, p. 93. 

53 Budreika E. Architektas Laurynas Stuoka-Gucevičius. V., 1954, 
p. 14. 

84 Žr.; Malkiewicz A. Teoria architektury. .., s. 55. 

M. Šulcas buvo mokęsis Mintaujos (Jelgavos) gimna- 
zijoje, 1788 m. baigė Vilniaus universitetą, paskui moky- 
tojavo Kretingoje, Naugarduke, Vilniuje, tarnavo LDK 
kariuomenėje. 1797—1798 m. ėjo architektūros katedros 
adjunkto pareigas, o 1799 m. pradžioje buvo išrinktas jos 
profesoriumi. Paskaitas iki 1805 m. ne tik skaitė savo 
pirmtako dienomis, bet ir laikėsi jo nustatytos klasicizmo 
krypties. M. Šulco būta gana gabaus ir gerų norų Žžmo- 
gaus, tačiau, bendra nuomone, jam trūko profesinio pasi- 
rengimo, todėl nei teorijos žiniomis, nei praktine veikla 
jis neprilygęs L. Stuokai-Gucevičiui. Ypač jam nesisekė 
praktika. 1809 m. buvusios net atimtos darbų vykdytojo 
teisės, o 1812 m. sugriuvo jo statyta Vingio miške altana, 
kur organizuojamoje puotoje turėjo dalyvauti caras 
Aleksandras I, ir nelaimingas architektas, išsigandęs ga- 
limų įtarimų, baigė gyvenimą savižudybe. 

Iš jo statinių žymiausi — universiteto anatomikumas 
(buvusi Spaso cerkvė), chemijos salė (dabar Švietimo mi- 
nisterijos), šv. Onos bažnyčios varpinė (1867 m. nugriau- 
ta), buvęs „Europos“ viešbučio pastatas (Garelio gatvėje, 
1944 m, hitlerininkų sudegintas), keli bažnyčių ir rūmų 
projektai, M. Šulcas tęsė Vilniaus katedros statybą. 

M. Šulco architektūros kurso klausė nemaža studentų: 
1802 m. — 24, o 1805/06 m. m.— net 44 (L. Stuoka-Guce- 
vičius turėjęs tik 4). Tokia gausybė klausytojų dar nereiš- 
kia, kad jie visi rengėsi tapti architektais: mat architektū- 
ros kursas buvo privalomas kai kurių fizikos-matemati- 
kos specialybių studentams kaip antraeilis dalykas *, 
Kartu tai buvo ir tam tikra visuomenės estetinio lavini- 
mo priemonė, todėl M. Šulco kursą apskritai derėtų ver- 
tinti teigiamai. 

M. Šulcą išrinkus profesoriumi, katedros viceprofeso- 
riumi 1799 m. gegužės 9 d. tapo Mykolas Kado (1765— 
1823)“. Jis buvo lenkas, baigęs Varšuvos kadetų korpusą 


ir paskiau tarnavęs kariuomenėje. 1803 m. vasario 1 d. 





*5 Plačiau žr.; Barinicka K. Polskie szkolnictwo..., s. 95—96. 
86 Tarnybos lapas.— VUB, f. 2-KC 128, L. 112—113. 

jam buvo pavestas topografinės braižybos kursas (kurs 
rysunkėow topograficznych). 

Vilniaus vyriausiosios mokyklos fizikos mokslų fakul- 
tetui priklausė dar tapybos katedra, bet ji bus apžvelgia- 
ma kartu su moralinių mokslų fakulteto katedromis: vi- 
sais atžvilgiais tapyba, kaip meno šaka, labai maža ką 
bendra turi su tiksliaisiais ir taikomaisiais ir labai daug su 
literatūros mokslais. Po 1803 m. tapybos katedra liko pri- 
skirta naujai sukurtam ketvirtajam fakultetui — literatū- 
ros ir laisvųjų menų. 


HUMANIT ARINIAI MOKSLAI 


Iki 1781 m. Vilniaus universitete pagal savo lygina- 
mąjį svorį dominavo humanitariniai mokslai — filosofija, 
filologija, teologija. Netgi tikslieji mokslai — fizika, ma- 
tematika — buvo dalis filosofijos. Po 1781 m. neabejotinai 
viršų gavo emancipavęsi gamtos ir tikslieji mokslai. Ta- 
čiau daug pakitimų matome ir humanitarinių disciplinų 
srityje. Jos taip pat pakluso naujojo laiko idėjoms ir ten- 
dencijoms. 

Kalbant apie universitete dėstomas humanitarines dis- 
ciplinas, reikia nurodyti vieną gana paradoksalų dalyką: 
„filosofų amžiuje“, kaip kartais vadinama Švietimo epo- 
cha, po 1773 m. reformų Vilniaus aukštoji mokykla atsi- 
sakė filosofijos katedros ir kartu čia liautasi dėstyti filo- 
sofijos kursą. Beje, Edukacinės komisijos nurodymu, filo- 
sofija, išskyrus logiką, buvo pašalinta ir iš Lietuvos ir 
Lenkijos vidurinių mokyklų programų. Tik po dvidešimt 
metų Vilniaus universiteto teisės specialybės studentams 
vėl buvo įvesta logika, kurios kursą 1793—-1798 m. skaitė 
teisės profesorius Simonas Malevskis, o paskui iki 1803 m. 
kaip pridėtinį kursą — viceprofesorius Motiejus Karafa- 
Korbutas (1770—2)7, 

Filosofijos nevertinimas universitete ir apskritai to me- 
to mokslo visuomenėje buvo reakcija į jėzuitų mokyklose 
viešpatavusią filosofiją, į jos atitrūkimą nuo gyvenimo, 


57 Bieliūski J. Uniwersytet Wilenski, t. 2, s. 397; t- 3, p. 214—215. 

Ji dėl dažnai nueinančio iki absurdo spekuliatyvumo ne- 
galėjo tenkinti visuomenės praktinių poreikių. Todėl Lie- 
tuvos ir Lenkijos švietėjai tokią filosofiją visai pagrįstai 
atmetė, bet jų bėda buvo ta, kad neturėjo kuo jos pakeis- 
ti: naujoji filosofija, galinti tenkinti jų poreikius, kaip 
universitetinis kursas dar nebuvo susiformavusi. Tad Vil- 
niaus universitete susidarė bemaž 30 metų filosofijos dės- 
tymo pertrauka. Neturint prieš akis naujoviško filosofijos 
kurso pavyzdžio, Edukacinei komisijai ir universiteto va- 
dovybei nebuvo ko rūpintis rengti filosofijos specialistus, 
nepasitikėta abstrakcijomis ir dedukcija, nemokėta ir ne- 
mokyta jos derinti su indukcija. Taigi nuo vieno kraštuti- 
numo — scholastinės filosofijos perdėto deduktyvumo nu- 
krypta į kitą — per daug vertės teikta indukcijai. 

Matyt, šiomis aplinkybėmis kiek vėlavo taip pat hu- 
manitarinių disciplinų kadrų komplektavimas: antai 
1781/82 ir 1782/83 m. m. universitete buvo dėstomos tik 
trys humanitarinės disciplinos: krašto teisę ir LDK teismo 
procesą skaitė Mykolas Olechnovičius, romėnų teisę — 
Bernardas Sirutis, o retoriką, lotynų ir graikų kalbas — 
Kazimieras Rogovskis (1728—2). Tiktai 1783 m. suformuo- 
toje moralės mokslų kolegijoje jau dėstyti 8 kursai (dir- 
bo 7 profesoriai: B. Sirutis, be romėnų teisės, skaitė dar 
šv. Raštą *8). 


Ekonomikos mokslai 


Tarp humanitarinių kursų po 1783 m. ryškiausiai do- 
minavo ekonomikos mokslai. Tai lėmė kelios aplinkybės: 
glaudus santykis su aktualiausiomis krašto gyvenimo 
problemomis, palyginti sena ir gaji tradicija (prisiminki- 
me M. Smigleckį, A. Olizarovijų) ir tinkamas šios discip- 
linos profesorius. Mokslo istorija duoda daug pavyzdžių, 
kaip veiklus, talentingas mokslininkas smarkiai pastū- 
mėja į priekį kurią nors mokslo sritį. XVIII a. pabaigoje 
toks žmogus buvo Jeronimas Stroinovskis (1752—1815), 
kilęs iš Volynės (Ukraina). Kaip ir daugelis jo amžinin- 


88 Bielinski J. Uniwersytet Wilenski, t. 2, s. 13—14. 

kų kolegų, baigęs vidurinį ir aukštąjį mokslą, palyginti 
jaunas 1781 m. pakviečiamas į Vilniaus universitetą pri- 
gimtinės teisės katedros profesoriumi. Tačiau 1781 m. jis 
siunčiamas į Krokuvos universitetą čia atvykusių mokytis 
Vilniaus mokytojų seminarijos auklėtinių prefektu. Kro- 
kuvoje įsigyja teologijos ir teisės daktaro laipsnius (1781). 
Tad savo kursą pradeda skaityti tik 1783 m. 1785/86 m. m. 
jo kursas išplečiamas prigimtine teise, politine teise, po- 
litine ekonomija ir tautų teise. 1787/88 m. m. J. Stroinovs- 
kis buvo išvykęs į Italiją, kur susipažino su mokslinin- 
kais Čezare Bekarija, Petru Moskačiu, Angelu Fabroniu. 
Grįžęs savo kursą skaitė iki 1806 m. 

Po M. Počobuto J. Stroinovskis septynerius metus 
(1799—1806) buvo Vilniaus universiteto rektorius ir daug 
prisidėjo prie 1803 m. Rusijos švietimo reformos. Išėjęs iš 
universiteto, jis padarė nemažą dvasininko karjerą: 
1806 m. jam suteikiamas vyskupo titulas, o nuo 1814 m, 
valdė Vilniaus vyskupiją. 

J. Stroinovskis prigimtinės teisės kursą skaitydavo 
taip pat tris kartus per savaitę, tačiau, aktyviai dalyvau- 
damas Edukacinės komisijos ir seimo (1791) darbuose, 
praleisdavo daug paskaitų: nuo 1787 m. jį ėmė vaduoti 
adjunktas Simonas Malevskis, kuris 1794 m. iš jo visai 
perėmė prigimtinės teisės kursą. 

Prigimtinei teisei priklausė visas kompleksas klausimų, 
kylančių iš žmogaus prigimties. Atsiradusi dar antikos 
laikais (Romos teisininkai skyrė pilietinę, tarptautinę ir 
prigimtinę teisę — ius naturale), savo aukščiausią raidos 
laipsnį pasiekė XVII-XVIII a., tapdama progresyviųjų 
visuomenės jėgų ideologine priemone kovoje su feodaline 
santvarka. Jos principai ryškūs įvairiuose to meto revo- 
liuciniuose aktuose — amerikiečių „Nepriklausomybės de- 
klaracijoje“ (1776), prancūzų „Žmogaus ir piliečio teisių 
deklaracijoje“ (1789). Kaip pats pavadinimas sako, buvo 
pripažįstama, kad žmogus iš prigimties turi tam tikrų tei- 
sių, kurių niekas negali iš jo atimti ar siaurinti. Nagri- 
nėdamas įvairiais aspektais žmogaus prigimties teises, šis 
mokslas neišvengiamai užkliudydavo įvairias plačias sri- 


11 Užsak. Nr. 3820 161 


tis — ekonomiką, politiką, todėl su prigimtinės teisės dis- 
ciplina glaudžiai susijusios politinės ekonomijos ištakos. 
"Apie J. Stroinovskio kursą galima geriausiai spręsti 
iš 1785 m. Vilniuje išleistos profesoriaus knygos „Prigim- 
tinės, politinės teisės, politinės ekonomijos ir tarptautinės 
teisės mokslas“. Ji sulaukė net penkių leidimų. 1809 m. 
jos vertimas į rusų kalbą išėjo Peterburge. Taigi šis vei- 
kalas XIX a. pradžioje buvo labai populiarus, juo studentai 
naudojosi kaip aukštosios mokyklos vadovėliu, 
Pavadinimas jau nusako J. Stroinovskio veikalo struk- 
tūrą: knygą sudaro keturios dalys — pirmoji dalis skirta 
prigimtinei teisei, antroji — politinei teisei, trečioji — po- 
litinei ekonomijai, o ketvirtoji — tarptautinei teisei. Ka- 
dangi teisės dalykai dažnai siejami su ekonomika, tai po- 
litinės ekonomijos problemos užkliudomos ir kituose sky- 
riuose. Visoje knygoje dominuoja fiziokratų teorijos 
požiūriu išdėstytas ekonomijos mokslas, ir terminas 
„prigimtinė teisė“ iš esmės apima politinei ekonomijai 
priklausantį turinį. Todėl J. Stroinovskis gana pagrįstai 
laikomas politinės ekonomijos pradininku Vilniaus uni- 
versitete. Pagal politinės ekonomijos elementų gausumą 
jo skaitomas kursas palyginti su analogiškais kursais 
(pvz., moralinės filosofijos kursu) Anglijos, taip pat Mask- 
vos universitete buvo pažengęs kur kas toliau keliu, ku- 
ris pavertė politinę ekonomiją savarankiška mokslo dis- 
ciplina. O fiziokratų teorijos dominavimas šiame kurse 
buvo išimtinis reiškinys Europos aukštojo mokslo istori- 
joje: net Prancūzijos universitetuose fiziokratizmo pa- 
grindėjo Fransua Kenė (1694—1774) teorija nebuvo taip 
plačiai dėstoma kaip Vilniuje. Netgi terminas „politinė 
ekonomija“ čia imtas vartoti anksčiau negu kitur. 
Kalbant apie J. Stroinovskio prigimtinės teisės kursą, 
reikia atkreipti akis į skelbiamas antifeodalines, antibau- 
džiavines mintis. Savo veikale (matyt, tuo labiau paskai- 
tose) profesorius pabrėžia, kad visi žmonės turį lygias 
teises į asmeninę ir privatinę nuosavybę: „Taigi visuose 
moralės ir politikos tyrimuose reikia kaip neklystamo 
principo laikytis taisyklės: Nuosavybė ir Laisvė kiekvie- 

nam žmogui iš prigimties priklauso. Prigimtos Priedermės 
ir Pareigos visiems žmonėms būdingos“ *, Jis teigė, kad 
feodalinė valstiečių priklausomybė nesanti prigimties ar 
susitarimo dalykas: ji atsiradusi smurtu. Tokios pažiūros 
buvo smarki baudžiavos kritika, stiprinusi antibaudžia- 
vines nuotaikas LDK, o vėliau ir Rusijoje, rengusi dirvą 
idėjai pakeisti esamą santvarką. 

XVIII a. antrojoje pusėje LDK buvo labai paplitusios 
antibaudžiavinės pažiūros. Jos daugiausia ėjo iš didžiųjų 
feodalų-didikų ir jiems artimų sluoksnių. Suprantama, 
baudžiavos nekentė ir patys valstiečiai bei savo būkle 
artimi jiems sluoksniai. Būta ir konkrečių mėginimų re- 
formuoti baudžiavą „iš viršaus“. Antai 1769 m. Lietuvos 
visuomenės veikėjas Povilas Ksaveras Bžostovskis (1739— 
1827) netoli Vilniaus turėtame Merkinės dvare sukūrė 
vadinamąją Pavlovo respubliką, kur baudžiauninkai nau- 
dojosi tam tikra savivalda. Ši reforma, beveik tris kartus 
padidinusi dvaro pajamas, turėjo nemaža šalininkų tarp 
didikų. Tad J. Stroinovskio skelbiamos antibaudžiavinės 
idėjos buvo krašte vykusių mėginimų reformuoti feodali- 
„nius santykius apibendrinimas ir pagrindimas. 

J. Stroinovskio feodalizmo ir baudžiavos kritika ne- 
buvo nei radikali, nei nuosekli: jo teorijoje liko teiginių, 
kurie gynė feodalinę žemės nuosavybę. Pavyzdžiui, auto- 
rius skyrė žemės savininko ir žemdirbio sąvokas: pagal 
prigimtinę teisę žemės savininkas esąs tas, kuris daro pa- 
grindinius investavimus (naktady gruntowe), o tas, kuris 
daro kasmetinius ir pradinius investavimus (naktady pier- 
wiastkowe), esąs žemdirbys *. Savininkas iš žemdirbio vi- 
sai teisėtai galįs reikalauti kompensacijos — grąžinti dalį 
pagrindinių investavimų. Taip galėjo samprotauti ir fe0- 
dalas, reikalaudamas iš valstiečio užmokesčio už naudo- 
jimąsi žeme. 

Vis dėlto fiziokratų idėjos, kurias propagavo J. Stroi- 
novskis prigimtinės teisės kurse ir minėtame veikale, ar- 


89 Žr.: Stroynowski H. Nauka prawa przyrodzonego, politycznego, 
ekonomiki politycznej į prawa narodėow. Wilno, 1805, s. 49. 


*0 Ten pat, p. 146—147. 


163 


dė feodalinę santvarką, o jeigu baudžiava Lietuvoje išsi- 
laikė dar 75 metus nuo J. Stroinovskio knygos pasirody- 
mo, tai dėlto kaltos ne fiziokratų ir vilniečio profesoriaus 
teorijos spragos?!, bet tolesnė krašto istorijos raida, ku- 
rioje iškilo jėgos, privertusios Lietuvos liaudį vergauti 
iki 1861 m. 


Teisės mokslai 


Kaip sakyta, dar 1781/82 m. m. buvo skaitomi du tei- 
sės kursai. Mykolas Olechnovičius, civilinės teisės dak- 
taras, krašto teisę ir LDK teismo procesą skaitė tik dve- 
jus metus: 1783 m. jis mirė. Jo prospekte nurodoma, kad 
visas kursas susidėsiąs iš trijų dalių: pirmojoje kalbėsiąs 
apie teisę apskritai, antrojoje — apie Lenkijos viešąją ci- 
vilinę teisę, apie Lenkijos karalystės ir LDK statutų ir 
konstitucijų skirtumus. Trečioji dalis būsianti skirta len- 
kų teisei, nagrinėjančiai karaliaus, senatorių, riterių ir 
kitų luomų (miestiečių, pirklių) teises bei privilegijas. 
Čia taip pat ketinama apžvelgti dar totorių, čigonų, žydų 
ir kitų atvykėlių teises. Paskutiniame skyrelyje žadama 
apibūdinti magistratūras, jų įvairias klases, valdžią ir pan. 

Po M. Olechnovičiaus mirties civilinė krašto teisė ilgai 
nebuvo dėstoma. 1797 m, vasario 21 d. civilinės teisės vi- 
ceprofesoriumi buvo išrinktas filosofijos ir abiejų teisių 
daktaras Adomas Povstanskis (1768—2)?2, dirbęs iki 
1805 m. 

Labai trumpai, vos trejus metus (1781—1783), romėnų 
teisės kursą tris kartus per savaitę skaitė Bernardas Siru- 
tis (1731—1784). Jis apsiribojo tik keturių Justiniano ko- 
dekso (529) knygų komentavimu: apie asmenis ir jų skir- 
tumą, apie daiktų įvairumą ir jų nuosavybę, apie likusį 
po mirties be testamento palikimą ir apie bausmes, skiria- 
mas pagal nusikaltimų nelygumą. 


?i Plačiau žr.; Makarevičius A. Ekonominės teorijos Vilniaus uni- 
versitete. 1783—1832 m.— Mokslo darbai, 1960, t. 34. Ekonomika, t. 1, 
p. 114—129, 

22 VUB, f. 2-KC 128, L. 122—123, 

Po B. Siručio romėnų teisės katedra bene 13 metų ne- 
turėjo profesoriaus, tik 1797 m. ją užėmė pasaulietis ka- 
nonų teisės profesorius Kornelijus Pocalojevskis (1746— 
1812). Jis buvo Vilniaus universiteto auklėtinis. Gavęs 
filosofijos daktaro laipsnį, trejus metus išbuvęs Varšuvo- 
je ir dvylika metų Romoje, kur gilinęs bažnytinės teisės 
mokslus. 1783 m. jis tapo Vilniaus universiteto kanonų 
teisės katedros profesoriumi. 1803 m. liepos 28 d. išėjo į 
pensiją. 

K. Pocalojevskio paskaitos būdavo tris kartus per sa- 
vaitę. Be tokių bažnytinės teisės dalykų, kaip santuoka ir 
skyrybos, dvasininkų privilegijos, beneficijos, bažnyčios 
hierarchija ir jos organai, K. Pocalojevskis atkreipdavo 
klausytojų dėmesį ir į bendruosius teisės klausimus: aiš- 
kindavo rašytinės įr papročių teisės, tarptautinės ir civi- 
linės teisės skirtumus, apibūdindavo teisės metodus. Šios 
žinios papildydavo tą spragą, kuri buvo atsiradusi nepa- 
vykus suorganizuoti civilinės ir baudžiamosios teisės ka- 
tedrų. 

Nuo 1801 m. iki 1803 m. reformos romėnų teisę dėstė 
adjunktas Motiejus Karafa-Korbutas. 

Iš šios teisės mokslų apžvalgos matyti, kad Vilniaus 
universitete iki 1803 m., nors ir buvo jaučiamas labai di- 
delis poreikis, jie nepasiekė deramo lygio: neapėmė visų 
disciplinų, dėstyta su pertraukomis. Pagrindine priežasti- 
mi, matyt, reikėtų laikyti tai, kad neatsirado nė vieno pa- 
jėgaus, profesionaliai pasirengusio, iniciatyvaus profeso- 
riaus. 


Istorija 


Iki 1781 m. reformų universitete istorijos katedros ne- 
buvo, tačiau negalima sakyti, kad jame nebuvo mokoma 
istorijos?*. Mokykla nuo seno pasižymėjo istorijos moks- 


93 1805 m. surašytame tarnybos lape (VUB, f. 2-KC 128, 1. 84—85) 
nurodoma, kad jam 72 metai, taigi būtų gimęs 1733 m. 

?* J, Popliatekas nurodo, kad 17/3 m. reformos išvakarėse buvęs 
istorijos profesorius Juozapas Kirkila (Kirkielo, 1742—0), žr.: 
Poplatek J. Komisja edukacji narodowej, s. 351. 

lo tradicijomis, be kurių nebūtų išaugę universiteto auk- 
lėtinių A. Vijūko-Kojelavičiaus, Adomo Naruševičiaus 
(1733—1793) ir kitų darbai. 

Po 1772 m. katastrofos — pirmojo padalijimo tiek Lie- 
tuvoje, tiek Lenkijoje ypač susidomėta savo krašto isto- 
rija: ieškota priežasčių, atvedusių valstybę prie bedugnės 
krašto. Kartu tikėtasi istorijos pavyzdžiais ugdyti jauno- 
sios kartos patriotizmą ir pilietiškumą. Todėl vienas Edu- 
kacinės komisijos rūpesčių buvo įkurti abiejuose univer- 
sitetuose istorijos katedras. 

Vilniaus universiteto visuotinės istorijos katedra savo 
veiklą pradėjo tik 1783 m., kai M. Počobuto teikimu Edu- 
kacinė komisija paskyrė Tomą Husaževskį (1732—1807) 
jos profesoriumi. Jis buvo gimęs Varšuvoj, bet šeima sa- 
ve kildino iš Lietuvos. Iki atvykimo į Vilnių jo mokyma- 
sis ir darbas buvo susijęs su misionierių vienuolių ordinu. 
Išdirbęs Vilniaus universitete dvidešimt metų, 1803 m. 
Jiepos 28 d. išeina į pensiją“ — tampa emeritu, bet, ne- 
sant kam jo pavaduoti, savo kursą skaito dar iki 
1805/06 m. m. 

Be profesoriaus, visuotinės istorijos katedra nuo 
1797 m. vasario 20 d. turėjo dar viceprofesorių — Ferdi- 
nandą Serafinovičių, kuris nuo 1803 m. vasario 1 d. skiria- 
mas skaityti lotynų liįeratūros kurso “9. 

Vis dėlto per visą tą laikotarpį pagrindinis istorijos 
dėstymo krūvis teko T. Husaževskiui. Jo būta labai stro- 
paus profesoriaus, dėstė be pertraukų. Visuotinės istori- 
jos paskaitas turėdavo tris kartus per savaitę. 1783 m. 
jis išspausdino „Kalbą pradedant viešas visuotinės isto- 
rijos paskaitas“, kur išdėstytos jo pažiūros į istorijos 
mokslą ir uždavinius. Profesorius skelbė norįs išaiškinti 
valstybių atsiradimą, augimą ir žlugimą, jų teises, dorovę, 
papročius, religiją, politiką, mokslus, menus, taip pat ke- 
tinąs duoti žinių apie didžiuosius žmones. Tais svarstymais 
jis stengsiąsis nukreipti mokinių protą teisingai spręsti 
apie įvykius, taip pat skatinsiąs jų širdis siekti dalykų, 





95 VUB, f. 2-KC 128, 1. 82—83, 
96 Ten pat, L. 120—121. 

kurie teiktų laimės tiek atskiram žmogui, tiek krašto vi- 
suomenei **, 

T. Husaževskis skaitė visuotinės istorijos kursą dau- 
gelį metų: 1784 m. jis pradėjo jį dėstyti nuo Peloponeso 
karų, po trejų metų pasiekė Romos laikus, 1791 m. dėstė 
XI amžių, o 1792/93 m. m.— XV a. Taigi istoriją iki 
XVIII a. vidurio skaitė bene 12 metų. 1794—1799 m. bu- 
vo dėstomas antrasis visuotinės istorijos ciklas, kurio 
treji metai skirti senovės, o dveji — naujajai istorijai. 

Apie skaityto 1802/03 m. m. kurso turinį galima spręs- 
ti iš jo raporto-ataskaitos universiteto vadovybei ?š, Rei- 
kia pripažinti, kad profesoriui biblinės legendos turėjo 
istorinio dokumento vertę, todėl kursas buvo pradėtas 
nuo pasaulio tvano, pirmųjų žmonių paplitimo. Paskui 
aiškinta, kaip atsiradę žemdirbių, piemenų ir medžiotojų, 
kaip susidariusios valstybės. Palestinos istorija taip pat 
grindžiama biblinėmis legendomis apie Abraomą ir jo 
palikuonis, apie žydų vergiją Egipte, jų kelionę į „paža- 
dėtąją žemę“. Biblinių legendų laikymas istorijos šaltiniu 
buvo būdingas bene visiems to meto istorikams. 

Kalbant apie XVIII a. istorijos ar T. Husaževskio kur- 
so moksliškumą, reikia turėti galvoje, kad prieš 200 metų 
dar nemokėta skaityti hieroglifų, dantiraščių, archeologi- 
ja tyrė tik senovės graikų ir romėnų meno paminklus. [r 
vis dėlto T. Husaževskio paskaitos apie Asiriją, Persiją, 
Egiptą, Finikiją, o ypač Graikiją ir Romą buvo palyginti 
artimos mūsų istorijos supratimui. Galima spėti iš ataskai- 
tos, kad T. Husaževskio kurse tiksliausiai nušviestas he- 
lenistinis Graikijos ir kai kurių Rytų šalių istorijos laiko- 
tarpis — Ptolemėjų Egiptas, Seleukidų Sirija, kolonijos 
(IV—I a. pr. m. e.), daugiausia žinių duota apie graikų 
meną, mokslą, filosofus, oratorius. Mat iš to laiko ir 
XVIII a. turėta nemaža rašytinių paminklų. Gana detaliai 
galėjo kalbėti ir apie Romos istoriją, kurią tais metais 
baigė imperatoriumi Kaligula (I m. e. a.). 

97 Žr.: Bieliūski J. Uniwersytet Wileūski, t. 2, s. 436. 

98 Pigėn S. Raport prof. Tomasza Hussarzewskiego o kursie historii 


starožytnej w r. akad. 1802/03.— Ateneum Wileūskie, 1929, rocz. 6, 
z. 1/4, s. 590—592. 

Prie minėto raporto pridėtas visuotinės istorijos kursą 
klausyti užsirašiusių studentų sąrašas. Jų būta nemaža — 
iš viso 45. «. 

T. Husaževskis, kaip ir daugelis jo kartos vilniečių 
profesorių, didesnių mokslo veikalų nepaliko. Tačiau nei 
ši aplinkybė, nei nepaprastai ištęstas kursas nekliudė am- 
žininkams ir vėlesniems istorikams jį labai teigiamai ver- 
tinti. J. Lelevelis, 1804/05 m. m. klausęs jo kurso, vėliau 
palaikė artimus ryšius su savo profesoriumi, o po jo mir- 
ties ne kartą kalbėjo apie teigiamą T. Husaževskio po- 
weikį jo istorijos metodikai ir pažiūroms. 


Filologija 


Filologijos mokslai — lotynų kalba ir literatūra — vi- 
duriniais amžiais ir vėlesniais laikais vadinama retorika, 
Vilniaus universitete dėl jos bendramokslinės reikšmės 
buvo dėstoma visą laiką. Tačiau, stokojant dokumentų, 
šiandien gana sunku nustatyti, kas juos dėstė 1773— 
1779 m. Antai minima, kad nuo 1777 m. lotynų ir lenkų 
literatūros viceprofesoriumi buvęs Jokūbas Jaksa (1743— 
2)?. „Literatūros ir estetikos dalykus“ 1780/81 m. m. skai- 
tęs kun. Mackevičius 100, 

1781/82 ir 1782/83 m. m. retoriką, lotynų ir graikų 
kalbas tris kartus per savaitę (pirmadieniais, penktadie- 
niais ir šeštadieniais) dėstė Kazimieras Rogovskis 10!, 
J. Bielinskio duomenimis *2. jis gimęs 1727 m. Lietuvoje, 
giaikų kalbą universitete ėmęs dėstyti po 1773 m. Pasi- 
žymėjęs lotyniškai sakomomis kalbomis pradedant ir bai- 
giant mokslo metus (kai kurios išspausdintos). Miręs 
Vilniuje 1810 m. L. Janovskis nurodo, kad Vilniaus uni- 
versitete su pertraukomis dėstęs nuo 1756 iki 1805 m.103 


99 Žr.: Poplaiek J. Komisja edukacji narodowej, s. 359. 

100 Drėma V. Estetinės minties raida Lietuvoje 1770—1832.— ProbD- 
lemos, 1977, Nr. 2(20), p. 83. 

101 Bielinski J. Uniwersytet Wilenski, t. 2, s. 13. 

102 Ten pat, t. 3, p. 307. 

108  Žr.; Janowski L. Stownik bio-bibliograficzny dawnego uniwer- 
sytetu wileūskiego. Wilno, 1939, s. 366—367. 

J. Bielinskis, apibūdindamas 1762 m. Vilniuje išleistą 
K. Rogovskio lotynišką knygą „Oratio sub Auspiciis mag- 
ni nominis“, sako, jog autorius užsimena mokąs vaikus 
jau aštuntus metus. J. Bielinskis šią kalbą įvertina esant 
labai įdomią, neįprastą: ji vaizduojanti ne tik pačią mo- 
kyklą, bet ir duodanti gražiai nupieštą moksleivių pa- 
veikslą — fizionomiją ***, Tačiau kitoje savo darbo vietoje 
teigia, kad pojėzuitiniu laikotarpiu, kai dirbo K. Rogovs- 
kis, lotynų ir graikų kalbų mokymas buvęs labai silp- 
nas 106, 

Vis dėlto istorikai pirmuoju literatūros ir retorikos 
katedros profesoriumi laiko Dovydą Pilchovskį (1735— 
1803), gimusį Alvito parapijos Rutkiškių km. (dabar Vil- 
kaviškio raj.). Jo mokslai ir vėlesnė veikla iki paskyrimo 
profesoriumi daugiausia susijusi su Vilniumi. Čia mokėsi 
jėzuitų mokyklose, įstojo 1752 m. į ordiną, po šešerius 
metus (1755—1761) trukusio pedagoginio darbo studijavo 
universitete teologiją. 1766 m. gavęs filosofijos daktaro: 
laipsnį, vėl dirbo mokytoju — dėstė retoriką Vilniaus. 
kilmingųjų kolegijoje. 1771 m. kartu su ordino generolu 
buvo Romoje, kur visus stebinęs žinių gausumu, lotynų 
kalbos grynumu ir sklandumu. 1773 m. gavo teologijos: 
daktaro, o 1778 m. kanonų teisės daktaro laipsnį. Ką 
dirbo po to iki 1783 m., žinių nėra. 1783 m. birželio ir lie- 
pos mėn. Edukacinės komisijos pavedimu vizitavo vidu- 
rines mokyklas. Tais pačiais metais skiriamas universiteto 
literatūros profesoriumi ir moralės mokslų kolegijos pre- 
zidentu (iki 1803 m.). Profesoriumi D. Pilchovskis buvo 
iki 1794 m. Kartu jis ėjo ir kitas pareigas: vadovavo aka- 
demijos spaustuvei (1773—1801), kelerius metus buvo 
vizitatoriumi, 1793 m.— naujosios Edukacinės komisijos 
nariu, 1794 m., būdamas Lietuvos laikinosios revoliucinės 
vyriausybės nariu, tvarkė švietimo reikalus. Be to, jis tu- 
rėjo ir įvairių bažnytinių pareigų. Tad visai suprantama, 
kad paskaitoms skaityti ne visada rasdavo laiko. Tuo la- 
biau, kad ir sveikatos buvo nekokios. Profesoriui išvykus: 


104 Bieliūski J. Uniwersytet Wileūski, t. 1, s. 13—14. 
105 Ten pat, t. 2, p. 666. 

ar susirgus, retorikos paskaitas skaitydavo viceprofeso- 
riai ar adjunktai: Tadeušas Mackevičius (1746—1792) bu- 
vęs nuo 1783 m. lotynų ir lenkų literatūros viceprofeso- 
riumi ir moralės mokslų kolegijos sekretoriumi (iki 1787 
m.). 1787—1792 m. ėjo bibliotekos prefekto pareigas. 
Minėtas J. Jaksa adjunktu buvo tik 1785/86 m. m. Nuo 
1787 m. adjunktu buvo paskirtas P. N. Golianskis, kuris, 
išėjus D. Pilchovskiui, tapo literatūros ir retorikos kated- 
ros profesoriumi. Be to, 1787/88 m. m., kai D. Pilchovskis 
inspektavo krašto mokyklas, retoriką dar dėstęs Martynas 
Fijalkovskis 106, 

D. Pilchovskis pasižymėjo labdara: mirdamas savo tur- 
tą paskyręs 12 neturtingų mokinių išlaikyti, o biblioteką 
atidavęs viešajai bibliotekai įkurti. Jis bene pirmasis iš 
Lietuvos kilęs universiteto profesorius, kuris rūpinosi len- 
kų kalba, diegė ją per paskaitas studentams ir populiari- 
no visuomenėje. Matyt, šiam tikslui jis vertė į lenkų kal- 
bą Romos istoriko Saliustijaus „Katilinos sąmokslą“ ir 
„Karą su Jugurta“ (1767), Senekos (jaunesniojo) traktatus 
„Apie gyvenimo trumpumą“ (1771), „Apie meilę ir pyktį“ 
(1782), „Laiškus Liucilijui“ (1782). 1784/85 m. m. progra- 
moje žadama mokyti studentus versti iš lotynų ar kitos 
svetimos kalbos į lenkų kalbą ir duoti pavyzdžių iš tų 
autorių, kurie yra rašę gražia lenkų kalba '?, Jo paskai- 
tose vis daugiau laiko skiriama lenkų literatūrai. Tad 
„D. Pilchovskis davė pavyzdį, kaip, neturint specialių pa- 
mokų ar kursų, galima mokyti lenkų kalbos ir literatūros 
kitų kalbų ir literatūrų kursuose. Jo metodu vėliau nau- 
dojosi kiti literatūros ir retorikos profesoriai. 

Vis dėlto dar ilgus metus pagrindinis literatūros ir re- 
torikos uždavinys buvo gerai išmokyti būsimuosius uni- 
versiteto absolventus, ypač pasirinkusius vidurinės mo- 
kyklos literatūros mokytojo specialybę, lotynų kalbos, 
XVIII a. pabaigoje Lietuvos bajorų sluoksniai vis dar 
didžiai vertino lotynų kalbą kaip mokytumo pamatą ir po- 
žymį, neteikdami labai didelės vertės lenkų kalbos mo- 





198 Drėma V. Estetinės minties raida Lietuvoje 1770—1832, p. '84. 
107 Plačiau žr.: Bieliūski J. Uniwersytet Wilenski, t. 2, s. 707—708. 

kėjimui. D. Pilchovskis, rodos, taip pat nemenkino loty- 
nų kalbos mokėjimo svarbos: kaip rodo programa, savo 
studentus kreipė į tradicinį geriausių retorikos pavyzdžių 
šaltinį — Cicerono traktatą „Apie oratorių“, žadėdamas 
kartu supažindinti ir su kitais gerais oratoriais, pvz., Kvin- 
tilianu. Jų kalbos turinčios mokyti jaunimą žmogaus 
ir piliečio pareigų, prusinti jį būtinomis žiniomis. Taigi 
profesorius literatūros ir retorikos kursą glaudžiai siejo 
su gyvenimo uždaviniais, kaip to reikalavo Edukacinės 
komisijos diegiami mokyklose principai. Galima sakyti, 
kad jo kursas buvo išimtinai pasaulietinis: programoje nė 
žodžiu neužsiminta apie bažnytinę retoriką. 

Literatūros ir retorikos paskaitos teikdavo gražių pro- 
gų klausytojų estetiniam jausmui ugdyti. D. Pilchovskis, 
peikdamas perdėtą puošnumą ir reikalaudamas, kad me- 
nas sektų gamta arba labiausiai prie jos priartėtų, matyt, 
nebuvo patenkintas rokoko stiliaus kūryba. Antra vertus, 
jis pripažino, kad kūrinio išraiškos priemonės turinčios 
būti įvairios, keliančios įspūdį, o kalba — vaizdinga, ta- 
pybiška 1. Tačiau iš turimų D. Pilchovskio estetinių ir li- 
teratūrinių svarstymų jo santykis su klasicizmu lieka ne- 
aiškus. Tuo atžvilgiu mažiau abejonių kelia jo įpėdinis 
P. N. Golianskis. 

Pilypas Nerijus Golianskis (1753—1824) gimė Kroku- 
voje, iki 1787 m. mokėsi ir dirbo Lenkijoje; nuo 1783 m. 
dėstė Varšuvos kilmingųjų kolegijoje. 1786 m. jis lenkiš- 
kai paskelbė savo veikalą „Apie iškalbą ir poeziją“. Ma- 
tyt, darbas Kilmingųjų kolegijoje ir ši knyga buvo pa- 
kankamas pagrindas 1787 m. pakviesti jį į Vilnių retori- 
kos viceprotesoriumi. 

1792 m. P. N. Golianskis skiriamas literatūros ir reto- 
rikos katedros profesoriumi, kartu eina moralės mokslų 
kolegijos sekretoriaus pareigas. 1803 m., reformavus uni- 
versitetą, jis pereina į šv. Rašto katedrą. 1812 m. tapo 
emeritu, bet ir toliau aktyviai dalyvauja universiteto gy 
venime: eina knygų cenzoriaus, mokyklų vizitatoriaus pa- 
reigas, 0 1817—1819 m.— literatūros ir menų fakulteto 





108 Drėma V. Estetinės minties raida Lietuvoje 1770—1832, p. 84. 

dekanas. P. N. Golianskis mirė 1824 m. Vilniuje, palaido- 
tas Dūkštose (Vilniaus raj.). 

P. N. Galianskio būta gana produktyvaus autoriaus: jo 
literatūriniai darbai, išspausdinti XIX a. pradžioje, gana 
gausūs ir įvairūs — yra moralinių, filosofinių ir religinių 
raštų, pamokslų, kalbų. Jis aktyviai bendradarbiavo žur- 
nale „Dziennik wileūski“ ir Varšuvos leidiniuose; yra 
vertęs Plutarcho „Garsiųjų žmonių gyvenimus“. 1794 m. 
P. N. Golianskis redagavo Vilniuje leistą lenkų kalba su- 
kilėlių laikraštį „Gazeta Narodowa Wilenska". 

XIX a. pradžioje imta daugiau domėtis lietuvių kalba. 
Jau minėta, kad 1804 m. universitetas buvo sudaręs ko- 
misiją, turėjusią atsakyti į Varšuvos mokslo bičiulių 
draugijos klausimus. Trečiasis komisijos narys buvo kaip 
tik P. N. Golianskis. Sunku pasakyti, ar tai rodytų jį mo- 
kėjus lietuviškai, tačiau P. N. Golianskis bene vieninte- 
lis iš universiteto profesorių kėlė lietuvių kalbos kaip 
dėstomosios kalbos vidurinėje mokykloje klausimą, taip 
pat pritarė balsams, raginantiems rinkti žinias apie lietu- 
vių kalbą ir literatūrą '?, Tai gana įdomus atvejis, teikian- 
tis medžiagos samprotavimams apie kalbinius santykius 
Lietuvoje XIX a. pradžioje. 

1792 m. perėmęs katedrą, P. N. Golianskis visų pirma 
išplėtė savo pirmtako skaitytą kursą. Be antikinių auto- 
rių, jis nagrinėjo prancūzų klasicizmo atstovus P. Korne- 
lį, Ž. Rasiną, Moljerą, taip pat Volterą, anglą D. Miltoną, 
kai kuriuos italų, vokiečių, net kinų rašytojus. Proteso- 
rius dar daugiau laiko ir dėmesio skyrė lenkų literatūrai: 
nagrinėjo J. Kochanovskio, I. Krasickio, A. Naruševi- 
čiaus, J. Vibickio ir kitų rašytojų kūrybą. Autorių pasi- 
rinkimas nagrinėti neabejotinai rodo P. N. Golianskio 
simpatijas klasicizmo literatūrai. 

Teoriniais klasicizmo estetikos principais, kad ir ne 
visai nuosekliai, P. N. Golianskis parašė ir savo vado- 
vėlį. Jis nėra originalus — tai kompiliacinio pobūdžio 
darbas, kartojąs populiarių Prancūzijoje ir kitose šalyse 


109 Žr: Lukšienė M. Lietuvos švietimo istorijos bruožai XIX a. 
pirmojoje pusėje.— Pedagogikos darbai, K., 1970, t. 4, p. 92. 

Šarlio Bato (1713—1780) ir Juozapo de Laporto (1713— 
1779) knygų mintis. Tačiau to meto Lietuvos ir Lenkijos 
sąlygomis P. N. Golianskio darbas, išleistas dar du kar- 
tus Vilniuje (1788 ir 1808 m.), suvaidino didelį vaidmenį, 
ilgus metus veikdamas šių kraštų estetinę mintį. 

P. N. Golianskio estetines pažiūras iki šiol plačiausiai 
yra apibūdinęs V. Drėma. Jo bendru įvertinimu, P. N. Go- 
lianskio „skaitomas kursas buvo estetika tikra to žodžio 
prasme. Taikoma ir dailės specialybės studentams, ji 
buvo nepalyginamai platesnė, bendresnė, dėsningumai ir 
taisyklės buvo formuluojami taip, kad vienodai galiotų 
tiek žodinei, tiek ir vaizduojamajai dailei ar architektūrai, 
Apsčiai iliustruojama pavyzdžiais iš vaizduojamosios dai- 
lės" !10, V. Drėma jį visai pagrįstai siejo su Vilniaus uni- 
versitete susiformavusios dailės mokyklos estetiniais prin- 
cipais, kuriuos propagavo P. Smuglevičius ir jų laikėsi 
F. Dmochovskis ir kt. Būdinga, kad klasicizmo estetikos 
reikalavimai griežčiau formuluojami trečiajame knygos 
leidime, kur remiamasi išimtinai Romos retorikos ir poeti- 
kos atstovais. 

Taigi P. N. Golianskis yra pirmasis ir bene ryškiausias 
klasicizmo literatūros teoretikas mūsų krašte. Tačiau įdo- 
mu tai, kad Lietuvoje XVIII a. antrojoje pusėje suklestėjo 
klasicistinė architektūra ir dailė, bet, skirtingai nuo Var- 
šuvos, pas mus neišaugo nė vienas žymesnis šios srovės 
rašytojas. Greičiausiai tai nulėmė stoka tokių kultūros 
centrų, kurie, susiformavę apie Lenkijos, Prancūzijos ar 
Rusijos valdovų rūmus, tam tikru mastu skatindavo kla- 
sicizmo literatūrą, ypač dramaturgiją. Tuo atžvilgiu Vil- 
nius panešėjo į Krokuvą. Vilniuje neatsirado ir senti- 
mentalizmo krypties literatūros atstovų. A. Mickevičius 
ir ne tokie žymūs jo bičiuliai, atidavę nedidelę duoklę 
klasicizmui, ieškojo ir rado veiksmingesnių priemonių 
krašte brendusioms nuotaikoms išreikšti — romantizmo 
ideologiją ir estetiką. 

Savo vadovėlyje P. N. Golianskis, be literatūros daly- 
kų, atkreipė akis ir į visuomenės problemas. Pirmojoje 





110 Drėma V. Estetinės minties raida Lietuvoje 1770—1832, p. 85. 

dalyje „Apie iškalbą“, apibūdindamas retorikos atsiradi- 
mą ir augimą, jis padarė išvadą, kad retorika — tai lais- 
vųjų tautų menas, kad ji nesuderinama su despotizmu. 
Antroji svarbi išvada — retorikai tinkančios visos kalbos, 
nesą tokios kalbos, kuri neturėtų retorikos priemonių. Ši 
mintis, kiek nukrypdama nuo klasicizmo dvasios, rengė 
dirvą nacionalinėms literatūroms ir kalboms. Autoriaus 
tikriausiai turėta galvoje visų pirma lenkų kalba, bet to- 
kia pažiūra galėjo žadinti ir lietuvių veikėjų ryžtą tobu- 
linti savo gimtąją kalbą. 

Retorikos ir poezijos katedroje nuo 1797 m. iki 1805 m. 
dar dirbo adjunktas Stanislovas Bakovskis (1769—1830), 
kilęs iš Gardino srities. Jis buvo Vilniaus universiteto 
auklėtinis, gavo filosofijos ir laisvųjų mokslų daktaro 
laipsnį, mokytojavo Kretingos ir Gardino mokyklose. 
Matyt, nepasižymėdamas nei mokslumu, nei gabumu, pa- 
likęs universitetą, vėl grįžo į vidurinę mokyklą. 

Po 1797 m. Vilniaus universitete pradėtos dėstyti MO- 
DERNIOSIOS KALBOS. Generalgubernatoriaus N. Repni- 
no potvarkiu tais metais rusų kalbos ir literatūros profe- 
soriumi buvo paskirtas iš Baltarusijos kilęs Martynas 
Zubakovičius. Iš tikrųjų jis, kadangi nebuvo baigęs aukš- 
tosios mokyklos, galėjo būti tik tituluojamas profesoriu- 
mi. Tai rodo ir jo atlyginimas: kaip ir kiti kalbų moky- 
tojai, gavo algos 300 rublių per metus (universiteto pro- 
fesoriai iš pradžių gaudavo 900, o vėliau 1000 rb). 
1801/02 m. m. jis turėjo tris savaitines pamokas. 

Prancūzų kalbos mokytoju dirbo Žanas Pinabelis, gi- 
męs 1765 m. Paryžiuje ir 1784 m. atvykęs į Lenkiją *!!, 
Nuo 1793 m. jis buvo karaliaus Stanislovo Augusto se- 
sers mokytoju. 1799 m. birželio 1 d. priimtas į Vilniaus 
universitetą tokiu pat atlyginimu kaip ir kiti kalbų mo- 
kytojai dėstyti prancūzų kalbos ir literatūros. Tik 1804 m. 
jis išrenkamas adjunktu. 1812 m. caras Aleksandras I už 
parodytą patriotizmą (nuo artėjančios Napoleono armijos, 
neatsiklausęs universiteto vadovybės, pabėgo į Peterbur- 


111 Tarnybos lapas.— VUB, f. 2-KC 128, 1. 126—127. 

gą) jį pakėlė profesoriumi, nors ir neturėjusį jokio moks- 
linio laipsnio. Universitete dirbo iki 1827 m. 

Vokiečių kalba pradėta dėstyti nuo 1801 m. vasario 
1 d., paskyrus šio dalyko mokytoju iš Meiseno kilusį 
Benjaminą Haušteiną (1778—apie 1840 m.)!!ž. Jis, baigęs 
Leipcigo universitete teisę, 1797 m. atvyko į Rusiją namų 
mokytoju. 1804 m. taip pat buvo išrinktas adjunktu. Kaip 
1r Ž. Pinabelis, paskaitas turėdavo tris kartus per savaitę. 


PIEŠIMO IR TAPYBOS KATEDRA 


Laikotarpio pabaigoje universitetas praturtėjo dar vie- 
na nauja reikšminga katedra — tapybos, kuri iš pradžių 
priklausė fizikos mokslų fakultetui. Jos įkūrimo data lai- 
koma 1797 m. spalio 1 d., tačiau tapybos profesoriumi 
P. Smuglevičius buvo paskirtas dar tų metų vasario 
1 d.*3 J. Bielinskis šią katedrą nurodo tik 1798/99 m. m. 
sąraše, neduodamas duomenų, kiek turėta per savaitę pa- 
skaitų; 1799/1800 m. m. jų būta trijų — pirmadieniais, tre- 
čiadieniais ir penktadieniais !'*. 1798 m. gegužės 10 d. ka- 
tedros adjunktu buvo paskirtas Jonas Rustemas US, 

Pirmasis katedros profesorius, jos kūrėjas ir ugdyto- 
jas Pranciškus Smuglevičius buvo gimęs 1745 m. Varšu- 
voje. Jo tėvas, kilęs iš Žemaitijos, taip pat buvo daili- 
ninkas. Pranciškus, kiek pamokytas tėvo, baigęs vidu- 
rinius mokslus Varšuvoje, nuo 1763 m. studijavo dailę 
Romoje šv. Luko akademijos profesoriaus Antonio Ma- 
rono studijoje, o nuo 1765 m. ir pačioje šv. Luko dailės 
akademijoje. Čia jis 1766 m. laimėjo konkurso pirmąją 
vietą. 1784 m. P. Smuglevičius grįžo į Varšuvą, iš kur jį 
vienus metus į Vilnių parsikvietė vyskupas I. Masalskis. 
Nuo 1797 m. iki mirties 1807 m., išskyrus 1800—1801 m., 
kai buvo išvykęs į Peterburgą dekoruoti Michailo rūmų 


AP ae Do AS" ——— ">: 

112 Ten pat, 1. 128—129. J. Popliatekas nurodo, kad 1799/1800 m. m. 
vokiečių kalbą dėstęs Jonas Albrychtas (žr. Poplatek J. Komisja edu- 
kacji narodowej, s. 345). 

113 VUB, f. 2-KC 128, 1. 100—101. 

114 Žr.: Bieliūski J. Uniwersytet Wilenski, t. 2, s. 21. 

115 VUB, f. 2-KC 128, 1. 124—127. 

(į Vilnių grįžo 1801 m. vasario 4 d)“, dailininkas gyveno 
Vilniuje 117, 

P. Smuglevičiaus veikla Vilniuje buvo labai vaisinga. 
Universitete jis išugdė didelį būrį dailininkų ir piešimo 
mokytojų — net 76. Iš jų minėtini J. Damelis, J. Oleške- 
vičius ir kt. Pas P. Smuglevičių tapybos kaip pagalbinio 
dalyko mokėsi J. Lelevelis, inžinierius ir istorikas T. Nar- 
butas, architektas Jonas Jelskis, skulptoriai K. Jelskis, 
P. Zeifertas ir kt. Neabejotina, kad profesorius yra prisi- 
dėjęs prie jų estetinių pažiūrų formavimo. Jo pastango- 
mis ši katedra pasidarė labai populiari, tapo veiksmin- 
giausiu meninės kūrybos centru Lietuvoje, tuo atžvilgiu 
pralenkdama ir architektūros katedrą. Ji buvo imama pa- 
vyzdžiu organizuojamoms panašioms Krokuvos ir Varšu- 
vos universitetų katedroms. 

Nors P. Smuglevičius ir jo mokykla priskiriami klasi- 
cizmui, tačiau iš tikrųjų jo, kaip ir mokinių, kūryba ne- 
buvo vienalytė: esama ir senesnių barokinių elementų, ir 
naujų, realizmui būdingų bruožų. Šį nevienalytiškumą lė- 
mė, viena, pereinamoji epocha ir, antra, dailininko pa- 
žiūrų demokratiškumas, kuris lenkė jį prie realizmo. 
Pranciškaus Smuglevičiaus kūryba — tai lietuvių naciona- 
linės dailės mokyklos pradžia. 


MUZIKA 


1802 m. gegužės 1 d. universiteto muzikos mokytoju 
skiriamas Johanas Davidas Holandas (1746—1827), iš Vo- 
kietijos kilęs muzikas, kuris iki tol 20 metų dirbo Radvilų 
dvaruose kompozitoriumi ir kapelmeisteriu 1š. Jo veikla 
universitete truko iki 1825 m., palikdama ryškų pėdsaką 
mokyklos ir miesto muzikiniame gyvenime '!'. Tačiau, 


110 Ten pat, 1. 100—101. 

117 Apie P. Smuglevičių turime lietuviškai vertingą išsamią studiją: 
Drėma V. Pranciškus Smuglevičius. V., 1973, 424 p. 

118 VUB, f. 2-KC 128, 1. 130—131; be to, plg.: Bieliūski J. Uniwer- 
sytet Wileūski, t. 3, s. 196—197. 

119 Žr.: Jurkštas V. Universiteto muzikos katedra.— Literatūra ir 
menas, 1980.IL.9, Nr. 6(1732). 

skirtingai nuo P. Smuglevičiaus ar jo įpėdinio J. Ruste- 
mo, kurie buvo oficialiai skiriami piešimo ir tapybos ka- 
tedros profesoriais, J. D. Holandas dirbo, kaip ir kalbų 
dėstytojai, dalyko mokytojo teisėmis, todėl ne visai tiks- 
lu jį vadinti profesoriumi ir kalbėti apie Vilniaus univer- 
sitete buvusią muzikos katedrą. 


TEOLOGIJA 


Mūsų laikais teologija taip maža ką domina, kad net 
darosi keista apie ją kalbėti kaip apie mokslą. Vis dėlto, 
apibūdinant Vilniaus universiteto raidą, negalima pra- 
leisti ir teologinių disciplinų. Suprantama, nėra ko leistis 
į teologijos dogmų ir postulatų nagrinėjimą, tačiau ne- 
reikia užmiršti, kad jos kursuose tam tikru mastu buvo 
išryškėjusios naujųjų laikų idėjos, net pažangios mintys. 

Visų pirma reikia atkreipti dėmesį į tai, kad po refor- 
mų labai pasikeitė teologijos padėtis universiteto discip- 
linų hierarchijoje. Anksčiau, iki 1773 m., teologijos fa- 
kultetas buvo visų studijų viršūnė, o teologijos daktaras 
buvo aukštesnis už filosofijos ar teisės daktarą. Po 1781 m. 
universitete neliko teologijos fakulteto, o jo katedros, 
kartu su pasaulietinių mokslų katedromis, priklausė tam 
pačiam fakultetui — moralės mokslų kolegijai. Universi- 
teto vadovybė, gindama mokyklos prerogatyvas, ne kar- 
tą priešinosi vyskupui I. Masalskiui, norėjusiam senu pa- 
pročiu kontroliuoti šias katedras, net skirti jų profesorius. 
M. Počobutui nepavyko išvaduoti jų iš vyskupo globos, 
nes Edukacinė komisija jo ryžtingiau neparėmė. Šie fak- 
tai rodo, jog XVIII a. pabaigoje silpo religijos įtaka ir 
menkėjo katalikų bažnyčios galia. 

Naujosios laiko idėjos veikė teologijos disciplinų dės- 
tymą: jos ėmė pasaulėti, nes kai kurie profesoriai savo 
kursus naudodavo fiziokratų teorijoms propaguoti, svais- 
tydavo politinio gyvenimo problemas. Antai dogmatinės 
teologijos katedros profesorius Mykolas Karpavičius 
(1744—1803)— Gegužės trečiosios konstitucijos šalinin- 
kas, 1794 m. Lietuvos sukilėlių vyriausybės narys — pa- 
brėždavo ne tiek dieviškąją, kiek patriotinę teologijos 


12 Užsak. Nr. 3820 177 


disciplinų reikšmę „Tėvynės širdims ir papročiams gel- 
bėti“, Taigi jose ryškiai prasikišo švietimo amžiui būdin- 
gas utilitarizmas, ieškojimas ryšio su gyvenimo keliamo- 
mis problėmfomis. 

M. Karpavičius labiausiai išgarsėjo įvairiomis progo- 
mis Vilniuje, Gardine, Varšuvoje sakytais pamokslais, 
kuriuose jis apeliavo į feodalus rūpintis savo pavaldinių, 
baudžiauninkų gerove, mokslinimu, netgi laime. Jis sakė, 
kad XVIII a.— tai švietimo amžius, bet vis dėlto gyveni- 
me esą daug despotizmo, tironijos, neišmanymo. Nuro- 
dydamas, kad pasaulyje daug nelaimingųjų, persekioja- 
mųjų, skriaudžiamųjų, jis ragino susimąstyti apie žmo- 
gaus esmę ir jo pareigas sau bei kitiems. M. Karpavičius 
piktinosi, kad žmogus priklauso kitam žmogui, taigi ne- 
tiesiogiai pasisakė ir prieš baudžiauninkų priklausymą 
dvarininkams 120, 

Kadangi M. Karpavičius ne per daugiausia laiko skir- 
davo darbui universitete, reikėjo ieškoti dogmatinės teo- 
logijos profesoriui pavaduotojo. 1792 m. juo skiriamas 
Augustinas Tomaševskis (1759—1814), nuo 1796 m. tapęs 
universiteto bibliotekos prefektu. 

Po M. Karpavičiaus, kuris generalgubernatoriaus 
N. Repnino reikalavimu 1796 m. buvo atleistas iš profeso- 
riaus pareigų, dogmatinės teologijos katedrą gavo Juo- 
zapas Konstantinas Boguslavskis (1754—1819), jau nuo 
1789 m. buvęs moralinės teologijos profesoriumi. J. Bo- 
guslavskio būta gana įdomios asmenybės: surinko dau- 
giau kaip 200 paveikslų galeriją, kuriai Pilies gatvėje 
pastatydinęs specialius namus; nuo 1785 m. buvo masonų 
organizacijos narys; reiškėsi literatūroje: be teologinių 
darbų, išspausdino eilėraščių, biografinių apybraižų. 
F. Kenė pažiūrų veikiamas, 1786 m. J. Boguslavskis išlei- 





120 Prof. B. Genzelis yra atkreipęs autoriaus akis į lietuviškai 1794 m. 
išleistą M. Karpavičiaus pamokslą (Kozonius K. Mykola Karpavičias unt 
gaylinga atprovijma pagraba...) kaip galimą pagrindą šio profesoriaus 
ryšiui su lietuviškumu nustatyti. Tačiau „Lietuvos TSR bibliografija. 
Serija A" (Knygos lietuvių kalba. T. 1. 1547—1861.— V., 1969, p. 180) 
tiktai spėtinai teigia galėjus M. Karpavičių būti autovertėją. Pats faktas 
vertas tolesnio tyrimo, bet šiaip ar taip jis nepriklauso mokslo istorijai. 

do traktatą „Apie tobulą įstatymdavystę“, kur pritarė (i- 
siokratų teorijai. 

Pirmasis moralinės teologijos katedros profesorius buvo 
J. K. Boguslavskio pirmtakas, iš Lenkijos atvykęs Vil- 
helmas Kalinskis (1747—1789). Jis kartu skaitė ir baž- 
nyčios istorijos kursą. V. Kalinskis labiausiai garsėjo sa- 
vo pamokslais, kurie po jo mirties buvo išleisti kelis kar- 
tus, dviem tomais Varšuvoje, Vilniuje ir Krokuvoje. Kol 
buvo gyvas, paskelbė tris pamokslus (1779), pasakytus 
vadinamosios Pavlovo respublikos valstiečiams. Kaip 1r 
M. Karpavičius, jis pabrėžė valstiečio darbo svarbą vi- 
suomenei, ragino ponus jais rūpintis, nestumti jų į badą 
ir skurdą, kartu primindamas, kad be ponų nesą galima 
gyventi. Viename pamoksle V. Kalinskis daug kalbėjo 
apie mokslo vertę paprastiems žmonėms. Žemdirbystė — 
taip pat mokslas, o geriausi mokytojai — knygos. Valstie- 
čiai turį mokytis ne tik skaityti, rašyti, bet ir skaičiuoti. 

J. Popliatekas nurodo, kad dvi teologines disciplinas — 
šv. Raštą ir bažnyčios istoriją 1799/80 m. m. dėstė Juoza- 
pas Kožatas'2!, bet apie jį ir jo kursus trūksta daugiau 
duomenų. 

Taigi Vyriausiosios mokyklos laikotarpiu teologija pra- 
rado savo anksčiau dominuojančią reikšmę ir tapo tik 
vieno iš daugelio idėjinio visuomenės poveikio priemo- 
nių, kaip istorija, literatūra ar menas. Savo dieviškumo 
aureolės visuomenės akyse ji neatgavo nė vėliau, nors 
dar ilgai, iki tarybinės santvarkos pergalės, Lietuvos uni- 
versitetuose buvo jos katedrų ir net fakultetų. Jos liki- 
mą galėtume išreikšti kiek perfrazuotu pasakymu: Sic 
transit gloria dei! 


IŠVADOS 


Apžvelgę mokslo būklę 1773—1803 m. Vilniaus uni- 
versitete, galime padaryti ir vieną kitą apibendrinamąją 
išvadą. 

Visų pirma į akis krinta, kad tuo laikotarpiu mokslas, 
jeigu jį suprasime kaip žmogaus veiklą, kuria siekiama 





121 Poplatek J. Komisja edukacji narodowej, s. 344. 

įgyti naujų žinių arba įgytąsias susisteminti, Vilniaus uni- 
versitete, kaip ir visoje Lietuvoje, taip pat Lenkijoje, 
Rusijoje, žengė pirmuosius žingsnius. Tuo atžvilgiu dau- 
giausia pozityvaus nuveikė M. Počobutas ir apie jį spie- 
tęsis būrelis astronomijoje ir geodezijoje, gamtininkai 
Ž. E. Žiliberas, G. Forsteris biologijoje. Bene tik jie la- 
biausiai patenkina tą postulatą, kad mokslo tikslas — ap- 
rašyti, išaiškinti ir numatyti tikrovės reiškinius ir proce- 
sus. Dauguma universiteto profesorių ir adjunktų tenki- 
nosi jau kitų mokslininkų gautų žinių transformavimų 
mokymo reikalams ir visuomenės poreikiams tenkinti. Vis 
dėlto ir šią vilniečių veiklą — mokslo populiarinimą, sklei- 
dimą, reikia didžiai vertinti kaip darbą, kuris rengė dirvą 
tikram, tiriamajam mokslui. 

Mokslui augti Vilniaus universitete trukdė visas 
kompleksas nepalankių aplinkybių: valstybės irimas ir 
žlugimas, ekonominės ir politinės santvarkos atsilikimas, 
stipri religijos ir jos institucijų įtaka. Šios įtakos neigia- 
mų padarinių negali paneigti nė tam tikras iš pirmo 
žvilgsnio rūpinimasis kai kurių mokslo šakų (pvz., astro- 
nomijos) augimu. Ta aplinkybė, jog ypač daug dvasinin- 
kų dirbo mūsų universitete ir apskritai mokyklose, buvo 
didelė kliūtis mokslinei tradicijai kurtis Lietuvoje: jie 
negalėjo jos perduoti savo vaikams, todėl čia neatsirado 
mokslininkų dinastijų, kaip tai matome Vakarų Europoje 
(matematikai ir fizikai Karno Prancūzijoje, matematikai 
ir fizikai Bernuliai Šveicarijoje, astronomai Heršeliai 
Anglijoje ir t. t.). 

Vienas didžiausių stabdžių Lietuvos mokslo raidoje — 
palyginti siaura jo socialinė bazė: nors valstiečių kilmės 
jaunuoliams oficialiai nebuvo uždrausta siekti mokslo, 
tačiau dėl įvairių jiems sudaromų materialinių, juridinių 
kliūčių pagrindinė dalis studentų ir mokslo darbuotojų 
ateidavo iš bajorų ir labai maža iš miestiečių. 

Mokslo tiriamąjį darbą taip pat trukdė toji aplinkybė, 
kad universitete buvo palyginti nedaug vienos srities spe- 
cialistų: pora astronomų, keli matematikai, po vieną fizi- 
ką, chemiką, biologą ir t. t. Jie, gavę katedras, praktiškai 

būdavo dėl savo darbo, vietos tikri, iki išeidavo į pensiją, 
nes jaunimas, kad ir gabus, neturėjo galimybių su jais 
konkuruoti. Apskritai reikėtų sakyti, kad tuo metu Lie- 
tuvoje dar nebuvo susidariusi mokslinio darbo atmostera, 
kuri žadintų jaunimo kuriamąsias galias. 


III. 
VILNIAUS AUKŠTOSIOS MOKYKLOS IR 
JŲ MOKSLINĖ VEIKLA 1803—1842 m. 


Visuotinai pripažįstama, kad naujas Vilniaus univer- 
siteto istorijos etapas prasidėjo 1803 m. Tačiau ilgą laiką 
(net tarybinių istorikų darbuose) šiai datai buvo teikia- 
ma perdėtai didelė reikšmė: ji laikyta netgi universiteto 
įkūrimo metais arba iš esmės naujos jo veiklos pradžia. 
Iš tikrųjų, neatmetant tam tikrų naujų ir gana teigiamų 
bruožų, teisingiau būtų sakyti, kad 1803 m. buvo pada- 
rytos tik reformos, kurios jau seniai brendo pačiame uni- 
versitete, kaupiantis pedagoginio ir mokslinio darbo pa- 
tirčiai. Taigi po 1803 m. universitetas, gavęs naujų im- 
pulsų, tęsė savo pirmtakės — Vilniaus Vyriausiosios 
mokyklos tradiciją. 


UNIVERSITETAS PO 1803 M. REFORMOS 


Vilniaus universiteto pertvarkymas buvo tik dalis 
1803 m. įvykdytos Rusijos švietimo reformos, kuri dau- 
geliu atvejų atsižvelgė į Edukacinės komisijos ir univer- 
siteto veiklos po 1773 m. patirtį *. 

Kaip 1803 m. Rusijos švietimo ir Vilniaus universiteto 
reformos atsiliepė šios mokyklos mokslinei veiklai? Nesi- 
tenkinant paprastu, mažai ką sakančiu apibūdinimu, kad 
jos teigiamai skatino mokslo vystymą, pirmiausia reikėtų 
iškelti tą jų bruožą, jog po 1803 m. visose universiteto 
veiklos sferose pastebimas didesnis apibrėžtumas: nusta- 





i Plačiau žr.: Vilniaus universiteto istorija 1803—1940, p. 9—15; 
Truchim S. Wspėlpraca polsko—rosyjska nad organizacją szkolnictwa 
rosyjskiego w początkach XIX wieku, Lodž, 1980. 

tomas tvirtas biudžetas, nusistoja aiškesnė administracinė 
struktūra, kuri leidžia vykdyti tam tikrą kadrų politiką, 
ir t. t. 

Mokyklos mokslinei veiklai plisti, sakytume, didelę 
reikšmę turėjo tai, kad po 1803 m. vietoj 3 fakultetų buvo 
įkurti 4 fakultetai: fizikos-matematikos, medicinos, mora- 
linių ir politinių mokslų, literatūros ir laisvųjų menų. 
Analogiški fakultetai buvo Maskvos, Charkovo ir Kaza- 
nės universitetuose. Tartu (tada Dorpato) universitetas 
turėjo taip pat 4 fakultetus pagal Vakarų Europoj įprastą 
schemą: teologijos, teisės, medicinos ir filosofijos (su ke- 
turiais skyriais). 1819 m. įkurtas Peterburgo universitetas 
turėjo 3 fakultetus: filosofijos ir teisės, fizikos-matemati- 
kos, istorijos ir filologijos. 

Fakultetus sudarė katedros, kurioms paprastai vado- 
vaudavo profesoriai. 1803 m. nuostatais Vilniaus univer- 
sitete buvo numatytos 32 katedros. Tačiau ne visą laiką 
jos būdavo užimtos — dažnai trūkdavo profesorių. Kitų 
Rusijos universitetų nuostatai tuo laiku numatė 29—30 
katedrų, tad Vilnius šiuo atžvilgiu aplenkė kitas Rusijos 
aukštąsias mokyklas. 

Fizikos-matematikos fakultetas turėjo 10 katedrų: fizi- 
kos, chemijos, historiae naturalis, botanikos, žemės ūkio, 
aukštosios grynosios matematikos, aukštosios taikomosios 
matematikos, astronomijos, praktinės astronomijos (ob- 
servatorius) ir civilinės architektūros. 

Medicinos fakultetui priklausė 7 katedros: anatomijos, 
patologijos, farmakologijos, klinikos, chirurgijos, akuše- 
rijos ir veterinarijos. 

Moralinių ir politinių mokslų fakultete buvo 10 kated- 
rų: logikos ir metafizikos; moralinės filosofijos; prigim- 
tinės, politinės ir tautų teisės; valstybės ūkio (politinės 
ekonomijos); žymiausių senovės ir šiuolaikinių tautų ci- 
vilinės ir baudžiamosios teisės; Rusijos imperijos ir Len- 
kijos civilinės bei baudžiamosios teisės; visuotinės isto- 
rijos; Šventojo rašto; dogmatinės teologijos ir moralinės 
teologijos. 

Literatūros ir laisvųjų menų fakultetas buvo mažiau- 
sias — susidėjo iš 5 katedrų: retorikos ir poezijos, graikų 

kalbos ir literatūros, lotynų kalbos ir literatūros, rusų kal- 
bos ir literatūros, piešimo ir tapybos. 

Dėstomųjų dalykų visada būdavo kur kas daugiau 
negu katedrų: antai 1830 m. jų dėstyta net 55. Mat pro- 
fesoriai šalia pagrindinio dar galėdavo skaityti papildo- 
mą kursą: šia teise jie mielai naudodavosi. Papildomus 
kursus kartais skaitydavo ir adjunktai, kurių pagal nuo- 
status universitetui buvo leista turėti dvylika. Kai nebū- 
davo profesoriaus, jie skaitydavo ir kokį pagrindinį kur- 
są, t. y. vadovaudavo katedrai. 

Be to, 1803 m. nuostatais universitetui buvo skirti 4 
kalbų lektoriai — anglų, vokiečių, prancūzų ir italų, taip 
pat 4 maloniųjų menų (jojimo, šokių, muzikos ir fechta- 
vimo) ir gimnastikos mokytojai. 

Skaitomų kursų gausumas ir įvairumas leido labai di- 
ferencijuoti specialybes. Palyginti su ankstesniuoju lai- 
kotarpiu jos pasidarė siauresnės ir jų buvo kur kas dau- 
giau. Neturint specialių tyrimų, dabar sunku pasakyti, 
kiek ir kokių specialybių buvo galima po 1803 m. mo- 
kytis universitete, Apie specialybių diferenciacijos laips- 
nį galima spręsti iš mechanikos inžinieriaus studijų prog- 
ramos, rastos vienoje byloje?. Ji be datos, bet sietina su 
profesoriaus M. Polinskio-Pelkos sudarytu 1828/29 m. m. 
praktinės mechanikos kurso klausytojų sąrašu ?. 

Pagal tą programą mechanikos inžinierius per ketve- 
rius metus turėjo išklausyti 19 disciplinų. Pirmaisiais me- 
tais studentas lankė ir laikė pusmetinius egzaminus iš 
rusų kalbos, fizikos, chemijos, botanikos, aukštosios ma- 
tematikos ir braižomosios geometrijos. Antraisiais metais 
klausomi šie kursai ir laikomi iš jų egzaminai: rusų kal- 
ba, prancūzų kalba, taikomoji analizinė geometrija (za- 
stosowania analizy do geometryi), racionalioji mechanika, 
braižomoji geometrija, cheminė technologija, piešimas 
(rysunek malarski). Trečiaisiais metais mokytasi prancū- 
zų kalbos, vokiečių arba anglų kalbos, mineralogijos, che- 





2 VUB, f. 2-KC 335, 1. 113—114. 
3 Ten pat, KC 330, 1. 22. Lista uczniGw stuchaiących kursų mecha- 
niki praktyczney i nauki o kanalach, drogach i mostach w roku 1828/29. 


163 


minės technologijos, racionaliosios mechanikos, mašinų 
mokslo, piešimo. Ketvirtaisiais metais būdavo einami šie 
dalykai: vokiečių (arba anglų) kalba, mašinų mokslas, ke- 
lių, tiltų ir kanalų mokslas, agronomija, topografija, ar- 
chitektūra ir piešimas. 

Šios disciplinos dar buvo skirstomos į pagrindinius 
kursus (braižomoji geometrija, racionalioji mechanika, 
mašinų mokslas ir cheminė technologija), fakultatyvinius 
ir pagalbinius. Per ketverius metus sėkmingai išklausęs 
tas visas disciplinas ir išlaikęs pusmetinius egzaminus, stu- 
dentas iš 4 minėtų pagrindinių kursų laikydavo partiku- 
liarinį egzaminą. Jam pasiruošti skirdavo penktuosius 
metus, per kuriuos dar iki egzamino studentas turėdavo 
parašyti disertacijos formos darbą. Jo temą iš mašinų 
mokslo srities nurodydavo fakultetas. Po apginto darbo 
ir partikuliarinio egzamino absolventas gaudavo mecha- 
nikos inžinieriaus patentą (diplomą) su magistro laipsniu. 
Ši programa, beje, iki šiol niekieno neapibūdinta, rodo, 
jog universitete iš tikrųjų būta palyginti siauros speciali- 
zacijos: ruošiamas ne apskritai inžinierius, bet mechani- 
kas! Antra vertus, siauri specialistai buvo rengiami labai 
plačiu mokslų pagrindu: mechanikos inžinieriui privalo- 
mos net trys svetimos kalbos, agronomija, piešimas, ar- 
chitektūra, topografija... Panašių programų veikiausiai 
turėta ir kitoms specialybėms. Deja, jų arba neišliko, arba 
dar neaptikta. 

Tarp kitko, tuo metu Lietuvos visuomenė, ypač jos jau- 
noji karta, labai daug tikėjosi, kad mechanikos mokslas 
galėsiąs efektyviai prisidėti prie krašto ekonominio gy- 
venimo pagyvinimo. Antai filomatas J. Ježovskis, svars- 
tydamas, kokią veiklos sritį labiausiai derėtų pasirinkti 
jaunuoliui, 1823 m. vasario 15(27) d. laiške bičiuliui 
I. Domeikai rašė: „Mechanika — viena svarbiausių krašto 
reikmių, o jos teikiama nauda — viena fundamentaliųjų 
priemonių krašto būklei pagerinti. Be mechanikos pradi- 
nės pagalbos nebus galima nei žemės ūkio pakelti, nei 
išugdyti ar išplėsti amatų ir fabrikų“ (Archiwum Filoma- 
tėw, częšė I. Korespondencya. 1815—1823. Tom 5. Kra- 
kow, 1913, s. 58). 

Siaura, diferencijuota specializacija buvo susijusi su 
universiteto mokslo kadrų subrendimu: ji buvo to su- 
brendimo padaras, bet kartu turėjo ir grįžtamąjį poveikį, 
skatindama juos giliau studijuoti savo dalykus. 

1803 m. nuostatai apibrėžė ir universiteto personalo 
sudėtį. Jam priklausė keturių kategorijų žmonės: 1) 
profesoriai ir mokslų dėstytojai, 2) garbės nariai, 3) ad- 
junktai ir 4) studentai. Profesoriai turėjo būti renkami 
viešų konkursu, kurių programas, sudarytas fakulteto ta- 
rybos, universitetas skelbdavo krašto ir užsienio spau- 
doje. Taigi tuo norėta profesoriais priimti kuo geresnius 
mokslininkus. Iš pretendentų, baigusių Vilniaus univer- 
sitetą, reikalauta daktaro laipsnio, tuo tarpu užsienio ir 
kitų Rusijos universitetų profesoriai galėdavo konkurse 
dalyvauti ir neturėdami daktaro diplomo. Iš pradžių pro- 
fesoriai nebuvo skirstomi į ekstraordinarinius ir ordinari- 
nius, bet ilgainiui įsigalėjo dar tokia profesorių gradacija. 
Profesoriai būdavo įpareigoti skaityti vieną pagrin- 
dinį kursą (1000 rb metinės algos) ir galėdavo, kaip saky- 
ta, skaityti papildomą (500 rb metinio atlyginimo). Ypač 
nusipelnę, patys žymieji universiteto kuratoriaus pritari- 
mu gaudavo ekstraordinarinį atlyginimą. Išdirbę 25 metus 
profesoriai gaudavo iki mirties pensiją, lygią jų turėtam 
atlyginimui; ją mokėdavo, jei likdavo toliau dirbti, ir prie 
algos. 

Mokslinėms kvalifikacijoms kelti didelę reikšmę turė- 
jo mokslo laipsnių sistema. Iki 1819 m. ji buvo likusi 
įprastinė — ją sudarė magistro ir daktaro laipsniai. 
1819 m. sausio 20 (vasario 1) d. caro įsaku visai Rusijai 
nustatomos naujos mokslo laipsnių teikimo taisyklės. Pa- 
gal jas mokslo laipsniai buvo keturi: 1) studento, 2) kan- 
didato, 3) magistro ir 4) daktaro. Pirmieji du buvo duo- 
dami universiteto absolventams ir iš tikrųjų reiškė aukš- 
tosios mokyklos baigimo įvertinimą. Medicinos fakulteto 
absolventams vietoj jų suteikdavo pirmojo, antrojo ir 


trečiojo laipsnio diplomus. 
Tikrieji mokslo laipsniai buvo magistro ir daktaro. 
Juos dar skirstydavo pagal mokslų grupes: 1) teologijos, 

2) filosofijos, 3) teisės ir 4) medicinos. Filosofijos grupė 
jungė dvi šakas: fizikos-matematikos ir etikos bei filolo- 
gijos. 

Visos šios priemonės buvo nukreiptos į tai, kad uni- 
versitetas parengtų sau ir kraštui kuo kvalifikuočiausius 
kadrus. Nors Vilniaus Vyriausioji mokykla jau buvo ga- 
na solidi bazė plėstis universitetui po 1803 m., bet, gerokai 
padidinus katedrų skaičių, reikėjo naujų kadrų. 

Pačioje pradžioje, 1804 m., nesant tinkamų specialistų 
krašte, vėl buvo pakviesta profesoriais nemaža, net aš- 
tuoni, užsieniečių: vokiečiai J. P. Frankas su sūnumi 
J. Franku iš Vienos, K. Langsdorfas ir J. H. Abichtas iš 
Erlangeno, elzasietis L. H. Bojanus iš Darmštato, iš Gdansko 
kilęs Getingeno universiteto auklėtinis G. E. Grodekas, 
italai A. Kapelis iš Pizos ir P. Tarengis iš Romos. 1806 m. 
iš Krokuvos atvyko Jonas Sniadeckis, 1810 m. universite- 
to profesoriumi išrenkamas anglas J. Saundersas. ! 

Užsieniečiai į Vilnių tuo metu vykdavo gana mielai, 
nes čia rasdavo palyginti geras sąlygas: ekstraordinarine 
tvarka jiems mokėdavo 2000—3000 rb per metus, atly- 
gindavo kelionės į Vilnių išlaidas, skirdavo nemokamai 
butus. Juos viliodavo ir kultūrinė atmosfera: galėjo skai- 
tyti paskaitas lotyniškai, prancūziškai ar vokiškai, tomis 
kalbomis bendrauti su visuomene. Netgi italų kalba buvo 
gana paplitusi miesto ir apylinkių aukštesniųjų sluoksnių 
tarpe. Apskritai Vilnius XIX a. pradžioje buvo labai po- 
liglotiškas miestas. Jame, vykdami į Peterburgą, pakeliui 
su noru apsistodavo įvairūs gastroliuojantys menininkai 
ir kolektyvai, Todėl, visa sudėjus, skirtingai nuo Eduka- 
cinės komisijos laikotarpio, daugumas į Vilnių atvyku- 
sių užsieniečių universitete dirbo daug metų ir tvirtai 
susiejo savo gyvenimą su šiuo miestu, su jo universitetu. 

Antra vertus, užsieniečiai profesoriai davė naudos ne 
tik kaip mokslininkai, bet daugelis jų pasižymėjo ir kaip 
aktyvūs kultūros, visuomenės gyvenimo dalyviai. Čia vi- 
sų pirma reikėtų minėti J. Franką ir jo žmoną, reto talen- 
to Vienos dainininkę, artimą kompozitoriaus J. Haidno ir 

L. Bethoveno bičiulę Kristiną Gerhardi *. Jie organizuoda- 
vo koncertus, kurių pajamas skirdavo labdarai. 1810 m. 
J. Frankas parengė projektą įkurti Vilniuje teatrą, kurį 
ketino pavadinti simptomingu vardu „Lietuvių tautinis te- 
atras“ (Litewski teatr narodowy). J. Franko filantropinė 
veikla, pagalba neturtingiesiems vėliau pasiekė H. de 
Balzaką: jo romano „Kaimo gydytojas“ (1832—1833) pa- 
grindinis herojus daktaras Benasis, sako, turįs vilniškio 
profesoriaus bruožų. 

Vėliau užsieniečių profesorių srautas sumažėjo, nes 
atsirado tinkamų kandidatų iš Vilniaus universiteto auk- 
lėtinių tarpo. Po 1812 m. Napoleono žygio į Rusiją jie 
pradėjo dominuoti ne tik nuo seno „vietinėse“ mokslų 
srityse, kaip matematika, fizika, ekonomija, teisė, teolo- 
gija, bet ir medicinoje bei biologijoje. Toks procesas bu- 
vo natūralus, nes daugumas pirmųjų užsieniečių profe- 
sorių parengė nemaža gabių auklėtinių. 

Savų mokslo kadrų ugdymą lėmė dvi palankios aplin- 
kybės: nuolatinis studentų ir absolventų gausėjimas ir 
galimybė siųsti į užsienį specializuotis būsimuosius pro- 
fesorius. 

Po 1803 m. Vilniaus universitete ėmė sparčiai dau- 
gėti studentų. Jau seniai praėjo tie laikai, kai mediciną 
rinkdavosi vienas kitas iš neturtingųjų sluoksnių kilęs 
jaunuolis: dabar ji buvo viena populiariausių. Antra ver- 
tus, įaunimą į mediciną traukė ne tik gerų tarnybų pers- 
pektyva, bet ir tam tikros patriotinės bei altruistinės nuo- 
taikos. Ji teikdavo daugiau laisvės ir nepriklausomybės 
už daugelį kitų profesijų. Taip pat didelis antplūdis bu- 
vo į fizikos-matematikos fakultetą: jaunimą viliojo tech- 
nika, nuostabūs paskutinieji gamtos mokslų laimėjimai, 
atradimai. Štai kaip kito studentų skaičius Vilniaus uni- 
versitete (beje, duomenys šaltiniuose kiek įvairuoja, re- 
miamasi knygos „Vilniaus universiteto istorija 1803— 





* Žr; Mirowicz A. Joseph Frank und sein soziales Wirken in Wil- 
na im Lichte seinen Denkwūrdigkeiten. — Sonder-Abdruck aus Heft 29 
der Deutschen wissenschaiftl. Zeitschrift f. Polen. Posen, 1935, S. 133—143; 
Arminas A. Bethoveno bičiulė Vilniuje — Kultūros barai, 1974, Nr. 12, 
p. 64. 

1940“ lentele, iš kur pateikiama studentų būklė rugsėjo 
1 d.)5. 1804 m.— 338, 1805 m.— 340, 1810 — 441, 1811 — 
468, 1812 (YV1.30)— 468, 1813 — 199, 1814 — 296, 1815 — 
361, 1816— 472, 1817 — 438, 1818 (VI.1)— 508, 1820 — 
686, 1821 — 740, 1822— 822, 1824—900, 1826 — 1149, 
1828 — 1287, 1830 m. — 1321. 

Daugiausia studentų mokydavosi fizikos-matematikos, 
mažiausia — literatūros ir laisvųjų menų fakultete. Antai 
1822 m. birželio 30 d. universitetas turėjo 765 studentus 
(be laisvųjų klausytojų ir moterų, kurios studijavo „aku- 
šerijos meną“), iš jų: 

fizikos-matematikos fakultete — 340 


medicinos — 150 
moralinių ir politinių mokslų — 180 
literatūros ir laisvųjų menų. — 95 


Įdomumo dėlei galima palyginti Vilniaus universiteto 
studentų skaičių su kitų universitetų duomenimis. Antai 
Maskvos universiteto studentų dinamika buvo tokia “: 
1812 m— 215, 1813—129, 1822—695, 1823— 768, 
1824 — 800, 1825 — 876. Tuoj po įkūrimo Kazanės univer- 
siteto studentų skaičius nesiekė nė šimto: 1805 m.-—— 41, 
1809 —29, 1814— 42. Vėliau kelerius metus jų buvo 
padaugėję (1816 — 107, 1817 — 112, 1819 — 161), bet, re- 
akcionieriui M. Magnickiui tapus apygardos kuratoriu- 
mi, ėmus persekioti profesorius ir studentus, 1824 m. jų 
skaičius nusmuko iki 887. Nedaug studentų mokėsi ir 
naujame Charkovo universitete (1805— 57, 1807 — 65, 
1808 — 61, 1812 — 118, 1819/20 m. m. — 201, 1826 — 305, 
1829 — 334, 1830 — 265). Tartu universitete studentų 
daugėjo sparčiau negu Kazanėje ar Charkove: 1802 m.— 

5 Vilniaus universiteto istorija 1803—1940, p. 26. 

6 Zr.: DRUHKJIONeNHUeCKHKĖ Ca1OBapb. Cn6., 1897, T. 20, c. 2. 

7 Saeockun H. II. VHeropua nmnepaTopcKoro Ka3anckoro YHHBepCH- 
TeTa 34 NepBoe CTO JeT ero cyIįecTBOBaHHAa, 1804—1904. Kasanb, 1902, 
T. 2, ų. 2 (1814—1819), c. 7. 

8 Bazaneū Į. H. Onsr HcTopuu XapbkOoBCKOrOo yYHHBepCHTeTa: (NO 
HeH3AHHBIM MaTepHaJaM). XapbkoB, 1893—1904, 17. 1 (1802—1815), 
c. 794; T. 2 (c 1815 no 1835 ron), c. 856. 

46, 1810 — 217, 1820 — 267, 1830 — 620 (duomenys imti iš 
Vilniaus universiteto Mokslo muziejuje 1982 m. veikusios 
parodos). Krokuvos universitete dėl Austrijos valdžios 
varytos lenkų nacionalinio engimo politikos studentų skai- 
čius tolydžio mažėjo: 1819/20 m. m. buvo 390, o 1824 m.— 
vos 200. Mažėjo studentų ir Helsinkio universitete: 
1808 m. jame mokėsi 472, o 1824 m.— 338 studentai. Už 
Vilniaus universitetą oficialiai didesnis buvo Lvovo uni- 
versitetas: 1822 m. turėjo 1304 studentus, o 1827 m.— 
net 1748. Tačiau studentais jame laikyti ir vadinamieji 
„filosofijos“ klausytojai, iš tikrųjų buvę tarsi parengia- 
mojo kurso mokiniai; 1822 m. jų buvo 700, o 1827 — 791. 

Studentų gausumu nepasižymėjo ir Vokietijos univer- 
sitetai. Antai 1831/32 m. m. Berlyno universitetas turėjo 
1821 klausytoją, Vroclavo — 902, Halės — 810, Greifsval- 
do— 208, Karaliaučiaus — 421, Bonos —810, Getinge- 
no — 795, Miuncheno — 1556, Heidelbergo — 661, Leipci- 
go — 1149, o Rostoko — vos 95 ir t. t.? 

Daugumas vilniečių studentų mokėsi savo lėšomis, bet 
buvo taip pat valstybės ar įvairių organizacijų išlaikomų. 
Antai 1822 m. iždo lėšomis studijavo 70 medicinos fa- 
kulieto studentų, 46 vyriausiosios seminarijos klierikai, 
18 — mokytojų seminarijos klausytojų. Vienuolynai išlai- 
kė 84 studentą (daugiausia savo narius). Šiek tiek vargin- 
gųjų studentų šelpdavo labdaros draugijos, universitetas 
turėjo kelis konviktus. Vis dėlto daugumas vargingųjų 
bajorų, miestiečių ir laisvųjų valstiečių vaikų, kol šiems 
nebuvo uždrausta stoti į aukštąsias mokyklas mokytis, 
ieškodavo pašalinių uždarbių. 

Nors sąlygos daugeliui nebūdavo lengvos, tačiau kas- 
met jų nemaža baigdavo įvairias specialybes, o palankes- 
niais atvejais gaudavo net magistro ar daktaro laipsnius. 
Pavyzdžiui, 1810—1816 m. fizikos-matematikos fakultetą 
kandidato laipsniu baigė 416 žmonių, magistro laipsnį ga- 
vo 61, o daktaro — 25 žmonės. Tais pačiais metais me- 
dicinos fakultete atitinkamai gavo 135 kandidato laipsnį, 


* Die deutschen Universitūten / Herausgegeben von W. Lexis. Berlin, 
1893, Bd. 1, S. 118—119. 

32 — magistro, 28 — daktaro, o iš viso būta 314 absol- 
ventų. Moralinių ir politinių mokslų fakultetą tuo laiko- 
tarpiu baigė 12 filosofijos kandidatų, 7 magistrai ir 3 dak- 
tarai; 25 teisės kandidatai, 17 magistrų ir 3 daktarai; 39 
teologijos kandidatai, 11 magistrų ir 9 daktarai. Mažiau- 
sia su laipsniais absolventų parengė, kaip ir reikia tikėtis, 
literatūros ir laisvųjų menų fakultetas: filosofijos kandi- 
datų — 22, magistrų — 10, daktarų — 2, menų kandida- 
tų — 10, magistrų — 1. 

Vėlesniais metais, kai universitete atsirado 3—4 kar- 
tus daugiau studentų, atitinkamai turėjo padidėti ir bai- 
gusių Skaičius. Pavyzdžiui, žinoma, kad 1816—1832 m. 
buvo apgintos 137 vien medicinos daktaro disertacijos, 
Tad specialistų rengimo mastas buvo gera bazė būsimie- 
siems mokslininkams ugdyti. Iš jų atsirasdavo tinkamų 
kandidatų siųsti tobulintis užsienyje *, 

Savo kadrų kvalifikacijai kelti Vilniaus universitetas 
gana sumaniai pasinaudojo nuostatų teikiama teise siųsti 
jaunus specialistus į užsienio ir Rusijos mokslo centrus. 
Ypač didelis šių kelionių entuziastas buvo kuratorius 
A. J. Čartoriskis. 1803—1806 m. po užsienio šalis keliavo 
aštuoni būsimieji profesoriai. Paskui, kol rektoriavo 
J. Sniadeckis, aštuonerius metus (1807—1815) tas siūnti- 
mas beveik nutrūko, komandiruotes gavo vos du žmonės. 
Pasikeitus universiteto vadovybei, komandiruojamųjų 
skaičius vėl padidėjo: 1816 m. išvyko medikas M. Mia- 
novskis, 1817 m. net visas būrys: filologas M. Bobrovskis, 
architektas K. Podčašinskis,-fizikas F. Dževinskis, gamti- 
ninkas J. Jundzilas, filologas L. Sobolevskis, matematikas 
M. Polinskis-Pelka, fizikas V. Gurskis, teisininkas ir isto- 
rikas I. Danilavičius. 1818 m. iškeliavo teisininkas I. Ol- 
dachovskis, medikas V. Herberskis ir chemikas I. Ablamo- 
vičius, 1819 m.— astronomas P. Slavinskis. Tos komandi- 
ruotės trukdavo dvejus—ketverius, o kartais ir penkerius 


10 Apie mokslines komandiruotes į užsienius plačiai rašoma: Dy- 
biec J. Zagraniczne studia naukowe stypendystėw wileūskich (1803— 
1831).— Studia z dziejow uniwersytetu wilenskiego. 1579—1979. Wars- 
zawa— Krakow, 1979, s. 100—120. Čia pridėti J. Znoskos raportai uni- 
versitetui apie komandiruotės eigą. 

metus. Daugiausia išvykdavo jauni, dvidešimt penkerių-— 
trisdešimt metų žmonės. 

Po 1819 m. dėl Rusijos švietimo ministerijos suvaržy- 
mų kelionės pasunkėjo. Vis dėlto 1816—1823 m. užsieny- 
je tobulinosi apie 20 žmonių. Daugumas jų netrukus 
grįžę ėmė vadovauti katedroms, tapo daug žadančiais 
mokslininkais, turinčiais gyvus ryšius su kitų šalių aukš- 
tosiomis mokyklomis ir mokslo įstaigomis. 

1803 m. reformos nepašalino visų negatyviųjų aplin- 
kybių, kurios stabdė universiteto mokslinę veiklą. Pavyz- 
džiui, į akis krinta menkos lėšos universiteto pagalbinėms 
mokslo įstaigoms: nuostatais fizikos kabinetui kasmet 
skirta 500 rb, chemijos laboratorijai su laborantu — 
1000 rb, gamtos kabinetui — 500 rb, botanikos sodui su 
sodininkų — 900 rb, astronomijos observatorijai — 500 rb, 
kabinetui su profesoriumi — 1000 rb ir t. t. Nors pinigų 
vertė buvo labai didelė, bet šios lėšos palyginti skurdžios, 
todėl ne kartą reikėdavo maldauti papildomų vienkartinių 
dotacijų. 

Universiteto gyvenime labai didelį vaidmenį vaidino 
rektorius: nuo jo priklausė kadrų komplektavimas, moks- 
lo kryptis. Lenkų istoriografijoje ypač keliamas rekto- 
riaus J. Sniadeckio vadovavimas universitetui L. Iš tik- 
rųjų jis karštai rūpinosi stiprinti universitete lenkiškumą 
ir vienpusiškai protegavo tiksliuosius bei gamtos mokslus, 
tuo tarpu atsainiai žiūrėjo į istoriją ir filosofiją. Jau bu- 
vo sakyta, kad J. Sniadeckio rektoriavimo metais vengta 
siųsti jaunuosius mokslininkus į kitus mokslų centrus 
stažuotis. Taip pat negalima nutylėti jo atviro priešišku- 
mo iš užsienio kviečiamiems profesoriams, vadinamiems 
„vokiečiams“. Jis, tariamai gindamas vietos mokslinin- 
kus, o iš tikrųjų turėdamas tikslą suburti universitete len- 
kišką profesūrą, laikėsi Krokuvos universitete praktikuo- 
tos kadrų politikos. Todėl universitetas nepasinaudojo 





11 Vienas naujausių ir vertingiausių darbų, skirtų jo veiklai, yra: 
Bartnicka K. Dzialalnošė edukacyjna Jana Sniadeckiego. Wroclaw etc., 
1980. 

geromis progomis parsikviesti pirmaklasių profesorių. 
Antai žinomas vokiečių orientologas ir keliautojas 
Heinrichas Julijus Klaprotas (1783—1835) 1810 m. pa- 
rašė rektoriui laišką, kad norįs dirbti Vilniaus universi- 
tete; nuo 1802 m. jis buvo Peterburgo mokslų akademijos 
adjunktu ir tyrinėjo Kaukazo kalbas. Tačiau J. Sniadec- 
kis atsakyti jam dėlsė, kol, kuratoriaus A. J. Čartoriskio 
primygtinai raginamas, nusileido, bet per tą laiką 
H. J. Klaprotas, negavęs atsakymo, pakeitė savo suma- 
nymą. Tuo tarpu H. J. Klaprotas būtų užpildęs juntamą 
spragą: per visą universiteto istoriją neturėta lingvistikos 
specialisto. Pagaliau dėl neesminių smulkmenų (pvz., ra- 
šybos savotiškumų) ne iš karto universitete buvo palik- 
tas ir J. Lelevelis. 

1803 m. reformos anaiptol negalėjo atsverti tų moks- 
linio ir pedagoginio darbo kliūčių, kurios ėjo iš carinės 
santvarkos, iš atsilikusios ekonomikos. Iš tikrųjų univer- 
sitetas smarkiai išaugo, bet, kad ir paradoksalu, jis išau- 
go ekonomiškai, politiškai ir kultūriškai atsilikusioje des- 
potizmo valdomoje šalyje, kur pagrindinė gyventojų dalis 
vilko vergiškos baudžiavos jungą, o Lietuvoje kentė ir 
nacionalinę priespaudą. 

Kalbant apie Vilniaus universiteto suklestėjimą 1803— 
1832 m., nereikėtų remtis tik įspūdingais studentų skai- 
čiais. Juk į Vilnių, į vienintelę jame esančią aukštąją 
mokyklą ieškoti mokslo vyko 9 milijonų gyventojų jau- 
nimas. Pasikeitus politinėms ir ekonominėms aplinkybėms, 
bajorai, ypač tie, kurie neturėjo dvarų ir baudžiauninkų, 
veikiai įsitikino, kad krašto ekonominės depresijos sąly- 
gomis mokslas bene vienintelė priemonė, galinti su- 
teikti jų vaikams pakenčiamą egzistenciją. Taigi bado 
grėsmė varė laisvo pasirinkimo teisę turintį jaunimą į 
mokslus, į Vilnių. Tačiau, kaip toliau matysime, pačiam 
mokslui atsilikusi ekonomika neleisdavo realizuoti visų 
potencinių galimybių. 

To meto Lietuvos ekonominį nuosmukį yra užfiksavę 
ir aiškiai suvokę net amžininkai. Pavyzdžiui, štai kaip 
vaizdžiai varganą Kauno būklę yra apibūdinęs savo 
1822 m. raporte universiteto mokyklų vizitatorius 

J. Chodzka: „Pavieto miestas Kaunas [...], anksčiau turtin- 
gas in prekybinis, dar šiandien tebėra gražus [...]. Mieste 
285 namai, daugiausia mūrinių, bet labai apleistų ir apgriu- 
vusių [...]. Prūsų botų kas kartą vis menkiau atplaukia 
Nemunu į Kauną, ir tai tėra tik kadaise plačios prekybos 
liekana: trys tokie laivai, man būnant, stovėjo ir veltui 
laukė krovinio“ 12, Šią amžininko pastabą dėl Kauno nu- 
skurdimo patvirtina ir kitų Lietuvos bei Baltarusijos mies- 
tų stagnacija, jų menkas augimas. Antai gana prieštarin- 
gais duomenimis, 1811 m. Vilniuje buvę 56300 gyven- 
tojų. 1818—33 568, 1821 dar mažiau — 33 455, 1822 — 
43874, 1830 —41992, 1832— 35922 ir t. t. Nesilei- 
džiant į šios statistikos kritišką analizę, galima sakyti, 
kad nuo 1818 iki 1832 m. Vilnius, didžiausias Lietuvos ir 
Baltarusijos sričių administracinis centras, išaugo tik 
2354 gyventojais. Pagaliau ne bet koks augimas rodo eko- 
nominį klestėjimą: vienas dalykas, kai gausėja darbinin- 
kų ir amatininkų, kitas dalykas, kai daugėja valdininkų 
ir į miestus bėgančių dvarininkų. Kad Vilniuje vargu ar 
klestėjo amatai, rodo tokia statistika '*: 1795—1800 m. 
mieste buvo 38 cechai, o 1833 m.— 32. Tiesa, cechai 
sparčiai iro, vis dėlto bus teisinga sakyti, kad Vilnius pir- 
miausia augo dėl negamybinių gyventojų sluoksnių kon- 
centravimosi. 

Visa tai kaip tik reikia turėti galvoje svarstant tiria- 
mojo mokslinio darbo sąlygas Vilniaus universitete: 
mokslas labai jautriai įvairiausiomis formomis reaguoja 
į šiokius ar tokius ekonominius ir politinius pokyčius 
krašte. Vis dėlto ekonominės bazės atsilikimas mokslo 
raidą lemia netiesiogiai. Tuo tarpu tiesiogiai universiteto 
mokslinę veiklą slopino dar viena jėga — tai carizmo des- 
potinis režimas. Jis ne tik smarkiai ribojo 1803 m. nuos- 
tatais suteiktą autonomiją, varžė iniciatyvą, bet ir sklaidė 
mokslo jėgas. Antai nuo tiesioginio caro ir jo valdžios 
kišimosi ir represijų smarkiai nukentėjo istorijos ir filo- 





12 VUB, f. 2-KC 515, 1. 37. 

13 Žr.: Vilniaus miesto istorija nuo seniausių laikų iki Spalio revo- 
liucijos. V., 1968, p. 214. 

14 Ten pat, p. 207. 


13 Užsak. Nr. 3820 193 


sofijos mokslai. 1824 m. Vilnių gavo palikti talentingi 
profesoriai J. Lelevelis, I. Danilavičius, J. Goluchovskis, 
1828 m.— I. Onacevičius, taip pat aktyvus visuomeninin- 
kas K. Kontrimas. Dėl caro valdžios persekiojimų 1823— 
1830 m. nukentėjo bernie šimtas pačių gabiųjų ir veikliųjų 
studentų. 1819 m. taisyklėmis dar griežčiau žiūrėta, kad į 
universitetą neprasmuktų valstiečių kilmės jaunuoliai, 
Tai ypač užkirto kelią į mokslus lietuviams. 

Pats didžiausias caro despotizmo aktas buvo Vilniaus 
universiteto uždarymas 1832 m., ilgus amžius kurto moks- 
lo židinio išsklaidymas. Tais pačiais metais medicinos fa- 
kulteto pagrindų buvo įkurta Vilniaus Medicinos-chirur- 
gijos akademija, o 1833 m.— Romos katalikų dvasinė aka- 
demija. Šios mokslo įstaigos 15 tam tikru mastu tęsė uni- 
versiteto mokslines tradicijas: liko daugumas atitinkamų 
specialybių profesorių, perėmė kai kuriuos kabinetus. 
Todėl yra tam tikros prasmės jų mokslinę veiklą apžvelg- 
ti kaip universiteto mokslo raidos betarpišką tąsą. Tačiau 
ir šios akademijos neįtiko carui ir jo valdžiai: 1842 m. 
buvo uždaryta pirmoji, o antroji perkelta į Peterburgą **. 
Tad carizmo pastangomis Lietuva ir Baltarusija liko be įo- 
kio mokslo centro tuo metu, kai visose šalyse mokslai ir 
technika ėmė dar sparčiau vystytis, kai vienas po kito 
pasipylė atradimai ir išradimai, kurie įėjo į žmonijos min- 
ties lobyną. 

UNIVERSITET AS — KRASTO MOKSLINĖS 
MINTIES CENTRAS 
MOKSLO DARBO SĄLYGOS UNIVERSITETE PO 1803 M. 


Kaip žinome, 1773—1803 m., ypač šio laikotarpio pir- 
mojoje pusėje, universiteto vadovybė pagrindinį dėmesį 
skyrė pedagoginiams kadrams sukomplektuoti ir tuo lai- 





15 Plačiau žr.: Vilniaus universiteto istorija 1803—1940, p. 117—130; 
Biziulevičius S. Pagrindiniai Vilniaus Medicinos-chirurgijos akademijos 
bruožai. — Kn.: Iš mokslų istorijos Lietuvoje. V., 1960, p. 105—117. 

*9 Dėl jos perkėlimo datos ir aplinkybių žr.: Endzinas A. Vilniaus 
dvasinės akademijos perkėlimas į Peterburgą.— Literatūra, 1981, t. 23(1), 
p. 63—70. 

duoti normalų, nepertraukiamą kursų skaitymą. Mokslo 
darbas buvo pageidaujamas, bet nereikalaujamas. Tad 
universiteto profesorių tik vienas kitas savo gera valia, 
be dalyko dėstymo, dar domėjosi taip pat mokslu, jo tiria- 
mąja veikla. 

1803 m. reforma pakeitė požiūrį į profesorių ir adjunk- 
tų mokslo darbo svarbą, susirūpinta jį skatinti ir sudaryti 
sąlygas jam reikštis. Tai buvo numatyta netgi universi- 
teto nuostatuose-statute. Jų pirmojo skyriaus „Apie 
bendrąją Vilniaus universiteto struktūrą“ keli paragrafai 
skiriami mokslo darbo organizavimui "". Pavyzdžiui, $ 10 
nurodoma, kad kiekvieną mėnesį turi būti šaukiamas 
„ypatingas akademinis posėdis, kur profesoriai ir garbės 
nariai, vadovaujami rektoriaus, susirinkę svarstys kūri- 
nius, bandymus, stebėjimus ir tyrimus, pasiūlytus rekto- 
riaus arba vieno iš narių. Akademiniai posėdžiai turi tiks- 
lą skatinti tobulėjimą mokslų ir menų ir platinimą nau- 
dingų žinių, ypač tų sričių, kurių švietimo centras yra 
universitetas. Šios rūšies darbai patrauks teigiamą vyriau- 
sybės dėmesį, o ši pasirūpins apdovanoti juos tinkamu 
būdu“. Taisyklių $ 12 įpareigojo universitetą kasmet su- 
organizuoti du viešuosius susirinkimus, skirtus mokslams 
ir literatūrai. Juose turėjo būti skaitomi darbai, atrinkti 
akademiniuose posėdžiuose. 

Akademiniai posėdžiai ir viešieji susirinkimai buvo 
tam tikra tribūna, kur profesoriai ir adjunktai galėjo da- 
lytis savo mintimis, laimėjimais. Taigi tokie renginiai tu- 
rėjo skatinti personalą dirbti mokslo darbą. Būdinga, kad 
$ 11 pabrėžiama: „Universitete nedraudžiama laisvai 
svarstyti literatūros ir mokslo dalykų, ir kiekvienas pro- 
fesorius, skaitydamas paskaitas, gali laikytis tos sistemos, 
kurią jis pripažįsta geresnę, bet atsižvelgdamas, kad tai 
būtų suderinta su bendru profesorių nutarimu, kurį taip 
pat išnagrinėja universiteto kuratorius pagal „Laikinųjų 
liaudies švietimo taisyklių“ 38-jį straipsnį“. 


17 CGopuuKk MaTepHaJOB AAA HCTOPHH NpOCBel(eKHA B Poccenn. Cn6., 
1897, r. 2. 1802—1804, c. 185—187. 

Be to, universitetui nuostatais leista skelbti mokslo 
problemų konkursus ir premijuoti laimėtojus. 

Šiuo kartu, neturint išsamesnių tyrimų, negalima api- 
būdinti, kokiu mastu tie akademiniai posėdžiai ir viešieji 
susirinkimai prisidėjo prie mokslo darbo universitete. Yra 
žinoma, kad ne vienas profesorius tokių pranešimų vėliau 
yra paskelbęs ir Vilniaus spaudoje. Viešieji susirinkimai 
daugiausia vykdavo birželio ir rugsėjo mėn. Rektoriau- 
damas juos ne kartą savo kalbomis yra pradėjęs J. Snia- 
deckis, pvz., 1807 m. kovo 12(24), 1807 m. birželio 28, 
1807 m. rugsėjo 15, 1808 m. birželio 28, 1809 m. birželio 
30, 1810 m. rugsėjo 15, 1811 m. birželio 30, 1811 m. rug- 
sėjo 15, 1814 m. rugsėjo 15 d.!š Tų viešųjų susirinkimų 
būta ir vėliau *?, 

Mažiausiai ką žinome apie mokslo temomis skelbtus ir 
premijuojamus konkursus. Paprastai tik į profesorių vie- 
tas pretenduojantys mokslininkai viešam konkursui pa- 
teikdavo savo darbus. Iš šios rūšies konkursų vertingų 
darbų yra davęs 1820 m. įvykęs tema „Apie logiką, me- 
tafiziką, ir moralės filosofiją“. Jam buvo atsiųsti net aš- 
tuoni darbai. Du konkurse dalyvavę pretendentai J. Go- 
luchovskis ir A. Daugirdas savo konkursinių darbų pa- 
grindu išleido filosofines studijas, kurios ir šiandien ne- 
prarado vertės 20. 

Svarbus universiteto mokslinio gyvenimo faktorius — 
tai universiteto garbės nariai?! Be beveik privalomų Ru- 
sijos imperijos pareigūnų ir įvairių Lietuvos ir Lenkijos 
aristokratų, mecenatų, garbės nariais daugiausia buvo 
renkami žymūs kitų šalių mokslininkai, meno ir kultūros 
veikėjai. Visų pirma gausumu pasižymėjo lenkų atstovai, 
pvz.: J. M. Osolinskis, iašytojai J. U. Niemcevičius, 
J. Chodzka, mokslininkai J. Ch. Albertrandis, J. V. Brand- 
kė, J. S. Brandkė, F. J. Bentkovskis, S. B. Lindė, Varšuvos 





18 Sniadecki J. Pišma pedagogiczne. Wroclaw etc., 1961, s. 93—154. 

19 Apie viešuosius posėdžius, suregistruodamas jų net 146, daug 
medžiagos duoda: Bieliūski J. Uniwersytet Wilenski (1579—1831), t. 2, 
s. 772—827. 

20 Žr. Vilniaus universiteto istorija 1803—1940, p. 82—84. 

2i Bieliūski J. Uniwersytet Wilenski (1579—1831), t. 2, s. 618—624. 

universiteto rektorius V. Šveikovskis, Krokuvos — S. Sie- 
rakovskis ir kt. 

Daug garbės narių buvo iš Prancūzijos, Vokietijos, Ita- 
lijos, Anglijos ir kitų šalių. Nemaža jų vardų šiandien 
mums beveik nieko nesako, bet yra ir pasaulinio masto 
garsenybių. Antai galima paminėti garsųjį astronomų šei- 
mos atstovą Džoną F. V. Heršelį (1792—1871), matemati- 
ką, fiziką ir astronomą D. Puasoną (1781—1840), įžymų- 
jį chemiką Luji Ž. Gei-Liusaką (1778—1850), fiziką Žaną 
B. Bio (1774—1862), Bolonės universiteto fiziką Ž. Aldinį 
(1762—1834), paleontologą Ž. Kiuvjė (1769—1832), istori- 
ką ir ekonomistą Žaną Š. L. Sismondą de Sismondį (1773— 
1842). Vokiečių mokslui atstovavo Bonos universiteto pro- 
fesorius ir botanikos sodo direktorius Ch. G. Nės fon 
Ėzenbachas (1778—1858), teisininkai Berlyno universiteto 
profesorius F. K. Savinji (1779—1861) ir Getingeno uni- 
versiteto profesorius G. Hugas (1764—1844). Tarp medikų 
žymiausi buvo raupų skiepų atradėjas E. Dženeris (1749— 
1823), Padujos universiteto prof. V. L. Brera (1769—1832). 
Humanitarams atstovavo rusų istorikas N. Karamzinas 
(1766—1826), čekų filologas J. Dobrovskis (1753—1829), 
poetas ir filologas V. Hanka (1791—1861) ir slovėnų sla- 
vistas J. B. Kopitaras (1780—1844). Iš viso garbės narių, 
J. Bielinskio duomenimis, buvo 159 žmonės. Be to, univer- 
siteto garbės nariais buvo renkamos ir mokslo įstaigos: 
Peterburgo mokslų akademija, dailės akademija, viešoji 
biblioteka, Maskvos gamtos tyrėjų draugija, Paryžiaus po- 
litechnikos mokykla, akademija „Leopoldina“ ir 13 uni- 
versitetų (Bolonės, Charkovo, Tartu, Edinburgo, Filadel- 
fijos, Kazanės, Krokuvos, Karaliaučiaus, Leipcigo, Mask- 
vos, Peterburgo, Pizos, Varšuvos). 

Žymiųjų mokslininkų rinkimas garbės nariais, reikia 
manyti, nebuvo atsitiktinė formali duoklė madai, bet ge- 
rai pasvertas aktas. Su daugeliu jų turėta kokių glaudes- 
nių santykių (visa tai vertėtų ir specialiai patyrinėti). 
Antra vertus, tai rodo tam tikrą universiteto orientavimą- 
si į aukščiausius savo mokslo standartus. Įdomu, kad kai 
kurių garbės narių mokslo palikimas tebėra aktualus net 
mūsų dienų universiteto mokslininkams. Antai D. Puaso-- 

no daibuose esančios idėjos gvildenamos vilniečių mate- 
matikų disertacijose ir studijose 22. 

Mokslo atmosferai susidaryti universitete ir apskritai 
krašte labai svarbus faktorius buvo 1803—1832 m. išau- 
gusi specializuota, turinti mokslinį pobūdį periodinė spau- 
da. Ji buvo aktyvios universiteto mokslininkų veiklos re- 
zultatas ir kartu svarbi mokslo ugdymo aplinkybė. Moks- 
linė periodinė spauda galima tada, kai ne tik esama kas 
spausdinti, bet ir kai visuomenėje kyla poreikis turėti šios 
rūšies spaudos, kai atsiranda jai leisti organizacijų. Tuo 
atžvilgiu 1803—1832 m. aktyviausiai reiškėsi universiteto 
medikai. 

Žymiausia Vilniaus ir krašto medikų organizacija bu- 
vo profesoriaus Jozefo Franko iniciatyva įkurta Vil 
niaus Medicinos draugija (toliau — VMD). 1805 m. gruo- 
džio 12 (24) d. jis, sukvietęs pas save pietų visus medi- 
cinos fakulteto profesorius, žinomus miesto gydytojus ir 
farmacininkus, pasiūlė įkurti draugiją, kuri reguliariai 
svarstytų savo posėdžiuose mieste plintančias ligas, ko- 
vos su jomis priemones, taip pat aptartų specialiųjų medi- 
cinos žurnalų straipsnius. Šiame susirinkime, be šeiminin- 
ko, dalyvavo profesoriai A. Bekiu, A. Matusevičius, 
J. Lobenveinas, A. Sniadeckis, F. Špicnagelis, prozekto- 
rius J. Ch. Braunas, universiteto vaistinės direktorius 
J. Volfgangas, med. dr. J. Šimkevičius, karo medicinos 
inspektorius E. Eincholmas, vaistininkas G. Gutas, med. 
dr. H. Heimanas, med. dr. J. Lobošicas, štabschirurgas 
J. Šlėgelis, vaistininkas J. Vagneris 23, 

Kitų metų gegužės 26 (birželio 8) d. šių iniciatorių su- 
darytą ir pasirašytą statutą patvirtino caras, 0 spalio 11 
(23) d. įvyko pirmasis draugijos posėdis, kuris išrinko 





22 Pig.: Kubilius J. Tikimybių teorija ir matematinė statistika. V., 
1980, p. 85, 150, 262, 311. 

23 Žr.: Brensztejn M. Informator o towarzystwach naukowych [.. J. 
Wilno, 1914, s. 27. Plačiau apie veiklą žr.: Bielinski J. Cesarskie towar- 
zystwo lekarskie Wilenskie, jego prace i wydawnictwa (1805—1864). 
Warszawa, 1890; Jaeopckui B. B. HmnepaTopckoe Bunenckoe MeNH- 
I(HHCKOe O6ecTBO. 1805—1895. Bunbua, 1896. 

valdybą, susidedančią iš pirmininko prof. A. Sniadeckio, 
pavaduotojo J. Lobenveino, sekretoriaus J. Franko ir iž- 
dininko G. Guto. 1806 m. gruodžio 26 (sausio 7) d. įvyko 
iškilmingas draugijos atidarymas. 1807 m. pabaigoje drau- 
gija turėjo 61 narį, iš kurių 21 gyveno Vilniuje. Nuo 1805 
iki 1831 m. draugija posėdžiavo iš viso 225 kartus, o jos 
narių padaugėjo iki 306. 

VMD savo veiklą tęsė ir uždarius universitetą bei Vil- 
niaus medicinos-chirurgijos akademiją. Ir dabar Vilniuje 
veikiančios įvairios medicinos draugijos save laiko jos 
įpėdinėmis. 

Viena iš sėkmingiausių draugijos darbavimosi sričių 
buvo medicininė spauda ?*. Jau draugijos statuto $ 4 nu- 
matyta sudaryti trijų narių komisiją, kuri atrinktų per 
posėdžius skaitytus darbus spaudai. Beje, straipsniai 
turėjo būti spausdinami lotyniškai, nors posėdžiams 
leista pateikti darbus taip pat lenkų, prancūzų ir 
vokiečių kalbomis, būtinai pridėjus lotynišką vertimą. 

Iš pradžių VMD neturėjo savo periodinio leidinio, tad 
jos nariai kurį laiką darbus publikuodavo bendrojo po- 
būdžio žurnaluose — 1806 m. ėjusiame profesoriaus 
G. E. Grodeko redaguotame „Vilniaus literatūros laikraš- 
tyje“ (Gazeta literacka Wilenska), 1805—1806 m. leistame 
(atnaujintas 1815 m.) „Vilniaus žurnale“ (Dziennik wilens- 
ki), laikraštyje „Kuryer litewski“ ir kt. Specialių medici- 
nos straipsnių vilniečiai medikai yra išspausdinę Zalc- 
burge (Austrija) ėjusiame žurnale „„Medizinisch-chirurgi- 
sche Zeitung“. 

J. Frankas, bene aktyviausias medicinos rašytojas, 
Pirmoji kregždė buvo 1808 m. Leipcige pradėtas spaus- 
dinti metraštis „Acta Instituti Clinici Caesareae Univer- 





2* Karosas J. Vilniaus XIX amžiaus medicininė spauda. — Sveikatos 
apsauga, 1960, Nr. 11(59), p. 42—49; Osirowska T. Polskie czasopiš- 
miennictwo lekarskie na WileūszczyzAie w XIX wieku.— Rocznik his- 
torii czasopišmiennictwa polskiego, Wroclaw etc., 1968, t. 7, zesz. 1, 
s. 5—24, 

sitatis Vilnensis. Auctore Josepho Frank. Annus primus“, 
kuriame daugiausia vietos skirta jo vadovaujamos vidaus 
ligų klinikos medžiagai skelbti. Tais pačiais metais išėjo 
antrasis tomas, kur aprašomos 1807 m. kare sužeistų ka- 
reivių ligos ir gydymas. Trečiasis—šeštasis tomas išėjo 
1812 m. viena knyga. Leidinyje nemaža vertingos me- 
džiagos Lietuvos medicinos istorijai ir būklei XIX a. pra- 
džioje tirti. 

Atsigavus kraštui po karų su Napoleonu, vėl iškilo rei- 
kalas leisti medicinos žurnalą. 1815 m. sudaromas redak- 
cinis komitetas (pirmininkas J. Frankas), kuris, atrinkęs 
iš draugijos archyvo tinkamesnių darbų, 1818 m. išleido 
„Vilniaus medicinos draugijos žinyno“ (Pamigtnik To- 
warzystwa lekarskiego wilenskiego) pirmąjį, o po trejų 
metų — antrąjį tomą. 

Vilniaus farmacininkai, jausdamiesi VMD nuskriausti, 
ėmė leisti J. Volfgango redaguojamą „Vilniaus farmaci- 
jos žinyną" (Pamigtnik farmaceutyczny wilenski): 1820 m. 
išėjo iš keturių numerių susidedantis pirmasis (558 p.), o 
1821 m. taip pat keturių numerių — antrasis tomas 
(689 p.). Šiame leidinyje bendradarbiavo Vilniaus ir kitų 
vietų farmacininkai. Du trečdalius teksto užėmė vertimai 
iš vokiečių ir prancūzų kalbų. 

Kadangi abiem leidiniams, stokojant prenumeratorių, 
buvo sunku verstis, tai nutarta juos sujungti. Tad 1822— 
1830 m. ėjo vienas „Medicinos, chirurgijos ir farmacijos 
žurnalas" (Dziennik medycyny, chirurgii i farmacyi). Jis 
buvo leidžiamas su gana dideliais tarpais: 1822 m. išėjo 
pirmasis tomas (4 numeriai, 774 p.), 1824 m.— antrasis 
(4 numeriai, 685 p.), 1830—1831 m.— trečiasis tomas (4 
numeriai, 630 p.). 

Prie šių specialiai medicinos teorijai ir praktikai skir- 
tų leidinių vaizdo pilnumui reikia pridėti ir I. E. Lachnic- 
kio leistą žurnalą „Vilniaus magnetinį žinyną“ (Pamigtnik 
magnetyczny wileūski), kurio 1816—1818 m. išėjo 12 nu- 
merių (trys tomai). Jis buvo skiriamas pirmiausia popu- 
liariai tuo metu pseudomokslinei magnetizmo teorijai, bet 
spausdino ir medicinos praktikos dalykų. 

Humanitarai ir iš dalies gamtos mokslų atstovai savo 
darbus publikuodavo tuo laiku Vilniuje leistuose laikraš- 
čiuose ir žurnaluose Žš. 

Vienu reikšmingiausių XIX a. pradžios periodinių lei- 
dinių Lietuvoje reikia laikyti minėtą mėnesinį žurnalą 
„Dziennik wileūski", kuris pradėjo eiti 1805 m. balandžio 
mėn. Jį leido grupė universiteto profesorių, visų pirma 
S. B. Jundzilas ir A. Sniadeckis. Po metų nutraukus jo lei- 
dimą, profesorius G. E. Grodekas 1806 m. ėmė leisti „Vil- 
niaus literatūros laikraštį“, kuris metų pabaigoje taip pat 
baigė savo gyvenimą. Apskritai spaudai tuo metu buvo 
nepalankios kultūrinės ir politinės aplinkybės: tarp 1806 
ir 1815 m. Vilnius turėjo tenkintis vienui vienu informa- 
ciniu savaitraščiu „Lietuvos kurjeris“ (Kuryer litewski). 

Nuo 1815 iki 1824 m. pastebimas tam tikras Vilniaus 
spaudos pagyvėjimas: atnaujinamas ir ima reguliariai eiti 
mėnesinis kultūros literatūros žurnalas „Dziennik wilens- 
ki", redaguojamas universiteto adjunkto K. Kontrimo. Žur- 
nale aktyviai bendradarbiauja S. B. Jundzilas, A. ir 
J. Sniadeckiai, S. F. Žukovskis, L. Borovskis, T. Narbutas 
ir kt. Leidinys buvo akademiško pobūdžio — laikėsi ato- 
kiai nuo dienos aktualijų, spausdino ilgus straipsnius, ku- 
riuose sukaupta daug vertingos Lietuvos istorijai me- 
džiagos. 

Antrasis literatūros ir kultūros žurnalas Vilniuje buvo 
„Vilniaus savaitraštis“ (Tygodnik wileūski), ėjęs 1804 ir 
1815—1822 m. Jo pirmasis redaktorius buvo S. Stažinskis; 
atnaujintą iki 1818 m. redagavo J. Lelevelis. Jam išvykus 
į Varšuvą, redaktoriais buvo M. Balinskis, I. Šidlovskis, o 
pačioje pabaigoje — M. Olševskis. Iš viso išėjo 13 tomų. 
Šiame leidinyje debiutavo A. Mickevičius, bendradarbia- 
vo T. Narbutas. Žurnalas nemaža rašė Lietuvos istorijos, 
tautosakos, etnografijos ir kitais klausimais. 

1820—1824 m. Vilniaus labdaros draugija turėjo savo 
žurnalą „„Dzieje dobroczynnošci krajowej i zagranicznej" 





25 Kucharzewski J. Czasopišmiennictwo polskie wieku XIX. W 
Krėlewstwie, na Litwie i Rusi oraz na emigracyi: (Zarys bibliograficz- 
no-historyczny). Warszawa, 1911, s. 11—15. 

(Krašto ir užsienio labdaros įvykiai), kurį pirmuosius dve- 
jus metus redagavo minėtas K. Kontrimas, vėliau — 
M. Olševskis;M. Malinovskis, L. Rogalskis ir A. E. Odine- 
cas. Nors jo paskirtis buvo specifinė, vis dėlto žurnale 
buvo išspausdintas vienas kitas vertingas straipsnis apie 
Lietuvos švietimą, istoriją. 

Po 1824 m. Vilniuje liko tik du periodiniai leidiniai — 
minėtas „Dziennik wilenski“, kuris, vengdamas visuome- 
ninių problemų, nukrypo į technikos dalykų populiarini- 
mą, ir savaitinis laikraštis „Lietuvos kurjeris“ (Kuryer li- 
tewski). Pateikta Vilniaus spaudos apžvalga leidžia sakyti, 
kad universiteto profesoriai ir su jais bendravę kiti vi- 
suomenės veikėjai iš tikrųjų labai rūpinosi ugdyti perio- 
dinę spaudą, kėlė jai didelius mokslinius ir visuomeninius 
uždavinius, tik caro Rusijos sąlygomis iniciatoriams sun- 
kiai pavykdavo realizuoti savo aspiracijas. Dėl to, žinoma, 
kentėjo ir universiteto darbuotojų mokslinė veikla. Kal- 
bant apie veiklos sąlygas, reikia turėti galvoje tai, kad 
1803—1844 m. mokslinis darbas buvo dirbamas ir šalia 
universiteto. Šiuo požiūriu mūsų aptariamasis laikotar- 
pis smarkiai skiriasi nuo Edukacinės komisijos metų, kada 
mokslo darbas koncentravosi išimtinai universitete. 

Po reformos universitetas parengė nemaža gabių auk- 
lėtinių, kurie, palaikydami ir toliau tam tikrus idėjinius 
ryšius su savo Alma Mater, vis dėlto dirbo savarankiškai. 
Čia visų pirma reikėtų minėti biologus?š J. A. Pabrėžą 
(1771—1849), J. Strumilą (1774—1847, K. Tyzenhauzą 
(1786—1853), istorikus S. Daukantą (1793—1864), T. Nar- 
butą (1784—1864), filologą J. Plioterį (1810—1836) ir kt. 
Pagaliau turime atvejų, kai tarp dirbančių Lietuvoje 
mokslininkų ir universiteto nėra tokio ryšio. Ryškiausias 
čia pavyzdys yra Teodoras Grotus (1785—1822), fizinės 
chemijos pradininkas Lietuvoje. Jis po studijų Leipci- 
go, Romos, Neapolio universitetuose ir Paryžiaus politech- 





25 Dagys J. Medžiaga tirti biologijos istorijai Lietuvoje XIX a— 
Kn.: Iš mokslų istorijos Lietuvoje, t. I, p. 34—49, 

27 Žr: Crpadumo A. II. Teonop UporTyc, 1785—1822. M., 1966; 
Žvironas A. Theodor von Grotthus, 150 metų sukaktuvių proga.— Gamta, 
1938, t. 3, p. 217—229. 

nikos mokykloje nuo 1808 m. gyveno savo Gedučių dvare 
(Pakruojo raj.) ir, atrodo, su mūsų Vilniaus universitetu 
nepalaikė jokių ryšių. Tuo tarpu tai būta ypač talentingo 
ir produktyvaus mokslininko, kurio vardas keltų pasidi- 
džiavimą ne vienam garsiam universitetui. Šis ir panašūs 
faktai leistų padaryti išvadą, kad Vilniaus universitetas 
XIX a. pradžioje buvo Lietuvos mokslo centras, bet ne 
monopolis. 

Prieš einant prie konkrečių mokslų nagrinėjimo, rei- 
kėtų dar keliais žodžiais pakalbėti ir apie mokslo vertini- 
mo kriterijus. Pats aukščiausias vertinimo kriterijus būtų 
tai, kad mokslininko vardas įėjo į pasaulinio mokslo isto- 
riją. Antai pasižiūrėję į kelių fizikos ir chemijos istorijai 
skirtų monografijų vardų registrus, juose nerastume, iš- 
skyrus minėtą T. Grotų, nė vieno Vilniaus universiteto 
profesoriaus pavardės?. Tad galime daryti išvadą, kad 
universitete visų fizikų ir chemikų pasiekimai neprilygsta 
vieno mokslininko įnašui į šių sričių lobyną: T. Grotus 
1818 m. suformulavo jo ir amerikiečio Dž. Dreiperio var- 
du pavadintą dėsnį (pastarasis jį eksperimentiškai pagrin- 
dė): medžiagoje fotocheminę reakciją sukelia tik tokio 
bangos ilgio šviesa, kurią sugeria medžiaga. Apibendrina- 
majame tarybinio gamtininko V. Lunkevičiaus darbe 
„Nuo Heraklito iki Darvino“ autorius nepaminėjo nė vie- 
no vilniečio biologo, tik redaktoriaus I. Poliakovo pasta- 
bose prabėgomis užsiminta apie L. H. Bojanų ir E. Eich- 
valdą ?, bet visai nepastebėtas A. Sniadeckis ir kt. 

Kitas dalykas, kai pasižiūrime į studijas, skirtas nedi- 
delio regiono mokslo raidai, pvz., Lenkijos ar Rusijos, tuo 
labiau Lietuvos. Čia visada suminima daug profesorių ir 
didžiai įvertinami jų darbai. Tačiau šiuo atveju dažniau- 
siai neskiriami mokslininko-tyrėjo ir mokslininko-pedago- 
go, mokslo populiarintojo aspektai. Todėl, šiuo kriteriju- 
mi žiūrint, bet kurios mokslo įstaigos veikla atrodo kur 
kas didesnė negu pirmuoju atveju. 

28 Pvz, žr.: JIcogyu M. Hcropua Gnauku. M., 1970, c. 453—460; 
ĮĮowcya M. Meropax xuMuKn. M., c. 443—456. 


29 Jynkesuų B. B. Or Tepaknura 0 Įlapauna. M., 1960, T. 2, 
c. 240, 504. 

Antra vertus, pirmasis kriterijus nėra toks efektyvus 
visuomeninių-humanitarinių mokslų srityje. Čia galimi at- 
vejai, kai pats tyrinėjimo objektas (sakykime, kurios ne- 
didelės šalies istorija ar literatūra) riboja mokslinio darbo 
pripažinimą universalesniu požiūriu. Turėdami šiuo atve- 
ju galvoje Vilniaus universitetą, galėtume sakyti, kad yra 
unikalių istorijos, filosofijos, literatūros darbų, bet jie 
liko nepastebėti plačiame mokslo pasaulyje, nes nuoša- 
lyje nuo jo liko pačios tyrimo temos. 

Pagaliau nederėtų išimtinai remtis pirmuoju kriteriju- 
mi ir dar dėl vienos priežasties: didįjį mokslo vandenyną, 
be ryškiųjų intakų, maitino ir giliai slypintys šaltiniai. 
Mokslo raidai svarbūs ne tik ryškieji atradimai, laimėji- 
mai, bet ir praradimai, nesėkmės, atoslūgiai ir akligatviai. 
Ueigu šiandien mokslo istorikai pirmiausia žiūri dėsnin- 
gumų, kurie paaiškintų jo kilimą, tai dar nereiškia, kad, 
kurdami išsamų, dialektinį mokslo procesą, kada nors 
neatsigręš jų akys ir į kitus jo raidos aspektus. Mokslo 
istorijai turi rūpėti šio sudėtingo, labai prieštaringo žmo- 
nijos minties produkto visuma, ir savo mokslo istoriją ga- 
li turėti ir kurti tiek tos mokslo institucijos, kurios di- 
džiuojasi plejadomis mokslininkų, tiek tos, kurios, atliku- 
sios savo istorinę misiją, neturi nė vienos pirmojo dydžio 
žvaigždės. 

BIOLOGIJOS MOKSLAI 


Šiandien, po 150 metų, žvelgdami į mokslų būklę uni- 
versitete, galime sakyti, kad XIX a. pradžioje jame domi- 
navo biologijos mokslai. Tai nulėmė kelios priežastys, vi- 
sų pirma biologijos augimas Vakarų Europoje. XVIII a. 
antrojoje pusėje audringai besivystąs kapitalistinis gamy- 
bos būdas kėlė daug uždavinių biologijos mokslams. Gam- 
tininkai, stengdamiesi tuos uždavinius išspręsti, sukaupė 
vertingų faktų, kurie žadino ir teorinę mintį. Visas šis 
Vakarų Europos mokslo procesas davė stimulų ir Vil- 
niaus gamtininkams. Be to, biologijos mokslams augti de- 
ramą pamatą sukūrė taip pat pačios Lietuvos gyvenimas 
ir XVIII a. pabaigoje tvirtai prigijusi gamtos tyrinėjimo 
tradicija. 


204 


Palyginti su 1783—1803 m. Vilniaus gamtos moksluose 
1803—1844 m. pastebime tam tikrus poslinkius, sakytume, 
svorio centro pasistūmėjimą. Pirmajame laikotarpyje aiš- 
kiai dominavo botanikai: tai rodo Ž. E. Žilibero ir G. Fors- 
terio darbai, entuziastiškas botanikos sodo puoselėjimas. 
XIX a. pradžioje į priekį išėjo zoologija, ypač lyginamoji 
anatomija. Jų reikšmės išaugimą to meto universiteto 
gamtos moksluose reikėtų sieti su naujomis, skirtingomis 
nuo XVIII a. teorinėmis gyvybės evoliucijos prielaidomis. 
Tiesa, evoliucijos idėjos prielaida jau glūdi Linėjaus sis- 
temoje??, tačiau botanika evoliucijos teorijai bus teikusi 
mažiau akivaizdžių duomenų negu zoologija ir ypač ly- 
ginamoji anatomija. 

Šie poslinkiai universiteto struktūroje ne iš karto at- 
sispindėjo: 1803 m. nuostatais būta jame dviejų gamtos 
mokslų katedrų — historiae naturalis ir botanikos. 
S. B. Jundzilui paėmus botanikos katedrą, pirmoji jų visą 
laiką neturėjo profesoriaus. Jos kursą 1803—1805 m. dar 
skaitė buvęs profesorius, o vėliau ji buvo visiškai vakuo- 
janti. Tuo tarpu zoologija iki 1823 m., kaip ir lyginamoji 
anatomija, buvo dėstoma tik papildomojo kurso teisėmis, 
Tais metais išėjus į pensiją S. B. Jundzilui, abu papildo- 
mieji kursai buvo sujungti, ir jiems dėstyti atsirado ka- 
tedra, vadovaujama L. H. Bojanaus, kuris iki tol buvo ve- 
terinarijos katedros profesorius ir papildomai skaitė lygi- 
namąją anatomiją. Taigi XIX a. pirmuosius du dešimtme- 
čius universitete de iure dominavo botanika, o de facto — 
zoologija ir lyginamoji anatomija. Matyt, tokia padėtis 
susidarė ne be S. B, Jundzilo įtakos. 

Iki 1823 m. botaniką dėstė profesorius S. B. Jun- 
dzilas, kuris, lenkų istoriko Z. Fedorovičiaus žodžiais, bu- 
vo „tipiškas XVIII a. atstovas, pirmiausia todėl, kad jo 
mokslinis pasirengimas turi enciklopedinį pobūdį“ *!. Tas 
„enciklopedinis pobūdis“ būdingas visai jo veiklai: jo dar- 





30 Asumos A. Kparkaa ncropua Guonorna. M., 1967, c. 41. 


31 Fedorowicz Z. Katedra historii naturalnej w dawnej wszechnicy 
wileiskiej. — Studia i materiaiy z dziejėw nauki polskiej. 5. Historia 
nauk biologiczhych i medycznych, Warszawa, 1958, zesz. 1, 131. 

bai apima visą botaniką ir zoologiją, mineralogiją ir geo- 
logiją, geografiją ir fiziką, veterinariją ir namų ūkį, jis 
rašė istorijos ir kritikos straipsnius apie švietimą, atsimi- 
nimų, netgi humoristinių satyrinių kūrinių ?ž. Kai kam 
toks įvairumas ir gausumas labai imponavo ir rodėsi esąs 
didelio mokslininko bruožas. Tačiau iš tikrųjų jis šiuo 
atveju, matyt, slepia.XVIII a. enciklopediškumui būdingą 
reiškinį — kaupti faktus ir neįstengti jų apibendrinti kaip 
nuoseklią teoriją. Tuo S. B. Jundzilas skyrėsi nuo savo 
jaunesniųjų kolegų zoologų. Matyt, iš čia bus ėję ir tai, 
kad profesorius, jausdamas tą skirtumą, nemėgo „jaunes- 
niosios krašto profesorių, vadinamųjų „reformatorių“ kar- 
tos“, ją smerkė ir šalinosi nuo jaunimo *. Gal nereikėtų 
pernelyg aukštinti S. B. Jundzilo pažiūrose esančių mate- 
rializmo elementų. Jeigu jų iš tikrųjų ir būta (kai kas ne- 
prieštarautų ir objektyviajam idealizmui), tai jie taip pat 
eina iš praeito amžiaus: XIX a. pradžioje, kai filosofija 
jau gyveno dialektizmo idėjomis, teikusiomis daugiausia 
impulsų mokslams ir visuomenės gyvenimui, sustingęs, 
mechanistinis XVIII a. materializmas jau buvo vakarykš- 
tė diena. 

Reikšmingiausią savo botanikos darbą S. B. Jundzilas 
paskelbė dar 1791 m.— „Lietuvos Didžiosios Kunigaikštys- 
tės provincijos natūraliai augančių augalų aprašymas" 
(Opisanie rošlin w prowincji W. X. Lit, naturalnie rosną- 
cych), kur, remdamasis Ž. E. Žilibero ir lenkų botaniko 
K. Kliuko darbais, pridėjęs savo surinktų pavyzdžių, api- 
būdino 1082 rūšių augalus. Iš jų 838 — sėklinių ir 244 — 
sporinių. Daugiausia rūšių iš Vilniaus ir jo apylinkių. Šio 
S. B. Jundzilo darbo vertė ta, kad gerokai patikslino 
Ž. E. Žilibero „Lietuvos florą". 

1811 m. S. B. Jundzilas išleido šios knygos antrąjį lei- 
dimą, kuriame pateiktos 1069 rūšys augalų (iš jų 921 — 
sėklinių). P. Snarskis, specialiai nagrinėjęs S. B. Jundzilo 





32 Žr.: Slawiūskį W. X. Stanistaw Bonifacy Jundzilt, profesor histo- 
rii naturalnej wszechnicy wileūskiej. Lublin, 1947, s. 177—187; Mer- 
kys A. S. B. Jundzilo mokslinė ir pedagoginė veikla. — Kn.: Iš mokslų 
istorijos Lietuvoje, t. 1, p. 74—76. 

33 Slawiūski W. X. Stanistaw Bonifacy JundziH... , s. 87. 

floristinius darbus, pripažįsta, kad „jo gana išsamiai iš- 
tirti Vilniaus apylinkių žiediniai augalai ir padėti pagrin- 
dai bežiedžių augalų tyrimams. Iš jo darbų sužinome, ko- 
kie augalai augo Vilniaus apylinkėse daugiau kaip prieš 
160 metų ir kokie pakitimai per tuos metus įvyko Vil- 
niaus apylinkių floroje bei botaninėje terminologijoje“ **. 
Tuo tarpu anksčiau cituotas V. Slavinskis šį S. B. Jundzi- 
lo darbą vertina griežčiau: „Tiek pirmasis, tiek antrasis 
leidimas nebuvo to meto botanikos mokslo lygio, juose 
daug esminių ir spaudos klaidų, tai darbai kiaurai kompi- 
liaciniai, nieko originalaus bei savito neįnešę“ . Jų ver- 
tę nulėmusi graži lenkų kalba, populiarus dėstymas, pa- 
togus leidinių formatas ir pan. 

Panašaus kompiliacinio pobūdžio ir S. B. Jundzilo kny- 
ga „Taikomoji botanika“ (Botanika stosowna, 1799), skirta 
augalų ūkinei, prekybinei, pramoninei, medicininei vertei 
ir jų apdorojimui apibūdinti. 

Populiariausias, sulaukęs net trijų leidimų (1804, 1818, 
1829), S. B. Jundzilo botanikos darbas — „Botanikos prad- 
menys" (Początki botaniki), susidedąs iš dviejų dalių — 
„Augalų fiziologija" ir „Terminų mokslas". Jis buvo var- 
tojamas Vilniaus apygardos vidurinėse mokyklose. Dėl 
aiškios, suprantamos kalbos šis vadovėlis buvo labai pa- 
plitęs, bet jo mokslinis lygis, ypač paskutiniųjų leidimų, 
neatitiko sparčiai žengiančios botanikos naujausių duo- 
menų. Autoriaus mokslinį atsilikimą rodo ir jo botanikos 
straipsniai, spausdinti žurnale „Dziennik wileūski“. 

Taigi S. B. Jundzilo daugiametės veiklos indėlis net į 
Lietuvos botanikos mokslą palyginti nedidelis. Ir jo peda- 
goginis darbas vertinamas gana prieštaringai“, tačiau 
apskritai galima sutikti su tokia išvada dėl S. B. Jundzilo 
darbo: „Jeigu mokslo, pedagogikos ir auklėjimo srityse 
Uundzilo indėlis nėra didelis, tai, organizuodamas his- 
toriae naturalis kabinetą ir kurdamas botanikos sodą, jis 





34 Snarskis P. S. B. Jundzilo floristiniai darbai ir jų reikšmė Lie- 
tuvos floros tyrimui. — Kn.: Iš mokslų istorijos Lietuvoje, t. 1, p. 84. 

85 Slawiūski W. X. Stanistaw Bonifacy Jundzilt..., s. 54. 

38 Ten pat, p. 72—77. 

pasirodė esąs didžiai darbštus, energingas, veiklus, rupes- 
tingas, mokslingas ir įžvalgus" *. 

Po: S. B. Jundzilo botanikos kursą ėmė dėstyti kitas 
Jundzilas, Juožas, pirmojo sūnėnas. Jis gimė 1794 m. Gor- 
manuose (BTSR, Varenavo raj.). 1817 m. gavo filosofijos 
magistro laipsnį. Dėdės vadovaujamas, 1814 m. pradėjo 
dirbti botanikos sodė, nuo 1820 m.— botanikos sodo vedė- 
jo padėjėjas, nuo 1825 m.— universiteto adjunktas. 1817— 
1820 m. studijavo gamtos mokslus Vokietijoje, Olandijoje, 
Anglijoje, Prancūzijoje. 1821 m. vasarą keturis mėnesius 
keliavo po Lietuvą, tirdamas Šventosios, Nevėžio, Nemu- 
no žemupio ir Žemaitijos florą (surinko 543 augalų rūšis). 
Iš šios ekspedicijos medžiagos paskelbė du straipsnius 
žurnale „Pamigtnik farmaceutyczny wileūski". 1824— 
1832 m. vadovavo botanikos katedrai ir botanikos sodui, 
nuo 1828 m. iki universiteto uždarymo — profesorius. Už- 
darius universitetą, J. Jundzilo veikla visai nutrūko: 
1833—1857 m. gyveno kaime, o paskui iki mirties 
1877 m.— Vilniuje. 

Pagrindinis J. Jundzilo veikalas — „Laukinių ir sukul- 
tūrintų Lietuvos, Volynės, Podolės ir Ukrainos augalų ap- 
rašymas“ (Opisanie rošlin w Litwie, na Wotyniu, Podolu i 
Ukrainie dziko rosnących jako oswojonych, 1830), kuris 
tęsė S. B. Jundzilo mokslines tradicijas. 

Vilniaus krašto florą yra tyręs farmacijos ir farmako- 
logijos profesorius Johanas Frydrichas Volfgangas *. Jo 
būta produktyvaus botaniko: priskaičiuojami net 64 bo- 
tanikos ir su ja susiję darbai. Daugumas jų skirti augalų 
gydomosioms savybėms apibūdinti, bet yra ir specialių 
floros straipsnių. Juos daugiausia spausdino Vilniaus lei- 
diniuose. Patys didieji darbai (pvz., 1825 m. parašyta stu- 
dija apie 33 Potamogeton rūšis su spalvotais piešiniais) 
buvo išspausdinti po daugelio metų užsienyje arba tebėra 
nerasti (pvz., dvi monografijos apie asiūklius ir orchidi- 
nius). 1822—1826 m. J. F,. Volfgangas buvo surinkęs di- 


37 Ten pat, p. 111. 
88 Galinis V. Jonas Fridrichas Volfgangas — Lietuvos floros tyri- 
nėtojas.— Biologija. V., 1964, t. 4, p. 5—21. 

delį Vilniaus, Bialistoko, Kremeneco ir kitų sričių augalų 
herbarą, bet vėliau jis išsisklaidė po įvairias Vilniaus ir 
Kijevo mokslo įstaigas. V. Galinis šio profesoriaus bota- 
ninius darbus įvertino taip: „[...| jis buvo ne tik geras 
Vilniaus krašto floros žinovas, bet ir tarptautinio masto 
botanikas“ 3, J. F. Voligangas buvo tiek tikras moksli- 
ninkas, tiek geras pedagogas, išugdęs gabų botaniką Sta- 
nislovą Batį Gorskį (1802—1864). 

S. B. Gorskis, kilęs iš Gardino gubernijos Kobrino ap- 
skrities, buvo Vilniaus universiteto auklėtinis: vienus me- 
tus pastudijavęs gamtą, perstojo į medicinos fakultetą, 
kurį baigė 1825 m. Dar studentas, jis dirbo J. F. Volfgan- 
go padėjėjų, o 1830 m. tapo botanikos sodo vedėju. 
1826 m. S. B. Gorskis buvo išvykęs į Belovežo girią tirti 
augmenijos. Po 1832 m. jis skiriamas Vilniaus medicinos- 
chirurgijos akademijos adjunktu, o netrukus ir profeso- 
riumi. 1840 m., dėl akademijos likvidavimo uždarius pir- 
muosius tris kursus, buvo priverstas prieš laiką išeiti į 
pensiją. Tarp 1840—1851 m. S. B. Gorskis du kartus ilges- 
nį laiką buvo išvykęs į Italiją, Šveicariją, Prancūziją, 
Austriją ir Vokietiją, kur studijavo gamtos mokslus. Pas- 
kui apsigyveno pas pažįstamą dvarininką Švenčionių ap- 
skrityje (dabar Ignalinos raj. Bernotų apyl), kur neišaiš- 
kintomis aplinkybėmis tragiškai mirė. 

S. B. Gorskio darbų sąraše —15 pozicijų“, Vilniaus 
universiteto laikotarpiu buvo išspausdinti tik du darbai, 
Tad pagrindinė jo veikla priklauso pouniversitetiniams 
metams. S. B. Gorskis daugiausia tyrė Vilniaus ir jo pla- 
taus regiono (nuo Aukštadvario iki Švenčionių), taip pat 
kai kurių Baltarusijos vietų augmeniją. Jo būta perspek- 
tyvaus botaniko, tik universiteto ir akademijos uždarymas 
neleido jo talentui kaip reikiant išsiskleisti. 





3 Ten pat, p. 6. 

*0 Galinis V. Stanislavas Batys Gorskis — Lietuvos floros tyrinėto- 
jas. — Biologija, 1968, t. 8, p. 5—21; be to, žr: anunuc B. K. Crann- 
cmas Baryc Topckni — HCenexOBaTeN5 baopai: K 165-neTH0 co AHA 
pox<nenna.— BoTaHKyeckKHĖ xxypaaz. 1968, 7. 53, Ne 12, c. 1803—1807. 

Tad, apibendrinant šią apžvalgą, būtų galima sakyti, 
kad 1803—1844 m. Vilniaus universitete botanikos moks- 
las nepasižymėjo kokiais išsiskiriančiais darbais. Tuo at- 
žvilgiu kur kas toliau.buvo pažengusios kitos biologijos 
sritys — zoologija ir lyginamoji anatomija, 

Zoologiją, kaip „papildomą kursą 1805—1823 m. dėstė 
taip pat S. B. Jundzilas, kuris, lenkų biologijos istorijos 
tyrėjo G. Bženko teigimu, „ne tik neatsižvelgė į Forsterio 
idėją traktuoti zooiogiją kaip gryną mokslą, bet laikėsi 
pasenusios (atmestos dar Žilibero ir Forsterio) Linėjaus 
sistemos" *!. Jo dėstymo lygį tam tikru mastu rodytų 
1807 m. išleistas zoologijos vadovėlis „Trumpasis Zoologi- 
jos kursas“ (Zoologia krėtko zebrana). Pirmajame tome 
apžvelgiami žinduoliai, antrajame — paukščiai, trečiaja- 
me — ropliai ir žuvys, ketvirtajame — vabzdžiai ir parazi- 
tai. Jis buvo vartojamas vidurinėse mokyklose ir kaip 
kompendiumas universiteto studentams, todėl pirmasis to- 
mas išėjo dar tris kartus, taip pat tris kartus dar buvo iš- 
leistas antrasis tomas (1825, 1827, 1829). Z. Fedorovičius šį 
S. B. Jundzilo darbą įvertino taip: „[...] reikia sakyti, kad 
„Trumpasis zoologijos kursas“ rodo, jog jo autorius buvo 
susipažinęs su dalyko literatūra, atsiradusia daugiausia 
XVIII a. viduryje ir trečiajame ketvirtyje, tuo tarpu į vė- 
lesnius veikalus Jundzilas atsižvelgia tik išimtiniais atve- 
jais (pvz, Kiuvjė „Lecons de l'Anatomie comparėe", 
1805), todėl jo vadovėlis, vos išėjęs iš spaudos, buvo pa- 
senęs" 42, 

Pirmaisiais dviem dešimtmečiais, kad ir kiek keista iš 
pirmo žvilgsnio, biologijos išaugimas Vilniaus universitete 
buvo susijęs ne su jos disciplinas dėsčiusiu profesoriumi, 
bet su kitų specialybių, tiesa, gana artimų, atstovais. Tarp 
jų visų pirma reikėtų minėti Andrių Sniadeckį, kuris bend- 
rųjų biologijos problemų keliu ėjo kaip medikas ir che- 
mikas. Jis pirmasis Vilniaus universitete bandė spręsti 
gyvybės ir gyvųjų organizmų fiziologijos problemas, kūrė 
biologijos filosofiją, kuri tikriausiai bus davusi impulsų 

*! Brzęk G. Historia zoologiį w Polsce do x. 1918. Lublin, 1947 (cit. 
iš: Fedorowicz Z. Katedra zoologii i anatomiį porėwnawczej..., s. 144). 


*2 Fedorowicz Z. Katedra zoologi i anatomii porownawczej..., 
s. 138. 

vėlesniems čia dirbusiems zoologams — L. H. Bojanui ir 
E. Eichvaldui. 

A. Sniadeckis savo vardą į biologijos istoriją įrašė di- 
deliu veikalu „Organinių kūnų teorija“ (Teorya jestestw 
organicznych), kurio pirmasis tomas (264 p.) išėjo 1804 m. 
Varšuvoje, o antrasis tomas (454 p.) — 1811 m. Vilniuje. 
Vėliau jis buvo pakartotinai išleistas 1838 ir 1861 m. Vil- 
niuje, o 1905 m.— Poznanėje. Vokiškai pirmasis tomas 
išėjo 1810 m. Karaliaučiuje, o visas veikalas — 1825 m. 
Niurnberge; 1825 m. pirmasis tomas išėjo prancūziškai 
Paryžiuje. Kai kas nurodo, kad buvo išleistas ir rusiškai. 
Vertimų ir leidimų gausumas, kuo gali pasigirti labai retas 
to meto Vilniaus profesorius, rodo A. Sniadeckio veikalo 
aktualumą ir vertę. Vis dėlto tai, kad A. Sniadeckis jį pa- 
rašė ne lotyniškai, L. Šimano nuomone, kliudė pasiekti ja- 
me išdėstytoms naujoms idėjoms Europos mokslininkus **, 
Taigi veikalas neturėjo tos reikšmės, kokios jis iš tikrųjų 
buvo vertas. Palankesnėmis aplinkybėmis A. Sniadeckio 
vardas būtų minimas greta prancūzų biologo Lamarko ne 
tik L. Šimano, bet ir visuose biologijos istorijos darbuose. 

Savo veikale A. Sniadeckis nagrinėjo šias pagrindines 
biologijos problemas: gyvybės esmė, savaiminis gyvybės 
atsiradimas žemėje, organizmo ir aplinkos santykis ir kt. 
Į pirmąjį klausimą A. Sniadeckis atsakė taip: „Gyvybė pa- 
čia plačiausiąja šios sąvokos prasme yra rezultatas tam 
tikrų fizinių santykių tarp gyvosios gamtos įr neorganinės 
medžiagos. Tai — ypatingas medžiagos egzistavimo būdas. 
Gyvybė [. ..] yra nuolatinis formos kitimas, esomoje jos 
formoje — nuolatinis medžiagos kitimas" **. Tai pirmasis 
biologijos istorijoje materialistinis gyvybės kaip materijos 
egzistavimo formos ir išorinės aplinkos bei bendro povei- 
kio organizmui rezultato apibūdinimas *. Autorius nepri- 
pažino, kad gyvybė įgimta, neatskiriama materijos ypaty- 
bė; ji susijusi su tam tikra materijos struktūra. Tačiau, 
spręsdamas tos struktūros atsiradimą, jis buvo priverstas 


43 Szyman L. Jedrzej Sniadecki, przyrodnik-filozof. S. 1, 1960, 


5. 15—20. 
*4 Cit. vertimas iš: Vilniaus universiteto istorija 1803—1940, p. 54. 
45 Žr.; Szyman L. Jędrzej Šniadecki, przyrodnik-filozof, s. 48. 

ieškoti tam tikros pirminės jėgos, organizuojančios mate- 
riją. Taigi gyvybės atsiradimą žemėje A. Sniadeckis buvo 
linkes aiškinti įdealistiniu pagrindu. 

Gvildendamas pagrindines gyvybės teorijos problemas, 
A. Sniadeckis pasakė įdomių ir pažangių minčių ir apie 
psichofiziologijos dalykus, t. y. apie Žmogaus nervų psi- 
chinę veiklą“. Jo nuomone, psichikos reiškiniai — tai 
nervuose pasireiškianti gyvybė, tam tikra nervų sistemoje 
vykstančios medžiagų apykaitos atmaina. Reikšmingi 
mokslininko samprotavimai apie smegenų vaidmenį psi- 
chikos procese. Smegenys nesančios vienalytė „mąstanti“ 
masė, jos susidedančios iš tam tikrų diferencijuotų sričių, 
kurios atliekančios apibrėžtas funkcijas. Tačiau tos dalys 
ne izoliuotos viena nuo kitos, jos psichikos procese viena 
kitą sąlygojančios. Todėl smegenys visada veikiančios 
kaip visuma, nors jų dalys vaidinančios skirtingą vaidme- 
nį. Tuo A. Sniadeckis pranoko garsųjį frenologijos kūrėją 
austrų anatomą F. J. Galį (1758— 1828), kuris, iškėlęs psi- 
chinių funkcijų lokalizacijos idėją, savo teorijoje visai ne- 
atsižvelgė į smegenų dalių sąveiką. 

Kalbėdamas apie gyvojo organizmo ir aplinkos santy- 
kį, A. Sniadeckis pirmasis mokslo istorijoje iškėlė prielai- 
dą, kad pagrindinis gyvybės šaltinis esanti saulė. Be jos 
negalėtų egzistuoti žemėje gyvybė. Mums šiandien ši 
mintis. rodosi visai banali, kaip ir tai, kad žemė apvali, 
kad ji sukasi apie saulę, bet XIX a. pradžioje saulę pada- 
ryti gyvybės šaltiniu reiškė žingsnį į fotosintezės teoriją, 
kurią po keturiasdešimt metų išvystė J. R. Majeris (1814— 
1878), H. Helmholcas (1821—1894), o galutinai patvirtino 
K. A. Timiriazevas (1843—1920). 

„Organinių kūnų teoriją“ taip pat galima laikyti eko- 
logijos — mokslo apie aplinką — pradininke. Šiuo klausi- 
mu taip pat pasakyta įdėjų, kurios artimos evoliucijos teo- 
rijai. 

Taigi A. Sniadeckį reikėtų laikyti evoliucionizmo pirm- 
taku Vilniaus universitete ir vienu iš jo pionierių pasaulio 


*6 Plačiau žr.: Strojnowski J. Psychofiziologia Jędrzeja Sniadeckiego. 
Wroclaw etc., 1968. 

mokslo istorijoje. Be abejo, jo drąsios pažiūros buvo ge- 
rai žinomos Vilniuje. Antai J. Frankas, apskritai pažan- 
gus mokslininkas, vis dėlto pabūgo tų idėjų revoliucingu- 
mo ir laikė netgi savo pareiga į tai atkreipti kuratoriaus 
A. Čartoriskio akis“. Po A. Sniadeckio veikalo darėsi 
lengviau žengti evoliucionizmo keliu kitiems Vilniaus 
gamtininkams, visų pirma L. H. Bojanui. 

Liūdvigas Heinrichas Bojanus (1776—1826)*, gimęs El- 
zase (Prancūzijoje), nuo 16 metų gyveno pietų Vokietijos 
mieste Darmštate. Medicinos mokslus baigė Jenos univer- 
sitete (1797), o paskui dar specializavosi Anglijoje, Hano- 
veryje, Berlyne ir Vienoje (veterinarija). Paryžiuje jo 
studijoms vadovavo Kiuvjė. 

1804 m. L. H. Bojanus, nepatenkintas Darmštato sąly- 
gomis, dalyvauja Vilniaus universiteto konkurse, pateik- 
damas darbą „Apie gyvulių gydymo meną“ (Ūber die Tier- 
arzneykunst). Nedaug trūko, kad L. H. Bojanaus darbą 
konkurso komisija (profesoriai Lobenveinas, Špicnagelis, 
Bekiu ir Jundzilas) būtų atmetusi: jai rodėsi, kad univer- 
sitetui reikią veterinarijos praktiko, ne teoretiko. Tada 
rektorius Stroinovskis sušaukė ekstrinį profesorių posėdį, 
kuris nubalsavo už L. H. Bojanų. Šis faktas taip pat rodo, 
kiek tuo metu universitete teikta vertės teoriniams mokslo 
darbams. 1806 m. pavasarį profesorius atvyko į Vilnių, o 
rudenį ėmė skaityti veterinarijos kursą. Tačiau pridėtinio 
lyginamosios anatomijos kurso jam vis dėlto nedavė, nors 
kito specialisto neturėta. Tik 1814 m., švietimo ministro 
nurodymu, L. H. Bojanui pavedamas ir šis kursas. 

1824 m. dėl ligos L. H. Bojanus išvyko atostogų į 
Darmštatą, kur, būdamas vos 51 metų, mirė, 

Taigi L. H. Bojanus kai kurių Vilniaus universiteto pro- 
fesorių buvo sutiktas ir vertintas įtariai, netgi priešiškai, 
tuo tarpu tai vienas, o gal ir pats žymiausias, XIX a. pra- 
džios Vilniaus gamtininkų. J. Bielinskis jį taip charakte- 
rizavo: „„Visuotinai žinoma, kad Bojanus išstudijavo savo 





*7 Ten pat, p. 70. 
“8 L. H. Bojanaus naujausią vertinimą žr.: Paikos B. E. Pycckne 
6GHoxorg-5>80M01HOHKHCTHI xO Įlapauna. M.—JI., 1952, T. 1, c. 364—419. 

meto lyginamosios anatomijos specialistų darbus ir, pri- 
dėjęs prie savo, kartais genialių tyrinėjimų, tapo kūrėjų 
naujos mokyklos, iš kurios išėjo daug gabių, darbščių, pa- 
žangių mokinių" *,. L. Fedorovičiaus nuomone, „„Bojanus 
buvo vienas iš žinomiausių mokslininkų visoje to meto 
Europoje, neabejotinai didžiausias iš visų zoologų, kurie 
dirbo Vilniaus univėrsitete nuo jo reformos iki uždarymo, 
ir ko gero žymiausias iš visų mokslininkų zoologų, dirbu- 
sių pirmojoje XIX a. pusėje lenkų kraštuose“ *0, L. H. Bo- 
janaus šlovę pačiame universitete visų pirma lėmė jo pe- 
dagogo talentas: labai kruopščiai ruošdavosi paskaitoms. 
Jo lotynų kalba buvusi pavyzdinga, išraiškinga, todėl į pa- 
skaitas eidavę studentai iš kitų fakultetų, kad pasiklau- 
sytų jo lotynų kalbos, kuri žavėdavusi net filologus. Stu- 
dentai gėrėdavosi profesoriaus sugebėjimu iliustruoti 
dėstomą temą puikiais piešiniais lentoje, taip pat paties pa- 
sigamintais preparatais ar čia pat atliekamų gyvulio prepa- 
ravimu. Be abejo, paskaitos patraukdavo drąsiomis, gilio- 
mis mintimis. Visa tai nulėmė, kad L. H. Bojanus išugdė 
didelį būrį Vilniaus gamtininkų — K. Porcijanką, A. Bel- 
kevičių, K. Muišelį, A. F. Adamovičių, M. Homolickį, 
F. Jurevičių ir kt. 

L. H. Bojanui galime būti dėkingi, kad Vilniaus uni- 
versitetas pirmasis Rusijos imperijoje įvedė lyginamosios 
antomijos kursą kaip savarankišką discipliną (pvz., Mask- 
vos universitete jį pradėjo skaityti prof. I. Glebovas 
1842 m.*!). Jo rūpesčiu ir jo rankomis Vilniaus univer- 
sitete įkurtas pirmasis Rusijos zootominis muziejus, ku- 
riame 1823 m. jau buvo 1650 preparatų, tarp kurių ir pir- 
moji helmintologijos kolekcija. 

L. H. Bojanaus mokslinis autoritetas kituose kraštuose, 
suprantama, rėmėsi jo publikuotais mokslo darbais. Iš tik- 
rųjų, užtenka permesti akim jo darbų sąrašą, kurį patei- 





*9 Bieliūski J. Uniwersytet Wilenski (1579—1831), t. 2, s. 120, 
50 Fedorowicz Z. Katedra zoologii i anatomii porėwnawczej..., 
s. 158. 


5 Paikos B. E. Pycckne GHOnOrH-3BONIONKOKHKCTH AO ĮlapBuna, 
c. 399. 

kia Z. Fedorovičius knygutėje „Liudwik Henryk Boja- 
nus" ?Ž. kad jau susidarytume bent kiekybinį šio moksli- 
ninko veiklos vaizdą: jame 70 pozicijų, iš kurių didžioji 
dalis priklauso Vilniaus laikotarpiui. Tarp jų yra stambių 
monografijų — studijų, vadovėlių, įvairių straipsnių, spaus- 
dintų daugiausia tarptautiniame žurnale „Isis“, kurį Jenoje 
leido gamtininkas ir filosofas Lorencas Okenas (1779— 
1851). Savo straipsnius L. H. Bojanus taip pat spausdino 
įvairių mokslo draugijų ir akademijų (Peterburgo, Mask- 
vos, Paryžiaus, Bonos, Berlyno, Rygos) leidiniuose. 

Iš veterinarijai skirtų darbų bene populiariausias buvo 
„Vadovas svarbiausioms galvijų ir arklių užkrečiamoms li- 
goms pažinti ir gydyti“ (Anleitung zur Kenntniss und 
Behandlung der wichtigsten Seuchen unter dem Rindvieh 
und den Pferden), išėjęs 1810 m. Rygoje vokiškai ir tais 
pačiais metais Vilniuje ir Varšuvoje lenkiškai. Pakartoti- 
nai antrieji leidimai pasirodė 1820 m. Vilniuje ir Leipcige 
ir trečiasis — 1830 m. Leipcige. 

Tačiau didžiausi, fundamentaliausi L. H. Bojanaus dar- 
bai skirti zoologijai ir lyginamajai anatomijai 53. 

XIX a. pirmajame ketvirtyje tarp gamtininkų buvo pa- 
plitusi teorija, kad kaukolė kilusi iš stuburo. Šios teorijos 
pradininkas buvo vokiečių literatūros klasikas J. V. Gėtė 
(1790). Vėliau, 1807 m., ją savarankiškai vėl iškėlė L. Oke- 
nas. Šiai teorijai nebuvo abejingas ir L. H. Bojanus: 
1818—1821 m. jai pagrįsti jis skyrė keletą straipsnių, kur 
savo argumentacijai faktų ėmė iš žuvų galvos anatomijos 
tyrimų. Vėliau gamtininkai šios teorijos atsisakė, bet ji 
reikšminga tuo, kad padėjo plėtoti zoologijoje evoliucio- 
nizmą. 

Tuo pačiu laikotarpiu L. H. Bojanus tyrė vadinamąsias 
„Ccerkarijas“, savotiškus gėlųjų vandenų padarus, kuriuos 
gamtininkai manė esant suaugusią, savarankišką formą. 
Vilniečiui mokslininkui pavyko pirmą kartą zoologijos 





52 Fedorowicz Z. Ludwik Henryk Bojanus. Wroclaw— Warszawa, 
1958, s. 36—42, 

53 Jie apibūdinami remiantis: Pažkos 5. E. PycckHe GaonorH-9B0- 
JIOKHOHHCTBI xO0 Įlapsuna, c. 380—383. 

istorijoje nustatyti, kad tos „cerkarijos"— tai pereinamo- 
ji parazitinio kirmino stadija. 

Labai sėkmingi buvo bedančių (geldučių, lot. Anodon- 
ta) anatomijos tyrimai: šių gėlavandenių moliuskų veisi- 
masis, kvėpavimas, kraujo apytaka. L. H. Bojanus aprašė 
jų šalinamąjį organą, kuris liko pavadintas jo vardu. Šiuos 
tyrimus B. Raikovas vadina klasikiniais. 

Daug laiko, jėgų ir lėšų L. H. Bojanus paaukojo savo 
pagrindiniam darbui — Vilniuje dviem dalimis (1819 ir 
1821 m.) išėjusiai monografijai „Europinio vėžlio anato- 
mija“ (Anatome testudinis Europaeae). Šis veikalas — tik- 
ras mokslo žygdarbis. L. H. Bojanus tyrimams išskrodė 500 
vėžlių, pats nupiešė ir davė vario plokštelėse išgraviruoti 
39 lenteles beveik su dviem šimtais piešinių — skeleto kau- 
lų, nervų ir kraujo indų. Kadangi nė vienas spaustuvinin- 
kas nesiryžo imtis tokio sudėtingo darbo, autorius parsi- 
kvietė iš Vokietijos graverį F. Lėmaną, pasidarė spausdi- 
nimo stakles, pasigamino reikiamų dažų ir pats spausdino 
lapus. Be mokslininko darbo, knyga kainavo 5000 rub- 
lių — du metinius jo atlyginimus. Iš viso išspausdinta vos 
80 egz. Monografija dedikuota autoriaus labai gerbia- 
mam ir branginamam prancūzų gamtininkui Ž. Kiuvjė, ku- 
ris, gavęs šią knygą, pasakęs: „Je le trouve admirable, 
aucum animal ne sera mieux connue, gue celui-la“ (Tai 
nuostabus dalykas, joks gyvūnas nėra labiau ištirtas 
kaip šis). 

Kitas didelis veikalas, skirtas avies anatomijai, buvo 
iliustruotas 600 paties autoriaus piešinių. Deja, neatsira- 
dus leidėjui, monografija liko neišspausdinta, o rankraš- 
tis vėliau pražuvo, 

Po 1821 m. L. H. Bojanus dar tęsė anksčiau pradėtus 
žmogaus embriono raidos ir parazitinių kirminų tyrimus. 
1825 m. išėjo dar vienas zoologijos darbas „De uro nostra- 
to ejusgue sceleto commentatio" (Viena, 1825), kur stumb- 
ras lyginamas su bizonu, jaučiu ir iškastiniu jaučiu. Ap- 
rašytas ir piešiniais pavaizduotas jo skeletas, atskiri kau- 
lai. Šį darbą labai teigiamai įvertino J. V. Gėtė, Tačiau 
nuo įtempto darbo sveikata pastebimai susilpo, ir moksli- 
ninkas 1824 m. buvo priverstas prašytis atostogų. Išbuvęs 

Vilniuje 148 metų, jis grįžta į Darmštatą, kur netrukus 
mirtis nutraukė jo vaisingą mokslinę veiklą. 

Taigi iš šios bendros L. H. Bojanaus mokslinio darbo 
charakteristikos galėtume spręsti jį buvus talentingą ana- 
litiką, tačiau tokia nuomonė būtų ne visai tiksli: jo būta ir 
mokslininko, kuris ne tik mokėjo kaupti analizės būdu 
gaunamus faktus, bet ir plačiai, giliai juos apibendrinti, 
daryti iš jų drąsias išvadas. L. H. Bojanus laikomas vienu 
žymiausių iki Darvino gyvenusių evoliucionizmo atstovų. 
Vilniečio mokslininko evoliucines pažiūras plačiausiai 
apibūdino B. Raikovas**. Bene sistemingiausiai L. H. Bo- 
janaus pažiūros išdėstytos 1814 m. Vilniaus universitete 
pasakytoje kalboje, kuri 1815 m. buvo išleista atskira kny- 
gute „Įvadas į lyginamąją anatomiją" (Introductio in ana- 
tomen comparatam)š. 

Jau pačioje pradžioje profesorius, apibūdindamas lygi- 
namosios anatomijos objektą, nurodo, kad jos uždavi- 
nys — „tirti gyvūnų organus ir dalis, nustatyti, kas bendra 
gyvūnų klasėms, gentims ir rūšims, kuo skiriasi jų sanda- 
ra, ir pagaliau apžvelgti turtingiausią įvairybę formų, ku- 
riomis gamta pakyla nuo augalijos pasaulio iki žmogaus". 
Gamtos dėsnis — tai laipsniškas vystymasis nuo papras- 
čiausių formų prie sudėtingesnių ir tobulų. 

Toliau L. H. Bojanus pagrindžia teiginį, kad nėra ne- 
peržengiamos prarajos tarp augalijos ir gyvūnijos pasau- 
lių, pateikdamas dešimt to bendrumo įrodymų: esama 
bendrų išorinių požymių, sutampąs kai kurių augalų ir 
gyvūnų gyvenimo būdas; esą bendros kilmės augalų ir 
gyvūnų; sutampąs dalies augalų ir gyvūnų veisimosi bū- 
das; iš esmės nesiskirianti cheminė sudėtis; žemesnieji gy- 
vūnai maitinasi panašiai kaip augalai; galima rasti kvėpa- 
vimo ir medžiagų apykaitos bendrumų; kai kurie augalai, 
kaip ir gyvūnai, galį turėti savo temperatūrą; esą augalų, 
kurie, kaip ir gyvūnai, reaguoja į dirginimą; pagaliau tiek 





55 Ten pat, p. 404—410; be to, žr.: Fedorowicz Z. Ludwik Henryk 
Bojanus, s. 30—32. 

55 Šiam L. H. Bojanaus darbui apibūdinti pasinaudota doc. N. Ma- 
linauskienės padaryta „Įvado į lyginamąją anatomiją“ rusiška santrauka. 

gyvūnai, tiek augalai sudaryti iš ląstelinės medžiagos, 
Šios augalijos ir gyvūnijos paralelės kelia prielaidą, kad 
visa gyvoji gamta yra vieninga, o tai savo ruožtu leidžia 
kalbėti apie jūs evoliuciją. 

L. H. Bojanaus evoliucionizmas išryškėja ir iš trumpos 
gyvūnų organų lyginamosios anatomijos apžvalgos. Pa- 
vyzdžiui, pirmiausia apžvelgiama žemųjų gyvūnų nervų ir 
pojūčių organų sistema, o toliau kopiama vis aukščiau — 
iš eilės apibūdinami judėjimo, virškinimo, kraujotakos, 
kvėpavimo ir dauginimosi organai. Vien pateikimo būdas 
jau kelia evoliucijos, raidos ir augimo mintį Apžvalga 
baigiama žmogumi. „Aukščiausioje organizacijos viršū- 
nėje yra žmogaus kūnas, labiausiai išsivystęs (maxime 
elaboratum) ir tobulas". 

Savo kalbą L. H. Bojanus baigė reikšminga teze apie 
gamtoje vykstančią įnirtingą kovą, apie vieningą visuoti- 
nę gyvybę: „Visa tai padeda mums suvaikyti gausingas ir 
įvairias žemesniųjų formų eiles; vadovaujamiems gamtos, 
kilti stebuklų laiptais, stebėti visur vieningą visuotinę gy- 
vybę, nulietą pagal atskirus gamtos kūnus, pagal jos am- 
žiaus dėsnius; protu atskleisti žiaurią jėgų kovą gamtoje, 
siekiančią pačias intymiausias vidybes, ir suprasti, kad 
netgi patys mažieji kūnai įneša savo indėlį vieningai gam- 
tos paslapčiai atskleisti" 58, 

Išvykus L. H. Bojanui, zoologijos kursą, atrodo, laiki- 
nai trejus mokslo metus — 1823/24, 1824/25 ir 1825/26 — 
skaitė Fortunatas Jurevičius (1798—1827), gimęs Podolėje 
(Ukrainoje), Vilniaus universiteto auklėtinis. Jis buvo 
vienas gabiųjų L. H. Bojanaus mokinių, tačiau 1827 m. 
lapkričio mėn. neišaiškintomis aplinkybėmis Vilnios upe- 
lyje paskendo ar pasiskandino. Kokių mokslo darbų ne- 
paliko. 

1827 m. liepos mėnesį universiteto taryba zoologijos ir 
zootomijos katedros profesoriumi išrinko Eduardą Karolį 





56 Cit. iš: Paūkos B. E. PycckHe GHOonOrH->BOJIONHOKKCTE: AO Ilap- 
BHHa, Cc. 409. 

57 Plačiau žr.: Fedorowicz Z. Katedra zoologii i anatomii porownawc- 
zej..., s. 173—183. 

Eichvaldą (1795—1876), gimusį Jelgavoje, 1814—1817 m. 
studijavusį mediciną Berlyne*“. Baigęs studijas, kelerius 
metus keliavo po Vokietijos, Austrijos, Prancūzijos, Švei- 
carijos, Anglijos ir Rusijos mokslo įstaigas. 1819 m. jis 
Vilniaus universitete apgynė daktaro disertaciją apie Aris- 
totelio selachijas — tam tikras jūrų žuvis ryklius. Vilniu- 
je artimai susipažino su L. H. Bojanumi ir persiėmė jo 
evoliucinėmis pažiūromis. Kurį laiką Kurše vertęsis priva- 
čia gydytojo praktika, 1821 m. tapo Tartu universiteto zo- 
ologijos ir paleontologijos docentu, o 1823 m. — Kazanės 
universiteto zoologijos ir akušerijos profesoriumi. Čia bū- 
damas, 1825 ir 1826 m. dalyvavo mokslinėje ekspedicijo- 
je į Kaukazą ir Kaspijos pakrantes. 

Uždarius Vilniaus universitetą, E. K. Eichvaldas buvo 
zoologijos profesoriumi medicinos-chirurgijos akademi- 
joje, o 1838 m. persikėlė į Peterburgo medicinos-chirurgi- 
jos akademiją, kur gavo zoologijos ir mineralogijos 
katedrą. 

J. Bielinskis yra davęs tokią bendrą E. K. Eichvaldo 
charakteristiką: „Kaip profesorius, jis buvo įžymus: apdo- 
vanotas didele žodžio dovana ir gražia dėstymo forma. Jo 
paskaitos buvo labai lankomos, o jaunimas iš jų gaudavo | 
daug naudos. Lenkų nemėgo, lenkiškai nenorėjo išmokti, 
be vokiečių, kalbėjo rusiškai ir lotyniškai; prancūzų kalbą 
mokėjo menkai“5?. Kiek čia tiesos dėl kalbų mokėjimo, 
sunku ką pasakyti, bet viena aišku — E. K. Eichvaldo iš 
tikrųjų būta produktyvaus mokslininko: jo darbų priskai- 
čiuojama daugiau kaip 110 pozicijų, nors bibliografija nė- 
ra išsami *V, 

Tačiau produktyvumas dar nėra lemiamasis mokslinio 
indėlio požymis: E. K. Eichvaldas pripažįstamas ir vienu 
įdomiausių to meto Rusijos ir net Europos gamtininkų. Jau 





*8 Ten pat, p. 185—195. 

5? Bieliūski J. Uniwersytet Wilenski, t. 3, s. 163. 

S Žr. Paūkos B. E. Pycckme  GHoJnOrH-3BOJIONHOHHCTEL AO Ilap- 
Baua. M.—JI., 1951, T. 2, c. 386. Šiuo darbu čia remiamasi daugiausia. 
Be to, žr.: Fedorowicz Z. Ewolucjonizm na uniwersytecie Wileūskim 
przed Darwinem. Wroclaw— Warszawa, 1960, s. 84—103. 

disertacinį darbą, parašytą L. H. Bojanaus pasiūlyta tema, 
teigiamai įvertino minėtojo žurnalo „Isis“ redaktorius 
L. Okenas, patardamas autoriui būtinai rinktis mokslinin- 
ko kelią. Tai, matyt, taip pat prisidėjo prie to, kad 
E. K. Eichvaldas, būdamas Latvijoje kaimo gydytoju, ry- 
žosi Tartu universitetui pasiūlyti darbą „Apie gyvūnų ka- 
ralystės ribas ir jos evoliucijos pakopas“ (De regni ani- 
malis limitibus atgue evolutionis gradibus. Dorpati, 1821), 
kuris kartu su Jelgavoje išspausdintu pranešimu, skaitytų 
1821 m. Kuršo mokslinės draugijos susirinkime, jau rodė 
pagrindines būsimojo profesoriaus idėjines kryptis ir 
mokslinius interesus. 

Skirtingai nuo L. H. Bojanaus, kad ir būdamas plačių 
interesų mokslininkas (dirbo zoologijos, botanikos, geolo- 
gijos, geografijos, archeologijos ir net etnografijos sri- 
tyse), E. K. Eichvaldas labiausiai užsirekomendavo kaip 
pirmasis imperijos paleontologas ir savo evoliucines teo- 
rijas visų pirma grindė ne lyginamosios anatomijos, bet 
paleontologijos duomenimis. Šiuose darbuose jis davė ryš- 
kų Žemės raidos nuo ugninio kamuolio iki mūsų laikų 
vaizdą. Mokslininkas nepritarė tuo metu populiariai 
Ž. Kiuvjė katastrofų teorijai, kuri, F. Engelso pasakymu, 
„buvo revoliucinė žodžiais ir reakcinė iš esmės. Vietoj 
vieno dieviškojo kūrybos akto ji kėlė visą grandinę pa- 
kartotinių kūrybos aktų, darė iš stebuklo esminį gamtos 
svertą“ *!, F, Engelsas tuo požiūriu teigiamai vertino anglų 
gamtininką Čarlzą Lajelį (1797—1875), kuris savo „Geolo- 
gijos pagrinduose" (1830—1833) įrodinėjo, kad Žemės evo- 
liucija buvusi lėta, kad ji nuolatinė. Tuo tarpu, kaip nu- 
rodė B. Raikovas, E. K. Eichvaldo darbuose dar 1821 m. 
reiškiamos netgi teisingesnės pažiūros negu Č. Lajelio. 
Galima tik apgailestauti, kad šie pirmieji E. K. Eichvaldo 
darbai, pasirodę nuošaliame Pabaltijyje, liko jo Kartos 
mokslininkų nepastebėti ar nutylėti. 

Taigi E. K. Eichvaldas į Vilnių atvyko kaip susitorma- 
vęs evoliucionistas. Šios jo pažiūros ypač aiškiai išdėsty- 
tos 1829—1831 m. Vilniuje išėjusiame trijų tomų veikale 


“1 Mapkc K. a Dneenoc O. Cou. 2-e usx., M., 1961, T. 20, c. 352. 

„Specialioji zoologija" (Zoologia specialis). Šis darbas Vil- 
niaus universitete, o vėliau Peterburgo medicinos-chirur- 
gijos akademijoje atstojo mokymo priemonę, nors jo tu- 
rinys išeina už mokyklinio vadovėlio ribų. 

Studijos įvadinėje dalyje nagrinėjama gyvūnų klasifi- 
kacija ir aiškinami lyginamosios anatomijos, fiziologijos ir 
paleontologijos dalykai. Čia duotos ir detalios gyvūnų 
klasės, kurios taip pat rodo autoriaus evoliucines pažiūras. 
Toji E. K. Eichvaldo klasifikacija, susidedanti iš 6 pagrin- 
dinių tipų, „ne tokia jau tolima dabartinio mokslo priim- 
tajai, bent artimesnė už bet kurią sistemą, pasiūlytą kitų 
tos epochos mokslininkų“ *2. Svarbiausia, kad vilnietis 
profesorius visą laiką pabrėžė tų tipų genetinį ryšį, kad 
jie tik pakopos evoliucijos raidoje. Savo mintį E. K. Eich- 
valdas vaizdingai išreiškė knygoje įdėtu paveikslu, vaiz- 
duojančiu išsišakojusį gyvybės medį (arbor vitae anima- 
lis), kurio šaknys yra vandenyne. To medžio šakos, auto- 
riaus aiškinimu, kylančios į viršų, susipinančios, kartais 
net nusileidžiančios, nes kai kurios gyvūnų klasės nepro- 
gresuojančios. Pačioje medžio viršūnėje pavaizduotas 
žmogus. Gyvūnų raida esanti natūrali, o pirminis gyvybės 
šaltinis — gėlame ir sūriame vandenyje savaime atsiradu- 
si gyva gleivinga masė, susidariusi iš primityvių kūnelių, 
jo vadinamų „globuli mucosi", „animalcula" ir kt. Tie kū- 
neliai jungdamiesi, sulipdami, burdamiesi sudarę žemiau- 
sių klasių organizmus. Taigi mokslininkas atmetė dievo 
kuriamąjį aktą ir mėgino gyvybės atsiradimą aiškinti vi- 
siškai materialistiškai. 

E. K. Eichvaldas nebuvo vien teorijos kūrėjas: jo eks- 
pedicijos 1825—1826 m. į Kaukazą 93 ir Kaspijos jūros pa- 
krantes, 1828 ir 1829 m. po Lietuvą, Volynę ir Podolę rodo, 
jog jo būta ir kruopštaus faktų rinkėjo. Pastarosios eks- 
pedicijos medžiaga atsispindi jo veikale „Lietuvos, Voly- 
nės ir Podolės gamtos istorijos bruožai geologijos, botani- 





“2 Pažškos B. E. Pycckue GHonorK-3BOMOoNnuoKKCTH! AO ĮĮapsuua, 
T. 2, c. 360. 

63 Šių ekspedicijų medžiaga dviem tomais paskelbta 1834 m. Štut- 
garte ir Tiubingene ir 1838 m. Berlyne (žr.: Paiūxos B. E. Pycckue GHO- 
JNOTH-3BONNONHOHKCTEI x0o ĮĮapBuna, T. 2, c. 354—355). 

kos ir zoologijos požiūriu“ (Naturhistorische Skizze von 
Lithauen, Volhynien und Podolien in geognostischer, bo- 
tanischer und. zoologischer Hinsicht, 1830). Tai pirmasis 
šių sričių fiziografinis „aprašymas, sukėlęs didelį moksli- 
ninkų susidomėjimą savo naujais faktais. 

1830—1838 m. E. K. Eichvaldas paskelbė dar kelis 
straipsnius apie fosilijas, randamas Lietuvoje (pvz., Papi- 
lėje) ir kt., sudarė išsamų Vilniaus medicinos-chirurgijos 
akademijos lyginamosios antomijos muziejaus katalogą 
ir t. t. Peterburge E. K. Eichvaldas vaisingai tęsė savo pa- 
„leontologinius ir kitų gamtos sričių darbus. 

E. K. Eichvaldas buvo paskutinis Vilniaus universiteto 
biologas, kuris mokslinio darbo užmoju galėjo lygintis net 
su Lamarku ar Kiuvjė. Deja, uždarius Vilniuje aukštąsias 
mokyklas, neliko kam tęsti naujų, aukštesniu lygiu 
L. H. Bojanaus ir E. K. Eichvaldo idėjų. 


MEDICINA 


Apibūdindami Vilniaus universiteto biologus, turėjo- 
me progos įsitikinti, kad dar XIX a. pradžioje daugelis 
gyvosios gamtos mokslų disciplinų buvo glaudžiai susiju- 
sios su medicina. Abi šios artimos sritys — biologija ir me- 
dicina — viena antrą skatino, viena su antra kooperavosi. 
Toji aplinkybė, matyt, buvo viena iš priežasčių, nulėmu- 
sių ir medicinos išaugimą universitete. Amžininkams Vil- 
niaus medikų veikla po 1803 m. darė didelį įspūdį: visuoti- 
nai buvo pripažinta, kad universitetas viena geriausių (jei 
ne geriausia) gydytojų ruošimo įstaigų Rusijos imperijoje. 
Tokios pačios geros nuomonės buvo ir vėlesni universiteto 
istorijos tyrėjai. 

Medicinos įspūdingu augimu stebėtis nereikia: jai skir“ 
ta palyginti daug administracijos dėmesio, daugiau negu, 
sakykim, biologijai. Vilniuje susibūrė nemaža įvairių sri- 
čių medicinos specialistų. „Antai po 1803 m. medicinos 
fakultete buvo 7 katedros (taigi ir profesoriai): anatomijos, 
patologijos, materia medica (farmakologijos), terapijos, 
chirurgijos, akušerijos ir veterinarijos. Vėliau kūrėsi vis 

naujų katedrų: higienos ir medicinos policijos (1805), teis- 
mo medicinos (1806), specialiosios terapijos (1806), far- 
macijos ir farmakologijos (1807), chirurginės klinikos 
(1810), akušerinės klinikos (1816), medicinos istorijos 
(1826) ir kt. 64 

Medicinos mokslų plėtotė Vilniaus universitete labiau- 
siai susijusi su tais profesoriais, kurie atėjo čia dirbti po 
1803 m., visų pirma su Johanu Pėteriu Franku (1745— 
1821). Jis, tiesa, Vilniuje dirbo vos vienus metus (1804— 
1805), bet spėjo padaryti planą “, pagal kurį toliau buvo 
ugdomas medicinos fakultetas, kuriamos katedros. Planas 
numatė 8 pagrindinius ir 8 papildomus kursus. Iš pastarų- 
jų vėliau kaip tik išaugo dalis naujųjų katedrų. Vienas 
kitas kursas (pvz., pradinės anatomijos), rodos, niekada 
nebuvo skaitomas. 

Taigi medicinos fakultete būrėsi didelis kolektyvas po- 
tencialių mokslininkų, kurie, suprantama, be pedagoginės 
ir praktinės gydomosios veiklos, tam tikrą dėmesį skyrė 
ir mokslo darbui. Tačiau šį darbą medicinoje dėl jo glau- 
daus ryšio su praktika — jis visų pirma kyla iš praktikos 
ir vėl baigiasi ja — labai sunku įvertinti ir apibūdinti. Tuo 
labiau, kad šiuo aspektu Vilniaus medikų veikla dar mažai 
tirta. Turimi duomenys vis dėlto leidžia sakyti, kad patys 
žymieji universiteto medikai savo praktiniu ir teoriniu pa- 
sirengimu prilygo aukščiausiam Europos medicinos stan- 
dartui, o medicinos fakultetas iš tikrųjų buvo nemenkas 
šios srities centras. Jis kad ir negalėjo lygintis su Padujos, 
Leideno, Vienos ar Paryžiaus laimėjimais, tačiau nuo kitų 
universitetų 1803—1830 m. tikriausiai neatsiliko. Antai 
1810 m. įkurtame Berlyno universitete buvo numatyti 6 or- 
dinariniai, 1 ekstraordinarinis profesorius ir 7 privatdo- 
centai 9. Peterburgo medicinos-chirurgijos akademijoje 


84 Žr. Buaronesuwuoc C. K. Hs npominoro BBICINeŽ Me KI(KHCKOK 
MKONEI B Buabuioce— B KH.: H3 HcTOpHHn MezKuKKK:: CGopHuK cTaTeit. 
Para, 1960, T. 3, c. 159. 

95 Žr.: CG6opHHK MaTepHanOB JA HCTOpHH npocBelieKnua B Poc- 
chu. 1802—1804. Cn6., 1897, T. 2, c. 1117—1125; Bieliūski J. Uni- 
wersytet Wilenski, t. 2, s. 250—253, 

96 Žr.: Die deutschen Universitūten. Berlin, 1893, Bd. 2, S. 179. 

buvo 7 katedros, iš kurių dvi ne medicinos specialybių 
(botanikos ir chemijos, matematikos ir fizikos). 

Medicinos mokslo lygį universitete kiek apibūdina ap- 
gintų daktaro disertacijų skaičius ir pobūdis*'. Per visą 
laiką nuo 1793 iki 1842 m. Vilniuje buvo suteikta 240 me- 
dicinos daktaro laipsnių (ypač „derlingas“ buvo 1816— 
1832 m. laikotarpis: apgintos 137 disertacijos). Pagal iš- 
likusių disertacijų tezių tematiką disertacijas galima skirs- 
tyti grupėmis: anatomija ir fiziologija — 4, vidaus ligos — 
39, infekcinės ligos ir epidemiologija — 34, nervų ir psi- 
chikos ligos —11, dermatologija ir venerologija — 10, 
chirurgija — 50, onkologija — 14, akušerija ir ginekologi- 
ja —8, akių ligos — 7, otaloringologija — 8, stomatologi- 
ja — 5, farmakologija ir terapija — 15, veterinarija ir bio- 
logija — 5. į 

Šiandieniniu požiūriu jos gali rodytis primityvios, bet 
vis dėlto šie skaičiai iškalbingai liudija, kad universitete 
buvo dirbamas mokslo tiriamasis darbas. 

Iš visų Vilniaus universitete pasižymėjusių medicinos 
specialybių bene išsamiausiai apibūdinta anatomija“, 
Matyt, tai ne atsitiktina. 

Iki 1820 m. anatomijos kursą skaitė minėtas profesorius 
Jonas Andrius Lobenveinas, pradėjęs dirbti Vilniuje dar 
1787 m. Jis daug pasidarbavo, kad anatomijai dėstyti ir 
mokyti būtų tinkamos sąlygos: kaupė anatomijos kabinete 
įvairius normaliosios ir patologinės anatomijos prepara- 
tus (1815 m. jų būta 600), pasirūpino anatomijos muziejui 
perstatyti apirusią cerkvę prie Vilnios. Tačiau jo moksli- 
nis palikimas nedidelis. Visai maža specifinių anatomijos 
darbų. A. Kovalska-Smigielska vertingu šios srities darbu 
laiko 1818 m. „Vilniaus medicinos draugijos žinyne" iš- 





67 Remiamasi str: YuGupac II. II. ĮlnccepTalįuH JOKTOPOB MEANIŲH- 
HE, saiįKueKKBe B BHiBHIOCCKOM yHHBepcHTeTe B 1793—1842 rozax.— 
B ku.: Pon» BuAbRIOCCKOTO YHHBepCHTeTA B pa3BHTHH HaykK. BHJIbHIOC, 
1979, c. 59—61. 

68 Žr. Adamowicz A. F. Krotki rys początkėw i postępu anatomži 
w Polsce i Litwie. Wilno, 1855; Biziulevičius S. Anatomijos ir fiziologi- 
jos mokslo raida Vilniaus universitete XVIII a. pabaigoje ir XIX a. pir- 
mojoje pusėje. — Kn.: Iš mokslų istorijos Lietuvoje, t. 1, p. 88—96. 

spausdintą straipsnį „Apie šalutinių momenų būklę gim- 
dymo metu" (De fontanellis lateralibus admonitio anato- 
mico-obstetricia). Rankraščiu yra likęs 1820 m. rašytas 
J. A. Lobenveino anatominis darbas „Apie lengvą būdą at- 
verti stuburkaulį kaltu ir mediniu plaktuku" (de Rochioto- 
mia), skaitytas medicinos draugijos posėdyje. Jo ištraukas 
J. Frankas išspausdinęs savo veikale „Praxeos“. Rankraš- 
čiu liko ir jo anatomijos paskaitų konspektai „Prolegome- 
na anatomiae, Conspectus osteologiae, splanchnologiae 
etc." Šie vilniečio profesoriaus darbai tebėra specialistų 
iki šiol detaliau neapibūdinti, kaip ir kitos jo studijos, pri- 
klausančios fiziologijos, teismo medicinos, akušerijos 
sritims. 

Po J. A. Lobenveino anatomijos profesoriumi ketverius 
metus buvo vėlesnis universiteto rektorius Vaclovas Peli- 
kanas (1790—1873), kilęs iš Slonimo (BTSR). Baigęs filo- 
sofijos studijas Vilniaus universitete, nuvyko medicinos 
studijuoti į Peterburgo medicinos-chirurgijos akademiją. 
1813—1817 m. dirbo joje chirurgijos profesoriaus adjunk- 
tu. 1816 m. jis apgynė daktaro disertaciją apie aneurizmą. 
1817—1826 m. jo pagrindinis darbo baras Vilniaus univer- 
sitete buvo chirurgijos katedra; anatomiją bei teismo me- 
diciną dėstė kaip antrininkas. Biografų pripažįstama, kad 
V. Pelikano būta labai talentingo chirurgo, tačiau, savo 
vardą susiejęs su Novosilcevu ir caro politika, į istoriją 
įėjo kaip viena neigiamiausių tuo metu universiteto asme- 
nybių. 1831 m. jis išvyko į Peterburgą, kur ilgainiui pa- 
darė nemenką karjerą: 1851—1864 m. buvo net Peterbur- 
go medicinos-chirurgijos akademijos prezidentu, o 1865— 
1870 m.— Valstybės medicinos tarybos pirmininku. 

Daugumas jo darbų skirta chirurgijai, o anatomijai pri- 
klauso tik vadovėlis universiteto studentams medikams 
„Miologija, arba mokslas apie žmogaus kūno raumenis“ 
(Myologia czyli nauka o muskulach ciala ludskiego, Vil- 
nius, 1823). 

V. Pelikanui nepajėgiant aprėpti trijų katedrų, 1824 m. 
anatomiją ėmė dėstyti adjunktas Adomas Belkevičius 
(1798—1840). Jis — vilnietis, gimęs muziko šeimoje, 

1815 m. baigė Vilniaus gimnaziją, 1820 m.— universitetą. 
Būdamas studentas, pasižymėjo darbštumu ir stropumu, 
buvo vienas geriausių J. A. Lobenveino mokinių. Dar ket- 
virtame kurse tapo tuometinio prozektoriaus Kersnovskio 
padėjėju. 1822 m. išvyko į Peterburgą, kur, vadovaujamas 
profesoriaus I. Bujalskio, studijavo anatomiją. Paskui per- 
sikėlė į Maskvos universitetą. Čia jo vadovais buvo gar- 
sus to meto anatomas profesorius Ch. Loderis ir prozekto- 
rius Humborgas. 

Taigi A. Belkevičius buvo gerai pasiruošęs anatomijos 
specialistas. Net ir be daktaro laipsnio (jį gavo tik 1837 m.) 
1827 m. jis skiriamas ekstraordinariniu žmogaus ir patolo- 
ginės anatomijos profesoriumi. Uždarius universitetą, 5a- 
vo veiklą tęsė medicinos-chirurgijos akademijoje, kur 
1837 m. tampa ordinariniu profesoriumi. 

A. Belkevičiaus turėta daug duomenų tapti žymiu moks- 
lininku anatomu, bet dėl ankstyvos mirties jie iki galo 
neatsiskleidė. Jis buvo linkęs į praktinę anatomiją, tyrė 
limfmazgius, smegenis, kartu su fiziologų M. Homolickiu 
stebėjo gyvulių kvėpavimo, kraujo krešėjimo pakitimus, 
Tačiau tie tyrimai liko A. Belkevičiaus neapibendrinti ir 
viešai nepaskelbti. 

Savo disertacijoje ,De bursis mucosis subcutaneis", ap- 
gintoje 1837 m., jis aprašė visus poodinius sąnarinio tepa- 
lo maišelius, tarp jų ir du iki tol mažai žinomus — bursa 
mucosa subcutanae spinae anterior, superioris ossis ilii in 
bursa mucosa subcutanae tendinis Achilis. Be disertacijos, 
žinomas dar vienas jo darbas „Mėlynosios ligos (morbus 
coeruleum) atvejis ir arterinio latako atsivėrimo priežas- 
tys“ (Przyklad choroby blękitnej (morbus coeruleum) i 
przyczny otworzenia się kanalu arteryjnego Botala), iš- 
spausdintas „Medicinos, chirurgijos ir farmacijos žurnale" 
(1822, t. 1). 

A. Belkevičius daugiausia laiko skyrė anatomijos pre- 
paratams gaminti: mirdamas jų paliko 2528. Surinkęs 700 
atitinkamų preparatų, jis pirmasis Vilniuje apibūdino žmo- 
gaus kaulų raidą ir kaulėjimo židinius. Gaminti prepara- 
tus jam padėjo Juozapas Koženevskis (1806—1870), kurio 

brandžiausia veikla reiškėsi medicinos-chirurgijos akade- 
mijoje, ir L. Sevrukas (1806—1853, bene Siaurukas?)““. 

L. Sevrukas — Vilniaus universiteto auklėtinis, 1832 m. 
buvo paskirtas žmogaus anatomijos prozektoriumi. Jo 
veikla taip pat susijusi su medicinos-chirurgijos akademi- 
ja. 1838 m. gavo daktaro laipsnį, o po A. Belkevičiaus 
mirties išvyko į Maskvos universitetą (žr. p. 309—310). 

Vilniuje būdamas, paskelbė savo disertacinį darbą 
„De gravididate extrauterina bienni" (1838). Darbas skir- 
tas labai retiems ir mažai tuo laiku tyrinėtiems negimdi- 
niams nėštumams, labai išsamus ir moksliškas. 

Po L. Sevruko 1840 m. anatomijos kursas pavedamas 
J. Leonovui (1809—2), Charkovo universiteto auklėtiniui, 
bet jo skaityti nepradėjo: uždarius akademiją, buvo per- 
keltas į Kijevo universitetą. 

Palyginti su L. H. Bojanaus anatomijos monumentaliais 
darbais Vilniaus anatomai medikai nieko panašaus nesu- 
kūrė. Jie buvo geri specialistai, savo dalyko meistrai, ta- 
čiau spaudoje reiškėsi mažai, daugiausia tenkinosi pa- 
skelbdami savo disertacijas ir nemėgino eiti į plačiąją 
mokslo areną. 

Su anatomija artimai susijusi taip pat Vilniaus univer- 
sitete išaugusi chirurgija. Abi šias sritis jungia, kaip 
tuo jau turėjom progos įsitikinti, ne tik dalykiniai ryšiai, 
bet daugeliu atveju ir tie patys profesoriai: geras anato- 
mas dažnai buvo geras chirurgas. 

Po 1803 m. chirurgiją tebedėstė pirmasis jos profeso- 
rius Jokūbas Briotė. 

Antruoju profesoriumi tapo jo talentingiausias moki- 
nys Janas Friderikas Niškovskis, gimęs 1774 m. Vilniuje **, 
Čia baigęs medicinos mokslus, 1797 m. tapo chirurgijos 
profesoriaus padėjėju, o 1799 m., apgynęs daktaro diser- 





69 Biografų aiškiai nurodoma, kad mokėjęs lietuvių kalbą (žr.: 
BuorpaduueckKi Cno0Bapb NpodeccopoB MH NpenojaBaTe/eii HMUepaTOp- 
ckoro MockoBckoro yHuBepcaTeTa [-..]. M., 1855, u. 2, c. 398). 
Nelietuviai retas kuris ją išmokdavo, todėl nors L. Sevrukas gimęs 
Minsko gubernijoje, jis veikiausiai lietuvis Siaurukas. 

70 Dziegelewski J. Polski stownik biograficzny. Wroclaw etc., 1978, 
t. 28/1, s. 140—142, 

taciją — adjunktu. 1802—1806 m. tobulinosi užsienyje. Jo 
1803 m. spalio 11 d. raportas — ataskaita universitetui ga- 
na smulkiai apibūdina, pas kurias Berlyno, Paryžiaus ir 
kitų miestų medicinos garsenybes jis praktikavosi 7!. 

Grįžęs į Vilnių, J. F. Niškovskis pradėjo labai plačią ir 
vaisingą medicininę veiklą. Iš pradžių kaip adjunktas, o 
nuo 1807/08 m. m. ėinė skaityti teorinės chirurgijos pas- 
kaitas (1808 m. ekstraordinarinis profesorius), faktiškai 
vadovavo 1809 m. atidarytai chirurgijos klinikai, kuri, at- 
sikūrusi po 1812 m. karų, savo lygiu neatsiliko nuo analo- 
giškų to meto Europos įstaigų. Amžininkai pabrėžia 
J. F. Niškovskio aukštą moralę. 

J. F. Niškovskis bene pirmasis Lietuvoje ir Lenkijoje 
ėmė šalinti akmenis iš šlapimo takų. Net J. Frankas pri- 
pažinęs, kad šis išgydąs ligonius, kuriems jis pats negalįs 
padėti. J. F. Niškovskis dirbo didelį visuomenės darbą: 
1813 m. buvo VMD vicepirmininku, 1815 m.— jos pirmi- 
ninku, ketverius metus — medicinos fakulteto sekretoriu- 
mi, 1814 m.— knygų cenzoriumi. Mirė netikėtai, 1816 m., 
taigi pačioje pedagoginio ir mokslinio darbo pradžioje. 
Kai kas pagal reikšmę J. F. Niškovskį stato greta A. Snia- 
deckio, J. Franko ir L. H. Bojanaus. 

Spausdintų darbų J. F. Niškovskis paliko nedaug. Vež- 
damas didžiausią pedagoginį, praktinį ir visuomeninį krū- 
vį, būdamas iš mažens silpnos sveikatos, jis negalėjo daug 
laiko ir jėgų atiduoti mokslo darbui. Medicinai skirti trys 
jo straipsniai: du išspausdinti VMD žinyno I tome: „Apie 
polipus, išaugančius išeinamojoje žarnoje“ (O polipach 
wyrastających w kiszce odchodowej) ir „Apie pilvo van- 
denę" (O wodnej puchlinie brzuchu). Referatas „Apie chi- 
rurgijos ir medicinos ryšį“, skaitytas 1814 m., išspausdin- 
tas žurnale „Dziennik wilenski“ (t. 1), atspindi to meto pa- 
žiūras į chirurgijos ir medicinos santykį: Vakarų Europoje, 
skirtingai nuo Lietuvos, jos vis dar laikytos atskirais moks- 
lais. Rankraščiais liko dviejų Bojerio veikalų perdirbiniai 
ir J. B. Richterio knygos vertimas, taip pat originalus va- 





"i Žr.: C6opHHK MaTepHaJOB AA HCTOpHH npockemenna B Poc- 
cHh. Cn6., 1897, T. 2, c. 253—262. 

dovėlis „Operacinės chirurgijos kursas“. Turint galvoje, 
kad J. F. Niškovskis, grįžęs po užsienio kelionių, dirbo 
vos 10 metų, jo literatūrinis palikimas nėra visai menkas, 
blogiausia, kad ne visa, ką jis parengė, išvydo pasaulį, 

1817 m. J. F. Niškovskio įpėdinių tapo jau minėtas 
V. Pelikanas: jį rekomendavo Peterburgo profesorius 
I. Bušas. V. Pelikano disertacijoje „De anevrismate“ siū- 
loma, perrišant arteriją, būtinai perrišti ir to paties vardo 
veną. Tad V. Pelikanas beveik 100 m. anksčiau už 
V, A. Opeli (1872—1932) atrado redukuotos apytakos me- 
todą"?. Aneurizmų klausimais 1821—1823 m. Vilniaus 
spaudoje jis paskelbė dar kelis straipsnius. Vėliau, tapęs 
administratoriumi, V. Pelikanas mažai rūpinosi savo moks- 
lo darbu. Tuo laiku jis aktyviai vadovavo disertantams: 
net 33 disertacijos buvo apgintos jo vadovaujamos, 

Kai V. Pelikanas, tapęs rektoriumi, vis labiau šalinosi 
nuo chirurgijos paskaitų dėstymo, jį ėmėsi pavaduoti 
Konstantinas Porcijanka (1793—1841), baigęs universitetą 
1817 m. Po metų apgynė daktaro disertaciją ir dirbo chi- 
rurgijos klinikoje V. Pelikano padėjėju. Nuo 1828 m.— 
chirurgijos profesorius. Uždarius universitetą, liko dirbti 
medicinos-chirurgijos akademijoje. Čia, be kita ko, dėstė 
okulistiką. Jo pastangomis buvo įkurta akių ligų katedra. 

K. Porcijankos disertaciniame darbe „Apie lūpų vėžį" 
(De cancro laborium), turinčiame vos 18 puslapių, apibū- 
dinamas lūpų vėžys, pateikiamos dvi ligos istorijos ligo- 
nių, kuriems buvo pašalinta beveik visa apatinė lūpa. Tai 
viena iš pirmųjų onkologinių disertacijų ne tik Lietuvoje, 
bet ir visoje Rusijos imperijoje. 

Kitas K. Porcijankos mokslo darbas vadinasi „Opera- 
cinė chirurgija" (Chirurgiae operatoriae), kurio pabaigoje 
pridėtas chirurgijos instrumentų ir aparatūros albumas. 
Yra išlikusių K. Porcijankos chirurgijos paskaitų užrašų. 
Patyrinėjus šią medžiagą, būtų galima susidaryti išsamesnį 
jo mokslinės veiklos vaizdą. Apskritai K. Porcijanka reiš- 





72 Dirsė A. Chirurgijos vystymasis Lietuvoje iki Didžiosios Spalio 
socialistinės revoliucijos.— Mokslo darbai V., 1958, t. 17. Medicinos 
mokslų serija, t. 4, p. 75. 

kėsi ir kitose medicinos srityse — paliko darbą apie gim- 
dos navikus, ausų ligas, plaučių tuberkuliozę, sifilio gydy- 
mą gyvsidabrio ir sieros preparatais. 

Sprendžiant iš J. Bielinskio duotos trumpos biografinės 
apybraižos *, galima sakyti, kad ir K. Porcijanka nedavė 
mokslui to, ko iš jo gabumų derėtų reikalauti. Jo paveiks- 
las savotiškai apibendrina kitų vilniečių chirurgų ir ana- 
tomų likimą: didelės potencinės galimybės ir palyginti 
kuklūs rezultatai. Beje, kai kurie mokslo istorikai, paly- 
ginę Vilniaus chirurgų pasiekimus su kitų universitetų ly- 
giu, yra pasakę apie juos labai gražių žodžių. Antai 
R. Dutkova, nurodžiusi, kad 1809—1814 m. Krokuvos uni- 
versiteto chirurgijos profesoriai naudojęsi vilniečio gydy- 
tojo Jokūbo Šimkevičiaus, tituluojamo profesoriumi, nors 
ir nedėstė universitete, vadovėliu „Teorinės ir praktinės 
chirurgijos mokslas" (Nauka chirurgii teoreticznej i prak- 
tycznej, 1806), beveik apgailestaudama pripažino vilniečių 
chirurgų pirmenybę prieš Krokuvos kolegas: „Jau netgi 
pastarasis pavadinimas (Šimkevičiaus knygos.— A. P.) ro- 
do ryškų Krokuvos vyriausiosios mokyklos atsilikimą chi- 
rurgijos mokymo srityje nuo Vilniaus centro, kurio augi- 
mas galėjo dėkoti tiek geriems chirurgams, tiek ir aukštam 
lygiui giminiškų mokslų, kaip anatomija, fiziologija ir pa- 
tologija“7*. Vis dėlto ir čia turimas galvoje chirurgijos 
mokymas, ne mokslo tiriamasis darbas, kuris Krokuvoje, 
suprantama, buvo dar menkesnis negu Vilniuje. 

Su anatomija ir chirurgija neabejojamai galėjo lygin- 
tis, o gal net ir pralenkė vidaus ligų (terapijos) pa- 
siekimai, kuriuos visų pirma reprezentavo vienas žymiau- 
sių XIX a. pradžios universiteto mokslo šulų — Jozefas 
Frankas (1771— 1842), minėto J. P. Eranko sūnus. 

J. Franko asmenybė ir veikla nėra praradusi savo pa- 
trauklumo netgi mūsų laikais: 1977 m. Harvardo univer- 
sitete R. A. Kondratas yra apgynęs filosofijos daktaro di- 


“8 Bieliūski J. Uniwersytet Wilenski, t. 3, s. 294—296. 

** Dutkowa R. Uniwersytet Jagielloūski w czasach Księstwa Wars- 
zawskiego: Szkola Glėwna Krakowska w latach 1809—1814. Wroclaw 
etc., 1965, s. 140. 

sertaciją, kurios tema skirta šio vilniečio indėliui į klini- 
kinę mediciną "5. Joje labai plačiai apibūdinami to laiko- 
tarpio medicinos sistemų pakitimai, medicinai daryta kitų 
mokslų (fizikos, chemijos, biologijos) ir filosofijos įtaka. 
Detaliai apibūdinama J. Franko „mokykla“, santykis su 
teorine Dž. Brauno medicinos mokykla. Daug dėmesio ski- 
ziama abiejų Frankų veiklai Vilniuje. Taigi ši disertacija 
rodo, kad J. Frankas, kaip ir kiti žymiausi vilniečiai pro- 
fesoriai, nėra praradę savo vertės mokslo istorijai. 

J. Frankas gimė Raštate (Vokietija), medicinos moks- 
lus studijavo Getingene ir Pavijoje, kur 1794 m. gavo 
daktaro laipsnį ir pradėjo savo mokslinę veiklą. Studijų 
tikslais keliavo po Angliją, Prancūziją. Čia susipažino Su 
naujausia medicinos teorine mintimi. 1796—1803 m. jis 
dirbo žymiame medicinos mokslo centre Vienoje vyTiau- 
siuoju miesto ligoninės gydytoju. 

1804 m. jis su tėvu kviečiamas atvyksta į Vilniaus uni- 
versitetą. Pirmaisiais metais skaito patologiją, o išvykus 
tėvui paima ir specialiosios terapijos kursą. 

Vilniuje J. Frankas išgyveno beveik 20 metų. Matyt, 
nujausdamas būsimus universitete įvykius, 1823 m. vasarą, 
išsirūpinęs pensiją, išvyko į Italiją, kur ir mirė. 

Apie J. Franko visuomeninę veiklą kiek kalbėta anks- 
čiau. Tačiau reikėtų dar pridėti, kad jis buvo vienas di- 
džiausių medicinos fakulteto institucijų organizatorių: jo 
pastangomis 1806 m. buvo įkurtas neturtingiems studen- 
tams vadinamasis „medicinos institutas“: iš pradžių jame 
buvo išlaikomi valstybės lėšomis 30 studentų, nuo 1820 m. 
leista turėti net 100. J. Frankas visą laiką buvo to institu- 
to prefektas — vedėjas ir labai rūpinosi savo globotiniais. 
Apskritai jo veiklai būdingas bruožas — ugdyti jaunimą, 
skatinti jį mokslo darbui. Jis bene daugiausia universitete 
vadovavo daktaro disertacijoms, labai atidžiai jas taisy- 
davo ir papildydavo. 


75 Kondratas R. A. Joseph Frank (1771—1842) and the development 
of clinical medicine: A study of the transformation of medical thought 
and practice at the end of the 18th ant the beginning of the 19th cen- 
turies. Harvard University. Massachusetts, 1977, 331 p. 

J. Frankas buvo labai stropus, sąžiningas gydytojas, 
viską skyręs ligonio interesams. 1806 m. jo iniciatyva uni- 
versitete įsikūrė ambulatorinė klinika, imta teikti nemo- 
kamą medicininę pagalbą vargingiesiems. Vakcinacijos 
institute veltui buvo skiepijama nuo raupų. Jis vadovavo 
Vilniaus labdaros draugijos skyriui, kurio uždavinys bu- 
vo organizuoti vargingųjų ligonių šelpimą. Tam reikalui 
kasmet skirdavo draugijai nemažą įnašą iš savo uždarbio. 

Biografai daugiausia yra skyrę dėmesio kaip tik šiai 
J. Franko veiklai — organizacinei, filantropinei. Minėto- 
je R. A. Kondrato disertacijoje detaliai apibūdinama jo 
medicinos mokykla, teorinės ištakos. J. Frankas iš pra- 
džių laikėsi kiek modifikuotos mediko Džono Brauno 
(Brown) (1735—1788) sistemos “*. Tačiau vėliau jos atsi- 
sakė. Vieningu visų autorių tvirtinimu, J. Frankas buvęs 
labiausiai teoriškai išprusęs medicinos profesorius. Deja, 
iki šiol mažai tyrinėti patys jo moksliniai darbai, tuo tar- 
pu J. Franko būta ir produktyvaus autoriaus, kuris reiškėsi 
įvairiose medicinos srityse. J. Bielinskis yra davęs plates- 
nę jo medicinos pažiūrų ir darbų charakteristiką ir įvai- 
riose vietose išsklaidytą bibliografiją" (joje sužymėtos 
29 pozicijos), kuri toli gražu nėra pilna, pavyzdžiui, ne- 
įtrauktas, jau išvykus iš Vilniaus, Paryžiuje išėjęs šešių 
tomų veikalas „Traitė de pathologie mėdicale“ (1835— 
1845). Išsamesnę bibliografiją, apimančią laikotarpį ir iki 
atvykimo į Vilnių, randame minėtoje R. A. Kondrato di- 
sertacijoje (p. 304—307). 

Visai natūralu, kad J. Frankas, skaitydamas patologijos 
ir terapijos kursus, kaip tik daugiausia yra rašęs šiais klau- 
"simais. Vilniaus laikotarpiu vietiniuose medicinos leidi- 
niuose jis paskelbė straipsnių apie krūtinės anginą (angor 
pectoris), gerklės ligas, kokliušą, krupą, kaltūną. Vilniuje 
būdamas, ėmė rengti ir savo didžiausią terapinį veikalą 
„Praktiški medicinos patarimai" (Praxeos medicae univer- 





76 Ten pat, p. 113; be to, plg.:JIyunukos A. T. Knnnuka BHyYTpeH- 
HHx Gonesneii B PoccHn Nepaofi nonoBHHBr XIX Beka. M., 1959, c. 41— 
42. 

77 Bieliiski J. Uniwersytet Wileūski, t. 2, s. 302—308; t. 3, 
s. 170—173 ir kt. 

sae praecepta): 1811 m. Leipcige išėjo pirmoji tų patari- 
mų knyga. Tačiau visas darbas, pasiekęs impozantišką 
dydį, išėjo 1826—1843 m., kai J. Frankas jau gyveno Ita- 
lijoje. Veikalą sudaro 14 knygų (be pirmųjų leidimų Vil- 
niaus laikotarpiu). Jų bendras puslapių skaičius siekia net 
8248. Neabejotina, kad šiam monumentaliam kūriniui pa- 
sitarnavo Vilniaus klinikose surinkta medžiaga. 

J. Franko sumanymų, „Praktiški medicinos patarimai" 
turėjo būti medicinos mokslų enciklopedija, susidedanti iš 
atskirų monografijų. Jie liko nebaigti. 

Be darbų bendrosios ir specialiosios terapijos, taip pat 
patologijos temomis, J. Frankas yra paskelbęs vieną kitą 
straipsnį iš higienos, medicinos policijos, toksikologijos, 
lyties ligų. Vilniaus universiteto istorijai labai vertingi jo 
prancūziškai rašyti 5 tomų atsiminimai ,„Mėmoires bio- 
graphigues“ (penktasis tomas sunaikintas). 

Išvykusio J. Franko įpėdiniu tapo Vincentas Herbers- 
kis (1784—1826), kuris iki tol 6 metus tobulinosi Paryžiu- 
je — visų pirma rengėsi tapti okulistu, Jis tęsė J. Franko 
tradicijas, buvo gabus praktikas-diagnostikas. Iš Pary- 
žiaus grįžęs su medicinos naujiena — sugebėjęs gerai nau- 
dotis stetoskopu. Jis kartu su F. Rimkevičiumi pirmieji 
Lietuvoje ir vieni iš pirmųjų Rusijoje naudojosi auskulta- 
cija ir perkusija. Kokių mokslo darbų nespėjo atlikti. 

Po V. Herberskio mirties buvo įkurtos dvi katedros — 
specialiosios terapijos ir terapinės klinikos. Pirmoji teko 
J. Franko mokiniui Feliksui Rimkevičiui (1799—1851), ku- 
ris joje dirbo iki universiteto uždarymo. Savo veiklą jis 
tęsė ir universiteto įpėdinės Vilniaus medicinos-chirurgi- 
jos akademijos sienose. 

F. Rimkevičius buvo taip pat geras praktikas, iniciaty- 
vus medicinos mokslo naujienų propaguotojas, gana pro- 
duktyvus autorius 78. 

1803 m. Vilniaus universitete egzistavo dar viena vi- 
daus ligų katedra — bendrosios terapijos. Jos profesoriu- 
mi 1804—1821 m. buvo Ferdinandas Špincnagelis (1760— 
1826), be to, dėstęs dar materia medica ir praktinę medi- 


78 Žr.: Beliūski J. Uniwersytet, Wilenski, t. 3, s. 311—312. 

ciną. Apie jo kursus maža turime duomenų. Mokslo dar- 
bų taip pai neliko. 

Po F. Špicnagelio mirties bendrosios terapijos paskai- 
tas trumpai skaitė chirurgas K. Porcijanka, kurį prieš pat 
universiteto uždarymą pakeitė Aleksandras Karolis Velkas 
(1801—1869), taip pat nepasižymėjęs kokiais dėmesio ver- 
tais darbais. 

Vilniaus medicinos-chirurgijos akademijoje, be patolo- 
gijos, bendrąją terapiją dėstė Adolfas Abichtas (1793— 
1860). Tai būta labai plataus išsilavinimo žmogaus (vie- 
nas geriausių Grodeko mokinių, studijavo gamtos moks- 
lus). 1816 m. gavo daktaro laipsnį, bet, nepaisant J. Fran- 
ko užtarimo, buvo paskirtas dirbti Joniškėlio ligoninės 
gydytoju. Tik 1823 m. paskiriamas terapinės klinikos pro- 
fesoriaus padėjėju. 1827 m. gauna profesoriaus vardą. 
Uždarius akademiją liko praktikuojančiu gydytoju. Buvo 
labai populiarus visuomenėje, ypač vargšų tarpe. 

A. Abichtas paliko ir kelis mokslo darbus iš patologi- 
jos (litografuotas paskaitų kursas 1831 m.), bendrosios te- 
rapijos (Institutiones Therapiae generalis, Vilnius, 1840, 
260 p.) ir kt. 

Taigi Vilniaus vidaus ligų specialybei kaip tikras moks- 
lininkas atstovauja vienas J. Frankas: mokslo darbu jo 
kolegos ir įpėdiniai jam nė iš tolo neprilygo. 

Medicinos specialybe XIX a. pradžioje buvo laikoma 
ir fiziologija. Lenkų medicinos istorikas S. Groch- 
malis jos būklę Vilniuje taip apibendrino: „Kur kas dides- 
nę sėkmę negu Krokuvoje ir Varšuvoje fiziologija turėjo 
pirmosios XIX a. pusės Vilniaus universitete, [...] Čia ji 
buvo traktuojama kaip lygiavertis normaliajai anatomijai 
dalykas" *9, 

Edukacinių komisijų laikotarpiu, 4781—1803 m., ją dės- 
tė anatomai S. Bizis ir J. A, Lobenveinas. Tėvo ir sūnaus 
Frankų, matyt, didžiai vertinusių fiziologijos mokslą, pa- 


** Ten pat, t. 2, p. 295—297; t. 3, p. 107—109. 

80 Grochmal S. Michal Homolicki jako profesor fiziologii w dawnym 
uniwersytecie wilehskim. — Archiwum historii i filozofii medycyny oraz 
historiį nauk przyrodniczych. Poznaf, 1936—1937, t. 16, s. 139. 

stangomis 1804 m. buvo įkurta pirmoji Rusijos imperijoje 
ir Lenkijoje fiziologijos katedra. Padedamas korepetito- 
rių-vertėjų fiziologijos paskaitas skaitė J. P. Frankas. 
Jam išvykus, 1805 m. katedros profesoriumi tapo Augustas 
Bekiu (1768—1824). Po paskyrimo jis tuoj pat gavo ko- 
mandiruotę į Vokietiją, Angliją ir Škotiją. Vis dėlto 
A. Bekiu grįžęs fiziologų netapo: nuo 1806 m. ėmė eiti pa- 
tologijos ir higienos katedros profesoriaus pareigas. Fizio- 
logijos katedros likimas kurį laiką buvo neaiškus — vis 
neatsirasdavo tinkamo kandidato. 1810 m. jai vadovauti 
buvo paskirtas adjunktas Mikalojus Mianovskis, tačiau at- 
sidėti fiziologijai negalėjo, nes 1812—1815 m. jis vietoj 
J. A. Lobenveino skaitė anatomiją. Yra išlikęs M. Mia- 
novskio skaityto fiziologijos kurso rankraštis (žr. Mia- 
nowski M. Fizyologia.— MAB, BF-1065). 1816 m., kai 
M. Mianovskis išvyko į užsienius tobulintis, katedrai ėmė 
vadovauti Mykolas Homolickis (1791—1861), kilęs iš Slo- 
nimo pavieto Vilniaus universiteto auklėtinis. Jo dakta- 
rinei disertacijai „Dissertatio inauguralis medico-practica 
de vasorum sanguiferorum vi in nervosis producendis“ 
(1815 m.) vadovavo J. Frankas. 

Dar iki paskyrimo į fiziologijos katedrą M. Homolickis 
buvo skaitęs epizodiškus teorinės chirurgijos ir fiziologi- 
jos kursus. Jį galima laikyti žymiausiu fiziologijos kated- 
ros profesoriumi: 1819 m. jis tapo adjunktu, 1824 m.— 
ekstraordinariniu profesoriumi. Deja, 1827 m. dėl nesvei- 
katos išėjo į pensiją, atsisakė medicinos praktikos ir moks- 
linio darbo, skirdamas savo laiką ir jėgas Lietuvos ir Vil- 
niaus istorijai. Todėl M. Homolickio veikla fiziologijos 
katedroje palyginti trumpa — vos 11—12 metų. 

Vilniaus universiteto ir Lietuvos TSR Mokslų Akade- 
mijos bibliotekos rankraštynuose yra M. Homolickio 
paskaitų užrašų, iš kurių galima susidaryti jo skaityto fizio- 
logijos kurso vaizdą*!. M. Homolickis savo kurse vado- 


31 Grochmal S. Michai Homolicki..., s. 147—152; Biziulevičius S. 
Anatomijos ir fiziologijos mokslo raida Vilniaus universitete XVIII a. 
pabaigoje ir XIX a. pirmojoje pusėje. — Kn.: Iš mokslų istorijos Lietu- 
voje, t. 1, p. 95. 

vavosi A. Sniadeckio „Organinių kūnų teorija“, papildy- 
damas ją žymiųjų to meto fiziologų ir chemikų tyrimais. 
Tarp tų mokslininkų, kurių vardai dar ne visai užmiršti, 
nurodomi italas L. Spaloncanis (1729—1799), prancūzai 
F. Mažandis (1783—1855), A. Lavuazjė (1743—1794) ir kt. 
Savo klausytojams profesorius yra rekomendavęs naujau- 
sius fiziologijos vadovėlius ir F. Mažandžio leidžiamą 
žurnalą „Journal de Physiologie experimentale“". 

Vis dėlto šie ir kiti panašūs duomenys apibūdina 
M. Homolicki pedagogą, bet ne mokslininką tyrėją. 
S. Grochmalis yra užsiminęs, kad „Lenkijoje [buržuaziniai 
lenkų istorikai be jokių išlygų Lietuvą traktuoja kaip Len- 
kijos integralinę sritį — A. P,] eksperimentinę fiziologiją 
iš tikrųjų pradėjo Homolickis Vilniaus universite- 
te" 2. Tačiau duomenų, be užuominų, apie M. Homolickio 
atliktus eksperimentus neturime: jie, nepatekę į mokslo 
apyvartą, ilgainiui dingo. 

Po M. Homolickio fiziologija buvo dėstoma ir toliau. 
Jos kursą skaitė kitų medicinos sričių profesoriai: 1827— 
1838 m.— patologijos ir specialiosios terapijos profesorius 
F. Rimkevičius, 1838—1842 m.— Juozapas Mianovskis 
(1804—1879). Tačiau apie jų indėlį į fiziologijos raidą ga- 
lima pasakyti dar mažiau negu apie M. Homolickio; kiek 
daugiau kaip dešimt metų trukusios jo veiklos neužteko, 
kad fiziologija Vilniaus universitete taptų ne tik dėsto- 
muoju, bet ir tiriamuoju dalyku. 

Viena pirmųjų, taigi seniausių medicinos disciplinų 
Vilniaus universitete buvo akušerija, iki 1800 m. dės- 
tyta N. Renjė. Jo įpėdiniu tapo minėtas anksčiau A. Ma- 
tusevičius. 1803 m. jis ėmė vadovauti ir naujai akušerijos 
katedrai. Po A. Matusevičiaus mirties 1816 m. katedros 
profesoriumi buvo išrinktas Mikalojus Mianovskis, kuris 
čia be pertraukos išdirbo 25 metus (1817—1842), iki buvo 
uždaryta medicinos-chirurgijos akademija. 

Abiejų akušerijos profesorių kursus, jų programas ir 
mokslinį lygį yra išsamiai apibūdinęs V. Baronas 5. 

32 Grochmal S. Micha! Homolicki..., s. 100—101. 

A. Matusevičius, kad 7. geresnis profesorius už Savo 
pirmtaką N. Renjė, amžinnkų (pvz., J. Franko) nebuvo 
teigiamai vertinamas. Jo mokslinė veikla nebuvo nei gau- 
si, nei originali. 1806 m. išėjo akušerijos vadovėlis lenkų 
kalba —,,Jono Jokūbo Plenko akušerijos mokslo pradme- 
nys“ (Początki nauki potožniczej Jana Jakuba Plencka), 
kuris galįs būti 1782 m. Vienoje išleisto vadovėlio „Ele- 
menta artis obstetritiae“ perdirbinys. Be to, 1805 m. žur- 
nale „Dziennik wileūski“ išspausdino straipsni „Apie 
gerklės uždegimą, angliškai vadinamą kroup“, taip pat ži- 
noma paskaita „Apie tikrą ir neatskiriamą chirurgijos 
mokslo ryšį su medicinos mokslu" (O związku istotnym i 
nieoddzielnym nauki chirurgicznej z nauką medycyny)— 
tai ir visa, kuo pasireiškė šio profesoriaus mokslinė veikla 
universitete. 

Kur kas ryškesnė Vilniaus universiteto mokslo figūra 
buvo Mikalojus Mianovskis (1780—1843), iš Lucko kilęs 
universiteto auklėtinis, J. Franko mokinys 34. 1807 m. jis 
gavo medicinos daktaro diplomą. Dirbdamas iki 1817 m. 
M. Mianovskis pakeitė nemaža pareigų: buvo asmeninis 
generolo A. Chodkevičiaus gydytojas, S. B. Jundzilo pa- 
dėjėjas botanikos sode, protarpiais skaitė fiziologijos pa- 
skaitas universitete, pavadavo susirgusį A. Matusevičių. 
1815 m. universitetas išsiuntė jį į užsienį rengtis fiziologi- 
jos specialybei, bet 1817 m. gavo nurodymą specializuotis 
akušerijoje. 1817 m. gruodžio mėn. grįžo į Vilnių ir ėmė 
skaityti akušerijos kursą. 1819 m. išrenkamas akušerijos 
profesoriumi. 

M. Mianovskis šalia A, Sniadeckio ir J. Franko buvo 
vienas geriausių to meto Vilniaus gydytojų praktikų. Jis 
taip pat pasižymėjo kaip pedagogas ir organizatorius: jo 
pastangomis šv. Jokūbo ligoninės akušerijos skyrius buvo 
perorganizuotas į modernią kliniką su 12 lovų. Porą kartų 
buvo renkamas medicinos fakulteto dekanu, ėjo rektoriaus 
pareigas, paskui buvo Vilniaus medicinos-chirurgijos aka- 
demijos rektoriumi. Mirė 1843 m. Šalčininkuose, kur ap- 





84 Palyginti plačią jo biografiją žr.: Bielinski J. Uniwersytet Wi- 
lenski, t. 3, s. 255—261. 

sigyveno, atsisakęs katedros Maskvos universitete, kai 
buvo likviduota Vilniaus akademija. 

Išnagrinėjęs M. Mianovskio skaitytų kursų užrašus, 
V. Baronas pripažįsta, kad šis profesorius gerokai page- 
rinęs akušerijos dėstymą: „Lyginant su praeitimi, akuše- 
rijos srityje buvo žengta didelis žingsnis pirmyn. Buvo 
skiriamas reikiamas dėmesys gimdyvės ištyrimui, gimdy- 
mai buvo pravedami, atsižvelgiant į jų mechanizmą kiek- 
vienu atskiru atveju, buvo nustatyti konkretūs parodymai 
ir priešparodymai operatyvinėms akušerinėms interven- 
cijoms. Daugelį jų pripažįsta ir šių dienų akušerijos 
mokslas“ Šš, 

L. Janovskis biobibliografiniame Vilniaus universiteto 
žodyne nurodė 17 M. Mianovskio darbų, skelbtų dau- 
giausia to meto Vilniaus leidiniuose. Atskirais leidiniais 
išėjo jo disertacija „Dissertatio inauguralis medica thera- 
piam febris nervosae exhibens [...]“ (1807), vadovėlis 
„Akušerijos meno mokslas moterims“ (Nauka sztuki po- 
ložniczej dla niewiast, du leidimai — 1818 ir 1825 m.), 
J. D. Metzgerio knygos „Teismo medicinos principai“ (Za- 
sady medycyny sądowej, 1823) vertimas. M. Mianovskio 
mokslo darbai nėra specialiai nagrinėti, tačiau vargu ar 
detalesnė jų analizė pakeis V. Barono duotą akušerijos 
būklės universitete apibūdinimą: „Vilniaus aukštosios mMo- 
kyklos akušerijos katedra neįnešė jokio ypatingo teorinio 
indėlio į akušeriją, bet suvaidino didžiulį vaidmenį gim- 
dymo pagalbos raidoje“ 58. 

Dvi labai artimos disciplinos — farmacija (moks- 
las apie vaistų gavimą, laikymą, išdavimą) ir farmako- 
logija (mokslas apie vaistų poveikį organizmui)— ilgą 
laiką universitete neturėjo katedros. Edukacinių komisijų 
laikotarpiu ir tuoj po reformos šių disciplinų elementus, 
susiedami su savo kursais, išdėstydavo kitų specialybių 
dėstytojai: A. Sniadeckis kartu su chemija, F. Špicnagelis 


85 Baronas V. Akušerija Vilniaus aukštojoje mokykloje..., p. 104. 

88 Baronas V. Vilniaus aukštosios mokyklos akušerijos katedra pir- 
mojoje XIX a. pusėje — Mokslo darbai. V., 1958, t. 17. Medicinos moks- 
Jų serija, t. 4, p. 86. 

ir kiti vidaus ligų profesoriai su terapija. Tik 1807 m. far- 
makologijos ir farmacijos dalykams dėstyti skiriamas uni- 
versiteto vaistinės vedėjas jau minėtas J. F. Voligangas. 
Nuo tų metų galime pradėti universiteto farmakologijos ir 
farmacijos katedros istoriją“, kurioje ryškiausia figūra 
ir buvo pirmasis katedros profesorius. 

J. F. Volfgangas gimė 1776 m. (kai kas nurodo 1775 m.) 
Kamenec Podolsko raj. (Ukrainos TSR), gydytojo šeimoje. 
Jis — universiteto auklėtinis: 1801 m. gavo farmacijos 
magistro, 1807 m.— filosofijos daktaro laipsnį. 1804 m. jis 
skiriamas universiteto vaistinės vedėju, o nuo 1807 m. dės- 
to farmakologiją ir farmaciją. 1810 m. J. F. Volfgangas 
tapo katedros profesoriumi. 1832 m. uždarius universitetą, 
pagyvenęs dar porą metų Vilniuje, jis persikėlė į savo 
Paluknio dvarelį (Trakų raj.), kur 1859 m. mirė. 

J. Bielinskis gal kiek patetiškai, bet, matyt, ne be pa- 
mato šį profesorių taip apibūdino: „Gerbiamas dėl savo 
teisingumo, artimiau jį pažįstančių mylimas dėl širdies ge- 
rumo, didžiai vertinamas mokslininkų dėl didelio mokslo, 
Volfgangas buvo tikras paskutinis senovės paminklas tų 
senosios epochos žmonių, kurie, giliai nugrimzdę į darbą, 
troško ne tik sustiprinti savo išsirinktą mokslą, bet į jį 
patraukti kitus, padėdamas ir savo įtaka, ir vadovauda- 
mas, ir netgi dosniai aukodamas, nes buvo labai gailes- 
tingas ir ne vieną vargšą išvedė į žmones. Niekas daugiau 
už jį tuo atžvilgiu nėra nusipelnęs, niekas mokytojo var- 
do nenušvietė didesniu autoritetu, didesniu pasiaukojimu 
ir patvaria darbo meile, be paliovos juos keldamas tiek ap- 
linkinių gerovei, tiek ir pažangai mokslo, kurį pasirinko 
savo gyvenimo tikslu. Tai buvo didžiai nusipelnęs žmo- 
gus" 88, 

Šį profesorių labai teigiamai įvertino ir H. Polukordas: 
„Jis buvo geras savo dalyko žinovas, stropiai sekė naujus 
farmacijos ir farmakologijos mokslų pasiekimus ir supa- 





87 Žr.: Polukordas H. Farmakologija ir farmacija Vilniaus univer- 
sitete. — Ten pat, p. 166—173; Biziulevičius S. Iš farmacijos raidos Lie- 
tuvoje (iki 1914 m.).— Kn.: Iš mokslų istorijos Lietuvoje, t. 1, p. 145—146, 

88 Bieliūski J. Uniwersytet Wilenski, t. 3, s. 359. 

žindindavo Su jais savo klausytojus. Suorganizavo labo- 
ratorijas ir kabinetus, kur kartu su savo bendradarbiais 
vedė intensyvų mokslinio tyrimo darbą. Jis buvo laiko- 
mas vienu iš darbščiausių universiteto profesorių. Vien tik 
spausdintų jo mokslo darbų priskaitoma apie 110“ 59, 
J. F. Volfgangas vienas iš VMD farmacijos skyriaus kūrė- 
jų, periodinio leidinio „Vilniaus farmacijos žinynas“ or- 
ganizatorius ir aktyvus taip pat kitų medicinos leidinių 
bendradarbis. 

Dar anksčiau buvo minėta, kad J. F. Volfgangas dirbo 
botanikos tiriamąjį darbą, siedamas jį su farmacijos po- 
reikiais. Tais laikais daug medicinoje vartojamų vaistų 
buvo augalinės kilmės. Todėl suprantama, kad daugumas 
J. F. Volfgango spausdintų darbų skirta augalų farmaci- 
nėms ypatybėms apibūdinti. Keliuose darbuose dėstoma 
farmaceutikos technika ir kai kurių žaliavų farmakologi- 
nis poveikis. Deja, visas J. F. Volfgango palikimas tebėra 
neįvertintas farmacijos specialistų. 

J. F. Voligangas laikomas farmacijos istorijos pradi- 
ninku Lietuvoje ir Lenkijoje. Šiai problemai jis skyrė pra- 
nešimą, skaitytą 1816 m. universiteto posėdyje ir netrukus 
išspausdintą žurnale „Dziennik wilenski" (t. IV)“?. Šis dar- 
bas, pateikiantis svarbių faktų, tebėra ir dabar vertingas 
istorikams. 

1832—1842 m. Vilniaus medicinos-chirurgijos akade- 
mijoje farmacijos ciklo dalykus dėstė du žmonės: Alek- 
sandras Karolis Velkas lotyniškai skaitė farmakologijos ir 
receptūros kursą, o anksčiau minėtas S. B. Gorskis — len- 
kiškai farmaciją ir farmakognoziją. Jie abu — J. F. Volf- 
gango mokiniai ir bendradarbiai. Iš pirmojo mokslo darbų 
nurodomi du: „Apie bromo ir jo preparatų vartojimo bū- 
dą" (O sposobie užycia broma i jego preparatėw, Vilnius, 


83 Žr.: Polukordas H. Farmakologija ir farmacija Vilniaus univer- 
sitete, p. 168. (Kiti autoriai nurodo mažesnį skaičių — 52, pvz., žr.: 
Rembialiūski R., Kužnicka B. Historia farmacji. Warszawa, 1972, wyd. 2, 
rozszerzone, s. 136.). 

90 J. Bielinskis knygoje „Stan nauk lekarskich za czasėw Akademii 
medyko-chirurgicznej wilenskiej“ (Warszawa, 1889, s. 281) mini ir at- 
skirą leidinį. 

1830) ir disertacija „Apie klubo arterijos perrišimą“ (De 
ligatura arteriae iliacae, Vilnius, 1824). 

Lietuvos medicinos mokslo židinio likvidavimas abiem 
mokslininkams buvo didelė asmeninė nelaimė: A. K. Vel- 
kas atsisakė jam siūlytos vietos Kijevo universitete ir liko 
Vilniuje, kur garsėjo kaip talentingas akušeris. Supran- 
tama, moksliniam darbui čia sąlygų neturėjo. S. Gorskis 
dar mėgino „privačiai“ tęsti floristikos darbus užsienyje 
ir paskui, gyvendamas Tyzenhauzo ir Kublickio dvaruose, 
bet šios pastangos, rodančios, kad jis turėjo ne tik gabu- 
mų, bet ir mokslinės ambicijos, davė maža naudos. 

Universitete išaugusios, išsišakojusios medicinos vaiz- 
das būtų neišsamus, jei pasitenkintume tik minėtomis spe- 
cialybėmis. XIX a. pradžioje medicina sparčiai diferen- 
cijavosi. Tuo atžvilgiu Vilniaus universitetas dažniausiai 
būdavo Rusijos imperijoje pionierius — pirmasis kurdavo 
naujas katedras, isivesdavo šiokia ar tokia forma naujus 
kursus. Antai nuo 1804 m. imta dėstyti higieną ir medici- 
nos policiją, kurios vienas kūrėjų buvo J. P. Frankas. Jos 
objektą sudarė valstybinės sanitarinės priežiūros, visuo- 
meninės ir individualiosios higienos reglamentavimas, 
Pirmasis higienos ir medicinos policijos dėstytojas buvo 
A. Bekiu. Tada pradėta skaityti ir teismo medicina bei 
toksikologija, 1806/07 m. m. teismo mediciną ėmė dėstyti 
Benediktas Borsukas (1769—1808), nuo 1808 m.—J. A. Lo- 
benveinas, vėliau skaitė V. Pelikanas. Nuo 1825 m. visus 
šiuos kursus skaitė vienas Janas Karolis Berkmanas 
(1783—1856), vilnietis, Lelevelio draugas, 1814 m. apgy- 
nęs daktaratą Berlyne. 1826 m. gavo profesoriaus laipsnį. 
Šiuos dalykus jis dėstė ir medicinos-chirurgijos akademi- 
joje. Kokia ryškesne mokslo veikla nepasižymėjo. Šiose 
medicinos srityse mokslo darbų yra kiek palikęs J. Fran- 
kas, J. F. Volfgangas ir kt.?! 

1826 m. universitete imtas skaityti medicinos istorijos 
kursas. Jo pirmasis dėstytojas buvo K. Porcijanka, vė- 
liau — A. K. Velkas, galiausiai — A. Abichtas. Produkty- 
viausias šios srities darbininkas buvo Adomas Ferdinandas 





1 Bieliūski J. Stan nauk lekarskich..., s. 354—377. 

Adamovičius (1802—1881), skaitęs medicinos istoriją prieš 
pat akademijos uždarymą, nuo 1839 m.?2 J. Bielinskis jį 
ypač smerkė už.servilizmą, už tai, kad padėjo V. Pelikanui 
gauti ir sunaikinti J. Franko atsiminimų penktąjį tomą, kur 
buvo atskleistos buvusio rektoriaus — carizmo politikos 
vykdytojo nedorybės., 

Vilniaus medicinos istorikai, šiaip ar taip, išlaikė savo 
įtaką net uždarius universitetą ir akademiją: jai savo 
plunksną skyrė vilnietis J. Bielinskis (1848—1926). 

Vilniaus universiteto ir medicinos akademijos profeso- 
rius, dėstytojus ir absolventus reikėtų laikyti taip pat 
Lietuvos balneologijos pradininkais. Be minėtų S. B. Jun- 
dzilo (1792), I. Fonbergo (1838), čia reikėtų iškelti 
A. F. Adamovičiaus nuopelnus: 1842 m. laikraštyje „Ty- 
godnik petersburski" paskelbė straipsnį apie Druskinin- 
kus, o 1872 m. žurnale „Pamietnik towarzystwa lekarskie- 
go warszawskiego" (t. XXVI) net 8 straipsnius įvairiais 
balneologijos klausimais. 

Medicinos fakultetui XIX a. pradžioje priklausė ir v e- 
terinarijos katedra, įkurta 1803 m. Ji savo praktine, 
pedagogine ir moksline veikla užėmė reikšmingą vietą uni- 
versitete. 

Veterinarijos specialistams rengti įstaigos reikalingu- 
mas buvo jaučiamas dar anksčiau. Tenkindamį veterina- 
rijos mokslo poreikius Lietuvoje, šioje srityje kiek reiš- 
kėsi Ž. E. Žiliberas ir S. B. Jundzilas. Tačiau, tik įkūrus 
veterinarijos katedrą, prasidėjo šios svarbios kraštui sri- 
ties specialistų rengimas ir sistemingesnis mokslo populia- 
rinimo ir tiriamasis darbas. 

Pirmasis 1803 m. įkurtą veterinarijos katedrą, kaip jau 
sakyta, 1806 m. gavo L. H. Bojanus *š, kuris konkursui pa- 
teikė darbą „Apie gyvulių gydymo meną“ (Ūber die Thier- 
arzneykunst). Iki atvykdamas į Vilnių, jis buvo išspausdi- 
nes Vokietijoje du šios srities darbus, kur jaunas autorius 
pareiškė naujų, drąsių minčių apie veterinarijos specia- 





92 Bieliūski J. Uniwersytet Wileūski, t. 2, s. 364—365; t. 3. 
s. 111—114. 
98 Plačiau žr.: Bieliūski J. Uniwersytet Wileūski, t. 2, s. 370 —380. 

listų rengimą. Be to, tais pačiais 1805 m. žurnale „Litera- 
turzeitung fūr Medizin und Chirurgie“ (Marburg, Heft V) 
paskelbė straipsnį „Kritiška veterinarijos pažangos ap- 
žvalga" (Kritische Ūbersicht der Fortschritte der Thier- 
arzneykunde). Tačiau Vilniuje L. H. Bojanaus moksliniai 
interesai pakrypo kita linkme, ir veterinarijai jis skyrė 
mažiau dėmesio. Be 1806 m. viešai skaityto pranešimo 
„Apie veterinarijos ugdymą ir jos įteisinimą" (De veteri- 
naria medicina excolenda ejusgue disciplina rite ordinan- 
da), visų pirma reikia nurodyti minėtą trijų leidimų su- 
laukusį traktatą — vadovėlį „Vadovas svarbiausioms gal- 
vijų ir arklių užkrečiamoms ligoms pažinti ir gydyti“ 
(Anleitung zur Kenntniss und Behandlung der wichtigs- 
ten Seuchen unter den Rindvieh und den Pferden). Šiame 
darbe L. H. Bojanus iškėlė palyginti labai drąsią mintį — 
gyvulių epidemijų priežastis galinti būti užsikrėtimas. Tai 
minčiai pagrįsti jis netgi siūlė eksperimentą — ligos įskie- 
pijimą. 

1810 m. Rygoje buvo išspausdintas dar vienas jo dar- 
bas „Apie galvijų maro išnaikinimą (Lenkijoje ir Lietu- 
voje)" (Uber die Ausrottung der Rindvieh-Pest), kur, at- 
siliepdamas į Varšuvoje paskelbtą konkursą, nagrinėjo 
galvijų maro likvidavimo galimybes. 1815 m. Vilniuje 
prancūzų kalba išėjo L. H. Bojanaus paskaita „Pagrindinės 
arklių veislių išsigimimo priežastys“ (Des principales cau- 
ses de la dėgėneration des races des chevaux et des regles 
a suivTe pour les rėlever). 

Didelių L. H. Bojanaus nuopelnu reikia laikyti tai, kad 
jis parengė gabių veterinarijos mokslinių darbuotojų. Čia 
visų pirma minėtini A. F. Adamovičius ir Karolis Justas 
Muišelis (1799—1843), kurie stengėsi tęsti savo mokytojo 
tradicijas. 

Pirmasis jų, A. F. Adamovičius, apie kurį kalbėta kiek 
anksčiau, daugiausia pasižymėjo labai vertinga, prašokan- 
čia įprastus šios rūšies darbus daktarine disertacija „Apie 
naminių gyvulių ligas, išvardijant ypatingesnius tų ligų 
atvejus, analogiškus Prancūzijoje, Vokietijoje, Rusijoje ir 
Lenkijoje“ (Dissertatio inauguralis medico-veterinaria, 

morborum inter animalia domestica observatorum exhi- 
bens, odnexa synonymia germanica, gallica, rossica et po- 
lonica, 1824). .Ji sulaukė kuo palankiausių atsiliepimų 
Dorpate, Peterburge ir .Maskvoje. Vilniaus medicinos- 
chirurgijos akademijos laikotarpiu Vilniuje A. F. Adamo- 
vičius išspausdino tris nemažus traktatus-vadovus: „„Na- 
minių gyvulių laikymas ir gerinimas" (Nauka utrzymywa- 
nia i ulepszenia zwierząt domowych, 1836), „Apie naminių 
gyvulių ligų pažinimą ir gydymą“ (O poznawaniu i lecze- 
niu chordob zwierząt domowych, 1838) ir „Veterinarijos 
zoonomija" (Zoonomia weterynarna, 1841). Tuo laiku jis 
yra rašęs straipsnių į Vokietijos žurnalus ((Magazin fūr die 
gesammte Thierheilkunde“ (Berlin, 1836, 1840), „Zeit- 
schrift fūr Thierheilkunde“ (Marburg, 1831), o vėliau ir į 
Rusijos leidinį ,„„Medizinische Zeitung Russlands“ (1855). 

J. Bielinskio teigimu, K. J. Muišelis mokslu prily- 
gęs A. F. Adamovičiui, tačiau jo mokslinė karjera buvo 
ne tokia ryški: 1829 m. apgynė daktaro disertaciją „„Ark- 
lio raumenų sinonimai“ (Synonima myologica egui), bet 
universitete negavo nė adjunkto vietos. Tik medicinos- 
chirurgijos akademijoje, kurį laiką padirbėjęs lektoriumi, 
po kiek laiko gavo profesoriaus vardą. Buvo palyginti ne- 
produktyvus: be disertacijos, medicinos žurnaluose pa- 
skelbė dar du darbus?4+. Aktyviau reikštis spaudoje, ma- 
tyt, neleido dažnai kaitaliojęsi jo skaitomi įvairių discip- 
linų kursai, kuriuos jis rengdavo labai kruopščiai ir atsi- 
dėjęs. 

Šių trijų veterinarijos mokslo atstovų veiklos apžval- 
ga neduoda viso vaizdo: pačiame universitete skaityta pa- 
pildomų kursų, o veterinarijos klausimais yra daug rašę ir 
kitų sričių specialistai, taip pat ne universiteto žmonės *š, 
Vis dėlto pagrindiniai Lietuvoje tuo laiku pasirodę darbai 
priklausė minėtiems veterinarijos specialistams. 


25 Bielinski J. Uniwersytet Wileūski, t. 2, s. 381—382. 
95 Bieliūski J. Stan nauk lekarskich..., s. 414—420. 

CHEMIJA 


Ilgus amžius klaidžiojusi alchemijos klystkeliais, 
XVI a. chemija iš Šveicarijos kilusio ir joje bei Vokieti- 
joje ir Austrijoje dirbusio gydytojo, gamtininko Paracelso 
(1493—1541) pastangomis pasuko nauju keliu — stojo tar- 
nauti medicinai. Vilniaus universitete chemijos ir medici- 
nos, t. y. farmacijos, glaudus ryšys pastebimas net XIX a. 
pradžioje, po 1803 m. reformos. Galutinai ji atsiskyrė nuo 
medicinos tik tada, kai po A. Sniadeckio katedrą paėmė 
Ignotas Fonbergas (1822). Šio pirmtakas, kaip žinoma, iš 
profesijos gydytojas, dėstęs chemiją 25 metus (1797— 
1822), savo asmeniu dar siejo šias abi visai skirtingas 
mokslo šakas. 

Apie A. Sniadeckį kaip chemiką gana išsamiai yra Ia- 
šęs didelėje dviejų tomų biografinėje studijoje Adamas 
Vžosekas **, 

A. Sniadeckio mokslo darbas iki 1803 m. buvo charak- 
terizuotas ankstesniajame skyriuje. Ir po reformos jo 
veikla iš esmės nepasikeitė: 1807 ir 1816 m. pakartotinai 
išleido minėtąjį dviejų tomų chemijos vadovėlį „Chemi- 
jos pradmenys" (Początki chemii). Nors šie leidimai pato- 
bulinti, papildyti atsižvelgiant į naujausius mokslo laimė- 
jimus, vadovėlis gana elementarus. Ir jeigu lenkų isto- 
rikai jį vertino ir tebevertina, tai ne tiek dėl jo mokslo, 
kiek dėl jo geros lenkų kalbos ir palyginti vykusios ter- 
minijos: „„Minėto Sniadeckio vadovėlio mokslinė reikšmė 
remiasi kaip tik išimtinai lenkiška chemijos terminija, 
įdiegta autoriaus" *7. 

Chemijos mokslo požiūriu kur kas vertingesni kiti 
A. Sniadeckio darbai, patvirtinantys, kad jo iš tikrųjų bū- 
ta talentingo chemiko, europinio lygio mokslininko tyrė- 
jo, palankesnėmis aplinkybėmis galėjusio užimti ryškesnę 
vietą mokslo istorijoje. Pavyzdžiui, 1805 m. jis pirmasis 
atskyręs tirpalus nuo cheminių junginių, kas tada reiškė 





96 Wrzosek A. Jedrzej Šniadecki: Žyciorys i rozbiėr pism. Kra- 
kėw, 1910, t. 2, s. 295—323. 
37 Ten pat, p. 301. 

didelį žingsnį chemijos teorijoje. Deja, šis vilniečio atra- 
dimas amžininkų buvo atiduotas prancūzų chemikui Žoze- 
fui Lui Prustui (1754—1826), paskelbusiam tai 1806 me- 
tais 8, 

A. Sniadeckio būta gero analitiko: mėgęs dirbti savo 
gerai įrengtoje laboratorijoje, kur tirdavo chemiškai įvai- 
rias medžiagas. Į cheminę analizę jį, matyt, lenkė kitų 
Europos chemikų laimėjimai. Pačioje XVIII a. pabaigoje 
kaip iš gausybės rago pasipylė naujų elementų atradimai: 
1789 m. M. Klaprotas išskyrė uraną, 1797 ir 1798 m. L. Vok- 
lenas — chromą ir berilį, 1801 m. V. Gregoras — titaną, 
Č. Hačetas — niobį ir M. Del Rijus — vanadį, 1802 m. 
A. Ekebergas —tantalą, 1803 m. J. Berselijus — cerį, 
V. Vulastonas — paladį ir rodį, 1804 m. S. Tenantas — iri- 
dį ir osmį, 1807 m. H. Deivis — kalį ir natrį. Ir atrodo, kad 
A. Sniadeckis, jei būtų lydėjusi ji sėkmė, taip pat galėjo 
tapti naujo elemento atradėju. 1808 m. jis išspausdino bro- 
šiūrą „Pranešimas apie naują metalą, rastą natūralioje 
platinoje" (Rozprawa o nowym metallu w surowej platy- 
nie odkrytym; taip pat prancūzų kalba), kaip jis 1806 m., 
ieškodamas platinos rūdoje neseniai rastų iridžio, osmio ir 
rodžio, gavęs šiek tiek druskos, kuri skyrėsi nuo minėtų me- 
talų ir platinos druskų. Ištisus metus dirbęs, kol sukaupęs 
4 hektogramus šios druskos. Pagaliau įvairiais būdais 
gavęs truputį nežinomo metalo, kurį, apibūdinęs jo che- 
mines ir fizines savybes, pavadinęs lotynišku vardu Ves- 
tium. 

A. Sniadeckis savo tyrimų duomenis išsiuntinėjęs 
mokslo įstaigoms. Tokiu atveju lemiamas žodis priklausė 
Paryžiaus mokslų akademijai, bet ji nepatvirtino atradimo, 
nes paryžiečiai chemikai (K. L. Bertolė, L. Voklenas, 
A. F. Furkrua ir kt.) savo tirtoje platinoje jokių naujo ele- 
mento pėdsakų nerado. Tad nutarę, kad A. Sniadeckis 
padaręs kokią klaidą. Atrodo, kad jis pats toliau nesisten- 
gė įrodyti savo teisumo. Tuo tarpu vertėjo: 1844 m, Kaza- 


nės universiteto profesorius K. Klausas rado ir aprašė ru- 





98 IJowiecki M. Dzieje nauki polskiej. Warszawa, 1981, s. 139, 

tenį, Au labai primena A. Sniadeckio aprašytąjį Ves- 
tium “*. 

A. Sniadeckio polinkius ir sugebėjimus chemiškai ana- 
lizuoti medžiagas rodo ir jo darbas „Apie Žečicos mete- 
orito geležį" (O žeiazie meteorycznem rzeczyckiem), iš- 
spausdintas 1822 m. žurnale „Dziennik wilefski" (t. I). 

Iš viso A. Sniadeckio moksliniame palikime yra 15 dar- 
bų, skirtų chemijai ir fizikai. Juose randame įdomių, nau- 
jų minčių, bylojančių apie šio profesoriaus mokslinę in- 
tuiciją. Tačiau čia iškyla intuicijos vertinimas mokslo 
raidoje. Pavyzdžiui, K. Sarneckio nuomone, „intuicijos 
negalima laikyti mokslo laimėjimu“ 19, Matyt, panašiai 
žiūrėjo į A. Sniadeckį chemiką ir A. Vžosekas, sakydamas, 
kad „Veikiau tai buvo mąstytojas, o ne tyrėjas“ !?!. Tuo 
tarpu Vladimiras Vernadskis (1863—1945), vienas iš geo- 
chemijos kūrėjų, kaip tik žavėjosi A. Sniadeckiu ir jo idė- 
ja apie gyvųjų organizmų vaidmenį žemės chemijoje. 
Turėdamas galvoje vilniečio veikalą „Organinių kūnų teo- 
rija", V. Vernadskis rašė: „Sniadeckis — vienas iš dabar- 
tinės geochemijos pirmtakų [...Į Sniadeckis buvo pirmas, 
kuris aiškiai paskelbė visų įeinančių į žemės plutą chemi- 
nių elementų apytakos idėją (Teorya etc. I, 1804, 39, 63). 
Po jo tokia pat forma pirmą kartą tai pasakė K. Bišofas“ 
(turimas galvoje vokiečių chemikas Karlas Bišofas, 1792— 
1870) 102, 

Šie prieštaringi vieno ir to paties mokslininko vertini- 
mai rodo, kaip sunku nustatyti jo tikrąją reikšmę mokslo 
istorijoje. Dėl A. Sniadeckio greičiausiai reikėtų sakyti 
taip: jo turėta duomenų ir norų dirbti mokslo darbą, ta- 
čiau blykstelėjęs viena kita idėja, jis liko ne tiek moksli- 
ninkas tyrėjas, kiek chemijos mokytojas. 





29 Plačiau žr.: Bieliūski J. Uniwersytet Wilenski, t. 2, s. 102; Sa:- 
necki K. Šniadecki — anality, ale czy odkrywca rutenu? — In: Rzecz 
o Jedrzeju Sniadeckim. Warszawa, 1970, s. 52—61;- KanycTunckuė A.6. 
A. Cuaxeukhi H BHJNeHCKAS IIKOJA XHMHKOB.— TpYABI HH-TA HCTOPHH 
ecTeCTBO3HAKHHA H TexHHKH. M., 1956, T. 12, c. 36. 

100 Sarnecki K. Sniadecki — analityk. .., s. 61. 

101 Wrzosek A. Jedrzeį Šniadecki. . ., s. 323. 

102 Bepnadcxui B. B. HA36pannne counnenna. M., 1954, T. 1, c. 359. 

Kai A. Sniadeckis atsisakė chemijos profesoriaus pa- 
reigų, jo ipėdiniu nuo 1822 m. lapkričio 9 d. tapo Ignotas 
Fonbergas (1801—1891), kilęs iš Bialistoko vaivadijos, 
Jis, skirtingai nuo pirmtakų, nebuvo gydytojas; baigė fi- 
zikos-matematikos fakultetą (1822 m. gavo kandidato, o 
1824 m.— magistro laipsnį). 1826 m. išrenkamas adjunkiu, 
o 1829 m.—-ekstraordinariniu profesoriumi. Savo veiklą 
tęsė medicinos-chirurgijos akademijoje. Beje, tuo metu 
joje įsigijo gydytojo diplomą. Po akademijos uždarymo, 
persikėlė į Kijevo universitetą profesoriumi. 

Vilniuje jis buvo vertinamas kaip talentingas, išpru- 
sęs, geras savo dalyko žinovas. Tačiau, apžvelgus jo dar- 
bus, peršasi mintis, kad jam vis dėlto trūko platesnio teo- 
rinio požiūrio, be kurio vargiai įmanomi didesnės moks- 
linės vertės tyrimai. I. Fonbergas buvo linkęs į konkrečių 
chemijos reiškinių (pvz., mineralinių vandenų) analizę ir 
į cheminę technologiją. Tai matome jo didžiausiame vei- 
kale „Chemija“, kurio išėjo trys tomai !9*. 1830—1832 m. 
įvykiai sutrukdė autoriui išleisti dar tris tomus. 

Šis I. Fonbergo veikalas neabejotinai siejasi su A. Snia- 
deckio chemijos vadovėliu. Jo autorius, kaip nurodo pra- 
tarmėje, turėjęs noro pateikti savo knygoje tą gausybę 
naujų faktų, atsiradusių chemijoje per dešimtį metų, ku- 
rie praėję po profesoriaus A. Sniadeckio knygos trečiojo 
leidimo. 

Į akis krinta, kad I. Fonbergas dar nesinaudojo raidi- 
niais elementų simboliais, kuriuos jau 1814 m. įvedė 
J. Berselijus, kad vis dar kalbama apie elementą flogis- 
toną („cieplik“). Palyginti su savo pirmtaku tiksliau, nuo- 
sekliau klasifikuoja medžiagas. Pirmiausia apibūdina vie- 
nuolika „paprastų ir mineralinių kūnų“ (vandenilis, 
deguonis, azotas ...), paskiau apžvelgia metalus. Šie skirs- 
tomi į tris rūšis pagal gebėjimą jungtis su deguonimi. Vie- 
ną grupę sudaro metalai, kurie lengvai jungiasi su oro 
deguonimi paprastoje temperatūroje (natris, kalis, litis, 
baris, stroncis, kalcis ...). Antrajai grupei priklauso dvi- 





103 Fonberg I. Chemia z zastosowaniem do sztuki i rzemiost. Wilno, 
1827—1829, t. 1—3, s. 407, 464, 799. 

dešimt metalų (tarp jų — teluras, arsenas, alavas, kadmis, 
varis, nikelis, uranas...), o trečiajai — aštuoni metalai 
(gyvsidabris, sidabras, auksas, platina, paladis, rodis, iri- 
dis, osmis). Iš viso I. Fonbergui buvo žinomas 51 chemi- 
nis elementas. 

Antrajame ir trečiajame tome apžvelgiami neorgani- 
niai junginiai. 

Visą šį darbą reikia vertinti kaip kompiliacinį: paties 
autoriaus idėjų, tyrimų jame nėra. To paties pobūdžio ir 
I. Fonbergo „Chemijos žodynas" (Stownik wyrazėw che- 
micznych, 1825). Be to, jis pavieto mokyklų III klasei ski- 
riamo vadovėlio „Chemijos pradmenys" (Wiadomošci po- 
czątkowe chemii, 1827) autorius. 

Taigi paskutiniame universiteto dešimtmetyje, gana ne- 
ramiu laikotarpiu, I. Fonbergas, kad ir nepasireiškė kaip 
originalus tyrėjas, dirbo palyginti produktyviai. Universi- 
teto uždarymas ir jį bus smarkiai paveikęs. Beveik per to- 
kį pat laiką medicinos-chirurgijos akademijoje jis paskelbė 
vos du darbus, iš kurių vienas — jau minėtas Druskininkų 
mineralinių vandenų aprašymas (1838). 

Chemija — tai turbūt vienintelė specialybė, kad per 
1803—1844 m. laiką būtų pasikeitę tik du profesoriai. Jų 
veiklai būdingi kai kurie bruožai. Visų pirma reikėtų pa- 
žymėti, kad tiek jie patys, tiek jų mokiniai rūpinosi visur 
kurti laboratorijas. Antai pats I. Fonbergas, 1842 m. nuvy- 
kęs į Kijevą, sukūrė puikią chemijos laboratoriją. Taip 
padarė ir Vilniaus universiteto auklėtinis Rodionas Heima- 
nas (Geimanas, 1802—1869), 1832 m. išrinktas Maskvos 
universiteto profesoriumi. Tad A. Sniadeckiui ir I. Fonber- 
gui buvo suprantama chemijos mokslinio darbo reikšmė ir 
specifika, tačiau jiems nepavyko to darbo išvystyti iki 
naujų atradimų lygio. 


MATEMATIKOS MOKSLAI 


Po 1803 m. reformų matematikos būklė Vilniaus uni- 
versitete palyginti su Edukacinių komisijų laikotarpiu ne 
ką pasikeitė. Buvo uždaryta elementariosios matematikos 

katedra (1807—1816 m. J. Sniadeckio iniciatyva ji vėl vei- 
kė, profesorius T. Žickis), tad liko tik dvi katedros — aukš- 
tosios grynosios ir aukštosios taikomosios matematikos. 


Aukštosios grynosios matematikos katedrai ir toliau va- 
dovavo P. Norvaiša, kol 1810 m. jį pakeitė jo mokinys Za- 
karijas Niemčevskis, kuris, atrodo, tęsė savo pirmtako tra- 
dicijas. 

Didžiausia naujiena buvo 1804 m. išrinktas taikomosios 
matematikos profesorius Karolis Kristijonas Langsdorfas 
(1757—1834). Per trejus buvimo Vilniuje metus jis spėjo 
išleisti net du veikalus. Pirmasis jų „Statistikos ir standžių- 
jų bei skystųjų kūnų dinamikos pagrindai" (Principia sta- 
ticae et mechanicae corporum solidorum et fluidorum, 
1806), turintis 271 puslapį, tėra Erlandene išėjusio kur kas 
didesnio analogiško vadovėlio vokiečių kalba santrauka. 
Antrasis darbas „Technologiniai įrengimai" (Institutiones 
technologicae, 1806) palyginti didelis veikalas — 621 pus- 
lapio, skirtas pramonės technologijai. Dešimtyje skyrių 
išdėstoma malūnų, lentpjūvių, aliejinių, tekstilės, parako ir 
popieriaus įmonių, kalkinių ir plytinių technika ir gamybos 
technologija. 

Taigi K. K. Langsdorfas Vilniuje gražiai užsirekomenda- 
vo, bet 1806 m. jis grįžo į Vokietiją, kur po kurio laiko ta- 
po Heidelbergo universiteto rektoriumi. Trumpas jo bu- 
vimas Vilniuje negalėjo padaryti žymesnio poveikio Lietu- 
vos matematikai ir technologijos disciplinos dėstymui. 

1807 m. atvykęs naujasis rektorius Jonas Sniadeckis 
reiškė nepasitenkinimą universitete dėstomos matematikos 
lygiu. N. Bespamiatnychas tą nepasitenkinimą aiškina skir- 
tingomis jo ir P. Norvaišos mokyklomis. Tačiau, matyt, tai 
ne vienintelė priežastis: atidesniam, reiklesniam žvilgsniui 
iš tikrųjų galėjo kristi į akis tam tikra Vilniaus matema- 
tikams būdinga mokslinės stagnacijos atmosfera, tenkini- 
masis vien pedagogine ir visuomenine veikla, mokslinių 
aspiracijų stoka. Ir tai buvo tuo metu, kai Vakarų Europos 
matematikai šturmuote šturmavo šios pažinimo srities aukš- 
tumas. Šiandien sunku detaliau paaiškinti tą vilniečių su- 
stingimą, nurodyti jo priežastis. Atrodo, kad J. Sniadeckio 


250 


turėta norų ir rodyta pastangų pakelti matematikos lygi 
Vilniaus universitete. 

„ Į Vilnių Jonas Sniadeckis (1756—1830) atvyko kaip 
susiformavęs mokslininkas, patyręs aukštosios mokyklos 
administratorius, daug pasaulio matęs žmogus. 1777 m. jis 
baigė filosofijos daktaro laipsniu Krokuvos universitetą, 
kelerius metus tobulinosi Getingene, Leidene, Utrechte ir 
Paryžiuje. 1781—1803 m. jis Krokuvos universitete dirbo 
matematikos, paskui astronomijos katedros profesoriumi, o 
nuo 1782 m. ir astronomijos observatorijos direktoriumi. 
Čia J. Sniadeckis paskelbė nemaža mokslo darbų: „Apie 
matematikos mokslų pradžią, reikšmę ir įtaką visuotiniam 
švietimui" (O nauk matematycznych początku, znaczeniu i 
wptywie na ošwiecenie powszchne, 1781), „Algebrinio 
skaičiavimo teorija“ (Rachunku algebraicznego teoria 
przystosowana do linii krzywych, t. I-II, 1783), „Apie 
Koperniką" (O Koperniku, 1802), 1803—1806 m., pasunkė- 
jus Austrijos okupuotoje Krokuvoje kultūros ir mokslo są- 
lygoms, jis vėl keliauja po Prancūziją, Vokietiją ir Italiją. 

Kuratoriaus A. Čartoriskio pastangomis J. Sniadeckis 
1806 m. pakviečiamas užimti M. Počobuto vietos, o 1807 m. 
išrenkamas rektoriumi. Šiame poste išbūna iki 1815 m. 
Paskui dirba universitete tik observatorijos direktoriumi — 
astronomu stebėtoju. 1825 m. palieka universitetą ir iki 
mirties gyvena netoli Vilniaus Jašiūnų dvarelyje. 

J. Sniadeckio, kaip ir jo brolio Andriaus, veikla buvo 
labai šakota: jis ne tik matematikas ir astronomas, bet taip 
pat ir istorikas, ir filologas, ir visuomenės veikėjas, Lenkų 
istorikai jam ir jo moksliniam palikimui yra skyrę nemaža 
darbų. Pastebima tendencija J. Sniadeckio reikšmę ir nuo- 
pelnus universitetui didinti. Iš tikrųjų jo veikla gana prieš- 
taringa (rastume nemaža ir negatyvių pusių) ir neprilygo 
savo pirmtakų M. Počobuto ar net J. Stroinovskio veiklai. 

J. Sniadeckis matematikos paskaitų Vilniaus universi- 
tete neskaitė, tačiau yra palikęs šios srities darbų, kurie 
neabejotinai yra reikšmingi Lietuvos ir Lenkijos matemati- 
kos raidai XIX a. pradžioje. 

Vilniaus laikotarpiu J. Sniadeckis labiausiai pasižymėjo 
dviem matematikos sričiai priskirtinais darbais: dviejų lei- 
dimų sulaukusia „Sferine trigonometrija“ (Trygonometrya 
kulista analityčznie wytožona, 1817 ir 1820) ir trimis leidi- 
mais (1809, 1818) išėjusia „Geografija, arba matematinis ir 
fizinis Žemės aprašymas“ (Jeografija, czyti opisanie mate- 
matyczne i fizyczne Ziemi), kuri pirmą kartą buvo išleista 
1804 m. Varšuvoje. 

„sferinė trigonometrija“, apimanti 166 puslapius, nagri- 
nėja rutulio paviršiaus trikampių ypatybes. Ši trigonomet- 
Tijos dalis ypač buvo aktuali astronomams, o XIX a. pra- 
džioje jos prireikė geodezijos, kartografijos ir kitų artimų 
mokslų atstovams. Tas aktualumas matyti ir J. Sniadeckio 
vadovėlyje: trečiasis skyrius kaip tik skirtas astronomijos 
ir geodezijos skaičiavimams sferinės trigonometrijos me- 
todais. J. Sniadeckio darbas nėra originalus: autorius dau- 
giausia remiasi prancūzo Ž. B. Delambro (1749—1822), vo- 
kiečio K. F. Gauso (1777—1855), italo A. Kanjolio (Cagnoli, 
1743— 1816), taip pat škoto Dž. Neperio (1550—1617) idė- 
jomis ir tyrimais. Vis dėlto vadovėlis 1823 m. Leipcige iš- 
leistas vokiečių kalba, taigi jo būta neprasto. 

Antrasis J. Sniadeckio vadovėlis „Geografija“ nėra gry- 
nosios matematikos darbas, jame išdėstoma matematinė 
geografija, geofizika ir fizinė geografija. XIX a. pradžioje 
dėl matematinio aparato geografija buvo traktuojama kaip 
taikomosios matematikos sritis. Užtat ir J. Sniadeckio kny- 
goje esama daug geometrijos, trigonometrijos, taip pat ast- 
ronomijos elementų. Antai trečiajame skyriuje „Apie 
Žemės matavimą, jos figūrą ir paviršių“ aiškinama, kaip 
matuojami žemėje atstumai (pvz., tarp Krokuvos ir Ploc- 
ko), kaip veikia laikrodžio švytuoklę atstumas nuo pusiau- 
jo, kaip keičiasi kūnų svoris įvairiose platumose ir t. t. 
Dešimtajame skyriuje apibūdinami žemėlapiai, jų sudary- 
mo principai ir vartojimas. 

Šis J. Sniadeckio darbas taip pat gana populiarus vado- 
vėlis, nekeliantis nei naujų idėjų, nei gilinantis senųjų 
problemų. Tačiau, matyt, dėl didaktinių privalumų jis 
buvo išverstas į rusų kalbą ir 1817 m. išleistas Charkove 


< 

(Cuanenknūa H. Teorpabus HAH MaTeMATHŲECKOS H (M3H- 
ųeckoe oNnHcaHHe seMAH. XappkoB, 1817, XXIV +443). 

Antrąją J. Sniadeckio matematikos darbų grupę suda- 
ro keli populiarūs straipsniai, išspausdinti Vilniaus leidi- 
niuose: „Apie Žozefą Lagranžą, pirmąjį mūsų amžiaus 
geometrą" (O Jėozefie Ludwiku Lagrange, pierwszym geo- 
metrze naszego wieku.— Dziennik wileūski, 1815), „Kritinė 
Paskalio Puleno veikalo apžvalga“ (Rozbior krytyzny dzie! 
Paschalisa Poullin ... — Ten pat, 1815, t. 1), „Apie skaičia- 
vimo supratimą“ (O rozumiewaniu rachunkowem.— Ten 
pat, 1818, t. 1). J. Sniadeckį galima laikyti tikimybių teo- 
rijos pirmtaku Lietuvoje: 1817 m. universiteto posėdyje 
jis skaitė pranešimą „Apie lošimų skaičiavimą“ (O rachun- 
ku losėw). Vis dėlto nei šis, nei kiti jo darbai nebuvo koks 
indėlis į matematikos lobyną; kartais netgi prasikišdavo, 
kad autorius nesupranta naujųjų matematikos idėjų. Antai 
straipsnyje apie Ž. L. Lagranžą „Sniadeckis, deja, neįver- 
tino taip pat Langražo simbolikos reikšmės, laikydamas ją 
netgi nereikalinga. Tolesnė diferencialinio skaičiavimo 
raida šios nuomonės nepatvirtino“ 194, 


Vilniaus universiteto profesorius M. Polinskis-Pelka yra 
labai gražiai apibūdinęs minėtąjį matematikos profesorių 
Z. Niemčevskį: buvęs labai darbštus, mokytas matematikas 
ir išprusęs, talentingas literatas !“. Jis buvo kilęs iš Vai- 
nuto (1766—1820), tikras žemaitis. Gimnaziją baigė Kra- 
žiuose (1788), Vilniaus universitete 1794 m. gavo filosofi- 
jos daktaro laipsnį. Trejus metus išmokytojavęs Gardine, 
1797 m. skiriamas universiteto taikomosios matematikos 
viceprofesoriumi. 1802—1808 m. tobulinosi Paryžiuje. Be 
kita ko, čia jis prancūzų geografo Konrado Malto Bruno 
knygai parašė du skyrius apie Lietuvą ir lietuvių kalbą !*, 
Be lietuvių kalbos, jo puikiai mokėta lenkiškai, lotyniškai, 
prancūziškai, itališkai. 





104 Dianni J., Wachužka A. Tysiąc lat polskiej myšli matematycznej. 
S. 1, s. a, s. 163. 
105  Žr.; Bieliūski J. Uniwersytet Wilenski, t. 2, s. 275. 


106 Malte Brun. Tableau de la Pologne ancienne et moderne. Paris, 
1807, p. 187—133. 

1809 m. Z. Niemčėvskis išrenkamas ekstraordinariniu, 
o 1810 m. ordinariniu taikomosios matematikos profesoriu- 
mi. Po septynerių metų (1817) jis tampa fizikos-matemati- 
kos fakulteto dekanu. | 

Z. Niemčevskis buvo vienas žymiausių Vilniaus visuo- 
menės veikėjų, tačiau ir jo matematinių darbų sąrašas la- 
bai kuklus: yra išspausdinęs kelis straipsnius žurnale 
„Dziennik wilenski“ (1812 ir 1819 m.), buvo parengęs tris 
prancūzų matematikos vadovėlių vertimus. Iš jų tik vie- 
nas — Silvestro Fransua Lakrua (1765—1843) „Integralinio 
ir diferencialinio skaičiavimo pradmenys“ — išėjo po ver- 
tėjo mirties 1824 m., kiti du vadovėliai — Žano Batisto Bio 
(1774—1862) ir Liuji Benjamino Frankero (1773—1849) 
mechanikos — liko neišspausdinti. Šia proga reikėtų pri- 
minti, kad to meto Lietuvos sąlygomis vadovėlių vertimą 
taip pat derėtų traktuoti kaip tam tikrą mokslo darbą, ta- 
čiau vis dėlto į akis krinta Z. Niemčevskio, kaip ir dauge- 
lio kitų vilniečių, nedrąsa imtis savarankiško mokslinio 
tyrimo. 

Būdinga, kad ir naujoji Vilniaus matematikų karta, 
atėjusi po P. Norvaišos, J. Sniadeckio ir Z. Niemčevskio, 
nepasižymėjo didesne mokslinių tyrimų aistra. Bene dau- 
giausia yra spausdinęs darbų visų pirma minėtinas M. Po- 
linskis-Pelka (1784—1848). 

M. Polinskis-Pelka, kilęs iš Naugarduko vaivadijos, Vil- 
niaus universiteto auklėtinis (1808 m. gavo filosofijos dak- 
taro laipsnį). Kurį laiką dirbęs Minsko ir Vilniaus gimna- 
zijose, 1816 m. buvo pakviestas dėstyti matematikos, 
1817—1819 m. tobulinosi užsienyje, 1819 m. jam suteikia- 
mas profesoriaus vardas. 1819—1821 m. dėstė algebrą, 
1820—1832 m.— taikomąją matematiką, 1824—1832 m.— 
analitinę geometriją, 1828—1832 m. jis buvo fizikos-mate- 
matikos fakulteto dekanas. Uždarius universitetą, aukšto- 
joj mokykloj nebedirbo: iki 1836 m. turėjo tarnybą laiki- 
najame mokyklų komitete. Išėjęs į pensiją, atsidėjo isto- 
rijai (ypač universiteto): Lietuvos TSR Mokslų Akademijos 
Centrinėje bibliotekoje yra gausus jo fondas, kur sukaupta 
daug vertingos Lietuvos mokslo istorijai medžiagos. 

Iš palyginti apsčių M. Polinskio-Pelkos rašinių matema- 
tikai priskaitytume vos tris. Visi jie paskelbti iki ateinant 
į universitetą: A. Konkovskio „Matematikos mokslo“ re- 
cenzija („Dziennik wilenski“, 1816, t. 3), vadovėlis „Plokš- 
tumos trigonometrijos pradžia“ (Początki trigonometrji 
piaskiej, 1816 m., kiti leidimai — 1821 ir 1828 m.) ir vado- 
vėlis „Apie geodeziją“ (O geodezji, 1816), 1820—1823 m. 
M. Polinskis-Pelka išspausdino kelis fizikos darbus, o po 
1836 m. visi darbai iš bibliografijos. 

M. Polinskio-Pelkos knygutė „Apie geodeziją“, vertin- 
giausias jo matematikos darbas, nėra savarankiškas kūri- 
nys, tai prancūzų geodezijos šulų klasikinių darbų kompilia- 
cija. Vis dėlto ji davė pradžią geodezijos mokslui Lietu- 
voje ir Lenkijoje. . 

Tolesniu geodezijos tęsėjų laikytinas Antanas Šahinas 
(1798—1842)!7, kilęs iš Lietuvos (MLTE jo pavardę rašo 
Šaginis, LTE — ir Šakinis). Jis 1816 m. baigė Vilniaus uni- 
versitetą, čia kurį laiką dirbo kaip J. Sniadeckio asisten- 
tas, 1821—1823 m. dėstė astronomiją. 1826 m. buvo įkurta 
geodezijos katedra, o A. Šahinas paskirtas jos profesoriu- 
mi. Po universiteto uždarymo jis dirbo Vitebsko gimnazi- 
joje matematikos mokytoju, kol 1834 m. pakviečiamas į 
Charkovo universitetą astronomijos profesoriumi. Čia ir 
baigė gyvenimą savižudybe. 

A. Šahinas buvo palyginti didesnis mokslinio darbo en- 
tuziastas. Geodezijai skirti du jo parengti vadovėliai — 
„Aukštoji geodezija" (Jeodezya wyžsza, 1829) ir „Ma- 
tavimas ir niveliavimas“ (Miernictwo i rownowaženie, 
(1829). Pastarasis jo darbas palyginti originalus, tik keliais 
atvejais remiamasi vienu L. Piuisano (1769—1843) veika- 
lu 18, Taigi šie du A. Šahino vadovėliai duoda pagrindo 
manyti, kad jo būta perspektyvaus mokslininko, tik po me- 
tų prasidėję įvykiai nutraukė sėkmingą pradžią. 

Matematikos, technologijos, astronomijos ir fizikos dar- 
bų yra paskelbęs Antanas Virvičius (1791—1865), kilęs iš 

107 Dėl datų plg.: Janowski L. Stownik bio-bibliograficzmy dawnego 
uniwersytetu wileūskiego. Wilno, 1939, s. 426. 


108 Sawickį K. O geodezji w dawnem uniwersytecie wilenskim.— 
Geodezja i kartografia, 1972, t. 21, z. 2, s. 133. 

Vilniaus vaivadijos. Jis 1811 m. gavo filosofijos daktaro 
laipsnį ir liko dirbti universitete. 1817—1822 m. su pertrau- 
ka dėstė algebrą, nuo 1820 m.— astronomiją. Uždarius uni- 
versitetą, atsisakė pedagogo darbo. 

A. Virvičius 1825—1830 m. parengė penkis geometrijos 
vadovėlius pavietinėms mokykloms. 1819 m. Vilniuje išė- 
jo jo versti į lenkų kalbą Ž. B. Bio „Geometrijos pradme- 
nys“ (II leidimas 1825 m.). J. Sniadeckio pažiūromis į al- 
gebrą grindžiamas ir A. Virvičiaus vadovėlis „„Algebros 
pradmenys“ (Początki algebry, 1826). Vis dėlto šie A. Vir- 
vičiaus darbai nėra tiriamieji — tai pedagoginiai, taiko- 
mieji rašiniai. 

1823—1832 m. braižomosios geometrijos kursą Vilniaus 
universitete skaitė Ipolitas Rumbovičius, gimęs 1798 m. 
Lietuvoje. Jis 1817 m. filosofijos magistro laipsniu baigė 
universitetą ir čia kurį laiką ėjo viceprofesoriaus pareigas, 
kol buvo pakviestas į braižomosios geometrijos katedrą. 
Po universiteto uždarymo dirbo Bialistoko architektu, kur 
1838 m. mirė džiova. 

I. Rumbovičiaus būta darbštaus ir gabaus žmogaus — 
matematiko, architekto, dailininko. 1829 m. jis pradėjo 
leisti savo braižomosios geometrijos vadovėlį (Geometrya 
wykrešlna). Jo išėjo tik įvadas ir pirmasis skyrius (iš viso 
80 psl.). Dar penki skyriai liko neišspausdinti. J. Rumbo- 
vičius taip pat braižybos vadovėlio parapinėms mokykloms 
(Początki linearnego rysunku, utožone dla szkėt parafial- 
nych, 1827) autorius. Keli jo straipsniai išspausdinti žur- 
nale „Dziennik wileūski“ (1821 ir 1822 m.). Turint galvoje, 
kad jam, pirmajam braižomosios geometrijos kurso dėsty- 
tojui, reikėjo daug rengtis paskaitoms (apie jas amžinin- 
kai yra atsiliepę labai gražiai), turėtume pripažinti, kad 
per ne visą darbo dešimtmetį jo padaryta ne taip maža. 

1831 m. sukilimas ir jo padariniai nutraukė taip pat 
jauno mokslininko Zigmanto Revkovskio darbą !?. Iš visų 





103 Plačiau žr.: JKenaūTruc 3. Ilpodbeccop Buubniocckoro YHHBCpPCH- 
Tera 3. PeBkoBckHii (1807—1893) y MaTeMaTHųeCKOe HCCaeA0BaHHe HpO- 
H3BOJCTBEHHBIX TIpoNecCOB.— JIHTOBCKHĖ MaTeMaTH4eCKII cGopHuK, 1960, 
T. 3(1), c. 289—314. 

čia minėtų matematikų jis buvo pats jauniausias: gimė 
1807 m. Vilniuje, kur baigė vidurinį ir aukštąjį mokslą 
(1827). 1828 m. buvo išvykęs į Peterburgą gilinti matema- 
tikos mokslų. Grįžęs kurį laiką dalyvavo geodezijos dar- 
buose, o 1829 m. pabaigoje skiriamas vadovauti naujai 
įsteigtai tikimybių teorijos katedrai. Uždarius universitetą, 
kurį laiką padirbėjęs namų mokytoju, 1832 m. pradeda 
studijuoti Vilniaus medicinos-chirurgijos akademijoje, bet 
1833 m. pabaigoje areštuojamas: slėpė vieną 1831 m. su- 
kilimo dalyvį. Gauna gana įprastą tais laikais bausmę — 
atiduodamas kareiviu į Kaukazą. Vis dėlto jo gabumai il- 
gainiui buvo pastebėti: pakeliamas karininku, o tarnybą 
baigia generolo laipsniu. Į Vilnių grįžo beveik po 50 me- 
tų — 1882 m. Čia ir mirė 1893 m. 

Pirmajame Vilniaus laikotarpyje Z. Revkovskis nespė- 
jo daug nuveikti — tai buvo pati jo mokslinio darbo pra- 
džia. Apie jo matematines pažiūras daugiausia sprendžia- 
ma iš sudarytos tikimybių skaičiavimo kurso programos ir 
neišlikusios magistro disertacijos, kurią recenzavo švieti- 
mo ministerijos pavedimu Peterburgo universiteto profe- 
sorius V. Višnevskis (1781—1855)!!9, Z. Žemaitis tuo tarpu 
teigia, kad jo disertacija „Apie tikimybių skaičiavimo atsi- 
radimą ir raidą“ (O początkach i wzrošcie rachunku praw- 
dopodobieūstwa) buvusi 1829 m. Vilniuje išspausdinta !!, 
Be to, jis taip pat yra nurodęs du Vilniaus universiteto 
bibliotekos rankraštyne saugomus rankraščius. Viename, 
turinčiame 49 psl., nagrinėjama geodezijos matavimų teo- 
rija, o antrajame —, „Apie astronomijos stebėjimus, aitlik- 
tus Gardino gubernijoje generolo Tenerio“, atsispindi dau- 
giausia paties.Z. Revkovskio dalyvavimas 1827 m. ekspe- 
dicijoje. Profesorius Z. Žemaitis šiuose rankraščiuose rado 
duomenų, rodančių Z. Revkovskio susidomėjimo tikimybių 
teorija pradžią. 

Z. Revkovskio matematiko šlovė daugiausia susijusi su 
jo darbais, kurie pasirodė po 1866 m. Tačiau juos vargu 

10 BecnamaTuox H. JĮ. MaTemaTuųecKoe 06pasoBaHne B Bejropyc- 
cuu. Muuck, 1975, c. 69. 


1 Žr. JKemaūruc 3. Ilpodbeccop BunkuioccKoro yHHBepCcHTeTA 

ar derėtų tiesiogiai sieti su Vilniaus universiteto laikotar- 
pio matematikos mokslo raida ir problemomis. 

Kaip ir anksčiau, XIX a. pradžioje su matematika tebe- 
buvo glaudžiai siejama ASTRONOMIJA. Tą glaudumą vi- 
sų pirma lėmė tai, kad astronomija tada daugiausia tyrė 
dangaus mechaniką, kurios pagrindinis metodas buvo ma- 
tematiniai skaičiavimai, Antra, patys astronomai preien- 
duodavo į matematikų vardus, rašydami iš matematikos 
darbus. Ryškiausias čia pavyzdys — Jonas Sniadeckis, ku- 
rio pagrindinė specialybė buvo astronomija. 1806—1825 m. 
jis ėjo, kaip sakyta, universiteto observatorijos direkto- 
riaus pareigas ir galėjo atsidėti astronominiams stebėji- 
mams bei tyrimams, nes jam skaityti paskaitų nereikėjo — 
tam buvo kitas, teorinės astronomijos profesorius. 

J. Sniadeckis, kaip ir jo pirmtakas, yra daug laiko sky- 
ręs darbui observatorijoje: naktis taip pat praleisdavo prie 
teleskopų. Stebėjimų rezultatus 1808—1822 m. siųsdavo 
Peterburgo mokslų akademijos sekretoriui, matematikui ir 
astronomui Nikolajui Fuksui (1775—1825), o 1813— 
1825 m.—į Berlyną astronomui Johanui Elertui Bodei 
(1747—1826), kuris juos skelbė savo „Berlyno astronomi- 
jos metraštyje“ !!2. Kartkartėmis apie juos informuodavo 
Paryžiaus Nacionalinį institutą, Peterburge dirbusį astrono- 
mą Vincentą Višnevskį (1789—1855) ir Karaliaučiaus ast- 
ronomą Frydrichą Vilhelmą Beselį (1784—1846). Dar 
1808 m. J. Sniadeckis sakėsi atlikęs 985 astronominius ste- 
bėjimus, kurių svarbiausius duomenis nusiuntęs į Peter- 
burgą ir Paryžių. Savo astronominę veiklą jis plėtojo 
M. Počobuto vaga: stebėjo mažąsias planetas Cererą, Pa- 
ladę, Vestą, Junoną, matavo planetų opozicijas, kometų 
koordinates ir pan. Tačiau tie stebėjimai liko neapibend- 
Trinti kokiu reikšmingesniu darbu, kuris autoriaus vardą 
būtų įrašęs į astronomijos mokslo korifėjų sąrašą: tokių 
stebėjimų pakako XVIII a. viduryje, kad išgarsintų M. Po- 

112 Susirašinėjimą su J. E. Bode plačiai apibūdina: Matulaitytė S. 
Astronomijos dėstymas ir kosmologinės pažiūros senajame Vilniaus uni- 
versitete (XVIII a. II-ji pusė—XIX a. pradžia): Istorijos kand. disert. V., 
1971. (Mašinraštis.) — VUB, f. 76, Ds 1481, p. 207—223; be to, žr.: Cham- 
cėwna M. Jan Sniadecki. Krakow, 1963, s. 66—68. 

čobutą, bet XIX a. pradžioje, praėjus 25—40 metų, reikėjo 
ko daugiau. Tuo tarpu, kaip rodo J. Bielinskio pateikiamas 
J. Sniadeckio darbų sąrašas !!?, Vilniaus laikotarpiu jis ne- 
paskelbė nė vieno specialaus astronomijos darbo. Beje, 
negalima sakyti, jog šis nebūtų turėjęs gabumų teoriniams 
darbams: pasakojama, kad, gavęs vokiečių matematiko 
K. F. Gauso darbą, pagrindęs daugumą jame be išvedimų 
pateiktų formulių. Amžininkai ir vėlesnieji tyrinėtojai di- 
džiai vertino jo rūpinimąsi Vilniaus astronomijos observa- 
torija: parūpino jai naujų geriausių meistrų pagamintų 
prietaisų, pvz., Troutono darbo 9 colių Halio sekstantą, 
paralaksinį Dolando instrumentą, Hardžio firmos astrono- 
minį laikrodį, Ramsdeno teodolitą, Reichenbacho ir Ertalio 
gamybos 18 colių vertikalųjį ratą geodezijos matavimams 
ir kt. Cituotoji M. Chamcuvna nurodo, kad jis daręs žy- 
gių parkviesti į Vilnių iš Varšuvos talentingą lenkų astro- 
nomą P. Arminskį (1789—1848) ar minėtą V. Višnevskį, 
pasirūpinęs į užsienį išsiųsti, kad pasitobulintų astronomi- 
joje, P. Slavinskį, kuris 1822 m. tapo jo įpėdiniu, 
Teorinės astronomijos kursą po 1803 iki 1822 m. skaitė 
bene šeši dėstytojai: iki 1810 m. ankstesniame skyriuje mi- 
nėtas profesorius I. Reška, 1810—1814 m.— adjunktas Ce- 
zaris Kaminskis (1765—1817), 1814—1818 m.— Vincentas 
Karčevskis (1789—1832), 1818—1819 m.— P. Slavinskis, 
1819—1821 m.— A. Virvičius, 1821—1822 m.— A, Šahi- 
nas!!*. Tokia dėstytojų kaita rodo, kad tuo laiku universi- 
tete neturėta nė vieno pakankamai kvalifikuoto teorinės 
astronomijos specialisto. C. Kaminskis, buvęs dar M. Po- 
čobuto padėjėju, nepaliko jokių darbų, V. Karčevskis, be 
kelių matematikos vadovėlių vidurinei mokyklai, 1815— 
1818 m. žurnale „Dziennik wileūski“ išspausdino porą 
straipsnių ir dvi astronominio turinio brošiūras. 1818 m. 
jis buvo išsiųstas tobulintis į užsienį, bet, kai baigėsi ko- 
mandiruotės laikas, į universitetą kažkodėl negrįžo. Vis 
dėlto 1824—1826 m. jis Krokuvoje ir Vilniuje išspausdino 
5 astronomijos darbus — vertimus ir sekimus. Vilniaus 





*113 Bieliūski J. Uniwersytet Wilenski, t. 2, s. 234—235. 

spaudoje yra paskelbęs 5 astronomijos straipsnius. Jie irgi 
ne tiriamojo pobūdžio, pavyzdžiui, iš prancūzų kalbos vers- 
tas A: Debliuko straipsnis „Ar saulė gali būti gyvenama 
gyvų būtybių?" (Dziennik wileūski, 1820, t. III). 

J. Sniadeckis ir apskritai universitetas daug vilčių tu- 
Tėjo dėl talentingo astronomo Petro Slavinskio. 

P. Slavinskis gimė 1795 m. Kenoje (netoli Vilniaus), 
1815 m. baigė universitetą filosofijos magistro laipsniu, ku- 
rį laiką čia dirbo astronomijos observatorijoje. 1817 m. ga- 
vo filosofijos daktaro laipsnį ir kitais metais ėmė skaityti 
teorinės astronomijos kursą. Po metų išvyko į Vakarų 
Europą, kur išbuvo iki 1822 m. Kaip ir ankstesnieji astro- 
nomai, Londone būdamas, rūpinosi užsakytais Vilniaus ob- 
servatorijai astronomijos prietaisais, Grinvičiuje ir Oks- 
forde studijavo astronomijos matavimų metodus, o Pary- 
žiuje klausė profesoriaus Ž. B. Bio paskaitų. Grįžęs į Vil- 
nių, toliau ėjo ankstesniąsias savo pareigas, 1823 m. tapo 
adjunktu, 1825 m. pakeitė J. Sniadeckį astronomijos obser- 
vatorijos direktoriaus poste, 0 dar po metų tapo ordinari- 
niu profesoriumi. 

Atrodo, kad P. Slavinskis iš karto karštai griebėsi dar- 
bo — praktinių stebėjimų, geodezinių matavimų, nemaža 
spausdino. Vien 1824 m. vasarą Žemaitijoje jis atlikęs 
2000 saulės ir žvaigždžių stebėjimų. 1826 m. šiaurės Kurše 
stebėjęs 60 žvaigždžių ir atlikęs 2400 stebėjimų, kurie buvę 
suderinti su generolo K. Tenerio atliekamais stebėjimais 
Nemėžyje. 1825 m. P. Slavinskis universiteto posėdyje 
skaitė pranešimą apie škotų fiziko D. Brūsterio (1781— 
1868) atradimus, paskelbtus knygoje „A treatice on new 
philosophical instruments“ (pranešimas išspausdintas Žur- 
nale „Dziennik wilenski“, 1825, t. I), o 1826 m. išleido savo 
didžiausią darbą — „Teorinės astronomijos pradmenis" 
(Początki astronomii teoretycznej), skirtą universiteto jau- 
nimui kaip mokymo priemonę. 

1825—1826 m. P. Slavinskio veikloje kartu pradeda 
reikštis tam tikras vangumas: jis nebuvęs toks stropus 
kaip anksčiau. Matyt, prie to pasikeitimo prisidėjo Kurše 
ištikusi liga: susirgęs smegenų uždegimu. Nors jį nuo mir- 

ties išgelbėjo, bet praradęs gerą atmintį ir pasidaręs nepa- 
jėgus dirbti mokslo darbą !!š, 

Po universiteto uždarymo P. Slavinskis likęs Vilniaus 
observatorijos direktoriumi (ji priklausė Peterburgo MA). 
1843 m. išėjo į pensiją ir apsigyveno Kenoje, kur 1881 m. 
mirė. Taigi ir šis astronomas atsisakė mokslinio darbo, ne- 
davęs to, ko iš jo kitomis, normaliomis, sąlygomis buvo 
galima tikėtis. 

Apibendrinant vilniečių astronomų mokslinius darbus 
1803—1842 m., galima sakyti, kad daugiausia skirta dėme- 
sio praktiniams dangaus kūnų stebėjimams, astronomi- 
niams ir geodeziniams matavimams, kurių duomenys, pa- 
tiems negalint ar nenorint apibendrinti, būdavo siunčiami 
kitiems astronomams. Palyginti su M. Počobutu nei J. Snia- 
deckis, nei P. Slavinskis nepasiekė jo lygio, ir, smarkiai 
plėtojantis astronomijos mokslui Rusijoje bei Vakarų 
Europoje, vilniečiai ėmė atsilikti. 


FIZIKA 


Matyt, kaip astronomijoje, panašūs procesai vyko ir 
universiteto fizikos moksluose. XVIII a. pabaigos didelių 
nuopelnu galima laikyti fizikos kabineto įrengimą, bet 
XIX a. pradžioje to jau neužteko. 

Po reformos vienus metus fiziką dar dėstė J. Mickevi- 
čius, o nuo 1804 m. rudens iki 1814 m. pavasario jos kursą 
skaitė S. Stubelevičius, po jo penkerius metus (1814— 
1819) — Kajetonas Krasovskis, o paskui iki universiteto 
uždarymo F. Dževinskis. 

Steponas Stubelevičius (1762—1814), kilęs iš Volynės, 
1787 m. įstojo į universiteto mokytojų seminariją ir sąmo- 
ningai atsidėjo fizikos studijoms. Baigęs universitetą dak- 
taro laipsniu, dirbo Vilniaus gimnazijoje fizikos mokyto- 
ju. 1797 m. išrenkamas universiteto fizikos viceprofesoriu- 
mi. Gavęs vyresnybės leidimą, 1802 m. savo lėšomis 
išvyksta į Vakarų Europą. Po reformos jo kelionę ėmė fi- 
nansuoti universitetas. Apkeliavo Austriją (visų pirma 

Vieną), Italiją (lankėsi Padujoje, Bolonijoje, Florencijoje, 
Pavijoje, Turine), Prancūziją (Lijonas, Paryžius). Grįžda- 
mas pabuvo. „Vokietijos mokslo centruose — Getingene, 
Halėje, Leipcige ir Berlyne, 1804 m. rudenį pradėjo Vilniu- 
je savo fizikos kursą. Kartu jis susirūpino plėsti fizikos 
kabinetą. Tačiau mokslo darbui, matyt, trūko jėgų, pradė- 
to fizikos traktato jau nespėjo išleisti — 1814 m. mirė pa- 
kirstas džiovos. Po mirties buvo išleistos dvi jo knygos — 
„Trumpas fizikos pradmenų rinkinys" (Zbiėr krotki poczat- 
kėw fizyki, 1816) ir „Elektros įtaka žvėrių ekonomijai“ 
(Wptyw elektrycznošci na ekonomią zwierzęcą, 1819). Pa- 
starajame darbe nagrinėjami elektroterapijos reiškiniai. 

Kajetonas Krasovskis (1784—1854), kilęs iš Ašmenos 
apskrities, 1803 m. įstojo į Vilniaus universitetą, kurį bai- 
gė 1810 m. filosofijos daktaro laipsniu. Padirbėjęs Vitebs- 
ko ir Vilniaus gimnazijose, 1813 m. grįžta į universitetą 
kaip fizikos kabineto konservatorius, po metų tampa ka- 
bineto adjunktu. F. Dževinskiui grįžus iš užsienio, jis tre- 
jus metus dėstė agronomiją. Nuo 1823 m. Vilniaus gimna- 
zijos direktorius. Jo spausdinti darbai skirti žemės ūkiui. 
Taigi K. Krasovskis fizikos mokslui visai nieko nedavė. 

1819 m. pradėjęs fiziką dėstyti Feliksas Dževinskis 
(1788—1850) buvo kilęs iš Volynės. Gavęs filosofijos dak- 
taro laipsnį, liko dirbti universitete. Nuo 1813 m. dėstė 
mineralogiją, 1816 m. išleido didelį mineralogijos vadovėlį. 
1817 m. F. Dževinskis iškeliavo į Paryžių studijuoti fizikos. 
Grįžęs paskiriamas į fizikos katedrą. 1824 m. jis tapo oIdi- 
nariniu profesoriumi, Po universiteto uždarymo toliau dir- 
bo medicinos-chirurgijos akademijoje. 1840 m. išėjo į pen- 
siją. Paskui apsigyveno Maskvoje, kur ir mirė. 

Z. Revkovskis apie F. Dževinskį yra atsiliepęs kaip apie 
nekokį dėstytoją: prastai mokėjęs matematiką, klysdavęs, 
menkai aiškinęs ir pan. Tačiau jo publikuoti darbai tiek 
kokybės, tiek kiekybės požiūriu daro jį bene pačiu žymiau- 
siu universiteto fiziku. 

Padirbęs universitete po grįžimo ketverius metus, 
F. Dževinskis pasirūpino išleisti savo fizikos kurso paskai- 
tas „Eksperimentinės fizikos metinis kursas" (Kurs roczny 

fizyki eksperymentalnej w Cesarskim Uniwersytecie Wi- 
leūskim, 1823). Tai didelis 540 puslapių veikalas, kuris 
lenkų istorikų vertinamas kaip geriausias šios srities vado- 
vėlis, parašytas XIX a. pirmojoje pusėje lenkų kalba, duo- 
dantis puikų savo meto fizikos vaizdą. 

Pačioje knygos pradžioje, atskirai numeruotų (1—34) 
puslapių skyriuje, apžvelgiama fizikos istoriją: tai 1819 m. 
spalio 1 d. jo fizikos kurso įžanginė paskaita, skaityta grį- 
žus iš Paryžiaus po mokslinės komandiruotės. (Jos deta- 
lesnė analizė būtų įdomi to meto bendrosios fizikos prob- 
lemoms suprasti.) Pats eksperimentinės fizikos kursas, be 
įvado, išdėstytas keturiomis dalimis. Pirmojoje —,„Apie 
atskirų kūnų judėjimą ir statiką“ dėstomi mechanikos da- 
lykai. Antroji dalis vadinasi „Apie atskirų medžiagų sa- 
vybes, oro dujų statiką ir judėjimą ir flogistono veikimą". 
Nors flogistono teorijos klaidingumą dar 1777 m. įrodė 
A. L. Lavuazjė, tačiau F. Dževinskis, atmetęs kitą teoriją, 
kad šilumą sukeliąs materijos dalelių trynimasis, laikėsi 
pažiūros: „[...] šilumos ir kūnų tūrio pasikeitimo priežas- 
tis yra materiali substancija, vadinama flogistonu (calori- 
cum)". Tuo labai stebėtis nereikėtų, nes dar 1829 m. žy- 
musis fizikas Ž. B. Bio savo fizikos vadovėlyje rašė, kad 
šilumos atsiradimo priežastis trinant vis dar nežinoma !!š, 
Trečioji knygos dalis nagrinėja optikos, o ketvirtoji — 
elektros ir magnetizmo reiškinius. Vienas priedų skyrius 
(„O fenomenach meteorycznych") apžvelgia „meteoritus'— 
vėjus, debesis, lietus, krušą, žaibus ir pan. Visuose sky- 
riuose apibūdinami atitinkami fizikos prietaisai ir mašinos. 

Be to, F. Dževinskis trijų fizikos vadovėlių vidurinėms 
mokykloms (1825) autorius. Jis taip pat parašė lotyniškai 
darbą „„Atmosferologija", kuris 1833 m., išverstas į rusų 
kalbą, išėjo Charkove. Taip pat Vilniuje jis paskelbė kelis 
fizikos straipsnius apie elektromagnetizmą, šviesos polia- 
rizaciją, garo mašinas (išspausdinti žurnale „Dziennik wi- 
leūski", 1822, t. II; 1823, t. III). 

Vienas aktyviausių ir produktyviausių gamtos mokslų 
ir technikos populiarintojų Vilniaus universitete buvo Nor- 

bertas Alfonsas Kumelskis (1802—1853), nuo 1828 m. dir- 
bes universiteto bibliotekos prefekto padėjėju. Jis kilęs iš 
Volynės, 1821—1824 m. studijavo universitete fizikos-ma- 
tematikos ir medicinos fakultetuose. 1830 m. buvo išsiųstas 
į užsienius, kad galėtų užimti naujai kuriamą technologi- 
jos katedrą. Tačiau 1833 m. grįžęs universiteto jau nerado, 
Vilniuje išgyvenęs dar iki 1841 metų, paskui persikėlė į 
Varšuvą. 

1822—1829 m. N. A. Kumelskis žurnale „Dziennik wi- 
lenski“ paskelbė pėr 60 straipsnių iš matematikos, fizikos, 
technologijos, biologijos, žemės ūkio tematikos. Daugiausia 
tai vertimai ir kompiliacijos. Jis taip pat parašė 4 vadovė- 
lius — mineralogijos, petrografijos, geologijos ir paleonto- 
logijos. Taigi N. A. Kumelskis buvo pavydėtinai aktyvus, 
bet visus jo darbus vargu ar kas galėtų laikyti indėliu į 
mokslą. 


AGRONOMIJA 


XIX a. pradžioje universiteto fizikos-matematikos fa- 
kultetui priklausė ir agronomijos katedra, įkurta nuostatais 
1803 m. Nors šios srities specialistų labai reikėjo, tačiau 
tik 1820 m. buvo paskirtas pirmasis tos katedros vado- 
vas — minėtas Kajetonas Krasovskis. Nuo tada prasidėjo 
reguliarus agronomijos katedros darbas. 

K. Krasovskis, atrodo, buvo aktyvus darbuotojas: su- 
darė kurso programą. 1820 m. žurnale „Dziennik wileūski“ 
paskelbė didelį straipsnį „Apie trąšas“, kuris tais pačiais 
metais išėjo dar atskiru leidiniu „(O nawozach“. Darbas ne- 
originalus: kitų autorių darbų perdirbinys. Kitais metais 
K. Krasovskis išspausdino dar vieną knygutę —,,Trumpa 
daržininkystės santrauka“ (Ogrodnictwo krėtko zebrane, 
1821 m.; antrasis leidimas 1823 m.). Pradžiai tai nemaža. 
Tačiau pradedantis mokslininkas turėjo užleisti vietą į ka- 
tedrą pretendavusiam M. Očapovskiui. 

Mykolas Očapovskis (1788—1854) buvo kilęs iš Slucko 
pavieto. 1812 m. Vilniaus universitete gavo filosofijos dak- 
taro laipsnį, paskui Žemaitijoje dirbo dvarų valdytoju, o 
1819 m. išvyko į Vokietiją, Olandiją ir Angliją žemės ūkio 
studijuoti. Grįžęs 1822 m. perėmė iš K. Krasovskio agrono- 

mijos katedrą ir jai vadovavo iki universiteto uždarymo. 
1833 m. atleistas į pensiją, persikėlė į Varšuvą, kur tapo 
agronomijos instituto Marimonte direktoriumi. 

Reikšmingiausi M. Očapovskio darbai parašyti jau Var- 
šuvoje. Vilniaus spaudoje jo straipsnių ėmė rodytis dar 
1818 m. 1819 m. išėjo dvi knygutės —, „Agronomijos, arba 
dirvų mokslo, pagrindai“ (Zasady agronomii czyli nauki o 
gruntach) ir „Žemės ūkio chemijos pagrindai“ (Zasady che- 
mii rolniczej; 1818 m. buvo išspausdinta žurnale ,„Dzien- 
nik wilenski“). 

1823—1832 m. M. Očapovskis taip pat buvo aktyvus au- 
torius. Antai 1825 m. išėjo pavietinėms mokykloms skirtas 
vadovėlis „Apie dirvą, jos dirbimą ir ūkinių augalų prie- 
žiūrą“ (O roli, jej uprawie i pielęgnowaniu rošlin gospo- 
darskich). 1828—1830 m. pasirodė didžiausias M. Očapovs- 
kio to laikotarpio veikalas „Žvilgsnis į dabartinę ūkio būk- 
lę šiaurės klimato sąlygomis" (Rzut oka na terazniejszy 
stan gospodarstwa w klimacie poinocnym, t. I-II). Prie to 
reikia pridėti jo parengtą dviejų tomų knygą „Kaimo ūkio 
pradmenys“ (Początki gospodarstwa wiejskiego, t. I-II, 
1831—1832). 

M. Očapovskis savo darbuose liberaliųjų dvarininkų 
požiūriu kritikavo baudžiavą, įrodinėdamas laisvai sam- 
domo darbo pranašumą. Jis siūlė atleisti valstiečius iš 
baudžiavos be žemės. 

M. Očapovskis rūpinosi prie universiteto įkurti agrono- 
mijos institutą. Tam reikalui buvo nupirktas netoli Vil- 
niaus (prie Buivydiškių) Pilaitės dvaras. Tačiau visų planų 
realizuoti jam nepavyko. Iš pradžių galėjo sutrukdyti 
M. Očapovskio pedagogine, literatūrine ir praktine veikla 
nepatenkintas priekabingas S. B. Jundzilas, vis dar turėjęs 
įtakos universitete, o vėliau kuratorius N. Novosilcevas !!7, 
Galutinį smūgį visiems jo planams Vilniuje sudavė uni- 
versiteto uždarymas. 

Gamtos mokslai (plačiąja prasme, apimančia ne tik bio- 
logiją, bet ir fiziką, chemiją, matematiką, technikos ir me- 
dicinos šakas) Vilniaus universitete 1803—1842 m. buvo 

skatinami tiek pačios vadovybės, tiek caro valdžios admi- 
nistracijos. Tačiau tie skatinimai, kaip matėme, vis dėlto 
negalėjo įveikti pagrindinės kliūties jų raidos kelyje — at- 
silikusios ekonomikos. ' 

Tuo laikotarpiu kur kas sudėtingesnėje būklėje buvo 
atsidūrę vadinamieji HUMANITARINIAI, arba SOCIALI- 
NIAI-FILOSOFINIAI, mokslai — ekonomika, teisė, filolo- 
gija, o ypač istorija ir filosofija. Jų augimą trukdė ne tiek 
atsilikusi krašto ekonomika, kiek carinio absoliutizmo sis- 
tema ir iš jos išplaukiančios politinės ir ideologinės aplin- 
kybės. Visų pirma caro valdžios organai labiausiai sten- 
gėsi užkirsti kelią idėjoms, tiesiogiai ar netiesiogiai kriti- 
kuojančioms monarchistinį valdymo principą, baudžiavinę 
santvarką, žadinančioms socialinės laisvės troškimą. Bū- 
davo didžiausia mokslininko ar apskritai visuomenės vei- 
kėjo nelaimė, kad jį įtardavo tų idėjų, kurias carizmo 
sluoksniuose apibendrintai vadino jakobinizmu, o vėliau ir 
„masonerija“, propagavimu. Užtat susidarė gana paradok- 
sali istorijos moksle situacija: caro cenzūra nekliudė ra- 
šyti ir net šlovinti Lietuvos ir Lenkijos valdovus Žygiman- 
tą Augustą, Steponą Batorą ir kitokius žymius feodalus, 
nes tai nepažeidė monarchizmo principo. Valdžia netgi to- 
leravo gamtininkų (pvz., Jano ir Andriaus Sniadeckių) ma- 
terializmą, kol jis likdavo kabinetuose, bet negailestingai ' 
užgniauždavo pažangiųjų profesorių bandymus su savo 
kritinėmis mintimis išeiti į platesnę visuomenę. Krinta į 
akis tas faktas, kad nuo carizmo represijų per tą laiką la- 
biausiai nukentėjo humanitarinių mokslų profesoriai — is- 
torikai, filosofai, teisininkai. 

Matyt, tik aukštas dvasininko laipsnis, dideli nuopelnai 
mokslui ir švietimui padėjo J. Stroinovskiui išvengti ne- 
malonumų, kai į 1809 m. išėjusios rusų kalba jo knygos 
„Prigimtinės, politinės teisės, politinės ekonomijos ir tarp- 
tautinės teisės mokslas" antibaudžiavines mintis reagavo 
valdžia. Autorius gavo vykti Peterburgan aiškintis. 

Caro valdžia kuo griežčiausiai slopino bet kokį savo 
nuomonės reiškimą, netgi tokiose srityse, kurios buvo to- 
limos tiesioginiams carizmo interesams. Antai 1817 m. pra- 
lotas Mykolas Dluskis (1760—1821), žymus masonų veikė- 

jas, kelių jų ložių meistras, anonimiškai išspausdino brošiū- 
rėlę „Lisabonos rabino laiškas Bresto rabinui“ (List rabina 
Liszboūskiego do rabina Brzeskiego, z dyalektu rabiūsko- 
talmudzkiego wytlėmaczony. Wilno, 1817), kur mėgino 
ginti ir propaguoti masonų judėjimą. Į ją taip pat anoni- 
miškai atsiliepė ortodoksinės katalikų dvasininkijos atsto- 
vas Andrius Polis, išleisdamas Vilniuje knygutę „Paprastas 
paprasto, bet ištikimo krikščionio atsakymas..." (Prosta 
odpowiedž prostego chrzešcianina wiernego jednak... 
Wilno, 1817). Tais pačiais metais su profesoriumi F. N. Go- 
lanskiu, išleidusiu iš prancūzų kalbos verstą knygutę apie 
krikščionių Šventojo rašto skaitymą vietos kalbomis (Sa- 
lignac de la Motte Fenelon. List do biskupa Artelaūskiego 
(d'Arras) o czytaniu Pisma šv. w krajowych językach, 
Wilno, 1817), ėmė polemizuoti tas pats A. Polis brošiūroje 
„Svarstymas, ar galima visiems be išimties skaityti Šven- 
tojo rašto knygas, išspausdintas vietos kalbomis" (Rozpra- 
wa, czy wolno wszystkim bez braku czytač księgi Pisma 
swietego w językach krajowych drukowane. Wilno, 1817). 
Į tas „diskusijas“ tuoj reagavo Vilniaus generalgubernato- 
rius, prašydamas švietimo ministrą nubausti Vilniaus cen- 
zorius, leidusius spausdinti šias knygas. Visa byla pateko 
pačiam carui, kuris pareikalavo viską išaiškinti, (Būdingas 
despotiškoms valdymo sistemoms bruožas: net pačius smul- 
kiausius dalykus sprendžia aukščiausios instancijos.) Cen- 
zoriai prof. G. E. Grodekas ir EF. N. Golianskis gavo rašyti 
pasiaiškinimus. Vyriausioji mokyklų valdyba 1818 m. rug- 
pjūčio 5 d. nutarė „Pranešti Vilniaus universitetui, kad 
cenzūrai nederėjo leisti minėtų rašinių spausdinti: kadangi 
neleistina skelbti aprašymų ir samprotavimų apie tokias 
draugijas, kurių egzistavimas nežinomas ir neturi tam ko- 
kios aiškios teisės, o prieš Šventojo Rašto skaitymą, dėl 
kurio yra aukščiausiasis visai aiškus Valdovo imperatoriaus 
leidimas, ne kartą patvirtintas ir skelbtas, nederėjo sava- 


vališkai prieštarauti" NMš, 





118 () counHeHKax, KoTOpEle BuneKckOK IeH3Ypė GAOGPHTB K Ileya- 
TaHHIO He Cnex0B220.— ITHAJI CCCP, 6. 732, on. 2, x. 21, a. 6; be to, 
apie „Lisabonos rabino laišką" žr.: Ten pat, f. 735, ap. 10, b. 11 b, 1. 78. 

Dar didesnis triukšmas buvo sukeltas dėl kažkokios et- 
nografijos dalykų rinkimo instrukcijos „Geografijos apra- 
šymas“ (Feorpadbuueckoe onHcanHe): gavo aiškintis profe- 
soriai (taip pat ir K. Kontrimas), rašyti raportus rekto- 
rius !!?, 

Šiais keliais pavyzdžiais toli gražu neišsemiamį cenzū- 
ros varžymai, kurie gerokai kliudė humanitariniams moks- 
lams augti: tai galėtų būti specialios studijos tema. 

Ne per palankiausia humanitariniams mokslams atmos- 
fera viešpatavo ir pačiame universitete. Jau anksčiau bu- 
vo minėta, kaip rektorius J. Sniadeckis atsainiai žiūrėjo į 
humanitarinių katedrų profesorių komplektavimą. Per visą 
šį laikotarpį universitetas neturėjo nė vieno tikrai kvalifi- 
kuoto lingvisto profesoriaus. Po T. Husaževskio mirties 
(1807), ne be J. Sniadeckio kaltės, ilgus metus vakavo vi- 
suotinės istorijos katedra. Tik 1815 m., matyt, reaguoda- 
mas į pakartotinius ministerijos ir kuratoriaus raginimus, 
pakvietė istorijos paskaitų skaityti J. Leleveli, „kol isto- 
rijos katedrą universitete užims profesorius“. Naujasis 
dėstytojas buvo diskriminuojamas ir atlyginimo atžvil- 
giu — mokėjo tik 600 rublių per metus !?. Nekaip sekėsi, 
kaip matysime, ir filosofijai, filologijai. 

Antra vertus, būta universitete ir Lietuvoje faktorių, 
kurie teigiamai veikė humanitarinių mokslų, ypač istorijos 
ir filosofijos, raidą, skatino jų augimą. Visų pirma čia Tei- 
kėtų nurodyti nepaprastą visuomenės domėjimąsi savo 
krašto praeitimi ir pasaulėžiūros dalykais, ieškojimą atsa- 
kymo į pagrindines gyvenimo problemas. Tik tuo galima 
paaiškinti, kodėl į J. Lelevelio ir J. Goluchovskio paskaitas 
susirinkdavo iki 400 klausytojų (1822 m. sausio 19 d. įvy- 
kusią J. Lelevelio inauguracijos paskaitą vaizdingai aprašė 
minėtas A. Slivinskis 12), 





119 O BonuenKax 10 BunekckOMy yuečHoMy OKpyry.— Ten pat, 
f. 735, ap. 10, b. 7, 1. 256—338. 

120 Sliwiūski A. Joachim Lelewel: Zarys biograficzny.  Lata 
1786—1831. Warszawa, 1918, s. 77—78; be to, apie istorijos katedrą 
1807—1815 m. žr.: Bieliūski J. Uniwersytet Wilenski, t. 2, s. 438—439. 


121 Šliwiūski A. Joachim Lelewel..., s. 135—139. 

Galima sakyti, kad 1803—1842 m. visuomenė gyveno 
istorija. Tai patvirtina ir gausybė istorijos darbų, išleistų 
šiuo laikotarpiu Vilniuje. Be universiteto profesorių, ku- 
riuos reikėtų laikyti istorikais profesionalais, reikšmingų 
darbų paskelbė nemažas būrys istorikų, kurie, būdami dau- 
giau ar mažiau susiję su universitetu, dirbo vaisingą moks- 
lo darbą. Iš jų ilgainiui išaugo ir produktyvių istorikų 
profesionalų. 

Tarp to meto Lietuvos istorikų viena žymiausių figū- 
rų — mokyklų organizatorius ir švietėjas Tadas Čackis 
(1765—1813), kurio daug darbų liko rankraščiais 122, Nuo 
universiteto istorikų neatsiejamas bene populiariausias 
XIX a. pradžios istorikas Teodoras Narbutas (1784—1864), 
kurio lenkiškai rašytos 9 tomų „Lietuvių tautos istorijos“ 
(Dzieje narodu litewskiego. Wilno, 1835—1841) neaplenkė 
nė vienas rašęs apie Lietuvą autorius. Vilniuje savo moks- 
linę veiklą pradėjo istorikas M. Balinskis (1794—1864), čia 
išleidęs du didelius darbus — „Statistinis Vilniaus miesto 
aprašymas" (Opisanie statystyczne miasta Wilna. Wilno, 
1835) ir „Vilniaus miesto istorija“ (Historia miasta Wilna, 
t. I-II. Wilno, 1836—1837). Šio laikotarpio pabaigai pri- 
klauso reikšmingas rašytojo J. I. Kraševskio (1812—1887) 
istorijos darbas —,„Vilnius nuo jo pradžios ligi 1750 m.“ 
(Wilno od początkow jego do Toku 1750, t. I-IV. Wilno, 
1838—1842). 

Įvairių istorijos straipsnių spausdinta to meto Vilniaus 
periodikoje. 

Daugumai vilniečių istorikų būdingas dėmesys Lietu- 
vos praeities tyrinėjimams. Tik bene vienas J. Lelevelis 
dėl suprantamų priežasčių pagrindinius darbus skyrė Len- 
kijos istorijai ir bendrosioms istorijos problemoms, tačiau 
ir jis, kad ir ne tiek daug, yra rašęs iš Lietuvos istorijos. 
Šią tematiką neabejotinai reikėtų sieti su jo buvimu — mo- 
kymusi ir darbu — Vilniuje. 

Šiame istorijos tyrimo sraute pagrindinės figūros buvo 
keturi praeities studijoms skyrę savo veiklą universiteto 


122 Įvairių metų studijos išleistos trimis tomais: Czacki T. Dziela. 
Poznan, 1845, t. 1—3. 

profesoriai — J. Lelevelis, I. Danilavičius, I. Onacevičius ir 
J. Jaroševičius. | 

Universiteto ISTORIJOS mokslo priešakyje stovi J. Le- 
levelis: jis ir pradininkas, ir žymiausias šios srities atstovas 
mūsų aukštojoje mokykloje XIX a. pradžioje, 

Joachimas Lelevelis (1786—1861) buvo kilęs iš šeimos, 
kurios protėviai keliavo iš Austrijos į Prūsiją, paskiau į 
Prancūziją (tada rašėsi Loelhoeffel). XVIII a. jo senelis 
Henrikas Lelevelis mokėsi Vilniuje ir po medicinos studijų 
Leidene (Olandijoje) 1732 m. apsigyveno Varšuvoje. Mo- 
tina savo giminę vedė iš baltarusių. Pasimokęs namie ir 
nuo 1801 m. Varšuvoje pijorų konvikte, Joachimas 1804 m. 
įstojo į Vilniaus universiteto mokytojų seminariją. Šį pa- 
sirinkimą galėjo lemti šeimyninė tradicija. Universitete 
daugiausia atsidėjo filologijos ir istorijos studijoms, bet 
klausėsi ir kitų dalykų paskaitų — teisės, gamtos mokslų, 
fizikos, net piešimo. Iš visuotinės istorijos kurso vargu ar 
turėjo daug naudos, nors vėliau apie profesorių T. Husa- 
ževskį atsiliepė palankiai. Pagrindinis jo vadovas ir auto- 
ritetas buvo profesorius G. E. Grodekas. Abu ilgainiui ta- 
po artimi. J. Lelevelis suartėjo taip pat su K. Kontrimu. 

Dar studijų metais J. Lelevelis ėmė reikštis mokslo dar- 
bais. Be referatų, skaitytų studentų draugijoje, 1807 m, 
Vilniaus kalendorėlyje išspausdino cenzūros smarkiai iš- 
karpytą straipsnį iš Prūsijos istorijos ir atskiru leidiniu 
„Edą, t. y. senųjų Skandinavijos gyventojų religijos kny- 
gą" (Edda, tj. księga religii dawnych Skandynawii miesz- 
kancėw)— pirmąjį „blyną“, kuriuo vėliau pats autorius 
buvo nepatenkintas. Kitais metais išėjo jo knygutė 
„Žvilgsnis į lietuvių tautų senovę ir jų ryšius su herulais" 
(Rzut oka na dawnošč litewskich narodow į związki ich Z 
Gerulami. Wilno, 1808), kur, sekdamas vokiečių istorikų 
A. L. Šleceriu, kritikavo nepagrįstas A. Naruševičiaus 
skelbtas lietuvių kilmės teorijas. Dėl šios knygos jauną au- 
torių smarkiai užsipuolė J. Sniadeckis, mirtinai nekentęs 
jo mokytojo G. E. Grodeko. 

Gal kaip tik šios aplinkybės nulėmė tai, kad rektorius 
J. Sniadeckis J. Lelevelio nepaliko universitete ruoštis 

profesūrai. Negalėdamas ignoruoti jo gabumų, pasirūpino 
(kuratorius siūlė palikti toliau studijuoti pas G. E. Grodeką) 
išsiųsti jį į Kremeneco licėjų '3. 1809—1810 m. pabuvęs 
Kremenece, būsimasis profesorius išvyko į Varšuvą: dirbo 
vidaus reikalų ministerijoje tarnautoju, o paskiau bibliote- 
kininku, Kartu jis tęsė pradėtą mokslo darbą: Vilniuje ir 
Varšuvoje dar paskelbė kelias knygas. 1815 m. J. Sniadec- 
kis pagaliau, kaip sakyta, pakvietė J. Lelevelį skaityti is- 
torijos paskaitų universitete. 

Į Vilnių J. Lelevelis atsivežė įpusėtą ir čia išspausdino 
istorijos metodologijai skirtą darbą „Istorika“ (Historyka 
tudziež o žatwym i požytecznym nauczaniu historyi. Wil- 
no, 1815). Vilniuje išbuvo vos trejus metus: nesitikėdamas 
gauti katedros ir joje įsitvirtinti, jis vėl išvyksta atgal į 
Varšuvą. 

Vilniuje J. Lelevelis nepaprastai įtemptai ir našiai dir- 
bo: skaitė istorijos kursus, aktyviai dalyvavo visuomenės 
gyvenime. Jo mokslinio darbo vainikas buvo per 570 pus- 
lapių studija „Senovės tyrinėjimai geografijos požiūriu" 
(Badania starožytnošci we względzie geograficznym. Wil- 
no i Warszawa, 1818). Galėtume sakyti, kad šis veikalas, 
prilygęs ir net kai kuriais atžvilgiais pralenkęs analogiš- 
kus amžininkų darbus Europoje, duoda geografijos istori- 
jos vaizdą nuo seniausių laikų. Profesorius G. E. Grodekas 
šį jauno istoriko kūrinį taip įvertino: „Šis jaunuolis padarė 
šį tą, gali atsikvėpti, ir jeigu jau nieko daugiau neparašytų, 
tai to pakaktų“ !**. Tais pačiais metais išėjo ir antroji 
didelė J. Lelevelio studija „Senovės istorija“ (Dzieje staro- 
žytne. Od początku czasow historycznych do drugiey po- 
towy wieku szostego, ery chrzešcianskiey. Wilno i Warsza- 
wa, 1818), turėjusi atstoti universiteto studentams vadovė- 
lį, tačiau iš tikrųjų gerokai peržengusi didaktinius tikslus ir 
laikytina savarankišku moksliniu darbu 15. Su šiuo Vil- 
niaus laikotarpiu betarpiškai sietina ir kita reikšminga kiek 





123 Paskyrimo istoriją aprašė: Sliwiūski A. Joachim Lelewel..., 
s. 57—59; Modelski T. E. Sprawa powotania J. Lelewela na katedrę 
historįi w Wilnie. Wilno, 1929, s. 5. 

14 Cit. iš; Sliwiūski A. Joachim Lelewel..., s. 107. 

125 Lelewel J. Dziela. Warszawa, 1966, t. 4, s. 35—5892. 

vėliau Varšuvoje išspausdinta studija —, Senovės Indijos 
istorija“ (Dzieje starožytne Indii ze szczegolnym zastano- 
wieniėm się nad wpitywem, jaki mieč mogta na starožyt- 
nym zachodzie. Warszawa, 1820). Čia neįmanoma, kad ir 
trumpai, apžvelgti šiuose veikaluose keliamų naujų idėjų. 
Tai plačiai yra nušvietęs savo studijoje lenkų istorikas 
M. H. Sereiskis 'Š. Jo teigimu, J. Lelevelis šiuose darbuose 
pateikęs sintetinę senovės pasaulio koncepciją, paremtą 
nuodugniais šaltinių tyrimais ir bendraisiais žmonijos isto- 
rijos principais. Senovės pasaulis — tai vieningas pasau- 
lis, augęs teritorijoje, kur kryžiavosi ir vienas antrą veikė 
Rytai ir Vakarai. Tame procese J. Lelevelis didžiausią 
reikšmę teikė Graikijai. 

M. H. Sereiskis įžvelgė ir senovės istorijos tyrimų ryšį 
su J. Lelevelio gyvenamojo meto idėjomis, aktualijomis: 
„Graikų stebuklas“ traukė Lelevelį, nors aiškiai matė grai- 
kų partikuliarizmo ir politinės disciplinos stokos tamsiąsias 
puses. [...] Su graikais siejo savanoriškos tautinės bend- 
rybės sąvoką, su Roma — despotizmo, priverstinės vieny- 
bės sąvokas, kitų žmonių valdymą, agresyvumą, 

Tad antikos istorijos koncepcijose atsispindėjo Leleve- 
lio politinis ir kultūrinis suvokimas, žadinantis patriotinio 
jaunimo entuziazmą ir viešpataujančios santvarkos gynėjų 
nerimą“ 127, 

Išbuvęs trejus metus Varšuvoje, kur dirbo Viešojoje 
bibliotekoje bibliotekininku — tvarkė knygas ir katalogus, 
mažai gaudamas laiko savo istorijos studijoms, — paska- 
tintas I. Onacevičiaus, J. Lelevelis ryžos dalyvauti Vil- 
niaus universiteto konkurse visuotinės istorijos katedrai 
užimti. 1821 m. gegužės mėnesį atėjo žinia, kad jam pasi- 
sekė: buvo išrinktas katedros ordinariniu profesoriumi, 
Tų pačių metų gruodžio mėn. profesorius atvyko į Vilnių, 
kur jį triumiališkai sutiko studentai ir seni draugai, o 
1822 m. sausio 21 d. įvyko jo inauguracijos paskaita. 





126 Serejski M. H. Koncepcja historii powszechnejį Joachima Lele- 
wela. Warszawa, 1958, s. 260—298 (sk. „Poglądy Lelewela na šwiat 
starožytny"). 

127 Ten pat, p. 298. 

Antrukart J. Lelevelis Vilniuje dirbo iki 1824 m. rug- 
pjūčio mėn., kada dėl žinomo filomatų proceso jam buvo 
įsakyta išvykti į Lenkiją. Per šį trumpą laiką daug nuvei- 
kė. Pagrindinis rūpestis buvo istorijos kurso paskaitos: 
apie jas galima spręsti iš J. Lelevelio raštuose esančių pub- 
likacijų 128, Vilniuje atskirai išėjo „Paskutinieji Žygimanto 
Senojo valdymo metai“ (Ostatnie lata panowania Zygmun- 
ta Starego i początek panowania Zygmunta Augusta, Wil- 
no, 1821), „Keli lenkų statutai“ (Kilka statutow polskich, 
warianty lub teksty. Wilno, 1823), „Istoriniai kalbos ir nu- 
tarimų paminklai" (Historyczne pomniki języka i uchwat. 
Wilno, 1824). 1822—1824 m. J. Lelevelis spausdino rusų 
žurnale „Šiaurės archyvas" (CeBepHsiž apxMB) studiją „Ka- 
ramzino sugretinimas su Naruševičiumi" (Porėwnanie Ka- 
ramzina z Naruszewiczem)!?9, Kelerių metų bibliotekininko 
darbas davė medžiagos ir minčių studijai „Dvi bibliografi- 
jos knygos“, kurios pirmasis tomas išėjo Vilniuje 1823 m., 
o antrasis — 1826 m. (Bibliograficznych ksiąg dwoje, t. I-—- 
II. Wilno, 1823—1826). Be vertingų minčių specifiniais 
bibliotekininkystės klausimais, čia pateikiama nemaža įvai- 
rių duomenų apie inkunabulus, rankraščius, spaudą Len- 
kijoje. 

Trumpų Vilniaus laikotarpių J. Lelevelio darbai sun- 
kiai charakterizuoja išskirtinius jo mokslinės veiklos eta- 
pus: vieni kūriniai, būdami kelerių metų rezultatas, buvo 
tik išspausdinti Vilniuje, o kiti, čia sumanyti ir net pareng- 
ti, pasirodė vėliau kitur. Gal todėl iki šiol nėra J. Lelevelio 
mokslinės veiklos tyrimo vieno Vilniaus periodo požiūrių. 

M. H. Sereiskis teigia, kad „Bendrąją visuotinės istori- 
jos koncepciją J. Lelevelis sukūrė savo profesūros metu. 
Neabejotinai ji siejosi su jo skaitytų kursų paskaitomis, 
Tačiau tai nereiškia, kad vienintelis motyvas būtų čia di- 
daktinės aplinkybės. Jau anksčiau, kaip žinome, jį traukė 
visuotinės istorijos problemos, taip pat nacionalinės isto- 
rijos santykio su visuotine istorija klausimai" !3?, Taigi ne- 

128 Lelewel J. Dzieta, t. 2(2), s. 557—587, 767—856. 

125 Ten pat, p. 588—628. 


130 Serejski M. H. Koncepcja historii powszechnej Joachima Lele- 
wela, s. 226—227, 

lengva.būtų išskirti grynus Vilniaus laikotarpių elementus 
J. Lelevelio kūrybiniame palikime. Todėl visai suprantama, 
kodėl paprastai tenkinamasi tuo jo įvertinimu, kuris remia- 
si darbų visuma !š!. Neabejotina, kad, būdamas Vilniuje, 
jis atkreipė akis į lietuviškąją tematiką, kuri jam iškilo čia 
ne tik teoriniu, bet ir praktiniu aspektu: turime duomenų, 
kad jis su kitu universiteto profesoriumi I. Loboika ir ke- 
liais lietuvių inteligentais svarstė tam tikras lietuvių na- 
cionalinio judėjimo problemas !?2, Tačiau visa, deja, tebė- 
ra detaliau netyrinėta, kaip ir jo raštų lietuviškos temati- 
kos įtaka pirmiesiems mūsų švietėjams — S. Stanevičiui, 
S. Daukantui, Nezabitauskiams ir kt. Antai J. Lelevelio de- 
mokratinė idėja, kad iš pradžių visi žmonės buvę laisvi, o 
tik vėliau juos pavergę feodalai, ir reikalavimas suteikti 
lygias teises taip pat valstiečiams !33 atsispindi S. Daukanto 
pažiūrose. 

Kad ir neturime konkrečių tyrinėjimų, vis dėlto galė- 
tume sakyti, jog J. Lelevelis buvo pradininkas savitos 
Vilniaus istorikų mokyklos, kurios atstovai išsiskyrė iš ki- 
tų to meto Rusijos ir Lenkijos istorikų specifine tematika 
(lietuvių tautos praeitis), originaliomis pažiūromis (kiek 
romantiškas liaudies, valstiečių svarbos praeityje ir dabar- 
tyje kėlimas), taip pat, kad ir ne gana ryškiai, savo meto- 
dikos principais. 

Antrasis žymus to meto istorijos atstovas buvo Ignas 
Onacevičius, žinomas ir slapyvardžiu Žegota, tragiško liki- 
mo mokslininkas, kuriam aplinkybės neleido atskleisti vi- 
sų savo talento galimybių. Jis gimė 1780 m. Berestovicoje 





331 Plg: KokuTrene JI. A. O Bknane H. JieneBena B reorpabHio H 
KapTorpadbuio— B KH.: Pojb BuabHtOCCKOrOo YHHBePCHTETA B pa3BHTHH 
Hayku: Tesnchi AokuajoB... BaabHioc, 1979, c. 150—152; Įuruap A. B. 
Hc7opnko-reorpab H. Jienesenb— Ten pat, p. 152—155; be to, plg.: 
Namavičius Z. Joachimo Lelevelio pažiūros į valstybę— Kn.: Teisės 
bruožai Lietuvoje, XV—XIX. V., 1980, p. 71—83. | 

132 Tokiam teigimui pagrindą duoda I. Loboikos susirašinėjimas su 
lietuvių veikėjais D. Poška, Kiprijonu Nezabitauskiu-Zabičiu ir kt. 
(HPJIMH (INlymkunckui xoM, Jiennarpan), b. 154, x. 103. Šios bylos 
mikrofilmą turį VUB). 

133 Honunac H. 3. Heropnorpabus JiuTBh— B kB.: Ouepkn uCTO- 
pun KeTOpHuecKOž Hayku B CCCP, M., 1955, T. 1, c. 614. 

(netoli Gardino) unitų dvasininko šeimoje. Mokėsi Bialis- 
toke, paskiau Prūsijai priklausiusiame Elke (dabar — LLR). 
Valdžios lėšomis 1805 m. baigė Karaliaučiaus universitetą 
ir čia kurį laiką dirbo mokytoju, kartu rinkdamas Lietuvos 
istorijos medžiagą archyvuose. Susipažinęs su grafu N. Ru- 
miancevu, dideliu senienų mėgėju, jo įkalbintas, persikėlė 
į Peterburgą. 1811 m. Vilniaus universitete apgynė ma- 
gistro disertaciją ir gavo Bialistoko gimnazijoje istorijos 
mokytojo vietą. 1818 m. J. Leleveliui išvykus į Varšuvą, 
I. Onacevičius buvo pakviestas skaityti visuotinės istorijos 
kurso. 1821 m. dalyvavo minėtame istorijos profesoriaus 
konkurse, kurį laimėjo J. Lelevelis. Tačiau dėl to abu isto- 
rikai nesusipyko: jų santykiai išliko artimi ir bičiuliški, 
I. Onacevičius tada perėjo į kitą katedrą — skaitė statisti- 
ką ir diplomatiją. 1828 m. neteisingai V. Pelikano ir N. No- 
vosilcevo apkaltintas studentų kurstymu, išaiškinus slap- 
tą „Sarmatų padermės“ draugiją, buvo suimtas, kalintas 
Gardine ir ištremtas į tėviškę !5*. Tik 1834 m. galiausiai 
jam buvo leista išvykti į Peterburgą, kur artimai bendravo 
su S. Daukantu. Čia ir mirė 1845 m. 

Amžininkai ir vėlesni biografai vieningai teigia, kad 
I. Onacevičiaus būta labai darbštaus žmogaus, didelės eru- 
dicijos mokslininko. Tačiau J. Ivaškevičius, išsamiausios 
I. Onacevičiui skirtos studijos autorius, jo darbų bibliogra- 
fijoje duoda vos devynias pozicijas. Iš jų didesnio dėmesio 
verti 3 straipsniai, paskelbti leidiniuose: ,Magazyn pow- 
szechny" (1840, z. 11—12, s. 260—283), „Rocznik literacki" 
(III, Petersburg, 1846, s. 1—8), „Pamietnik naukowo-literac- 
ki" (I. Wilno, 1849, s. 7—27), taip pat rusiškai spausdinti 
kelionės po Gardino guberniją užrašai (žurnalas „Ševernyj 
archiv“, 1822, IV, p. 474—485). Visi jo darbai, to paties 
J. Ivaškevičiaus apibūdinimu, vos sudarytų nedidelę kny- 
gutę, kas esą pernelyg maža 65 metus trukusiam gyveni- 
mui 135, Prie to reikia pridėti I. Onacevičiaus leidybinę veik- 


435 Iwaszkiewicz J. Ignacy Žegota Onacewicz —historyk Litwy: 
Z dziejėw dawnego uniwersytetu wileūskiego.— Studia i materialty Z 
dziejėw nauki polskiej. Seria A, 1961, z. 4, s. 123. 

135 Ten pat, p. 119. 

lą: jis parengė spaudai du lenkų istoriko J. Albertrandžio 
veikalus: „Kazimiero, Jono Albrechto ir Aleksandro Jogai- 
laičių valdymas“ (Panowanie Kazimierža, Jana Albrechta 
i Aleksandra Jagiellonczykėw, t. I-II. Warszawa, 1827), 
„Henriko Valua ir Stepono Batoro valdymas" (Panowanie 
Henryka Walezeusza i Stefana Batorego, t. I-II. Wilno, 
1823). Kai ką dar būtų galima rasti archyvuose 19“, Įvairūs 
šaltiniai mini jo kelių tomų Lietuvos istorijos rankraštį, ku- 
rį testamentu dovanojęs J. I. Kraševskiui, tačiau šis veika- 
las kažkur dingęs. J. Ivaškevičius apskritai abejoja, kad 
toks darbas būtų buvęs parašytas. Iš tikrųjų jo nuo pat stu- 
dijų Karaliaučiuje metų tik atkakliai rinkta tokiai istorijai 
medžiagos, visą laiką puoselėta svajonė ją parašyti, netgi 
mėginta planą realizuoti; tai rodą spausdinti straipsniai- 
fragmentai. Tačiau savo tikslo nepasiekęs, ir dėl to kaltos 
ne tiek sunkios gyvenimo aplinkybės, kiek jo paties cha- 
rakterio ypatumai: „Jis susirgo liga, dažnai pasitaikančia 
tarp archyvų ir bibliotekų darbuotojų, kurie, kad ir tinka- 
mai pasiruošę ir žinomi savo darbais, slegiami sukauptos 
medžiagos pertekliaus, užuot sutelkę pastangas tam tikram 
apibrėžtam klausimui, blaškosi, vaikydamiesi kaskart nau- 
jai kylančių jiems temų, tenkindamiesi fragmentų ir gaba- 
liukų apdorojimu ir skelbimu, negalėdami ryžtis didesniam 
konstruktyviam darbui" 137, 

Šiaip ar taip, kad ir būta I. Onacevičiaus labai nepro- 
duktyvaus, jo poveikis istorijos mokslui Lietuvoje ne men- 
kesnis, o gal net didesnis negu kitų jo amžininkų istorikų. 
Tik tas poveikis pasireiškė kitokiomis formomis — asmeni- 
niais kontaktais su I. Danilavičiumi, J. Jaroševičiumi, 
M. Homolickiu, M. Bobrovskiu, S. Daukantu, T. Narbutu ir 
kitais, nesavanaudiška jiems pagalba patarimais ir savo 
archyvine medžiaga. 

I. Onacevičius savo iniciatyva skaitytu Lietuvos isto- 
rijos kursu, karštai ragindamas kitus ją studijuoti, buvo 
pradininkas tos Vilniaus universitete ir apie jį susibūrusios 





18 Antai VUB rankraščių skyriuje yra nemažas rankraštis „Bend- 
rosios pastabos apie Lietuvą" (f. 2-RC 5, 1. 51—87). 
137 Iwaszkiewicz J. Ignacy Žegota Onacewicz..., s. 118. 

grupės istorikų, kurie Lietuvos praeitį tyrinėjo kaip di- 
džiausi patriotai, aiškiai atsiribodami nuo savo lenkų ko- 
legų. Antai M. Balinskiui 1827 m. rašytame laiške štai kaip 
piktinosi abejingumu Lietuvos praeities studijoms: „„Nesu- 
vokiamas dalykas. 250 metų praėjo nuo Lietuvos univer- 
siteto įkūrimo — nė vienas iš mokslininkų, dosniai lietu- 
viška duona aprūpintas, neparodė dėkingumo savo duon- 
daviams, nė vienos knygos iš tos srities [t. y. istorijos — 
A. P.] neįsigyta, niekam nė į galvą neatėjo pasidomėti, ko- 
kį likimą kraštas ir žmonės, jame gyvenantys, yra paty- 
rę" 138. Kitiems istorikams jis buvo gyvas pavyzdys, kaip 
reikia aukotis Lietuvos istorijos studijoms: negaudamas 
komandiruočių, savo kukliomis lėšomis keliavo į Karaliau- 
čių, Maskvą, Peterburgą, Derečiną ir kt., mokėdamas iš sa- 
vo kišenės už gausybę archyvinių nuorašų. Jeigu pats ne- 
rašė, tai ragino kitus rašyti. Antai tiesiogiai jo vadovau- 
jamas ir skatinamas, A. B. Hlebovičius parengė studiją 
apie Vytautą !9?, kuriai I. Onacevičius pridėjo pratarmę ir 
Vytauto genealogiją. 

Atleidus ir ištrėmus iš Vilniaus J. Lelevelį, vienus me- 
tus istorija nebuvo dėstoma. Nuo 1825 m. universitetas ga- 
vo naują istorijos profesorių — Pavlą Kukolniką (1795— 
1884), žinomojo reakcinio rašytojo Nestoro Kukolniko 
brolį. Tai buvo odiozinė asmenybė: labai menko mokslo, 
oficialiosios reakcingos istoriografijos atstovas, N. Novo- 
silcevo proteguojamas karjeristas '*. Jis pasiliko istorijos 
dėstyti ir Vilniaus dvasinėje akademijoje. P. Kukolnikui 
priklauso keli istorijos darbai: „Valdymo ir įstatymų 
leidimo istorija Lietuvoje (IlamaTKaa KnmxKa Bolen. Ty6. 
na 1853 r.), „Lietuvos senovės buities apybraižos" (BW- 
AeHCKHĖ BeCTHHK, 1865 r. ir BecrHHK IOro-3an. Poccxzu, 
1867). Atskiru leidiniu išėjo „Istorinės pastabos apie Lietu- 
vą" (1864). Čia jis „Kaip tipiškas feodalinis istoriografas, 
didžiausią dėmesį skyrė politinei istorijai: valdovams, jų 

138 Cituojama iš J. Ivaškevičiaus studijos, p. 107. 

138 Hlebowicz A. B. Krėtki rys žycia Witolda w. x. litewskiego. 
Wilno, 1821. . 

150 Apie jį labai neigiamai rašė J. Lelevelis brošiūroje „Novosilce- 
vas Vilniuje" (Lelewel J. Dzieta. W-wa, 1961, t. 8, s- 597). 

tarpusavio santykiams, užsienio politikos įvykiams“ 141, Ži- 
noma, jo darbai ir veikla Lietuvos istorijos raidai tikriau- 
siai neturėjo jokios teigiamos įtakos, nebent neigiamos. 

Kitų dviejų anksčiau minėtų universiteto istorikų peda- 
goginė ir tik iš dalies mokslinė veikla priklauso TEISĖS 
mokslams: iš profesijos jie buvo teisininkai. 

Ignas Danilavičius (1787—1843) gimė Hrinevičiuose 
(tada Gardino gubernijoje, dabar — LLR), taip pat unitų 
dvasininko šeimoje. 1802 m. baigęs Lomžoje vidurinę mo- 
kyklą, po kelerių mėtų pertraukos tęsė mokslą Bialistoko 
gimnazijoje. Į Vilniaus universitetą jis įstojo tik 1810 m., 
bet po dvejų metų sugebėjo gauti magistro laipsnį. Na- 
poleono įsiveržimo metus praleido Bialistoke. 1814 m. pra- 
dėjo universitete dėstyti valstybinę teisę ir Lietuvos civi- 
linę teisę bei procesą. 1817—1818 m. buvo išvykęs į Var- 
šuvą rengtis profesūrai. Šios komandiruotės rezultatas — 
disertacija „Napoleono kodeksas palyginti su Lenkijos ir 
Lietuvos teise" (išspausdintas tik 1905 m.). Grįžęs iš Var- 
šuvos, jis tais pačiais metais komandiruojamas į Maskvą 
ir Peterburgą, kur rinko medžiagą Rusijos ir Lietuvos teisės 
istorijai. 1819 m. išrenkamas adjunktu, 1822 — ekstraor- 
dinariniu, o 1823 m.— ordinariniu profesoriumi. Jo vaisin- 
gą pedagoginę ir mokslinę veiklą taip pat nutraukė filo- 
matų byla: be jokio tardymo 1823 m. buvo atleistas iš uni- 
versiteto. Vis dėlto jam pavyko labiau negu jo likimo 
draugams: 1825 m. gavo paskyrimą į Charkovą tarptauti- 
nės teisės dėstyti. 1830—1835 m., oficialiai būdamas ir to- 
liau šio universiteto profesoriumi, Peterburge rengė Lietu- 
vos teisyną. 1835 m. išvyko profesoriauti į naujai įsteigtą 
Kijevo universitetą. 1838 m. jis perkeliamas į Maskvos 
universitetą. Po trejų metų, išsitarnavęs pensiją, vėl grįžo 
į Kijevą. Mirė ir palaidotas Čekijos kurorte Frivaldove, 
kur buvo atvykęs gydytis. 

Kad ir blaškomas beveik po visus Rusijos imperijos 
universitetus, kad ir ne kartą valdžios persekiojamas, I. Da- 
nilavičius buvo labai produktyvus mokslininkas, daugiau- 
sia dirbęs teisės istorijos srityje. 


141 Vilniaus universiteto istorija 1803—1940, p. 80. 

Vilniaus metais I. Danilavičius paskelbė kelias studijas 
to meto žurnaluose: „Žvilgsnis į labdaros įstaigas seno- 
sios Lenkijos kraštuose“ (išspausdinta žurnale „Dzieje do- 
broczynnošci“, 1820—1821), „Apie čigonus“ („Dziennik wi- 
lefski“, 1824—1825). Žurnale „Dziennik wileūski“ 1823— 
1824 m. paskelbė paties rastą Lietuvos Metraštį ir Kazimie- 
ro Jogailaičio statutą (1826). Tame pačiame žurnale 1823 m. 
išspausdintas straipsnis, skirtas iki tol žinomų rankrašti- 
nių ir spausdintų Lietuvos statutų bibliografijai. 1822 m. 
jis kartu su J. Leleveliu įėjo į profesorių komisiją, kuriai 
buvo pavesta išleisti Lietuvos Statutą. Spėjo parengti du 
jo skyrius, kai viską nutraukė 1823 m. represijos. 

Bene didžiausias ir reikšmingiausias Vilniaus laikotar- 
pio I. Danilavičiaus darbas — „Lietuvos metraštininkas ir 
rusų kronika“ (Latopisiec Litwy i kronika ruska), išleistas 
viena knyga Vilniuje 1827 m., bet dalimis skelbtas žurnale 
„Dziennik wileūski“ 1823 ir 1824 m. Taigi ši knyga tam 
tikru mastu reprezentuoja ir kiek ankstesniojo meto pa- 
žiūras, kurios palyginti plačiai išdėstytos jos pratarmėje 
(p. 1—25) ir trumputėje pabaigoje (p. 325—328). Prie pub- 
likuojamų metraščių pridėta daug istoriko pastabų, taip pat 
rodančių jo erudiciją ir idėjinę kryptį. Autorius čia išreiš- 
kia mintį, kad lietuvių tautos, turinčios artimiausią bend- 
rumą su herulais, istorija laukianti ateityje mokslininko, 
kuris, vadovaudamasis aukščiausiais istoriko principais, 
įsigilintų į jos problemas ir jas išspręstų. Iki šiol tik K. Bo- 
gušas atkreipęs dėmesį į lietuvių kalbą, J. Lelevelis nuro- 
dęs kelius, kuriais galima būsią rasti teisingus Lietuvos 
istorijos šaltinius, o T. Čackis surinkęs didelį teisės dalykų 
lobį. Tačiau dar niekas nesiėmęs darbo ieškoti pačių kraš- 
to istorijos šaltinių. Toliau pratarmėje duodama rašytinių 
šaltinių apžvalga — Petro Dusburgo, J. Dlugošo, Mykolo 
Lietuvio ir kitų vėlesnių autorių. Su pasipiktinimu I. Da- 
nilavičius rašo apie Mykolą Lietuvį, kuris savo darbe 
(„Apie totorių, lietuvių ir maskvėnų papročius“) iškėlęs to- 
torių teisingumą ir dorybes į padanges, o lietuviams skau- 
džiai priekaištavęs. 

I. Danilavičius savo darbuose reiškė pažangias mintis, 
Ypač jos ryškios studijoje „Napoleono kodeksas palyginti 
su Lenkijos ir Lietuvos teise" 42, 

Kaip sakyta, ir Juozapas Jaroševičius (1793—1860), ki- 
lęs iš Bielsko istorinės Palenkės srityje (dabar — LLR), ka- 
daise gyventoje jotvingių, buvo teisininkas, baigęs moks- 
lus Vilniaus universitete: 1815 m. įis gavo abiejų teisių 
magistro laipsnį, o paskiau apie 10 metų dėstė Kremeneco 
licėjuje romėnų teisę. Nuo 1826 m. jis dėstė Lietuvos ir 
Lenkijos civilinę ir kriminalinę teisę. Kitais metais išren- 
kamas ekstraordinariniu, o dar po metų — ordinariniu pro- 
fesoriumi. Tuo laiku jis dar pradėjo skaityti Rusijos sta- 
tistiką ir taip pat diplomatiją. Jo kursai vertinami labai 
gerai: buvę turiningi, teikę daug medžiagos ir minčių 
klausytojams. Jo Lietuvos teisės kursas nebuvo išspaus- 
dintas. 

Uždarius universitetą, J. Jaroševičius kurį laiką dirbo 
Vilniaus laikinajame mokyklų komitete ir archeologijos 
komisijoje. Išsitarnavęs pensiją, grįžo į savo gimtinę ir čia 
gyveno iki mirties. 

Į universiteto mokslo istoriją J. Jaroševičius įeina kaip 
Lietuvos istorikas. Tai vienas ryškiausių atvejų, kai krašte 
viešpatavusi istorizmo dvasia į savo srautą įtraukdavo kitų 
specialybių žmones. Kol J. Jaroševičius profesoriavo, is- 
torijos darbų paskelbė labai nedaug. Pirmasis jo straips- 
nis „Apie krikščionybės įtaką slavų civilizacijai“ buvo 
išspausdintas 1826 m. žurnale „Dziennik warszawski". Vė- 
liau istorikas nuo slavų istorijos nusigręžė ir beveik visą 
savo dėmesį skyrė Lietuvos, netgi dar siauriau — lietuvių 
tautos, kultūros istorijai. Šis jo istorijos tyrimų aspektas 
iškyla jau 1828 m. universiteto jubiliejaus proga skaityta- 
me pranešime „Pastabos apie Lietuvos būklę civilizacijos 
požiūriu nuo seniausių laikų iki XIX a. pradžios" Mš, 





152 Ten pat, p. 75. 

143 Lietuvos TSR MA Centrinė biblioteka, f. 22—112, 1. 80—102; 
apie jį žr. plačiau: Piročkinas A. Iš mūsų kultūros istorijos (Juozapo 
Jaroševičiaus pranešimas). — Mokslas ir gyvenimas, 1979, Nr. 10(265), 
p. 23—24, 

Kultūros, kaip pats autorius sakė — civilizacijos, po- 
žiūriu Lietuvos istorija nagrinėjama J. Jaroševičiaus 
straipsniuose, išspausdintuose ketvirtajame dešimtmetyje 
almanachuose „Znicz“ ir „Biruta“. Studijoje „Lietuvos būk- 
lė iki krikščionybės priėmimo" !** ir jos tęsinyje „Lietuva 
civilizacijos požiūriu pirmaisiais trimis jos krikščionybės 
amžiais" 45 gvildeno 1828 m. pranešimo mintis. 

Lietuvos, t. y. lietuvių tautos, kultūros raidą J. Jaroše- 
vičius išsamiausiai nubrėžė savo trijų tomų veikale „Lietu- 
vos vaizdas jos civilizacijos požiūriu nuo seniausių laikų 
iki XVIII a. pabaigos" (Obraz Litwy pod względem jej cy- 
wilizacyi, od czasow najdawniejszych do koūca wieku 
XVIII. Wilno, 1844—1845, cz. 1—3). Veikalas, kaip mato- 
me, išėjo pačioje universitetinio mokslo Vilniuje pabaigo- 
je, tačiau neabejotinai jame atsispindi XIX a. trečiojo ir 
ketvirtojo dešimtmečio idėjos. 

Pirmajame „Lietuvos vaizdo“ tome, turinčiame 240 pus- 
lapių, apžvelgiama lietuvių tautos istorija iki krikščiony- 
bės įvedimo. Kaip to laiko istorikams buvo įprasta, čia 
sprendžiamos lietuvių genčių kilmės ir santykių su heru- 
lais, prūsais, latviais problemos. Nemažas skyrius nagri- 
nėja jotvingių klausimą. Apibūdinęs lietuvių kovas su kry- 
žiuočiais, J. Jaroševičius tolimesniuose skyriuose kalba 
apie ankstyvosios lietuvių civilizacijos bruožus, verslus 
(žvejybą, medžioklę, bitininkystę, amatus, menus), mate- 
rialinę kultūrą (nešioseną, maistą, gyvenamuosius būstus), 
prekybą, pinigus, valstybės ir klasių susidarymą, feodaliz- 
mą, karybą, teisę. Paskiausiai autorius apibūdino lietuvių 
kalbą, raštą, dainas, santykį su rusų kalba. Daug vietos čia 
duota senajai lietuvių religijai. 

Kiti du veikalo tomai skirti vėlesniajai Lietuvos isto- 
rijai — jos civilizacijai ir kultūrai. Per šiuos abu tomus iš 
viso yra daugiau kaip 520 puslapių. J. Jaroševičius savo 
knygai panaudojo daugybę įvairiausių šaltinių — kitų isto- 





144 Stan Litwy do przyjęcia wiary chrzešciaūskiej.— Znicz. Wilno, 
1834, s. 19—62. 

145 Litwa pod względem cywilizacyi w trzech pierwszych jej chrzeš- 
cianstwa wiekach. — Ten pat, 1835, p. 23—80. 

rikų darbus, paties arčhyvinius radinius. Tai ją daro ver- 
tingą ir dabar. Kas be ko, joje pasitaiko pasenusių dalykų, 
tačiau it šių dienų istorikas, rašantis apie Lietuvos kultū- 
ros praeitį, dar ras nemaža vertingų faktų, įdomių minčių. 
Taigi J. Jaroševičių reikia laikyti Lietuvos kultūros isto- 
rijos tyrimų pradininku. Jis taip pat savotiškas lietuvių 
tautos patriotas: ne vienoje vietoje su simpatija kalba apie 
lietuvių kalbą, apgailestauja, kad ji liko nekultivuojama, 
ir džiaugiasi, kad pastaruoju laiku atkreiptas į ją ir jos pa- 
minklus tam tikras dėmesys. 

Taigi du teisės mokslų profesorius — I. Danilavičių ir 
J. Jaroševičių — kaip mokslininkus daugiau derėtų laikyti 
istorikais. Be jų, teisės dalykus tuo laiku dėstė ir kiti pro- 
fesoriai: Simonas Malevskis (1759—1832), kuris šešerius 
metus (1816—1822) buvo rektoriumi, skaitė prigimtinę tei- 
sę (iki 1817 m.). Nuo 1819 m. jos profesoriumi buvo Ignas 
Oldachovskis (1785—1821). Abu nepaliko jokių šios sri- 
ties darbų. Kiek daugiau pasireiškė civilinės, baudžiamo- 
sios ir kanonų teisės profesorius italas Aloyzas Liudvikas 
Kapelis (1777—1838), kuris paliko du darbus, rašytus pran- 
cūzų kalba —, „Apie kanonų teisės šaltinius ir pagrindus" ir 
„Apie romėnų teisės mokslo dėstymą apskritai“ “6, taip pat 
vieną darbą lotyniškai —,Manuale Juris Canonici" (Vilnae, 
1819). Tačiau, sprendžiant iš turimos šių darbų charakte- 
ristikos, ir A. L. Kapelis nepasižymėjo mokslo originalumu, 
naujumu 47, 

Moksline produkcija minėtus teisės profesorius aplenkė 
1822— 1831 m. I. Danilavičiaus adjunktu dirbęs Aleksand- 
ras Korovickis (taip pat Korevickis, 1797—1864), kilęs iš 
Bialistoko srities. Jis — Vilniaus universiteto auklėtinis, 
studijas vainikavęs magistro laipsniu (1821). Per devyne- 
rius darbo savo Almae Matris metus jis paskelbė Vilniuje 
penkias studijas. 1826 m. išėjo jo svarbiausias veikalas 
„Lietuvos civilinis procesas“ (Proces cywilny litewski), ku- 
rį buvo ketinama versti į rusų kalbą. Kitais metais jis pa- 

146 Capelli A. Des sources et des bases du droit canon. Vilnae, 
1812; De Venseignement du droit romain en gėnėral. Vilnae, 1827. Yra 


vertimai lenkų kalba. 
147 Plg.: Vilniaus universiteto istorija 1803—1940, p. 74. 

skelbė du darbus — „Bylų sprendimo tvarka valdančiajame 
senate ir valstybės taryboje“ (Porządek sądzenia spraw w 
Rządzącym Senacie i Radzie Paūstwa) ir „Sienų procesas“ 
(Proces graniczny). 1829 m. pasirodė rusiškai rašyta A. Ko- 
rovickio studija „Rusijos civilinės ir baudžiamosios teisės 
istorinė apžvalga", o 1831 m. lenkų kalba —,Kriminalinio 
teismo tvarka pagal Rusijos teisę su Vakarų gubernijoms 
būdingų pakeitimų priedu“ (Porządek sądowy kryminalny 
podiug praw rossyjskich Zz dodaniem odmian guberniom 
zachodnim wtašciwych). Taigi A. Korovickio būta produk- 
tyvaus mokslininko. Atrodo, kad, sprendžiant iš atsiliepi- 
mų, jo darbai tebesą vertingi net dabar Lietuvos teisės is- 
torijai studijuoti. Ir vis dėlto jis kažkodėl liko nutylėtas, 
Tai galėjo nulemti įvairios nepalankios A. Korovickiui ap- 
linkybės. Uždarius universitetą, jis dirbo Peterburge ir 
Maskvoje, kur kokių mokslo darbų neparašė (žr. p. 309). 

Tuo laikotarpiu Vilniuje pasirodė, žinoma, ir daugiau 
teisės darbų, tačiau jų autoriai nebuvo universiteto dar- 
buotojai. Vis dėlto, pridėjus ir tuos darbus, sunku būtų 
sakyti, jog XIX a. pradžioje teisės mokslai buvo smarkiai 
išaugę. 

Po J. Stroinovskio Vilniaus universitete neatsirado ir 
žymesnio POLITINĖS EKONOMIJOS specialisto. Jo įpėdi- 
nis, minėtas S. Malevskis, kurį laiką ją dėstė kaip prigim- 
tinės teisės skyrių, o paskiau du kartus per savaitę skaitė 
kaip savarankišką discipliną. 1810 m. politinės ekonomi- 
jos katedrą gavo Jonas Znoska (1772—1833), dėstęs ją iki 
1823 m., kai jos kursą ėmė skaityti Jonas Vaškevičius 
(1797—1859). S. Malevskis ir šioje srityje nepaliko kokių 
mokslo darbų. J. Znoska yra „Politinės ekonomijos moks- 
io“ (Nauka ekonomii politycznej ... Wilno, 1811) autorius. 
Tai A, Smito veikalo santrauka. Žurnale „Dziennik wilens- 
ki" (1816) dar paskelbė savo pranešimą „Apie politinę eko- 
nomiją, jos istoriją ir sistemą", skaitytą universiteto po- 
sėdyje. 

Truputį produktyvesnis buvo J. Vaškevičius. Be kelių 
žurnale „Dziennik wilenski“ išspausdintų jo rankraštinių 
darbų ištraukų (1823) ir dviejų vertimų iš vokiečių (1829) 

ir prancūzų kalbos (1836), jo plunksnai priklauso dvi kny- 
gos —,„Prekybos mokslas" (Nauka o handlu, Wilno, 1830) 
ir „Bankų istorija" (Historya bankėw oraz innych celniej- 
szych ustanowien kredytowych. Wilno, 1838). Vis dėlto 
šios J. Vaškevičiaus knygos labai primena vadovėlius, ku- 
riuose aprašytos pramonės, prekybos, kredito operacijos, 
aiškinama terminija, yra daug kitų praktinių, pirkliui ar 
bankininkui naudingų žinių “Šš. Taigi mokslo požiūriu 
J. Vaškevičiaus darbai tebuvo naujų politinės ekonomijos 
teorijų populiarizacija, bet ne naujų problemų kėlimas ir 
sprendimas. Tačiau to meto Lietuvos sąlygomis vargu ar 
būtų galima reikalauti daugiau. Užtenka jau to, kad „jo 
paskaitos, išspausdinti darbai formavo naują ideologiją, 
kurią pagimdę gamybiniai santykiai, kad ir lėtai, tačiau ne- 
nukrypstamai ardė feodalizmo pagrindus XIX a. pradžios 
Lietuvoje“ 14, 

XIX a. pradžioje galima kalbėti ir apie FILOLOGIJOS 
MOKSLŲ išaugimą universitete. Šiandien tas jų ūgis, jeigu 
nedrįstume vadinti klestėjimu, nėra toks imponuojamas, 
kaip amžininkams: pati svarbioji to meto filologijos sri- 
tis — klasikinė filologija pasidarė labai tolima dabartinei 
mokslų sampratai. Taigi mūsų beveik niekas nesieja Su 
XIX a. pradžios klasikinės filologijos problemomis, todėl 
darosi sunku įvertinti to meto filologijos lygį ir mastą. 

To meto universiteto laimėjimai filologijos mokslų sri- 
tyje yra labiausiai susiję su G. E. Grodeko veikla. O kaip 
asmenybę, mokslininką jį galima statyti greta J. Franko, 
L. A. Bojanaus, J. F. Volfgango ar nuolatinių jo oponentų 
brolių J. ir A. Sniadeckių 10, 

Gotfridas Ernestas Grodekas buvo gimęs 1762 m. Gdans- 
ke graikų literatūros profesoriaus šeimoje. Baigęs gimta- 
jame mieste gimnaziją, 1782 m. įstojo į Getingeno univer- 


148 Ten pat, p. 70—71. 

149 Makarevičius A. Ekonominės teorijos Vilniaus universitete 
1783—1832 m.— Ekonomika. V., 1960, t. 1, p. 139, 

150 Beje, pastaruoju metu mėginta G. E. Grodeko reikšmę XIX a. 
pradžios Vilniaus universiteto moksliniame ir pedagoginiame gyvenime 
sumenkinti (žr.: Męžyūski K. Gotfryd Ernest Groddeck: Profesor Ada- 
ma Mickiewicza. Proba rewizji. Gdansk, 1974). 


284 


sitetą, kur studijavo žinomo to meto klasikinės filologijos 
specialisto Ch. G. Heinės seminare. 1786 m. apgina daktaro 
disertaciją apie Homero himnus. Nuo 1787 m. jo darbas 
yra susijęs su lenkų didikų Čartoriskių ir Liubomirskių šei- 
momis: čia dirba namų mokytoju, bibliotekininku. 1804 m. 
buvusio mokinio Adomo Jurgio Čartoriskio, tada jau Vil- 
niaus apygardos kuratoriaus, pastangomis G. E. Grodekas 
pakviečiamas ordinariniu graikų kalbos ir literatūros pro- 
fesoriumi. Tuo buvo įvertinti jo ikitoliniai mokslo darbai, 
tarp kurių ir 1800 m. Lvove išleista studija ,„Antiguarische 
Versuche". 

Vilniuje prasidėjo naujas G. E. Grodeko veiklos etapas. 
Netrukus, kadangi lotynų kalbą dėstęs F. Serafinovičius 
(1759—1812) ir iš Italijos pakviestas literatūros profesorius 
P. Tarengis (1767—apie 1830 m.) savo kvalifikacijomis ir 
elgesiu neatitiko keliamų reikalavimų, 1807 m. G. E. Gro- 
dekas ėmė skaityti ir lotynų literatūros kursą. Tad jo ran- 
kose atsidūrė visa antikinė literatūra. Savo mokytumu, 
entuziazmu, mokėjimu nuteikti mokslo darbui jis veikiai 
patraukė studentus, įgijo daugelio savo kolegų pagarbą. 
Ir jeigu ne priešiški santykiai su J. Sniadeckiu !*! ir jo gru- 
puote, G. E. Grodeko mokslinė ir pedagoginė veikla galėjo 
būti dar vaisingesnė. 

Universitete G. E. Grodekas pasižymėjo kaip gabus or- 
ganizatorius ir administratorius: kelis kartus buvo litera- 
tūros ir laisvųjų menų fakulteto dekanas (1805, 1808—1811, 
1821, 1824), nuo 1808 m. atstovavo fakultetui cenzūros ko- 
mitete, o nuo 1815 m. ėjo cenzoriaus pareigas. Nuo 1804 m. 
jis buvo universiteto bibliotekos direktorius ir čia daug 
nusipelnė, turtindamas jos fondus. G. E. Grodeko pastan- 
gomis biblioteka tapo prieinama visuomenei !9ž. Jau buvo 
užsiminta, kad G. E. Grodekas reiškėsi ir kaip Vilniaus 
periodinės spaudos organizatorius. Ši jo visuomeninė veik- 
la rėmėsi pedagogo ir mokslininko talentu. 





151 Apie juos žr.: Szaniyr A. Dziatalnošė naukowa Gotfryda Ernesta 
Grodka. Wilno, 1935, s. 125—129. 


152 Apie darbą bibliotekoj žr.: Ten pat, p. 133—144. 


Didelė G. E. Grodeko pedagoginio darbo naujovė buvo 
klasikinės filologijos seminaras "53, kokio neturėjo nė vie- 
nas kitas Rusijos imperijos universitetas. Šiam seminarui, 
veikusiam 1810—1817 m., įkurti Iėšų davė A. J. Čartoris- 
kis. Seminaro dalyviai, gabesnieji ir stropesnieji studentai, 
gaudavo ir tam tikras stipendijas. Jame per septynerius 
metus studijas baigė nemažas būrys jaunuolių, tarp kurių 
A. Mickevičius, T. Zanas, J. Čečota, keli vėlesnį univer- 
siteto profesoriai, taip pat S. Valiūnas ir S. Daukantas. 
1815/16 m. m. seminaras pasidalijo į dvi sekcijas: graikų 
literatūros su šešiais nariais ir romėnų literatūros sų septy- 
niolika. Kitais metais atitinkamai dalyvavo 13 ir 25 se- 
minaro nariai ***, Seminaro dalyviai gaudavo rašyti darbus 
tam tikromis temomis iš antikinės literatūros, mitologi- 
jos 155, kas neabejotinai žadino studentų kūrybingumą, 
ugdė jų mokslinio darbo įgūdžius. 

Į Vilnių G. E. Grodekas atvyko, turėdamas jau nemažą 
mokslinio darbo patirtį. Taigi mokslo darbe nebuvo nau- 
jokas. Kai kurios profesoriavimo metais spręstos mokslo 
problemos iš tikrųjų buvo ankstesniųjų temų tęsinys. Tai 
visų pirma sakytina apie jo literatūros istorijos ir teorijos 
darbus. Tik atvykęs į Vilnių, žurnale „Dziennik wileūski“ 
(1805, I-II) išspausdino straipsnį (Wyktad nowego mnie- 
mania względem poematow Iljady i Odyssei Homerowi 
przypisywanych), kur pritarė to meto žymaus filologo 
Fr. A. Volio (1759—1824) pažiūroms į Homero poemų kil- 
mę: ne visa jose esą paties autoriaus. Tai buvo pirmasis 
darbas, kuris supažindino lenkiškai skaitančią visuomenę 
su naujausiomis šios problemos teorijomis. Vilniuje jis 
tęsė ir savo studiją apie graikų poeto Apolonijo Rodiečio 
(295—215 pr. m. e.) epą „Argonautika“ (Groddeckii Addi- 
menta ad disputationem suam de Argonauticorum Apolio- 
nii Rhodii fontibus). Prieš savo amžiaus pabaigą G. E. Gro- 





153 Plačiau žr: Oko J. Seminarjum filologiczne Gotfryda Ernesta 
Grodka. Wilno, 1933; Szantyr A. Dziatalnošė naukowa Gotfryda Ernesta 
Grodka, s. 100—111. 

155 Oko J. Seminarjum filologiczne..., s. 39; be to, žr: VUB, 
f. 2-KC 238, 1. 662. 

155 Oko J. Seminarjum filologiczne. .., s. 49—60. 

dekas paskelbia straipsnį, skirtą antikinei graikų tragedijai 
(Epicrisis guaestionis de fine tragoediae Graecae veteris 
ethico et politico). 

Didelis apibendrinamojo pobūdžio G. E. Grodeko veika- 
las yra graikų literatūros istorijos vadovėlis „Historiae 
Graecorum litterariae elementa in usum lectionum con- 
scripsit“ (Vilnae, 1811), kurio reikšmė buvo platesnė negu 
jam teikė pats autorius. To meto Lietuvos ir Lenkijos 
mokslininkai jį labai didžiai vertino. Teigiamų atsiliepimų 
buvo paskelbta vokiečių ir prancūzų filologiniuose leidi- 
niuose. Šios sėkmės paskatintas, profesorius ryžosi pa- 
rengti naują, papildytą ir pataisytą leidimą. 1821— 
1823 m. Vilniuje išėjo dviejų tomų graikų literatūros is- 
torijos veikalas „Initia historiae Graecorum litterariae". Šis 
leidimas taip pat turėjo didelį pasisekimą. Antai Varšuvos 
universiteto profesorius Jakobas skaitęs pagal jį paskaitas, 
o žinomas lenkų žodyno autorius B. Lindė sakęs, jog jis 
pranokstąs paplitusį Šelio (Schoell) vadovėlį. Jis labiausiai 
vartotas Rusijos universitetuose — ilgą laiką buvęs pa- 
grindinis vadovas po graikų literatūrą 18, 

Vilniuje G. E. Grodekas paskelbė kelis straipsnius-stu- 
dijas apie senovės graikų teatrą (1805, 1808, 1816). 1821/22 
m. m. paskaitų prospekte „Praelectiones“ išspausdintas jo 
darbas „De aulaeo et proedria in theatro Graecorum“, kur 
aiškino, ką reiškia teatro vieta, vadinama žodžiu proedria, 

Dėmesio vertos G, E. Grodeko studijos iš senovės grai- 
kų religijos ir mitologijos. Antai 1805 m. žurnale „Dziennik 
wileūski" buvo išspausdintas jo straipsnis „Kaip reikia ra- 
šyti apie mitologijos dalykus“, kur keliamos tyrimo meto- 
dų problemos. Šis profesoriaus darbas, išverstas į pran- 
cūzų kalbą, buvo paskelbtas žurnale „„Magasin encyklo- 
pėdigue". 1806 m. universiteto posėdyje skaitė pranešimą 
„De religionum Hellenicorum natura et indole". Yra pub- 
likavęs kelias recenzijas iš graikų religijos ir mitologijos. 

Kaip pedagogas, G. E. Grodekas labai jautė vadovėlių ir 
tekstų stoką. 1806 m. per vasarą G. E. Grodekas parengė 


156 Szantyr A. Dzialalnošė naukowa Gotfryda Ernesta Grodka, 
s. 313—314. 

ir tais pačiais metais išleido Sofoklio tragediją „Filoktetas" 
(Sophoclis Philoctetes graece. Vilnae, 1806). Po dvejų me- 
tų pasirodė jo parengta antroji Sofoklio tragedija „Trachi- 
nietės" (Sophoclis Trachiniae graece. Vilnae, 1808). Šie 
leidiniai buvo pastebėti užsienyje bei kituose Rusijos moks- 
Io centruose — Tartu, Mintaujoje ir teigiamai įvertinti, Be 
to, vėliau Vilniuje perspausdino kai kuriuos Cicerono 
(1809, 1811, 1815) darbus ir Persijo Flako (34—62) satyras 
(Auli Persii Flacci Satirae. Vilnae, 1810). 

G. E. Grodekas labai artimai bendravo su daugeliu žy- 
mių užsienio filologų: išliko apie 560 jam rašytų laiškų 157, 
kuriuose taip pat galima atsekti daug jo mokslinių idėjų ir 
siekimų. Iš jų išryškėja platūs šio mokslininko tarptauti- 
niai ryšiai, kurie rodo, jog jo būta lygiaverčio partnerio 
savo korespondentams. 

A. Šantiras savo studijos pabaigoje klausia: „Ar 
[G. E. Grodekas| buvo mokslininkas, ar vei- 
kiau tik mokytojas?" Ir čia pat taip atsako: „Ga- 
lima neperdedant atsakyti, kad jis buvo ir vienas, ir ant- 
ras“ 158, Tačiau toliau jis pripažino, kad kitomis, palankes- 
nėmis negu Vilniuje, sąlygomis G. E. Grodekas „Būtų ga- 
lėjęs kaip mokslininkas užimti žymesnę vietą bendrosios 
klasikinės filologijos istorijoje“. Viena priežasčių, jo nuo- 
mone, ta, kad Vakarų Europoje daugiausia buvo žinomi tik 
Vokietijoje paskelbti jo darbai. 

1825 m. mirus G, E. Grodekui, katedros profesoriumi 
trejus metus (1826—1829) buvo Vilhelmas Miunichas 
(1793—1830), Rytų kalbų specialistas, prieš tai dirbęs Kro- 
kuvos universitete. Vilniuje jis nepaliko kokių ryškesnių 
veiklos pėdsakų. 1830/31 m. m. romėnų literatūrą skaitė 
Jonas Stanislovas Kostka Hrinevičius (1791—1866), o grai- 
kų literatūrą — Simonas Feliksas Žukovskis (1782—1834), 
Jie abu nebuvo naujokai universitete, pirmasis nuo 1821 m. 
su studentais nagrinėjo lotynų autorius, o antrasis nuo 
1805 m. šalia G. E. Grodeko dėstė graikų kalbą, o nuo 





157 Fritz J. Aus dem Briefwechsel deutscher Philologen mit G, E. 
Groddeck. Leopoli, 1929, S. 2. 
158 Szantyr A. Dzialalnošė naukowa Gotiryda Ernesta Grodka, s. 321. 


288 


1808 m. vyriausiojoje seminarijoje klierikams ir hebrajų 
kalbą. Jo būta didelio šių kalbų mokovo, taip pat buvo 
gerai susipažinęs su Rytų ir Antikos literatūra bei istori- 
ja!99. Didaktikos tikslams jis išspausdino graikų kalbos 
vadovėlių — „Graikų kalbos pradmenys" (Początki języka 
greckiego. Wilno, 1807), „Graikų chrestomatija“ (Chres- 
tomatia grecka czyli Xiega požyteczna tatwa do czytania 
dla uczących się języka greckiego. Wilno, 1807), „Graikų 
ištraukos" (Wypisy greckie. Wilno, 1817). S. F. Žukovs- 
kiui priklauso hebrajų kalbos vadovėliai — „Hebrajų kal- 
bos pradmenys“ (Początki języka hebrajskiego. Wilno, 
1809) ir „Hebrajų ištraukos" (Wypisy hebrajskie. Wilno, 
1811). Pastarasis leidinys iš tikrųjų yra svetimo vadovėlio 
perdirbinys. Be to, jis žurnale „Dziennik wilenski“ (1815, 
t. II ir 1816, t. III) yra paskelbęs Albertrandžio rankraščio 
dalį —,Seniausioji lenkų literatūra“ (Literatura polska 
dawniejsza). Apskritai imant, S. F. Žukovskio mokslinė 
veikla tėra vietinės reikšmės. 

Atskirais metais lotynų kalbą dar yra dėstę Andrius 
Justinas Levickis (1775—1830), Liudvikas Sobolevskis 
(1791—1830) ir Adomas Benediktas Jocheris (1791—1860). 

L. Sobolevskis yra parengęs kelias mokymo priemones 
vidurinėms mokykloms ir paskelbęs porą darbų iš lenkų 
bibliografijos 150, A. B. Jocheris savo vardą įrašė Lenkijos 
ir Lietuvos bibliografijos istorijoje trijų tomų veikalu „Li- 
teratūros ir mokslų bibliografinis istorinis vaizdas Lenki- 
joje“ (Obraz bibliograficzny literatury i nauk w Polsce od 
zaprowadzenia do niej druku po r. 1830 wžącznie, t. I-III, 
14840—1857). Jo kalbos darbai neturi mokslinės vertės. 

Su G. E. Grodeko vadovautu vadovėliams leisti komite- 
tu reikėtų sieti Florijono Bobrovskio (1779—1846) loty- 
nų—lenkų kalbų žodyną (Lexicon latino-polonicum. Siow- 
nik laciAsko-polski na wzor stownika Jakoba Facciolati. 
Wilno, 1822). Jo autorius nebuvo universiteto darbuotojas, 


149 Jo išsamesnę biografiją, be J. Bielinskio (Uniwersytet WileAs- 
ki, t. 3, s. 363—364), yra parašęs A. Jocheris (Wspomnienia o Szymo- 
nie Felixie Žukowskim. — Znicz. Wilno, 1835, s. 167—192). 

190 Bieliūski J. Uniwersytet Wile“ „ki, t. 2, s. 701, 726. 

bet žodyno leidimą finansavo universitetas, spausdino jo 
spaustuvė. Tai būta didelio veikalo — iš viso turėjo 1232 
puslapius, teksto buvo 154 lankai. 

Su šiuo komitetu susijęs išleidimas ir kito didelio loty- 
nų—lenkų žodyno — Stanislovo Čerskio (Slownik lacins- 
ko-polski, t. I-II. Wilno, 1822—1825). Autorius (1777— 
1833) nuo 1814 m. buvo Vilniaus gimnazijos mokytojas, 
paskiau (nuo 1823 m.) Salantų klebonas. 1830 m. išleido 
„Žemaičių vyskupystės aprašymą“ (Opis žmudzkiej die- 
cezji). 

Antrasis filologijos centras universitete buvo retorikos 
ir poezijos katedra, tačiau ji dėl įvairių nepalankių aplin- 
kybių nesuvaidino to vaidmens, kokio iš jos buvo galima 
tikėtis. 1803—1805 m. joje laikinai dirbo adjunktas Sta- 
nislovas Bakovskis (1769—1830). Paskui kelerius metus 
katedra visai vakavo: J. Sniadeckiui vis nesisekė rasti tin- 
kamo profesoriaus, kol pagaliau 1811 m. buvo išrinktas 
Euzebijus Slovackis (1773—1814), poeto Julijaus Slovackio 
tėvas. J. Sniadeckis tikėjosi, kad šis profesorius sustiprins 
lenkų literatūros ir kalbos pozicijas tiek tarp dėstomųjų 
dalykų, tiek visame universitete. Iš tiesų E. Slovackis bu- 
vo gerai pasirengęs pedagogas ir perspektyvus mokslinin- 
kas, tačiau, padirbęs Vilniuje vos trejus metus, mirė. Rei- 
kia manyti, kad jo raštai !*!, išleisti po mirties, prisidėjo 
prie filologinės minties Vilniuje ugdymo. Juose yra darbų, 
skirtų literatūros teorijai, istorijai, retorikai, taip pat len- 
kų kalbos stilistikai. Daug vietos jo raštuose skiriama es- 
tetikos problemoms '*ž. Beje, E. Slovackis parašė ir pen- 
kių veiksmų tragediją Mindaugas, Lietuvos karalius". 

1814 m., po E. Slovackio mirties, retorikos ir poezijos 
kursą ėmė skaityti Leonas Borovskis (1784—1846). 1818 m. 
jis tampa adjunktu, 1821 — ekstraordinariniu, o 1823 m.— 
ordinariniu profesoriumi. Uždarius universitetą, iki 
1842 m. Vilniaus dvasinėje akademijoje dėstė homiletiką. 

L. Borovskio būta plačios erudicijos profesoriaus, kurio 
paskaitų klausė beveik visi žymieji to meto universiteto 

161 Siowacki E. Dzieta. Wilno, 1824—1826, t. 1—4, 


162 Drėma V. Estetinės minties raida Lietuvoje 1770—1832 m.— 
Problemos, 1978, Nr. 2(22), p. 52—59; 1979, Nr. 1(23), p. 94—100. 

auklėtiniai. Jo būta taip pat aktyvaus literatūrinio gyve- 
nimo dalyvio: vertė Lukrecijų, Terencijų, Moljerą, Milto- 
ną, Servantesą ir Baironą. Literatūros temomis rašė daug 
didesnių ir mažesnių straipsnių žurnale „Dziennik wileūs- 
ki", išspausdino knygų. Savo darbais jis žadino Vilniuje 
estetinę mintį, parengė dirvą lietuviškajam romantizmui !9š, 

Trečiąjį filologijos židinį universitete galėjo sudaryti 
rusų kalbos katedra, tačiau ji, nors ir visą laiką buvo už- 
imta, neatliko savo uždavinio ir neišnaudojo turimų gali- 
mybių. Iki 1821 m. ją užėmę dėstytojai Ivanas Černiavskis 
(1768—apie 1822), Piotras Ostrovskis (1791—1846), nebu- 
vo mokslinio darbo entuziastai. Tiesa, pirmasis 1805 m. 
universiteto posėdyje yra skaitęs pranešimą „Apskritai 
apie kalbą ir ypač apie rusų kalbos ypatybes“. Be to, jis 
vis dėlto per paskaitas sugebėdavo pažadinti klausytojų 
susidomėjimą rusų literatūra. 

Kur kas platesnę vagą išvarė trečiasis rusų literatūros 
ir kalbos profesorius Ivanas Loboika (1786—1861). Visų 
pirma jis, greitai suartėjęs su vietos visuomene (pvz., su 
J. Leleveliu, lietuvių kultūros veikėjais D. Poška, L. Uvai- 
niu, Kiprijonu Nezabitauskiu ir kt.), aktyviai prisidėjo prie 
Lietuvos etnografijos, tautosakos ir istorijos tyrimo, tų 
dalykų rinkimo, tarpininkaudamas tarp Lietuvos moksli- 
ninkų ir N. Rumiancevo. Apie šias jo pastangas nemaža 
duomenų teikia Leningrado Rusų literatūros institute (Puš- 
kino namai) esanti archyvinė medžiaga !9*. Ja remdamiesi, 
galime teigti, kad I. Loboika užima žymią vietą lietuvių 
nacionalinio sąmoningumo išsikristalizavime. 

Be I. Loboikos organizacinės veiklos, reikia. nurodyti ir 
kelis jo spaudoje paskelbtus darbus, kurie, išversti į lenkų 
kalbą, išėjo Vilniuje — knyga „Apie skandinavų literatū- 
rą“ (O literaturze skandinawskiej. Wilno, 1822) ir straips- 
nis „Apie milžinkapius Žemaitijoje ir kitus šio krašto se- 





163 Drėma V. Estetinės minties raida... — Problemos, 1979, Nr. 
1(23), p. 105—114. Be to, žr.: Skwarczyūska S. Zapoznany artyku! Leona 
Borowskiego.— Filologia polska. XVI. Zeszyt 100.— Torun, 1979, s. 
233—255, 

164 HPJIH (Ilvukunckni Axom), b. 154 (Apx. H. H. Jiočoūka), 
Ne 103, 1822—1824. VUB yra šios bylos mikrofilmas. 

novės paminklus“ (Groby olbrzymia na Žmudzi i inne za- 
bytki starožytnošci tego kraju— „Dziennik wilenski“, 
1823). Rankraščiu liko su studentais parengtas darbas 
„Lietuvos ir Lenkijos miestų aprašymas“, kuriame apibū- 
dinta 80 Lietuvos vietovių, ir „Lietuvos tyrinėjimas" 165, 

Kaip filologai yrą reiškęsi teologinių disciplinų profe- 
soriai Mykolas Bobrovskis (1784—1848) ir Jonas Krizosto- 
mas Gintila (1788—1857). Ypač dėmesio verti pirmojo dar- 
bai. Tarybinis mokslininkas J. Lebedincevas jį taip api- 
būdina: ,,M. Bobrovskio archeografiniai tyrinėjimai atnešė 
jam pasaulinį garsą. Jis renkamas Romos senybių aka- 
demijos, Paryžiaus ir Londono, Azijos draugijų, Rusijos is- 
torijos ir senybių draugijos Maskvoje nariu. Jo radinių 
skaičiui priklauso žymus Supraslio XI a. rankraštis ir 
daugelis kitų įdomių slavų kultūros paminklų“ !99, Straips- 
nio autorius nurodo, kad M. Bobrovskis parašęs lenkišką 
„Slavų kalbos gramatiką", pirmasis moksliškai aprašęs 5e- 
nuosius kirilicos ir glagolicos rankraščius, saugomus Vati- 
kano bibliotekoje. Vilnietis ypač išaukštinamas kaip pir- 
masis slavistas, atkreipęs dėmesį į 1651 m. išėjusį bulgarų 
leidinį ,„Abagaras“, kuris davė pradžią tam tikram masi- 
niam žanrui bulgarų literatūroje. Šio žanro studijavimas 
tik dabar prasidedąs, bet į mokslinę apyvartą patekęs 
M. Bobrovskio dėka jau XIX a. pradžioje. Iš to darosi su- 
prantami ir jo santykiai su žymiais filologais — orientalistu 
J. Hamer-Purgštaliu, slavistu J. Kopitaru (abu Vienoje) ir 
čekų slavistu J. Dobrovskiu (Prahoje). Tai kartu mums ro- 
do, kad 1817—1822 m. M. Bobrovskio kelionė po Austriją 
ir Italiją davė vertingų mokslui rezultatų. Tad galime da- 
ryti išvadą, kad M. Bobrovskio būta ne šiaip sau filologijos 
mėgėjo, bet vieno žymiųjų mokslininkų, kuris dėl įvairių 
nelemtų aplinkybių liko primirštas ir nutylėtas !*7, 





165 Bielinski J. Uniwersytet Wilenski, t. 3, s 254. 

1660 JIeGedoinyes IO. A. Muxaun Bo6poBckHii — NepBLIH HCCnNex0Ba- 
Telb Gonrapekoro <AGarapa» 1651 r.— B ku.: Pyccko-Gonrapckne cBa34 
B O6AacTH KHHIKKOrOo Aena: CGOpHHK HayuKbIx TpyAOB. M., 1981, c. 82. 

187 Papildomai medžiagos žr: ĄKykosuw IT. O npodeccopax 6oro- 
CAOBCKOTO (bakyJibTeTA BHJIEHCKOTO YHHBEpPCHTeTA B HacTOAIKeM CTOJIE- 
THu.— II6., 1888, c. 8—43. 

Mažesnio masto filologas buvo J. K. Gintila, daugiau- 
sia garsėjęs kaip keistuolis bibliofilas, gerai mokėjęs ara- 
bų ir hebrajų kalbas. Jo parengtas hebrajų-— lenkų kalbų 
žodynas nebuvo išspausdintas. 

Rytų kalbas — hebrajų, persų (nuo 1826 m.) ir arabų 
(nuo 1822 m.) dėstė profesoriai S. F. Žukovskis ir V. Miu- 
nichas. Tiek jų, tiek minėtų profesorių pastangomis Vil- 
niaus universitete ėmė formuotis Rytų kalbų mokymo ir 
studijų centras. Deja, jis neišplėtojo savo veiklos, spėjęs 
paruošti tik nemažą būrį gabių, entuziastiškų orientalistų, 
kurie — Aleksandras Chodzka (1804—1891), Juozapas Ko- 
valevskis (1800—1878), Antanas Muchlinskis (1808—1877), 
Ignas Petraševskis (1797—1869), Juozapas Senkovskis 
(1800—1858) ir kiti — dirbdami Peterburge, Maskvoje, Ka- 
zanėje, Paryžiuje, Berlyne, Persijoje ar Kinijoje pasižymė- 
jo kaip geri pedagogai ir produktyvūs mokslininkai. 

1803 m. statutu Vilniaus universitetas turėjo etatinius 
anglų, vokiečių, prancūzų ir italų kalbų bei literatūrų dės- 
tytojus, tačiau jie žymesnių mokslo darbų nepaliko. Dau- 
giausia tai mokymui skiriama literatūra '9, kuri gali būti 
įdomi didaktiniu, bet ne teoriniu-moksliniu požiūriu. 

Tarp kitų visuomenės sąmonės formų ypatingą vietą 
užima FILOSOFIJA — mokslas apie bendruosius gamtos, 
visuomenės ir mąstymo dėsnius. Dėl to kiekvienas moksli- 
ninkas, kuris tik mėgina nuo atskirųjų savo mokslo dėsnių 
eiti prie bendresniųjų, nesunkiai peržengia šią konkretų 
mokslą ir filosofiją skiriančią ribą ir tampa filosofu. Pa- 
saulinė mokslo istorija tam teikia daugybę pavyzdžių. Ir 
Vilniaus universitete XIX a. pradžioje turime ištisą grupę 
mokslininkų — Andrius ir Janas Sniadeckiai, Liudvikas Bo- 
janus, Stanislavas Bonifacas Jundzilas ir kiti, kurie Lietu- 
vos filosofijos istorijoj yra šalia profesionalių filosofų. Tai 
visai suprantama ir pateisinama, tačiau mūsų atveju, — tu- 


168 Žr. literatūrą: Glixelli S. O nauce językėw romanskich w Wil- 
nie 1781—1832. — Rocznik towarzystwa przyjacioi nauk w Wilnie. 
1919—1921, Wilno, 1922, s. 152—166; Vilniaus universiteto istorija 
1803—1940, p. 92—93; Vengrienė E. Apie kalbų dėstymą senajame Vil- 
niaus universitete (1579—1831). — Kalbotyra, 1964, t. 10, p. 237—243. 

rint tikslą apžvelgti mokslo, o ne visuomeninės minties rai- 
dą,— apsiribotina tik profesionalių filosofų darbais. 

XIX a. pradžioje Lietuvos visuomenė rodė didelį susi- 
domėjimą filosofija, jos problemomis, Tad, objektyviai 
imant, šiai pažinimo sričiai būta palankių sąlygų. Tačiau, 
kaip ir pačioje visuomenėje, filosofijoje vyko įnirtinga 
progresyviųjų ir reakcingųjų tendencijų kova !9, kur pa- 
žangiosios jėgos buvo grubiausiomis carizmo administra- 
cinėmis priemonėmis slopinamos ir varžomos. Todėl uni- 
versiteto profesionalieji filosofai turėjo labai ribotas gali- 
mybes reikšti pažangias mintis. 

1803 m. nuostatai po 30 metų pertraukos vėl įteisino fi- 
losofijos katedrą. Iš karto jai neturėta nė profesoriaus: 
1803—1804 m. kursą skaitė adjunktas J. Znoska. 1804 m. iš 
Erlangeno atvyko jos užimti Johanas Heinrichas Abichtas 
(1762—1816)""?, kuris iki tol jau buvo pasireiškęs kaip 
produktyvus autorius — turėjo paskelbęs 24 filosofinius 
veikalus ir buvo išspausdinęs daug straipsnių įvairiuose 
periodiniuose ir neperiodiniuose leidiniuose. Būdamas Er- 
langeno profesoriumi, J. H. Abichtas pasižymėjo kaip įvai- 
rios ir plačios problematikos filosofas. Po 1785 m. jis, kaip 
karštas I. Kanto filosofijos šalininkas, sprendė beveik visas 
šiai mokyklai būdingas problemas — etikos, logikos, este- 
tikos, teisės filosofijos ir kt. 

Simptominga, kad Vilniuje, kur gyveno ir dirbo dvy- 
lika metų, J. H. Abichtas produktyvumu jau nepasižymė- 
jo: skaitomo universitete kurso pagrindu išleido vos vieną 





1609 Griška A. Sveikas protas ir mokslas prieš tamsą ir prasimany- 
mus: Materialistinė ir ateistinė mintis Vilniaus universitete pirmoje 
XIX a. pusėje.— Filosofija, 1966, t. 7, p. 201—210; To paties. Konser- 
vatyviosios jėgos prieš pažangią filosofinę mintį Vilniaus universitete 
(XVIII a. pabaiga—XIX a. pradžia). — Problemos, 1971, 2(8), p. 58—63. 

170 Jo filosofines pažiūras trijuose straipsniuose yra išnagrinėjęs 
S. Tunaitis: J. H. Abichtas — Vilniaus universiteto profesorius. — Prob- 
Iemos 1971, 2(8), p. 53—57; Moralės dėsnių problema J. H. Abichto II 
kūrybinio laikotarpio (1794—1816 m.) veikaluose. — Lietuvos TSR 
Mokslų Akedemijos darbai. A serija, 1973, t. 1(42), p. 19—32; Jausmų 
interpretavimas ankstyvuosiuose etiniuose J. H. Abichto kūriniuose. — 
Ten pat, 1972, t. 3(40), p. 51—63; apie jį ir jo darbų ištraukų žr. kn.: 
Filosofija Vilniaus universitete 1579—1832. V., 1979, p. 84—94. 

veikalą —,,Vadinamosios tikrosios filosofijos pagrindiniai 
teiginiai“ (Initia philosophiae propriae sic dictae. Liber 
I. Psychologiae pertem primam continens. Vilnae, 1814). 
Be to, 1805 m. posėdyje skaitė rankraščiu likusį pranešimą 
„Apie patirties ribas“ (O granicach došwiadczenia). Atro- 
do, kad rankraščiais liko ir daugiau jo darbų. 

Vilniuje J. H. Abichtas propagavo I. Kanto ir kitų kla- 
sikinės vokiečių filosofijos atstovų idėjas !?!. Tuo jis už- 
sitraukė J. Sniadeckio ir jo „„patriotų“ grupės nemalonę, 
kuri tikriausiai ir sukūrė tokią atmosferą, kad žymus filo- 
sofas čia negalėjo pasireikšti visu platumu. 

Po J. H. Abichto mirties kai kurias filosofijos discipli- 
nas skaitė įvairūs nespecialistai: logiką 1816/17 m. m.— 
S. Malevskis, moralės filosofiją 1817/18 m. m.— teisininkas 
M. Stanevičius. Po jo logiką, papildydamas ją psichologi- 
ne problematika, dėstė Angelas Daugirdas (1776—1835). 
Gimęs Mogiliovo gubernijoje, jis save kildino iš žemaičių 
bajorų giminės. Baigęs vidurinius mokslus, 1791 m. įstojo 
į pijorų vienuolyną, įvairių dalykų mokėsi LDK vyriausio- 
joje mokykloje. Paskui ilgus metus dirbo įvairiose pijorų 
mokyklose mokytoju, kapelionu, vyriausiojoje seminari- 
joje Vilniuje ir kt. 

A, Daugirdas buvo pakviestas skaityti filosofijos pa- 
skaitų, matyt, dėl 1817 m. žurnale „Dziennik wilenski“ iš- 
spausdintos plačios F. Jaronskio knygos „Apie filosofiją“ 
recenzijos. 

Universiteto vadovybė pagaliau 1820 m. paskelbė filo- 
sofijos profesoriaus konkursą, kuriam darbą tema „Apie 
logiką, metafiziką ir moralės filosofiją“, be kitų šešių pre- 
tendentų, pateikė A. Daugirdas ir Juozapas Goluchovskis. 
Konkursui vadovavęs J. Sniadeckis išpeikė visus darbus, 
tačiau komisija kitų narių balsais vis dėlto išrinko profe- 
soriumi J. Goluchovskį. Kadangi šis išvyko į užsienį tobu- 
lintis, filosofijos kursą ir toliau iki 1823 m. skaitė A, Dau- 
girdas. 

J. Goluchovskiui universitete pabuvus iki 1824 m. rug- 
pjūčio mėn., katedra vėl liko be profesoriaus. 1826 m. juo 


11 Vilniaus universiteto istorija 1803—1940, p. 81. 

buvo antrukart paskirtas A. Daugirdas. Čia jis dirbo iki 
universiteto uždarymo. Nuo 1834 m. A. Daugirdas buvo ir 
dvasinės akademijos profesorius. 

Kaip dėstytojas A.-Daugirdas nebuvo populiarus. To 
priežasčių būta kelių. Viena, amžininkų teigimu, skaitęs 
savo kursą labai neišraiškingai, monotoniškai, tyliu balsu. 
Antroji, svarbesnė priežastis buvo ta, kad jis tuo metu, kai 
jaunimas, nusigręžęs nuo švietėjų filosofijos, žavėjosi 
I. Kanto ir apskritai vokiečių klasikinės filosofijos idėjo- 
mis, stojo kaip ryžtingas kantizmo kritikas, rėmėsi empi- 
rizmo tradicija ir škotų mokykla. Jo pažiūros ryškiausiai 
atsispindi dviejuose išspausdintuose darbuose: konkursui 
pristatytoje studijoje „Apie logiką, metafiziką ir moralės 
filosofiją“ (O loice, metafizyce i filozofii moralney. Roz- 
prawa... Wilno, 1821) ir stambiame veikale „Natūraliųjų 
mąstymo taisyklių išdėstymas, arba teorinė ir praktinė 10- 
gika“ (Wyklad przyrodzonych myšlenia prawidet czyli 10- 
gika teoryczna i praktyczna, cz. I. Potock, 1828) !72. Pasta- 
rojo kūrinio dvi dalys liko rankraščiais ir iki šiol nerastos. 
Archyvuose tebėra ir daugiau A. Daugirdo rankraščių. Kai 
ką yra spausdinęs periodikoje. Taigi A. Daugirdo būta ga- 
na produktyvaus autoriaus. 

A. Daugirdo filosofiniu palikimu imta domėtis jau po 
Antrojo pasaulinio karo. Baltarusijos TSR ir LLR išėjo jam 
skirtos dvi monografijos. Jis pripažįstamas kaip vienas 
žymesnių Švietimo filosofijos atstovų !*š tame regione, ku- 
ris apima Lietuvą, Baltarusiją ir Lenkiją. Šiuose ir kituose 
pastarojo meto darbuose ypač keliami filosofo pažiūrų ma- 
terialistiniai elementai: „Vis dėlto jis sugebėjo išreikšti 
vertingų materialistinių idėjų ir daugiau ar mažiau sėkmin- 
gai kritikuoti subjektyviojo idealizmo filosofiją. Šiuo at- 
žvilgiu A. Daugirdo pažiūros turi išliekamąją vertę ir iliust- 
ruoja materialistinės filosofijos tendenciją universitete, 
Lietuvoje“ **— reziumuojama „Vilniaus universiteto isto- 
Tijoje“. 

172 A. Daugirdo darbų ištraukas žr.: Filosofija Vilniaus universitete, 
p. 130—143. 

+73 Plačiau žr.; Vilniaus universiteto istorija 1803—1940, p. 83—84, 

174 Ten pat, p. 84. 

Bet tuo metu universitetą ir Lietuvos visuomenę dau- 
giau veikė ne Švietimo amžiaus filosofijos šalininkai (Snia- 
deckiai, taip pat A. Daugirdas), o toji filosofija, kurios at- 
stovas buvo minėtasis J. Goluchovskis (1797—1858)!75, Šią 
mintį turėtų patvirtinti tiek nepaprastai entuziastiškas jau- 
nuomonės reagavimas į jo paskaitas (į jas susirinkdavo 
iki 600 klausytojų), tiek caro administracijos išgąstis, kurio 
rezultatas buvo tai, kad filosofijos profesoriui po dviejų 
mėnesių (paskaitas skaitė nuo 1823 m. lapkričio 27 d. iki 
1824 m. sausio 29 d.) buvo įsakyta nutraukti skaitymą. Pats 
filosofas nebuvo koks revoliucionierius, kovotojas su sant- 
varka ar jos ramsčiu — religija. Nebuvo jis nė ateistas: 
nekėlė abejonių dėl dievo. Ir vis dėlto kaip tik jis tuojau 
užkliuvo caro administracijai, nes jaunimas veržėsi į jo 
paskaitas, tikėdamasis išgirsti naują žodį. 

Per buvimo Vilniuje laiką J. Goluchovskis neparašė nė 
vieno darbo. Visi jo darbai sukurti arba iki, arba gerokai 
po Vilniaus laikotarpio. Tačiau jo asmenybė, paskaitos ir 
paskelbti iki atvykimo į universitetą darbai atsigirdo di- 
deliu aidu XIX a. pradžios universiteto ir apskritai Lietu- 
vos moksliniame ir kultūriniame gyvenime. Deja, tos 5ą- 
sajos dar visai netyrinėtos. Bene ryškiausiai nušviesta 
brutali caro ir jo aplinkos reakcija į J. Goluchovskio filo- 
sofines idėjas, išdėstytas iki Vilniaus spausdintose studijo- 
se — „Žvilgsnis į matematikos įtaką žmogaus išsimokslini- 
mui“ (1816) ir ypač „Filosofijos reikšmė tautų ir individų 
gyvenime" (1822)!76, 

Savotišką vietą XIX a. pradžios universiteto filosofinės 
minties gyvenime turi J. Sniadeckis: nebūdamas filosofas 
profesionalas, niekada neskaitęs jokių filosofijos kursų, jis 
darė jai įtakos tiek kaip administratorius ir įtakinga asme- 
nybė, tiek kaip kelių filosofinių darbų autorius, atkaklus 
kovotojas su to meto vokiečių filosofija. Jo plunksnai pri- 
klauso didelio dėmesio krašte sulaukę darbai — „Apie me- 


175 Piročkinūs A. Trumpai, bet ryškiai sušvitęs.— Mokslas ir gy- 
venimas, 1981, Nr. 6(285), p. 25—26; apie jį, taip pat jo darbų ištraukas 
žr. kn.: Filosofija Vilniaus universitete, p. 95—127. 

176 Lagovskis B. 3. Goluchovskis ir romantizmo pradžia. — Kn.: Fi- 
losofija: praeitis ir dabartis. V., 1981, p. 24—36. 

tafiziką“ (O metafizyce, 1814), „Apie filosofiją" (O filozofii, 
1819), „Žmogaus proto filosofija" (Filozofia umystu ludzkie- 
go, 1822), kur pareikšta minčių, artimų materializmui, o 
„Jo samprotavimuose, ypač gnoseologijos srityje, ryškūs 
dialektiniai momentai" !77, 

Nagrinėjant filosofinės minties, ne pačios filosofijos, 
raidą ir pasiekimus, visai tinka apibūdinti ir kitų univer- 
siteto profesorių (ne tik gamtos mokslų atstovų, kaip tai 
padaryta cituotoje A. Griškos studijoje)  pasaulėžvalgos 
bruožus, atsispindinčius jų darbuose, tačiau tai nukreiptų 
šį darbą nuo tiesioginio uždavinio — parodyti universiteto 
mokslinę produkciją. Šiuo požiūriu vilniečiai filosofai jos 
davė labai mažai. 


VILNIEČIAI PROFESORIAI IR AUKLĖTINIAI 
KITOSE AUKŠTOSIOSE MOKYKLOSE 


Apžvelgiant Vilniaus aukštųjų mokyklų mokslinę veik- 
lą, ne kartą reikėjo kelti iš kitų mokyklų atėjusių profe- 
sorių nuopelnus. Kad nesusidarytų vienašališkas įspūdis, 
verta apibūdinti vienoje vietoje vilniečius mokslininkus 
Rusijos ir užsienio mokslo įstaigose. Šiuo aspektu charak- 
terizuodami Vilniaus universitetą ir jos įpėdines — akade- 
mijas, gauname pilnesnį šio mokslo centro Rytų Europoje 
vaizdą. 

Kaip matysime, vilniečiai mokslininkai nuėjo dirbti į 
kitas mokslo įstaigas įvairiomis aplinkybėmis. Nevienodas 
ir jų santykis tiek su pačiu Vilniaus universitetu, tiek su 
naujosiomis darbo vietomis. Kai kurie iš jų Vilniuje mo- 
kėsi ar dirbo labai trumpai, todėl jie lygiai ar net daugiau 
gali būti laikomi kitų mokyklų auklėtiniais. Ne visiems 
vilniečiams vienodai sekėsi kitose vietose. Tačiau, šiaip 
ar taip, jie visi ne be naudos sau buvo mokęsi ir dirbę Vil- 
niuje ir daugeliu atvejų gražiai reprezentavo jo vardą sve- 
čiose šalyse. 





177 Griška A. Gamtos filosofija senajame Vilniaus universitete 
(XVIII a. pabaiga—XIX a. pradžia). V., 1982, p. 145. 

Čia reikėtų turėti galvoje dar vieną aplinkybę: vienos 
kurios aukštosios mokyklos profesorių, dėstytojų ar auk- 
lėtinių perėjimas į kitus mokslo centrus nėra jau toks pa- 
prastas dalykas. Šiuo atveju dažniausiai galioja dėsnis — 
savas, kad ir prastesnis, yra geresnis už svetimąjį. Netgi 
Kazanės, Charkovo ar Kijevo universitetai, pačioje pra- 
džioje sukomplektuoti iš kitur parengtų kadrų, netrukus 
masiškai ėmė mokslininkų gretas papildyti savo auklėti- 
niais. Ir vis dėlto Rusijos universitetuose dirbo nemaža 
vilniečių, kas rodo Vilniaus mokyklų aukštą mokslinį lygį, 
gerą jų auklėtinių vardą. 

Vienas pirmųjų vilniečių profesorių, priverstų ilgus me- 
tus darbuotis toli nuo gimtojo universiteto, buvo teisinin- 
kas ir istorikas Ignas Danilavičius. 1823 m. apkaltintą už 
neigiamą įtaką Vilniaus studentams, caro vyriausybė jį at- . 
leido iš darbo, bet 1825 m. vis dėlto davė jam vietą — pa- 
skyrė į Charkovo universitetą. Iš karto jis gavo vakuojan- 
čią diplomatijos katedrą, bet netrukus universiteto tarpinin- 
kavimu, kaip žymus specialistas, buvo perkeltas į Rusijos 
teisės katedrą. Čia jam teko skaityti buvusių Lietuvos ir 
Lenkijos valstybės sričių vietinę teisę. 1826 m. jį norėta 
paskirti inspektoriumi, bet nuo šių pareigų jis griežtai at- 
sisakė. Vis dėlto kai kurių administracinių pareigų neiš- 
vengė: 1828 m. išrenkamas moralės ir politikos mokslų 
fakulteto dekanu. 1826 m. I. Danilavičiui pavedama vado- 
vauti Charkovo universiteto numizmatikos muziejui. Pro- 
fesorius, turėdamas prieš akis Vilniaus kabinetų pavyzdį, 
karštai ėmėsi darbo: sudarė pavyzdingą lotyniškai rašytą 
monetų katalogą, kur buvo moksliškai apibūdintos 5988 
monetos (iš jų 1482 antikinės). I. Danilavičiaus sutvarkytas 
muziejus, istoriko D. Bagalėjaus teigimu !"š, neabejotinai 
užėmęs pirmąją vietą Rusijoje tarp šios rūšies muziejų. Už 
katalogo sudarymą universiteto taryba profesorių apdo- 
vanojo 2000 rb (metiniu atlyginimu). 1830 m. vilnietis, 

178 Labai teigiamą I. Danilavičiaus veiklos Charkove apibūdinimą 
žr: Bazaneū JĮ. H. Onbwr KcTopuu XapbkoBckoro ynuBepcnrerTa, Ilo He- 


H3BeXaHHBHIM MaTepHanaM. XapbkoB, 1904, T. 2 (c 1815 no 1935 rona), 
c. 353 ir kt. 

nominaliai likęs Charkovo universiteto profesoriumi, buvo 
iškviestas dirbti Peterburge vadinamojoje asmeniškoje ca- 
ro kančeliarijoje 2-ajame skyriuje, kur turėjo ruošti Lietu- 
vos teisyną. | 

Tolesnis I. Danilavičiaus likimas susiklostė jo mokslo 
darbui nelabai palankiai: 1835 m. skiriamas į Kijevo uni- 
versitetą, kur ėjo teisės fakulteto dekano pareigas, o po 
trejų metų keliamas į Maskvos universitetą. Čia padirbęs 
nuo 1838/39 m. m. iki 1841/42 m. m., jis vėl grįžo į Kijevą. 
Toks kilnojimasis, vis naujų kursų rengimas pareikalavo 
daug fizinių ir dvasinių jėgų. Pablogėjus sveikatai, iš Ki- 
jevo nuvyko į Čekijos kurortą Frivaldovą, kur 1843 m. mi- 
Tė, būdamas vos 56 metų. 

Keliaudamas iš universiteto į universitetą, I. Danilavi- 
čius vis dėlto stengėsi dirbti mokslo darbą: tyrinėjo Lie- 
tuvos Statutą, metraščius, publikavo istorinius šaltinius, 
Iš viso žinomi 24 jo plunksnos darbai. Kai kurie jų dingę. 

Charkovo universitete labai gražiai darbavosi Vilniaus 
universiteto auklėtinis, gamtininkų L. H. Bojanaus ir 
S. B. Jundzilo mokinys (1823 m. gavęs kandidato laipsnį) 
Janas Krinickis (1797—1838). Vilnių jam reikėjo palikti 
taip pat dėl filomatų bylos. Nuo 1825 m. Charkove jis 
skaitė mineralogijos ir zoologijos kursus ir vadovavo šių 
disciplinų kabinetams, nuo 1835 m.— zoologijos katedrai 
kaip ordinarinis profesorius. Palyginti jaunas miręs, jis 
spėjo nuveikti didelį mokslo darbą geologijos ir ypač zo0- 
logijos srityse. Iš viso paliko apie 30 darbų (11 nespaus- 
dintų). Reikšmingos jo entomologinės studijos, kur aprašo- 
mos kelios naujos vabzdžių rūšys. Jis aprašė taip pat sa- 
vo rastų vorų, gėlavandenių žuvų, žinduolių ir paukščių 
rūšių. Kai kurios jų gavo mokslininko vardą. J. Krinickis 
palaikė ryšius su Kiuvjė ir kitais žymiais gamtininkais. Tad 
jo būta talentingo ir darbštaus gamtininko, diegusio Char- 
kove pažangiausius Vilniaus mokslo principus. 

To, matyt, nebūtų galima sakyti apie A. Šahiną, kuris 
nuo 1834 m. iki mirties (1845) dirbo Charkovo universiteto 
astronomijos adjunktu ir profesoriumi, Jam nesisekė su- 


kurti astronomijos observatorijos — nesistengė ar nesuge- 

bėjo, nors vadovybė labai jį raginusi ir rėmusi !?, Būda- 
mas Charkove, A. Šahinas išspausdino kelis straipsnius ir 
paliko rankraštį „Teorinės ir praktinės astronomijos kur- 
sas". 

Vilnių su Charkovu sieja ir Eduardas Feliksas Vincen- 
tas Ostrovskis (1816—1859). Jis 1838 m. baigė Vilniaus 
medicinos akademiją, o nuo 1840 m. dirbo Varšuvos vete- 
rinarijos mokykloje (buvo net jos direktoriumi). Nuo 
1853 m. iki mirties E. Ostrovskis buvo Charkovo aukšto- 
sios veterinarijos mokyklos profesorius. Mokslo darbas jo 
dirbta aktyviai (iš viso paliko 32 darbus), ypač pasižymė- 
jo kaip helmintologas (pirmasis Rusijos helmintologas eks- 
perimentatorius). Palyginti jaunas miręs, jis neatskleidė 
viso savo mokslinio talento, bet iš to, kas padaryta, ma- 
tyti, jog ir E. Ostrovskis gražiai reprezentavo Vilniaus 
mokslo tradicijas. 

Kaip žinoma, Kijevo universiteto medicinos fakultetas 
paveldėjo kai kuriuos likviduotos Vilniaus medicinos aka- 
demijos palaikus — lėšas, biblioteką, rinkinius. Kai kas 
netgi teigia, kad „daugelis vilniečių profesorių ir studen- 
tų" 190 iš Vilniaus nusikėlę į Kijevą. Taigi keliama iliuzija, 
kad Kijevo medicinos fakultetas yra Vilniaus akademijos, 
tad ir universiteto, tam tikras įpėdinis, tradicijos tęsėjas. 
Tačiau tokią nuomonę yra kategoriškai paneigęs jau vienas 
pirmųjų Kijevo universiteto istorijos autorių: „[...] papli- 
tusi nuomonė, kad mūsų medicinos fakultetas perkeltas iš 
Vilniaus, yra tikra klaida [...]. Kijevo medicinos fakulteto 
personalas neturi jokio ryšio su Vilniaus medicinos vietos. 
mokslininkais“ 181, Taigi turime dvi kraštutines nuomones, 
kurių nė viena, kaip matysime, nėra teisinga. Iš tikrųjų. 
nuo pat Kijevo universiteto įsikūrimo pradžios (1834) jame 
būta kiek vilniečių. Antai tarp pirmųjų jo profesorių ir 
adjunktų buvo pakviesta dalis Volynės (iki 1818 m. Kre- 
meneco gimnazija) licėjaus dėstytojų, iš kurių vienas kitas 


179 Ten pat, p. 448—450. 
180 Za6nydoackuū IT. E. nu pp. Hcropua meguuuas. M., 1981, c. 130. 


181 BradumupckuU-Bydanos M. O. Hcropuxa HMNepPaTOpPCKOrOo YHH- 
BepcHTeTa CB. BuanumHupa. Kues, 1884, T. 1, c. 418. 

buvo Vilniaus universiteto auklėtinis. Šiai grupei priklau- 
so pirmasis Kijevo universiteto matematikos profesorius 
Stepanas Vyževskis (1783—2), jo adjunktas Gregoras Hre- 
čina (Grečina, 1796—1840). Šis 1839 m., gavęs ekstraor- 
«dinarinio profesoriaus laipsnį, buvo perkeltas į Charkovo 
universitetą. Pirmuoju Kijeve fizikos profesoriumi tapo 
Ignas Ablamovičius (1787—1848), Vilniuje 1808 m. baigęs 
mokslus magistro laipsniu. Nuo 1817 m. jis netgi dirbo 
universitete chemijos adjunktu, paskui buvo išsiųstas į už- 
sienius tobulintis. 1827 m. pradėjo dirbti Volynės licėjuje 
fizikos ir meteorologijos profesoriumi, Kijevo universitete 
jis apibūdinamas kaip labai talentingas, bet mažai naudos 
«davęs dėstytojas 182, 

Iš Kremeneco į Kijevo universitetą atėjo ir Aleksand- 
ras Mickevičius (1801—1871), jaunesnysis poeto brolis, 
Vilniuje baigęs teisės mokslus (1825 ar 1826 m. gavo ma- 
gistro laipsnį), 1828—1835 m. dirbo Volynės licėjuje Kre- 
menece, 0 paskui penkerius metus — Kijevo universitete. 
Nuo 1840 iki 1859 m. Charkovo universitete dėstė romėnų 
teisę. Išsitarnavęs pensiją, apsigyveno netoli Kobrino 
(BTSR) pirktame dvarelyje. Spaudai rengė „Teisės encik- 
lopediją“ ir „Romėnų teisės kursą“, bet šie darbai liko ne- 
išspausdinti. 

Vilniaus universitete aukštąjį mokslą įsigijo (1811 m. 
gavo magistro laipsnį) prof. Grodeko mokinys Maksimilia- 
nas Jakubovskis (1784—1853), kuris, ilgus metus išdirbęs 
Kremenece, 1834 m. buvo paskirtas Kijevo universiteto 
ordinariniu profesoriumi romėnų literatūrai dėstyti. 1835 m. 
jį išrinko vieniems metams filosofijos fakulteto dekanu; 
1839 m. buvo perkeltas į Maskvos universitetą, iš kurio 
1841 m., išsitarnavęs pensiją, pasitraukė. 

Kijevo universitete vilniečių vėl atsirado, likvidavus 
Vilniaus aukštąsias mokyklas. Vienas žymiausių iš jų bu- 
vo chemikas Ignas Fonbergas, dirbęs čia 1842—1859 m. 
Jo pedagoginę ir mokslinę veiklą didžiai vertino Kijevo 
visuomenė ir vėlesni istorijų autoriai. Antai cituotas 
M. Vladimirskis-Budanovas rašė, kad „kai dėl Fonbergo, 


182 Ten pat, p. 124. 

tai su juo universitetas įsigijo pagal tą laiką įžymią moks-- 
lo įėgą [-..]. Jis rūpestingai stengėsi iškelti savo katedrą. 
Kijeve į europinį lygį, kas buvo ypač būtina po mistiškai 
filosofinių Zenovičiaus [vilniečio pirmtako profesoriausį 
skaitymų. Į jo viešąsias chemijos paskaitas suplaukdavo 
gausybė publikos, su tam tikra nuostaba žiūrėjusios į jo 
bandymus [. . J" 183, 

Kartu su I. Fonbergu buvo perkeltas ir jo laborantas 
Piotras Majevskis (1817—1840), apie kurio gyvenimą ir 
veiklą tiek Vilniuje, tiek Kijeve trūksta duomenų !š*, 

Iš Vilniaus medicinos akademijos 1842 m. į Kijevą per- 
sikėlė fiziologijos adjunktas Karolis Eduardas Miramas 
(1814—1887), ėjęs mokslus Peterburge, Tartu ir Vilniuje 
(čia nuo 1834 m.). 1836 m. išlaikęs Vilniaus medicinos aka- 
demijoje gydytojo egzaminus, trumpai dėstė lyginamosios 
anatomijos ir zoologijos dalykus. 1841 m., grįžęs iš moks- 
linės komandiruotės, spėjo akademijoje apginti daktaro 
disertaciją. Kijeve po metų darbo gavo ordinarinio profe- 
soriaus vardą. 1854—1862 m., iki išeidamas į pensiją, buvo 
medicinos fakulteto dekanas. Kijeve, be fiziologijos, dar 
dėstė embriologiją, zoologiją, lyginamąją anatomiją ir his- 
tologiją. Garsėjo kaip vaikų ligų specialistas. Mokslinių 
monografijų neparašė, tik vieną kitą straipsnelį vokiečių 
ir lotynų kalbomis. 

Palyginti didelis būrys vilniečių yra dirbęs tolimosios 
Kazanės universitete. Iš jų pačia žymiausia figūra laikyti- 
nas E. Eichvaldas, atvykęs čionai iš Tartu 1823 ir 1827 m. 
išvykęs į Vilnių. Kazanėje jis buvo paskirtas ordinariniu 
profesoriumi į akušerijos katedrą. Be medicinos disciplinų, 
pagal sutartį turėjo skaityti zoologiją ir lyginamąją anato- 
miją, bet, trūkstant dėstytojų, jis dar apsiėmė skaityti bo- 
taniką ir mineralogiją. Kartu vadovavo botanikos sodui ir 
dviem kabinetams — lyginamosios anatomijos ir gamtos 
istorijos. Kazanėje E. Eichvaldas tuojau pasireiškė kaip 
iniciatyvus gamtininkas tyrinėtojas. 1824 m. paskelbė Kas- 

183 Ten pat, p. 231—232. 


184 Plg. Bieliūski J. Stan nauk lekarskich za czasow akademii me- 
dyko-chirurgicznej wileūskiej. Warszawa, 1889, s. 576. 

pijos jūros tyrimų programą, o 1825 m. suorganizavo eks- 
pediciją, kuri turėjo ištirti mažai pažįstamas jos rytines ir 
pietines. pakrantes !*. Ekspedicija labai pasisekė: joje 
gauti eksponatai praturtino kabinetus, o kitos medžiagos 
pagrindu vėliau (1830—1841) paskelbė mokslo darbų. Pro- 
Tesorius ketino netrukus tirti Uralo regioną, sudarė botani- 
*os sodo perkėlimo ir' išplėtimo planą (vėliau jį realizavo 
jo įpėdiniai). 

1823 m. kilus filomatų ir filaretų bylai, beveik kartu su 
E. Eichvaldu į Kazanę atvyko keli vilniečiai tremtiniai, kad 
Šia „studijuotų Rytų kalbas ir būtų universiteto priežiūro- 
je“. Vėliau jie, baigę studijas, tapo universiteto dėstyto- 
jais. Iš jų pats Žymiausias buvo Juozapas Kovalevskis 
41800—1878), kuris 1823 m., baigęs studijas Vilniaus uni- 
versitete (1820 m. gavo kandidato laipsnį), buvo paskirtas 
į Vilniaus gimnaziją romėnų ir lenkų literatūrų mokytoju. 
Po priverstinių studijų Kazanės universitete 1828 m. jis 
komandiruojamas į Irkutską studijuoti mongolų kalbos, o 
1830 m. išsiunčiamas net į Pekiną. 1832 m. paskiriamas 
dirbti Kazanės universitete, kur veikiai iškilo kaip talen- 
tingas mokslininkas mongolistas ir pedagogas: 1834 m. 
gauna ekstraordinarinio, o 1837 m. ordinarinio profesoriaus 
laipsnius. 1847 m. išrenkamas Rusijos mokslų akademijos 
nariu, o 1855—1860 m. vadovauja universitetui. Pasitrau- 
kęs iš Kazanės, po poros metų tapo Varšuvos vyriausiosios 
mokyklos (1869 m. reorganizuota į universitetą) profeso- 
riumi. J. Kovalevskis — vienas mongolistikos pionierių 
Rusijoje. Iš įo gausių darbų ypač vertinamas ,,Mongolų— 
TuSų— prancūzų kalbų žodynas“ (t. I-III, 1844—1849), ne- 
pralenktas savo pilnumu iki šios dienos. 

J. Kovalevskio draugai Vilniuje ir Kazanėje Jonas Ne- 
pomukas Vernikovskis (1799/1800—1877) ir Giliaras Luka- 
ševskis tokių mokslo viršūnių nepasiekė. Pirmasis po stu- 
dijų Kazanės universitete nuo 1830 m. čia dėstė senovės 
istoriją ir geografiją, tačiau 1834 m. už ryšius su anticari- 

185 Apie ją plačiau rašo: 3azocku4 H. II. Hcropux nMnepaTopcKOro 
Kasanckoro VHHBepCHTeTAa 34 NMepBbIe CTO JIET ETO CyL(eCTBOBAHHA. 


1804—1904. Kasaub, 1906, T. 4. OkoHuanue uacTH TpeTbeK  (1819— 
1827), c. 19—22. 

niu judėjimu (Zablockio ir kitų asmenų byla) vėl atiduo- 
damas teismui !Š. L. Janovskio nurodymu, jis yra buvęs 
Charkovo gimnazijos direktoriumi. 

Apie G. Lukaševskį kiek duomenų (tačiau jo biografinių 
datų ir čia nėra) duoda cituojamas Kazanės profesorių Žžo- 
dynas !*7, Vilniaus universitete mokęsis nuo 1816 m., teisės 
kandidato laipsnį gavęs 1819 m. Buvęs čia paliktas dirbti. 
Kazanės universitete 1828—1833 ir 1839—1845 m. gimna- 
zijos mokytojo teisėmis dėstęs lotynų kalbą ir literatūrą. 
Be to, 1830—1838 m. teisės fakultete skaitęs romėnų teisę 
ir jos istoriją. 

Ketvirtajame ir penktajame dešimtmetyje Kazanės uni- 
versitete dirbo keli Vilniaus universiteto medicinos fakul- 
teto ir akademijos auklėtiniai. Petras Vagneris (1799— 
1876) medicinos mokslus baigė Vilniuje 1824 m., paskui iš- 
vyko į Uralą. Dirbdamas čia gamyklų gydytoju, 1831 m. 
gavo Vilniaus universiteto daktaro laipsnį. Tačiau Urale 
jis susidomėjo mineralogija ir geologija, parašė kelis 
straipsnius šiais klausimais. Tai nulėmė jo tolesnį kelią: 
Kazanės universitete, kur dirbo 1840—1865 m., jis žinomas 
kaip mineralogijos ir geologijos katedros profesorius, daug 
nusipelnęs Kazanės srities geologijos tyrinėjimams, 

1834—1861 m. Kazanės universiteto chirurgijos kated- 
ros profesorius buvo Francas Jelačičius (2—1888), Vilniaus 
universiteto auklėtinis (1832 m. gavo daktaro laipsnį). Jis: 
labiausiai garsėjo kaip geras praktikas, bet turi paskelbęs 
ir kelis mokslo darbus. 

Maksimilianas Suchackis (1809—7) Vilniuje mokėsi 
1828—1834 m. Medicinos akademijoje ėjo chirurgijos ad- 
junkto pareigas, 1839 m. čia gavo daktaro laipsnį. Ją lik- 
vidavus, 1842 m. jis atsidūrė Kazanės universitete, kur dir- 
bo vos vienus metus. Ketindamas užimti Kijevo universi- 
tete teorinės chirurgijos katedrą, jis iš Kazanės išvyko, 
tačiau, matyt, planas nepavyko. Yra užuomina, kad 1853 m. 
dirbęs Kaune. 

186 Zaeockun H. IT. buorpadbuueckni cnoBapb npodeccopoB K npe- 
noxaBaTenei HMNepaTopcKOrO Kasanckoro yHuBepcuTeTa. Kasanb, 1904, 

Levas Sukovskis (1821—1886) Vilniaus medicinos aka- 
demijoje tik pradėjo mokytis. 1840 m. jis buvo perkeltas 
į Kazanės universitetą ir 1843 m. jį baigė. Po dvejų metų 
jame pradeda dirbti. 1848 m. čia gauna daktaro laipsnį. 
1860 m. skiriamas ekstraordinariniu, o 1861 m. ordinari- 
niu profesoriumi. Kazanėje dirbo iki 1871 m. 

Dėl įvairių aplinkybių būrelis vilniečių buvo priversti 
ieškoti vietų Peterburgo aukštosiose mokyklose, Duomenų 
turime tik apie dvi šio miesto mokyklas — universitetą ir 
medicinos-chirurgijos akademiją. Tačiau tuo metu Peter- 
burge būta ir kitų aukštųjų mokyklų, kuriose, geriau pa- 
tyrinėjus, tikriausiai atsirastų vienas kitas vilnietis. 

Peterburgo universitete labiausiai pasižymėjo Vilniaus 
universiteto humanitarai. 1819 m. Vilniuje mokslus baigė 
Juozapas Senkovskis (1800—1858) 12, kuris čia intensyviai 
mokėsi Rytų kalbų: dar 1818 m. paskelbė vertimą iš ara- 
bų kalbos. Vilniaus visuomenė, matydama gabumus ir 
norėdama turėti gerą šių kalbų specialistą, po baigimo pa- 
dėjo J. Senkovskiui finansuoti kelionę į Artimuosius 
Rytus ir Šiaurės Afriką. Tačiau po kelionės jis Vilniuje ne- 
pasiliko, 1822 m. skiriamas Peterburgo universiteto ordi- 
nariniu profesoriumi su 5000 rb (asignacijomis) metine al- 
ga. Jam pavedama dėstyti arabų ir turkų kalbas. Tai būta 
nepaprastai gabaus filologo. Jo erudiciją rodo toks pavyz- 
dys: jis yra išvertęs Bucharos poeto Jusufo Munšio senąja 
uzbekų kalba rašytų eilėraščių į turkų ir arabų kalbas. 
J. Senkovskio pedagoginė ir mokslinė veikla universitete 
vertinta labai palankiai: „Aukštai, neišmatuojamai aukš- 
čiau palyginti su kitais dalykais istorijos ir filologijos fa- 
kultete stovėjo vien Rytų kalbų dėstymas, ir tai nepapras- 
tos profesoriaus Senkovskio asmenybės dėka" 189, J. Sen- 





188 Detalią biografinę apybraižą žr.; Cages6e8 II. O wuaHH H TPY- 
xax O. H. CeukoBckoro.— Co6paune counkennūi CeHkoBckoro (Bapoua 
BpamGeyca). Cn6., 1858 T. I, c. 11—112. Jo kūrinių sąrašas: p. 113— 
138. 

189 Fpueopoee B. B. AmnepaTopcknūi C. IlerepGypreknk yHuBepcH- 
T6T B TeueHHe NEPBHIX NATHAECATH JET ero cyLiecTBOBaKHKA. Cn6., 1870, 
c. 74. 

kovskis taip pat paliko žymų pėdsaką rusų literatūros ir 
žurnalistikos istorijoje, kur jis žinomas Barono Brambeuso 
slapyvardžiu. ' 

Nuo 1835 m. Peterburgo universiteto J. Senkovskio pa- 
dėjėju dirbo Antanas Muchlinskis (1808—1877), 1828 m. 
baigęs Vilniaus universitetą. Jis taip pat buvo keliavęs po 
Rytų šalis — Graikiją, Turkiją ir Egiptą (1832—1835). 
1839 m. Peterburgo universitete pakeliamas ekstraordina- 
riniu, o 1853 m.— ordinariniu profesoriumi. Išdirbęs nus- 
tatytą laiką, jis 1866 m. išėjo į pensiją, kartu už nuopelnus 
buvo išrinktas universiteto garbės nariu. 

Vilniaus universitetui mažiau „priklauso“ Ignas Petra- 
ševskis (1797—1869), kuris 1842/45 m. m. Peterburgo uni- 
versitete dėstė pradinį turkų kalbos kursą: Vilniuje studi- 
javo neilgai (persų kalbos mokė prof. V. Miunichas). 
1826 m. išvyko į Peterburgo universitetą. Paskui dirbo 
įvairiuose Turkijai priklausančiuose Mažosios Azijos mies- 
tuose kaip Rusijos diplomatinių įstaigų narys. Įdomus jo 
tolesnis likimas !99: 1844 m. Halėje doktorizavosi, paskui 
buvo Berlyno universitete Rytų kalbų docentas ir numiz- 
matikos kabineto direktorius. Nuo 1860 m. jis dirbo Prū- 
sijos ambasadoje Persijoje. Turkijoje J. Petraševskis bu- 
vo surinkęs didelę Rytų monetų kolekciją, kurios aprašy- 
mą lotynų kalba „Nummi Mohammedani“ 1843 m. išleido 
Berlyne. Čia vėliau išėjo ir keli kiti jo mokslo darbai. 

Teisininkas Ignas Ivanovskis (1807—1886) Vilniaus uni- 
versitetą baigė 1826 m., paskiriamas gimnazijos mokytoju, 
bet tuoj išsiunčiamas į Maskvos universitetą tobulinti savo 
rusų kalbos. Iš Maskvos nukeliavo į Tartu universiteto 
profesorių institutą, kur 1832 m. apgynė daktaro laipsnio 
disertaciją. Tobulinosi Vokietijoje. Grįžęs iš jos, 1835 m. 
skiriamas į Peterburgo universitetą, labai sparčiai gauna 
abu profesoriaus laipsnius (1836 ir 1837 m.). Apie jį pla- 
čiau yra rašęs V. Grigorjevas: „Įvairiapusiškas išsilavini- 
mas, savo dalyko mokėjimas, patrauklus dėstymas, įkvėpta 
kalba, skambus balsas — visa jungėsi jauname profesoriu- 
je, kad sukeltų jam klausytojų palankūmą ir pagarbą: jis 


190 Encyklopedyja powszechna. Warszawa, 1861, t. 20, s. 685—686. 

katedroje buvo pats šauniausias iš visų teisininkų, kuriais 
tuo metu atsijaunino universitetas, ir tuo atžvilgiu ilgai 
neturėjo sau lygių varžovų“ !?!. Be tarptautinės teisės ir 
diplomatijos, jis skaitė dar visų didžiųjų Europos šalių vals- 
tybinę teisę. Mokslo darbų parašė palyginti nedaug. 

Peterburgo  medicinos-chirurgijos akademijoje dirbo 
keturi vilniečiai. 1838 m. į ją perėjo dirbti žymusis pro- 
fesorius E. Eichvaldas: čia iki 1855 m. jis vadovavo zoolo- 
gijos ir lyginamosios anatomijos katedrai, 

Įdomus J. Mianovskio kelias į šią akademiją. Dar prieš 
likviduojant vilniškę akademiją, jis už ryšius su S. Konars- 
kiu (sušaudytas 1839 m. Vilniuje) suimamas ir pusantrų 
metų išlaikomas kalėjime. Vis dėlto, užtartas savo įtakin- 
gų pacientų, iš kalėjimo paleidžiamas ir 1841 m. pabaigoje 
skiriamas į Peterburgo medicinos akademiją vadovauti 
psichiatrijos katedrai ir ginekologijos bei vaikų ligų kli- 
nikoms. Peterburge J. Mianovskis garsėja kaip aukštosios 
visuomenės gydytojas. Šie ryšiai darė jį labai įtakingą. 
1860 m. išeina į pensiją, bet 1862 m. pakviečiamas atidaro- 
mos Varšuvoje vyriausiosios mokyklos rektoriumi (pakar- 
totinai renkamas 1864 ir 1867 m.). Jo pažintys mokyklai 
labai pravertė. Rektorių labai mėgo visuomenė ir studen- 
tai. Tačiau 1868 m. J. Mianovskis iš šio posto pasitraukė. 

Trečiasis vilnietis, dirbęs šioje Peterburgo aukštojoje 
mokykloje, buvo jos auklėtinis, liūdnai pagarsėjęs V. Pe- 
likanas. Nepaskirtas 1832 m. pagal jo projektą įkurtos 
Vilniaus akademijos rektoriumi, iki 1851 m. dirbo įvairiose 
Peterburgo įstaigose, kol tais metais tapo Peterburgo me- 
dicinos-chirurgijos akademijos prezidentu. Juo išbuvo iki 
1866 m. Per tą laiką V. Pelikanas daug padarė, kad pakeltų 
mokykloje ir visoje šalyje veterinarijos lygį, suorganizavo 
pirmąjį Rusijoje veterinarijos žurnalą „„Archiv veterinar- 
nych nauk". 

Šios akademijos ilgametis profesorius Henrikas Kula- 
kovskis (1808—1890) nuo 1825 m. studijavo Vilniaus uni- 
versitete matematiką ir teisę (šią baigė 1828 m.). Po ketve- 


„T S L 
i Fpuzopbes B. B. HmnepaTopckui C. IeTepGyprckui ynuBepcH- 

rių metų įstojo į Vilniaus akademiją studijuoti medicinos. 
1835 m. gavęs gydytojo diplomą, liko joje asistentu, dirbo 
prozektoriumi. Uždarius Vilniaus akademiją, persikėlė į 
Peterburgą. 1849 m. tapo peterburgiškės akademijos ekst- 
raordinariniu profesoriumi, 1852 m.— ordinariniu. Dėstė 
farmakologiją. Savo paskaitose ir darbuose, skelbtuose 
lenkų ir prancūzų spaudoje, populiarino A. Sniadeckio 
gamtos mokslų idėjas. 1867 metais Henrikas Kulakovskis 
išėjo į pensiją. 

Keli vilniečiai savo vardus įamžino Maskvos universi- 
teto istorijoje. Be jau minėtų I. Danilavičiaus ir M. Jaku- 
bovičiaus, reikia pridėti filomatą, artimą A. Mickevičiaus 
draugą Juozapą Ježovskį (1793—1855), kuris vienus metus 
(1826/27 m. m.) dėstė graikų kalbą. Vilniaus universitete 
matematiką ir literatūrą studijavęs Rodionas Heimanas 
(Geimanas, 1802—1869) — 1817 m. gavo filosofijos kandi- 
dato laipsnį — buvo įstojęs ir į medicinos fakultetą, tačiau 
1818 m. persikėlė į Maskvos universitetą, su kuriuo susie- 
jo savo tolesnę veiklą. Jis labiausiai pasižymėjo kaip che- 
mijos dėstytojas: pastatydino specialų pastatą laboratori- 
jai, labai puikiai ją įrengė. 

Maskvos universitete ilgus metus profesoriavo jau mi- 
nėtas vilnietis A. Korovickis !?ž. Po Vilniaus universiteto 
uždarymo 1834—1839 m. jis dirbo Peterburge keliose vy- 
riausybinėse teisės komisijose, kol gavo paskyrimą dėstyti 
kuriuos ne kuriuos kursus Maskvos universitete. Be kita 
ko, čia jis skaitė kanonų teisę, remdamasis vilniečio prof. 
A. Kapelio vadovėliu ,,Manuale Juris Canonici“. 1841 m. 
jam patvirtinamas profesoriaus vardas. Be minėtų Vilniaus 
laikotarpio studijų, kokių mokslo darbų nepaskelbė. Išė- 
jęs į pensiją, jis apsigyveno Varšuvoje, kur 1864 m. mirė. 

Iš visų Maskvos universitete dirbusių vilniečių bene 
ryškiausia figūra buvo medikas Liudvikas Sevrukas, atkel- 
tas čia 1840 m. ordinariniu profesoriumi (patvirtintas 
1842 m.). Jam teko dėstyti įvairias žmogaus anatomijos dis- 





192 BuorpadnyeckKĖ CcnO0Bapb npodecCcopoB H npenonaBaTene4 Moc- 
KOBCKOTO YHHBePCHTeTa 34 HCTEKIJ!ee CTOJETHE CO AHA yUpexxAeHKA [..]. 
M.. 1855, u. I, c. 429—430. 

ciplinas, turėjo didelį paskaitų ir pratybų krūvį — 15 val. 
per savaitę. 1848—1850 m. ėjo fakulteto dekano pareigas. 
Be to, dirbo Maskvos ligoninėse. Visur pasižymėjo stro- 
pumu. Biografai labai šiltai atsiliepia apie jo pagalbą ne- 
turtingiesiems (Vilniaus medikų tradicija!). L. Sevrukas 
mirė 1853 m. užsikrėtęs cholera. Nepaisant didelio peda- 
goginio ir praktinio krūvio, L. Sevruko būta gana produk- 
tyvaus mokslininko — jo darbų sąraše net 24 pozicijos. 

Iš visų Rusijos universitetų Mažiausia vilniečių dirbta 
Tartu universitete: be E. Eichvaldo, kuris čia atvyko, ap- 
gynęs Vilniuje daktaro disertaciją, ir išbuvo, iki išvyko į 
Kazanę, rodos, daugiau jų nežinoma. Tam būta priežasčių: 
Tartu universitetas XIX a. pradžioje orientavosi į Vokieti- 
jos mokslą. 

Palyginti mažai Vilniaus aukštųjų mokyklų profesorių 
ir auklėtinių yra dirbę užsienio mokslo centruose. Vieną 
kitą jų buvo progos paminėti anksčiau. Šiuo kartu palikę 
nuošalyje tuos svetimšalius profesorius, kurie, padirbėję 
Vilniuje, vėl grįžo atgal į savo kraštus, prisiminkime tikrus 
vilniečius, XIX a. pradžioje dėsčiusius užsienio aukštosio- 
se mokyklose. Iš tų mokyklų artimiausi vilniečiams buvo 
universitetai Krokuvoje (įkurtas 1364 m.) ir Varšuvoje 
(1816—1832, atgaivintas 1862 m. kaip vyriausioji mokyk- 
la). Turint galvoje glaudžius istorinius, kultūrinius ryšiu: 
ir politinį nusiteikimą, vilniečiai šių mokyklų net nelaikė 
užsieninėmis ir jose nesijautė esą svetimi. 

Vienas pirmųjų Krokuvos universitete dirbusių Mums 
žinomų vilniečių buvo iš Skuodo kilęs Sikstas Levkovičius 
(1775—1838), kuris 1807 m. baigė Vilniaus universiteto me- 
dicinos fakultetą. Pasitobulinęs dvejus metus Vienoje, 
stojo tarnauti į prancūzų kariuomenę, kartu su lenkų le- 
gionais bastėsi po Europą, vertėsi Paryžiuje privačia prak- 
tika. 1815 m. buvo pakviestas užimti Krokuvos universitete 
praktinės chirurgijos ir akušerijos katedrą, bet ją iš tikrųjų 
užėmė tik 1819 m. Po dešimties metų iš jos pasitraukė, Tiek 
iki darbo katedroje, tarnaudamas kariuomenėje, tiek uni- 
versitete S. Levkovičius dirbo mokslo darbą — paskelbė iš 


chirurgijos kelias studijas. 

Lenkų istorikė R. Dutkova monografijoje apie Kroku- 
vos universitetą 1809—1814 m. keliose vietose mini dar jo 
chirurgijos profesorių Juozapą Javorskį, kuris Vilniuje 
buvo baigęs medicinos mokslus (1810 m. gavo medicinos ir 
chirurgijos daktaro laipsnį). Tačiau jis Krokuvoje išbuvo 
neilgai — nuo 1810 m. lapkričio 9 d. iki 1811 m. liepos 
1 dienos 19, 

XIX a. ketvirtajame dešimtmetyje Krokuvos universi- 
tete dirbo Vilniuje gimęs ir čia medicinos mokslus baigęs 
(1818) Friderikas Bogumilas Hechelis (1795—1851). Porą 
metų padirbęs Utenoje, išvyko tobulintis Europos medici- 
nos centruose. Ši kelionė truko net 13 metų. 1835 m. 
F. B. Hechelį Krokuvos universitetas išrinko teismo medi- 
cinos profesoriumi. 1848—1850 m. buvo fakulteto dekanas. 
Paliko savo srities mokslo darbų. " 

Nuo 1831 m. Krokuvos universitete profesoriavusį Juo- 
zapą Berkovskį (1801—1860) vilniečiu galime laikyti tik su 
didelėmis išlygomis: baigęs medicinos mokslus Berlyne, 
akademinius laipsnius gavęs Jenoje ir Leipcige, 1830 m. 
Vilniaus universitete dar išlaikė egzaminus, kad čia gautų 
gydytojo ir chirurgo diplomą. 

Ne ką daugiau už J. Berkovskį su Vilniaus universitetu 
susijęs ir lenkų poetas Vincentas Polis (1807—1872), trum- 
pai vadovavęs Krokuvos universiteto geografijos katedrai 
(1849—1853). Baigęs Lvovo universitetą, 1830 m. lapkričio 
mėn. atvyko į Vilniaus universitetą dėstyti vokiečių kal- 
bos. Domėdamasis biologijos mokslais, jis su grupe prof. 
Jundzilo mokinių (2 biologai, 1 mineralogas ir 1 „lietuvių 
kalbos liekanų“ tyrinėtojas)!?* dalyvavo ekspedicijoje po 
Lietuvos girias. Jo veiklą Vilniuje nutraukė 1831 m. su- 
kilimas. 

Palyginti maža vilniečių peržengė Varšuvos universi- 
teto slenkstį. Matyt, nepaisant anksčiau minėtų bendrų 
aplinkybių, tie slenksčiai Vilniaus mokyklų profesoriams ir 

193 Dutkowa R. Uniwersytet Jagielloūski w czasach Księstwa WaIs- 
zawskiego: Szkola Glėwna Krakowska w latach 1809—1814. Wroctaw 
etc., 1965, s. 128, 129 i i. 


184 Szafer W. Zaslugi Wincentego Pola dla geografii rošlin w Pols- 
ce. Krakow, 1916, s. 4—5. 

auklėtiniams čia nebuvo žemi. Bene žymiausias XIX a. len- 
kų medikas, patologijos profesorius Titas Chalubinskis 
(1820— 1889) buyo mokęsis prieš uždarymą dvejus metus 
Vilniaus medicinos akademijoje, bet diplomą gavo Tartu 
universitete. 

Su Varšuvos aukštosiomis mokyklomis glaudžiau susi- 
jęs Mykolas Očapovskis: 1820 m. jis buvo išrinktas Var- 
šuvos universiteto agronomijos profesoriumi, tačiau 
1822 m. grįžo į Vilnių. 1835 m. jis tapo Marimonte (netoli 
Varšuvos) įsikūrusio agronomijos instituto direktoriumi. 
Institute (1840 m. reorganizuotas į žemės ūkio ir miškinin- 
kystės institutą) dirbo iki 1853 m., kai išėjo į pensiją. Savo 
veikla M. Očapovskis daug prisidėjo prie lenkų agrono- 
mijos mokslo ir praktikos ugdymo. Per tą laiką jis aktyviai 
reiškėsi kaip agronomijos darbų autorius. Ypač pažymė- 
tinas jo 10 tomų veikalas „Žemės ūkis" (Gospodarstwo 
wejskie, 1834—1844), išėjęs dar ir antru leidimu 1848— 
1849 m. (papildomieji du tomai išėjo 1856—1857 m.), ku- 
riam medžiagą tikriausiai buvo pradėjęs kaupti dar Vil- 
niuje. 

Vilniaus universiteto vardą užsienio mokyklose labiau- 
siai išgarsino du jo žymieji auklėtiniai — Ignas Domeika 
(1801—1889) ir Adomas Mickevičius (1798—1855). 

I. Domeika Vilniaus universitetą baigė 1822 m. mate- 
matikos magistro laipsniu. Po 1831 m. sukilimo apsigyveno 
Paryžiuje ir čia 1837 m. baigė kasybos mokyklą. Kitais 
metais išvyko į Čilę, kur iki 1847 m. dėstė La Serenos aukš- 
tojoje kasybos mokykloje, o 1847—1883 m. buvo Santjago 
universiteto profesorius (1867—1883 m. ir rektorius). Jo 
pedagoginė ir mokslinė veikla, kurioje vadovavosi Vilniu- 
je suformuotais principais, sudaro ištisą Čilės mokslo ir 
švietimo epochą. Jis pertvarkė mokyklų sistemą, suorga- 
nizavo meteorologinių stočių tinklą, įkūrė etnografinį mu- 
ziejų, tyrė žemės turtus. Jo plunksnai priklauso daug 
mokslo darbų iš geologijos ir mineralogijos. Mokslininko 
nuopelnus rodo tai, kad jo vardu pavadintas vienas Andų 
kalnagūbris miestas, kelios moliuskų rūšys, gėlė, mine- 
ralas (domeikitas). 

A. Mickevičius, 1824—1829 m. gyvenęs Rusijoje, paskui 
Vokietijoje ir Italijoje, 1832 m. atsidūrė Paryžiuje, kur 
1839 m. gavo Lozanos universiteto kvietimą tapti jo pro- 
fesoriumi. Poetas pasiūlymą priėmė ir metus laiko čia dės- 
tė romėnų literatūrą. Nors tiek kolegos, tiek studentai ir 
pati Lozanos visuomenė jį sutiko labai entuziastiškai, nors 
ir pats buvo patenkintas sąlygomis, tačiau 1840 m. dėl įvai- 
rių priežasčių grįžo į Paryžių. Tada jo įtakingi bičiuliai 
prancūzai, turėdami prieš akis Lozanos pavyzdį, išrūpino iš 
vyriausybės nutarimą įkurti „Collėge de France" slavų li- 
teratūros katedrą, o jos profesoriumi pakviesti A. Micke- 
vičių. 1840 m. pabaigoje poetas pradėjo čia skaityti savo 
paskaitas (iš viso per ketverius metus perskaitė 113)!9, 
Jos buvo labai populiarios ir prisidėjo prie Vakarų Euro- 
pos supažindinimo su slavų tautų istorija, nacionalinio iš- 
sivadavimo judėjimu ir literatūra, nors, griežtai imant, 
paskaitos nebuvo mokslinio pobūdžio. Paskaitose poetas 
stengėsi sukurti istorinę ir kultūrinę slavų raidos koncep- 
ciją. Viena paskaita buvo skirta ir lietuvių kalbai bei li- 
teratūrai. 

Svetur dirbusių Vilniaus aukštųjų mokyklų profesorių 
ir auklėtinių apžvalga tam tikru mastu atskleidžia jose dės- 
tytų mokslo disciplinų būklę, lygį. Būdinga, kad labai gau- 
siai ir sėkmingai atstovaujama medicinai, biologijai, filo- 
logijai, kiek mažiau teisei, chemijai, o visai menkai repre- 
zentuojama matematika, astronomija. Visiškai nėra isto- 
rijos (jei I. Danilavičių laikysime pagal skaitytus kursus 
teisininku), filosofijos, ekonomikos, fizikos atstovų. Vargu 
ar tokį pasiskirstymą nulėmė kokios specifinės aplinky- 
bės — veikiausiai tai skirtingo šių disciplinų mokslinio 1y- 
gio universitete ir akademijose rezultatas. Juk, pavyzdžiui, 
medikams, kurių gerų ir daug paruošdavo daugelis Euro- 
pos universitetų, negalėjo būti lengviau įveikti savo kon- 
kurentus, negu, sakykime, matematikams ar ekonomis- 
tams. 
Vilniaus universiteto reikšmės kitiems kraštams nega- 
lima riboti vien tik šiame skyriuje pateiktais faktais. Imant 

mokslą plačiame kultūros kontekste, reikėtų rašyti dar ne 
vieną didelę studiją apie apskritai viso universiteto ir jo 
auklėtinių santykius su įvairiais mokslo centrais ar net iš- 
tisais regionais !ė, Pateikiamasis darbas toli gražu neišse- 
mia visų mūsų Almae Matris veiklos aspektų: geriausių 
atveju jie čia tik paliečiami ir laukia naujų tyrinėjimų. 


IŠVADOS 


Po 1803 m. reformos Vilniaus universitetas smarkiai iš- 
augo kaip mokymo įstaiga. Tuo buvo suinteresuota la- 
biausiai tiek jo paties vadovybė, tiek betarpiška jo vyres- 
nybė, tiek pagaliau aukščiausiosios Rusijos imperijos ins- 
tancijos, kurioms visų pirma rūpėjo parengti valstybei 
reikalingų įvairių specialistų. Tam tikslui buvo skiriama 
daugiausia lėšų. Galima sakyti, kad šį uždavinį universite- 
tas įvykdė kuo sėkmingiausiai. 

Tam tikrų žygių daryta taip pat universiteto mokslinei 
veiklai pagyvinti: jos poreikis jau buvo gerai suvokiamas. 
Tačiau vis dėlto ir XIX a. pradžioje mokslo darbas iš es- 
mės liko kiekvieno profesoriaus ar adjunkto individualiu 
dalyku: kas neturėjo kokių mokslinių ambicijų, nesunkiai 
galėjo tenkintis vien pedagoginiu darbu. Todėl per šiuos 
tris dešimtmečius šalia tikrų mokslo entuziastų būta ne- 
maža profesorių ir adjunktų, kurie nesirūpino mokslo ti- 
riamuoju darbu. 

Mokslo tiriamasis darbas reiškėsi ne visose srityse vie- 
nodai. Didžiausių, ryškiausių laimėjimų pasiekė universite- 
to gamtininkai-biologai, medikai, istorikai. Kitose srityse 
daugiau krypta į mokslo populiarinimą negu į detalias es- 
minių problemų studijas. Tą nevienodumą dažniausiai lė- 
mė tai, kaip giliai buvo mokslininkams įskiepytas poreikis 
patiems dalyvauti mokslo ugdyme. Pastebėta, kad tuo lai- 
ku palyginti maža vietoje išaugusių kadrų pasižymėjo šiuo 





196 Pig.:; Kurdybacha L. Wpiyw kultury wilenskiej na Ewow w poc- 
zątkach XIX w. Wilno, 1936. Odbitka z Ateneum wileūskiego. Rocznik 
XI. R. 1936; Baranowski B. Polsko-azerbejdžaūskie stosunki kulturalnė 
w pierwszej polowie XIX wieku. Lodž, 1979. 

bruožu: daugumas žymių universiteto mokslininkų buvo 
subrendę kituose universitetuose, iš kur atsivežė į Vilnių 
ir mokslinio darbo tradiciją. 

Be mokslinio darbo tradicijos stokos, Vilniaus univer- 
sitetui trūko ir kitų palankių aplinkybių. Antai nemaža 
kliūtis buvo dideli atstumai nuo kitų mokslo centrų. Vi- 
suomenės mokslus ypač slėgė caro administracijos sukurta 
įvairių suvaržymų sistema. 

Jeigu lygintume Vilniaus universiteto mokslinę veiklą 
su kitais universitetais, galėtume pasakyti, kad ją būtų 
sunkų gretinti su didžiaisiais Vakarų Europos universite- 
tais, tačiau tuo metu ji buvo apytikriai to paties lygio, kaip 
kitų Rusijos imperijos aukštųjų mokyklų. Ji taip pat ne- 
nusileido, o kai kuriais atvejais net pralenkė Krokuvos ir 
Varšuvos universitetų mastą ir lygį. Vilniaus universiteto 
kaimynai didelį šuolį mokslo srityje padarė tik ketvirtaja- 
me penktajame dešimtmetyje, kai jis buvo jau uždarytas. 
Tokiam šuoliui mūsų aukštoji mokykla turėjo netgi geres- 
nes prielaidas negu kiti Rusijos ar Lenkijos universitetai. 

